
Kz a könyv férfias, nyílt szót kiált a világba a tiszta 
vérről s e kimondbatlan nagy kincs s nagy boldogság vesze¬ 
delmeiről. Szózata nyílt szó az álszemérmeskedés félénk 
híveinek társaságában s ugyancsak kiáltó szó ott, hol az 
ifjúság bűne s a szülők s nevelők gondja egyaránt néma. 
A néma bűn s a néma gond így akad egymásra. 

Sokan félnek a nyílt szótól; félnek, de aligha segíte¬ 
nek: sokan rémülnék a kiáltó szótól s csak a panasz jaj¬ 
szavát hallatják. 

Én nem; én örülök az ilyen nyílt s óvatos szónak s 
nem félek e kiáltó szótól sem, mert nagyon is átérzem a 
benne szükségképen kitörő, kegyetlen fajdalmát az ifjúság 
pusztulása fölött s bizton remélem, hogy nem a frivolság 
pusztájában hangzik majd el, hanem visszhangzik a Sinai- 
hegy mennydörgésével s az elvesztett s elzüllöt.t életnek föl¬ 
panaszolt fájdalmával az ifjúság szivében. 

Nem azonosítom magam a szerző minden nézetével s 
állításával, de az irányt, a nvilt, okos felvilágosítást s a 
lelkek szeretetétől sugalmazott, komoly intelmet igenis szük¬ 
ségesnek tartom. Csak egy esetben engedném el s fojta¬ 
nám el a hideg betűsorok kiáltó szavát, ha minden ifjú s 
leány mellett látnék okos, nemes s a szó erkölcsi értelmé¬ 
ben « érles » anyát, ki e könyv misszióját se komoly próféta 
szerepét elvállalná, — ki szorgos szeretettel s elfogulatlan 
arczczal tudna nézni gyermekének szemébe s egész lényé¬ 
vel azt a benyomást tenné rá, hogy «fiam, leányom, Íme 
ezek is az Isten gondolatai, a te életednek forrásai s örök 
boldogulásodnak kiindulásai s belőled s általad lesznek 
másokéi. Vigyázz, életedet el ne pocsékold, mert elront¬ 
hatod, de a világ összes bábájával helyre nem hozhatod s 

mások nyomorúsága is jár majd a te elgyöngült életed sáros 
nyomaiban ». Igen, a fin, a leány, a házasság, a gyei inek, 
a nemi viszony s ép, úgy a szüzesség hősies típusa, mind, 
mind Istennek gondolata, melynek a szemérem, a fegyelem, 
a tiszta vér, az egészséges, erőteljes élet, az ideális, nemes 
szerelem, a boldog házasság vagy a szeplőtelen tisztaság 

ad remeklő formát. . ' 

De jaj. kegyetlen s rémséges körülöttünk a romlás s 
kevesen gondolkoznak a természet és kegyelem ez isteni 
gondolatairól istenileg, — kevesen nyernek igazán helyen 
való oktatást akkor, midőn minden összeesküdött a tisz¬ 
tesség ellen s szórakozás, társalgás, irodalom, művészet, 
sajtó a rothadásnak csinál propagandát s megmételyezi 
már a gyermek életét. 

E szerencsétlen nemzedéknek tetterős nevelőkre, krisz¬ 
tusi tanítókra, fölvilágosult psvchologusokra van szüksége 
s próféták, kik romokon ülve siratják az erkölcstelen s 
züllött ifjúság romlásában a nemzet pusztulását s mégis 
szürke, homályos szimbólumokban beszélnek s tiszteletre- 
méltó, de meg nem értett hieroglifekkel írnak, rajta nem 
segítenek. 

Próbálja hát meg szerencséjét a szerző s legyen pró¬ 
bálkozásán az Isten áldása. Éleszsze föl a tiszta, isteni 
élet vágyát ifjúságunk szivében; nyújtson neki^ fölvitagosí¬ 
tást a nagy érdekekről s az élet titkairól; nevelje ez ideális 
kincsek megóvásáért erős akaratra s a lázongó vér ellen 
diadalmas harezra; mppantsa meg a természetes s természet¬ 
fölötti érvek vasgyürüjében a test és vér lágy s mégis 
kegyetlen élvszomját s állítsa bele bátran a világba a keresz¬ 
tény neveléstannak gyakorlatát, mely a szívnek s a vérnek 
tisztántartására a szent gyónásban Krisztus erejét s a szent 
áldozásban Krisztus vérét nyújtja. 

Ez irányban dolgozik a szerző! Némítsa el kiáltó szava 
a társadalom síró, siri panaszát s segítse könyvének vilá¬ 
gossága s meleg szeretete a tétovázó ifjúságot a hada 
útjára. 


Prohúszka Ottokár . 


BEKÖSZÖNTŐ. 


Vakáczióját utazásra használta föl egy tanár, épen 
valahol a Rajna vidékén járt Természetes, hogy nem hagy¬ 
hatta ki programmjából az Y. grófi család híres kastélyát. 

Először a parkot nézte meg. Előzékeny szolga kalau¬ 
zolta benne. Természet és művészet kezet fogott egymás¬ 
sal s egy darabot az elveszett paradicsomból varázsolt a 
földre. Nagyszerű utak, tavak, szökőkutak, százados facso¬ 
portok. remek virágtelepek, fenséges kilátással bíró házikók 
a kiemelkedő pontokon — tündérek kertjévé varázsolták 
a parkot. 

Mily boldog a gazdája, ki nap-nap mellett tetszése 
szerint járhat-kelhet e gyönyörűséges helyen s kedve szerint 
élvezheti e park szépségeit! — így kiáltott föl elragadta¬ 
tásában a tanár. 

Gazdám szélütött ember, csak tolószéken hozzuk a 
parkba — felelte a szolga. 

A park sok szépsége után a főúri palota került sorra. 
Az egyik szárny kizárólag a remek könyvtár s képtár be¬ 
fogadására szolgált. 

A tanár szinte irigykedve nézte a tudomány s iroda¬ 
lom régi s új válogatott kincseit. 

Hát még a képtár! Király se dicsekedhetett a külön¬ 
féle művészi iskoláknak válogatottabb gyűjteményével. 

— Micsoda élvezet e remek gyűjtemények szemlélete! 
Azt meg kell adni, hogy grófi gazdájának pompás Ízlése van. 

A tanár lelkes áradozására hűtő zuhanyként hatott a 
a szolga felelete: 

— Uram, gazdám vak, semmit sem élvezhet e gyűjte¬ 
ményből. 

Az épület másik szárnyából művészi zene hangzott. 
A főűr házi zenekara épen hangversenyt adott. Mikor a 

szolga ál kalauzolta a tanárt, meg nem állhatta, hogy meg 

ne jegy g ly " é okosan teszi gazdája, hogy valamivel kár¬ 
pótolni akarja magát. Megvallom, soha életemben bájosab 

zenét nem hallottam. j ám 

— Téved, uram - mondotta a szolga gazdam 

siket s csupán vendégei kedvéért tart zenekart. 

A sok szép dolog élvezete után turistánk megéhezett 
bizony örömmel fogadta a meghívást az egyiv nagy 
Lembe! hői épe,, mwLerü ebédet Málták Tél a vernie- 

í?ek számára. , 

Ebéd után sajnálkozva említette a tanar: 

A konyha remek, a pincze páratlan, csak az kai, 
hogy a szegény gróf a konyhán kívül egyebet nőm élvezhet 
Y — Uram gégeszorulásban szenved — világosította föl 
a szolga — kevés tejen kívül egyebet nem tud magához 
venni s ezt is csak nagy kínnal tudja kis porcziokban 

inege^ . a ^ a ^ ólvezetek daczára is komoly hangulat borult 
a turista tanár lelkére. A dúsgazdag s mégis szegény gro 
sorsa szinte megrendítette. «Fizetesemre utalt, az elet bajai 
val küzdő tanár ember vagyok, de ezzel a Krozussal bizouy 
„em cserélnék.® így okoskodott a tanar s igaza is volt. 
5 hiszem, hogy épkézláb munkás ember is cseréim 

akart volna a minden földi jóval “tót- dehogy 

A földi javak legelseje, legnagyobbika az elet, de hogy 
az élet valóban élet legyen, egészséggel keU párosulnia. Az 
Isten adta egészség híjával bizony nem “ k ?*® t js 
A keresztény élet-művészet ugyan meg a betegsége 
aranybányává tudja varázsolni, mely dús jövedelmet hoz az 
örökkévalóság számára, de a földi éle szempontjából a 
betegség szörnyű teher. Mit használ valakinek a sok pénz, 
birtok, műkincs, mikor ő semmit sem tud elvezni. Nem 
vagyok a sötét pesszimizmus bölcselőjének: Schopenhauer¬ 
nek barátja, de e pontban igazat adok neki: «A földi bol 
dogság kilencztized része az egészségen alapszik® A ki 
valaha életében súlyos beteg volt, gondolkodás nélkül szil 
tén igazat fog adni a német bölcselőnek. . 

Sajátságos, a legtöbb embernek eszebe sem jut, m 
kora kincs az egészség; az ifjúság is könnyelműségében 


csak akkor veszi észre az egészség drága voltát, mikor 
már elvesztette. A beteg ember, az bizony fölfogja az 
egészség értékét, 

A mi az egészség a test életére nézve, az az erkölcsi 
lisztaság a lélek életére nézve. Ha az egészség nagy kincs, 
ép úgy drága kincs az erkölcsi tisztaság. A fizikai egész¬ 
ség a test egészsége, az erkölcsi tisztaság a lélek s a test 
egészsége. Erkölcsi tisztaság nélkül nincs munkás, nyugodt, 
boldog szellemi élet. Tiszta levegő, tiszta víz, tiszta lakás, 
tiszta ruha kell az egészséghez: tiszta erkölcs kell a szel¬ 
lemi élet egészségéhez. Ha el is tekintünk a túlvilági élet¬ 
iül, ahhoz is, hogy földi életünk emberi élet legyen, tiszta 
erkölcsre van szükségünk. Többet mondok, a test egészsé¬ 
gének szempontjából is első rendű tényező a tiszta élet. 

Tüdővész, iszákosság, testiség — ez a háromság egye¬ 
sek s népek veszedelme. Melyik e három közül a legvesze¬ 
delmesebb ? 

A tüdővész rémes ellensége az emberiségnek: az egész 
emberiségnek egy heted részét a tüdővész taszítja idő előtt 
a sírba. 

De van némi jó is e rettentő bajban: én azt tartom, 
hogy a legtöbb tüdővészes üdvözöl. Hisz hosszú időn át 
kopogtat a halál senyvedő mellének ajtaján s a legtöbb 
elérti a komoly figyelmeztetést s idején elkészül a nagy 
számadásra. 

A tüdővésznél veszedelmesebbnek tartom az alkoho¬ 
lizmust, magyarán szólva az iszákosságot. Ez nemcsak az 
egészségnek, hanem a vagyonnak, sokszor a becsületnek s 
a józan észnek is megrontója. S ha nehéz a tüdővész gyó¬ 
gyítása, az iszákosság ördögét is bajos kiűzni az emberből. 
Az iszákosság vége nem egyszer a teljes testi-lelki züllés, 
fegyház vagy örültek háza. 

De még e förtelmes ellenségnél is gonoszabb a testi¬ 
ség. Arról nem tud a történelem, hogy a tüdővész, az iszá¬ 
kosság egész népeket megmérgezett s megölt; de arról 
igenis tud, hogy hatalmas népek íültak már meg a testiség 
Ölő mocsarában. A rengeteg babiloni s asszír birodalmak, 
a páratlan római világbirodalom romlását a testiség okozta. 
A barbár népek a római világbirodalomnak nem megölői, 
hanem sírásói voltak. Ha egyszer a testiség teljesen hatal- 





mába keríti az embert, kiöl belőle mindent, a mi nemes, 
megfertőzted testét-leikét, nyomorulttá teszi az egyest s 
romlásba tászít családokat s nemzedékeket. 

A franczia népnek van egy közmondása: Ou est la 
fémmé? mely ha jól emlékszem, Moliére-nél e formában 
fordul elő: Gherchez la fémmé keresd az asszonyt. 
A legtöbb ember azt hiszi, hogy ez a közmondás a nők 
ellen kihegyezett mondás, mely minden bajt a nők nya¬ 
kába varr. Pedig a franczia népiélek mást akar vele mon¬ 
dani; ha egyesek s családok vagyonilag, egészségükben, 
becsületükben a tönk szélére jutnak, akkor azt mondja a 
franczia: keresd a züllés okai közt a bűnös nőt, illetőleg 
a testiség bűnét, mely bizonyosan ott settenkedik a züllés 
okai közt. Valóban büzhödt sír a testiség bűne, melybe 
pálya, becsület, vagyon, egészség s, örök üdvösség van el¬ 
temetve. 

A testiség még az iszákosságnál is jobb szállítója a 
pokolnak. Szakértők az üdvösség dolgaiban állítják s én 
aláírom állításukat, hogy az elkárhozottak kilenczvenkilencz 
százaléka a testiség bűne miatt kárhozik el. 

Ha azonban mindenkire nézve veszedelem a testiség, 
kétszeres veszedelmet jelent az iljúságra nézve. 

A ki kertészkedéssel foglalkozik, tudja, hogy májusban, 
júniusban, mikor a fák nedvkeringése a legélénkebb, a fej¬ 
lődés a legerősebb, a fát nyeséssel, vagy. átültetéssel zavarni 
nem szabad. Az ifjúság az élet tavasza, az a kor, mikor 
a természet gyors léptekkel halad a teljes kifejlődés felé. 
Ha ilyenkor ront a testiség az ifjúságra, kétszeres testi- 
lelki rombolást visz benne végbe. Istenem! ha a sírok 
beszélni tudnának, hány letört pályáról, hány megrendítő 
testi-lelki katasztrófáról beszélhetnének! S e katasztrófák 
legtöbbjét a testiség zúdítja az emberre. 1905 augusztus 
havában záródott le az orosz-japán háború tragédiája, mely 
annyi rettentő csapást hozott a muszka világbirodalomra, 
annyi meglepetéssel szolgált a világnak, mely bámulva 
látta, hogy a rettegett északi hatalom egyetlen egyszer 
sem tud győzni. 

Őszintén megvallom, hogy nem orosz szimpátia, hanem, 
a számító logika azt mondta nekem is: az északi medve 1 
előbb-utóbb is földre teríti ellenfelét. 

A tények, az egymást fölváltó szörnyű veszteségek az 
ellenkezőről beszéltek. A világ megtudta, hogy a régi 
szamurai vitézség még él, a japán katona nem tudja, mit 
tesz az, félni a haláltól. De másrészt a történelem isme¬ 
rői azt is tudták, hogy a kozák életeleme a harcz, hogy ő 
se hátrál, hanem a sebzett dúvad dühösségével s kitartá¬ 
sával küzd életre-halálra — mégis az orosz hadak folyton 
csatát vesztettek. 

Jó magam sem tudtam a dolog nyitjára akadni. Az 
újságok ugyan megemlítették több ízben is, hogy az orosz 
hadseregben nagy a korrupczió. De egész valójában csak 
az 1905-iki év elején ismertem meg ezt a korrupcziót. 
Körülbelül januárban egy tanulmány akadt a kezembe, 
mely az orosz kaszárnyaéletről szólott. S nyomban meg¬ 
nyílt a szemem s megértettem, hogy oly hadsereggel, mely¬ 
nek tisztikara a hadnagytól kezdve a vezérlő tábornokig 
a testiség rabja, valóban győzni nem lehet. A testiség erőt¬ 
lenné teszi a testet s a lelket, gyávaságot kever a jellembe. 
Mikor 1870-ben kitört a német-franczia háború s Franczia- 
országban fölhangzott a kiáltás : á Berlin, a Rajnához induló 
vonatok a csapatokkal együtt a bűnházak lakóit is szállí¬ 
tották. Varley H., ki Angliában egész hadjáratot indított 
pár év előtt a testiség ellen, egy londoni lap harcztéri 
tudósítójától értesült a következőkről: ((Meglátogattam a két 
ellenséges tábort úgy nappal, mint éjjel súiéha a német 
táborból egyenest a francziákhoz mentem. A külömbség 
nagy volt a két tábor között, de legjobban lepett meg a 
katonaság viselkedése. Ha a németek sorai között mentem 
el, mindig azt hallottam, hogy beszédjük az elhagyott 
otthon, kedves övéik körül forog. 

A német katonák tárczájukból, vagy boijujokból, mind¬ 
untalan előszedték a fotográfiákat s ilyenkor hallani lehe¬ 
tett: «Ez atyám, ez anyám, ez testvérem, nővérem, ez meg 
választottam; úgy-e kedves az arcza?» A mit azonban a 
francziáknál tapasztaltam, egészen máskép íéstett. Itt is 
tömérdek fénykép forgott közkézen: a hangadó színésznők 
képei, nők képei, kik hírhedtek voltak erkölcstelenségükről. 
Mikor Moltke vasgyűrűje megadásra kényszerített száz- 
nyolczvanezer francziát, a franczia csapatok nagy része 
nemi betegségben feküdt. A német-franczia háború végét is 

mindenki tudja. A futás közben lelőtt franeziák borjúiban 
piszkos, erkölcstelen regényeket találtak, — mindez rámutat 
a franeziák leveretésének egyik főokára. 

Nem mondom, hogy az oroszokat s francziákat egye¬ 
dül az erkölcstelenség verte meg, de annyi bizonyos, hogy 
a leveretés fő okai közt az erkölcstelenség okozta testi¬ 
lelki züllés is szerepelt. 

Ha élet-halál harezra kerül a dolog — ceteris paribus — 
az erkölcsösebb nép az erősebb fél, sőt az ellenálló erő, 
melyet a tiszta erkölcs ad, sok egyebet pótolhat. 

Az európai népek jobbjai megértették a roppant vesze¬ 
delmet, melylyel a testiség az egyeseket s népeket fenye¬ 
geti. A tüdővész, az alkoholizmus ellen való védekezéshez 
újabban hozzájárul a testiség réme ellen való küzdelem. 
A küzdelemben az első, az alapvető munka: a fölvilágo- 
sítás, ismernünk kell az ellenséget, ha sikerrel akarunk 
ellene védekezni. 

Az előtt is tudtam, hogy a testiség az emberiség ret¬ 
tentő ellensége. De még jobban győződtem meg ezen ellen¬ 
ség szörnyen veszedelmes voltáról, mikor a kérdést ala¬ 
posabb tanulmány tárgyává tettem. Szinte elrémül az ember, 
ha orvos munkájában ily fajta vallomást olvas: «Ma sze¬ 
rencsés véletlen, ha a legjobb körökből származó tiszta 
leány meg nem mérgeztetik és szerencsétlenné nem lesz 
a házasság által». (Komig dr.) 

Fölvilágosítani nemzetem művelt ifjúságát, hogy a ki 
tiszta erkölcsű, megbecsülje a tiszta élet aranynál drágább 
kincsét s a ki a testiség rabja, szétszaggassa a szolgaság 
csúf lánczait, — ez a törekvés szülte munkámat. 

Körülnéztem irodalmunkban s nem találtam munkát, 
mely a rettentő ellenség ellen való küzdelemben útmuta¬ 
tóul szolgálhatna az ifjúságnak. Papok, nevelők, ha itt-ott 
szóvá teszik a testiséget, többnyire csak az erkölcs szem¬ 
pontjából fejtegetik. Ha orvosok szólnak róla, még inkább 
egyoldalú a tárgyalásuk. Az orvosok csak természetet, tes¬ 
tet, egészséget, betegséget ismernek. Az erkölcsi javak 
náluk többnyire nem találnak méltatásra. 

Én minden oldalról meg akarom e fontos kérdést vilá¬ 
gítani. Megkérdezem a krisztusi hitet, odafordulok a gon¬ 
dolkodó, bölcselkedő észhez, fölszólítom az orvosi tudo¬ 

mányt, hogy együttesen mondják meg, mit kell a testiségről 
s a tiszta életről tartani. Ha nem sikerül a czélt elérnem, 
hogy t. i. teljesen tiszta képet adjak a kérdésről, szolgáljon 
mentségemül, hogy előképet nem találtam. A rengeteg 
német irodalomban sem ismerek olyan munkát, mely e 
czélra teljesen alkalmas volna. 

Kényes dolog ezt a kérdést feszegetni, gondolják tán 
a toll mesterei. Hát én is a mondó vagyok, hogy kényes 
kérdést feszegetek. De kérdem: felebaráti szeretetre vall-e, 
ha csupa álszeméremből a nemzet szemefényét s remé¬ 
nyét: az ifjúságot a fenyegető veszedelemtől nem óvjuk? 

Némely erkölcstanítók azt hiszik, hogy teljesen eleget 
tettek kötelességüknek, ha néhány semmitmondó szóval 
óvják az ifjúságot a nagy veszedelemtől, mert hát a dolog 
kényes, szerfölött kényes! Mások meg éppenséggel azt tart¬ 
ják, hogy legjobb a testiség bűneiről teljesen hallgatni, 
nehogy esetleg még ártsunk a beszédünkkel. Én sehogy sem 
tudom megérteni, hogy a tudatlanság volna a legjobb óvó¬ 
szer a testiség bűnei ellen, ellenkezőleg, úgy vagyok meg¬ 
győződve, hogy nem egy ifjú, ki elmerült a bűn örvényében, 
visszarettent volna a veszedelemtől, ha valaki idejekorán 
megmutatta volna neki az örvény rémítő mélységét. 

Különösen egy pontban tartom 'hiányosnak az ifjúság 
tudását: a házasság ismeretében. Az elemi iskolában még 
nem lehet a házasságról bővebben szólni, mert a gyerme¬ 
kek úgy sem értenék meg az idevágó tanítást. Aztán meg 
korán is volna olyan igazságokról, kötelességekről beszélni 
a gyermekeknek, melyek csak évek múlva kötelezik őket 
A polgári s középiskolákban sokszor csak átsurrannak a 
házasságra vonatkozó igazságokon. Az akadémiákon, az 
egyetemeken meg, sajnos, nincs hitoktatás. így esik meg, 
hogy a művelt ifjúság a házasságra vonatkozó tudományát 
regényekből, vagy még a regényeknél is rosszabb köny¬ 
vekből szerzi meg. Szinte undorító, hogy micsoda fölfogás¬ 
sal birnak sokan a házasságról. Pedig mily fontos, mily 
fenséges a házasság az Isten gondolata szerint. A tiszta 
életnek nagy kötelessége is legelső sorban a házasság ren¬ 
geteg méltóságában nyeri magyarázatát. Miért ne beszélhet¬ 
nénk hát azoknak a házasságról, kik tán egv-két év múlva 
tényleg házasságra lépnek? 



\ híres páter Roh egyszer nagyobb Rajna-vidéki város¬ 
ban prédikált. Egyik beszédjében a testiség bűneiről beszelt 
s egyenest nevén nevezte meg a bűnt. Ekkor egy úri dáma 
Felnőtt leányával együtt tüntetőleg kivonult a templomból. 

A meglepett pátert utóbb fölvilágosították, hogy a tüntető 
asszonyság leányával együtt nagyon rossz hírben áll. Ez az 
asszonyság tehát ily úton-módon akarta hiányos becsületet, 
meglbldozni. Nem akad-e majd e tüntető dámának rokona 
vagyis nem akad-e kritikus, ki leszólja majd a könyv író¬ 
ját, mert a gyereket nevén nevezi meg ? Nem tudom, de 
nem is bánom. Én úgy tartom, hogy az iljúságnak, az 
erkölcsi életnek leginkább életbevágó kérdéseit pontosan 
ismernie kell, ha öntudatos, Isten előtt értékes erenyre 
akar szert tenni. No a vak ösztön legyen az ifjú tanítómestere. 
Ez mindig szerencsétlenség. Ne «jó pajtásokétól tanuljon 
erkölcsöt Az igazság legyen az ifjú kalauza. 

Valamikor a jó Szókratész azt hitte, hogy a világos 
tudás egymaga erényre képesít, mert lehetetlen, hogy okos 
ember azt tegye, a miről meg van győződve, hogy helyte¬ 
len, erkölcsileg rossz dolog. Szókratész e pontban túlzó 
ideálista volt. De annyit mindenkinek meg kell engednie, 
hogy a pontos tudás nagyban elősegíti az erényt, bár nem 
egyszer megesik, hogy a gyarló ember jobb meggyőződése 
ellen vétkezik. 

Fölvilágosítani, irányítani a lelkiismeretet, ezt akarja 

könyvein. , , . , 

Kiknek szántam könyvemet? Papoknak, szerzetesek¬ 
nek? Semmi kifogásom sincs ellene, ha e tiszteletreméltó 
osztályok is becses figyelmükre méltatják munkámat. De 
őszintén megvallom, nem nekik írtam: én csupán a világi, 
érettebb ifjaknak akartam erkölcsi mentort adni. A szerze¬ 
tesek, papok nem szorulnak én rám: soruk amúgy is köny 
nyebb, mint a. világ forgatagában élő ifjúságé, melyet otthon, 
az utczán, sokszor még az iskolában is kísértés meg vesze¬ 
delem környékez, nemcsak emberek, de könyvek, lapok, 
tudomány s művészet részéről is. «Misereor super turbam.» 
Bocsánat, hogy a krisztusi szót merem említeni, de tény, 
hogy az ifjúság irgalmat, részvétet érdemel a sok vesze¬ 
delem közepette. , 

Ha csak tíz ifjúnak mutatom meg az ereny ugat, 

ha csak egyet sikerül könyvemnek a bűn csúf szolgaságából 
kimenteni, ám nem bánom, kövezzenek meg a kritikusok. 

Egyébként ne hidd, kedves olvasóin, hogy én förtel- 
mek természetim festésével akarlak ijesztgetni. 

Nem, én ellenkezőleg első sorban a tiszta, a szép, a 
boldog életről akarok veled beszélgetni, oly életnek a képét 
akarom eléd rajzolni, mely Isten gondolata szerint vagyon. 
Ha tehát kedved van a szép, a művészi, az isteni életre, 
csapj föl olvasónak, jer velem a tiszta élet virányaira. 

Az egészséghez természetesen hozzátartozik az is, 
hogy az ember a betegségektől óvakodjék, vagy ha beteg¬ 
ségbe esett, mennél előbb kilábaljon belőle; helyenkint 
bizony a betegségeket, a bűnöket is érintenem kell, föl kell 
tárnom a sok veszedelmet is, melyek testedet-lelkedet, bol¬ 
dogságodat, üdvösségedet fenyegetik, azért lélekben járó 
fontos dologra kérnélek. Tégy úgy, mint az orvosok, mikor 
hullát bonezolnak. Mivel a hullaméreg halált hoz, az orvo¬ 
sok nagyon vigyáznak, hogy bonczolás közben meg ne 
sebezzék magukat. Ha meg a legkisebb karczolás van kezü¬ 
kön, védő keztyüt húznak. 

Az ősbűn okozta romlás miatt minden, még a szent 
ember is, míg csak testben jár, könnyen megsebezheti 
magát, ha nem vigyáz magára. Azért oltsd magadra az 
isteni félelem vértjét s vígy magaddal jókora porczió vigyá¬ 
zatot lelki podgvászul, mikor e könyv tanulmányozásához 
látsz. Ha olvasás közben képzeleted tilosba téved, rögtön, 
de rögtön! fékezd meg: tereld el figyelmedet az izgató 
képtői. Ezzel nemcsak bűntől óvod meg magadat, de egy¬ 
ben pompás önfegyelmezési gyakorlatot is végzesz s bizo¬ 
nyítékát adod, hogy jellemnek készülsz. 

«Mundis omnia munda» — mondja a nemzetek apostola. 
Ez annyit jelent: a nemes, a tiszta lélek semmiben sem 
keres bűnös gyönyört. 

Különösen a bűnökről szóló, kényesebb fejezetek el¬ 
olvasása előtt indítsd föl magadban e jó szándékot: «Te 
tudod Istenem, hogy okulást s nem bűnös gyönyört kere¬ 
sek!'' Ha e jó szándékot megszereznéd azzal, hogy egy-egy 
fejezet elolvasása előtt rövidke Üdvözlégyet mondanál el, 
ez még jobban biztosítaná olvasmányod hasznát, áldását. 

Ha szabad valamit tanácsolnom az olvasás módjára 




iiózve, arra kérlek, kedves olvasóm, óvakodjál a modern 
járványszerű betegségtől: a felületességtől. 

Egyszerre elég lesz egy fejezet. Ha figyelmesen végig 
olvastad a fejezetet, engedj időt lelkednek, hogy az olvasott 
igazságokat megrágja, földolgozza, megeméssze. A testi étel 
csak annyiban használ nekünk, a mennyiben megemészt¬ 
jük; csak a megemésztett étel ad erőt a testnek. A szel¬ 
lemi eledel is csak úgy válik javunkra, ha lelkünk elmél¬ 
kedve földolgozza, mintegy megemésztve sajátjává teszi. így 
válik az igazság lelkünk vérévé. így fog lelked e könyvből 
életelveket leszűrni. Az igazság nem a te igazságod, míg 
lelked annyira beléje nem éli magát, mintha tenlelkedből 
nőtt volna ki. A ki egy könyvet elmélkedve olvasott végig, 
többet tanult, mintha száz könyvnek a tartalmát raktározta 
el emlékezetében, de a tartalomról nem elmélkedett. 

Ha valakinek föltűnő volna, hogy az olvasóval «per te» 
beszélek, magyarázatul megjegyzem, hogy én az olvasót 
barátnak nézem, kivel bizalmasan tárgyalok. 

Végül még egyet! 

A tiszta életre vonatkozó tanulmányaimat nem tartom 
lezártaknak s bármely olvasómtól szívesen fogadok idevágó 
megjegyzést, tapasztalatot. Könyvem hatásáról is örömest 
értesülnék, 

Dobsina, 1906. szeptember 8. 


Szuszai Antal 


I. FÖLFELÉ. 


1. A nagyság felé. 

A gyermekkor poézise a játék; nem is gyermek, ki 
játszani nem tud. Az ifjúkor mindent megaranyozó poézise az 
ábrándozás, mely nem egyéb, mint a lelki erőknek s főkép a 
képzeletnek a játéka. Ébrenvaló álmodozásnak is nevezhet¬ 
ném a léleknek ezt a játékát, mert az ábrándozás rendszerint 
nem a valósággal, hanem képzeletszülte dolgokkal foglalko¬ 
zik. A képzelet minden lehető s lehetetlen dologgal foglalko¬ 
zik, olyan mint a tüzes csikó, mely száz irányba száguld el 
egy nap alatt, de egy dolog majdnem minden esetben meg¬ 
található az ifjúság ábrándképeiben: a «nagy» jelző. Nagy 
hadvezér, nagy tudós, nagy író, nagy költő, nagy művész, 
nagy szónok s a tetejébe nagy hazafi akar lenni az ifjú 
ábrándozó. 

Az ifjú ábrándozót csapongó képzelete szédületes gyor¬ 
sasággal emeli a nagyság létráján s aranyos színekkel fes- 
tegeti, hogyan s miképen lesz az, mikor ő nagy s híres 
ember lesz s az emberek, kik közt pajtásai se hiányzanak, 
garmadával rakják lábaihoz a tisztelet s bámulat adóját. 

Jóllehet azonban a nagyság majdnem mindig ott kisért 
az ifjú ábrándképeiben, nem mindig egyforma nagyság 
hevíti tüzes lelkét. Ha művészek nagyságáról olvas, a mű¬ 
vészi dicsőség izgatja; ha lelkes előadás nagy hazafiak s 
hadvezérek képét rajzolja lelke elé, a katona s hazafi dicső¬ 
sége hevíti. Petőfinek az olvasása már temérdek diákember¬ 
nek nyomta a tollat kezébe, kik fiók-Petőfik akartak lenni. 
A közelmúlt eseményei, melyek a távol Keleten folytak le, 
bizonyára száz és száz gimnázistának a fejét s szivét töl¬ 
tötték meg Kuroki- s Togo-féle hadi dicsőséggel. Az ifjú 
lelke olyan, mint a zongora: az a billentyű ad hangot, a 

melyet megütünk; az iíjú telkekre is a látott, hallóit vagy 
olvasott dolgok gyakorolnak benyomást. 

Mit mondjak az ifjúság ábrándozásaihoz? 

Ha a képzelet csupán nemes s szép dolgokkal foglal¬ 
kozik, hozzá a képzelet nem lesz féktelenné, úgy hogy 
mintegy alvajáróvá teszi a fiatalembert, semmi kifogásom 
sincs az ábrándozás ellen. Azt szokták mondani, hogy nem 
jó katona, ki nem akar tábornokká lenni; hadd ábrándoz¬ 
zék hát az ifjúság s töltse meg lelkét nemes ambiczióval 
Az élet valósága rendszerint ugyan lehűti a nagy lelkese¬ 
dést, az ábrándképek köde a legtöbbször vízzé lesz s a 
nagy hadvezérből nem egyszer aktarnásolgató Írnok lesz 
néha mégis az ábránd megsejdítése a jövőnek. 

Kedves olvasóm! Ugyan miféle nagyságra vágyódik a 
te szived? Holt bizonyos, hogy te is álmodoztál már vala¬ 
melyes nagyságról. Ha asztalosinasból világhírű Munkácsy 
lett, kinek képei az egész világ művelt közönségét foglal¬ 
koztatták; ha lakatosinasból egy Fadrusz nőhetett; ha béres¬ 
legényből Achtermann nagy emberré s csodált szobrászszá 
lehetett, már miért ne lehetne belőled is nagy ember? Csak 
az a kérdés, hogy komolyan akarsz-e a dicsőségnek sugárzó 
hegyére fölkapaszkodni ? Ha szándékod valóban komoly, én 
is komoly tervvel lépnék eléd s megmutatnám neked a 
halhatatlanságnak biztos útját. 

Ne vedd tréfára a dolgot, ifjú barátom! téged az Isten 
művésznek teremtett. Csak rajtad múlik, hogy megértsed 
az Isten szándékát s rálépj a neked szánt művészi pályára. 

A te rendeltetésed, hogy kiváló szobrász váljék belő¬ 
led. Vagy tán nem hiszed? 

Mikor a szobrász nagy fáradsággal már eltanulta mű¬ 
vészetének fogásait, lelke eszményt keres, hogy valami nagyot 
alkothasson. Ha aztán ihletett pillanatban lelki szeme meg¬ 
pillantotta az eszményt, mennyei boldogság tölti el keblét. 
Az előbb említett Achtermann Rómában a keresztre feszített 
Krisztus szobrán dolgozott. Már minden készen volt a szobron, 
csak egy hiányzott még: a száj. A haldokló Krisztusnak, 
Achtermann fölfogása szerint, kimondhatatlan s még sem 
nyers fájdalmat kellett kifejeznie. De Achtermann nagy 
lelke sehogy sem tudta megpillantani a szájnak ezt a ren¬ 
geteg fájdalmat kifejező formáját. Elmúltak hetek, hónapok. 

Aehlermuim elmélkedett, imádkozott, naponként szentmisét 
hiillgatott. Már többször gyónt s áldozott e czélból, hogy 
libilröl megkapja az ihletnek drága pillanatát. Mindhiába; 

haldokló Üdvözítő nagy fájdalma zárt könyv volt előtte. 
Wgiil (‘panaszolta baját egy papi ismerősének s ennek a 
papnak pompás ötlete támadt. Egy nap egy jámbor szer¬ 
el esl’m térrel jelent meg a mester műhelyében. Rámutatott 
H készülő feszületre s élénk színekkel kezdte rajzolni a 
IMinőinkért meghaló Krisztus szenvedéseit. 

A pap lelkes beszéde szivébe markolt a fráternek. Egv- 
/i'nr nagy változás történt a jámbor szerzetes arczán; 
mélységes részvét s fájdalom ült arczára, a száj félig ki¬ 
nyílt, az egész ember a haldokló képét mutatta. Achter- 
ni.iiiii a művész mélységes tekintetével nézte a 1 rátéri. 
Mikor megpillantotta azt a félig nyitott szájat, kimondha¬ 
tni lan öröm szállt leikébe. 

Megvan, megvan, a mit oly régen keresek! 

Vésőt, kalapácsot ragadott s oly hévvel kezdte vésni 
a haldokló Krisztus száját, hogy a márvány szilánkok ide¬ 
in la röpködtek s a pap attól tartott, hogy a mester széjjel- 
n li az egész szobormüvet. 

Hagyja, barátom, ne féltse munkámat! — válaszolta 
n mester a figyelmeztetésre, hogy vigyázzon — én tudom, 
mit csinálok. 

Félóra múlva készen volt a remekmű, csak a csiszolás 
munkája volt még hátra. 

A nagy művész, mikor megszállottá lelkét az ihlet 
drága pillanata, a lélekben látott eszményt vászonra festi 
vagy kőbe faragja. Remeke aztán kiállításra kerül. Ezren 
meg ezren legeltetik szemüket s szivüket a remek művön. 
A művész híres emberré s sokszor egy csapásra dúsgazdag 
emberré lesz. 

A te rendeltetésed, kedves olvasóm, nem egyéb, mint 
,i szobrászat művészi pályája. De nem holt kőből, élő em¬ 
berből kell neked remeket faragnod. 

Mondd csak, mit tanultál még nemrég abból a lus 
Könyvből, melyben több bölcseség van, mint a világ összes 
bölcselőinek vastag könyveiben. Mit mond a káté az ember 
rendeltetéséről? Mivé kell lenned Isten akarata szerint? 
I leni szerető kereszténvnyé, Isten gyermekévé kell lenned. 

Hát aztán? Nos, aztán munkád eredménye kiállításra kerül, 
de nem Párisban vagy Budapesten, hanem mennyei Atyád 
fényes házában, a szép mennyországban s művészi mun¬ 
kád jutalma leírhatatlan boldogság, melynek sohasem sza¬ 
kad vége. Egyenest erre a célra adott neked Isten testet- 
lelket, mintha csak azt mondaná neked Urad Istened: «Saját 
képemre alkottalak; légy hát rajta, hogy a hasonlatosság 
köztem s közted mennél tökéletesebb legyen. Művészszé 
tettelek, de nem pár múló század, hanem az örökkévaló¬ 
ság számára fogsz dolgozni. Én magam akarok örökön 
örökké szentéim s angyalaim társaságában remekedben gyö¬ 
nyörködni.)) 

Elhiszed-e már most, hogy téged művészi pályára szánt 
az Isten? 

«A művészetek művészete az emberek nevelése)) — 
mondotta a híres Nagy szent Gergely pápa. Neked e nehéz 
művészetre kell adnod a fejedet: szentté, a mennyei kiállí¬ 
tásra szánt remek szentté kell magadat nevelned. 

Jól tudom, hogy mikor a fiatalság a szent szót hallja, 
szinte a hideg borzongatja. Miért? Azért, mert a fiatalok rend¬ 
szerint félreértik ezt a szót, mindjárt holmi rendkívüli ön¬ 
sanyargatásokra, meg sötét kolostorra gondolnak. Pedig hát 
nem lehet rendkívüli dolog, a mi mindnyájunk czélja s a 
világ roppantul téved, mikor a szentség fogalmával csodá¬ 
latos s rendkívüli dolgokat köt össze. Azoknak a szentsége 
is, kiket, szenteknek tisztelünk, a mindennapi, a közönséges 
dolgok tökéletes elvégzésében áll. Keresztelő szent János egy 
csodát sem művelt, mégis maga az Űr mondotta róla, hogy 
legnagyobb az asszonyok szülöttei között. 

Egyéb választása nincs az embernek: vagy szentté lesz 
s a mennyország boldog lakójává vagy pedig a kárhozat 
fiává. Ne félj hát! Nagy czélra teremtett minket az Isten; 
ez szent igaz. 

De a nagy czélra szükséges eszközöket is adott nekünk. 
Járj csak szorgalmasan a Krisztus alkotta művészi iskolába, 
használd az összes eszközöket, melyeket ez az iskola bocsát 
rendelkezésedre s eléred nagy czélodat: szent lesz belő¬ 
led. Másszóval: légy buzgó, cselekvő katholikus keresztény 
s szent vagy, igazi, élő szent. 

Az a jóságos Üdvözítő, ki a végből jött a földre, hogy 

;i bűn sarába esett isteni remeket megtisztítsa s meg¬ 
mentse, roppantul megkönnyítette művészi pályánkat; nem- 
<\snk nagy világnevelőintézetet, egyházat alkotott, hanem ezt 
a művészi nevelőiskolát minden szükséges dologgal is bőven 
ellátta. Mindent föltalálsz az egyházban: eszmét, irányítást, 
segítséget. Sőt az Üdvözítő nemcsak szóval adott útbaiga¬ 
zítást, hogy így meg amúgy kell élned, hanem mintát is 
állított eléd s minta után a kis diák is tud rajzolni. Jósá¬ 
gos Üdvözítőd e végből maga is emberi alakot öltött magára : 
gyermek lett, ifjú lett, férfiú lett s így, mint jó tanítómes¬ 
ter, saját életével eléd rajzolta a tiszta, a tökéletes, a szent 
ember képét. Öt másoljad az igazi művész lelkesedésével s 
kitartásával s nagy művész lesz belőled. Minden mesterség¬ 
nek s művészetnek vannak bizonyos fogásai s addig kontár 
a mesterember vagy művész, míg mesterségének vagy mű¬ 
vészetének müfogásait el nem sajátította. 

Ha én a tökéletes, a szent emberről akarnék írni, 
nagyon vastag könyv lenne írásom s mai napság az embe¬ 
rek irtóznak a vastag könyvektől. Aztán meg nem is tar¬ 
tom helyénvalónak, hogy magamfajta ember írjon a töké¬ 
letes emberről, ki jómaga is még tökéletlen. Én hát csak 
egy részletet ragadok ki a tökéletes élet tudományából: 
szemed elé állítom a tiszta életű embernek a képét. 

Az egészség alapja az életnek s a cselekvésnek. 

Az erkölcsi életnek alapja a tiszta élet, mely nem 
egyéb, mint az erkölcsi életnek az egészsége. Többet mon¬ 
dok, a tiszta élet még a testi egészségnek is követelménye. 
Könyvem e szerint a nagyság, a boldogulás alapelemeiről 
értekezik. 

Föl hát a munkára, ifjú barátom, szived-lelked egész 
füzével! 

Tudod-e, mi az a fanatizmus? 

Mivel könnyen megeshetik, hogy ezt a szót valamikor 
még a fejedhez vágják, jó lesz vele megismerkedned. 

A fanatizmus nem egyéb, mint rendkívül erős szenve¬ 
dély. A szenvedély azonban lehet jó is, meg rossz is. Ha 
a gonosz szenvedély szinte az őrületig fokozódik, ez a fana¬ 
tizmus rossz értelemben. Ha meg valaki nemes czélért 
hévül erősen, ez a fanatizmus jó értelemben. 

Az összes szentek, az összes nagy emberek fanatiku- 

sok voltak ez utóbbi értelemben, inért nagyot, nemeset erő¬ 
sen akartak. Nagyot nem is lehet létrehozni fanatizmus 
nélkül, mert nagy dologra csak nagy lelkesedés ad erőt. 
Egy Carlvle is kénytelen megváltani: «Senki, ki nagyra tör, 
sem remélhet eredményt, mint ezen föltétel alatt: vagy 
megteszem vagy belehalok)). 

A világ csúfolni akarja a vallásos embert, mikor fana¬ 
tizmust vet a szemére. De itt is beteljesedik, hogy a világ 
nem tudja, mit beszél. 

Krisztus minden tökéletességnek, a tiszta életnek is 
örök mintaképe, csapj föl hát az istenmásolás fanatikusá¬ 
nak! Állj a nagyság s az örökkévalóság szolgálatába! 

Tiszta életű ember, erkölcsös ember, derék ember, ez 
teljesen egyre meg. 

Nekem semmi kifogásom sincs az ellen, hogy a nagy 
szónok, nagy író, nagy hadvezér, nagy hazafi babéraira áhí¬ 
tozol. De minden egyéb nagyságnál nagyobb s előbbrevaló 
az erkölcsös ember. • 

Minden földi nagyság múló tünemény, az erkölcsös 
ember értéke örök. 

Vannak apró állatok, melyek mindössze egy napig élnek. 
Az ember nem ily rövid életű lény, az ember az örökké¬ 
valóság számára van teremtve. A rövid földi élet csak a 
bevezetése az emberi életnek, odaát következik a folytatás, 
melynek nincsen vége. Emberhez nem méltó dolog hát, 
hogy tovább ne lásson az orránál s csupán az arasznyi 
földi élettel törődjék. 

A gyermekszoba lakóinak egyik legnagyobb mulatsága, 
ha szappanos vízből kis szalmaszállal fényes buborékokat 
fújhatnak. A csillogó-billogó buborék egy-két. pillanatig a 
levegőben lebeg, aztán szétpukkad. S ugyan, mi jelzi meg, 
hogy volt? Semmi. Volt — nincs. 

Isten szemében mindnyájan gyermekek vagyunk s lótá- 
sunk-futásunk, tevésünk-vevésünk a jó állásért, pénzért, 
hirért-névért olyan formán festhet az Isten szemében, mint 
a gyermekszoba lakóinak a buborék hívása. 

Ismerem a világot s tudom, mi motoszkál az emberek 
fejében. Az egyiknek szive-vágya a szépség, a másik elő¬ 
kelő állások után áhítozik, a harmadik nagy tudós akar 
lenni, hozzá majdnem valamennyi szive pénzért/jó házas- 

• «gi pártiért lelkesedik. Mindez nem sokkal több a gyer¬ 
mekek buborékfuvásánál. Vagy tán nem liiszed? Ám győ¬ 
ződjél meg róla saját szemeiddel: nyittasd ki a szép, a 
gazdag, az előkelő, a tudós ember sírját egy-két évvel halála 
• dán, aztán mondd meg, kérlek, mit találsz sírjában szép- 
srgébül, előkelő voltából, gazdagságából, tudományából? Nos, 
mi! találsz ott mindabból, a mi az ember szemében annyira 
kívánatos? Nagy semmit találsz ott, semmivel sem többet. 

Egy zéró semmi, két zéró semmi, három zéró semmi 
- tíz zéró is semmi. A zérónak csak az egyes ad értéket. 
Il.i hat zéró elébe bigyeszted az egyest, mindjárt egész 
millió kerekedik belőle. A szépség zéró, a gazdagság zéró, 
az előkelő állás zéró, a tudósság zéró, az élet egyese vallás 
' ’ erkölcs, mindaz, a mit az ember Isten kedvéért s lelki 
üdvösségéért tesz. Ebből épül a tartós, az örök nagyság. 

Te, kedves olvasóm, tán még nem is határoztál pályád 
dolgában, tán még magad se tudod, mi lesz belőled. De ez 
nem baj; tűzz magad elé nagy művész módjára ideált, de 
n<* a földbe tűzd a métát, a czélt. A ki földi czélok után 
zalad, mindig törpe ember marad. Magasra tűzd czélodat : 
;iz örökkévalóság égboltjára, oda tűzd a tiszta élet ideálját 
s minden téren nagy ember lehet belőled; a tiszta élet az 
erkölcsi egészség, melyből a nagy jellem nő. Ez az igazi 
nagyság alapja, ezt a nagyságot maga az Isten is nagynak 
ismeri el s Isten Ítélete többet ér százmillió ember ítéleté¬ 
nél. Az Isten Ítélete a nagyság igazi mértéke. 

Az ifjúság lelkesedésének tárgya a szabadság, testvéri¬ 
ség s egyenlőség. 

Ezúttal csak az utolsóról ejtek pár szót. Szerény véle¬ 
ményem, hogy hiába írnak s szónokolnak az emberek az 
egyenlőségről; az emberiség eddigi történetében sehol sem 
található az egyenlőség s okos ember nem tudja elhinni, 
hogy ezentúl máskép lesz. Ezentúl is gyermekek s felnőttek, 
férfiak s nők, egészségesek s betegek, erősek s gyengék, 
okosak s ostobák, szorgalmasak s restek, gazdagok s sze¬ 
gények lesznek a világon. Az Űr szava: «szegények min¬ 
dig lesznek^ s főleg ez az egyenlőtlenség fáj sok embernek. 

Szent igaz, hogy valami megdöbbentő van e jelenség¬ 
ben, hogy az egyik ember saját érdeme nélkül dúsgazdag 
gróf vagy bankár családjába csöppen, csecsemő korától 

lógva holla napjáig kél marókkal vehet az élet javaiból s 
csak hívből ismeri e szól: szükség; a másik szegénységben 
születik, mely holta napjáig hűséges kísérője marad s lég¬ 
iül ebb morzsákat kap az élet lakomájából. Sok rövidlátó 
ember egészen belezavarodik e jelenség láttára s azt hiszi, 
hogy Isten egyesekkel szemben jóságos atya, másokkal szem¬ 
ben azonban kemény mostoha. Régi nóta : nincs igazság a 
földön. 

Ha kissé megerőltetjük lelkünk szemét s a dolgok 
mélyére pillantunk, más meggyőződésre jutunk. A fődol¬ 
gokban mindnyájan egyenlők vagyunk: valamennyien mez¬ 
telenül s sírva jövünk a világra s mindenből kifosztva, 
meztelenül megyünk e világból. A születésben s a halai¬ 
ban teljesen egyenlők vagyunk. Ez a gondolat nagyon alkal¬ 
mas arra, hogy a gazdagok gőgjét lehűtse. De még más 
dologban is egyenlők vagyunk: mindnyájunk testet s lelket 
egyformán kaptunk az Istentől s mindegyikünknek módjá¬ 
ban van testéből s leikéből remeket alkotni. A valódi bol¬ 
dogságot, a tiszta lélek békéjét, mindenki megszerezheti 
már ezen a világon s az örök életbe mindenki válthat be¬ 
lépőjegyet igaz földi élete árán. A mint egyre megy az 
élet szempontjából, vájjon szénfekete avagy gesztenyebarna 
haj diszeleg-e az ember fején, a szegénység s gazdagság 
is mellékes a valódi élet szempontjából. Sőt nekem úgy 
látszik, hogy az élet böjtje sokkal kedvezőbb a jellem ki¬ 
alakulására,' a tiszta öntudat megszerzésére, mint a gazdag¬ 
ság bősége. Buja földet könnyebben ver föl a gaz. 

Gyakorta több ember a szűrös paraszt, mint a divatos, 
drága ruhában járó gazdag s több béke s boldogság van 
á nádfedeles kunyhóban, mint a háromemeletes, tényes 
palotában. Az Úr' Jézus is megjósolta jóelőre, hogy az 
elsők utolsókká s az utolsók elsőkké lesznek. 

Mily kicsinyes az embei’ek fölfogása ! Ha nagyságról 
van szó, pompára, hatalomra, befolyásra gondolnak ; a lelki 
nagyság, a nagy jellem alig jut eszükbe. Ha kiejted e 
varázsigét: boldogság — pénzre, érzéki élvezetekre, anyagi 
jólétre gondolnak. Á mit a legtöbb magának kíván, az jó 
hivatal, biztos jövedelem, jó házassági parti; valóban nyo¬ 
morúságos dolgok. Ha 30—40 éven át aktákat fogalmaztál 
avagy mint államtitkár a nevedet írogattad az akták alá, 

lm mint a lepke virágról-virágra száll, te is ide-oda szalad¬ 
gáltál, hogy az élet örömeiből részedet kivegyed; ugyan, 
mi nagyot műveltél? Ez volna az élet napszáma, melyet 
Isten rótt ránk? Tagadom. Istennek sokkal különb terve 
van az emberrel. Tested-lelked egész világ s e világ mű¬ 
vészé te vagy s Isten akarata, hogy magadból remeket 
alkoss. A hivatal mellékes dolog, vele lerovod kötelezettsé¬ 
gedet a társadalom iránt s megszerzed a jogot a minden¬ 
napi kenyérre; a fő lelked művelése. Ez az élet igaz nap¬ 
száma. A czinizmus ugyan azt mondja, a becsületből nem 
lehet megélni; sok ember szemében a jellem nem érték, 
Isten azonban a szerint Ítél, hogy mivé tetted magadat. 

A világ renyhe ingyenélőnek nézi a szemlélődő szer¬ 
zetest. Magam is jobban szeretem azt, ki a szemlélő életet 
a cselekvő élettel kapcsolja össze, ki önmagán is dolgozik 
s ezenkívül az ifjúságot neveli, betegeket ápol stb. De a 
világnak nem tudok igazat adni; a szemlélődő szerzetes 
hűséggel elvégzi az emberhez méltó napszámot : szentel 
nevel magából s ezzel a világnak is használ, mivel a lelki 
ember példáját állítja a világ elé. S ez bizonyára több, 
mint vasutat építeni avagy aktákat másolni. 

Ismered-e még e görög szót: íiotsfv? Ez annyit jelent, 
mint valamit létrehozni, csinálni. Mélységes fölfogásra vall,, 
hogy ebből alkotta a görög népiélek a r.oir^r^ poéta szót. 
A poéta eszerint eszményi alakokat, eszményi világot teremt. 
Isién akarata, Jiogy te is művész, jróojnfc légy, tenmagad- 
ból kell művészi remeket alkotnod s mikor ezt teszed, teremtői 
munkát végzesz. A költő s te közted csak az a különbség, 
hogy a költő világa csak képzeletben van meg, a te mű¬ 
vészi alkotásod ellenben tiszta valóság, miként a Teremtő 
müvei is valók. 

Az erkölcs lelke a szeretet. «Szeresd felebarátodat, mint 
lenmagadat.)) Hallod-e? Mint tenin agadat! Tehát magadról 
kell venned a szeretet mértékét; magadnál kell kezdened 
a szeretetet, mert hisz jómagad vagy legközelebbi felebará¬ 
tod. Fel hát, drága éned művészi művelésére. 

Enni, inni, aludni, pipázni, mulatni, hidd el, ez nem 
elet. Hivatalt lelkiismeretesen betölteni, még ez sem em¬ 
berhez méltó élet. Oroszlán nem fogdos legyeket. Művész, 
ki világraszóló remeket alkothat, nem fogja idejét négy- 

filléres játékszerek készítésére pazarolni. Te poéta, teremtő- 
művész vagy, ne pazarold hát idődet kicsiségekre. A te 
életed a mindennapi kenyér megszerzésében sem merül¬ 
het ki. Krisztus országának egyik főtörvénye: ((Keressétek 
először az Isten országát s az ő igazságát)). (Máté 6, 38.) 
Keresd hát Isten országát magadban, kz örök élet gyö¬ 
kereit ne keresd a mennyországban. A levegőben, ég és 
föld között sem találod őket. Az örök élet gyökerei itt a, 
földön vannak. Ha tiszta vagy a bűntől, ha önmagadat 
tökéletesíted, már belenőttél az örök életbe. Odaát már 
hiába keresnéd az összeköttetést Isteneddel. 

Egy lengyel diáknak, kit Krisztus egyháza az oltárra 
állított példaképül az ifjúságnak, sokat, nagyon sokat kellett 
szenvednie Pál bátyjától. Élvezze a világ «örömeit», mint 
társai élvezik! így unszolta öcscsét a világfi. De Kosztka 
Szaniszló undorral fordult el a világ úgynevezett örömei¬ 
től s egy nap ezt a gyönyörű feleletet adta nógató bátyjá¬ 
nak: «Ad aeterna natus sum», nem múló hiúságokra, örökké¬ 
valóságra születtem. 

«Ad aeterna natus es», mondom én is neked, kedves 
olvasóm. Minden semmi, a mi nem örök. Sic itur ad astra, 
ez a nagyság útja. így mégy egyenes vonalban az Istenhez. 

A paradoksz mondások nagy kedvelője, de Maistre írta: 
«A gonosztevők életét nem ismerem, a becsületes emberek 
élete az gyalázatos®. 

Ha az ember elgondolja, mily hitvány a ((becsületes® 
emberek életének a tartalma, kénytelen bevallani, hogy a 
szellemes franczia írónak tökéletesen igaza van. 

Légy te azon, hogy ne csupán az emberek szemében, 
hanem mindenekelőtt mennyei Atyád előtt, vallj becsületet. 


2. A végtelen érték. 

Tanultál-e már felsőbb matézist? Ott már nemcsak 
közönséges számokkal számolnak hanem ilyetén oo izé¬ 
vel is, a mit végtelen számnak neveznek. Valójában azon¬ 
ban nincs végtelen számsor. Hogyan is nagyobbodik a 
számsor? Hát úgy, hogy hozzáadjuk az egyest, így támad 
a számsor: I, 2, 3 stb. Gondolj már most rengeteg szá- 

műt Hozzá adhatsz-e még egy egyest? Hogyne? Hát 

látod, a kis egyes semmiféle, bármilyen nagy számot nem 
tehet végtelen számmá. Ezért nincs végtelen szám. Végte¬ 
len csak egy van, az Isten. Ő végtelen időre, helyre, 
ludásra, hatalomra nézve, jobban mondva: Isten számára 
nincs is hely, idő, őt semmi sem korlátozza. S a világgal 
egybevetve végtelen még Istennek földi képmása: az ember. 

Kedves olvasóm! Hordd egy halomra a föld összes 
aranyát, ezüstjét, úgy hogy a Himalájánál is nagyobb 
nemes érezhegy támad. A tetejébe rakd oda az összes 
drágagyöngyöt s drágakövet. Többet mondok: tetézd meg 
ezt a rengeteg értéket azzal, hogy pár millió csillag érté¬ 
két számítod hozzá s ha mindjárt az egész világegyetem 
értékét is dobod egy halomra, még mindig nem raktad 
össze egyetlen egy embernek az értékét. Az emberbe szo¬ 
rult isteni szikra: a lélek, többet ér az egész világnál. Ha 
nekem nem hiszesz, olvasd el Máté 16. fej. 26. versét. 

Hej, kedves barátom, de okos dolog volna, ha soha 
('•letedben meg nem feledkeznél erről az igazságról: egy¬ 
magám több vagyok az egész világnál. 

A fizikában tanultad, hogy van anyag és erő. Az erő¬ 
iül aztán csak egy lépés van a szellemhez. Anyag, erő, 
szellem, ez a csodálatos világegyetem rövid vázlata. 

Csodálatosnak mondom a világot s nem ok nélkül. 
Már a holt anyagban is nagyszerű erők működnek. Gon¬ 
dolj csak a Vonzásra, a nehézkedésre, mely a csillagrend¬ 
szereket egyensúlyban tartja, a vagy a villamosság, a mág- 
nesség csodáira. Hát még a szerves anyag. A növényvilágban 
már új csoda kezdődik: az élet. Van benne kémia is, 
lizika is, de még valami más is, mert az egész kémia a 
lizikával együtt egyetlen élő fűszálat sem tud produkálni. 
Kz a «más» az életelv, mely belülről való növekedéssel 
jár, meg szaporodással. 

Hát még az állatvilág! Itt már egészen elképed az 
ember az új csodák láttára. Itt már nemcsak életet találsz, 
növekedést s szaporodást, hanem érzést is s az érzésnél 
is csodásabb dolgot: az ösztönt, mely az állatnak az 
értelme. 

Nincs az a tudós a föld kerekségén, ki jobban tudna 
az állatról gondoskodni, mint a hogy az ösztöne gondos- 













koclik róla. Minden természeti törvény egy-egy isteni gon¬ 
dolat, de a látható világban mindennél jobban utaf az 
isteni gondolatra: az állat ösztöne. Oly fenséges valami az 
ösztön, hogy némely tudósok összetévesztették az emberi 
értelemmel. 

Ha. eddig értél a világ benső szépségének szemléleté¬ 
ben, mielőtt, tovább mennél, vedd le a kalapodat, mert most 
?.:75. u na gY s ,ághoz érsz, mely mindén egvebet messze, messze 
fölülmúl a világegyetemben. Ez a nagyság te vagy, oh ember! 

Hidd el, ha növény, állat ismernék nagyságodat, imádva 
borulnának le előtted. Te benned minden megvan, a mi 
az anyag-, növény- és állatvilágban szétszórva" található: 
let, erő, növekedés, szaporodás, érzés, ösztön, de mind¬ 
ehhez még olyasmi járul, mi félelmetes magasságba emel 
teged a világ fölé. Ez a nagyszerű, ez a fenséges, ez a 
lölemeló valami: a gondolkodó s akaró lélek. Látod ilyen 
remekművel koronázta meg a Teremtő a látható világot. 

Szinte megdöbbenti az embert s végtelen szomorú¬ 
ságra, hangolja, ha látja, hogy főleg 50—60 év óta mek¬ 
kora erőlködést visznek végbe «tudós» emberek, hogy az 
embert lerántsák ama magasságból, melybe a Teremtő 
helyezte. «Vagy az állatot emeljük magunkhoz, vagy magunk 
sülyedjünk az állathoz* ez bizonyos emberek jelszava. 

Hiú erőlködés! A mint tudós ember nem tudja az 
anyagot megsemmisíteni, úgy nem tudja az ember nagy¬ 
ságát lerontani. A mint a drágakő értéke megmarad, ha az. 
kinek kezében van a drágakő, nem ismeri az értékét: úgy 
az ember nagysága is megmarad, ha egyes tudósok félre 
is ismerik, illetőleg nem ismerik az ember nagyságát. 

Ugyan mi von áthidalhatatlan árkot ember s állat 
közé ? Nem a csontváz elütő alkotása, nem az agyvelő 
nagysága s redőinek száma, meg mélysége, ez mind mel¬ 
lékes, mikor emberről s állatról van szó: az ember s állat 
Rubikonja, melyet az állat soha, de soha át nem léphet: 
az ész és szabad akarat. 

Az ember gondolkodik s gondolatait nyelvben fejezi 
ki. Ez az ember egyik királyi kiváltsága. Az állat nem 
beszel, jóllehet van agyveleje s hangalkotó szervezete; de 
nincs mondani valója, nincs gondolata. Ezért nem beszél 
az állat, 

Az állati hangok nem gondolatnak, liánéin érzésnek a 
kifejezői. Az embernek is vannak indulatszói, melyek egye¬ 
nest érzelmet fejeznek ki; ezek az indulatszók azonban 
nem tartoznak szorosan a nyelvkincshez. Az ember még az 
érzéseit is gondolatban fejezi ki. 

Az állat nem beszél, jóllehet van szája, nyelve, gégéje, 
hangszála, meg tüdeje. Hangokat az állat is adhat magától, 
de ezek a hangok üresek; nincs gondolat bennük. Az emberi 
beszéd magja: a gondolat, igazi csoda e látható világban, 
épen úgy, mint csoda volna, ha kertem valamelyik fája egy 
szép napon kiemelkednék a földből és sétára jönne velem. 

A másik, szintén át nem törhető elválasztó vonal 
ember s állat, között: a szabad akarat. 

Vágyó tehetsége az állatnak is van; de az akarat nem 
egyszerűen vágyó tehetség, hisz az akarat szembehelyez- 
kedhetik az összes vágyakkal. 

A fizikai, a növény-, az állatvilágban minden szükség- 
szerűleg történik: bizonyos hatásnak bizonyos eredmény 
lélel meg. Az akarat sem működik ok nélkül, de az akarat 
szuverén hatalom: minden számítást egyszerűen halomra 
dönthet. Azért az akaratnak minden megnyilatkozása való¬ 
ságos csoda a fizikai világrendben. Energia, mint az akarat, 
mely önmagát mozgatja s irányítja, nincs se égen, se földön. 

Az ész és szabadakarat a két csoda tényezője, mely 
végtelen haladást tár föl az ember előtt. Hol vagyunk mi 
iiz ókor emberéhez képest? Hol lesznek utódaink pár év¬ 
ezred múlva? Az ember fölhasználja az elődök s kortár¬ 
sak tudását s tovább épít: iparban, művészetben, tudomány¬ 
én u szinte teremtő működést fejt ki, valóságos király, mert 
uz egész természetet szolgálatába kényszeríti. 

Az állatnál is van némi nemű haladás, melyet a dresz- 
sziira eredményez. De ez a haladás csak külső valami. 
A dresszura voltakép nern az állatnak, hanem az ember¬ 
nek az ügyessége, ki az állat ösztönét ügyesen tudja ki¬ 
használni. Alapjában az állat ott van, a hol négy-ötezer 
év előtt volt. Mózes idejében csak úgy építette a méh sejt¬ 
ifi l, a fecske sárfészkét, mint mai napság is .építi.* 

* Pár évtized előtt bámulatba ejtette a nem gondolkozó publiku¬ 
mul úgy kanári földrajzi «tudománya». A kanári tulajdonosa kitérj esz- 

Az ész és akarat alapja a vallásnak is. Csak az ember¬ 
nek van vallása, erkölcse. Már a kis gyermek a tudás min¬ 
den ága között a legnagyobb fogékonysággal a vallás iránt 
bir. Az egész állatvilágban a vallásnak semmi nyoma sincs. 

Látod, kedves olvasóm! Gondolat, nyelv, szabad akarat, 
tökéletesedésre, haladásra való képesség, vallás-erkölcs, ezek 
vonnak áthághatatlan határvonalat ember s állat közé. 

Ha . arra gondolok, mekkora könnyelműséggel s lelki- 
ismeretlenséggel támadják bizonyos «tudósok»° s írók az 
emberiség méltóságát, becsületét, szinte harag kél szivemben. 

Éppen akkor, mikor ezt a fejezetet írtam, hozták a 
lapok a hírt, hogy Háckel, a majmok fő-fő védőügyvédé 
Berlinben fölolvasást tartott «majomi őseiről», védelmére 
kelt «rokonainak)>, ((gibbon, meg simpansz kisasszonyokról 
s unokanővérekről)) szavalt. S mindez mire való ? Ha az 
ember csak magasabb rendű majom, iziben megszűnt a 
felelősség a másvilágon. A barom baromként élhet. Akkor én, 
vagy bárki is hasztalanul ír száz könyvet a tiszta életről. 

Megjegyzem, hogy Háckelt komoly természettudósok 

tette a madárka elé Belgium és a szomszédországok térképét. Oda¬ 
szólt: IIol van London ? Hol van Brüsszel ? Hol van Amszterdam V S a 
madárka odarepült s csőrével matematikai pontossággal — nem úgy, 
mint némely rossz diák — megmutatta, hol van London, Brüsszel, 
Amszterdam. Ez a madár tényleg gondolkodik, mondta a kurtaeszű 
nézőközönség. Pedig hát dehogy is gondolkodott a szegény kanári. 
Helyette gondolkodott a gazdája, ki rejtett gépezet segítségével az apró 
lyukakkal ellátott térképen majd London, majd Brüsszel, Amszterdam 
slb. helyein apró szegecskéket tolt föl, melyet a kanári éles szeme rög¬ 
tön megpillantott. A kanári egész tudománya csak abból állt, hogy 
meglátta a szegecskét s éhségében utána kapott csőrével. Hasonló 
tudománya van «Hanzi»-nak, a híres berlini lónak, melylyel a világ 
összes újságai olyan hű-hót csaptak. Ez a ló állítólag nemcsak számol, 
de még olyas is. Csak egy bibije van a dolognak: a Hanzi a számot is, 
meg a szót is csupán lábkaparással tudja kifejezni. Az egész tudo¬ 
mánya e szerint abból áll, hogy titkos jelre kaparni kezd a lábával s 
ismét titkos jeladásra abbahagyja a kaparást. S a Hanzi gazdája a 
kaparások számából számokat s szavakat alkot, mint a hogy a távíró- 
tiszt leolvassa a Morse-táviró tűjének vonásait s pontjait.' 

Az ilyes dolgokban csak egy a boszantó, hogy mindég akadnak 
tollforgató emberek, kik el akarják hitetni, embertársaikkal, hogy íme: 
az állatok is gondolkodnak. Az ám! A kanárinak, meg a Hanzi lónak 
ép annyi gondolata volt és van, mint a tollszárnak, melvlyel e sorokat 
írom s mivel a térképen szokta eleségét kapni, a szegecskét élésszem¬ 
nek nézte s utána kapott. 

(pl. His), már évekkel ezelőtt kitagadták a komoly tudósok 
sorából, mert kliséket hamisított, hogy az avatatlan közön¬ 
séget rászedhesse. Továbbá Háckel az a szemfényvesztő, 
ki tudományos folyóiratokban hipotézisekről beszél, mert 
hát a tudósok körmére koppintanának, a nagyközönség¬ 
nek szánt munkáiban pedig, mivel a nagyközönség őt 
ellenőrizni nem tudja, már ((befejezett tudományos igazsá- 
gokról» szaval. A tudomány a kevés igazságot, mely a 
darvinizmusban van, már kirostálta, a többit elvetette. Virchow, 
a világhírű antropológus, ki bizony nem állt hivő ember 
hírében, több Ízben is kimondotta a természettudósok 
moszkvai s más nagygyűlésén, hogy az embernek majomtól 
való származását bebizonyítani nem sikerült s a jövőben 
sem fog sikerülni. 1889-ben az antropológusok bécsi kon¬ 
gresszusán így nyilatkozott Virchow: «A proantropos 
az átmeneti tag majom és ember között egyáltalán nem 
létezik az antropológia számára. Meglehet, hogy egyes antro¬ 
pológusok álmukban látták, ébren bizony nem látták?). Azért 
Háckel még mindig tudományos igazságként árulja az egész 
darvinizmust. 

Elvégre, ha a. jénai egyetemi professzornak vannak 
családi okmányai, hogy az ő ősei oly magas származásúak 
(t.. i. fákon mászkáltak), ám jó, másnak családi ügyeibe 
avatkozni, szerfölött kényes dolog. De nekünk, emberek 
fiainak, hagyjon békét a majmok ügyvédje s meséket ne 
áruljon tudományként. Egy zápfog, meg egy koponyadarab, 
vagy csontszár, melyet valahol Jáva szigetén találnak, soha¬ 
sem fogja eltüntetni az óriási űrt, mely ember s állat között 
tátong. S ha már tudományról van szó, hát várjuk meg, 
inig egy majom szemünk láttára emberré lesz s könyvet 
ír majomi származásáról. De biztosítlak, kedves olvasóm, 
hogy addig bekövetkezik a világ vége is, míg ezt bevár¬ 
nunk sikerül. A mint holt anyagból életesira nélkül soha¬ 
sem lesz növény, a mint fából sohasem lesz kutya, úgy 
állatból sem lesz ember. 

Bocsásd meg, kedves olvasóm, ezt a kitérést. De elvégre 
is az emberiség becsületének a védelméről van szó. 

De hát nem látni emberi lelket. 

Tökéletesen igaz. De hát hova lenne a tudomány, ha 
mindent megtagadna, a mit nem lehet látni? 

Pár év előtt egy olasz parasztembernek sajátságos val¬ 
lási kételye támadt: erősen kételkedni kezdett, van-e lelke. 
Sokáig töprengett magában a jó olasz. Végre rászánta 
magát,-hogy fölkeresi egy pap ismerősét Rómában. 

— Uram — mondotta a paraszt — én nem tudom 
elhinni, hogy nekem lelkem van. . 

A papot meglepte a különös vallomás. 

— De hát hogyan jutott erre, hogy magának nincs 
lelke? — kérdezte a pap. 

— Hát csak úgy, kérem, hogy nem látom a lelkemet. 

A papnak ekkor pompás ötlete támadt. 

— Tudja mit, barátom? Gondoljon most iziben vala¬ 
mit egészen tetszése szerint! Nos, gondolt már valamit? 

— Gondoltam, uram! 

— Hát hallja, én nem tudom elhinni, hogy maga 
most valamit gondolt! 

— De kérem ... 

— Én nem hihetem, mert lássa, én nem látom a maga 
gondolatát! 

A paraszt egy csapásra kigyógyult, hitetlenségéből, 
megértette, hogy vannak olyan dolgok is, melyeket szem¬ 
mel látni nem lehet. 

Furcsa dolog biz az, mikor főleg orvosnövendékek 
•azzal kérkednek: «Már sok embert bonczoltam, de lélekre 
még nem akadtam®. 

Hát ugyan kicsoda az a korlátolt fejű ember, ki a holt 
embernek is tulajdonít lelket? Aztán kérem, kicsoda az. 
ki a lelket anyagból valónak tartja, mert hát csak így kerül¬ 
hetne a bonczolókés alá? Hisz mihelyt a lélek földara¬ 
bolható, akkor már anyag-, akkor már nem lélek. Hát az 
erőt eléri-e a bonczolókés? Avagy a mágnességet lehet-e 
látni? Hát aethert látott-e már valaki? Pedig lám a tudós 
megesküszik rá, hogy van erő, mágnesség, aether, no meg 
a láthatatlan Röntgen-sugarakat sem tagadja. Ha látjuk az 
erő, a mágnesség (szintén csak erő), a Röntgen-sugarak 
hatását, ebből teljes joggal az erő, a mágnesség, a Rönt¬ 
gen-sugarak jelenlétére következtetünk. Nos ép oly joggal 
következtetünk a lélek létére, mikor az ész s szabadaka-* 
rat működését látjuk. 

Az is furcsa fogásuk bizonyos tudósoknak, hogy azért. 

meri a gondolkodáshoz agyvelö, meg idegrendszer kell, 
mindjárt magát a gondolkodást is az agyvelő eredményé¬ 
nek mondják. 

Hát a telefonhoz, a telegráfhoz nem kell vezeték meg 
villamos telep? De mondhatjuk-e, hogy a telegram, vagy a 
telefonüzenet tartalma a villamostelep s vezeték ered¬ 
ménye? Tessék csak, kérem, gondolkodó ember nélkül 
lelegrafálni vagy telefonozni. 

Addig, míg a lélek a test lakója, agyvelő meg ideg is 
kell a gondolkodáshoz s ha baj van az agyvelőben, vagy 
az idegrendszerben, a lélek nem tud helyesen gondolkodni. 
Kgy Liszt nem tudna olyan zongorán művésziesen játszani, 
melynek húrjai elhangolódtak, avagy elszakadoztak. De ha 
a zongora rendben van s Liszt-féle művész nagyszerű szim¬ 
fóniát ver ki rajta, ez a szimfónia a zongora eredménye-e? 
A művész az, ki lelket, tartalmat önt a zenébe; hasonlóan 
a lélek az a művész, ki szerszámával: az agyvelővel s ideg- 
rendszerrel gondolatot vált ki az emberből. 

De hát mirevaló a világegyetemben az értelmes ember ? 
Megmondom. 

A teremtő Isten az égre, földre, mindenüvé odaírta 
bölcseségének s hatalmának betűit. Az égbolt milliárdnyi 
csillaga, a föld növény- s állatvilágának csodái mind az 
Isten nagyságáról beszéltek. De az egész nagyszerű világ 
mégis csak olyan volt, mint a zongora, melyből csodás 
zene hangzik: a zongora maga nem tud a zenéről, a világ- 
egyetem sem tudott a maga nagyszerűségéről s még 
kevésbbé tudott isteni Teremtöjéról. A nagyszerű világegye¬ 
tem olyan volt, mint egy remek szobor vagy kép, melyet 
a művész rejtve tart műtermében s a mely még nem került 
ember szeme elé. Más szóval: a teremtmények fokozatos 
lánczolatában még hiányzott egy szem: oly teremtmény, 
mely a természet isteni nagy könyvében olvasni tud, oly 
teremtmény, mely magát a Teremtőt is megismerni képes, 
egyszóval hiányzott még az értelmes ember. 

Isten végül teljesítette a teremtmények lánczolatát, meg¬ 
koronázta a maga művét azzal, hogy megteremtette az embert. 

Mintául, élőképül magamagát vette Isten az ember 
megteremtésében. Az anyagi világból vett testbe a maga 
képére alkotott észszel s szabad akarattal biró lelket lehelt. 

S hogy á hasonlatosság isten s ember közölt még tökéle¬ 
tesebb legyen, isteni életelemet, megszentelő malasztot is 
öntött az ember leikébe. S mivel az Isten ily nagynak 
alkotta az embert, nem teremthette pár esztendőre. 

Ha Isten értelmet alkot a maga képére, ez az értel¬ 
mes lény csakis halhatatlan lehet, "80 év vagy 80.000 év 
itt teljesen egyre megy. Értelmes lényt megsemmisíteni, ez 
nem volna Istenhez méltó eljárás.. Még a halhatatlanság 
áltál is Isten képe volt az ember, sőt még azzal is, hogy 
a mint maga az Isten boldog, az embernek is örök bol¬ 
dogságot szánt osztályrészül. 

Az értelmes ember megteremtésével a világ bevégzett 
remekmű lett, A világ beszédje az Isten nagyságáról már 
nem hangzott üres teremben, volt már, a ki megérti ezt a 
beszédet, volt Istenhez hasonló ember. 

Ha a Teremtő azt akarta, hogy a legremekebb földi 
teremtménye szabad legyen, azt is meg kellett engednie, 
hogy az ember szabadságával esetleg visszaélhessen; mert 
ha az ember csakis egy irányban: a jóra határozhatta volna 
el magát, ugyan mi érdeme lett volna jóvoltából ? A szabad 
lény fogalmához odatartozik nem a bűn, de a vétkezés 
lehetősége. 

Az ember és pedig mindjárt az első ember, az egész 
emberiség forrása s képviselője, sajnos, visszaélt kiváltsá¬ 
gos helyzetével, szembe helyezkedett Urával, Teremtőjével. 
Bűnével mintegy keresztülhúzta az Isten tervét, melyben 
az emberre nézve örök boldogság volt előjegyezve. 

Úgy látszott, hogy Isten nem éri el czélját az ember¬ 
rel. De az isteni bölcseség nem hagyta magát zavarba 
hozni, a bűn esetére már ott volt az Isten világtervében a 
megváltás eszméje, mely az egész isteni világrend legcso¬ 
dálatosabb részlete. Ilyesmi csakis Istentől telhetik. A meg¬ 
váltással teljessé lett az isteni kinyilatkoztatás. 

A csodálatos világ nagyszerű törvényeivel s berende¬ 
zésével maga is isteni kinyilatkoztatás. De a világ, ha sza¬ 
bad így szólnom, csakis az Isten külsejét mutatta meg az 
embernek; a világ az Isten hatalmáról, bölcseségéről beszélt 
az embernek. A megváltás isteni terve az Isten egész való¬ 
ját tárta íöl az ember előtt, végtelen szere tétét, irgalmát s 
szinte félelmesen igazságos voltát. 

Mikor a szobrász remeke még takaró alatt van, a 
takarón keresztül csak némikép sejthetjük a szobor kör¬ 
vonalait. Mikor aztán a leleplezés alkalmával lehull a lepel 
ii szoborról, egész szépségében látjuk s élvezhetjük a szobor 
szépségét. Ilyesmi történt a megváltás megvalósításával. 
Mikor az Isten egyszülött Fia emberré lett s felhágott a 
kereszt kemény oltárára, hogy meghaljon a bűnös emberi- 
ségért; az emberi értelem belelátott magába az Istenbe, 
az ember belenézett a kereszten függő Krisztus oldalsebébe 
s e seben át meglátta az emberiségért átdöfött isteni szivet 
s egyszerre megértette az ember az Isten végtelen szere- 
lotéL irgalmát s bölcseségét, melyet még az ember gonosz¬ 
aira sem tudott zavarba hozni. 

A világ beszédje csak dadogás a megváltás beszéd¬ 
jéhez képest. A Kálvária hegyén értette meg az ember, 
hogy kicsoda az Isten. 

A nagypéntek világdrámája végül még egyet helyezett 
napfénybe: az emberi lélek értékét. 

Ha tudni akarod, kedves olvasóm, mit ér a te lelked, 
állj a kereszt tövébe, nézz föl nemcsak a szemeddel, de 
lelkeddel is nézz föl Krisztusodra, gondold el, kicsoda az, 
ki a kereszten függ, mit szenvedett, mit adott érted s az 
Isten Fiának méltóságából, tengernyi kínjából, rettentő 
gyalázatából kiszámíthatod a te lelkednek értékét. Csak a 
kereszt tövében érti az ember a krisztusi szót: «Mit hasz¬ 
nai az embernek, ha az egész világot megnyeri is, delei¬ 
kének kárát vallja». 

Micsoda kincs az emberi lélek, melynek tisztára mosá¬ 
sához Krisztus drága vére volt szükséges! Végy mérleget a 
kezedbe. Tégy az egyik serpenyőbe egyetlen egy lelket s 
aztán nézz körül, mit tégy a másik serpenyőbe, hogy a 
mérleg egyensúlyba jöjjön. Ha az egész löldet teszed oda 
minden kincsével együtt, a mérleg meg se billen. Ha az 
i*."'ész világegyetemet rakod egy halomra, ez még mindig- 
nem nyom annyit, mint egy emberi lélek. Csakis akkor jő 
a mérleg egyensúlyba, ha a másik serpenyőbe odateszed 
Krisztus keresztjét, kiontott vérét, tengernyi kínját s isteni 
méltóságát. 

Oh mondd, ifjú lélek: nem emberhez méltó foglalko- 
zas-e, ilyen drága lelket mivelni s tökéletesíteni? 

















Ha Lelik, járd be a földkerekségét s nézd meg az 
emberiség összes foglalkozási ágait, gondolj végig a leg¬ 
eszményibb dolgokon, melyekkel az emberi elme foglalkozni 
szokott; a lelkek mi vetésénél, a jellem kialakításánál szebb, 
nemesebb, eszményibb foglalkozást sehol sem találsz. 


*i. Isteni nemesítés. 

A ki régente vitézségével tűnt ki s érdemeket szerzett 
hazája körül, nemességet kapott a királytól. A nemesítés 
voltakép azt jelentette, hogy a kitüntetett ember hősiessé¬ 
génél, érdemeinél fogva különb társainál. 

Az újabb korban az érdemszerzés tere megnagyobbo¬ 
dott: az ipar, a kereskedelem, a tudomány s művészet 
terén szerzett érdemek is jogczimet adnak a nemességre. 
Ha a jutalom, a kitüntetés az érdem folyománya, s ha az 
utódok az elődök erényeit követik: senkinek sem lehet ki¬ 
fogása a nemesítés ellen. Ha nem valódi az érdem, ha az 
utódok csak az elődeik nagyságán élősködnek: a nemesség 
társadalmi hazugsággá lesz. 

Csak úgy mellesleg jegyzem meg, hogy szerény véle¬ 
ményem szerint az ügyesség a meggazdagodásban nem 
jogczim a kitüntetésre. Valóban nem válik nemünknek 
dicsőségére, hogy oly könnyen hasra esik a pénzeszsák 
előtt. A szamár nem tartja többre szamártársát azért, mert 
aranynyal telt zsákot czipel a hátán. 

A kitüntetés, a nemesítés az emberek részéről nem 
változtat belső értékünkön, nem gazdagítja jellemünket, külső¬ 
ség az egész, mint a rendjel, melyet valaki kabátján visel. 

Egészen más természetű az a nemesítés, melyről e 
fejezetben szólok. 

Az ember már természeténél fogva kiváltságos állást 
foglal el a föld teremtményei között. Az ember a föld 
nemese, többet mondok: az ember a földnek valóságos 
királya, ki isteni jogon uralkodik a földi teremtmények fölött 
s a csodálatos nagy természet erőit szolgálatába hajtja. 

Az ember kiváltságos állásának alapja isteni adomány: 
az ész és szabad akarat. Ezek emelik az összes teremt¬ 
mények fölé. 


Az embernek értelmes s szabad volta egy harmadik 
Kiváltságos sajátságra utal: a halhatatlanságra. 

Az örök Isten az örökkévalóság számára dolgozik. 

Maga a holt anyag is örök annyiban, hogy egyszer 
létre hozva magától el nem pusztul, sem a föld királya, 
nz ember, el nem pusztíthatja, meg nem semmisítheti. 
A mint az ember nem tud semmiből valamit létrehozni, 
ugy a valamit nem tudja a semmiségbe taszítani. Az anya¬ 
írni csak az semmisítheti meg, ki a semmiből létrehozta. 

Bizonyára hallottál már valamit az erő megmaradásá¬ 
nak nagy elvéről. Majdnem száz év előtt a lángeszű Mayer 
I bíbort fedezte föl. 

Valami fönséges még gondolatnak is, hogy pl. a kö¬ 
zén a nap által temérdek évezred előtt fölhalmozott erő¬ 
készlet, melyet az ember tetszése szerint bármikor ismét 
kővé alakíthat át. Az erő átalakul, de szintén meg nem 
semmisül. 

Ha a megmaradást, az örökkévalóságot olvasom ki 
mz öntudatlan természetből, szinte el sem tudom gondolni, 
hogy az emberbe szorult isteni szikra: a lélek valamikor 
megsemmisüljön. Az anyag és erő meg nem semmisül; 
változik, átalakul, de átalakulásában új világot alkot s én, ki 
értelmemnél, szabad akaratomnál fogva elérhetetlen magas¬ 
ságban állok az öntudatlan természet fölött, én megsem¬ 
misüljek? Vájjon a lángeszű művész azért hozza-e létre 
remekét, hogy egy nap múlva megsemmisítse? S Isten 
egy napra: csupán a földi élet számára teremtette volna 
legkiválóbb remekét: az embert? Nem tudom elhinni. Ha 
nem 70—80 évre, hanem százmillió évre is toljuk ki az 
ember életét, ha valamikor mégis a megsemmisülés vára¬ 
kozik rá, azt kell mondanom: Uram istenem, kár volt 
eszszel s szabad akarattal fölruházott embert alkotnod, ha 
valamikor mégis a semmiségbe taszítod! Örült ember volna, 
ki egy milliókat érő Rafael-képet a tűzbe dobna: még 
nagyobb, ezerszer nagyobb őrültség volna a lélek megsem¬ 
misítése. Semmi, de semmi jogczimünk nincs Istenről ilyen 
őrültséget föltételezni. A természet minden porczikája isteni 
bölcsességről beszél nekünk; ki ad nekünk jogot arra a föl¬ 
tevésre, hogy csupán az emberrel szemben nem volna bölcs 
mz Isten ? 


Szuszai A. : A tiszta éleiről. 

Értelmes ész nincs az egész természetben, csupán az 
emberben található. A szabad elhatározásra való képesség 
szintén sehol sem található, csakis épen az emberben. 
A két kitüntető vonást önmagáról vitte át Isten az emberre 
s a harmadik kiváltságot: a halhatatlanságot is önmagáról 
kopirozta az Isten. 

E három vonásból alakul-e ki az ember nemessége? 
Hát ezekből is s ha Isten többet nem is pazarolt volna az 
emberre, csak e három dolgot: értelmes észt, szabad aka¬ 
ratot, halhatatlanságot, már ezek az egész világ fölé emel¬ 
nék az embert. De Isten jósága ezzel még nem merült ki 
az emberrel szemben. 

Mivel Isten a saját képére teremtette az embert, az 
ember rokonságban áll saját Teremtőjével s hogy e rokon¬ 
ság ne csupán hasonlatosságon alapuljon, Isten belső köte¬ 
lékkel fűzte magához az embert: a malaszt adományozásá¬ 
val. Ez isteni éíetelem az emberben. Oly rengeteg adomány 
még Isten szemében is, hogy mikor az ember bűne miatt 
elvesztette, maga az Isten Fia jött a földre, s ment a leg¬ 
csúfosabb halálba, hogy nekünk visszaszerezze a malaszt 
isteni drága adományát. 

Mikor a kis világpolgár megszületik, magával hozza a 
három isteni adományt: az észt, a szabad akaratot, a halha¬ 
tatlanságot, de a negyedik: a legnagyobb még hiányzik belőle. 
Világra jövetele után pár nappal keresztségre viszik a kis 
embert s a krisztusi keresztség az ember igazándi neme¬ 
sítése. 

A csecsemő a keresztség előtt emberek gyermeke 
emberek bűnével, a keresztség után Isten gyermeke örök, 
mennyei boldogságra való jogigénynyel. 

A krisztusi keresztség révén kapja az ember a kereszt¬ 
fán megszolgált isteni életelemet: a malasztot a leikébe. 

Ez az isteni életelem nemcsak tisztára mossa a lelket, 
nemcsak széppé, szentté teszi, de oly szorosan is fűzi az 
embert az Istenhez, hogy a malaszt életeleméből örök 
mennyei élet fakad az ember számára, ha csak az ember 
saját elhatározásaival súlyos bűn által maga el nem szakad 
Istentől, az örök élet forrásától. 

Rendszerint a fanemesítéssel hasonlítják össze a kereszt¬ 
ség okozta változást. Én részemről gyengének tartom ezt a 

hasonlatot. Igaz, hogy a nemesített almafa sokkal kiilömb, 
mint a vadalmát termő erdei fa, de azért a nemesített fa 
is csak fa marad. A keresztség mintegy szüprafizikai vál¬ 
tozást tesz a lelken: a lélek természetét ugyan le nem 
rontja, de «az isteni természet részesévé)) teszi. (Péter, 
II. 14.) Ez külörnb csoda, mintha egy fatuskó hirteleníil élő 
emberré lenne. 

Ha a király nemességet adományoz valakinek, ez még 
nem jelenti, hogy a nemesített ember a király családjába 
fogadtatott. Idegen csakis örökbe fogadás révén kerülhet 
valamely családba. A krisztusi keresztség oly értelemben 
nemesíti az embert, hogy a megkeresztelt ember Isten csa¬ 
ládjába kerül, Isten gyermekévé leszen. 

A keresztség valóságos örökbefogadás. Mikor az Űr 
Jézus a Jordán vizében megkeresztelkedett, szózat hallat¬ 
szott az égből: «Ez az én szerelmes Fiam, kiben nekem 
kedvem telt». Mikor a kis ember megkereszteltetik, hasonló 
dolog történik, Isten mintegy azt mondja: «A keresztség 
által megszentelt ember nemcsak emberek gyermeke, hanem 
az én gyermekem is. Az isteni életelemmel kitüntetett 
embert nem engedhetem át senki fiának, lefoglalom a 
magam számára, saját gyermekemmé s örökösömmé teszem». 

Nemde ez valóban nagy, valóban isteni nemesítés? 

Hogy jobban értsed a dolgot, gondolj kérlek arra, mit 
tett az emberért az Isten Fia. Nagy cselekedetnek nagy 
eredménynyel kell járnia. Mennél mélyebbre száll a mérleg 
egyik ága, annál magasabbra emelkedik a másik ága. 
A megváltás szemléltetésében teljes joggal használhatjuk a 
mérleg képét, mert a mit Krisztus tett, azt értünk tette. 
Mennél jobban alázta meg magát az Isten Fia, mennél 
mélyebbre szállott, annál magasabbra emelkedett az ember. 
Az Isten Fia emberré lett s az ember Istenné lett, oly érte¬ 
lemben, hogy a megszentelő malaszt révén isteni életelem 
kerül az emberbe, mely mennyei, örök életre képesíti. Az 
Isten Fia emberek gyermeke lett s az emberek gyermeke 
Isten gyermekévé lett. Voltakép a megváltás az emberiség 
nemesítése; a keresztség csak közli az egyes emberrel az 
isteni nemességet. 

A malaszt birtokában már a földön is isteni életet él 
az ember s egyben a malaszt az örök mennyei élet forrása. 

Egy öreg indiánról olvastam a következő érdekes apró¬ 
ságot. Épen mikor már nyolczvanadik ízben érte meg a 
tavaszt, került egy missionárius az útjába. Az öreg szív- 
vel-lélekkel fogadta az üdvösség evangéliumát s megkéresz- 
telkedett. 

Négy évvel rá történt, hogy valaki megkérdezte: 

— Hány éves, bátya? 

— Négy — felelte az indián. Ne csodálkozzál 
rajta, mert valóban igazat beszélek. Nyolczvan éven át 
halott voltam az Isten számára. Azért ezeket az éveket 
nem számítom életem idejéhez. Négy éve, hogy megkeresz- 
telkedtem s élek Isten s a mennyország számára; azért 
joggal mondhatom, hogy négy éves yagyok. 

Lám, ez az egyszerű indián a keresztény hit mélyére 
pillantott. 

A malaszt a lélek mennyei élete s szentsége. 

Mikor azonban szentségről van szó, a legtöbb ember 
csupán a lélek szentségére gondol. A vallási igazságok 
elemi könyvét is hiányosnak tartom e szempontból, mert 
nem szól külön a test szentségeiről. A krisztusi keresztség 
az egész embert szenteli meg, az egész embert teszi Isten 
gyermekévé. A test nem valami jelentéktelen függeléke az 
embernek, hanem az emberi természet lényeges alkotó 
része. Test nélkül nem is volnánk emberek. Rendszerint 
azt mondják: a test a lélek ideiglenes lakóhelye. Hát hiszen 
igaz s még sem egészen igaz a dolog. A test nemcsak 
lakóhelye a léleknek, hanem működő társa, segítője is úgy 
a jóban, mint a rosszban. Aztán az se áll, hogy a test 
csupán ideiglenes lakóhelye a léleknek; eltekintve a halál 
okozta pauzától, a test a lélek örök lakóhelye. 

A test szentsége nem valami jámbor képzelődés, hanem 
világosan kinyilatkoztatott keresztény igazság, olyan kinyi¬ 
latkoztatott igazság, mint pl. az, hogy Istenben három sze¬ 
mély van, vagy az, hogy az istenség második személye 
érettünk emberré lett. Mivel úgy látszik, már az első keresz¬ 
tények között is akadtak, kik a test szent voltáról megfeled¬ 
keztek, a nemzetek apostola nyomatékkai figyelmeztette a 
korintusbeli híveket: «Nem tudjátok-e, hogy az Isten temploma 
vagytok és Isten lelke lakik bennetek?® (I. Kor. 3, 16.) 

S három fejezettel utóbb megint csak visszatér e fon¬ 

tos kérdésre: «Nem tudjátok-e, hogy tagjaitok a Szentlélek 
temploma?® (I. Kor. 6, 19.) 

A lélek a test élete, de csak addig élteti a testet, míg 
vele összeköttetésben van. Isten a lélek élete, ki a meg¬ 
szentelő malaszt révén élteti a lelket. De csakis addig élteti 
a Szentlélek az embert, míg az emberben marad. 

A templom is ház, mint a többi ház, de szent czélra 
van szánva s szentelve, szent dolgok történnek benne, 
azért a templom szent ház. Az emberi test is test, olyan 
fizikai és kémiai tulajdonságokkal bír, mint az állatok teste. 
De az ember testében nagy dolgok történnek, nagy czélra 
van szánva, mert az ember teste szent test. Nemcsak a 
keresztség szenteli meg a testet, de az áldozás is. Az Úr 
leste elsősorban a lélek eledele, de a test is megszentelő- 
dik általa. «A ki eszi az én testemet és issza az én vére¬ 
met, örök élete vagyon és én föltámasztom őt az utolsó 
napon®. (Ján. 6, 55.) 

Maga az Úr mondja tehát, hogy az áldozás megszen¬ 
teli a testet is, mert annak az embernek a testét, ki az 
áldozásban az Űr testét vette magához, nem akaija a rot¬ 
hadásnak zsákmányul hagyni; nemcsak föltámasztja az 
ily módon megszentelt testet, de örök, dicsőséges életre 
támasztja föl. 

A halál elválasztja egymástól a két jó barátot : a tes¬ 
tet s a lelket. A test elrothad, alkotó elemeire bomlik föl. 
De az elválás nem végleges. A lélek emberi lélek s emberi 
lét után kívánkozik. S tényleg az Űr szava szerint ugyanaz, 
ki az embert a semmiből teremtette, egykoron a halál tor¬ 
kából is kiragadja, a testet új életre támasztja, a lélekkel 
ismét egyesíti s az egész embert testestül-lé&estül örök 
mennyei házába teszi. Soha sem szabad szem elől tévesz¬ 
tenünk, hogy az egész embernek kell üdvözülnie. 

A minek Isten örök sorsot szánt, azt nem szabad 
kicsibe vennünk. 

Ha Isten csupán szellemekkel akarta volna mennyei 
országát benépesíteni, elég lett volna angyalokat teremtenie. 

Isten azonban embereket, testtel-lélekkel bíró embe¬ 
reket is akar mennyei országában látni. 

Szent az ember teste s mint szent dologgal kell vele 
bánni. A legnagyobb korlátoltságra vall, ha valaki azt hiszi, 

hogy testével azt teheti, a mit akar. Még a hitetlen ember 
is, hacsak lelkileg nem teljesen züllött, némi tisztelettel 
van az Isten háza iránt. Annál nagyobb tisztelettel kell a 
hívőnek bírnia a Szentlélek élő temploma iránt. Tartsd hát 
mindenkor tiszteletben úgy a magad, mint a mások testét. 
Az örök üdvösség honáról azt mondja az írás: «Nem 
megyen abba semmi íertőztetett» (Jel. 21, 27.), tehát sem 
beszenyezett lélek, sem bűnnel fertőzött, test. 

Krisztus egyháza érti a test fontos voltát s még a 
holttesttel is a legnagyobb tisztelettel bánik: nagy tisztes¬ 
séggel szentelt földbe temeti, a temetőt magát*is szent 
helynek tartja, krisztusi szántóföldnek, melyből az emberi 
test mennyei búzája fog kicsirázni. 

Innen magyarázódik az erkölcs hőseinek: a szentek¬ 
nek ereklye — tisztelete is. Miért ne tartanok becsben azt, 
a minek egykoron Isten mennyei házában lesz a helye? 

Főleg az ifjúság szemében bir értékkel a szép test. 
Szépnek lenni! hány ifjú s kiváltképen hány lány szive 
vágyakozik ez után. 

Hát mondok valamit, kedves olvasóm. Hogy most szép 
vagy-e, vagy szeplős és csúnya, úgy hogy nem igen mernél 
szépségversenyben résztvenni, ez bizony/nem rajtad múlott. 
Ha tőled függött volna a dolog, hát valószínűleg észbontó 
szépséggel cseppentél volna a világba. 

De látod, a szépség dolgában utoljára is saját kezedbe 
van letéve a sorsod. Most olyan vagy, a milyenné a ter¬ 
mészet tett: egykoron olyan leszesz, a minővé magad 
teszed magadat. 

A dolog ugyanis ekképen áll. 

Ebben az életben a szép arcz sokszor hazudik, mert 
a szép arcz néha csúnya lelket takar. De gyakran meg¬ 
esik, hogy a jó, a szép lélek már ebben az életben is 
mintegy megdicsőíti az arczot. Ezt különösen az ártatlan 
gyermekeknél s a jóságos öregeknél lehet észrevenni. 

Az erényes szeretettel eltelt lélek a különben ránczos 
arczra leírhatatlan bájt varázsol, a szépség visszfénye jó 
üregek arczán mintegy előre sejteti, micsoda átalakulás fog 
velük egykoron megtörténni. 

A csúnya, a gonosz lélek szintén odaírja jegyét az 
arczra, főleg a megrögzött bűnösöknél. 

Leonardo da Vinci, az utolsó vacsora világhírű festője, 
sokáig keresett modellt képének Krisztus arczához. Végre 
sok keresés után megtalálta a mintát egy római templom¬ 
ban. Ez Bandinelli Péter templomi énekes volt. 

Évek múltak el azóta: a kép teljesen kész volt, csak 
Júdás arcza hiányzott, még. Végre erre is talált modellt: 
(^y züllött alakot, ki Leonardo fölszólítására örömest ment 
a festő műhelyébe, hogy valamit kereshessen. 

A festő szeme éles s egyszerre majdnem kiesett az 
ecset Leonardo kezéből: a Júdás-minta ugyanaz a Ban¬ 
dinelli volt. Bachusz s Vénusz buzgó tisztelete az angyali 
arczból ördögöt csinált. 

Nemrég olvastam egy kiváló német nevelő munkájá¬ 
ban, hogy a testiség bűne némely fiatalok arczát majom¬ 
hoz teszi hasonlóvá. Tény, hogy vannak arczok, melyekről 
lerí a gonoszság. De az életben mégis roppantul csalód¬ 
nék az ember, ha az arcz után akarna Ítéletet mondani a 
lélek értékéről. A csúnya ember lelke gyönyörű lehet s 
viszont a szép arcz ördögi lelket takarhat. 

A test föltámadása után nem leszünk semmilele csa¬ 
lódásnak kitéve. Az örökkévalóságban a test külső formája 
egészen hű fotográfiája lesz a léleknek. Az írás szava sze¬ 
rint: ((Mindnyájan föltámadunk ugyan, de nem mindnyájan 

változunk el». (I. Kor. 15, 51.) 

Más szóval a jó, a szép lélek szép testet kap es pedig 
annál szebbet, mennél magasabb fokát érte el a tokeletes- 
ségnek. Viszont a bűnös, a gonosz lélek rút testet kap, 
de" nem egyformán rútat, mennél gonoszabb a lélek, annál 
undorítóbb testet kap örök lakóhelyül. 

A ki e szerint lelki tökéletesedésén dolgozik, egyben 
a test szépségének is útját készítgeti. Hogy milyen testtel 
születtünk, nem rajtunk múlt; de egészen saját hatalmunk¬ 
ban jövendő sorsunk. Testünk olyanná lesz, a minővé lel¬ 
künket míveljük. . . , . 

Kedves olvasóm! Úgy tudom, hogy az ifjúság, a rom¬ 
latlan ifjúság minden szép s nemes dologért lelkesedik. 

De kérdlek: van-e szebb, van-e magasztosabb élet¬ 
föladat lelked ínívelésénél főleg ily fönséges kilátással. 
Mondd, hát tudsz-e különb életczélt? Mire fogod hát maga¬ 
dat elszánni? 

A görögök s rómaiak mitológiáját nem szeretem, mert 
sok bunpalastolo mese van benne. De a mint a folvók a 
tengerek fövényében is akad aranyszem, a régiek vallási 
mítoszában is találni néha az igazság aranyszemét. 

-wzép igazság kifejezője pl. Herkulesz története. Az 
?® e .’ a férfiasságnak ez a hőse a mítosz szerint a leg¬ 
főbb isten fia volt. Mikor az ifjúkor határához ért, válasz¬ 
tania kellett a jó és rossz, az erény s a bűn között, hatá¬ 
roznia Jrellett, vájjon az erény meredek s nehéz útján a 
mennyország felé, avagy a bűn virágos s kényelmes útján 
a pokol fele akar-e haladni. 

Herkulesz félrevonult a világ zajától, csendes magány¬ 
ban akarta fontolóra venni, mire szánja el magát. Egy nap 
inely gondolatokba merülve, válóúthoz ért; nem tudta 
jobbra vagy balra tartson-e. Egyszerre két nőalak jelent 
meg előtte: az egyik szép s csábító volt, a másik szerény 
s szemermetes. Az egyik nevetve lejt feléje, tüzes szavak¬ 
kal magasztalja az elvezetek víg örömeit, csábítóan feste- 
geti az orom virágos útjának kellemességeit s hízelegve 
hívogatja, hogy az élvezetek víg útját válaszsza. De nagy 
bölcsen elhallgatja az öröm s élvezetek útjának a végét s 
azt, hogy a virágok alatt mérges kígyók lappanganak. 

bzuzi tartózkodással közeleg a másik nő Herkulesz 
fole s szerényen fölszólítja, hogy a meredek, nehéz utat 
válaszsza, mely eleinte ugyan nehézkes, de gyönyörűséges, 
boldog országba vezet. Hősünk nem sokat töprengett; eszébe 
vette, hogy o isteneknek a gyermeke s az erény nehéz 
meredek útját választotta. Küzdött, győzött az erényért 
vívott harczban s jutalmul a boldog elizeum lakója lett. 
no kedves olvasóm, te is a válóponthoz értél. Eddig mások 
neve tek teged most eljött annak az ideje, hogy magad 
neveljed magadat Előtted is két út van: az egyik az erény 
nehez útja, mely földi s orok boldogságba vezet, a másik a bűn 
szeles s kényelmes országútja, melynek vége örök kárhozat. 

Középút nincsen. Ezt nem én mondom, hanem az 
ki magarol azt mondta: «Én vagyok az út, az igazság s 
elet.». Melyik utat fogod választani ? 

A római költő (Juvenálisz) ideálja: 

«0nmdum est, ut sít mens sana in corpore sano 
rosce animum fortém^ 

A józan ész csinálta ideál becsületére válik a költőnek. 
Mi is elfogadjuk alapul s kiindulási pontul az egész¬ 
séges lelket az egészséges testben. Krisztus kegyelme min¬ 
denütt a természetre épít. De ha a római polgárnak elég 
volt az animus fortis, az erős s bátor lélek, mi ezzel be 
nem érjük. Ha a római büszkén kiáltotta a világba: «civis 
romanus sum», mi még büszkébben kiálthatjuk: «christianus 
sum!» keresztény vagyok, Isten gyermeke, ki isteni vilá¬ 
gosságban jár, isteni eledellel táplálkozik, isteni örök életre 
van hivatva. A mi jelszavunk a homo sanctus, a testben 
és lélekben szent ember. Az animus fortis, az erős lélek 
csak lépcső a homo sanctus elérésére. 

A szentek, a kik szakemberek voltak az életszentség¬ 
ben, a legkisebb erényt mely a malasztot gyarapítja, többre 
becsülték a legnagyobb csodánál, mely elvégre is, mint a 
királyi kitüntetés nem emeli értékünket. 

Még egyszer kérdezem: mire szánod el magad ? 

Mielőtt választasz, jusson eszedbe magas származásod, 
isteni nemességed. 

Akár méltóságos urat, akár szegény napszámost neve- 
zesz atyádnak, ez teljesen egyre megy: te mennyei Atyád¬ 
nak kezéből kerültél ki, Üdvözítőd kegyelme a mennyei 
nemesség rangjára emelt; ha mindjárt kopott vagy folto¬ 
zott ruhát viselsz, voltakép álruhában járó királyi herezeg 
vagy, valljon hát rá választásod Krisztus vérbeli rokonára, 
legyen méltó az isteni nemzedék tagjához... 

Per vias rectas — egyenes úton előre s fölfelé — ez 
volt az újkor egyik legnagyobb természettudósának, Pasteur¬ 
nek a jelszava, mely megóvta az ifjú erényét, eszményi 
irányt szabott a férfiúnak. 

Per vias rectas járj te is... egyenes vonalban mennyei 
előkelő Atyádhoz! 

4. Részlet az isteni világrend hol. 

Hány ember tapossa a földet? E kérdésre nagyon 
nehéz a felelet. Egy az, hogy Afrika négerei, avagy Ame¬ 
rika vad indiánjai nem vezetnek anyakönyveket, nem 
készítenek statisztikát; aztán az emberek száma napon¬ 
kint, sőt óránkint változik. Egy nap alatt körülbelül száz- 

százhúszezer ember születik s majdnem ugyanannyi hal 
el. Ha ma teljes pontossággal tudnók az emberek számát, 
holnap ez a szám már nem volna igaz. Úgy megközelítő¬ 
leg ezerötszáz-ezerhatszáz millióra teszik az emberek szá¬ 
mát. Úgy-e bár, csinos összegecske? 

Már most honnan van az emberek óriási száma? 
Valamennyi ember közvetetlenül az Isten kezéből került-e 
ki, avagy más úton-módon szaporodtak meg az em¬ 
berek? 

Úgy a holt, mint az élő természetben egy fenséges 
gondolat nyilatkozik meg: a bizonyos törvényszerűséggel 
működő másodlagos okok törvénye. A naprendszert nem 
közvetetlenül Isten mindenható karja tartja egyensúlyban, 
hanem a nehézkedés törvénye, melyet Isten a holt anyagba 
teremtett. A temérdek növényt, állatot nem egyenest Isten' 
teremti, hanem a természetükbe oltott törvénynél fogva 
szaporodnak. A világegyetem valóságos mobile perpetuum, 
olyan óra, melyet*készítője egyszer húzott fel s most ez 
az óra folyton jár. 

A világ folytonos fejlődésben van oly értelemben, 
hogy az egyik élőből lesz a másik élő lény. Ez az evolu- 
czió mindenkor világos volt az emberiség előtt. A modern 
természettudomány más evoluczióról is beszél, arról, hogy 
a tökéletlen élőkből’ lettek idővel a tökéletesebb alakok. 
Ebben is van némi igazság; de a tudomány csak nagyon 
szűk keretű ilyfajta evolucziót tudott eddig kimutatni. 
A föld rétegeinek nagy múzeuma az egyszerű növényekkel 
s állatokkal együtt a legtökéletesebb szervezeteket mutatja 
fel. Ez a körülmény pedig nem szól amellett, hogy a 
felsőbbrendíí az alsóbbrendüből lett. De hát tegyük fel. 
hogy a tudomány megállapítja, hogy négy-öt őslényből 
fejlődött az egész növény- s állatvilág: akkor csak annál 
nagyobb fényben ragyog a Teremtő bölcsesége s hatalma. 
Sokkal különb dolog ugyanis olyan lényt teremteni, mely¬ 
ből a körülmények változtával tizenöt-húsz lény fejlődhetik, 
mint olyat, mely csak egy irányban fejlődik. Ha ki lehetne 
mutatni, hogy az összes növények s állatok egy-egy őslény¬ 
ből lettek no akkor ez a két őslény oly rengeteg csocía 
volna, hogy felülmúlná a természetnek összes, eddig ismert 
csodáit. De hát a tudományok mai szintje ilves fejlődést 

bebizonyítani nem tud. A mit egyes «tudósok» ilyes evo¬ 
luczióról regélnek, az még a puszta feltevésnél is keve¬ 
sebb: képzelődésszülte, tudósmázzal kikent, mese. Ez nem 
az én véleményem, hanem elfogulatlan elsőrangú természet¬ 
tudósok véleménye. A mi kiváltkép az ember származását 
illeti, Branko tanár 1901. augusztus 16-án a berlini zooló¬ 
giái kongresszuson nyiltan megvallotta: «A paleontológia 
semmit sem mond róla (az ember származásáról), nem 
ismeri az ember őseit». 

Reinke 1902-ben hasonlóan nyilatkozott: «A tudo¬ 
mány méltóságához csak az illik, ha nyiltan megmondja, 
hogy semmit sem tud az ember származásáról)). Reinke 
ezzel azt akarja mondani, hogy a tudomány semmit sem 
tud az ember származásának módjáról; másrészt elis¬ 
meri, hogy a teremtés a tudomány posztulátuma, követel¬ 
ménye. 

Ha bizonyos tudósok legyőzik babonás félelmüket a 
vallástól s gyenge szellemek módjára nem tartják a hitet¬ 
lenséget a tudományosság külső diszének, nem fogják oly 
gyakran a tudományt túlzásokkal s ellenségesen ídhegye- 
zett állításokkal kompromittálni. De térjünk tárgyunkra. 

A emberiség életében szintén a másodlagos okok tör¬ 
vénye nyilatkozik meg. Isten egy emberpárt teremtett. 
A Szentírás első lapján olvassuk: «És teremté Isten az 
embert az ő képére; Isten képére teremté őt, férfiúvá és 
usszonynyá teremté őket». (1. Móz. I. 27.) 

Hogyan teremtette Isten az embert? Erre is világos 
feleletet ad a Szentírás. Isten az ember testét földből 
alkotta s aztán halhatatlan lelket lehelt beléje. Ez annyit 
jelent, hogy a test anyagból, földből való, a lélek pedig 
Istennek közvetetten szellemi teremtménye s nem az anyagi 
világból való. 

Elgondolható volna-e, hogy Isten más, előbb teremtett 
élő lénybe oltotta volna az emberi lelket olyankor, mikor 
ez az élő lény az emberi lélek hordozására már alkal¬ 
massá lett? Ilyes eljárás csöppet sem volna Istenhez mél¬ 
tatlan. De hogy valóban úgy történt az ember teremtése, 
arra nézve semmi bizonyítékunk nincsen. A Szentírás 
mindjárt az első lapon elmondja: ((férfiúvá és asszonynvá 
teremté őket® — a második fejezetben aztán leírja az 

asszony teremtését a férfiú bordájából. A hitetlen világ 
már nem egyszer gúny tárgyává tette ezt a bordatörténe- 
tét; de itt is teljesedett a mondás: káromolják azt, a mit 
nem értenek. 

Honnan tudjuk a világ s az első ember teremtését? 
A lánglelkű nagy próféta, Mózes előadásából. 

Hát Mózes honnan tudta a világ s az első ember 
teremtését ? Mózes tudása dolgában két eset lehetséges: 
vagy az első emberpártól származó hagyományt jegyezte 
lel, vagy isteni kinyilatkoztatásból tudta meg az igazságot. 
Az első esetben Adám, a második esetben " Mózes kapott 
isteni oktatást. 

* Már most hogyan oktatja Isten az embert, mikor 
olyasmit akar tudomására adni, mi az ember ismeretkörét 
felülhaladja ? 

A próféták látomások révén kaptak isteni kinyilatkoz¬ 
tatást. A látomás hasonló az álomhoz. Álmában az ember 
lát, hall, anélkül, hogy a szemét kinyitná. A látomásban a 
próféta ébren lát, mintegy képben szemléli azt, a mit 
Isten vele közöl. Valóban pompás oktatás: szemléltető is, 
meg könnyen felfogható! 

A bordatörténettel kapcsolatban a Szentírás álmot 
említ s nem egy szentatya tényleg látomásra magyarázta 
az álmot. 

A bordahistória értelme tehát egyszerűen a követ¬ 
kező : Akár Adám, akár Mózes kapta az isteni kinyilatkoz¬ 
tatást, látomásban nyert oktatást. A látomásban úgy látta 
Adám vagy Mózes, hogy Isten az alvó férfiú oldalcsontjá¬ 
ból formálja Évát. Ezzel Isten tudtára adta az emberiség- 
nek, hogy Adám és Éva egymáshoz tartoznak, mintha 
csak egy test volnának, más szóval, hogy Isten Ádámot 
és Évát. házaspárnak teremtette. 

Hogy ez nem valami jámbor ábrándozás, kitűnik 
abból, hogy a Szentírás maga a bordatörténetből nyom¬ 
ban ezt a következtetést vonja le: «Annak okáért-elhagyja 
az ember atyját és anyját és feleségéhez ragaszkodik és 
lesznek ketten egy testben*. (I. Móz. II. 24.) Az egész 
bordatörténet tehát nem egyéb, mint Adám s Éva házas¬ 
ságának, együvé tartozásának a kifejezése. A Szentírás 
már az első fejezetben mondja, hogy Isten az embert 

«férfiúvá és asszonynyá* teremtette; csak aztán mondja 
el a bordatörténetet az összülők házasságának az'illusztrá¬ 
lására, mely illusztráezióból az is következik, hogy az 
nsszonv a férfiúval alárendeltségi viszonyban van, vagyis 
a férfiúnak engedelmeskedni tartozik. Már most mi ebben 
n nevetséges? Csakis egy dolog: a hitetlen ember Indat- 
lansága, ki gúnyt űz abból, a mihez nem ért. 

A mint Isten nem egy, hanem megszámlálhatatlan 
növényt s állatot teremtett, világtervében nem egy, hanem 
milliárdnyi ember foglaltatott, kiknek rendeltetése volt, 
hogy benépesítsék a földet — s a mennyországot. De 
hogyan valósítja meg Isten ezt a tervet? Egy emberpárt 
iilkot s kimondja rá isteni áldását: ((Növekedjetek és soka¬ 
sodjatok és töltsétek be a földet*. (I. Móz. I. 28.) Isten 
világterve szerint tehát az első házaspár az emberi élet¬ 
nek kiapadhatatlan forrása. ## 

A Teremtő az első emberpárral együtt a házasság 
intézményét is ültette a földre. Ó maga az eskető pap a 
paradicsom fenséges templomában. S minden házaspár az 
emberiség történetében új Ádám s Éva: az emberi élet 

forrása. , , . , , 

A házasság azonban nem víg lakzi, hanem roppant 

terhekkel járó ‘ intézmény. A gyermekek szülése, gondo¬ 
zása, nevelése oly súlyos teher, hogy az emberek vissza¬ 
borzadnának e nagy tehertől: épen azért, hogy az embe¬ 
rek meg ne hiúsítsák az Isten tervét, a terhek ellensulya- 
kép két dolgot adott: először ösztönt oltott az emberbe a 
szaporodásra. Ez az egyik hajtóerő az emberiség fentartusá- 
ban. Aztán a házasság intézményét örömök forrásává tette, 
melyek megédesítik a házassággal járó nagy terheket. 

Mindjárt itt jegyzem meg. hogy az emberben a sza¬ 
porodási ösztön elfajult. De ez már nem a Teremtő, hanem 
a bűnös ember rovására Írandó. Mindjárt az első ember¬ 
pár vétke degenerálta az emberi természetet, minden 
tekintetben rosszra hajlóvá tette s minden újabb nemze¬ 
dék bűnlajstroma mélyebbre taszította az embert a sülye- 
désbe. Irányzatos tudomány ugyan azt vitatja, hogy az 
ember a vadság állapotából emelkedett a művelődés álla¬ 
potába. A történelem ellene mond ezen mondvacsinált 
elméletnek. A régi asszír, babiloni, görög s római népek 









magas erkölcsi műveltséggel bírtak történeti koruk elején. 
Aztán siilyedtek, míg csak bűneikben meg nem fulladtak. 

Az állatokban is van ösztön a szaporodásra, de az 
állatok rendszerint, úgy jönnek össze, a mint épen talál¬ 
koznak ; azonban nem egy állatfaj páros életet él. Az ember¬ 
ben Isten a szaporodásra való ösztönt hasonlóképen szi¬ 
gorú korlátok közé szorította. Az ember isteni képmás, 
úgy járja tehát, • hogy származása mindenkor tisztességes 
legyen. Aztán a gyermekek nevelése csakis állandó házas¬ 
ságban van biztosítva, azért Isten mindjárt kezdetben fel- 
bonthatatlanná tette a házasságot. (A válás bűntény a 
gyermekek ellen.) 

A házasság isteni intézménye e szerint az emberi 
élet forrása. De hogyan történik az emberiség szaporo¬ 
dása? Lehet, hogy akadnak majd tudós nevelők, kik azt 
mondják: ilyen kérdésnek a felvetése s tárgyalása nem 
tartozik az ifjúságnak szánt könyvbe. Én más véleményen 
vagyok, azt is megmondom, miért bátorkodom más állás¬ 
pontra helyezkedni. Először is ez az ifjúság pár év múlva 
házasságra lép, tehát már ez okból is felvilágosítandó. 
Aztán szerfölött veszedelmes dolognak tartom, ha az ifjú¬ 
ság képzelete felvilágosítás hiányában folyton e kérdés 
körül ólálkodik. Ez tömérdek veszedelemnek, bűnnek a 
forrása. Harmadszor megfigyelésem szerint még a művelt 
emberek is roppant nyers felfogással bírnak a házasságról. 

íme, ez a három ok birt engem rá, hogy e kényes 
kérdésben felvilágosítást adok. De előre figyelmeztetlek 
téged, kedves olvasóm, hogy e kérdésben maguk a tudó¬ 
sok sem tudnak mindent, abból az egyszerű okból, mert 
az élet titkát Isten megtartotta önmagának; elégedjél meg 
tehát te is azzal, a mit a tudomány kisütni tudott. A növé¬ 
nyek megtermékenyítése, szaporodása nyíltan történik; az 
állatoknál, az embernél maga a természet elrejti, titokza¬ 
tossá teszi a szaporodást. Én ebben útmutatást látok arra, 
hogy az ember kíváncsiságát fékezze. Egyben szeretettel 
figyelmeztetlek, fékezd fantáziádat; aljas íelkületre vall, ha 
valaki a felvilágosítás ürügye alatt bűnös élvezetet keres. 

Minden élőnek: növénynek, állatnak, embernek a sza¬ 
porodása alapjában egyforma. Ezen csöppet sem csodál¬ 
kozik, ki megfontolja, hogy az egész teremtés egy alkotó 


47 


művésznek a munkája, ki egységes terv szerint teremtette 

az élő lényeket. . , 

Az élő szervezet legkisebb egysége a sejt. Ebből épül 
lel a növény, az állat, az ember teste úgy, mint az épület 
köböl, téglából épül. Csakhogy, míg egy tégla még nem 
ház, egy sejt is már élő szervezet, mely táplálkozik, no és 
szaporodik. A sejt maga két részből áll: protoplazmából, 
vagyis fehérjenemű anyagból s nucleusból, magból, mely 
finom szálakból áll. Protoplazma s nucleus a legkisebb 
élő része az élő lénynek. 

Az újabb kor elején tudósok s hittudósok azt vallot¬ 
ták : omne vivum ex ovo, minden élő tojásból származik. 
A híres Pasteur kísérleti módon mutatta meg, hogy e 
tudósoknak igazuk volt: élő sejt csakis élő sejtből szár¬ 
mazik (omnis cellula e cellula). 

Minden új élethez két sejt kell: egy hím s egy nőnemű 
sejt. Isten épen a szaporodás miatt két nemet teremtett 
s már az is isteni gondviselésre utal, hogy például az 
emberek közt a két nem majdnem egyforma számban 
szerepel. Vaknak kell annak lennie, a ki a két néni szüle 
tésében s majdnem egyforma számában nem látja meg 
az isteni tervet. De még más fenséges isteni gondolat is 
nyilvánul az élők szaporodásában. 

A szaporodásra szánt sejtek elütnek a többi sejtektől: 
úgy a him- mint a nőnemű szaporodási sejtek csak fél- 
maggal bírnak, tudós nyelven ezt így mondják: félannyi 
chromosomával * bírnak s csak a másik sejttel való ogye- 
sülés után (megtermékenyítés) van meg a magban az illető 
növénvi vagy állati fajra jellemző chromosoma-inennyiség, 
más szóval a megtermékenyített sejt, mely az új életnek 
az alapja, olyan mint a növény vagy állat egyéb sejtje. 

A sejt élettanát még homály borítja. Pár évtized előtti 
a tudósok, a protoplazmát tartották az élet hordozójának. 

Most már tudjuk, hogy a protoplazma csak táplálékul 
szolgál a sejtmagnak s hogy a sejtmag az élet hordozója 
s az előbb említett két elvet: omne vivum ex ovo, omnis 


* Chromosoma, vagy chroinatin a magszálacskák tudományos 
neve: szószerint festett testet jelent a chromosoma, mivel a tudósok a 
mag tartalmát festékkel keverik, hogy jobban megfigyelhessek. 

cellula e eellula, harmadik elvvel egészíthetjük ki: omnis 
nucleus e nucleo, a sejtmag csakis sejtmagból származik. 
Egyébként a sejt élete csak találgatás s tapogatóclzás tárgya. 

A hím és nőnemű szaporodási sejtek rendes sejtekből 
fejlődnek. J 

Miért ütnek el ezek a sejtek a többi, sejtektől ? Miért 
van csak a megtermékenyített sejtnek teljes chromosoma- 
monnyisége ? 

Ebben is isteni gondolat valósul meg. Ha a szaporo¬ 
dási sejtek teljes ehromosoma-mennyiséggel bírnának, 
a megtermékenyített kétszeres ehromosoma-mennyiséggel 
bíró sejtből kétszer olyan erős növény vagy állat fej¬ 
lődnek, a következő nemzedék már négyszeresen nagyobb 
s erősebb sejtből fejlődnék, más szóval a fák rövidesen 
az égbe nőnének, az állatok (s az emberek is) szörnyekké 
lejlődnének. (L. Wasmann, Die moderné Biologie und die 
Entwicklungslebre, 90. 1.) 

Tudod-e, kedves olvasóm, hogyan szaporodnak a növé¬ 
nyek? Valószínűleg megbuktatott volna tanárod a termé¬ 
szetrajzból, ha ezt nem tudnád. A porzók himpora ráesik, 
vagy rovarok által rávitetik a virág bibéjére, melyen át a 
maghonba, a magríigyekre száll alá: a him- s nőnemű 
sejt egyesül s a mag a megtermékenyítés után már új 
növényt tud produkálni. Ez a szaporodás törvénye. Ugyanez 
a törvény áll az állatokra s az emberre nézve, az emberre 
nézve azonban fontos módosítással. 

Az embernek lelke is van. Az ember teste a szülők¬ 
től származik, a lélek azonban nem származhatik a szü¬ 
lőktől. Miért nem? Abból az egyszerű okból, mert a lélek 
egyszerű, oszthatatlan, a lélektől részek el nem válhatnak 
s igy a lélek nem szaporodhatik. A lelket csakis Isten 
teremtheti az emberbe. Ugyanakkor, mikor az emberi test 
veszi kezdetét, Isten lelket teremt beléje s ezt tudnod 
szerfölött fontos dolog, a mint mindjárt megértheted. Ez az 
emberi szaporodásnak a módja; ennél többet- a lényeget 
illetőleg, a legnagyobb tudósok sem tudnak. 

A házasság alapvető intézmény Isten világtervében. 

A házasság egykorú az emberiséggel, a legeslegelső 
intézmény az emberiség történetében s minden egyéb intéz¬ 
ménynek alapja. 

Az állam, az egyház egyedekből áll. De nem az egye¬ 
llek az állam s egyház fentartói, hanem a házasok, a 
esalád. A mi a sejt az élő szervezetben, az a család a 
társadalomban: a család életforrás úgy az egyház, mint az 
állam számára. 

A házasságból kapja az egyház híveit, az állam pol¬ 
gárait, a mennyország lakóit. A házasságban a szülők isteni 
tervet hajtanak végre, a Teremtővel együtt közreműködnek 
az emberiség főntartásában, a föld s a mennyország be¬ 
népesítésében. Az Űr Jézus csak két állást tett szentséggé. 
A királyok, császárok méltóságát nem tette szentséggé, még 
a tökéletes életmód állapota, a szerzetesség sem szentség. 
Ellenben szentség a papirend és szentség a házasság. 

A papirend lekifiakat szül a Krisztusi vallás által, a 
házasság test szerint szüli az embereket s mind a kettő¬ 
nek föladata az örök üdvösség számára nevelni a gyerme¬ 
keket. íme a szülői méltóság roppant nagysága s jelen¬ 
tősége. 

Nem hiába nevezte a nemzetek apostola a házasságot 
nagy misztériumnak, titoknak, mikor a házasság a termé¬ 
szetes s természetfölötti élet közvetítője. A természetes 
életet a szaporodás révén közvetíti, a természetfölöttit a 
nevelés révén. A káté szerfölött nagyot mond, mikor a 
szülőket Isten helyetteseinek nevezi. Tényleg azok; mert 
azt a munkát, melyet Isten az állatoknál az ösztön révén 
végez, a gyermekeknél a szülők által végezteti. A termé- 
szetíolötti életnek közvetítése a nevelés révén egységet 
követel a hitben. A vegyesházasság e szempontból csonka 
házasság; nemcsak a gyermekek nevelését Isten számára 
nem biztosítja, de a házastársak kölcsönös megszentelését 
sem segíti elő. 

Mikor a házasság ily nagy, ily végtelenül fontos világ- 
mtézmény, nem természetes-e, hogy Isten szigorú törvény¬ 
nyel védelmezi? 

Az Isten törvénykönyvének ötödik paragrafusa azt 
mondja: «Ne ölj». Ezzel Isten minden egyes embernek 
testi-lelki életét védelmezi. Ugyanezen törvénykönyv hatodik 
paragrafusa azt mondja: «Ne paráználkodjál®. Ezzel Isten 
az emberi élet eredetét, az emberiség becsületét védelmezi. 
Isten nem tűrheti, hogy az emberi gonoszság az élet for- 

rását beszennyezze, a házasság isteni intézményét az emberi 
szenvedélyek játéklabdájává tegye. 

Isten akarata magából a házasság intézményéből kéz- 
zel foghatóan világos. A felséges nagy Isten csakis törvé¬ 
nyes házasságban akar embert teremteni. 

A ki föllázad az isteni rend ellen s Istent mintegy kény¬ 
szeríti, hogy akkor teremtsen emberi lelket, mikor ő terem¬ 
teni nem akar, magát az isteni felséget bántja meg s egy¬ 
ben az emberiség becsületét szennyezi be. Kettős módon 
vét a parázna az emberiség méltósága, becsülete ellen. 
Először Önönmaga méltóságát tapodja lábbal a parázna- 
ság elkövetésével, másodszor az emberi élet forrásának, 
a házasságnak, méltóságát gyalázza meg. 

Keresztények, Isten gyermekei volnánk. Ügy volna rend-' 
jén, hogy azok, kik már házasságban élnek, vagy a házas¬ 
ságra készülnek, megértsék a házasság roppant méltóságát. 
De lelkemre mondom s szégyenpirral vallom be, hogy a. 
házasságról úri s nem úri embereink roppant alant járó 
fölfogással bírnak. 

Isten féltő gonddal védi az emberiség életét s becsü¬ 
letét s épen azért nem akarja, hogy a házasság köpönyeg 
legyen emberi gonoszság szülte förtelmek befödésére. A háza¬ 
soknak is csak az szabad, a mi a házasság czéljának meg¬ 
felel. Minden, a mi a házasság főczélja — az emberi nem 
szaporodása — ellen van, halálos bűn. A házasjoggal nem 
élni, nem bűn. Azonban azok a házasok, kik a házasjog¬ 
gal élnek, de a házasság föczélját meghiúsítják, magát a 
házasságot gyökerében támadják meg. A házasság oly szent, 
hogy nemcsak a tettleges hűtlenség, de még a gondolat¬ 
ban elkövetett hűtlenség is súlyos bűnként esik az örök 
Bíró mérlegének serpenyőjébe. «Én pedig mondom nektek, 
hogy mindaz, ki asszonyra néz (vagy fordítva férfiúra néz) 
őt megkívánván, már paráználkodott vele szivében.)) (Máté 
5, 28.) íme, ez annak a szava, ki ítélni fog eleveneket s 
holtakat. 

A középkor legnagyobb hittudósa, Akvinói szent Tamás 
a szerint állapítja meg a bűnök nagyságát, a mily mérték¬ 
ben Istenre irányulnak s Isten akaratával ellenkeznek. 
A mérték egészen helyes. A mi Isten akarata szerint van, 
az jó. A mi Isten akarata ellen van, az rossz, bűn. Minden 

bűn veleje a rendellenesség, az ellenkezés az Isten akara¬ 
tával, egyedül ezért bűn a bűn. 

Szent Tamás az Isten káromlását s megtagadását az 
első helyre teszi. Ez mintegy Isten meggyilkolása. A máso¬ 
dik helyre teszi a zsidók bűnét, kik az Isten-embert bán¬ 
talmazták s keresztre feszítették. A harmadik helyen említi 
a szentségtörő áldozást, mikor valaki súlyos bűn állapotá¬ 
ban merészel az Űr asztalához járulni. Ez a bűn a kenyér 
színe alatt, rejtett Isten-embert támadja, azért a gyilkos¬ 
ságnál is gonoszabb. 

Hát a paráznaság nem sérti-e az Istent ? A parázna 
az egész emberiség legfontosabb intézménye ellen, a házas¬ 
ság ellen vét, Istent teremtői működésében zavaija, saját 
méltóságát s az emberiség becsületét szennyezi be, hát 
hogy ne volna súlyos bűn ? A paráznaságban benne van a 
rendetlenség s Isten felségének a sértegetése, azért mind 
a két oldalról súlyos bűn. 


5. Harcz és küzdelem. 

Az Úristennek nem telik kedve teremtményei kínjában, 
az embert is boldogságra s nem kínra teremtette. 

De egyedül az Isten az, ki önmagától boldog: az 
embernek ki kellett érdemelnie a boldogságot. Mivel? Hát 
azzal, hogy önként meghódol Ura-Teremtője akaratának. 
Az emberiség történetének legelején épúgy, mint mai nap- 
ság, ez az egyedüli út a boldogság nagy kincséhez s ez 
marad egyedüli út a boldogsághoz, míg a világ világ lesz. 
Isten előtt való meghódolással kell az embernek a bol¬ 
dogságot kiérdemelnie. Ez a boldog élet bölcseleté dió¬ 
héjba szorítva. Az angyalokra nézve ugyanez a törvény 
érvényesült. 

Mikor az ember Teremtője kezéből kikerült, kissé 
külömb volt a mai embernél. Az első embernek pompás 
esze volt, könnyen fejébe vehette, mit kíván tőle Ura Terem¬ 
tője. Hozzá szabad akaratát nem izgatta rendetlen, bűnös 
szenvedély. 

Ösztönökkel már eredetileg is birt az ember, maga a 
Teremtő fektette az emberi természetbe a szaporodásra, a 

vagyonszerzésre, a haladásra, önfontarlásra való ösztönt. 
De az ösztönök nem (ájultak rendetlen szenvedélyekké a 
bűnbeesés előtt való emberben. 

Hozzá a kegyelem, melyljél Isten bőkezűsége föl- 
ruházfa, könnyűvé tette számára a meghódolást az Isten 
előtt. Az emberfaját szerencséjének kovácsa lehetett. 

Sajnos, a lehetőből nem lett való: az emberiség tör¬ 
ténetének első fejezetéből szomomjáték lett, melybe most 
is belenyög az egész emberiség. 

Ha nem is mondom el, úgyis tudod a paradicsomi 
tiltott gyümölcsből fakadt szomorú történetet. A gyümölcs 
csak külső eszköz volt; a dolog veleje, hogy ősszüleink 
föllázadtak Isten ellen. «Non serviam» — nem .hódolok 
meg — ezt a sátáni jelszót követték ősszüleink is. Kivált¬ 
ságos helyzetük tudata a fejükbe szállt, még följebb töre¬ 
kedtek: ^olyanok leszünk, mint az istenek!» s megszületett 
az ember minden szerencsétlenségének oka: a bűn. 

Ezt mondja el az emberiség szent könyve: a Szent¬ 
írás, erről beszélnek az összes népek hagyományai, hogy 
t. i. a bűn volt az emberi boldogság megrontója. 

Régi igazság: «per qnod quis peccat, per idein puni- 
tur» — a mivel az ember vétkezik, ugyanazzal lakói. 

Ez az igazság érvényesült az emberiség élettörténeté¬ 
ben is. 

Az ember fölmondta az engedelmességet legfőbb Urá¬ 
nak, Teremtőjének, megzavarta az összhangot, a harmóniát 
önmaga s Isten között; s büntetésül az emberben is meg¬ 
bomlott a rend, megszűnt a harmónia a lélek s test, az 
ész meg az akarat között s maga a természet is az ember 
ellen fordult s az ember csak küzdelem meg küzdelem árán 
érvényesíti királyi jogait a földön 

A remekbe készült ejnberi természet a bűnbeesés 
következtében megromlott. Az ész elhomályosult, úgy hogy 
étvágya az igazságra megromlott, nehezebben s hozzá töké¬ 
letlenül ismeri meg az igazságot. Az akarat az érzékiség, 
a test uralma alá jutott. A bűnbeesés katasztrófájának 
eredménye az evangélium szerint a test kívánsága, a sze¬ 
mek kívánsága s az élet kevélysége, más szóval az erede¬ 
tileg jó ösztönök a bűnbeesés után rendetlen szenvedé¬ 
lyekké fajultak. A bűnbeesés okozta lelki betegséget reme- 

ktil állapítja meg a római költő: « Videó meliora proboque, 
de téri óra sequor». Látom, mi a jó, kívánatosnak is tartom 
s mégis a rosszat követem. 

S a mit valamikor Ovidiusz énekelt, ugyanazt mondja 
n modern szkeptikus I. Stuart Mill, kit istentagadó atyja 
vnllás nélkül nevelt föl: «Alig van jó jellembeli tulajdon¬ 
ság, mely a természetes embernek ellenére nem volna... 
azért az ember kötelessége nem követni a természetet, 
hanem nemesíteni a természetét)). 

A ki a bűnbeesésről tudni nem akar, az előtt az 
emberiség élettörténete örökös rejtély marad. Honnan van 
az ember hajlandósága a rosszra, honnan az örökös küz¬ 
delem, melybe a jó követése kerül? E kérdésre a hitetlen 
nem tud megfelelni. A ki számításon kívül hagyja a bűnbe¬ 
esés tényét s így indul neki, hogy önmagát s az emberi¬ 
ség életét megértse, az olybá tűnik föl előttem, mintha 
valaki az írás-olvasás tudománya nélkül nagy történetíró 
akarna lenni. 

((Militia est vita hominis super terram.» Ez a bölcs 
.Jób szerint az ember földi életének a tartalma: folytonos 
harez és küzdelem, mely mindjárt akkor kezdődik, mikor 
az ember esze nyiladozni kezd, életünk minden napján át 
tart s meg nem szűnik, míg csak szivünk utolsót nem 
dobban. 

Ha valaki a szentség létrájának legmagasabb fokára 
kapaszkodott föl, még élte utolsó órájában is a mélységbe 
zuhanhat, ha többé küzdeni nem akar. 

Küzdenie kell az embernek a gonosz lélek csábításai 
ellen, kinek kisértése ősszüleink vesztét is okozta, küz¬ 
denie kell a világ százfajta kisértései ellen, de legtöbbet 
kell küzdenie saját maga testének rendetlen kívánságai 
ellen mindaddig, míg csak a kötelék test és lélek között a 
halálban szét nem szakad. 

Gonosz lélek, világ, saját tested, íme ez a három fő¬ 
ellenséged. Melyik a legnagyobb s a legveszedelmesebb? 
Leggonoszabb ellenséged a saját tested. Miért ? Azért, mert 
a házi ellenség a legveszedelmesebb ellenség. Lelked közös 
háztartásban él testeddel, mindenkor s mindenüvé magad¬ 
dal czipeled testedet s tested rendetlen kívánságai bármely 
pillanatban, bármely helyen, még az Űr házában is vesz- 

tedre törhetnek. A rosszakarat minden helyet bűntanyává 
avathat. 

A test a bűnbeesés óta olyan, mint a tüzes csikó, mely 
rúg, harap, ágaskodik, vadul vágtat s magát a kocsist is, 
ha nem áll résen, magával ragadja. Fölfordult állapot biz 
az, mikor a ló vezeti a kocsist, úgy van rendjén a dolog, 
hogy a kocsis igazgassa a lovat. 

Az erkölcsi életben is úgy járja, hogy az ész legyen 
az akarat vezetője s a test kocsisa; minden rend fölbom- 
lik, mihelyt a test lesz úrrá az emberben. S lám, tested 
egész életeden át uraságra tör, kocsiskodni akar fölötted, 
orrodnál kíván vezetni. Egy szóval az erkölcsös, a tiszta 
életnek legeslegnagyobb ellensége a saját tested. 

Üdvösségednek, boldogulásodnak a fő-főellenségével 
okvetlenül föl kell venned a harczot, máskülönben tűrhe¬ 
tetlenül kemény zsarnokoddá lesz s ha szabadjára eresz¬ 
ted teljesen megvadult lóként az örvénybe, a romlásba 
ragad téged. 

A test rendetlen vágyait megfékezni, a testen ural¬ 
kodni — ez az egész erkölcsiség veleje. E nélkül nincs 
emberhez méltó élet, e nélkül az ember nem tud meg¬ 
hódolni az Istennek. 

Már régibb idő óta foglalkozom azzal a gondolattal, 
hogy könyvet írok a hitről az ifjúság számára. 

Utóbb másra határoztam magam. Az Istentől való el¬ 
fordulásnak oka a test mindenfajta bűnével egyetemben, 
s azért arra szántam el magam, hogy a tiszta életről írok. 

Harcz, soha meg nem szűnő harcz a test rendetlen 
vágyai ellen, ez a keresztény ember jelszava. 

Ez a harcz a kereszténység lényegéhez tartozik. «A ki 
utánam akar jönni, tagadja meg magát», ime lelki vezéred 
hivó jelszava. 

A klasszikus népek mitológiája, művészete nem egyéb, 
mint a test bűnös vágyainak szépítése. Török, pogány, 
hitetlen mai napság is meghódol a «test törvényének)), 
csupán a hivő keresztény veszi fel a küzdelmet a test 
rendetlen vágyai ellen s addig nem nyugszik, míg a testet 
engedelmességre nem szorítja s vissza nem állítja a har¬ 
móniát lélek s test, Isten és ember között. Ez a harcz s 
küzdelem a nagy választófal a hivő keresztény s a világ 

között, ez a lelki harcz emeli a hivő keresztényt torony¬ 
magasságba a világ fiai fölé. Ebben fekszik az igazi művelt¬ 
ség magva, e harcz és küzdelem nélkül mindenfajta művelt¬ 
ség csak külső máz belső tartalom nélkül. A harczot a 
bűnös ember ellen egész komolyságában csupán az ősi 
krisztusi egyház fogja föl. Igaz, hogy a katholikus egyház 
is emberekből áll s nem minden tagja élő keresztény; de 
minden emberi gyöngeség daczára, az ősi egyház a bűnt. 
mindenkor bűnnek merte nevezni s nem volt rábírható, 
hogy engedményeket tegyen a testnek. Ebben én az isteni 
jelleg jegyét látom. Minden, az egyháztól elszakadt felekezet 
bizonyos engedményeket tett a testnek — pl. házassági 
elválás — csupán a katholikus egyház nem lépett alkura 
a testtel s ingadozás nélkül megmaradt a krisztusi törvény 
mellett. Az egyház 1900 éven keresztül tömérdek küzdel¬ 
met állt ki a krisztusi egységes, felbonthatatlan házasságért. 
Ha ezt tudod kedves olvasóm, nagy titok kulcsának á bir¬ 
tokába jutottál. 

Nem vetted észre, hogy a hitetlen emberek nagy serege 
a világért sem' bántja a buddhistát, nem támadja a zsidót, 
a mohamedánt, nem törődik a görögkeleti s protestáns 
keresztényekkel, a hitetlen világ még a fétisimádónak is meg¬ 
kegyelmez, csak egynek nem kegyelmez, egyet támad szün¬ 
telenül, egy ellen konczentrálja fanatikus dühét, — a hitet¬ 
len világnak ez a nagy, folyton üldözött ellensége a katho¬ 
likus egyház. Miért ez a folytonos, nagy ellenségeskedés a 
krisztusi egyház ellen? Nos, ez az egyház nem akar enged¬ 
ményeket tenni a testnek, ez hirdeti legkomolyabban a 
harczot a bűnös ember ellen. 

Ha a krédó után nyomban nem következnék a tíz- 
parancsolat s a tízparancsolatban a kemény hatodik paragra¬ 
fus, rögtön megszűnnék a hitetlen világ ágaskodása a keresz¬ 
ténység ellen. 

Jóakaratu emberek azon törik az eszüket, miképen 
lehetne a «művelt» hitetlen világot az Isten ügyének, a 
vallásnak megnyerni, latolgatják, hogy tán ilyen, vagy amo¬ 
lyan engedményekkel lehetne a hitetlen világot megnyerni. 
Hiú ábránd! Krisztus nem alkuszik Beliállal, a tűz nem 
egyesíthető a vízzel, a nap fénye sohasem léphet alkura 
a sötétséggel. Míg a bűn bűn marad, míg a tiszta erkölcs 

tiszta erkölcs lesz, mindaddig megmarad az ellenségeske¬ 
dés a hit s a hitetlenség között; a hitetlen világ sohasem 
fog megbékülni a tiszta élet követelményeivel. 

Kedves olvasóm, ha ember akarsz lenni Isten gondo¬ 
lata szerint, csapj föl Krisztus katonájának, állj ki a küzdő¬ 
térre s vedd föl a küzdelmet saját tested rendetlen vágyai 
ellen! 

Te tán azt mondod; én kérem, szerény igényű vagyok, 
nem vágyom tökéletességre, én csak amolyan közönséges 
keresztény akarok lenni. Eszemben sincs, hogy kolostorba 
vonuljak, szerzetessé legyek. 

Ha azt gondolod, hogy a tiszta élet követelménye csali 
a szerzetesekre, apáczákra, vagy a papokra tartozik, avagy 
egyes kiválasztottak különös kiváltsága, akkor kedves olva¬ 
sóm nagyon, de nagyon tévedsz. A tiszta élet a közön¬ 
séges keresztény ember elemi kötelessége. A harcz a test 
rendetlen vágyai ellen a krisztusi kereszténység lényegéhez 
tartozik. Vagy fölveszi az ember a komoly harczot a testi¬ 
ség ellen, vagy nem. De az utóbbi esetben nem Krisztus 
liive az ember. Üsd föl a Szentírást, olvasd el a követ¬ 
kező helyet: Gál. 5, 24. De tán nincs is Szentírásod, azért 
inkább ideírom ezt a helyet: «A kik pedig Krisztuséi,testüket 
megfeszítették a vétkekkel és kívánságokkal egyiitt.» Ez csak 
világos beszéd. A ki a test rendetlen vágyai ellen küzdeni nem 
akar, az lehet névleges keresztény, amolyan «jó» katholikus, 
(nagyon is a «jó» madárra emlékeztet), de Krisztus igaz 
liive nem lehet. 

Én készséggel elhiszem, hogy nem akarsz kolostorba 
menni, hogy csöpp kedved sincs a szerzetesi életre, de 
hát üdvözölni csak akarsz? Tudd meg hát, hogy egyetlen 
halhatatlan lelkedet meg nem mented az üdvösség szá¬ 
mára, ha harczra nem kelsz tested ellen. Vagy-vagy. Vagy 
beállsz Krisztus katonájának s komolyan fölveszed a harczot, 
vagy lemondasz az örök üdvösségről. Harmadik lehetőség 
nincsen, mert Krisztus nem alkuszik a bűnnel. 

Ha a világban is élsz, tiszta, be nem szennyezett 
testeseiket kell egykoron a házasságba vinned. 

Úgy kell jegyeseddel az oltár elé állanod. mint pár 
gyönyörűséges liliomszál. A házasságban meg kell tartanod 
a hűséget még akkor is, ha házastársad 15—20 évig nyomná 

az ágyat betegségben. Ha a nagy elválasztó, a halál, szét¬ 
vagdalja házasságod kötelékeit, teljes önmegtartóztatásra 
vagy kötelezve akár a szerzetes vagy apácza. Ha meg 
nem lépsz házasságra, ha nőtelen életet élsz a világban, 
rád nézve is csak úgy kötelező az önmegtartóztatás tör¬ 
vénye, mint akár a legszigorúbb szerzetesekre. 

Mindenkinek drága kincse a becsület, még a fegyház 
lakója is sokszor becsületes embernek tartja magát. Hát 
az emberek szemében sokszor a becstelen is becsületes 
ember, mert becstelenségét ügyesen elrejteni tudja. Igazi 
becsületünkre a mindentudó Isten szeme vigyáz, kit semmi¬ 
féle mesterkedés el nem ámíthat. 

Mi testestül-lelkestül Istenéi vagyunk, testestül-lelkestül 
akarunk üdvözölni, azért a tisztaságnak ki kell terjednie 
az egész emberre: a testre, a lélekre, az észre, a képze¬ 
letre, az akarat minden vágyára, a szemre, a fülre, a 
nyelvre s még a tapintásra is. Óriási, végzetes tévedés azt 
hinni, hogy a tisztaság erényének csak az vallja kárát, ki 
mással cselekedettel vétkezik. Az önfertőző, a parázna 
képekben gyönyörködő, akár testi, akár lelki szemeivel 
nézze a csúnya képeket, ugyancsak annak a pokolnak a 
lakója lesz, melybe a cselekedetben parázna kerül. 

A bűn megmérgezte az emberi természetet mindjárt 
az első emberben: maga az emberi élet forrása romlott 
meg s azért a küzdelem a romlott emberi természet ellen 
általános. Emberfia magát ezen küzdelem kötleessége alól 
ki nem vonhatja. 

Te se jöttél azzal az ép emberi természettel a világra, 
melyben Isten az első embert teremtette. Te benned sincs 
harmónia test s lélek között s addig nem szabad nyugod¬ 
nod, míg Isten kegyelmével testedet meg nem zabolázod 
úgy, hogy telkednek készséges szolgája legyen. 

Nem mindenkinek van hajlandósága a hazugságra, a 
lopásra sincs mindenkinek kedve: a testiségre kivétel nél¬ 
kül mindenkinek van hajlandósága. 

Lehet, hogy sohasem jösz kisértésbe, hogy nyelveddel 
visszaélj, avagy másnak a vagyonában kárt tégy, — hogy 
sohase legyen kisértésed a tisztaság ellen, az egyszerűen 
lehetetlen^ hacsak Isten különös kegyelemben nem részesít 
téged. Azért hát ne húzódozzál, vedd föl a harczot tested 

ellen. Előle kitérni lehetetlen. Krisztus nem mondja: A ki 
nagy szentségre akar törekedni, tagadja meg magát, nem 
egyeseket, kik tökéletességre törnek, kötelez a harczra a 
test ellen, hanem mindenkit a ki az ő hive akar lenni. 
«A ki utánam akar jönni» — tehát mindenki, a ki Krisz¬ 
tusban, Krisztus által üdvözölni alkar — «a ki utánam akar 
jönni, tagadja meg magát». Harez nélkül nincs győzelem, 
önmegtagadás, önmegtartóztatás nélkül nincs üdvösség. 

Kis gyermekeknek Isten ingyen adja a mennyországot, 
az eszükkel élőknek küzdelem, önmegtagadás árán ki kell 
érdemelniük az örök üdvösséget. A mennyország várát csak 
erőszakkal lehet bevenni. Nem küzdők számára eddigelé 
nincs mennyország. 

A mint az egészséghez oda tartozik, hogy az ember 
minden súlyos betegségtől ment legyen, úgy a keresztény 
becsülethez hozzátartozik, hogy mindenfajta testi bűntől 
ment legyen. 

Az állapotbeli tisztaság az a fundamentum, melyen az 
erkölcsiség épületét fölépíthetjük. Tiszta erkölcs nélkül egy¬ 
általán nincs erkölcs. A néplélek nagyon találóan fejezi ki 
ezt az igazságot. Mikor valakire rámondja, hogy erkölcsös 
ember, oly embert ért, ki tiszta a testiség minden szennyé¬ 
től. A testiség rabját egyszerűen erkölcstelen embernek 
bélyegzi. Mikor arról van szó, ez vagy az erkölcstelen ifjú, 
mindenki tudja, hogy az illető a testiség mocsarában hever. 

A népnek e pontban pompás érzéke van. Igaz, hogy 
az állapotbeli tisztaság nem az egyedüli erény; de az is 
igaz, hogy a ki a nehezebbet meg tudja tenni, a könnyeb¬ 
bet is elbírja. A ki a nehéz harczban a test rendetlen 
vágyai ellen győztes, az egyebekben, melyek jóval könnyebb 
dolgok, szintén győzedelmeskedik. Azért én azt tartom, 
hogy a tisztaéletű legalább is félszent s el sem tudom 
gondolni, hogy az, ki ifjúságát be nem szennyezte, a házas¬ 
ságban a hűséget megőrizte, özvegy életét szeplőtelenül élte 
át, mondom, elképzelni sem tudom, hogy a tisztaéletű 
elkárhozzék. Ha a nagyot győzte, bizonyosan a kisebbet 
is győzi. 

A tisztaság a próbakő; ez mutatja meg, mit ér vala¬ 
kinek az erkölcsi élete. A nemzetek apostola mintegy szen¬ 
tesíti a népiélek fentebb vázolt fölfogását, mikor így ír: 

ff Ez tudniillik az Isten akarata, a ti megszentüléstek.» De 
miben áll ez a megszensülés ? Az apostol erre folytató¬ 
lag így felel: «hogy megtartóztassátok magatokat a paráz- 
naságtól, hogy tudja mindenitek bírni az ő edényét szent¬ 
ségben és tisztességben, nem a kívánság ösztöne szerint, 
mint a pogányok. kik nem is ismerik az Istent.)) (Tessz. 4, 
3—5.) Szent Pál szerint tehát az állapotbeli tisztaság a tö¬ 
kéletesség és szentség, mert legyőzi a rendetlen kívánságokat. 

Bármily tetszetős is az alma külseje, mit ér, ha bel¬ 
seje férges? Mit ér a mutatós erénynyel ékes élet, ha 
belül a tisztátalanság rút férge tanyázik? A határozott 
harez, a küzdelem végül az egyedüli út és mód — a béke 
megszerzésére. 

Hiába hagyod te békében testedet, mikor ő nem hagy 
békét lelkednek. A régiek szerint: «si vis pacem, para 
bellum)), ha békében akarsz élni, ne félj a háborútól. Ha 
lelked nem győzi le s nem zabolázza meg testedet: olyan 
bizonyos, mint kétszer-kettő-négy, hogy tested kerekedik 
lelked fölé s szégyennel teljes szolgaságba ejti. A bűnbe¬ 
esés óta a test zsarnoki hajlamokkal bir s csak harez meg 
küzdelem árán tartható féken. Ha nemesebb indíték nem 
is volna, maga az okos önszeretet is harczra indít téged. 

De hát nem lehetne-e mégis valamikép a harezot elke¬ 
rülni? Vannak csendes ifjak, kikről azt mondják ismerő¬ 
seik : te belőled sem lesz katona. — hát mindenkinek okve- 
tetlenül kell-e harczolnia? Békében élhetsz mindenkivel a 
világon, csak saját testeddel nem köthetsz békét, a dolog 
ugyanis ekképen áll. Krisztus megváltott minket, helyre¬ 
hozta azt, a mit a bűn elrontott. A krisztusi keresztség 
eltörli az ősbünt, újjászüli, megnemesíti s megszenteli az 
embert. Ezt Krisztus kegyelnie érdemünk nélkül Ingyen 
teszi. De a bűnre való hajlamot a keresztség meg nem 
semmisíti, ép úgy, a mint nem távolítja el az embertől a 
halált, mely szintén a bűn büntetése. Ez a hajlam maga 
még nem bűn, de forrása lehet a bűnnek. Szent igaz, hogy 
Krisztus azt is megtehette volna, hogy keresztsége a bűnre 
való hajlamot is megsemmisíti. Megtehette volna, bár nem 
tartozott vele. A lélek megszentelése a keresztségben is 
ingyenes adomány: azt ember nem követelheti az Istentől, 
hogy a bűn — ez esetben az ősbűn minden büntetés 

nélkül maradjon. Tehát*a testnek rossz hajlamai büntetés¬ 
kép megmaradnak az emberben. 

De Istenhez méltó-e az ilyen eljárás ? Tökéletesen az. 
Mondjad csak: minek örül a vitéz katona? Annak örül, 
hogy harczba megy; mennél nagyobb, mennél hevesebb a 
harcz, annál több babért arathat, annál nagyobb a győze¬ 
lem dicsősége. Isten bölcsesége meghagyta az emberben a 
rosszra való hajlandóságot, hogy az ember erénye, érdeme, 
dicsősége annál nagyobb legyen. 

Az ősbűn okozta romlás kétségen kívül súlyosbítja a 
harczot, de egyben nagyobbítja a győzelem dicsőségét, az 
erény becsét. Ez a nyitja, hogy az Isten a megváltott s a 
krisztusi keresztség által megszentelt emberben is meghagyta 
a rosszra való hajlamot. A küzdelem által lesz a természetes 
tisztaság, melyben születtünk, drága erénynyé. 

Könyvem a tiszta életről szól. Remélem, most már 
érted, miről van szó. A tiszta élet nem egyértelmű a nöte- 
len élettel. Lehet valaki nőtelen s egyben tisztátalan életű 
s viszont a házas tiszta életű, ha a házassági hűséget 
megtartja. A nőtelen meg akkor tiszta életű, ha se gon¬ 
dolatban, se kívánságban, se cselekedetben, se más módon 
nem vétkezik a tisztaság ellen. 


0. Fönséyes mintakép. 

Mikor az örök Isten egyszülött fia emberré lett, vég- 
hetetlen magasságba emelte az emberi természetet. Krisztus 
emberi természete a legbensőbben egyesült isteni személyé¬ 
vel s e bensőséges egyesülés oly polczra emelte az em¬ 
beri természetet, melynél magasabbra maga a mindenható 
Isten sem emelhette. Krisztusban a végtelenül tökéletes 
Isten dicsőítette meg az emberi természetet s azért Krisztus 
az igaz ember, a szép ember, a jó ember örök minta¬ 
képe: ideál minden idők minden emberei számára, még a 
bűnösök számára is. Ha a bűnös Krisztusra függeszti sze¬ 
meit s látja, miképen tart bűnbánatot - az igaz nem saját 
bűneiért, hanem idegen bűnökért, az emberiség bűneiért, 
nyomban megérti a bűnös, miképen kell neki bünbánatot 
tartania saját bűneiért. 

A tiszta élet becsét Krisztus előtt is ismerték vagy 
legalább gyanították az emberek; az örökös tisztaság fön- 
séges erénye azonban ismeretlen volt. Krisztus új szellemet 
hozott a világba, vagy jobban mondva, vele új szellemi 
világ ereszkedett le a földre s ezen új szellemi világ* ég¬ 
boltján egyszerre feltűnt egy ideál: az örökös tisztaság 
ideálja, mely a tiszta életnek legtökéletesebb formája. Ez 
az ideál maga Jézus Krisztus, az Isten-ember. 

Mindjárt a világba léptekor meglátjuk az új szellem 
lényét. Szűzanyától születik e világra, kit épen testi-lelki 
tisztasága miatt emelt az istenanyai páratlan méltóságra. 
Mihelyt belép a világba, mindjárt a szegénységet jegyzi el 
magának; mindenről lemond: gazdagságról, fényről, kénye¬ 
lemről, de egyről nem tud lemondani: a tiszta emberek 
társaságáról. Jászolánál ott van szűz anyja s ezen anyjá¬ 
hoz méltó jegyese, a tisztaéletű szent József. Mikor har- 
inincz évvel utóbb a kereszt kemény oltárán befejezte a 
megváltás isteni napszámát, a kereszt tövében megint ott 
látjuk szűz anyját s szent Jánost, a szűzi tanítványt. Az 
Úr eltűrte, hogy két lator közé feszítsék a keresztre s ily 
módon becsületétől is megfoszszák. Hisz a két gonosztevő 
között függő Krisztusról mindenkinek azt kellett gondolnia, 
hogy ő maga is gonosztevő. Krisztus eltűrte, hogy ellen¬ 
ségei őt népámítónak, istenkáromlónak, iszákosnak csúfolják, 
de azt nem engedte meg, hogy tisztaság dolgában meg¬ 
rágalmazzák. Ezt még legdühösebb ellenségei sem merték 
megtenni. 

Emberré lett Krisztus, hogy az emberekért meghal¬ 
hasson s hogy az emberek elé a tökéletes ember képét 
rajzolhassa. De tiszta emberi természetet öltött magára. 
A bűnért meghalni, ezt meg tudta tenni; de a bűnben 
részesnek lenni, ez rá nézve lehetetlenség volt. 

Miért nem ismerte az emberiség az örökös tisztaságot 
Krisztus előtt? 

Az örökös tisztaság a természet rendjén kívül áll, vagy 
jobban szólva, a természet rendjét felülmúlja. Az ókorban 
hiányzott a mintakép, hiányoztak a bőséges természetfölötti 
eszközök, melyeknek segítségével az emberek az örökös 
tisztaság életét megvalósíthatták volna. 

Mikor Krisztus meghalt a keresztfán s megnyittatta 

oldalát s szivét, hogy utolsó csöpp vérét is kiontsa szerető 
szivéből, az emberiség mintegy Isten szivébe nézett s olt 
meglátta a szeretetnek végtelen tengerét s a szeretetnek 
ilyen csodálatos megnyilatkozása bőséges, szenvedéJyes sze¬ 
retet váltott ki az emberek szivéből. Úgy kezdték az em¬ 
berek az Istent szeretni, mint azelőtt soha s a bensőséges 
szeretetnek nagy bősége volt a csodaforrás, melyből az 
örökös tisztaság gondolata fakadt. Egyedül az Istent sze¬ 
retni, ki minket annyira szeretett; ez a gondolat szülte a 
mindkét nembeli szüzeket. 

Hogy azonban a szüzesség gondolata meddő ne ma¬ 
radjon, táplálékra volt szüksége. Erről is gondoskodott az 
Űr; lelki táplálékot adott, hogy az ember necsak kíván¬ 
hassa, hanem meg is valósíthassa az örökös tisztaság ter¬ 
mészetfölötti gondolatát. A szűzi életnek segítő eszköze a 
bűnbánat szentsége, tápláléka az Oltáriszentség. Szüzek 
csakis ezen isteni szentség körében teremnek. Vedd el az 
embertől ezt a két szentséget s lehetetlenné tetted az örö¬ 
kösen sziizi életet. 

A szűzi életnek a lélektana nyitja ama jelenségnek, 
hogy a hitetlen ember ezt az életet fölfogni nem tudja, 
sőt a lehetetlenségek közé sorozza, mert nem ismeri a 
forrást, melyből a szüzesség nagy gondolata fakadt s nem 
ismeri a táplálékot, mely a szűzi életre erőt ad. 

A tökéletes mintaképe lehet a kevésbbé tökéletesnek, 
de megfordítva nem áll a dolog. Krisztus pemcsak az örö¬ 
kös tisztaságnak mintaképe, de egyáltalán a tiszta életnek 
mintaképe; a házasságban élő ép úgy tanulhat példájából 
s erősítheti magát isteni eledelével, mint a szerzetes, ki az 
örökös tisztaságot választotta, vagy az, kit körülményei 
nőtelen, önmegtartóztató életre utalnak. 

De Krisztus Isten-ember. Agyarló ember mintegy rémül¬ 
dözik nagyságától. Az ember azt mondhatta: így élhetett 
az, ki nemcsak ember, de egyben Isten is volt, a gyarló 
ember azonban ilyen életre nem képes. Hogy az ember 
ilyesmit ne mondhasson, az Úr tisztán emberi mintaképet 
is állított az emberiség szemei elé. Nem is kell messzire 
mennünk; ott találjuk ezt az emberi mintaképet Krisztus 
környezetében. Ez az emberi mintakép szűz Mária, az Űr 
Jézus anyja. 

A férfinemet az a nagy megtiszteltetés érte, hogy az 
istenség második személye férfiúként jött a világra; mintegy 
ellensúlykép a női nemet az a becsület érte, hogy az 
Istenfia belőle választotta anyját, kitől az emberi termé¬ 
szetet magára öltötte. 

Szűz Mária már az áj krisztusi szellemnek a szülöttje, 
benne, mint tisztán emberi mintaképben mutatta be Isten 
az új életet, melyet a megváltás kegyelme hozott a világra. 

Rendszerint a gyermek él szülői, különösen anyja szelle¬ 
méből. Szűz Máriánál megfordítva történt: ő, az anya fia 
szelleméből élt. 

Szűz Mária maga is mintakép, de nem eredeti minta; 
az eredeti minta Krisztus. Szűz Mária szentséges^ fiának 
első emberi másolata és pedig leghűségesebb másolata s 
épen azért jómaga is mintakép. 

A gyarló ember Krisztusra tekint, hogy életét, jellemét 
önmagán lemásolja. De Krisztus nagyságát látva, szinte 
kedvét veszíti, kétségeskedik, vájjon lelietséges-e, hogy ekkora 
tökéletességet s szentséget utánozhasson. Mikor azonban 
Krisztus környezetében ott találjuk szűz Máriát, megszűnik 
az ember kételkedése, mert szűz Mária ember s mégis 
Krisztus másolata s példája azt hirdeti: a mit Isten kegyel¬ 
mével én elérhettem, az nektek sem lehetetlen. Szűz Mária 
révén az Isten-ember mintaképe közelebb jött hozzánk, ért¬ 
hetőbb lett számunkra. 

Kicsoda szűz Mária? 

Keresztények s nem keresztények százszor is a fejünk¬ 
höz vágják, a katholikusok istenítik szűz Máriát. De hát 
szüksége van-e a Mont-Blancnak, hogy a geográfusok pár 
métert hozzá hazudjanak magasságához? Mi szüksége volna 
szűz Máriának arra, hogy költéssel megtoldjuk nagyságát? 
A Mont-Blanc Európa hegyei között a legmagasabb akkor 
is, ha egy milliméterrel sem toldjuk nagyságát, szűz Mária 
is a legtisztább, a legtökéletesebb s legszentebb az összes 
emberek között, ha egy szemernyi gondolattal sem túloz¬ 
zuk nagyságát. A hol telik a valóságból, minek volna oda 
költés ? 

Kicsoda hát szűz Mária ? Isten-e ? Szó sincs róla. 
Isten a végtelen nagyság, neki nincsen mása. Isten s em¬ 
ber között óriási ür van, melyet még gondolatban sem 

lehet áthidalni. Nemcsak ember nem tudja áthidalni az 
Isten s ember között tátongó űrt, de maga az Isten sem 
tudja ezt az űrt megsemmisíteni; bármennyire is emeli 
Isten kegyelme az embert, az ür Isten s ember között még 
a végtelen őczeánhoz hasonló. Isten — áthidalhatatlan ür — 
ember, — ez a valóság sorrendje. S az emberiség élén 
halad szűz Mária, az emberi nem virága.* 

Mi hát szűz Mária? Ember, teremtmény, de a leg- 
remekebb ember, kinél remekebbet Isten nem teremtett. 
Szűz Mária az emberiség büszkesége, koronája. Nagyságát 
egy szó fejezi: Isten anyja. De az anyai méltóság olyasmi¬ 
vel egyesül benne, a mit csak léten mindenhatósága tud s 
egyesíteni s ez az ő szüzessége. Anya és szűz; e kettőt 
csak Isten tudja egy emberben egyesíteni. Ha az istenség 
második személye emberré akart lenni, anyára volt szük¬ 
sége. Ha Isten ezt az anyát nem az emberiségből veszi, 
hanem külön teremti, ez az anya igazi ember, de nem az 
emberiség tagja, nem Éva leánya s ilyen anya révén az Isten 
Fia sem lett volna a bűnös emberiség tagja. Ha az Isten 
Fia anya nélkül teremti meg emberi természetét, akkor sem 
tagja a bűnbe merült emberiségnek. Az Isten Fia testvé- 


* Nehogy azt gondoljad, hogy az egyház csakis a reformáczió 
támadásai miatt engedett szűz Mária «istenítéséből», ide írom a 
XIII. század legnagyobb szónokának s leghíresebb missionáriusának 
egy nyilatkozatát, kinél nagyobb szónokol mai napig sem tud Német¬ 
ország fölmutatni. «Ha kedves asszonyunk, szűz Mária., Isten anyja., 
most hirtelenül megjelennék e szép réten s én méltó volnék rá, hogy 
a mennyei Szüzet meglássam — s ti tudjátok, hogy szives-örömest, sőt 
nagyon is örömest szeretném látni — s épen útban volnék szűz Mária 
látására s pap jönne velem szemben, ki beteghez mentében az Urat 
vinné az Oltáriszentségben. akkor először is a pap felé fordulnék, ki 
az Urat viszi s vele szemben borulnék térdre s csak aztán tiszteleg¬ 
nék szűz Mária s az ég összes szentjei előtt. Bármennyire szívesen 
szeretném látni s jóllehet még sohasem láttam, Urunknak több tiszte¬ 
letet adnék, bár mindennap látom a földön (az Oltáriszentségben). 

A mennyivel kisebb a nap sugara, mely egy tű fokán megy át, a 
nap fénytengerénél, melyet a világba áraszt, annyival kisebb az ég 
szentjeinek és szűz Máriának a szentsége Isten szentségénél.)) így 
beszélt a «sötét» XIII. században, kétszáz évs ei a reformáczió előtt a 
nagy regensburgi Berthold, ki száz, sőt kétszázezer ember előtt is 
szokott prédikálni, rendszerűit a szabadban, mert nem volt templom, 
mely hallgatóit magába fogadhatta volna. Ez a nagy ember különben 
hazánkban is megfordult. 

) 

Kinkké akart lenni, azért a bűnös emberiségből választotta 
anyját. 

Mikor elérkezett az idők telje, hogy végbemenjen az 
Isten irgalmának világcsodája, az Úr lenézett a magas egek¬ 
ből: anyát keresett szerelmes Fia számára az emberiség 
leányai között s szeme megakadt a názáreti szűzöli, kinek 
neve vala Mária. Miért esik Isten választása a názáreti 
szűzre? Tán azért hogy a próféták jövendölései teljesed¬ 
jenek, hogy Dávid családjából jön az emberiség üdvös¬ 
sége? Azért is, de másért is. Szűz Mária az emberiség 
legszebb, legtisztább virága: alázatos, mint az ibolya, ragyo¬ 
gása tiszta, mint a liliom. Isteni s emberi művészet dolgo¬ 
zott szépségén. 

Te, kedves olvasóin, nem magad választottad édes¬ 
anyádat; az az édesanyád, kit Isten rendelt számodra. Ha 
rajtad múlt volna a. választás, valószínűleg szépséges, jósá¬ 
gos, nagyon gazdag s nagyon előkelő anyát választottal 
volna. Az Isten Fiának szabad választása volt, természetes 
tehát, hogy szépséges, jóságos anyát választott. Sőt az Isten 
Fiának módjában volt saját magának megalkotni édesanyját. 
Ki csodálkozhatnék tehát, hogy remeket alkotott s még az 
ősbűn szennyétől is megóvta anyját? Maga a fölséges 
nagy Isten adja követe útján szűz Máriának s az egész 
emberiségnek tudomására, bogy ő «malaszttal teljes». 

Más szenteket a pápa avat szentekké s iktat a szen¬ 
tek lajstromába. Szűz Máriát maga az Isten avatta szentté. 
Gratia plena, malaszttal teljes. Ha teljes, akkor több raa- 
laszt, több szentség nem fér beléje, akkor hát Isten mintegy 
kimerítette erejét szűz Mária megszentelésében. Benne annyi 
szentség volt, a mennyit az emberi természet csak elbír, 
annyi, a mennyit a legfőbb angyal sem kapott. Ez az isteni 
vonás szűz Mária nagyságán. 

De látok rajta emberi művészetet is. 

Az örök Isten mennyei követtel tudtára adja, bogy őt 
szemelte ki a mennyei felség az istenanyai páratlan méltó¬ 
ságra s micsoda szűz Mária felelete? Mondd egy szegény, 
tisztességes varróleánynak, hogy hatalmas trónnak az örököse 
őt választotta féleségének s a szegény leány tán eszét veszíli 
nagy örömében. Szűz Máriának még az istenanyai méltóság 
sem kell szüzessége árán. Milyen ideális lelki nagyság! 


Szuszai A.: A tiszta életről. 

Csak a mikor a mennyei követ fölvilágosítja, hogy a 
Szentlélek ereje által, csodálatos módon lesz az Isten Fiának 
anyjává, hogy anya lesz, de egyben szűz marad, csak akkor 
adja beleegyezését: «Imc az Úr szolgáin leánya, legyen 
nekem a te igéd szerint». 

A zsidó nép leányainak főkívánsága a tisztességes 
házasság volt. Gyermekekkel szaporítani a választott népet, 
hátha épen az ő családjából jő a megígért Messiás; ez 
volt a zsidó nő ambicziúja. Szűz Mária is a zsidó nép 
leánya, de benne új szellem nyilatkozik meg. A lelkileg 
nagy nem szokott dicsekedni nagyságával. Szűz Mária mintegy 
akaratlanul árulta el nagyságát, az új, eddig ismeretlen 
szellemet, mely szivét-lelkét eltöltötte. «Ime az" Úr szolgáló 
leánya.» E szava árulja el nagyságát. Az Isten akaratát 
teljesíteni, Istennek szolgálni, de úgy, hogy kizárólag Istené 
lehessen; tisztán élni s egyedül Istent szeretni, még a 
megengedett hitvesi szeretetről is lemondani, ez az ideális 
nagyság szelleme, mely szűz Mária feleletében megnyilat¬ 
kozik. Ez az emberi vonás szűz Mária nagyságán. S Isten 
azzal honorálja a názáreti szűz ideális szellemét, hogy az 
istenanyai méltóságra emeli. 

Jeruzsálem felől új világosság, új szellem terjed a 
világba: a kereszt szelleme. De a kereszt tövében ott látjuk 
a Megváltó anyját s az ő személyéből is új világosság 
sugárzik a földkerekségre: a tiszta, a szűzi élet szelleme, 
fenve. Szűz Mária életprogramul, remek mintakép és pedig 
emberi mintakép, melyről senki sem mondhatja: nem választ¬ 
hatom követésre. 

Tévedne azonban, ki azt hinné, hogy szűz Mária csu¬ 
pán az örök szüzességet fogadók mintaképe, szűz Mária 
példája leczke az összes Krisztus-követők, az összes keresz¬ 
tények számára: az ifjak s leányok, a házasok, az özve¬ 
gyek számára. Az állapotbeli tisztaságot megőrizni Isten 
kedvéért — ezt tanulja az emberiség szűz Mária példájából. 

A lelkes, az erkölcsi nagyságra törő ifjúság akkor is 
szűz Mária liliomos zászlaja alá sorakozik, ha nem akar 
szerzeteséletre vállalkozni. Tiszta lelket, tiszta testet vinni 
a házasságba, ez az ambicziója. 

Mióta Isten szűz Máriát, az emberi remeket az embe¬ 
riség szeme elé állította, mindig akadtak olyan követői 

is, kik mindenben igyekeztek példáját utánozni s a remek 
példa termékeny volt, mindjárt kezdetben 'nem egyenlőnt, 
százankint, ezrenkint termettek a mindkét ^nembeli szüzek 
a kereszténység alapján.* De ez nem a többség hivatása. 
A legtöbbnek életczélja a tisztességes házasság s Íme erre 
is fény esik szűz Mária példájából. A házasságot a tiszta¬ 
ság szelleme teszi tisztességessé; a tisztán eltöltött ifjú 
kor az a drága hozomány, mely a hűséges házassági köte¬ 
léknek biztosítéka. Sajátságos, de való, hogy a házasság 
tisztasága csak ott van biztosítva, hol becsben van a szűzi 
tisztaság szelleme. Tiszta élet a házasság előtt az örökös 
szüzek példájára, tisztaság a halál által fölbontott házas¬ 
ság után — ez a keret, mely a házasságnak fényt kölcsö¬ 
nöz. A hol lerombolják ezt a keretet, ott rendszerint vége 
van a házasélet tisztaságának. A ki a házasság előtt nem 
élt önmegtartóztató életet, vájjon biztosítékot nyujthat-e, 
hogy a házasság korlátáit át nem töri ? A dolog nem lehe¬ 
tetlen, hogy t. i. bűnös iíjúság után is lehet valaki hűsé¬ 
ges hitvestárs, de igazi biztosítékot erre csak a tisztán el¬ 
töltött ifjúság nyújthat. 

E helyütt el nem fojthatom örömömet, hogy újabb 
időben hazánk középiskolai s egyetemi ifjúsága intézmény- 
szérűén is a tisztaság liliomának ápolására adta magát. 
A Mária-kongregáczió a tiszta életnek ez az új intézménye, 
iskolája. 

* A coelibatust, a papi nőtlenséget az egyház ellenségei rend¬ 
szerint úgy állítják a világ elé, mintha a pápai zsarnokság s hatalmi 
törekvések kifolyása volna. Roppantul tévednek ! 

A coelibatus a krisztusi szellemből magától termett a keresz¬ 
ténység talaján. Mikor ezren és ezren Krisztus és szűz Anyja pél¬ 
dáján föllelkesülve, az evangéliumi tanácsok (teljes szegénység, enge¬ 
delmesség, örökös tisztaság) követésére szánták el magukat, egészen 
természetes volt, hogy a. közszellem az oltár szolgáitól ezt a tökéle¬ 
tesebb életmódot megkövetelte; mert hiszen szégyen lett volna, ha 
az egyház egyszerű gyermekei az oltár szolgáit, a többiek lelki vezé¬ 
reit, "a tökéletességben fölülmúlták volna. Az első határozatokat a 
coelibatus dolgában nem Rómában, hanem Elvirában hozták a IV. szá¬ 
zad elején. 

A dolog nagyon egyszerű, hogy t. i. az, ki arra vállalkozik, hogy 
százak, ezrek lelkiatyja legyen, a testi atyaság gondjaiéi ment legyen. 
Nem lehetetlen ugyan, hogy a családos ember is buzgó lelkiatya 
legyen, de sokkal nehezebben érvényesül az ilyenben az ideálizmus, 
mint a nőtlen papban, kit a család százféle házigondja nem zavar. 

5* 

A világ rendszerint azt hiszi, hogy a M ária-kon gr e- 
gáczió valami imádkozó társulat. Hát hiszen igaz, hogy a 
Mária-leventék imádkoznak is, mert az imádság a tiszta 
életnek termékenyítő harmata. De azért a Mária-kongre- 
gáezió nem ájtatossági társulat, az kérem, művészek társu¬ 
lata. A ki ilyen társulat tagjává szegődik, valódi művész¬ 
nek csap föl: lelki szemei elé szűz Máriát, a tiszta élet¬ 
nek legremekebb mintaképét állítja s aztán vonásról-vonásra 
a mintaképet önmagán igyekszik kialakítani. 

Hol van az a szobrász, vagy festő, ki ilyen ideális 
munkát végez? A szobrász holt anyagból holt képet készít, 
a kongregánista élő remeket forrnál. Járd végig Magyarorszá¬ 
got keletről nyugatra, északról délre s fejembe merek, 
fogadni, hogy a Mária-kongregáoziónál ideálisabb iskolát 
sehol sem találsz. 

Az erjesztő anyag legkisebb mennyisége eczetté teszi 
a bort, a betegségnek legkisebb baczillusa is szétrombolja 
az élő szervezetet. A testiség bűne a rombolás erjesztő 
anyaga, az életet pusztító baczillus. A testiség mérgezi 
meg az egyesek, a családok s a nemzetek életét. A kon- 
greganista a legnagyobb gonddal távoltartja magától az 
erkölcsi romlás s rothadás erjesztő anyagát, az életet pusz¬ 
tító baczillusokat s így a maga, a család, a nemzet bol¬ 
dogságának s nagyságának alapjait építgeti. A Mária- 
kongregáczió ama gyakorlati iskola, hol az eszményi 
jellemek formálódnak, kik arra hivatvák, hogy nemzetük 
előtt példájukkal világoskodjanak. Mekkora tudatlanság, 
vagy mekkora gonoszság kell ahhoz, hogy valaki a Mária- 
kongregácziók becsmérlésére vagy üldözésére vállal¬ 
kozzék ! 

K. olvasóm! Lelkesedel-e az ideálokért, szeretnél-e 
nagyratörni ? Ha szived-lelked hevülni tud a szép s ideális 
életért, csapj föl te is művésznek, lépj a Mária-másolók 
művészi gárdájába! 

Ha pedig intézetedben esetleg még nincs ilyen mű¬ 
vésziskola, imádkozzál, tanácskozzál ideálisan gondolkozó 
társaiddal s légy rajta, hogy nálatok is megalakuljon a 
Méria-művészek társulata. Legbiztosabb az a kongregáczió, 
melyet nem felülről csinálnak, hanem a melyet a tagok 
lelkesedése hív életre. 


A tiszta élet ugyan mindenkire kötelező s ha nem 
lépsz Mária-kongregáezióba, akkor is ápolnod kell magad¬ 
ban a tisztaság erényét. De a Mária-kongregáczióban köny- 
iíyebben és biztosabban éred el czélodat. Elvégre a dilet¬ 
táns művész falusi magányában is alkothat szép dolgot; 
de sokkal biztosabban tör a művészet magaslatai felé, ki 
művészeti akadémián tanul. A Mária-kongregáczió a tiszta élet 
művészi akadémiája. Itt biztosabban s könnyebben haladsz 
a tiszta élet mintaképe felé. A Mária kongregáczió a leg¬ 
ideálisabb lelkek találkozó helye. Az egy czélra törő tár¬ 
sak példája, a tiszta légkör, a tökéletesség eszközeinek 
gyakoribb s buzgóbb használata megkönnyítik művészi 
munkádat. Különben akár kongregánista vagy, akár nem, 
fogadj el egy jó tanácsot: köss lelki barátságot az Isten 
anyjával. Borghese Gamillo herezeg valóságos szentként 
élt. Mikor egy napon megkérdezték tőle. hogyan jutott 
ilyen életre, herczegiink így felelt: «Gyakran állottam 
Rafael s más nagy mesterek Mária-képei előtt. E képek 
nyomán aztán lelkemben az Isten anyjának oly képét 
alkottam meg, mely szebb, nemesebb az összes festők ké¬ 
peinél. 

Ez a kép fölvillanyoz engem, valahányszor csak rágon¬ 
dolok s lelkemben forró vágy támad, hogy a legszentebb 
Szüzet egykoron meglássam a mennyekben. S ha kisértés 
támad rám, azt mondom magamban: ha vétkezel, sohasem 
látod meg szűz Máriát dicsőségében. Ez a gondolat meg¬ 
őrzött a bűntől s arra ösztönzött, hogy Istennek buzgón 
szolgáljak». 

Társalkodjál le is, ifjú barátom, az asszonyok legneme- 
sebbikével. e társaság csakis nemesítőleg halhat reád. 


7. A szép és bohloij élőt. 

Egy valaki azt írta, hogy három szép dolgot hagyott 
nekünk az Űr emlékül a paradicsomból: a csillagok ragyo¬ 
gását, a virágok szűzi szépségét s az ártatlan gyermek 
szemének ragyogását. A három közül melyikei tartod a 
lgszebbnek? Én habozás nélkül a gyermeki ártatlanságnak 
adom az elsőséget. 

Ha még nem figyeltél meg három-ötéves gyermeket, 
kérlek, nézz meg egyszer ilyen gyermeket A szem a lélek 
ablaka, melyen át a lélek a világba néz. Ez a legfelsőbb 
érzék az, mely legtöbbet árul el a léleknek láthatatlan, tit¬ 
kokkal teljes világából. 

Állíts hát ártatlan gyermeket magad elé, nézz a sze¬ 
mébe — s csodás világ tárul eléd. A gyermek szeme nem 
hazudik, a gyermek még nem tanulta meg a képmutatás¬ 
nak csúnya mesterségét, nála a szem azt mondja, a mi a 
lélekben lakozik, a gyermek arcza lelkének hű tüköré. 

De micsoda az a varázsszerű, igéző valami, mi a gyer¬ 
mek szeméből feléd ragyog ? Élet ragyog e szemből, melyet 
még nem érintett semmi szenny, élet, melyre még nem 
szállt a bűn pora, a gyermek arczán, szemén még rajta 
van az ártatlanság hamva; úgy tetszik, mintha csak most 
került volna ki a Teremtő kezéből, oly üde, oly érintet¬ 
len; ez a gyermek egyszóval még Isten akarata szerint 
való kis ember. Azt a bűnfoltot, melyet ősszüleitől öröklött, 
lemosta róla a krisztusi keresztség isteni fürdője s lelké¬ 
ben még érintetlen a szentség, mely az örök élet kezdete 
s csirája, nem csoda hát, hogy mennyország ragyog feléd 
a szeméből. 

En értem egyes nagy festők Ízlését, kik az angyalokat 
kis gyermek képében festették. Ha alkalmad lesz rá, jól 
nézz meg egyszer egy Murillo-féle Madonnát. Én szerintem 
Murillo Rafaelt, a lestek királyát is felülmúlja. Rafael inkább 
szép testet szokott festeni, Madonnái szép asszonyok, 
Murillo lelki szépséget varázsolt a vászonra. Murillo gyer¬ 
mekangyalai főleg a Mádon na-képeken az ártatlanságnak 
gyönyörűséges virágai. 

Dicsérem a Murillo Ízlését, hisz maga az Úr Jézus 
is, mikor tanítványai arról veszekedtek, kicsoda nagyobb 
közülök, nem az ó-szövetségnek valamely nagy prófétáját, 
nem a pusztáknak valamely híres szentjét állította példa¬ 
képül eléjük, hanem mint jó tanítómester, szemléltető módon 
adott oktatást övéinek, gyermeket állított eléjük s így szólt: 
«Ha nem lesztek olyanok, mint e gyermekibe nem men¬ 
tek a mennyek országába.)). 

Oly igézőén szép az ártatlan gyermek szemének ragyo¬ 
gása, hogy igézete még a, romlott embert is meghatja. 

Heine, ki jómaga a bűn, a romlottság képe volt, így éne¬ 
kel a gyermek ártatlanságáról: 

• Du bist wie eme Blume, 

So hold und schön und rein; 

Ich schau dich an, und Wehmut 
Schleicht mir ins Herz hinein. 

Mir ist’s, als ob ich die Hande 
Auf’s Haupt dir légén sollt’, 

Betend, dass Gott dich erhalte 
So rein und schön und hold». 

Nem értek a verscsináláshoz, csupán diákkoromban 
próbáltam meg a versfaragást s így költői ruhában nem 
tudom visszaadni e két strófát. Értelmük: A gyermek ártat¬ 
lansága szép, tiszta s vonzó, mint a virág. Mikor ránézek, 
fájó sajnálkozás kel szivemben. Valami hajt, hogy kezemet 
védőleg fejére tegyem, Istent kérve, hogy a gyermek ily 
tiszta szép és kedves maradjon. 

Már most ültesd át a gyermek ártatlanságát, lelki 
szépségét s üdeségét egy 20 éves ifjúba vagy leányba s 
isteni remekmű áll előtted. 

Az ártatlan gyermek szépsége kizárólag Isten mun¬ 
kája s épen azért oly megható. Isten alkotta az emberi 
természetet a gyermekben s a mit az ősszülők bűne el¬ 
rontott, az ő kegyelme állította helyre a keresztség szent¬ 
ségében. 

A felnőtt ember ártatlanságába már emberi művészet 
is vegyül. A gyermek fejlődésével ugyanis lassankint elő¬ 
tör a bűn átka, meg-megnvilatkozik a test törvénye és 
sárral akarja bemocskolni a remek isteni képmást. — 
Azért az ilyennek lelki szépsége már Isten előtt is érde¬ 
mes emberi művészet. S mégis — alapjában isteni mű¬ 
vészet az ártatlanság megőrzése, mert Isten kegyelme, 
segítsége nélkül senki fia tiszta életet nem tud élni, azért 
joggal nevezem az ártatlan ifjút, vagy leányt isteni remek¬ 
műnek. 

Az ártatlan élet az egészséges élet s épen ezért szép 
élet. A széphez hozzátartozik az egészség. A beteg fa, 
virág nem szép. A beteg, szenvedő állat sem szép. A bűnös 
meg épenséggel rút, mert lelke s sokszor a teste is beteg. 

Ha a festő nyomorék testet fest, ez bizonyára nem 
szép, de az igazi, a hatványozott rútság akkor születik 
meg, mikor a festő bűnös szenvedélynek a jegyét festi 
az arczra. 

Az ártatlan élet a szép élet. 

De hát micsoda a szép? 

A szellemi világ fenséges háromsága az igaz, a jó s a 
szép. E három vérrokon, azaz nem is annyira rokon ez a 
háromság, mint inkább egy és ugyanaz, de más s más 
nézőpontból tekintve. A szépnek egyben jónak s igaznak 
is kell lennie. Ha az igaz, a jó harmonikus formában jele¬ 
nik meg, megszületett a szép. Mi tehát a szépnek lényege ? 
Összhang, harmónia kell a széphez, harmónia nélkül 
nincs szép. 

Az összhanghoz azonban legalább kettő szükséges, a 
minek egyeznie kell, különben szó sem lehet összhangról. 
A széphez is kettő kell: eszme, gondolat s forma, mely 
az eszme ruhája. Ha az eszme megfelelő ruhában, meg¬ 
felelő külsőben jelenik meg: előttünk áll a szép. A szép¬ 
ség veleje tehát a harmónia az eszme s a forma között. 
A szép élet e szerint csakis harmonikus élet lehet. Miben 
áll már most az élet harmóniája? 

Testből s lélekből áll az ember. Az egyik uralkodásra, 
a másik szolgaságra van teremtve. Az uralkodásra hivatott 
királynő a lélek. Az engedelmességre rendelt szolga a tesl, 
melynek a lélek parancsolatait teljesítenie kell. A test min¬ 
dig eszköz s azért a testnek mindenkor meg kell hódolnia 
a lélek előtt. A test meghódolásából, abból, hogy sohasem 
ellenkezik a lélekkel, összhang származik, melyből a szép 
születik. 

A rút a szépségnek a megfordítottja. Ha a szolga, a 
test. kerekedik leiül s igájába hajtja az uralkodásra terem¬ 
tett lelket s kényszeríti, hogy fölséges tehetségeivel a test 
rendetlen vágyait kielégíteni igyekezzék vagy ha a test a 
lélek parancsainak ellene szegül: megszületett a dissz- 
harmónia, az erkölcsi rút, melynek neve bűn. 

A lélek szuverén királynő, mint akármelv király vagy 
császár. A polgári alkotmány szerint a király mindenkit 
megítél, de őt senki sem Ítélheti meg, a király független 
alattvalóitól, senki sem vonhatja felelősségre. A lélek is 

szuverén, független alattvalójától, a testtől. De a mint a 
király sem teljesen független, mert felelnie kell a legfőbb 
úr, az Isten előtt; úgy a lélek sem független az Istentől. 
A léleknek Teremtője s legfőbb Ura akarata szerint kell 
igazodnia s ha ezt teszi, ha azt akarja, a mit Isten akar, 
azt gyűlöli, a mit Isten gyűlöl, megszületett a második, a 
fensőbb harmónia, az összhang Isten s a lélek között s 
ez a harmónia a szép élet. 

A szépnek legfőbb törvénye tehát az Isten, az igaz¬ 
nak, a jónak s szépnek ősforrása. A harmónia Isten s a 
lélek között, a lélek meg a test között, végső elemzésben 
tehát harmónia Isten s az ember között, ez a szép élet, 

A szép életnek e fogalmából következik, hogy nem¬ 
csak a szűzi élet szép; ha a házastársak vissza nem élnek 
a házasság törvényeivel, ha hűségesen megtartják a házas 
rendnek Isten szabta törvényeit, szintén harmonikus, szép 
életet élnek. A testnek csakis annyit engednek meg, a 
mennyit Isten akarata szerint engedhetnek, Isten akaratá¬ 
val tehát egyezően élnek s életük szintén harmonikus 
szép élet. 

Az erkölcsi élet szépsége természeténél fogva belső: 
a harmóniát Isten s a lélek között, a lélek meg a test 
között mindenkor csak a mindentudó Isten látja. 

Egy szent Imrének Isten megadta a látásnak azt a 
csodás erejét, hogy megismerte az őt üdvözlő szerzetesek 
testi-lelki tisztaságát; de rendszerint az erény rejtett, drága 
portéka. 

A híres Plátó mondása: «Ha az erényt igazi alakjá¬ 
ban láthatnók, mindenki heves szeretetére gyulád na». 

Hát igazi alakjában csakis Isten szeme látja a tiszta 
élet harmóniáját. S ez a mindentudó nagy Isten maga is 
megcsodálja a tiszta erény szépségét. Azt olvasom az Isten 
könyvében: «ü mely szép a tiszta nemzetség fényesség¬ 
ben)), t. i. az erény fényességében. (Bölcs. k. 4. 1.) Hasonlóan 
Isten Ítélete: «Minden;' a mi becsültetik, nem hasonlítható 
a megtartózkodó lélekhez)). (Eccl. 26. 20.) 

Minden erény ^ szép. Szép a gyermek igazmondása, 
mikor jól tudja, hogy igazmondásáért lakolni fog. Szép az 
előkelő lány vagy asszony, mikor idegen, szegény-beteget 
ápol. Szép az ember, mikor bensőséges részvéttel szeren- 

csétlent vigasztal. De különösen szép a tiszta élet A tiszta¬ 
ság mindenben kellemes. Tiszta levegő, tiszta étel-ital, tiszta 
ruha, mindez kedves. De legkedvesebb a tisztaság erénye, 
a test s lélek legragyogóbb ruhája. E ruhában még a sze¬ 
gény koldusgyermek is szép. E ruha nélkül a selyemben 
pompázó, drága kövekkel ékesített királylány is rút. Iste¬ 
nem, mily jó volna, ha az emberek a tiszta életre is leg¬ 
alább annyi gondot fordítanának, a mennyit a test tiszta¬ 
ságára s szépítésére fordítanak! Ha könyvet írnék a testi 
szépségtitkairól, ha reczepteket közölnék, hogyan lehet a 
szépséghibákat biztosan eltüntetni, hogyan lehet még a 
csúnya lányból hódító szépséget teremteni: meg vagyok 
győződve, tömérdek olvasóm akadna s keresve kellene 
keresni azt, ki könyvemet meg nem venné. Hát én a test 
szépségeinek titkaihoz nem értek, én a lélek szépségéről 
írok, az örök szépségről, melynek a túlvilágon is keletje 
vagyon. Ha tehetném, végig járnék szép hazámon s e haza 
minden ifját, lányát kezénél fognám s úgy kérném, Istenre 
s mindenre, a mi szent, kérném: Kedves fiam, kedves 
leányom, ne kapkodjál'szappanbuborékok után, tedd magad 
örök szépséggé Isten s emberek előtt. Óvakodjál a föld 
szennyétől, tégy valamikor tiszta testet a föld ölébe, tiszta 
lelket Teremtőd kezébe!» De hát erre nincs mód, hogy 
szemtől-szembe beszéljek hazám ifjúságával, holt papiro¬ 
son, holt betűkkel Írok s legföljebb Istenhez fohászkodha- 
tom: Uram, Istenem! Óvd e haza drága kincsét, ifjúságát, 
tartsd meg testi-lelki sértetlenségében! 

Újabb időben azt a jelszót kapták föl, hogy nemcsak 
a középiskolákba, de már az elemi iskolákba is be kell 
vinni a művészetet, a szépet, főleg azáltal, hogy szép képe¬ 
ket függesztünk a gyermekek szeme elé. Heíyes, ha a ké¬ 
pek valóban művésziek, valóban szépek, a gyermek csak 
nyerhet : szeme-lelke élvez s érzéke a szép iránt fölébred 
s erősödik. De sokkal, sokkal fontosabbnak tartanám, ha a 
gyermek s ifjú világ elé az ártatlan, tiszta élet képét s 
szépségét állítanék. Ez százszorta jobban érdekelheti a 
gyermekeket, az ifjúságot, mert itt nem festett, hanem élő 
szépségről, nem múló, hanem örök szépségről van szó. 

A tiszta élet benső harmónia, de külsőképpen is 
megnyilatkozik, átcsillan a lélek ablakán: a szemen, meg¬ 


75 


nyilatkozik a fegyelmezett nézésben, a mindenkor tisztessé¬ 
ges beszédben s abban, hogy mindentől irtózik a hallás¬ 
ban, a látásban, a mi piszkos, a minek neve bűn. A min¬ 
denben szemérmetes ifjú s lány — ez a szép ifjúság, az az 
ifjúság, mely százszorta jobban gyűlöli a szennyet a leiken, 
mint a ruhán. 

A tiszta élet a lélek egészsége. Az egészséges ember 
él, fejlődik, minden munkára képes; a beteg ember síny¬ 
lődik, munkára képtelen. Azért a testben, lélekben tiszta 
ifjúság a haza reménye. A tiszta élet talaján az összes 
erények tenyésznek s a testben, lélekben tiszta ifjúság 
erény s munka révén valóban nagygyá teszi a nemzetet, 
de nemcsak nagygyá, hanem boldoggá is. 

Ó boldogság, te varázsszó, hisz téged keres mindenki, 
mindenki kivéteí nélkül, mondd hát, hol lakói, hogy hazám 
ifjúsága is rád találhasson! 

A boldogság kérdésemre azt súgja: engem kerestek? 
Én a tiszta élet gyermeke vagyok. A földi paradicsomnak 
mindenkorra vége van, elrabolta az emberiségtől a bűn. 
Azóta a föld a siralom völgye. De egy kincs, nagy s drága 
kincs a siralom e völgyében is található: ez a tiszta lelki¬ 
ismeret békéje. Ha k. olvasóm, valamikor jól gyóntál, ok- 
vetetlenül megkóstoltad ezt a boldogságot, mely a lelki¬ 
ismeret békéjéből fakad. Volt rá eset, hogy bűnös, nagy 
bűnös emberek, mikor igaz bűnbánattal eldobták maguktól 
bűneik terhét, örömükben az egész világot szerették volna 
keblükre ölelni. 

Sajátságos, hogy az Úr Jézus, ki azért jött a földre, 
hogy a harmóniát Isten s ember között helyre állítsa, mi¬ 
kor már befejezte nagy munkáját, föltámadása után mindig 
e-szavakkal köszöntötte övéit: Békeség nektek! Békeséget 
adok nektek, békeséget. a minőt a világ nem adhat. Tehát 
nem én mondom, maga az örök Igazság mondja, hogy a lelki¬ 
ismeret békéje a legnagyobb földi boldogság. A lelkiismeret 
békéje az Úr szerint a megváltás legédesebb gyümölcse. 

Az egészség a test szervezetének a harmóniájából 
származik s az egészség gyümölcse a jó érzés, az egész¬ 
ségnek az érzése, melyet sokan csak akkor kezdenek meg 
becsülni, mikor már oda van. 

A betegség ellenben rossz, kellemetlen érzés. 

Mikor az ember a. tiszta élet talaján harmóniában 
van az Istennel, ebből a lelki egészségből fakad a szív 
békéje, boldogsága, minden boldogságnak az alapja. 

E földön az örömnek két tiszta forrása van: az egyik 
a krisztusi vallás, a másik a nagy természet s sajátságos, 
mindakét forrásból csakis a tiszta életű ember tud telt 
mértékkel meríteni. 

A tiszta életű ember Isten akarata szerint él, más 
szóval természetes ember s azért rokona a szűzi termé¬ 
szet. A tiszta ember sok szépséget lát a természetben, 
melyet a tisztátalan észre nem vesz. 

Egy assziszi szent Ferencz, egy páduai szent Antal 
tiszta lelke úgy örül fűnek, fának, madárnak, mint a gyer¬ 
mek, ki először életében kerül e* nagy természetbe vagy 
a vak, ki 20—30 évi vakság után kapja vissza szeme 
világát. 

A tiszta életű számára a természet az Isten könyve, 
az ég csillagainak harmóniájában, a fizika s kémia törvé¬ 
nyeiben, az állatok s növények csodáiban, mindenben s 
mindenütt mennyei Atyja gondolatait olvassa, melyek ezen 
mennyei Atyja jóságáról, böicseségéről s hatalmáról beszél¬ 
nek neki. 

A nyugodt lelkiismeret fogékony a természet költé¬ 
szete iránt, mely a legnagyobb, legcsodálatosabb költészet, 
mert Isten a szerzője. Áz ilyen ember számára maga 
a % természet is létra, melyen Istenhez jut el. 

A vallás igazságai bármily magasztosak, mégis elvon¬ 
tak, nem esnek érzékeink alá. S lám, minden tudomány 
között a vallás az, melyet leghamarébb ért meg a gyermek 
s a melyet a legszivesebb tanul, ha t. i. okosan adják elő 
számára a vallást. A gyermek az ösztön erejével vonzódik 
az Istenhez s ép úgy a tiszta életű ember is, ki ártatlan¬ 
ságánál fogva nagy gyermek, ösztönszerüleg fordul a val¬ 
láshoz, mely őt Urával, Istenével összefűzi. 

Aniina naturaliter christiana, mondotta már Tertullia- 
nus. Még a bűnös leikéből is ki-kitör néha napján a ter¬ 
mészet, melynél fogva Istenhez fordul. A tiszta életűt nem 
tartják vissza a test kötelékei, lelke szabad sasként emel¬ 
kedik az Istenhez s a vallás magas, magasztos régióiban 
legtisztább, legideálisabb örömeit találja. 

A tisztátalan mintegy lesajnálja, a tiszta életűt, meri 
nem akar a sertés-vályúból enni, nem akar a hűn mocsa¬ 
rából inni s vakságában azt hiszi, hogy ő a boldog nyer¬ 
tes, mert többet élvez. 

Siralmas vakság! Mihelyt a harmónia a lélek s lest, 
a lélek s Isten között fölbomlott, oda van a szív édes 
békéje, boldogsága, úgy érzi magát a belső ember, mint 
a szárazra vetett hal. Hogy szive nyugtalanságát .elfojtsa, 
két kézzel kap az érzéki örömök után. Mulatság, színház, 
evés, ivás azonban mind nem adja meg a szív békéjét. 
Százszor is erősítheti a bűnös: pax, pax, saját szive meg¬ 
hazudtolja, saját lelkiismerete hangosan kiáltja, hogy non 
est pax impiis, nincs nyugta a bűnös szívnek. 

Ha k. olvasóm, jó magad is elég szerencsétlen voltál 
a bűn mocsarába esni, kérlek, mondd meg hát: nmcs-e 
igazam? Nem érezted szivedben a bűn fűlánkját? Nem 
távozott-e szivedből a béke mindjárt az első bűn után? 

Ha a bűn boldogít, hát honnan van a.z, hogy ifjak, 
lányok, kik még alig nőttek ki a gyermek-czipőkből, mint 
valami értéktelen rongyot eldobják maguktól fiatal életü¬ 
ket? Hát csupa boldogságból mennek a halálba? A fiatal 
öngyilkosok borzasztó tragédiájának nyitja a testiség bűne 
s a belőle fakadó boldogtalanság. Mohón akartak élvezni, 
ittak a bűn mérgéből, mely hamarosan tönkre tette nem¬ 
csak lelki, de testi egészségüket is. A nemes örömök iránt 
elvesztették érzéküket s egyszerre ama fölfedezésre jutottak, 
hogy az élet immár semmit- sem nyújt nekik s hogy szaba¬ 
duljanak önmaguktól, eldobják az életet is, mint elviselhe¬ 
tetlen terhet maguktól. 

Igaz, hogy sokaknak sikerül a mesteri tett, hogy el 
tudják némítani lelkiismeretüket. Ezek helyzete azonban 
csöppet sem külömb a többi szerencsétlen bűnös hely¬ 
zeténél. 

Lelkipásztori működésemben nem egyszer tapasztaltam, 
hogy olyan betegek, kik bosszú időn át nagy fájdalmat 
szenvedtek, egy csapásra mentek voltak minden fájdalom¬ 
tól. A környezet néha csalódott. Azt hitte, végre-valahára 
jobban lett a beteg. Én tudtam a valót, hogy t. i. beállt 
az üszkösödés, a halál biztos előhírnöke. A ki nyugodt 
lélekkel tudja isten törvényeit lábbal tapodni, annál beállt 

a lelki üszkösödés. ®8ly gyakran az örök halál, a kárhozat, 
előhírnöke. 

A jó lelkiisme 1 ® 1 édes békéje az örök életnek gyenge 
elöize: a bűnös lefeaeret nyugtalansága a kárhozat némi 
izleltetője s boldoí lz > ki a maga kárán okulva, a bűnös 
élet keserűségétől regundorodva, visszaállítja a harmóniát 
maga s Istene kö#- 

A folyékony csakis addig tudja a formát megtöl¬ 
teni, míg forró s folyékony. Mihelyt kihűl, megmerevedik, 
nem lehet belőle iiwészi szobrot önteni. Az ember is csak 
addig dolgozhatók lelkének harmonikus szépségén, míg ez 
életben jár. A halái>“ az egész ember mintegy megmereve¬ 
dik s az egész öri^valóságban úgy marad, a mint a halál 
találta. Az élet s W Ura mondja: «A hogy a fa dől, úgy 
marad». Lényeges ültozás odaát mar nem történhetik az 
emberen; a túlvilág a megzavart harmónia már helyre 
nem üthető. Az erkfei rút az egész örökkévalóságon rút 
marad. A szép, a pnőnikus lélek mindörökké szép marad. 
S a szépsége, tökMessége lesz boldogságának a mértéke. 
Isteni szem kell megítélésére, hogy mekkora a töké¬ 
letességed s a sají tökéletességed lesz jutalmad s boldog¬ 
ságod mértéke, má^P Isten nem tudna igazságosan jutal¬ 
mazni. A uoldogsíí? mértékét rólad veszi az Isten. Mennél 
erősebb az ember, ®nál többet, tud dolgozni; mennél töké¬ 
letesebb vagy, annPbb boldogságot tudsz élvezni. E szerint 
Isten csak az anyu? 01 adja a boldogsághoz: a boldogság 
házát magunknak W felépíteni. 

Már a görög lAs: Heraklitosz is megsejtette, hogy a 
boldogság forrása Svában az emberben rejlik, mikor ezt 
írta: «fjífo 5 ávűocírtí ^í|xo)v» — az erkölcsi jellem az ember 
boldogságának, vaíí boldogtalanságának az angyala ! 

Á boldogság, igy a földi, mint a túlvilági boldogság 
nem kincs, melyei a ember az úton talál; a boldogság 
tőke, melyet fillérí^t kell megszolgálni. Az erény küz¬ 
delmes útja egybe' 1 il boldogság útja. 

II. A LEJTŐN LEFELÉ. 


8. «Én vagyok a te Urad, Istenedé 

Az úrhatnámság mai napság egészen divatos nyavalya. 
Az egyetemi hallgató nagyságos úr, a szobák kötényes tiszto¬ 
gatója ő nagysága; a tű s olló mestere nem szabó immár 
avagy tiszteséges szabómester, hanem szabóüzlet tulaj¬ 
donosa, a hajművész meg nem fodrász, hanem fodrászüzlet 
birtokosa. Egy fokkal feljebb az uraságban — ez a jelszó. 
Az «üzlet»-nek már kereskedői s nem iparos jellege van, 
innen magyarázható az iparos műhelynek avanzsirozása 
üzletté. A férfinemmel vetekednek a nők az uraságban: a 
löldmíves lánya iparos felesége, az iparosé tanító vagy 
hivatalnok felesége akar lenni s így tovább. A földbirtokos 
lánya már báróról álmodozik; szóval az úrhatnámság viszke- 
tege. általános társadalmi nyavalya. 

Pedig hát, egy az úr s vele szemben nincs más úr. 
Isten az úr és pedig nem talmi, hanem igazi úr, vele szem¬ 
ben a földkerekség legeslegelső hatalmasa is csak szolga, 
akár Vilmosnak, akár Rooseveltnek, vagy Eduárdnak is hív¬ 
ják. Isten senkitől és semmitől sem függ, ellenkezőleg ő 
tőle függ minden égen s földön s a föld alatt. Nemcsak az 
emberrel, de az egész mindenséggel szemben is igaz az 
Isten szava: «Én vagyok a te Urad, Istened#. 

Szálljunk gondolatban az idők legelejére. Istenen kívül 
még semmi sincs. Istennek végtelen mindentudó elméjében 
azonban már megvan a világ terve. Megvalósítsa-e ezt a 
tervet, vagy ne valósítsa meg ? Szüksége nem volt a világra, 
egészen tetszésétől függött a terv végrehajtása. Isten a 
teremtés mellett határozott, elővette mindentó hatalmát, 
inondá: legyen — s lett. Lett világosság, lett ég és föld. 

Egészen Istenen múlt, hogy legven-e világ, vagy ne 
legyen, ő húzta ki a semmiségből s ha bölcseségének meg¬ 
felelne, hát vissza is taszíthatná a semmiségbe. De nem¬ 
csak a világ léte függött az Istentől, de a lét módja is. 
Minden azért van. mert Isten akarta, hogy legyen s úgy 

van, a mint Isten akarja. A lót módja elválaszthatatlan a 
léttől. 

Isten nemcsak megteremtette az anyagot, de egyben a 
vonzás-taszítás erejét is fektette az anyagba, mely erőből 
a nehézkedés világfentartő ereje születik. Mikor létrehozta 
a növényvilágot, egyben a növényvilág táplálkozásának, 
növekedésének s szaporodásának törvényét is megszabta a 
Teremtő. Hasonlóan járt el Isten az állatvilág megteremté¬ 
sében: a léttel együtt ösztönt is adott az állatvilágba, mely 
az állatok kormányzója. (Ha tehát értelem nyilatkozik meg 
az állatok életében, ez az Isten értelme.) 

A lét módja isteni gondolat, a fizikai s kémiai törvé¬ 
nyek Isten gondolatai, a növényvilág Isten költészete, az 
állatvilág ösztöne ugyancsak isteni gondolat kifejezője. Az 
ember remek költői, művészi alkotásokról szokott beszélni. 
Ha remeket akarsz látni, nézd a nagy világot. Hol van az 
az órás, ki a naprendszerekhez hasonló óraművel tudna 
kigondolni? Hol van az a gazdász, ki a növényvilág gaz¬ 
dasági rendjét tudná megvalósítani ? Hát még az állatvilág! 
A formátlan állatcsirából mily bámulatos szervezet jő létre! 
A világ legelmésebb gépe kontármunka egy szúnyog szer¬ 
vezetéhez képest. A természet nagy könyvében nincs is 
más, mint isteni gondolat s azért oly nagyszerű s oly remek 
a világ. Az emberi tudás már annak is örül, ha a világban 
Isten gondolatait kibetűzni tudja. A modern elme legesleg- 
főbb vívmánya, a természettudomány — betűzés a világ isteni 
könyvében, Isten gondolatainak emberi nyelvre való {'or¬ 
dítása. 

Minden azért van, mert Isten akarta, hogy legyen s 
úgy van, a mint Isten akarja. A világ nem is tud ellenkezni 
az Istennel. A fizika, a kémia törvényei szükségszerüek, 
számtani pontossággal működnek, bizonyos oknak bizonyos 
eredmény felel meg. A növény s állatvilág sem tud ujjat 
húzni Teremtőjével; itt is feltétlenül érvényesül az Isten 
akarata. Az állat ösztönét követi, melylyel Isten, mint valami 
gyeplővel kormányozza az állatvilágot. Isten a világ feltét¬ 
len ura. Csillag, növény, állat, a természet nagyszerű tör¬ 
vényei mindenről beszélnek: az Isten nagyságáról, bölcse- 
ségéről, hatalmáról, de egyről nem beszél a világ soha: az 
ellenkezésről Istennel szemben. 

Az ember kiváltságos teremtmény a világgal szemben. 
Az embernél az isteni tudás új fejezetéhez jutnak. Ész és 
szabad akarat birtokosa a világ kiváltságos teremtménye. 
Ha Isten szabaddá akarta teremteni az embert, meg kellett 
engednie, hogy az ember még Ura-Teremtője ellen is for¬ 
dulhasson. Szabad választás nélkül nincs jó és rossz, nincs 
érdem, nincs jutalom, sem büntetés, más szóval nincs erkölcs. 
Csillagnak, növénynek állatnak nincs erkölcse; az erkölcs 
csakis a szabad ember birtoka. 

A rövidlátó észnek borzasztó a gondolat, hogy az ember 
Ura-Teremtője ellen is fordulhat szabad akaratával. Hát 
én elismerem, hogy valami fenségesen borzalmas van abban 
a gondolatban, hogy a kis ember a világ felséges nagy 
Urával szembe szállhat és sátáni forradalmárként mond¬ 
hatja: non serviam! nem szolgálok. De hát ha az ember 
nem vétkezhetnék, egyben jót sem tudna cselekedni. A kény- 
szerűség szüleménye nem lehet sem jó, sem rossz. Ez az 
ember rettentő kiváltságának a nyitja. 

De ha így van a dolog, ha az ember oly rengeteg 
kiváltságnak a birtokosa, hol marad az Isten urasága? Ha 
az ember Istenadta szabadságával szembe száll Urával- 
Tereintőjével, ujjat húz az Istennel, azt teszi, a mit Isten 
tilt s nem teszi, a mit Isten parancsol — igazán ura marad-e 
még Isten az embernek? Ha én saját akaratomat szembe 
szegezem az Isten akaratával, hát hogyan érvényesül az 
Isten urasága? 

A dolog paradoksznak látszik, pedig nem az. Isten való¬ 
jában az embernek is ura s pedig feltétlen ura, más szó¬ 
val az ember is utoljára mégis csak azt kénytelen tenni, 
a mit Isten akar. Isten uraságát kijátszani nem lehet. Az 
isteni parancsolatnak: «Én vagyok a te Urad, Istened)) a tel¬ 
jesítése nem függ az ember kénye-kedvétől. S éppen abban 
nyilatkozik meg legbámulatosabban az Isten bölcsesége, 
hogy a szabad embert is feltétlen meghódolásra tudja kény¬ 
szeríteni. Az angyalok forradalma, őssztileink lázadása, a 
te bűneid s az összes emberek bűnei — mind ez benne 
van az isteni világrendben. Más szóval Isten mindezzel 
számolt és semmiféle teremtett akarat sem semmisítheti 
meg az ő uraságát. 

Mikor az ember szembe száll az isteni akarattal vagyis 

bűnt követ el, abban a pillanatban tényleg nem a Teremtő, 
hanem a teremtmény akarata teljesedik. A Teremtő kény- 
szeríthetné a bűnöst a meghódolásra, de nem teszi. Szabad¬ 
nak teremtette az embert s a szabadságot még a legnagyobb 
bűnösben is tiszteletben tartja. Isten az ég villámaival sújt¬ 
hatná a daczos bűnöst; még ezt sem teszi. Isten nem siet. 
ő várhat, mert örök s végső ezélját amúgy is eléri. Micsoda 
minden teremtménynek végső czélja? Maga az Isten, az ő 
dicsősége. Az egész mindenséget s az embert is e czélra 
teremtette. Nagyobb czélt nem tűzhetett Isten maga elé a 
teremtésben, mert hiszen nálánál nagyobb úgy sincs. Kisebb 
czélt sem követhet, mert ez Istenhez méltatlan volna. Isten ' 
az Alíá s Omega: ő körülötte Forog a mindenség. 

Már most: az ész nélkül szűkölködő teremtmények 
mindenkor hirdetik az Isten dicsőségét. Az egész világ hango¬ 
san kiáltja: a ki engem alkotott, az bölcs, hatalmas s nagy. 
Egyebet a világ nem is tud hirdetni, mert nem tud ujjat 
húzni az Istennel, 

Ha az észszel s szabad akarattal felruházott ember 
önként meghódol Ura-Teremtője előtt, ezzel belevegyül a 
világ dicsőítő himnuszába, Isten akarata szerint való életé¬ 
vel ugyanazt hirdeti: Isten nagy, bölcs, jóságos és szere¬ 
tettel teljes. S mivel a meghódolás szabad akaratból tör¬ 
tént, jutalmul az ember boldog örökkévalóságban a maga 
boldogságával hirdeti: Isten jó, Isten igazságos, az érdemet 
örök, megfoghatatlan boldogsággal jutalmazza. Az igaz 
emberrel Isten tehát egyenest s emberileg szólva: könnyű 
módon éri el ezélját, a maga dicsőségét. 

De hát a bűnös forradalmár. Ez daczos lázadásával 
nem semmisíti-e meg az Isten dicsőségét? Nem. Utoljára 
is elküldi Isten hatalmas végrehajtóját, a halált. Álljon bár 
ezer híres orvos a föld hatalmasának ágya körül, mozgósít¬ 
son 25, a legmodernebb fegyverekkel ellátott hadtestet, sem 
tudomány, sem fegyveres erő nem kezdhet ki a halállal. 
Ez az isteni végrehajtó irgalom nélkül mellére térdel áldoza¬ 
tának s nem nyugszik, míg a lelket ki nem szorította az 
emberből. 

S innen kezdve feltétlenül érvényesül Isten urasága a 
bűnös forradalmár felett is. A halál után jő az Ítélet, az 
ítélet után a kárhozat s az elkárhozott bűnös szenvedésével 


88 


örökké hirdeti: Isten nagy, Isten igazságos, a bűnt érdeme 
szerint bünteti. íme, így diadalmaskodik az Isten a daczos 
Forradalmár felett, így éri el végső ezélját: a maga dicső¬ 
ségét A pokol az Isten igazságos voltát, a mennyország. 
Isten jóságos voltát hirdeti, más hangnemben énekel az 
egyik, másban a másik, de mindakettő Isten nagyságáról 
mond dicsőítő himnuszt. 

Isten úr — feltétlen úr. Ez a világrend alkotmányá¬ 
nak első s legfőbb paragrafusa. Nemcsak az ember nem 
döntheti meg Isten uraságát, de még maga az Isten sem 
másíthatja meg a világrend alkotmányának ezt a paragra¬ 
fusát. Ha Isten embert teremt, ez a tény, függő viszonyt 
teremt a Teremtő s a teremtmény között. Isten úr, az ember 
szolga. Az Isten nem mondhat le uraságáról a világ s az 
ember felett, mert akkor önmagával jönne ellenkezésbe. 

«Én vagyok a te Urad, Istened.® Ez az egész erkölcstan 
egy mondatba szorítva. Nem kell több, csak is ennek a 
Felismerése s egy porczió józan ész s maga az ember 
levezetheti belőle akár mind a tíz parancsolatot. 

Már most mi a bűn ? Reméllein, a mondottakból köny- 
nyen megérted ezt a kérdést. A bűn Isten törvényének 
szántszándékos megszegése. Ha fontos dologban s teljes 
beleegyezéssel szegi meg az ember az Isten törvényét, 
megszületett a súlyos, a halálos bűn, melynek büntetése a 
kárhozat. 

Alkalmazzuk ezt tárgyunkra. Vájjon fontos dolog-e az 
emberi nem fentartása, szaporodása ? Akár az ember, akár 
az Isten szemével nézzük a dolgot, Fontos voltát józaneszü 
ember nem tagadhatja. 

Ugyan mit gondolsz: fontos dolog-e embert ölni? x4z 
élet a legnagyobb kincs, fentartása a lehető legfontosabb 
dolog. A házasság intézménye azonban nem egy ember, 
hanem az egész emberiség életének a fentartója. 

Maga az Isten szabályozta a házasságot. Ösztönt adott 
az emberbe a szaporodásra. Ne beszéljünk nemi ösztön¬ 
ről. Ez nem fejezi ki Isten szándékát. A helyes kifejezés: 
ösztön a szaporodásra; ez fejezi ki Isten gondolatait, — 
nem kéjelgésre, de a szaporodásra adta Isten az ösztönt. 

De mivel Isten lehetővé akarja tenni a gyermekek 
nevelését s mivel azt akarja, hogy a maga képére alkotott 

embernek származása mindenkor tiszteséges legyen, korlá- 
tok közé szorította a szaporodásra adott ösztönt; Isten 
akarata, hogy egyedül a. házasság legyen az emberi élet 
forrása. 

Nem oktalan állatok, Isten képére teremtett emberek 
lépnek házasságra, kik egyben Isten gyermekei. A hitvesi 
szeretet, a krisztusi szentség méltósága megnemesíti, meg¬ 
szenteli frigyüket. Ilyen megszentelt embereket akar Isten 
mintegy munkatársakul az emberiség fentartására. 

Most kérdem: súlyos dolog-e az emberiség életfáját 
házasságtöréssel, vagy házasságdi játszással beszennyezni? 
Súlyos dolog-e a szaporodásra adott ösztönnel visszaélni, 
ezt az ösztönt csupán kéjelgésre fordítani? Ha.mindez nem 
súlyos dolog, nem súlyos bűn, akkor egyáltalán nincs súlyos 
bűn a világon. A parázna lábbal tapodja a maga méltó¬ 
ságát, megzavarja az isteni rendet, beszennyezi az emberi¬ 
ség életforrását. 

Vannak vitás kérdések is az erkölcstanítók között, mert 
az egyik erről, a másik más oldalról nézi a dolgot. De 
ebben a kérdésben nincs vita. Az apostoloktól kezdve a 
mai napig, szent Páltól kezdve a híres Lehmkuhlig a 
krisztusi egyház összes erkölcstanítói mind megegyeznek 
abban, hogy a testiség bűne súlyos, halálos bűn. 

Megdöbbentő az emberek futása Isten elől. Rettenetes 
az emberi furfang, mely minden kigondolható úton-módon 
le akarja rázni magáról az Isten uralmát. Könyvtárakat 
lehetne összegyűjteni ama könyvekből s iratokból, melyek 
azon mesterkednek, miképpen lehetne kimutatni, hogy a 
bűn nem bűn. Bűntakaró fügefalevél gyártáshoz, ahhoz va¬ 
lóban éri az emberi ravaszság. Majd ((természetes ösztönről)) 
beszél, majd ((ellenállhatatlan ösztönökről)) szaval. Ha meg 
úgy tetszik, hát ((emberi gyöngeséggeb) takarózik; ha meg 
kell, a legszentebb emberi érzések egyikét rántja elő: sze¬ 
relemmel, a szerelemnek ellenállhatatlan hatalmával taka¬ 
rózik, csak bűn ne legyen a bűn. Pfuj. — Mekkora kép¬ 
mutatás szerelemről beszélni, hol csupán állati kéj kielégí¬ 
téséről van szó! 

Tudást, irodalmat, művészetet, mindent képes az ember 
a maga s embertársainak ámítására felhasználni. Sőt magát 
az istent is képes megtagadni az emberi gonoszság, csak¬ 

hogy uralmától szabaduljon. Az emberi furfang kibúvóit 
sorra veszem majd könyvemben, az istentagadóval azon¬ 
ban nem állok szóba. Rendszerint a tudománynak kell az 
istentagadás takarójául szolgálni. A mint én az iskolás gyer¬ 
meket, ki az abcés könyvben betűzni-nem tud, nem tart¬ 
hatom nagy tudósnak, épúgy az istentagadót sem tarthatom 
annak, ki a természetnek bámulatos könyvéből a Teremtő 
létét kiolvasni nem tudja, illetőleg nem akarja. Az istente- 
lenség forrása ugyanis nem az ész, hanem az akarat. Ha 
őszinte volna az istentelen, azt kellene mondania: nem 
akarok az Istenben hinni, mert nem akarom nyakamat az 
ő törvényeinek igájába hajtani. E helyett azonban azt 
mondja az istentelen: nem tudok hinni. Nem tud, mert 
nem akar. Már Arisztoteles, a nagy görög bölcs, mondotta: 
az istentelent nem oktatással, hanem bottal kell meggyőzni; 
már ő is észrevette, hogy az istentelenség a gonosz akarat 
kifolyása. S a görög bölcs előtt már régen megmondta a 
Szentírás: «Dixit insipiens in corde suo:non est Deus». 
Tehát insipiens: bolond az istentagadó. Hát hiszen egy 
ideig lehet istentelenkedni, az Istentől futni, ha előbb nem, 
a halálban mégis Isten kezébe kerül a gonosz. 

Az ember szabad, de nem független. De nemcsak maga 
az ember nem független az Istentől, de semmi sem, a mi 
az emberé: sem tudomány, sem irodalom, sem művészet 
nem független az Istentől. 

A kié a iá, azé a fának gyümölcse; nem igaz-e? Ha 
te saját kertedben saját kezeddel almafát ültettél, bizony 
rossz néven vennéd, ha szomszédod szedné le a Iá ter¬ 
mését. Te vagy a fa gazdája, azért te rendelkezel a fa 
gyümölcsével. Az ember olyan fa, melyet Isten keze ültetett 
a világ kertjébe. Az ember testestől-lelkestől Istené; de 
Istené a fának gyümölcse is: tudomány, irodalom, művé¬ 
szet. Istentől semmi sem független. Neki mindenbe van 
beleszólása. Az erkölcsi szenny tudományban, irodalomban, 
művészetben épúgy Isten ellen van, mint az emberben. 

Isten a czél. Az embernek nemcsak személyével, de 
mindenével Isten felé kell törnie. S elvégre, ha Isten el¬ 
itéli az embert, ugyan mi történik a tudóssal, a költővel, 
a. művésszel? Az emberrel együtt a tudós, a művész, a 
költő is elkárhozik. A mint nincs Istentől független ember, 

úgy nincs Istentől független tudomány, költészet vagy mű¬ 
vészet. 

Az ember ki nem futhat a világból, nem szökhetik a 
haláltól s azért meg nem menekedhetik az Isten uralmától. 
Furcsa ország volna az, hol a gyilkos, a rabló, a gyújto¬ 
gató büntetlen maradna. Furcsa világrend volna biz az, 
melyben az, ki daczczal szembeszáll a világrend ura s al¬ 
kotója ellen, büntetlen maradna! Csak hallgassunk a józan 
észre, legyünk elég bátrak a konzekvencziák levonására s 
könnyen belátjuk, hogy Isten elől meg nem szaladhatunk. 

Körülbelül száz éve, hogy Kant, a németek esze, kita¬ 
lálta az «autonom» embert, ki teljesen a maga ura-gazdája 
s ezen idő óta bizonyos körökben divattá lett a független 
morál hangzatos elmélete. Független morál! De hát kitől, 
mitől független ez a morál ? E kérdésre a ((természetes er¬ 
kölcs)) hirdetői nyíltan megmondják, hogy moráljuk vallástól 
s Istentől Független. Mintha bizony a teremtmény függet¬ 
leníthetné magát a Teremtőtől! 

Az egész független morál e szerint egy nagy hazug¬ 
ságon alapszik, az ember hazug autonómiáján, független¬ 
ségén. Az ember a függetlenséget el nem tulajdoníthatja 
az Istentől. 

A független etika apostolai nagy kegyesen megengedik, 
hogy vannak erkölcsi törvények, melyek az emberre nézve 
a fizikai törvény jellegével bírnak, melyeknek áthágása az 
ember romlását okozza. De egyről megfeledkeznek a jó 
urak: az erkölcsi törvények szankcziójáról. Ha független a 
moráljuk, nos akkor nincs, a ki számon kérje a törvény át¬ 
hágását s a törvény, melyet büntetlenül lehet áthágni, volta- 
kép nem is törvény. Egyes törvények áthágása a bűnös 
testi-lelki kárát, romlását okozza, ám más törvények áthá¬ 
gása hasznot hajt a bűnösnek. A bűn természetes követ¬ 
kezménye tehát nem szankczió. Kant ugyan azt mondja: a 
jót önmagáért kell megtenni, de ilyen idealizmus meg nem 
hatja a rosszra hajló emberi természetet. 

Eddig nem akadt törvényhozó a világon, ki a függet¬ 
len morál alapján akart volna egy országot berendezni s 
törvényeket hozott volna büntető szankczió nélkül. Minden 
józan eszű ember belátja, hogy olyan törvények, melyeket 
büntetlenül lehet áthágni, nevetségessé teszik a törvény¬ 

hozót. Tényleg minden országban a törvényhozás mellett 
ott találjuk a kormányt és bíróságot, mely a törvények át- 
hágóit szabadságvesztéssel, pénzbírsággal, akasztófával bün¬ 
teti. Olyan uralkodó, ki törvényt hozna s alattvalói józan 
belátására bízná a törvény megtartását, nem uralkodó, ha¬ 
nem árnyékkirály volna. Ilyen vígjátékba való szerepre még 
az indiánok kazikája sem vállalkozik. S a mindenség fel¬ 
séges Ura-királya ilyen operettbe való árnyékkirály volna? 
Isten csakis a mennyország s a pokol birtokában igazi 
Isten. 

A nagy franczia forradalomban történt. Egy lranczia 
ezredes rajnavidéki kis városkát tartott megszállva. Egy 
nap az ezredes így szólt egy ősz kapuczinushoz: 

— Szent atyám! Ne olyan okokkal hozakodjék elő, 
melyek minket nem érdekelnek, észokokkal álljon elő, hogy 
miért sanyargatja úgy a testét, miért mond le a test örö¬ 
meiről ? * 

A kapuczinus komolysággal néz a forradalom kato¬ 
nájára. 

— Hát csak az kell? Észbeli okokat kíván ezredes 
úr? Ám jó, mindjárt szolgálok velők! 

— Ugyan mondja csali ezredes úr, miért küldi katonáit 
éjjel-nappal a város kapui elé az oly nehéz s fárasztó őr¬ 
ségi szolgálatra? Az ellenség nincs közel; aztán ha jön 
is az osztrák vagy porosz, hátha fegyver nélkül jóbarát¬ 
ként jönnek? 

Az ezredes nevetve mondja: 

— Látszik szent atyám, hogy nem katona. Az őrség 
mindenesetre biztonságot nyújt nekünk. Ha nem is jön az 
ellenség, legalább gond nélkül, nyugodtak lehetünk. Ha meg 
jön, akkor bizony fegyveres kézzel jön, de nem talál min¬ 
ket készületlenül. 

— Helyes, ezredes uram! Én az életet tábornak nézem, 
melynek nincs nagyobb ellensége a halálnál. Egyszer mégis 
ránk ront a halál, annyi bizonyos. Már most biztos-e ez¬ 
redes uram, hogy a halál jóbarátként jő, hogy életünknek 
# végét vesse s a testtel együtt a bűnös lelket is megsem¬ 
misítse ? 

— De biztos-e szent atyám, hogy a lélek a halál után 


is él ? 

— Ne kerteljen ezredes uram, arra feleljen: bizonyos-e, 
hogy a halál végez a lélekkel? 

— Hm! hogy ez olyan bizonyos-e, azt éppen nem 
mondhatnám. De hát mit akar ezzel? 

Hát csak ezt akartam! A halál minden bizonynyal 
ránk ront egyszer — s utána vagy rettenetes örökkévaló¬ 
ság következik, vagy semmi sem következik. Csak e kettő 
lehetséges. Kétségbe vonja-e ezredes úr ezen állításomat? 

Ezt nem vonhatom kétségbe. De szent atyám szer¬ 
felett komolylyá lett! 

— De hisz ezredes úr volt az, ki észbeli okokat kívánt! 

Már most tegyük fel, hogy a halál után nincs más 
élet, sem örök biró, sem jutalom s büntetés. Ha így áll a 
dolog, akkor én pár évig őrt állottam szőrcsuhában s nem 
bánom az őrállást, a mint katonái sem bánják, hogy őr¬ 
ségen voltak, ha nem is jött ellenség. De őrségi szolgálatom 
nem volt hiábavaló, mert félelem nélkül nézhettem az örök¬ 
kévalóság elé. Ön pedig ezredes uram nem biztos. Ön 
kételkedik, hogy van-e örök jutalom s büntetés. Azért Ön 
rossz katona, ha nem tesz úgy, mint katonái, hogy minden 
eshetőségre készen áll. 

Az ezredest meglepte a logika ereje. A kapuczinus 
pedig folytatta okoskodását: 

— Most tegyük fel a másik lehetőséget. Ha van más 
világ, ha van örök biró, ki mennyországgal s pokollal ju¬ 
talmaz s büntet '• akkor Ön ezredes úr, kétszeresen rossz 
katona, mert nem állott őrt, mert... De miért oly hala- 
vány ? Ha férfi, akkor nézzen velem együtt az örökkévalóság 
örvényébe s gondolja el, hogyan jár, ha nem tesz úgy, 
mint azok, kik hisznek az örökkévalóságban. 

— Megadom magam, szent atyám! Az igazság az ön 
részén van. Megvallom, aludtam állomásomon, holott min¬ 
den pillanatban rám ronthat az ellenség. Rajta leszek, hogy 
őrt álljak. 

S az ezredes tényleg rajta volt. Megtanult ismét imád¬ 
kozni, hinni s keresztény módon élni. 

Más alkalommal imigyen beszélt az istentelen a jám¬ 
borhoz : 

— 0 du lieber Christ, wie du doch betrogen bist, 
wenn dér Hímmel eine Fabei ist! 

Mire a jámbor visszavágott: 

— 0 du lieber Atheist, wie du doch betrogen bist, 
wenn die Hölle keine Fabei ist. 

Magyarul így adom vissza ezt az érdekes párbeszédet: 
«Ohte szegény keresztény, mennyire csalatkozol, ha a menny¬ 
ország csak mesebeszéd.» 

A keresztény válasza: «0h te szegény istentelen, mily 
keserű a te csalódásod, ha a pokol nem mesebeszéd!» 

K. olvasóm! Hiszed-e, hogy megbirkózol a hallálal? 

Nos, a mily bizonyos, hogy a halál legyűr engem s 
téged is, ép oly bizonyos, hogy megragad az Ítélet, akár 
hiszed, akár nem hiszed. Égen s földön minden meghódol 
az Istennek, csak az ember daczol Urával, Teremtőjével. 
Nem furcsa kép-e az Istennel daczoló ember? 


1). Zsinórmérték. 

Az előbbi fejezetben előadtam, hogy a testiségnek 
minden cselekedeti bűne halálos bűn. Most tovább megyek 
s azt mondom: minden parázna gondolati bűn is halálos 
bűn, ha az akarat teljesen beleegyezett a gondolatba, teljes 
öntudattal gyönyörködött benne. 

Megjegyzem, hogy ez nem valami privát vélemény, 
hanem a krisztusi egyház erkölcstanítóinak egyező tanítása. 
Tudom, hogy modern fülnek keményen hangzik ilyen ta¬ 
nítás, akadnak még jámborok is, kiknek nehezen megy a 
fejíilíbe, hogy puszta gondolat súlyos bűn legyen. 

Felvilágosításul megjegyezni bátorkodom, hogy a krisz¬ 
tusi erkölcstan embereknek, Isten gyermekeinek az erkölcs¬ 
tana. A cselekedeti bűn alkalmával test és lélek együttesen 
vétkeznek. De kérdem: melyik a bünösebb, a test-e vagy 
a lélek? A mennyivel különb a lélek a testnél, annyival 
bünösebb is a lélek a testnél. Nos, a gondolati bűn elkö¬ 
vetése alkalmával az ember nemesebb része, a lélek, vétkezik 
egymagában, de éppen azért, mert a lélek az ember neme¬ 
sebb része, bűne súlyos beszámítás alá esik. A test egymagá¬ 
ban lélek nélkül sem kis, sem nagy bűnt nem követhet el. 

De mindez szerény véleményem szerint még nem volna 
elégséges arra, hogy az erkölcstanítók egyhangúlag súlyos 

bűnnek minősítsék a szántszándékos parázna gondolati bűnt. 
Az erkölcstanítók szeme előtt lebeg az örök igazság szava: 
«Én pedig mondom nektek, hogy mindaz, ki asszonyra néz 
(vagy férfiúra néz), őt megkívánván, már paráználkodott 
vele szivében.)) (Máté 5., 28.) 

Ez az isteni vélemény a gondolati bűnről. Ezt nem 
ez vagy az a szigorú, vagy kevésbbé szigorú morálista 
mondja, hanem az, ki eljő Ítélni eleveneket és holtakat. 
A ki másnak a házastársára néz, szivében megkívánván őt, 
vagyis beleegyezvén a bűnös gondolatba, lelki házasság- 
törést, súlyos bűnt követ el. Ez ellen nincs felebbezés. 

Azért az erkölcstanítók nagyon is biztos alapra épí¬ 
tenek, mikor azt tanítják, hogy a szántszándékos gondolati 
bűn súlyos bűn számába megyen. De a testiség gondolati 
bűneinek mérlegelésénél még figyelembe kell venni az e 
fajta bűnök veszedelmes voltát is. 

Úgy-e bár szivarra gyújtani nem nagy dolog? De 
mondd csak, lőporos toronyban, vagy dinamit-raktárban 
szivarra gyújtani szintén kicsiség-e? Ha katona leszesz, 
nem kívánom neked az ilyen szivarozás következményeit. 
Lám az ember rosszra való hajlamánál fogva olyan, mint 
a lőporos raktár: csak egy szikra kell, egy gondolat s fel¬ 
robban az egész raktár, bűnbe esik az egész ember. 

Ha tátongó örvény szélén álló barátodat meglököd, 
ez mindenesetre súlyos beszámítás alá esik. Mondjuk, hogy 
harátod esése szerencsés s az ijedtségen kívül egyéb baja 
nem esik. Ez a körülmény még nem ment fel téged a sú¬ 
lyos beszámítástól, mert barátod az örvényben halálra 
is zúzhatta volna magát. A gondolati bűn is lökés az 
örvény felé. Súlyos beszámítás alá esik még akkor is, ha 
nem következett be a test bűne. A jó cselekedetben éppen 
úgy, mint a bűnben a fő faktor a lélek. A szívből jönnek a 
bűnök: a gyilkosság, paráznaság stb., mondotta az Úr. 
A lélektan szerint a gondolat a cselekedet kezdete, amolyan 
lelki próbacselekedet. A szántszándékos parázna gondolati 
bűnben a lélek, a nemesebb rész, már vétkezett, ha nem 
is következik be a test vétke. 

A gyilkosság szántszándékos gondolata is súlyos bűn, 
ha a gyilkosság bármely okból nem is következett be. De 
ily esetben a bűnös gondolatnak nincs a bűnfolton kívül 


t 


91 


más következménye. Másként áll a dolog a parázna gon¬ 
dolatnál. Ennek, mint látni fogjuk, olyasféle következmé¬ 
nyei vannak, mint a cselekedeti bűnnek. 

Tiszta sor tehát, hogy a szántszándékos gondolati bűn 
is súlyos bűn. De ha azt kérdezem: ki követ el gondolat¬ 
tal súlyos bűnt? akkor a felelet már nem oly egy¬ 
szerű s mégis mindenkinek tisztában kell lennie e kér¬ 
déssel. E pontban a tudatlanság kész veszedelem. Ha valaki 
nincs tisztában vele, tudatlanságból súlyosan vétkezhetik, 
a mennyiben a bocsánatos bűnt halálosnak nézi, vagy 
veszedelemnek teszi ki magút azzal, hogy a súlyos bűnt 
kicsibe veszi. Mi hát a biztos zsinórmérték, mely meg¬ 
szabja a határt a bűn s nem bűn, a súlyos bűn s a 
bocsánatos bűn között? Ennek nem tudása sok jámbor 
léleknek is tömérdek ajlódást-bajlódást okoz. 

Az ember két főtehetsége az ész és az akarat. Az 
akarat magában vak tehetség; az akarat szeme az ész, a 
megismerő tehetség. Mikor az ész vezeti az akaratot, 
akkor működik az akarat erkölcsileg beszámítható módon. 
Az észtől vezérelt akarat az erkölcsiség főtényezője. A bűn 
is mindenkor az akarat gyümölcse. Ezt jegyezze meg magá¬ 
nak mindenki, ki az erkölcsi életben nem akar botorkálni, 
hanem biztos úton kíván haladni. A miben az akaratnak 
semmi része nincsen, az nem lehet bűn; más szóval az 
akarat hozzájárulása nélkül nem követhet az ember sem 
kis, sem nagy bűnt. Szerencsétlenség, betegség az embert 
akarata ellenére érhetik; bűnössé csak tenakaratod tehet. 
Az akarat úr és pedig nagy úr olyannyira, hogy szembe¬ 
szállhat a zsarnoki hatalommal is. Az embert bilincsekbe 
lehet verni, úgy hogy moczczanni sem tud, de az akara¬ 
tot zsarnoki hatalom sem törheti meg. Az ok nagyon egy¬ 
szerű: az akarathoz csak az embernek saját gondolata s 
érzelme tud hozzáférkőzni, külső erő nem tudja meg¬ 
ragadni s meghajlítani. 

Valakinek például csúnya álma van. Az illető nem 
oka a csúnya álomnak, mert előzőleg sem rossz könyvet 
nem olvasott, sem rosszat nem gondolt. Ha az illető ébren 
mindig ellene áll a kisértésnek, majdnem bizonyos, hogy 
még álmában is küzd a csúnya álomkép ellen. De tegyük 
fel, hogy nem küzd ellene: vétkezett-e? Semmiképen sem 

vétkezett. Alváskor az ész nem vezeti az akaratot, ilyen¬ 
kor tehát szántszándékos beleegyezésről nem lehet szó. 
Ha. az illető felébred s éber állapotban visszagondol az 
álomra, s gyönyörködik a csunya álomképben, akkor igenis 
vétkezik. Ha teljesen ébren van, súlyosan vétkezik; ha az 
álmosság még jókora, csupán bocsánatos bűnt követ el. 
Ha pedig az akarat elfordul a csunya álomképtől, semmi¬ 
féle bűnt sem követ el. 

Ifjaknál a tizenhatodik évtől a tizennyolczadibig esnek 
az úgynevezett átmeneti évek, melyekben a testiség bűne 
kétszeresen s háromszorosan rombol úgy a testben, mint 
a lélekben és pedig azért, mert akkor a szervezet erős fej¬ 
lődésben van. A köznép ezeket az éveket kamaszkornak 
nevezi. A test szervezete ilyenkor az érés felé halad. Kül¬ 
sőleg azzal jelentkezik ez az átmeneti kor, hogy a test 
bizonyos nedveket választ ki és pedig rendszerint álom¬ 
közben. A nedvek kiválasztásakor izgalom támad a szer¬ 
vezetben. Azok, kiket e kényes pontban a szülők, vagy a 
nevelők fel nem világosítottak, sokszor nagy zavarba jön¬ 
nek: az egyik halálos betegségre gondol, a másik bűntől 
fel. A dolog pedig nem egyéb, mint a természet rendes 
folyása. Bűn-e a nedveknek kiválasztása? Semmiképen, 
mert miként a szív, a gyomor működése nem függ aka¬ 
ratunktól, ez a nedvkiválasztás sem függ az illetőtől, ezt 
nem akadályozhatja meg. Megjegyzem, hogy ijedelemre 
sincs ok, mert ez minden normálisan fejlődő ifjúnál elő¬ 
fordul. De hát a nedvkiválasztás okozta izgalom nem 
bűn-e? Hát nem az, de könnyen azzá lehet. Az a testi 
izgalom, vagy mondjuk, testi gyönyör szintén nem függ az 
akarattól s annyiban nem bűn. De ha az illető nemcsak 
érzi ezt az izgalmat, de ébren gyönyörködik is benne: 
megszületett a bűn. Szent Bernárd pompás szabályt állí¬ 
tott. fel ilyen, esetekre. Sensus non nocet, si deest con- 
sensus. A testi érzés, melynek nem vagy oka, nem árt 
neked, ha hozzá nem járul az akarat beleegyezése. 

Hogy a természet okozta izgalomból bűn ne szüles¬ 
sék, mindenkinek ajánlom: mihelyt észreveszed a test 
izgalmát, vesd meg s elméddel határozottan másfelé for¬ 
dulj. Egyben kiálts szivedben Üdvözítödhöz: Uram Jézusom, 
segíts, védj, oltalmazz, én nem akarok vétkezni. 

A bűnt tehát mindig az akarat követi el. De hogy 
egészen tisztába hozzam a dolgot, fontos megjegyzést kell 
tennem. 

Az emberben van alsó vágyótehetség is, mely külön¬ 
bözik az akarattól. Ezt az alsó vágyó tehetséget a test 
akaratának is nevezhetjük, míg az akarat a. lélek tehet¬ 
sége. A lélek akarata s a test akarata, nem egyezik egymás¬ 
sal, a test akarata sokszor daczol, a lélek akarata ellen 
tör. Ez a kétféle törvény az emberben, melyet a nemzetek 
apostola szinte drámai módon ír le. Szent Pál a testnek 
az ősbűn által megrontott alsó vágyótehetségét. «a test 
törvényének)) nevezi. Mivel azonban «a test törvénye)) a 
bűnbeesés eredménye, neki engedelmeskednünk nem sza¬ 
bad. Rosszból született s rosszra vezet. 

A lélek akarata az egészséges emberben mindenkor 
szabad (a lázas betegségben nem szabad), más szóval: 
hogy a felső vágyótehetség, a lélek akarata, bele ne 
egyezzék a test gyönyörébe, az mindenkor hatalmunkban 
van; de a test. akarata, az alsó vágyótehetség, nincs min¬ 
denkor hatalmunkban s néha nincs módunkban, hogy a 
benne támadó izgalomnak útját álljuk. Ha lelkűnkben aka¬ 
ratunk ellenére bűnös kép villan fel, az alsó, állati vágyó¬ 
tehetség akkor is izgalomba jön, ha a bűnös képet rögtön 
kivetjük lelkűnkből. De bűnről itt nincsen szó, mert a 
felső, a lelki akaratnak nincs része benne. A bűnt min¬ 
denkor a lelki akarat követi el. A test alsó vágyótehet¬ 
sége a falánk állat az emberben, mely a bűn gyönyörei 
után áhítozik; de a bűn csak akkor születik meg, ha a 
test akarata magával rántja a lélek akaratát. 

Mondjuk, hogy képtárba mégy. Tekinteted olyan képre 
esik, mely illetlenséget ábrázol. A tekintettel egyidőben a 
test akarata máris gyönyört érez, melyet megakadályozni 
nincs hatalmadban. De eszed résen van: nyomban észre¬ 
veszi az illetlenséget s egyben az alsó vágyótehetségnek 
a gyönyörködését. Lelked akarata nem tétovázik, rögtön 
határoz; határozata az ellenállás. Szemedet rögtön elfor¬ 
dítod az illetlen képtől, egyben a. képzeletből is kidobod 
az illetlen képet s ha többször tér vissza a képzeletbe, 
mindannyiszor mint hivatlan $ kellemetlen vendéget kidobod 
a telkedből. Ha így tettél, vétkeztél-e? Nem vétkeztél, 

mert lelked akarata nem egyezett bele a kísértésbe. Non 
noeet sensus, sí deest consensus. Ha azonban szántszán¬ 
dékkal keresed fel az illetlen képet, ez már veszedelmes 
játék a tűzzel, akarom mondani, a bűnnel. Lehet, hogy 
száraznak találod ezt a fejtegetést, de szeretettel figyel¬ 
meztetlek, hogy mindezt tudnod kell, ha a lelki harczban 
győzni akarsz s ha a lelki életben baklövést elkövetni 
nem akarsz. 

• Mindenkor különbséget kell tenni kísértés s bűn között. 

A kisértés még nem bűn. A kisértés eszköz, alkalom a 
bűnre. Ha lelked akarata nem él az eszközzel, az alka¬ 
lommal, nem vétkezel. Hogy kisértésbe ne essél, ez nem 
rajtad múlik. A test minden kísértéseitől mentnek lenni, 
ez Istennek különös adománya. Ilyen kiváltsággal jutal¬ 
mazta meg Isten egy szent Tamás, egy szent Alajos hűsé¬ 
gét, kik életük bizonyos szakában nem éreztek semmiféle 
testi kisértést. De teljesen rajtad múlik, hogy a kisértés¬ 
ben el ne essél. Ha ezer kisértés is ostromolja szivedet, 
míg ellenáll lelked akarata, szived várát az ellenség be 
nem veheti. Más szóval, hogy veréb fejed iolött el ne 
repüljön, ezt megakadályozni nincs hatalmadban, de arról 
igenis tehetsz, hogy a verebek fészket ne rakjanak a feje¬ 
den. Hogy kisértés meg ne közelítsen, ezt meg nem tehe¬ 
ted, de hogy a kisértés tőrbe ne ejtse lelkedet, az igenis 
terajtad múlik. 

A kisértés lelki folyamata rendszerint a következő: 

1. A bűn képe megjelenik a lélek előtt. 2. Az ész, a lélek 
szeme észreveszi a bűnös képet. 3. A bűn vagy tetszik, 
vagy nem tetszik az embernek. 4. Az ember lelki akara¬ 
tával vagy beleegyezik, vagy elfordul a bűnös képtől. Nem 
mondom ezzel, hogy a dolog lassú egymásutánban megy 
végbe. A lelki folyamat villámgyorsasággal mehet végbe; 
de mégis a jelzett sorrendben történik a kisértés folya¬ 
mata. Példa világossá teszi a dolgot 

Egy fiatal fejedelemasszony a legnagyobb hűséggel 
viseltetik szerető férje iránt. De akad gonosz ember, ki 
hűtlenségre akarja csábítani. A gonosz ügyes közvetítőt * 
fogad s a fejedelemasszonyhoz küldi, hogy vele bűnös 
ajánlatát közölje. A fejedelemasszony hallja a gonosz aján¬ 
latot s nyomban a legnagyobb utálattal visszautasítja. 

Vétkezett-e? Semmiképen sem vétkezett. Még akkor sem 
vétkezett volna, ha utálat nélkül, csupán kötelességérzet¬ 
ből utasította volna vissza a bűnös ajánlatot. De mond¬ 
juk, hogy a fejedelemasszonyban a bűnös ajánlat gyönyör¬ 
ködést kelt. A tetszéssel szemben semmi ellenállást sem 
fejt ki, bár a hűtlenségre tényleg rá nem áll. Vétkezett-e? 
Vétkezett és pedig súlyosan, mert adest consensus, a lélek 
akarata gyönyörködött a bűnben. Ha tettleg is bekövetke¬ 
zik a hűtlenség, természetesen még súlyosabban vétkezik, 
de a halálos bűn már a szántszándékos gyönyörködéssel 
is megszületett. 

A fejedelemasszony a te lelked, kedves olvasóm. Lel¬ 
ked ura Istened, kinek mindenkor hűséggel tartozol. 
A gonosz közvetítő, ki hűtlenségre csábít téged, a testi 
kisértés. Hogy soha ilyen kisértés meg ne közelítsen téged, 
ez nem áll hatalmadban. De a nem vétkezés vagy vétke¬ 
zés mindig rajtad múlik. A bűnös kép megjelenése lelked 
előtt a kisértés alkalmával még nem bűn. Még az sem 
bűn, hogy lelked észreveszi a bűn képét. Többet mondok. 
Ha a kisértő kép felvillanásával egyidőben tested vágyó 
tehetsége izgalmat, gyönyört érez, még mindig nem vét¬ 
keztél, ha lelked akarata sasként rácsap a kisértő képre, 
kiveti a lélekből s a test gyönyörét ípegveti. Ha a lélek 
akarata ellenáll ugyan, de csak ímmel-ámmal, húzódozó 
restséggel, vagy kedvetlenséggel, már is vétkeztél, bár nem 
súlyosan, mert még hiányzik a teljes beleegyezés. Ha a 
lélek készakarva gyönyörködik a bűnös gondolatban: meg¬ 
született a halálos bűn, mert a lélek evett a tiltott gyü¬ 
mölcsből. Ha az embernek kívánsága van bűnös dolgot 
látni, hallani, cselekedni, már maga ez a kívánság halálos 
bűn, ha nem is történik meg tényleg a bűn, mert például 
az alkalom hozzá nincs meg. Ha valaki a múlt bűneiben 
gyönyörködik és pedig készakarva gyönyörködik, ez is súlyos 
bűn. Végül ha a cselekedet vágya nélkül is kéjeleg a bűn 
képeiben, melyeket képzelete rajzol lelke elé, ez is tökéle¬ 
tes halálos bűn. Minden a lelki akaraton fordul meg. 

Sokan a miatt búsulnak, hogy nap-nap mellett tömér¬ 
dek kisértés környékezi őket. Ne búsuljanak. Nem a kisér¬ 
tés tesz minket bűnössé, de viselkedésünk a kisértéssel 
szemben. Ha te, kedves olvasóm, gyónásodban ilyetén val- 





lomást tennél: mindennap legalább is tízszer voltak bűnös 
gondolataim, ilyetén vallomásodból lelkiatyád még nem 
ítélhetné lelked állapotát, ha mindjárt egy szentatya böl- 
csesége is lakoznék benne. A ki ilyen vallomást tenne, az 
angyali lélek is lehet, de lehet fekete ördög is. Minden 
azon fordul meg, hogyan viselkedett a bűnös gondolatok¬ 
kal szemben. Ha beleegyezett, készakarva gyönyörködött a 
bűnös gondolatokban, a súlyos bűnök egész garmadájával 
terhelte lelkét. Ha mindenkor ellenáll: lelke tiszta, mint 
az angyal, a sok kisértés nem ejtett rajta bűnfoltot Aka¬ 
ratod ellenére semmiféle hatalom s kisértés nem tehet 
téged bűnössé. Azokhoz szólok, kiknek a kísértések tömér¬ 
dek bút-bajt okoznak, bár semmiképen sem akarnak vét¬ 
kezni. Kedves lélek! Az ellenség csakis addig ostromolja 
a várat, míg be nem veszi. Ha bevette az erősséget, az 
ostrom is megszűnik. Ha sok s heves kisértés tör leltedre, 
ez még nem rossz jel. Ebből csak az következik, hogy 
lelked erőssége még áll. S a mint a katona annál nagyobb 
hős, mennél több ostromot vert vissza, te is annál nagyobb 
lelki hős vagy Urad-Istened szemében, mennél több kisér¬ 
tést győztél le. Minden egyes visszavert kisérlés egy-egy 
drágakő jövendő dicsőséged koronájában. 

Kisértés nélkül élni mindenesetre könnyű volna. De 
a mint küzdelem nélkül nincs győzelem s győzelmi babér, 
úgy kisértés nélkül nem gyarapodik érdemed Isened előtt. 
Sókkal különb a hűség, ha kiállotta a megpróbáltatás tüzét. 

A szentek is húsból s vérből való emberek voltak. 
Egy szent Jeromos kővel zúzta a mellét, egy szent Bene¬ 
dek, assziszi szent Ferencz tövisek közt hempergett, egy 
szent Bernárd mezítláb a hóba áll, — - így oltották el a 
kisértés okozta tüzet magukban. Ha ilyen nagy szentek 
oly heves kísértésekkel voltak kénytelenek megküzdeni, mit 
panaszkodol te, hogy kisebb kisértésekkel kell küzködnöd ? 
Szent Pál, a nagy apostol, azzal vigasztalta a kisértések 
miatt panaszkodó első keresztényeket, hogy még nem küz¬ 
döttek « vérig». 

Ha magunkban maradnánk gyarlóságunkkal a nagy 
lelki harczban. akkor igenis volna okunk panaszra. De 
Isten kegyelme velünk van, Isten sohasem, hallod-e? — 
sohasem tagadja meg segítségét attól, a ki azt kéri. Istennel 

a testtel, az ördöggel s az egész világgal is felvehetjük a 
harczot. 

Szent Pál az Űr választott edénye volt. Mint jellem 
igazi óriás, mint szent, Írirálynak is beillik a szentek dicső 
karába. 

S lám, neki is küzdenie, erősen küzdenie kellett a 
«test törvénye» ellen. A rómaiakhoz írt levelében a gyarló, 
küzködő ember nevében felkiált: «Én szerencsétlen ember! 
ki szabadít meg engem e halálnak testéből?)) De nyom¬ 
ban megadja e végtelenül fontos kérdésre a választ is: 
«Az Isten malasztja, a mi Urunk Jézus Krisztus által». 
(Róm. I. 24. 25.) 

A világ fia, ki előtt a természetfölötti rend terra 
incognita, teljesen ismeretlen világ, a ki rég elfelejtette 
még a Miatyánkot is, az ilyen teljesen a maga gyarlósá¬ 
gára hagyatott szerencsétlen magára vessen, ha önteltsé¬ 
gében az isteni kegyelemtengerből meríteni nem akar. 

A félénk, aggódó lelkiismeretű emberek kedvéért, kik¬ 
nek tájékozatlanságuk gyakorta sok gyötrődést-őrlődést 
okoz, megemlítem még szienai szent Katalin esetét. Az Úr 
megengedte a gonosz léleknek, hogy ezt a hűséges szol¬ 
gálóját kedve szerint kisérthesse. Előbb bűnös gondolatok¬ 
kal ostromolta a gonosz, majd minden fajta csúnyánál 
csúnyább érzéki képeket varázsolt eléje s mindenféle csá¬ 
bító szavakat hangoztatott feléje. A kisértések az érzékek 
révén behatoltak Katalin szivébe és saját vallomása sze¬ 
rint egész belsejét forrongásba hozták. Katalin erejének 
csakis legnagyobb megfeszítésével állott ellen. De mindig, 
bár erősen küzködve, ellene állott a kisértéseknek. Sokáig, 
nagyon sokáig tartott ez az állapot. Végül megjelent az 
Űr Jézus (látomásban) szent Katalinnak. Katalin felkiáltott: 
«0h Uram Istenem! hol maradtál, mikor lelkem tele volt. 
sötétséggel s piszokkal!)* 

Az Űr feleié: «Én, leányom, szivedben voltam)). 

«Hogyan? Hát szivemben maradhattál, mikor az tele 
volt szenynyel? Hát vájjon tisztátalan helyeken is tartóz¬ 
kodói-e.?)) 

Erre nagy kegyesen mondá az Úr: «Mondd csak 
leányom, vájjon a tisztátalan képek örömet vagy szomorú¬ 
ságot okoztak-e szivedben ? Édes vagy keserű volt-e az 

Szuszai A. : A tiszta életről. 7 

izLik?» Katalin azt felelte, . hogy csupán szomorúságot s 
keserűséget érzett. Erre az Űr ekképen vigasztalta: «Hát 
ugyan kicsoda adta lelkedbe a keserűséget s nemtetszést? 
Nem más, mint jómagam, ki telkedben voltam». Ügy gon¬ 
dolom, magyarázat nélkül is megtalálja a vigasztalást e 
történetben a kisértésekben gyötrődő lélek. A bukás csak 
rajtunk múlik. Míg hűséggel küzdünk, az Úr velünk van. 


10. Katasztrófa. 

Ismered-e ezt a görög szót? Vonatok összeütközése, 
hajó sülyedése, ház összeomlása, bányalég fölrobbanása, 
tűzhányó kitörése, színház égése, mikor rakásra pusztul 
sok drága emberélet, mindez katasztrófa. Ugyan mi volt 
eddig a világ teremtése óta a legeslegnagyobb katasztrófa 
a földön? Megsúgom, hogy ne kelljen sokáig az eszedet 
törnöd: a legeslegnagyobb katasztrófa az első bűn volt^ 
mikor ősapánk a lázadó sátán példájára odavágta a Teremtő¬ 
nek a rettenetes szót: non serviam, azért sem tartom meg 
parancsodat! Ez aztán nem helyi, nem országos, hanem 
igazi világkatasztrófa volt, mert az egész világ nyög belé 
a mai napig s nyögni fogja ezt a nagy szerencsétlenséget, 
míg ember lába tapossa a földet. 

Minden ártatlan ifjúnak erkölcsi bukása igazi katasz¬ 
trófa. 

Le t.udom-e írni az ilyen szerencsétlenség nagyságát? 
Bajosan hiszem. Egy lángelméjű szent tán le tudná írni, 
én gyenge legény vagyok hozzá. Mivel azonban lánglelkü 
szentet nem kereshetek munkatársul, legalább megkísérlem, 
hogy úgy, a hogy ecseteljem az erkölcsi bukás katasztrófáját. 

A tisztánlátás kedvéért mindenekelőtt hadd álljon itt 
egy megjegyzés. 

A tisztaság erénye úgy a test, mint a lélek erénye. 
Ez az erény különös fényt, a sértetlenség fényét, az erkölcsi 
egészség hamvát-báját kölcsönzi az embernek. Az ártatlan¬ 
ságnak ez a dísze még az örökkévalóságban is megmarad 
az emberen, ha a testiség bűne le nem törli róla. Innen 
magyarázom én az egyház eljárását, hogy a szűz leányok¬ 
nál, ívik egyben vértanúságot is szenvedtek Krisztusért, első¬ 

sorban nem a vértanúi jelleget ünnepli az egyház, hanem 
a szüzességet. 

Már most a tisztaság erénye ellen súlyosan lehet vét¬ 
kezni tekintettel, szóval, gondolattal, kívánsággal is. Igaz 
bünbánat azonban tisztára mossa a lelket s a lélek régi 
fényében kerül ki a bűnbánat fürdőjéből. De a tisztátalan- 
ság cselekedeti bűnének a nyomát semmiféle bűnbánat le 
nem mossa az emberről, ha mindjárt patakokban is omla¬ 
nak a bűnbánó könyei. A mély seb arczodon vagy kezeden 
szépen behegedhet, de a forradás mindenkor megmarad, 
így vagyunk a tisztátalanság cselekedeti bűnével. A ki a 
tisztaság ellen cselekedettel vétkezett, igaz bűnbánatot tart¬ 
hat, elnyerheti bűne bocsánatát, üdvözölhet, sőt bűnbánó 
Magdolna vagy szent Ágostonként szentté lehet, de egyet 
vissza nem szerezhet soha többé: eredeti ártatlansága diszét- 
hamvát. A szűzi korona elvesztése örökre szól. Ezt a 
kincset, ha egyszer elveszett, semmiféle hatalom sem égen, 
sem földön vissza nem adhatja az embernek. Isten min¬ 
denható, mindent megtehet, de maga a mindenható Isten 
sem adhatja vissza az elesettnek ártatlansága diszét-koro- 
náját, mert Isten mindenhatósága sem teheti meg, hogy az, 
a mi egyszer megtörtént, meg nem történtté legyen. Ez 
abszurdum s Isten nem szokott abszurdumokat cselekedni. 
Az anya véres könyeket hullathat egyetlen gyermeke sírján, 
a kegyetlen halál vissza nem adja zsákmányát. Ez életben 
nem látja többé a szerető anya elvesztett magzatát. De 
legalább megmarad számára a viszontlátás reménye az 
örökkévalóságban. Ha te, kedves olvasóm, elbuktál, még ez 
a remény sem marad számodra, hogy majdan az örökké¬ 
valóságban visszakapod ártatlanságod diszét. Üdvözölni üdvö¬ 
zölhetsz, de sohasem fogsz azok társaságába kerülni, «kik 
követik a Bárányt, a hová csak megyen s olyan éneket 
énekelnek, melyet mások nem énekelhetnek)). 

Mondd hát, nem katasztrófa az ártatlanság bukása ? 

De hol vegyem a mértéket e katasztrófa megméré¬ 
sére? Ha tudni akarjuk a bukás nagyságát, ismernünk kell 
a magasságot, melyből valaki lebukott. 

Micsoda magasságba emeli Isten kegyelme az embert? 
Az ember teste-lelke Isten teremtő művészetének a remeke. 
A megváltás kegyelme a keresztség isteni fürdőjében ki- 

7 * 

mondhatatlan bájt, szépséget ad e remeknek. Minden fizikai 
tisztaság: a friss hó, a viruló liliom tisztasága nem vete- | 
kedhetik az ártatlan lélek tisztaságával. Szépség ragyog az l 
ártatlan lelken, hamisítatlan isteni szépség, mert hisz azár* 3 
tatlan isteni életnek a birtokosa, a szó igaz értelmében Isten í 
gyermeke. Templom az ártatlan; a Szentlélek Istennek élő A 
temploma; szentebb a jeruzsálemi szent sír, a római szent j 
Péter templománál. Az ártatlan a mennyei angyalok rokona, 1 
sőt testi-lelki ártatlanságával az ég angyalait is felülmúlja. ' 
Az angyalok tiszták, szentek, de testük nincs, a testiség j 
bűnét el nem követhetik. Az ártatlan ifjú vagy leány testben 
járó angyal, nála egyben érdem, a mi az angyalban kiváltság. 1 

Mihez hasonlítsam még az ártatlanságot? Virághoz-e -j 
vagy a hajnal fényéhez? Virág, melyet az isteni kertész é 
ültetett a földre, szebb a hajnal fényénél is. Miként a \ 
csillagok titokzatos fényben ragyognak az éj sötétségében | 
a földre, úgy ragyognak az ártatlan ifjak s leányok a sötét j 
bűnös földről az ég felé. Ki tudja ? — tán régesrég öss^e- j 
zúzta volna szent haragjában Isten ezt a csúnya bűnös 
földet, ha ilyen ártatlan remek emberek nem akadnának a i 
sok erkölcsi szenny közepette. 

Egyetlenegy bűn s megtörtént a bukás a mélységbe, j 
melyhez csak a sátán bukása hasonlítható; az isteni remek. ,J 
a sárban hever, az Isten temploma megszentségtelenítve, a | 
szépséges angyalból rút ördög lett. 

Tudod-e, mi a fájdalom? Ha volt szerető, jóságos I 
anyád, kit a világon mindennél jobban szerettél s ha a j 
kegyetlen halál java korában elragadta tőled ezt a mérhe- J 
tetlen kincset, a szerető jó anya szivét s te ott állottál a ] 
nyitott sírnál s láttad, a hogy magába fogadja a sötét sír j 
nagy kincsedet s hallottad a rög kopogását anyád koporsó- i 
ján, mely minden gyászzenénél jobban nyilai a szívbe, ha 1 
mindezt végig szenvedted, akkor tudom, hogy érted, mit j 
jelent ez a széphangzású, de rettentő tartalmú szó: fájda- j 
lom. A szerető anya temetésénél szomorúbb s gyászosabb j 
a bukott ártatlanság sírba szállása. Ha véres könyeket hul¬ 
latnál erkölcsi halálod fölött, ez is kevés volna rettentő 
veszteséged megsiratására. 

Pár év előtt egy pap nagyobb vidéki városban böjti 
prédikácziókat tartott. Egy vasárnap délután az ártatlanság 

bukásáról beszélt. Egyszerre látja, hogy egy fiatal nő kezébe 
temeti arczát és keservesen zokog. A bűnbánó nő Mag¬ 
dolnaként nem gondolt vele, hogy a templomban van, hol 
százak meg százak látják. Lelki szemei előtt csak egy 
lebegett: az elveszett ártatlanság nagy kincse s veszte¬ 
sége nagysága szivébe nyilait s nem tudta magába fojtani 
szívszaggató fájdalmát. De hol van az a könyár, mely 
visszaszerezhetné az elvesztett ártatlanság koronáját? 

S ugyan miért szennyezi be az ember méltóságát? 
Miért dobja el magától legdrágább kincsét? Egy percznyi 
piszkos állati örömért! így érti az ember a lángeszű 
Akvinói bölcs mondását, hogy az, ki halálos bűnt követ el, 
voltakép az őrültek házába való, mert józan észszel oda 
nem dobhat annyi értéket a bűn rövid öröméért. 

A súlyos bűnt halálos bűnnek nevezzük s ez nagyon 
találó elnevezés. A súlyos bűn megöli az emberben az 
isteni életet, a megszentelő malasztot, elszakítja az embert 
az élet forrásától, az Istentől s a kárhozat, az örök halál 
részesévé teszi. Nekem úgy tetszik, hogy a halál képe az, 
mely még legtalálóbban fejezi az erkölcsi bukás igazi képét*, 
formáját. 

A XVI. század közepe táján történt, Izabella, V/Károly 
császár szépséges hitvese, a testi szépség oly igézetének 
birtokában volt, hogy maga a halál is szemet vetett rá s 
élete tavaszán leszakasztotta a szépség e virágát. 

Holttestét az ősrégi Granadába vitték, a spanyol királyok 
ősi temetkezési helyére. Borgia Ferencz herczeg, V. Károly 
rokona, volt a halotti menet vezetője. Mielőtt királyi ősei¬ 
hez tették Izabellát, még egyszer fölnyitották a koporsót, 
hogy régi szokás szerint megállapítsák személyazonosságát. 
Mikor Borgia herczeg ránézett az egykor oly szép Izabella 
arczára s meglátta azt a szörnyű pusztítást, melyet a halál 
pár nap alatt a királynén végbe vitt, eleinte egészen oda 
lett. A megdöbbenés mintegy megdermesztette egész valóját. 
Aztán undor, mélységes undor fogta el minden földi szép¬ 
ség iránt, melyet a múlandóság, a halál oly szörnyen csúffá 
tehet. Végül nagy elhatározás kelt szivében, megfogadta, 
hogy búcsút mond minden földi szépségnek s egyedül az 
örök szépséget, az Istent keresi. Ez a herczeg Borgia szent 
Ferencz volt, a XVI. századnak egyik nagy szentje. 

Ha a halál csúffá teszi a test szépségét, a testiség 
bűne, az erkölcsi halál még százszorta jobban csúffá teszi 
a lélek szépségét. Ha a bűnös lelkének rútsága megjelen¬ 
nék az arczon egész valójában, ez a rútság rútsága volna, 
így azonban csak Isten mindentudó szeme látja a bukott 
ember rútságát. Isten előtt voltakép nincs is más rútság, 
mint a bűn rútsága. Hordj rakásra száz csúnya, undorító 
dolgot, mindez nem lehet annyira visszataszító a finom érzésű 
ember előtt, mint a milyen undorító Isten szemében a bukott 
ártatlanság visszataszító képe. A végtelenül szent Isten, 
emberileg szólva, rá se tud nézni a bűnös rút lélekre s 
ha így marad a bűnös holta napjáig s ilyen állapotban kerül 
Isten itélőszéke elé, a bűnös a szent Isten szájából hallani 
kénytelen a rettentő szót: «Távozzál tőlem, átkozott)). Hová? 
«Az örök tűzre.» 

Meghalni. Oh, mily rettenetes szó! Sokan még hallani 
sem akarják ezt a sötét szót. Tény, hogy a halál a földi 
keserűségek legkeserűbbje. A halál válást jelent a szülő¬ 
falutól vagy várostól, a testvérektől, jóbarátoktól, szülőktől, 
válást a vagyontól, pénztől, egyszóval az élettől s az élet¬ 
nek minden örömétől. De a hivő szemében a halál kapu, 
mely múló életből örök életre vezet. A kegyetlen halál 
mindentől elszakít minket, de egyre nincs ereje, el nem 
szakíthat minket az Istentől. A mit a halál végbe nem 
vihet, azt végbe viszi a bűn. Már ez életben is elválasztja 
az embert az Istentől. Messze van Amerika tőlünk, egy 
világtenger fekszik köztünk s az újvilág között, de messzebb 
van még a bűnös Istentől, ha közte s a bűnös között a 
bűn örvénye tátong. S ha a halál az ártatlant egyszersmin- 
denkorra egyesíti Urával, Istenével, a bűn örökre elszakítja 
a bűnöst az üdvösség s öröm forrásától, az Istentől. A kár¬ 
hozat lakóhelyének kapufölirata: «Lasciate ogni speranza», 
hagyjatok föl minden reménynyel. S ha az ember elgon¬ 
dolja, miért, mondanak le a bűnösök az örök életről, akkor 
belátja, hogy Isten az örök élet eldobását, megvetését csakis * 
örök kárhozattal sújthatja. 

A kárhozat a testiség bűnénék legnagyobb, de nem 
egyedüli büntetése. E bűn következményeinek száma légió. 
A testiség az összes bűnök közt külön állást foglal el a 
következmények, a bünhődés dolgában, igazi Pandora-sze- 

lencze. Hallottál-e már erről a szerencsétlen szelenczéröl ? 
A Pandora mondája, ha nem is ezen a néven, az ókor 
összes népeinél föltalálható. 

Epimetheus volt az a boldogtalan ember, ki előbb 
cselekedett s csak aztán latolgatta, fontolgatta cselekedetét. 
Innen kapta a szerencsétlen flótás a nevét is. (A tett után 
gondolkozó.) Epimetheus megbántotta az isteneket. Gonosz¬ 
sága fejében aztán Pandorát kapta feleségül. 

Ez a Pandora külsőre nézve csodás szépség volt, de 
mikor hozományát, aranyszekrényét kinyitotta, egyszerre 
fájdalom, betegség és szenvedés áradt ki a szekrényből az 
egész földre. Csak a gonosz sejtés maradt a szekrény alján, 
mert ha ez is kiáradt volna a földre, az embernek még 
boldog gyermekkora sem volna. 

Ez a Pandora-monda a régi népeknek eltorzított hagyo¬ 
mánya a bűnbeesésről s a bűn átkáról. A testiség bűne 
valódi Pandora-szelencze: sötét szolgaság, betegség, szen¬ 
vedés, nyomorúság, átok s kárhozat árad ki belőle. 

A testiség a hét főbűn egyike, merem mondani, az emberi¬ 
ség átka. Ha a tiszta erény az erkölcsi élet egészsége, a testi¬ 
ség az erkölcsi élet betegsége. Ha a beteg ember boldogtalan 
ember, sokkal inkább boldogtalan a testiség rabja. Elrabolja 
a szív békéjét,' nyugalmát, tönkreteszi az egész erkölcsi 
életet, tönkre silányílja a test egészségét, a lélek erőit, 
megfertőzi a családokat s népeket, megmérgezi s boldog¬ 
talanokká teszi a gyermekeket s átokként nehezedik egész 
nemzedékekre. A testiség szörny, mely ideig való s örök 
romlást hoz az emberiségre. Végső állomásai kórház, fegy- 
ház, őrültek háza, hárhozat. Ha valamennyi többi bűn szö¬ 
vetkezik, nem árthatnak együttvéve annyit az emberiség¬ 
nek, mint a testiség egymaga. 


11. Rabszolgaságnál rosszabb szolgaság. 

Szabadság, mily bűvös szó! Mennyi vér folyt már bir¬ 
tokodért, te aranynál is becsesebb drága szabadság! Hogy 
dobog az ifjú szive, ha rólad szaval, vagy nemzetének szabad- 
ságharczairólolvas ! Említésedre millió szívben pezsdülmega 
vér s kétszer annyi kar izmai feszülnek cselekvésre, harczra! 

Ideális javaink között a legfőbbek közt szerepel a 
szabadság. Még a növény, az állat is a szabad természetet 
kedveli, ott érzi magát jól, hát hogy ne kívánkoznék az 
ember utána, mikor a földi teremtmények között ő az 
egyedüli, ki szabadságra képes? 

De hát mi a szabadság? Gondolkodtál-e már e bűvös 
szó jelentéséről? Mi is szabad az ember lelkében: az ész-e, 
az akarat-e, vagy mindakettő-e ? 

Akadnak «iudósok», kik abban látják a tudományt, 
hogy mindent a feje tetejére állítanak; az észről azt mond¬ 
ják, hogy szabad, az akaratról meg azt tartják, hogy rab¬ 
szolga, mert az ember kényszerűség hatalma alatt áll. Igaz-e 
ez a tudomány? 

Az ész tárgya a való, az igazság, nem igaz-e? Kétszer 
kettő — négy. Vájjon kénytelen-e az ész ezt az igazságot 
elfogadni ? Nem lesz-e holnap kétszer kettő — három, hol¬ 
nap után kétszer kettő — öt ? Van-e az igazságban válasz¬ 
tás oly formán, hogy ha tetszik, elfogadom, ha meg nincs 
kedvemre, el nem fogadom? Én azt hiszem, ha az ész 
nem akarja önmagát megtagadni, akkor kénytelen az igaz¬ 
ság előtt meghajolni. «Az egész nagyobb a részénél», 
« semmi sem történik ok nélkül* stb. Szabad-e ezekben az 
ész? Jogában áll-e az észnek az ellenkezőt vallani? Ha 
megteszi az ember, megérett az őrültek házára. Az ész 
nem szabad, nem ura az igazságnak, hanem a szolgája, 
az ész kénytelen meghajolni az igazság előtt. 

Ha szabadságról van szó, csakis az akarat jöhet számba, 
ez igenis szabad. Hosszú fejtegetés s bizonyítás helyett 
egyszerűen saját öntudatodra hivatkozom, kedves olvasóm. 
Mondd: megteheted-e, hogy ezt a könyvet letegyed a 
kezedből? Már hogy ne lehetnéd meg! Ha tetszik, tovább 
olvasod, ha úgy tetszik, leteszed s többé a kezedbe se 
veszed. Ha tetszik, sétára mégy, ha meg kedved úgy tartja, 
otthon maradsz. Ha tíz korona van a zsebedben, könyvet 
vehetsz rajta, takarékba teheted, de koldusnak is adhatod. 
Tenni, vagy nem tenni, több lehető között választani, ez 
mindenkor hatalmadban van, más szóval akaratod szabad. 

De itt egyre kérnélek: ne téveszd össze a szabadságot 
a függetlenséggel. Az ember szabad, de korántsem függet¬ 
len, más szóval a szabadságnak nagyon sok korlátja van. 

Nem vagy független az időjárástól, télen nem járhatsz 
szalmakalapban meg könnyű nyári kabátban. Függsz a 
lakástól, a szakácsnétól, családodtól, tanáraidtól meg sok 
egyébtől. S első sorban s mindenek előtt függsz Istenedtől 
s törvényeitől. Az Isten ugyan nem zsarnok, bár roppant 
nagy s hatalmas úr. Ha valaki, hát ő tartja tiszteletben azt 
a kiváltságot, melylyel az embert megajándékozta. Még akkor 
sem él kényszerrel, mikor az ember vele szembe száll. 
De Istennel ujjat húzni, ez már nem szabadság, ez vissza¬ 
élés a szabadság isteni adományával. 

A szabadság ellentéte a szolgaság s a szolgaságnak 
legcsunyább fajtája a rabszolgaság. 

A mai kor gyermeke abban a felemelő tudatban él, 
hogy nincs többé szolgaság, annál kevésbbé rabszolgaság. 
Én meg azt mondom, Budapest, vagy más hazai városaink 
utczáit temérdek ember tapossa, ki csúnya szolgaságban 
sínylődik. 

A kegyetlen kényúr, a rettenetes zsarnok, ki a modern 
kor fiait s leányait szolgalánczon tartja: a testiség. A ki a 
testiség bűnének a rabja, az ne beszéljen többé szabad¬ 
ságról. 

A dolog ugyanis ekképen áll: az érzékiségre, a testi-^ 
ségre való rendetlen hajlandóság amúgy is megvan az 
emberben. Az ősbűn maradványa s büntetése ez a hajlandó¬ 
ság. Ezt a hajlandóságot alvó vadállathoz hasonlíthatjuk. 
Ha fel nem ébresztjük az alvó vadállatot, kár nélkül mehe¬ 
tünk el mellette. A testiség egyetlen egy cselekedete, bár¬ 
csak lélektani cselekedetről is van szó, felébreszti a vad¬ 
állatot az emberben. Göthe, kinek ilyen dolgokban nagy 
tapasztalata volt, azt mondja: Az első tett elkövetésekor 
szabad vagy, a második már szolgaságba ejt. Tény, hogy 
a bűn erősíti a rosszra való hajlandóságot. 

A mint maga ez a rendetlen hajlandóság az ősbűn 
eredménye, a testiség minden bűne az ősbűn erejével hat 
a hajlandóság erősítésére. Az első bűn elkövetése előtt 
aránylag még könnyű sora van az embernek; a szikrát 
könnyű eloltani, a jelentkező hajlamot könnyű elfojtani. 
Ha a ház már lángokban áll, sokszor a tűzi fecskendővel 
sem boldogulunk. Ha a testiség tüze lángra kapott, ember 
legyen, ki eloltani tudja. 

Afrika lakóinak legnagyobb réme a puszták királya, 
az oroszlán. De sajátságos, a négerek babonás félelemmel 
vannak eltelve az oroszlán iránt s rendes körülmények 
között nem bántják, nem vadásznak rá. Mihelyt azonban 
hire ment, hogy valamely vidéken embert szaggatott szét 
az oroszlán, a falu feje hivatalból rögtön vadászatot rendel 
az oroszlánra, ha mindjárt 15 — 20 néger életébe is kerül a 
vadászat. A néger tudja, hogy az oroszlán, mely egyszer 
megkóstolta az embervért, ezentúl mindig rátámad az 
emberre s egész vidéket folyton rettegésben tart. Azért 
kötelező a vadászat az oroszlánra a néger szemében, ha 
egyszer embervért kóstolt, még a legnagyobb áldozatok 
árán is. 

A testiség gyáva, a sötétséget s rejtett helyet keresi, 
de egy pontban hasonló a puszták fenevadjához: ha bele¬ 
kóstolt a bűnös gyönyörbe, telhetetlenné lesz. Minden újabb 
bűn csak ingerli étvágyát, több s mindig több után áhíto¬ 
zik. Az éhség a bűnös élvezetek után s a folyton erősbödő 
rosszra való hajlam oly kettős kötéllel fonja be az embert, 
hogy nincs az a vas-, vagy aczélláncz, mely keményebb 
szolgaságra fogná az embert, mint a testiség zsarnoki ön¬ 
kénykedése. 

Lélektani igazság, hogy a bűnös szenvedélyek telhe¬ 
tetlenek. A zsugori sohasem mondja, hogy már elég pénzt 
halmozott össze. Ha százezer koronája van, millióról álmo¬ 
dozik; ha a milliót összeharácsolta, azt mondja: mért ne 
lehetne nekem tíz millióm s így tovább. Az iszákos mindig 
szomjas; ha jó kedve van, iszik, ha rossz kedvű, iszik. Ha 
melege van, iszik, ha fázik, ugyancsak iszik. Az ivás jog- 
czimeiből sohasem fogy ki s csak lapos erszénye, vagy az 
ivás fizikai lehetetlensége, mert már nem bírja a poharat 
szájához emelni, szab némi határt szenvedélyének. De e 
két szenvedélynél is falánkabb a testiség. Miként a fa, a 
szén növeli a tűz erejét, minden bűn ingerli s erősíti a 
testiséget. E vadállat előtt ismeretlen e szó: elég. 

Mikor a testiség uralomra jutott, hatalmába ejti az 
egész embert. A test az érzékiség rabja lesz. A szem, a 
fül, a nyelv, az összes érzékek neki szolgálnak, a piszok¬ 
ban kénytelenek turkálni. A felséges királynőből, a lélekből 
is szolga lesz. A képzelet minduntalan a bűn képei körül 

ólálkodik, a szív a sertések moslékjával töltözik, az isteni 
ész folyton azon töri magát, hogy új s új utat-módot keressen 
a bűnös vágyak kielégítésére, még a művészet alkotásain, 
a képeken, szobrokon s a könyvekben is a szennyet keresi. 
A testiség Uralma alá jutott ember utoljára hasonlóvá lesz 
az éhes ebhez, mely végig futja, végig szaglássza az összes 
szemétdombokat, hogy valami ehetőt találjon: a prédára 
éhes testiség is leírhatatlan piszokban turkál, miközben 
megalázza az érzékeket, meg a nemes lélek tehetségeit, 
mikor őket a bűnben való segédkezésre kényszeríti. Mekkora 
szolgaság a testiség rabszolgájának lenni? 

Nagy csapásnak tartom a forradalmat, mert ilyenkor 
nem egyszer, mint a párizsi commune idején, a nép alja, 
söpredéke kerekedik felül s ragadja magához az uralmat. 
Oly biztos, mint hogy kétszer kettő négy, hogy ezek a nem¬ 
telen elemek éppen a legderekabb emberek hóhérai lesznek. 

Az emberi tehetségek s érzékek birodalmában a leges¬ 
legalsóbb érzék a tapintás, illetőleg testi érzés, mely az 
egész testre terjed ki. Jaj annak az embernek, kiben ez a 
legalsóbb érzék jut uralomra! Nemcsak a többi felsőbb 
érzéket: a látást, a hallást hajtja igája alá, de a lélek isteni 
tehetségeit is nemtelen szolgálatába hajtja. Mily iszonyatos 
látvány az ember, ki a béte humaine, a testiség vadállat¬ 
jának uralma alatt nyög! 

A tánczoló medve előttem undorító látvány. A rengeteg 
ezen erős állatja kénytelen eltűrni, hogy vaskarikát húzza¬ 
nak az orrába, kötelet fűzzenek a karikába s így vezesse 
az oláhczigány s tánczoltassa dobjának szavára. A tánczoló 
medve a szolgaság képe. Tán éppen ezért undorító lát¬ 
vány. De hát hogy festene a dolog, ha megfordítanék a 
rendet, ha a medve, az oktalan állat fűzné karikára az 
embert s ő tánczoltatná a gazdáját! Ez már valóban maró 
szatírája volna a szabadságnak. Hát kedves olvasóm, a 
dolognak fele se tréfa. A szolgaságnak, az undorító szolga¬ 
ságnak ezt a fajtáját is feltalálod a testiség rabjában, kiben 
a legeslegalsóbb érzék az egész embert karikára fűzve 
maga után vonszolja. 

Zsarnoki hatalom bilincsekbe verheti testedet, börtönbe 
ázrhat, válogatott kínokkal gyötörhet, de egyet nem érhet 
le semmiféle zsarnoki hatalom: nem törheti meg akaratod 

szabadságát, nem kényszeríthet rá, hogy hitedet, hazádat 
megtagadjad. S lám, a mit el nem érhet semmiféle zsarnok, 
azt eléri a testiség; megtöri, szolgaságba ejti az uralko¬ 
dásra termett királyi akaratot. Az ember sírni szeretne, 
mikor a nemzet ifjúsága nagy részének ily gyalázatos szol¬ 
gaságát látja. 

A helyzetkomikum netovábbja az a furcsa látvány, 
mikor a testiség engedelmes rabszolgája társai, vagy a nagy- 
közönség elé áll és kipirult arczczal, tüzes hévvel szaval 
a szabadságról, sőt esküre emeli kezét s a világba kiáltja: 
A magyarok Istenére, esküszünk, esküszünk,*' rabok tovább 
nem leszünk — s a szabadságnak ez a hőse a test állati 
vágyainak papucskormánya alatt nyög, még a béte humajme- 
tól sem szabad. 

Menj, keresd a testiség rabjában a királyi uralkodásra 
teremtett akaratot! Miként a hideg kőkeményre fagyasztja 
a vizet, az elhatalmasodott testiség úgy megzsibbasztja az 
akaratot, hogy mozdulni se képes, a testiség rabjában bele¬ 
iül az akarat a bűn szennyébe. Ilyen ember ne vegye 
ajkára a szabadság szent nevét. Minden szabadság alapja 
a lélek szabadsága a bűnös szenvedélytől. 

Eleinte a bűnös még küzködik, még bántja a lelki¬ 
ismeret. Ha lelkiismeretfurdalásaiban az Isten hivó szózatát 
ismerné meg s talpára állva neki ragaszkodnék s széttépné 
a bűn kötelékeit, még visszanyerhetné a szabadság nagy 
kincsét. Később, mikor teljességgel az állat kerekedik az 
ember fölé, csalás az isteni kegyelem különös csodája 
ránthatja ki a bűn rettentő szolgaságából. 

A bűn kívánatos, bűvölő alakban jelenik meg az ifjú¬ 
ság előtt, de csak is a bűn előtt. Utóbb belátja a bűnös, 
hogy szennyes mocsárból ivott, undorodik a bűntől, undoro¬ 
dik még maga magától is, hogy ellenállani nem tud. S jól¬ 
lehet megveti a bűnt, a bűn szokása mégis ráviszi, hogy 
újra vétkezzék. Azt teszi, a mitől undorodik, hát kell-e 
ennél csúnyább szolgaság! Rendszerint azt mondják, hogy 
a testiség állattá teszi az embert. Én azt tartom, hogy ez 
az állítás sértő az állatvilágra; az állatra időnkint rájön 
ösztöne — ez az emberben nincs meg, — ha van alkalma 
rá, kielégíti, ha nincs alkalma, belenyugszik, de rendetlen¬ 
séget az állat nem ismer, az állat nem parázna. A testiség 


rabja tehát nem az oktalan állatok közé, hanem az oktalan 
állatok alá sülved. Még ha az állat ismerné is a parázna- 
ságot, nem volna egyforma a testiség rabjával, mert az 
állat nem rántana a sárba isteni szikrát, észszel biró hal¬ 
hatatlan lelket. 

A nemtelen, a vásottan gonosz ember ki nem állhatja 
a jó, a nemes embert. A testiség gonosz zsarnoka sem 
tűr meg az emberben nemes, szép, magasztos dolgot. 
A testiség rabjának nincs kedve az imádsághoz, mint a 
betegnek nincs kedve az evéshez. A templomot kerüli, mint 
a gonosz lélek, mert ott Istenre, örökkévalóságra kellene 
gondolnia. A hitben eleinte kételkedik, mohón kap minden 
után, minek csak távolról is olyan látszata van, hogy a 
hit igazságait megdönti. Szivében sötét vágyak kelnek: bár 
ne volna Isten! Végül hogy egészen szabaduljon a lelki¬ 
ismeret fulánkjától, a bolondok közé áll, kik azt mondják: 
nincs Isten. 

A szülők, testvérek iránt követelő, majd hihetetlenül 
durva s érzéketlen. Komoly munkára semmi kedve, legfel-* 
jebb bűnös vágyai kielégítésére tesz még erőfeszítést. Ezért 
féléjszakákon át képes kóborolni. Végül, ha máskép nem 
boldogul, lopni, csalni, még ölni is tud, hogy a testiség 
zsarnokának áldozatot hozhasson. S ezzel beállott a teljes 
züllés. S az ilyen életnek pontja nem egyszer revolver¬ 
golyó, mely a boldogtalannak hite szerint véget vet e szörnyű 
szolgaságnak. 

A halál azonban az ilyennek nem szabadulást jelent, 
hanem örökös szolgaságot. Szívesen elismerem, hogy nem 
minden bűnös jut el a teljes züllésig. Még e kemény szol¬ 
gaságból is történik szabadulás, akár betegség, akár a 
lelkiismeret szava kiáltott megálljt, de mégis csak igaz 
marad, hogy nincs keményebb, nincs csúnyább szolgaság, 
mint a testiség rabszolgájának lenni. (Ha boldogtalan btínös 
olvassa e fejezetet, ki megundorodott magától és sötét ter¬ 
veket forgat bűnös lelkében, szeretettel kérem már e helyütt 
is, vegye fontolóra e megjegyzésemet: Undorodol magad¬ 
tól s menekülni akarsz nyomorodtól? Helyes. De miért 
akarsz a halálba rohanni? Ugyanolyan, de ellentétes el¬ 
határozással a megtérés útjára is léphetsz s megmentheted 
szegény lelkedet. Magad se tudod, mily közel vagy a rneg- 

téréshez. A tékozló fiú. nem akkor határozta-e el, hogy 
visszatér atyjához, mikor nyakig benne volt a nyomorban ? 
Önmagad megvetése, az undor önmagadtól, a legjobb ki¬ 
indulás a megtérésre.) Mily különös iróniája a sorsnak, 
hogy jóllehet a bűn jelenti a szolgaságot az emberre nézve, 
az ember mégis a szabadság adójában, az Istenben, látja 
szabadságának ellenségét. Különösen az ifjúságban kisért 
a rém, hogy Isten kényúri hajlamokkal van az emberrel 
szemben. Isten, ez a rettenetes nagy úr, íme az emberek 
elé szabta tíz kemény paragrafusban az ő törvényét s 
kegyetlenül megköveteli tőlünk, hogy hajszálnyira el ne 
térjünk az ő akaratától. Hát nem kemény iga-e az Isten 
törvénye ? 

De hát nézzünk csak kissé a kulisszák mögé, keressük, 
kutassuk csak, hogy hát voltakép kinek is kellenek a kemény 
parancsolatok? Az Istennek-e? Már elhidd kedves olvasóm, 
hogy az Úristen egyáltalán nem szorul miránk. Ha jók 
vagyunk, magunknak vagyunk jók, ha gonoszak vagyunk,' 
magunk látjuk a kárát, isten boldogságát nem növeli a 
mi jóságunk, gonoszságunk meg nem kisebbítheti. Hagyj 
1‘el hát azzal a gondolattal, hogy az Istennek valami haszna 
volna belőlünk. 

De hát akkor minek adott nekünk kötelező törvénye¬ 
ket? Egyszerűen azért, mert e nélkül nem boldogulhatunk, 
szabadságra, boldogságra szert nem tehetünk. 

Gondold csak át az Isten parancsolatait! 

A negyedikben a szülők tiszteletét, szeretetét paran¬ 
csolja. De hát nincs-e rendjén, hogy a szülő tömérdek 
áldozatáért legalább a szeretet s tisztelet adóját kapja 
cserébe? Aztán hogyan nevelje a szülő azt a gyermeket 
ki őt nem szereti, nem tiszteli? 

«Ne ölj!» Kinek javára szól ez? Hisz ezzel a paran¬ 
csolattal saját testi-lelki életünket veszi oltalmába az Isten. 

«Ne orozz!» Nem helyes-e, hogy keserves munkával 
szerzett vagyonodban más ne háborgasson? 

«Hamis tanúságot ne szólj felebarátod ellen.» 

Ugyan mi sokak szemében még az életnél is drágább ? 
A becsület, a drága becsület. Lám, Istennek még erre is 
volt gondja, hogy ezt a drága kincsünket megvédelmezze. 

Az első három parancsolat ugyan egyenest Istenre 

vonatkozik: azt kívánja bennük az Úr, hogy őt szeressük, 
tiszteljük, neki szolgáljunk.'Lám, gondolod talán, Isten mégis 
csak magára is gondolt! 

Hagyd el, kedves barátom! A három első parancsolat¬ 
ban is csak a mi javunkat keresi, mert tudja, hogy abban 
az esetben, ha minket ő vele nem kötnek össze a szeretet, 
tisztelet s hódolat kötelékei, zöld ágra nem vergődhetünk, 
mert ő a mi életünk, boldogságunk. 

Utoljára hagytam a kemény hatodik paragrafust, mely¬ 
hez a kilenczedik is tartozik. Hát ezt kinek javára adta 
Isten? Egyenest a mi testi-lelki javunkra. Nem gyönyör 
elvonásáról van itt szó, hanem az emberi élet forrásának 
tisztaságáról. Azt akarja Isten, hogy az ő képére teremtett 
ember származása, nevelése tiszteséges legyen, azt akarja, 
hogy az ember egészséges testet kapjon szüleitől az élet 
küzdelmeire. Betegségtől, szenvedéstől, romlástól, szolgaság- 
tóbs haláltól óv meg minket Isten a kemény hatodik para¬ 
grafussal. Töröld el ezt a paragrafust s kimondtad az 
emberiség halálos Ítéletét. Minden nép, mely nem ismeri 
el többé ezt a törvényt, a bűn mocsarába fül bele. Gondolj 
csak a kaid, asszír, római birodalmakra. 

Minden törvény korlát, vagy ha úgy tetszik, a szabad¬ 
ság korlátozása. Törvény nélkül nincs rend s rend nélkül 
minden fölfordul: az egyes ember élete, a család, a köz¬ 
ség, az állam, az egyház. Nem millió ember, de két szál 
ember sem élhet együtt törvény nélkül. 

A törvény korlát, de nem a szabadság ellen, hanem 
a szabadság javára emelt korlát. A törvény csak a sza¬ 
badsággal való visszaélés ellen akar gátat emelni. Ugyan, 
mit gondolsz? Ha a tátrafüredi fürdőigazgatóság vagy a 
Kárpát-Egyesület turistautat építtet a Tátra legtetejére s 
megfeledkezik a korlátokról, úgy hogy nap-nap mellett zuhan¬ 
nak egyesek s társaságok a mély hegyszakadékokba, a für- 
dőző közönség, a sajtó, az egész ország nem csapna-e 
egetverő lármát, hogy micsoda könnyelműség, lelkiismeret¬ 
lenség s gondatlanság az, hogy korlátokról nem gondos¬ 
kodtak s így a turisták életét folyton veszélyeztetik? S te 
zúgolódni akarsz, hogy Isten az élet útjára parancsolatai¬ 
ban útmutatókat s korlátokat szabott, hogy örvénybe, rom¬ 
lásba ne zuhanjunk s végső czélunkat elérhessük? Hát 

Isten törvényeivel nem szabadságodat védi-e mások gonosz¬ 
sága és saját magad vaksága s könnyelműsége ellen? Meg¬ 
bántod az Istent, ha csak gondolatban is fölteszed róla, 
hogy minket szolgaságra teremtett. Nem, barátom, nem 
szolgaságra, szabadságra teremtett minket az Ür s a mikor 
a bűn szolgaságba ejtette az emberiséget, Isten saját egy¬ 
szülött Fiát küldte a földre, hogy minket kiszabadítson a 
bűnnek csúnya szolgaságából, hogy minket az Isten fiainak 
szabadságával megajándékozzon. Isten ellensége a rendet¬ 
lenségnek, a szabadosságnak, de nem a szabadságnak. 

«Az igazság megszabadít titeket.)) (Ján. 8, 32.) Ez/sza- 
badságunk megszerzőjének a szava. 

Ha Isten a hit révén uralkodik az észen s akaraton s 
a test meghódol a hit isteni világossága által vezérelt ész¬ 
nek s akaratnak, akkor születik meg az igazi rend, az igazi 
szabadság. Mentesség, szabadulás a bűntől — ez a szabad¬ 
ság alapja s gyökere. 

«A ki bűnt tesz, szolgája a bűnnek» — mondja az Úr 
az idézett helyen. A bűn szokása benső kényszert szül s 
ezzel gyökerében támadja meg a szabadságot. Mit használ 
az embernek, ha az egész világgal szemben megvédi sza¬ 
badságát, ha nem tudja ezt a drága kincset megvédel¬ 
mezni önnönmagától! 

Mily keserű szatírája a sorsnak, hogy a középiskolai 
ifjúság az érettségi után, a szabadság mámorától lerészegítve, 
nagy mulatságot csap, nem egyszer végigjárja az összes 
korcsmákat s zavart fejjel utoljára a legrosszabb hírű helyre 
tér be! 

Hát a. mocsárba kell feküdnöd, kedves barátom, hogy sza¬ 
badságodról meggyőződjél ? Mily szánandó az ifjú, ki szeren¬ 
csésen befejezte középiskolai tanulmányait s megszabadulva 
a szülői ház, az iskolai rend emelte korlátoktól, a szabadság 
vágyától hevítve kerül az egyetemre vagy akadémiára s 
szabad voltát tapasztalatlanságában arra használja föl, hogy 
a bűn karjaiba dűl s a rabszolgaságnál csúnyább szolga¬ 
ságba rohan! Abból áll-e az ember szabadsága, hogy mély 
verembe ugrik, melyből aztán szabadulni nem tud? Nem, 
barátom, ha azzal akarod megmutatni szabad voltodat, hogy 
csupa szabadságból csúnya szolgaságba rohansz, — ez nem 
szabadság, ez őrültség. 

Remélem, hogy könyvem nevelők kezébe is kerül. Ezek 
kedvéért idézem e helyütt Payot szavait: «Jaj neki, ha a 
fiatalember, miként az Európa és Amerika minden egye¬ 
temén történik, teljes szabadságában magára marad, támasz, 
lelki irányító nélkül, annak lehetősége nélkül, hogy az ábránd- 
képek vastag, fullasztó légkörét áttörhetné! A tanuló, mintha 
el volna kábulva, nem tudja magát mihez tartani, a kör¬ 
nyezetében élő előítéletek vezetik. Ki az, a ki meglett 
korában visszaemlékezve erre a korra, nem kárhoztatná a 
társadalom gondatlanságát, mely minket a liczeum vagy a 
gimnázium elhagyása után teljesen magunkra hagyva, kilök 
egy nagy városba erkölcsi támasz s tanács nélkül, kivéve 
azokat a forgalomban levő ostoba szólásformákat, a melyek 
csillogó fénynyel teszik tetszetőssé azt, ami pusztán állatias 
élet?» (Az akarat nevelése 143. 1.) 

Valóban iszonyú vád a mai társadalom ellen! Annál 
rettenetesebb e vád, mert tökéletesen igaz. 

A Szent-Imre-kollégium csakis az ifjúság egy töredéké¬ 
nek nyújt támaszt s menedéket. Budapesten nem egy, de 
10 — 15 ilyen kollégium volna szükséges. De immár végzek 
e szomorú fejezettel. 

Érzem, hogy ez a fejezet nem úgy hangzik a testiség 
rabjának a fülében, mint a szabadság diadaléneke; szeret¬ 
ném is megvigasztalni a bűn szolgaságában sinylődőt. De 
nem teszem e helyütt. Ha szabadulni akarsz a bűn utála¬ 
tos rabszolgaságából, olvasd el a harminczkettedik feje¬ 
zetet. Itt azokhoz szólok még pár szót, kiket saját vigyá¬ 
zatuk s Isten kegyelme megóvott a bűn szolgaságától. 

Ugyan, mondjad, kinek könnyebb őrizkedni a részeg¬ 
ségtől: annak-e, a ki inni szokott vagy annak, ki sohasem 
él szeszszel? Világos, hogy annak, ki sohasem iszik. Az 
orvosok s papok is sokkal biztosabbnak tartják a része- 
" geskedő megjavulását, ha teljes tartózkodásra szánja el 
magát. 

A tiszta élet terén ugyanez az igazság érvényesül. 
Legkönnyebb a tiszta élet annak, ki sohasem kóstolt a til¬ 
tott gyümölcsből; a bűn után tisztán élni már jóval nehe¬ 
zebb. Azt szokás mondani: a szokás második természet. 
Ez különösen a testiség gonosz szokására áll. De itt nem¬ 
csak a szokás, de egyetlenegy bűn is gyengíti az akaratot. 

Szuszai A.: A tiszta életről. 8 

Ha tehát igaz barátja vagy a szabadságnak, ha büszke 
vagy szabadságodra, kérve-kérlek, óvakodjál attól az első 
lépéstől is, mely a szolgaságba való indulást jelentené. 
A testiség lejtő, melyen az ember romlásba gurul. Gondolj 
alpesi hegyóriásra. A ki veszedelmes örvény fölött félrelép, 
egyensúlyát elveszítve, föltartózhatatlanul rohan az örvénybe, 
míg lent összezúzott tagokkal holtan terül el. Oh hányán 
gondolták könnyelműségükben, hogy ők veszedelem nélkül 
tehetik meg az első lépést a lejtőn, hányán hitték, hogy 
akkor állnak meg, mikor akarnak! Csalódtak, keservesen 
csalódtak. Az első bűn után jött a második, harmadik s 
ők feltartózhatatlanul gurultak a lejtőn a szenny s romlás 
mocsarába. Nem akarsz az örvénybe jutni? Akkor hát ne 
tedd meg az első lépést a lejtő felé. 

Nagyon találóan írja Acton, hires angol orvos: «Ha 
egy fiatalember azt akarja, hogy súlyos nemi szenvedésben 
legyen része, biztosabb utat nem választhat, mintha meg¬ 
hódol a tisztátalanságnak azzal a szándékkal, hogy ismét 
önmegtartóztató lesz, mihelyt «kitombolta magát». A bűnös 
szokással való szakítás, mely szokás az emberi szervezet 
minden izébe beleveszi magát, akkora nehézséggel jár, hogy 
a bűn útjára induló ifjúnak az első lépéskor oda kiálthat¬ 
juk: Oly útra térsz, melyből sohasem találsz vissza^). 

Acton nem ismeri a krisztusi bűnbánat csodás erejét, 
mely még a szokás rablánczát is széttöri, mivel az emberi 
akarat Isten kegyelmére támaszkodik; de annyi bizonyos, 
hogy a mily gyakori a szokásos bűn, oly ritka az igaz 
megtérés a lélektani akadályok miatt. 


12. A züllés útja. 

A szabadkőművesség a katholikus egyház szertartásait 
majmoló czeremóniákkal, titokzatos jelekkel, beszéddel s 
éjjeli titkos gyűlésekkel igyekszik tagjaira hatni. És saját¬ 
ságos, — a titokzatosség vonzóerővel bír még művelt em¬ 
berekkel szemben is, jóllehet jókora porczió komikum is 
vegyül beléje. 

Az afrikai bűbájos szintén a titokzatosságnak köszöni 
végzetes befolvását embertársaira. 

A testiség minden fajta bűne szintén kerüli a világos¬ 
ságot, mint bizonyos éjjeli állatok, melyek az éjszaka be¬ 
álltakor gyakorolják vérszopó mesterségüket. Rejtekhely és 
sötétség a testiség garázdálkodásának kedves eleme. És 
sajátságos, — szülők és nevelők rendszerint nem mernek 
a sötétségbe bevilágítani, hogy az ifjúság a valót láthassa. 
Nem szemrehányáskép írom ezt. Vannak idealisták, kik azt 
tartják, hogy az ifjúságot meg kell kímélni az emberi élet, 
az emberi nyomorúság sötét oldalának megismerésétől. 
Tény, hogy itt-ott valóban akad egy-egy ifjú, kit a Gond¬ 
viselés különös kegyelme, a szülők s nevelők aggódó sze- 
retete boldog tudatlanságban tart meg; felnőnek a nélkül, 
hogy az emberi gonoszság alávalóságáról csak sejtelmük is 
volna. Valóban irigylésre méltó, boldog ifjak, kiknek szeme 
csak a jót, csak az erényt látja. 

Ám ezek kivételek, nagyon ritka kivételek; a való az, 
hogy mai napság a bűn szemtelen tolakodása miatt a leges- 
legtöbb fiatalember szinte kénytelen a bűnről tudomást venni, 
sőt nem ritka az az eset, hogy az ifjú hamarább és jobban 
ismeri a bűnt, mint az erényt s könnyelműségében elveszti 
az erényt, mielőtt becsének tudatára ébredt volna. 

• A bűn rút. alávaló, vészthozó s mégis megejti nagyon 
is gyakran az ifjút, jóllehet alig akad fiatalember, kibe 
legalább kis porczió idealizmus ne szorult volna. Hogyan, 
miért hódít a bűn rút volta daczára? 

A bűn hódításainak egyik s meggyőződésem szerint 
nem utolsó oka, hogy az ifjúság nem ismeri a bűnt mez¬ 
telen valóságában. A homály, a titokzatosság különös dol¬ 
gokat sejtet a bűn leple alatt, a fölizgatott kíváncsiság azért 
folyton a nemi élet dolgai körül ólálkodik, a képzelődés a 
testiség bűneit bizonyos glóriafénynyel veszi körül, a bol¬ 
dogság netovábbjának tartja; így esik aztán sok ifjú a 
pocsolyába. 

Ebben s a következő két fejezetben tollebbentem a 
titokzatosság fátyolát, a bűnt mintegy pőrére vetkőztetve, a 
maga valóságában mutatom meg neked. Nem azért teszem 
ezt, hogy a bűnt veled megkedveltessem, hanem épen 
ellenkezőleg, azért tárom eléd a valót, hogy a bűnt meg¬ 
utáljad. 

Őszintén megvallom, hogy akkor, mikor az ifjúság sze- 

reLetélöl hajtva, a szükséges élet- s kórtani tanulmányokat 
tettem, úgy éreztem magamat, mint az orvos, kit a tudo¬ 
mány szeretete s embertársainak a java a kloakába visz 
le; addig is utáltam a bűnt, az idevágó tanulmányok még 
jobban utaltatták meg velem az emberiségnek e sötét átkát. 

Undort, egészséges undort a bűntől, akarok tebenned 
is kelteni. Ez is hatásos szer a bűn ellen. Ha azonban azt 
hiszed, hogy csiklandozó pikantériákkal szolgálok, nagyon 
csalódd s akár le is telieted a könyvet, ha ilyesmit vársz 
tőlem. E három fejezet végtelenül szomorú. 

Ha meg ellenkezőleg kétséged támad, vájjon járja-e, 
hogy papi ember ilyesmiről írjon, aztán megengedhető-e, 
hogy tisztességes fiatalember ilyesmit olvasson, megnyug¬ 
tatásodra mondhatom, hogy a bűn ismerete egymagában 
senkit sem tesz bűnössé. Lám, az Isten mindenütt jelen 
van s azért mindent lát, mindent tud. Nincs bűn-zug se a 
csillagok fölött, se a csillagok alatt, se a föld mélységes 
mélyében, a hol látatlanul lehetne vétkezni. Még a pokol¬ 
ban is ott van az Isten, mert hisz az ő hatalma gyújtotta 
meg a pokol tüzét, az ő hatalma tartja fönn a kárhozatot 
(mmt a hogy az ország pénzén nemcsak iskolákat, de bör¬ 
tönöket is tart fönn a királyi hatalom). Nincs az a förte- 
lem, melyet ember elkövet vagy csak elkövethet, melyről 
Istennek tudomása nem volna. S lám, Isten e tudása daczára 
is végtelenül szent: pontosan ismeri a bűnt, de egyben 
végtelenül gyűlöli is. Ember sem lesz bűnössé azzal, hogy 
ismeri a bűnt, ha egyben szivéből utálja. Azért valóságos 
szentek is írtak s olvastak a bűnről a nélkül, hogy erényük¬ 
ben kár esett volna. 

De ezzel korántsem azt akarom mondani, hogy a bűn¬ 
nel való foglalkozás semmi veszélylyel sem jár. 

En mindenekelőtt feltételezem, hogy nem ((könnyelmű 
gyerekekkel», hanem az igazságért hevülő komoly ifjakkal 
van dolgom, kik valamelyest értenek az önfegyelmezéshez 
s a kiket jószándék vezet könyvem olvasásában. 

Nem tanácsolnám senkinek, hogy akárkinél, bármely 
ilyen dolgokról szóló munkában keressen fölvilágosítást. 
Mikor bepillantottam az orvosi irodalomba, szivemből meg¬ 
sajnáltam az orvosnövendékeket, mert a számukra szüksé¬ 
ges tudományt szegényeknek néha szenny- és sártengerből 

kell kihalászniok. Egy Parent Dachatelet, egy Ribbing finom 
erkölcsi érzékkel tárgyalja a bűnt, de például egy Fóréi¬ 
nál a tudomány csak sok tévedéssel és piszokkal keverve 
kapható. Nem mondom, hogy durva, sértő szavak fordulnak 
elő könyvében; a szellem az gyakorta állatias s tanácsai 
néha undorítók. Az előbbi kettő hivő keresztény, az utóbbi 
hitetlen. Azt hiszem, ez eléggé megmagyarázza a kétféle 
tárgyalási módot. 

De ama finom érzésű orvosok s más tudós társaik sem 
űáak az ifjúságnak, hanem megállapodott jellemű, komoly, 
tudományos embereknek. Őszintén megvallom, nem isme¬ 
rek orvosi munkát, melyet az ifjúság minden veszély nél¬ 
kül olvashatna. Ez is egyik indítéka volt annak, hogy mun¬ 
kám megírására szántam el magam. 

Bár távol van tőlem, hogy valakiben bűnös kíváncsisá¬ 
got keltsek, mégis ismerve az emberi természet gyarlóságát, 
kérve-kérlek, kedves olvasóm, fogd zabolára képzeletedet s in¬ 
díts magadban jószándékot: okulást keresek és semmi egyebet! 

Most térjünk a dologra. 

* 

Ha a dolgok mélyére akarunk pillantani, előbb az em¬ 
beri szervezetbe kell beletekintenünk. Ez annál is inkább 
szükséges, mert a mai művelt nemzedék sok mindenfélét 
tud; a bogarak különféle fajaitól a csillagokig sok mindent 
ismer, csak magamagát, saját testi-lelki szervezetét nem 
ismeri. Nem csoda aztán, hogy annyi bűnt s baklövést 
követ el testi-lelki egészsége ellen. 

Az ember testből s lélekből áll. 

Földi zarándoklásunkban az összekötő kapocs a lélek 
s a külső világ között a test. Közvetetlenül a lélek nem 
közlekedik a világgal a földi életben; a lélek és világ 
között nincs Marconi-féle dróttalan távíró. Másszóval, a lélek 
a test szolgálatára van utalva, nélküle az emberi lélek 
mostani állapotában sehogy sem boldogul. 

Ámde a test különféle részei és szervei nem egyfor¬ 
mán fontosak a lélekre nézve. A jó gyomor, erős tüdő, 
aczélos izmok fontosak az egész emberre nézve, a lélek¬ 
nek azonban elsősorban érzékekre van szüksége s az össze¬ 
kötő kapocs az érzékek s a lélek között az idegrendszer. 
Ez a közlekedőhíd a világ s a lélek között az emberi szer- 

vezetnek legfinomabb, majdnem azt mondhatnám, legszel- 
lemibb része. 

Miből áll az idegrendszer? Alkotó részei: 1. a nagyagy 
a koponyábafi; 2. a kisagy a koponya hátsó részében; 3. a 
gerinczagy, mely a gerinczoszlopban mint hosszúkás hen¬ 
ger fut végig. A három agy nem független egymástól, össze¬ 
függ egymással, együttesen mintegy egy agyat alkot. Ez az 
idegrendszer középponti része. 

Ebből a középpontból vezetékek indulnak ki az egész 
testbe: az idegek, még pedig a nagyagyból 12 pár, a 
gerinczagyból 31 pár idegpamat fut ki. 

Az idegek czérnához hasonló szálak; kezdő elágazá¬ 
sukban, az agyban s végső elágazásukban, a test különféle 
részeiben, oly finom fonalak, hogy szabad szemmel nem is 
láthatók. A test minden szerve, minden porczikája az ide¬ 
gek révén összeköttetésben áll az agy- s gerincz velő vei. Ez 
dióhéjban az idegrendszer boncztani oldala. 

Mi már most az idegrendszer föladata? 

E kérdésre az élettan ad feleletet. 

Az idegek két fontos dolgot művelnek; közvetítik\l. az 
érzést, 2. a mozgást. 

A testben kétféle mozgás van: olyan, a mely az aka¬ 
rattól független, minő például a szív, a gyomor mozgása s 
olyan, mely az akarattól függ, mint például a kéz, láb, a 
nyelv mozgása. Az idegektől független mozgás azonban 
nincs a szervezetben; mind a két fajta mozgás az ideg¬ 
rendszertől függ. Az érzést itt tágabb értelemben kell ven¬ 
nünk, vagyis mindazt, a mi kívülről az érzékek révén vagy 
belülről az idegekre hat, érzésnek nevezzük. 

Az idegrendszer olyan, mint telegrafálásra vagy tele¬ 
fonálásra berendezett villamostelep. A középponti állomás 
az agy, a külső állomások az egyes érzékek, szervek és 
tagok. Az idegfonalak a vezetősodronyok a középponti s 
külső állomások között. A vezetősodronyok szállítják a vil¬ 
lamoserőt, közvetítik a telegrafálást s telefonálást. Ugyanezt 
teszik az idegek; mindent, a mi a testre hat, megtelegrafál- 
nak az agynak s viszont az agy révén a léleknek s viszont 
a lélek parancsára az agy útján mozgásba hoznak izmot, 
csontot, tagot. 

Általános élettani törvény, hogy az az érzék, szerv, 

vagy testrész, melynek idegei elromlottak, megszűnt mű¬ 
ködni, más szóval a szervezetnek ilyen beteg része se nem 
érez, se nem mozgattatik; ha pl. a szem idege, mely a 
látást közvetíti, elszakadt, vagy elsorvadt, gyógyíthatatlan 
vakság áll be, ha a láb idegei megbénultak, a láb merev, 
használhatatlan. 

Az egészséges idegrendszer tehát a test egészségének egyik 
alapfeltétele; többet mondok: az egészséges idegrendszer a 
lelki egészségnek is sine qua non-ja. 

Húr nélkül szűkölködő hegedűn, vagy zongorán nem 
lehet játszani; ideg nélkül a lélek sem boldogul a testtel. 
Ha nincs ideg, a lélek nem közlekedhetik a világgal, sőt 
még a testről sem tud semmit. 

Tehát az idegrendszer a léleknek nélkülözhetetlen 
szerszáma, eszköze. Világos, hogy az se lehet közömbös a 
lélekre nézve, hogy milyen állapotban van ez a nélkülöz¬ 
hetetlen eszköze. 

Minden testi betegség hatással van a lélekre. Ha vala¬ 
mikor komolyan beteg voltál kedves olvasóm, emlékezhetel, 
mily savanyú képet vágott betegségedhez lényednek neme¬ 
sebbik része: lelked, jóllehet nem ő, hanem jó pajtása, a 
test volt beteg. De mikor idegbajról van szó, a lélek egészen 
oda van, szenved, ügyetlenkedik, sőt sokszor úgy viselke¬ 
dik, mintha nem az idegrendszernek, hanem neki volna 
baja, holott a lélek, mint szellem fizikailag nem lehet beteg. 

A mint egy Liszt sem tud oly zongorán tisztességes 
nótát kiverni, melynek húrjai részint elszakadoztak, részint 
el vannak hangolva: úgy a lélek sem boldogul a beteg 
idegrendszerrel. A beteg idegek hamis benyomásokat, képe¬ 
ket közölnek a lélekkel, félrevezetik a lelket s az eredinény, 
hogy maga a lélek is gonosz szinben tűnik fel, úgy visel¬ 
kedik, mintha megbolondult volna; pedig csak az ideg- 
rendszer bomlott meg. A mit lelki betegségnek, őrületnek 
neveznek, az voltakép idegbaj s nem a lélek betegsége. 
Egészséges idegrendszer nélkül tehát nincs egészséges lelki 
élet Mivel pedig az egészséges lelki élet az erkölcsi életnek 
is eiőfeltétele, világos, hogy az idegrendszer egészsége az 
erkölcsi életre nézve sem lehet közömbös; de ezenkívül 
még közvetetlen összefüggés is van a szaporodási ösztön 
meg az idegrendszer, az erkölcsi élet és az idegek között. 

Az ösztön idegeinek középpontja a gerinezvelő. E szerint 
az ösztön szerveinek az izgalma közvetetlenül a gerinczvelőre 
hat s viszont a gerinezvelő izgalma ezen szerveket is izga¬ 
lomba hozza. 

Ámde a gerinezvelő az agyvelővel is összeköttetésben van 
s a gerinezvelő izgalma átterjed az agyvelőre is s e ponton 
jut a lélek tudatára. Ha viszont a lélek akar az ösztön 
szerveire hatni, ezt közvetetleniil nem teheti, mert a lélek 
a gerinczvelőre egyenest nem tud hatni, a lélek csakis az 
agy révén hat a gerinczvelőre és az ösztön szerveire. Ebből 
következik, hogy abban az esetben, ha bőrbaj helyi izgal¬ 
mat okoz, vagy a gerinezvelőben pl. betegség miatt támad 
izgalom s ez az izgalom átterjed az ösztön szerveire, bűn¬ 
ről nem lehet szó, mert az egészben a léleknek, az akarat¬ 
nak semmi része nincsen. Utólag az agy révén a lélek is 
értesül az izgalomról, de ha semmi gyönyört nem keres 
benne, nem jöhet létre bűn. 

Nagyon tartok tőle, hogy száraznak találod kedves 
olvasom, ezt a tudományos fejtegetést. De én felvilágosí¬ 
tást és pedig alapos felvilágosítást akarok a fiatalságnak 
nyújtani s e fejtegetés nélkül nem lehet a dolog mélyére 
látni, a fiatalság pedig nagyon is hajlandó azt hinni, hogy 
papok, nevelők túloznak, mikor a testiség romboló hatásai¬ 
ról beszélnek. 

Fejtegetésünkből mindenekelőtt megértjük a gondo¬ 
latok fontos szerepét a tiszta élet kérdésében. 

A ki bűnös gondolatokat forgat elméjében, a bűn képei¬ 
vel mindenekelőtt az agyvelőt hozza izgalomba. De itt nincs 
vége az élettani folyamatnak. Az agyvelő izgalma önkény¬ 
telenül átterjed a gerinczvelőre s innen az ösztön szerveire. 
A gondolat tehát egész forradalmat csinál az agyrendszer- 
ben és az ösztön szerveiben, más szóval a gondolati bűn 
ugyanazt az élettani folyamatot hozza létre, mint a csele¬ 
kedeti bűn. Hasonlóképpen az, ki szemével vétkezik, élet¬ 
tani szempontból cselekedeti bűnt követ el, mert a szem 
vétke épúgy izgalomba hozza az egész szervezetet, mint a 
cselekedeti bűn. 

Ha már most azt a kérdést vetem fel: mi hát voltakép 
a testiség bűne, melyért sokan egészséget, becsületet, lelki¬ 
ismeretet s örök üdvösséget áldozaturoda dobni készek, 

az élettan azt mondja: a bűn öröme nem egyéb, mint rövid 
ideig tartó idegizgalom, mely emberrel s állattal közös. Gondol¬ 
kozzál csak ifjú barátom, érdemes-e állati, múló gyönyörért 
egészséget, becsületet, örök üdvösséget koczkára tenni! 

Az ösztönnek fontos, magasztos a czélja. Hitvesi szere¬ 
tettel párosulva, a krisztusi szentség malasztjával meg¬ 
nemesítve, az emberi nem szaporodásának kell szolgálnia. 
Ez nem gyerekjáték, ez nem mulatság, hanem férfiúhoz, 
keresztényhez illő nagy feladat. 

A természet, jobban mondva az emberi szervezet ház¬ 
tartása úgy van berendezve, hogy az ösztön a házasság 
korlátja között semmi veszedelmet sem hoz az emberre; de 
jaj annak, ki túlteszi magát a természet törvényein s a szapo¬ 
rodásra szánt ösztönt bűnös gyönyörök forrásává degradálja! 

Az első bűn az élet törvénye ellen az életnedvek 
elfecsérlése, mely az önfertőzésnek s más cselekedeti bűnök¬ 
nek az eredménye. Ez az emberi szervezetnek legfinomabb 
s legbecsesebb anyaga. Ez teszi a férfiút férfiúvá. Ezen 
életnedvek jelentkezése még korántsem jelenti, hogy az 
ösztön kielégítést kíván, vagy követel. Ez csak annyit jelent, 
hogy a szervezet nagy lépésekkel a kifejlődés felé siet. 
Ezeket a nedveket a szervezet mint becses anyagot, fel¬ 
használja az egész test, de főleg az idegrendszer felfrisí- 
tésére, megerősítésére. Csak az az ifjú bir a természet 
nyújtotta egész erővel, ki magát ezen életnedvek elfecsér- 
lésére nem adja. A felesleg eltávolításáról maga a természet 
gondoskodik. Ha ez 10—14 naponkint egyszer történik, a 
szervezet semmi kárát sem vallja. Itt betegségről, vesze¬ 
delemről képzelődni felesleges aggodalmaskodás. Ámde nem 
képzelt, hanem nagyon is reális a veszedelem, ha a gonosz 
akarat zavarólag nyúl a szervezetbe. 

Már a jó öreg Hippokratesz is tudta, hogy az önfertő¬ 
zés s egyéb kicsapongás okozta elfecsérlése az életnedv¬ 
nek gyengíti az emberi szervezetet. Szent Pál apostol utján 
arról értesülünk, hogy az ókori atléták is ismerték a bűn 
gyengítő hatását s azért a küzdelem előtt önmegtartóztatásra 
fogták magukat. 

Egy modern orvosnál olvasom: ((Kezdetben a szervezet 
még csak pótolni igyekszik valahogy az elvesztett anyagot, 
lassankint azonban a pótlás már csak az egész szervezet 

rovására történhetik)). A bűn okozta erőpazarlás visszahat 
az idegrendszerre, a látásra, az emlékező s gondolkodó 
tehetségre, szóval az egész emberre. 

Ámde ez az éremnek csak egyik oldala. Még az élet¬ 
erő elfecsérlésénél is károsabban hat a szervezetre a folyton 
megújuló idegizgalom. 

Áz idegek nincsenek aczélból, de még vasból sem. Ha 
valaki kalapácsot ragad s nap-nap mellett a zongora aczél- 
húrjain dörömböl vele, még az aczéldrótok is elhangolód¬ 
nak, sőt el is szakadoznak. Hát a szervezet finom ideg¬ 
szálai, a gerincz- és agyvelő rendkívül finom anyaga kár nélkül 
állhatnák ki a bűn okozta idegforradalmat? 

Forradalomnak nevezem az agy — s idegrendszer izgal¬ 
mát és pedig teljes joggal — az élettan ugyanis alig ismer 
valamit, a mi úgy felkavarná, felzaklatná az agy- s ideg- 
rendszert, mint a testiség okozta izgalom, mely néha a föld¬ 
rengés erejével hat a szervezetre. 

A szaporodási szervek izgalma íelrázza a gerinczvelőt, 
ott vértódulást okoz. Ez magyarázza meg az összefüggést 
a kicsapongó élet s a gerinczvelősorvadás között. 

A gerinczvelőről az agyra is átterjed az izgalom. Ennek 
eredménye aztán fáradság, általános ideggyengeség, emész¬ 
tési zavarok, sokszor álmatlanság, hisztéria, ideggörcs s nem 
egyszer az őrület. Retan dr. szerint az örültek 50°/o a ki¬ 
csapongás országútján jutott az őrületbe. 

Ribbing dr. az önfertőzés eredményei között az emlí¬ 
tett bajokon kívül még tüdő- s szívbajt is említ. Semmi 
annyira elő nem készíti a szervezetet a sorvadásra , mint a 
testiség bűne. 

Á bűn okozta romlás a lelki életet is megmérgezi. Az 
önfertőző érzi, tudja, hogy alávaló dolgot tesz. A bűn után 
felzaklatott lelke megfogadja: nem teszem többé; ámde a 
bűn meggyengítette az akaratot s tán röviddel rá megint 
beleesik a sárba. Azt hitte a boldogtalan, hogy gyönyört s 
nyugalmat talál, e helyett kínos nyugtalanság az osztály¬ 
része s a szennyes titok, melyet féltő gonddal őriz, lidércz- 
ként nyomja lelkét. Ez a zaklatott lelki állapot a testi 
szervezetre is visszahat. Pár szóval így jellemezhetem a bűn 
okozta romlást: hanyatlás*sülyedés, a testi-lelki élet züllése. 

Az erkölcsi élet szempontjából legsajnálatosabb az 

akarat elgyengülése, mert az akaraton fordul meg az egész 
erkölcsi élet. Az akarat gyengülésével jár az erkölcsi Ízlés 
romlása, az idealizmus pusztulása. 

A romlatlan ifjúban erő s lelkesedés lakozik, mely 
magasra tör, ideálok után lelkesedik. A testiség a sárba 
rántja a lelket. Még a sas sem repülhet a magasba, ha 
sárcsomók tapadnak szárnyaihoz; a testiség rabjának pedig 
szenny az eledele, olyan,' mint a szárnyaitól megfosztott 
pillangó, mely azelőtt a napfényben fürdőit, finom mézzel 
táplálkozott, most pedig csúnya féreggé lett, mely a földön 
csuszik-mászik és rothadó dögtesttel táplálkozik. A testiség 
rabja elveszett az ideális élet számára, nemcsak Isten 
gyermekéhez, de még emberhez sem méltó életet sem él. 

Az idegrendszer nem egyforma minden emberben. 
A nőknek általában gyengébb idegeik vannak, mint a férfiak¬ 
nak. De a férfiaknál is az egyiknek erősebb, a másiknak 
gyengébb s érzékenyebb az idegzete. Innen van, hogy az 
egyiket valamely szó, kép, tekintet izgalomba s kísértésbe 
hozza, holott a másik hidegen marad. A kinek túlérzékeny 
az idegzete, annak kétszeresen vigyázásra s önfegyelme¬ 
zésre van oka. Ám elbizakodásra senkinek sincs joga. Szent 
Pál világosan megírta, hogy mindnyájan törékeny edényben 
hordozzuk erényünket. 

Az idegrendszer különfélesége a nyitja annak is, hogy 
az egyik hamarább, a másik később teszi magát tönkre. 
Némely fa ledöntésére száz fejszecsapás szükséges, más¬ 
nak nyolczvan is elég, ismét más még kevesebb csapásra 
is ledől. így az egyik bűnös rövidesen rommá lesz, másnál 
csak később jelentkezik a bűnokozta romlás. A vég azon¬ 
ban mindig siralmas. 

A diákéletnek, melynek pedig mint a tavasznak, mindig 
szépnek kellene lennie, mondom, a vígságra termett diák¬ 
életnek végtelenül szomorú jelensége a korai hervadás, a 
letörés a pálya közepén, nem egyszer a diákélet végén. 
Az a vígkedélyű, szép reményekre jogosító diák egyszerre 
nyomott hangulat rabja lesz, a törekvő fiatalember a nem- 
bánomság, a lustaság csúnya, képviselőjévé vedlik át, kinek 
az érettségi, a diploma elérhetetlen kincsesé lesz. tudod 
mi e letörésnek rendes oka? A bűn okozta idegbaj: akár 
önfertőzés, akár más a bűnnek a neve, a romlás egyformán 

jelentkezik. A fáradt, a beteg embernek nincs kedve mun¬ 
kára, a bágyadt idegrendszer nem alkalmas a tanulásra. 
A meggyengült emlékezőtehetségnek, a zavart elmének, az 
idegizgalomtól elzsibbadt akaratnak sem kedve, sem ereje 
az előre törtetésre, haladásra. 

Külömben ne gondold kedves olvasóm, hogy csupán 
a nőtelen fiatalember lehet a romlás áldozata. 

A művelt közönségben bizonyos orvosi körök segítsé¬ 
gével, nemsokára rátérünk, babonás felfogás terjedt el a 
tiszta, önmegtartóztató életnek veszedelmes, ártalmas voltá¬ 
ról. Előre is kijelentem, hogy ez a babona, miként más 
babona is, mesebeszéd, de a házaséletnek ártalmas volta 
bizonyos esetekben nem mesebeszéd, hanem tiszta valóság. 

A krisztusi törvény, mely igazságra, természetre, kegye¬ 
lemre épít, a tiszta élet keretébe állítja a házasságot, a 
hűség megőrzésére, a házasság törvényeinek megtartására 
fegyelmezettséget, önmegtartóztatást követel. 

Az élettan törvényei, melyekben a józan ész nyilat¬ 
kozik meg, ugyanazt követelik: esetleges betegség, havi 
tisztulás, a terhesség kezdete, Főleg első Ízben, a ter¬ 
hesség előhaladott állapota, az anya szervezetének leg¬ 
alább is hat hétig tartó visszafejlődése a szülés után 
határokat szabnak a házasjognak. Ehhez járul a \ nagy 
élettani törvény, hogy a szervezet csakis akkor alkalmas 
a szaporodásra, ha elérte a kifejlődés, az érettség fokát. 
Ez az érettség akkor áll be, mikor a test fejlődése fölfelé 
megszűnik, ez körülbelül a 24-ik évben következik be az 
iíjaknál, a 20-ik évben a leányoknál. 

Mindazok, kik az élettan törvényeit megszegik, a házas¬ 
ságban is romlásba rohannak. 

Ha fejletlen fiatalemberek vágnak neki a házasodás- 
nak, könnyen roppant árt fizetnek merész vállalkozásukért. 

Varleynál a bombayi császári iskolafelügyelő követ¬ 
kező szavait találom: «A hindu és parszi fiúknak éles eszük 
s nyílt felfogásuk van s a tanárok nem is kívánhatnak 
maguknak buzgóbb s kitartóbb tanítványokat, de ez csak 
addig tart, míg 16-ik évüket el nem érték, a mikor a dicső¬ 
ségnek hirtelen vége szakad. Tán tudja, hogy ezek a fiúk 
már 14—15 éves korukban házasságra kelnek. S e korai 
házasodás következményei valóban siralmasak. A fiúk leg¬ 


nagyobb része kimerültté, kiéltté lesz, mielőtt 17 éves 
korukat eléri. Tetterejüknek s fiatalos vígságuknak vége. 
Ha aztán arról van szó, hogy valamely szakban kitartó 
szorgalmat fejtsenek ld, minden erőlködésük rövidesen csü¬ 
törtököt mond s keserves csalódás az osztályrészük. Ezt 
bizonyítják az összes tanárok, kik felügyeletem alatt álla¬ 
nak)). A dolog megvilágítására meg kell jegyeznem, hogy 
Indiában az ifjúság 3—4 évvel korábban fejlődik, mint 
nálunk s ott a 14—15 éves ifjú olyan fejlett, mint nálunk 
a 18—19 éves fiatalember. 

Hasonló golgot olvasok Ribbing dr.-nál a török efíen- 
dikről (urakról). Míg a török nép fia az erő bélyegét viseli 
magán, a tehetős úri osztály általában vérszegény, gyönge 
idegzetű. A szegény török ugyanis nem veszi igénybe 
Mohamed engedélyét s rendesen beéri egy feleséggel, a 
gazdag osztály ellenben háremmel bir, mely csakhamar 
pocsékká teszi életerejüket. Az egyes személyek életéből a 
gyengeség átszáll a közéletre és semmi kétség sincs benne, 
hogy a «beteg ember)) kevésbbé volna beteg, ha az ország 
vezető emberei az «in exhausta pubertás®-szál birnának, me¬ 
lyet Tacitus, mint a germánok kiváló sajátságát emleget. 
Ugyanezen kiváló szakembernél olvasom, hogy «egy statisz¬ 
tika szerint Francziaországban a 15—20 éves házasembe¬ 
reknél a halálozási arány nyolczszor nagyobb, mint ugyan¬ 
ezen korbeli nőtlen fiatalembereknél. A 20—25 éves házas 
embereknél az arányszám már jóval kedvezőbb®. 

Ezek tények, melyek hangosan beszélnek. 

Míg India, Törökország vezetőembereinek erkölcsei meg 
nem változnak, semmi kilátásuk sincs szabadságra s hala¬ 
dásra. Francziaország züllése pedig az egész világ népeinek 
intő például szolgálhatna. 

A tisztán, szeplőtelenül megőrzött erény az önfegyel¬ 
mezésnek ékesen szóló bizonyítéka s ez az önfegyelmezés 
ismét a hűséges és boldog házasságnak a biztosítéka. 

Szinte közhely az orvosoknál, kik e tágvról írnak, 
hogy sok fiatalember a házasság kezdetén tanúsított fegyel¬ 
mezetlenségével teszi tönkre életének boldogságát. 

Először is, ha a feleség finomlelkű s észreveszi, hogy 
Férjét nem a kiméletes szeretet, hanem a kéjvágy vezérli, 
könnyen megesik, hogy a nagyrabecsülés férje iránt egyszer- 

ámindenkorra halálos döfést nyer s ezzel alapjában meg¬ 
rendül a családi élet boldogsága. 

Aztán, ha a fiatalember a fegyelmezett önmérsékletet 
nem viszi drága hozományként a házasságba, az is meg- 
eshetik, hogy az első gyermek elpusztul s az asszony egész 
életére beteg lesz. Ez hasonlóan' nem alkalmas dolog a 
családi boldogság megalapítására. Iszonyúan tévednek azok 
a fiatalemberek, kik azt hiszik, hogy a házasság állandó 
alkalom testi vágyak kielégítésére. Áz ilyenek még gondo¬ 
lataikkal is beszennyezik a házasság magasztos intézmé¬ 
nyét s a legtöbbször boldogságukkal fizetnek balga s bűnös 
felfogásukért. «A női betegségek specziálista orvosainak 
minduntalan olyan pácziensekkel van dolguk, kik a férjhez- 
menetel idejétől számítják nyomorúságuk hónapjait s éveit.» 
(Naphey H. György.) 

Mivel könyvem kalauz akar lenni az élet rendkívül 
.fontos kérdéseiben s az ifjúságnak nem igen van alkalma 
tisztességes könyvekből felvilágosítást nyerni, a jövőre való 
tekintettel megjegyzem, hogy régi orvosok s írók a házas- 
jog dolgában általában^ szigorúbb álláspontot foglalnak el, 
hetekről, sőt hónapokról beszélnek, az újabb orvosi tudo¬ 
mány azt mondja: általános szabályt e pontban nem lehet 
megállapítani. Ha a házastársak erős, egészséges emberek, 
az élettani korlátok szemmeltartásával hetenként kétszer baj 
nélkül élhetnek jogukkal. A kevesebb azonban még jobb 
úgy a szülők, mint a gyermekek szempontjából: a gyerme¬ 
kek erősebbek, a szülők tovább élnek. 

Az idegrendszert azonban, mely a lelki s erkölcsi élet¬ 
ben oly fontos szerepet játszik, nem csupán a testiség 
viheti romlásba. Elpuhító, tétlen életmód, izgató ételek- 
italok élvezése, az amerikai gyors tempó az életben stb. 
mind rombolólag, gyengítőleg hat az idegrendszerre. S mi 
ezen idegsatnyításnak az eredménye? Az, hogy a meg¬ 
nyomorított idegzetű ember gyengébb lett a testiség kísér¬ 
téseivel szemben is. Az ilyen ember úgy áll a tiszta élet 
nagy kérdésével szemben, mintha kétszeres erővel nehezed¬ 
nék rá az ősbün okozta romlás. Győzhet a küzdelemben, 
mert a meggyengített akarat is bámulatos erő még, de 
küzdelme nehezebb, mint az egészséges emberré. 

így lesz az egészség kérdése nemcsak az önszeretet 

okából, hanem az erkölcsre való hatás miatt is a lelki¬ 
ismeret kérdésévé. 

Ez a kérdés különben annyira fontos, hogy külön feje¬ 
zetet szántam tárgyalására. (Okos életmód.) 

Ha a testiség szerencsétlen rabja olvassa könyvemet 
s e nyomorúságos rabságból megmenekedni kíván, szere¬ 
tettel figyelmeztetem, hogy okvetetlenül olvassa el az okos 
életmód fejezetét. Krisztus kegyelme nem zárja ki a termé¬ 
szetet, sőt ellenkezőleg, a természetre épít; a vallás termé¬ 
szetfölötti eszközei annál jobban hatnak, mennél jobban 
igyekszik az ember a természet előírta rendet megtartani. 

A kiben csak szikrányi jóakarat van, annak nincs oka 
a kétségbeesésre. Nem minden, de a legtöbb idegbaj gyó¬ 
gyítható, ha a beteg meg akar gyógyulni: a bűnös és pedig 
a legnagyobb bűnös is megtérhet, ha akarja a megtérést. 

Mennyi önmegtagadást gyakorolnak a trai'ning-ben az 
atléták, holott csak hervadó babér lebeg szemük előtt! 
Vájjon a test egészsége, a lélek szabadsága, a szív békéje, 
a jó kilátás az örökkévalóságra, a becsület az Isten előtt — 
nem méltók-e, arra, hogy akarj ? 

13. Pestisnél, koleránál vészesebb. 

Stolz A., a németek egyik legnagyobb népies írója, a 
testiség bűnét a kolerához hasonlítja: valamint a kolera 
gyorsan, alaposan s csúfosan végez az egészséggel, a tes¬ 
tiség bűne is egyszerre, csúfos alapossággal teszi tönkre 
az erkölcsi embert. 

Én más hasonlatosságot is látok a testiség s a kolera 
között: a testiség nagyon gyakran együttjár oly betegsé¬ 
gekkel, melyek természetüknél fogva valóságos rokonai a 
pestisnek s kolerának. «Ha az emberi törvények jónak lát¬ 
ták büntetlenül hagyni a nemi kihágásokat, a természet 
maga veszi át az ítélő biró s az Ítéletvégrehajtó szerepét és 
büntet kikerülhetetlenül.)) (Retan dr.) A franczia orvos itt 
nemcsak az idegrendszer romlására gondol, melyről az előbbi 
fejezet szól, de egyben a kicsapongó életnek fertőző beteg¬ 
ségeire is czéloz. E betegségek: a gonorrhoe (tripper) s a 
szifilisz, az emberiség rémei és sötét átka. A köznép az 
utóbbit franczia betegségnek nevezi; szerencse, hogy nem 


magyar betegségnek hívják. E két betegség undorító fekély 
a modem kul túra épeken. 

Föntebb a kolera rokonainak neveztem e betegsége¬ 
ket. Mennyiben rokonok a kolerával? Annyiban, hogy ezek 
is ép úgy, mint a pestis, kolera, fertőző betegségek. 

Tüdővész, tífusz, difteritisz, kolera, pestis, bélpoklos- 
ság, gonorrhoe, szifilisz, mind fertőző betegségek. Ez annyit 
jelent, hogy a betegség okozója apró, szabad szemmel nem 
is látható baktérium, baczillus, mely a szervezetbe jutva, 
ott elszaporodik s a betegség okozója s az egyik ember¬ 
ről másra is átvihető, akár közvetlenül, akár közvetve, po¬ 
hár, törülköző, fésű, vagy bármely más tárgy révén. 

A betegség átvitelénél a fertőzésnél aztán különös 
jelenség merül föl. A tifusz, tüdővész, kolera, pestis nem 
föltétlenül fertőzi meg az embert. Más szóval e fertőző 
betegségek baczillusaf néha belejutnak az emberi testbe, 
de ha az illető szervezete nem bir hajlandósággal a beteg¬ 
ségre, a baczillusok nem tudnak elszaporodni s a szerve¬ 
zet a maga erejéből kilöki magából a betegség baczillusait. 
Ily módon megeshetik, hogy az emberben tüdővész-, tifusz-, 
kolerabaczillus volt, a nélkül, hogy beteggé lett volna s 
csak tudomással is bírna, mily veszedelmes ellenségek vol¬ 
tak szervezetében. 

A fertőző nemi betegségeknél nem így áll a dolog: 
ha a gonorrhoe, a szifilisz baktériumai beléjutnak a szer¬ 
vezetbe, meg is fertőzik az embert, más szóval betegségbe 
döntik. A gonorrhoe helyi mérgezést okoz, a szifilisz rend¬ 
szerint az egész embert, minden egyes testrészét fertőzi meg. 

Meg kell jegyeznem, hogy a rettenetes szifiliszt nem¬ 
csak kicsapongással lehet megszerezni, hanem egész ártat¬ 
lanul is. Az egyik orvos könyvében azt olvastam, hogy tíz 
szifiliszbeteg között átlag egy bűn nélkül jut a szörnyű 
betegséghez. Ribbing statisztikai táblázatok alapján 20 szá¬ 
zalékra teszi az ártatlanul kapott szifilisz-esetek számát. 
E szerint e szörnyű betegségnek minden ötödik áldozata 
embertársai gonoszságának köszöni rettentő baját! Pár év 
előtt egy mágnás ember arra ébredt, hogy a szeme fáj. 
Megvizsgáltatja a szemét s az orvos szifiliszt állapít meg. 
Az illető egészen oda volt a rémülettől. «Uram, becsüle¬ 
temre mondom, tiszta vagyok a bűntől» — mondotta a mág¬ 

nás. Utóbb rájött, hogy egy fővárosi szállóban rest volt 
kofferjét kinyitni s a szálló törülközőjét használta. Ez volt a 
veszte. Előtte szifilisz-beteg használta a törülközőt. Ilyen 
s. hasonló esetek vigyázatra intenek minden embert. Sohase 
használj szappant, fésűt, fogkefét, törülközőt, melyet előtted 
már más ismeretlenek használtak. 

Törüld meg előbb a pohár száját, mielőtt vendéglő¬ 
ben vizet, sört, bort iszol. Nem tudhatod, ki ivott előbb 
belőle s vájjon jól kimosták-e a poharat. Vigyázz a vasút, 
a szálló félreeső helyére... Őrizkedjél még a rokoni csók¬ 
tól is, ha nem vagy biztos a rokon erkölcséről. 

A fertőzés rendes útja azonban a testiség bűne. 
A megfertőzött bűnös azonban maga sem tudja, meg van-e 
fertőzve, a gonorrhoe csak három-négy nap múlva jelent¬ 
kezik, szifilisz esetében csak 10, 30—40 nap múlva tudja 
meg, hogy a rettentő bajt megkapta. Más szóval a nemi 
betegségek néha negyven napig is lappangnak, úgy hogy 
a legügyesebb orvos sem tudná a lappangás idején a 
betegséget fölfedezni. 

Mi következik ebből? 

A tapasztalatlan ifjú könnyelműségében rendszerint 
azzal ámítja magát: a bűnházak lakói rendőri felügyelet s 
orvosi vizsgálat alatt állanak, tehát nem lesz bajom. Mek¬ 
kora vakság! A fertőzött személy százat is megfertőzhet, 
míg az orvos észreveszi a bajt s az illetőt kórházba szál¬ 
líttatja. Egy kiváló orvos, ki épen e téren elsőrendű tekin¬ 
tély, kereken kimondja, a baj természete, mely látatlanul 
bent a szervezetben rejtőzik, egyenesen kizárja az eredményes 
ellenőrzést* Aztán épen maguk a rendőrorvosok tudnának 
arról beszélni,- mekkora ügyességgel s ravaszsággal tudnak 
a bűnnel kereskedők a vizsgálat alól kibújni! Épenséggel 
nem ritka eset, hogy Good Pál dr. szerint a fiatalember az 
első bűn napján veszti el ártatlansága drága kincsét és — 

* Chanfleury van Isijelstein, hollandi rendőrorvos, lelkiismerete¬ 
sen akarta hivatalát betölteni. Mi volt az eredmény'? A bűnháznak 
majdnem összes lakói a kórházba kerültek. Egész forradalom lett a 
dologból s az orvos élete is veszedelemben forgott. Flosel szerint a 
rendőrorvosok csak úgy galoppban végzik dolgukat. A kórházakban 
a legfeltűnőbb sebeket eltüntetik s a «gyógyult» a fertőzés forrása 
marad. 


Szuszai A. : A tiszta életről. 

egészségét. Parent-Duchatelet a bűnházak számának apa¬ 
dását abban találja, «hogy a közönség mindinkább arra a 
tudatra jön, hogy a bűnházak egyáltalán nem nyújtanak 
oltalmat a nemi fertőzés ellen». 

A különben semmihitű Forel ugyancsak azért harczol 
az államilag «rendezett» bűntanyák ellen, mert a fertőzés 
melegágyai.* 

A lappangás időszaka után apró hólyag keletkezik a 
szifilitikus fertőzés eredményekép, mely könnyen szétpattan s 
folyton nagyobbodó sebet okoz. Ez a betegség első stádiuma. 

Nemsokára a betegség mérge a vérkeringés révén 
átterjed az egész testre s általános rosszullét lép föl. Láz 
s fájdalom következik ezután. A fájdalom kiterjed az egész 
testre: a csontokat hasogatja, az izmokat gyötri, az ide¬ 
geket kínozza. Főleg a fejfájás sokszor szinte az őrületig 
fokozódik. Az Ízületek reumatikus fájdalmat szenvednek. 
A roppant fájdalom miatt álmatlanság áll be. A bőr felü¬ 
letén kiütések jelentkeznek, melyek főleg a fejen alkalmat¬ 
lanok. Néha a körmök is kihullnak s helyükön gennyes 
sebek keletkeznek. Máskor az ajkakat, a nyelvet, a száj¬ 
padlást s a gégefőt támadja meg a betegség (szifilitikus 
angina). Ez a betegség második stádiuma. 

A harmadik stádium jelenségei: a szájpadlás a sebek 
következtében átlyukad, sokszor az orrcsontot is elsor¬ 
vasztja s a beteg ijesztő képet nyer. A csontok töréke¬ 
nyekké lesznek, úgy hogy pl. a felső karcsont is csekély 
nyomásra eltörik. A fej csont néha lyukat kap, az agy kérge 
megkeményedik. 

Fournier, párizsi orvostanár magángyakorlatában 5769 
esetet vizsgált meg a harmadik stádiumban. Ezen esetek 
közül 13% a‘ szájpadlás s orrcsont elkorhadásával végző¬ 
dött. 33% esetben a betegség főleg az idegrendszer közép¬ 
pontjait: a gerinczvelőt, a kis- s nagyagyat támadta meg. 
100 agyvelőszifilisz esetben 22-t meg tudott menteni az 
orvosi tudomány, 19 gyorsan elhalt, 59 életben maradt, 
de életük csak tengődés volt, önmaguk s környezetük szo¬ 
morú terhe voltak. 

* Ribbing is azt tartja, hogy a bűnházak eltörlésével, ha egyben 
a bűnösök tisztes házaspárokká lennének, két-három nemzedék múlva 
ki volna irtva a szörnyű baj. 

Remenár dr. budapesti orvos írja nekem a szifiliszről: 
«Egy szervet sem támad meg annyira,és tesz tönkre, mint az 
idegrendszert. Napjaink pusztító réme, a modern czivilizá- 
czió átka az agylágyulás; életük virágjában ép, munkabíró 
férfiakat tör le és öl meg néhány év alatt. E betegségnél 
az esetek 50—75 százalékában lehetett átállott szifiliszt 
kimutatni, egy másik, ép oly romboló betegségnél: a hát- 
gerinczsorvadásnál 93%-ban.» 

Nincs az emberi szervezetnek része, mely a szifilisz 
mérge ellen biztosítva volna: a szív, a tüdő, a máj, mind 
szervi bajt kaphat. Néha teljes vakság áll be a szifilisz 
miatt; a süketség rendszerint csak egy fülre szorítkozik. 

Japánban, Kumamotoban a hittérítők menedékházat 
tartanak fel a szerencsétlen bélpoklosok számára. E házban a 
szifilisz harmadik stádiumában levő betegek is vannak s egy 
odavaló hittérítő azt írja, hogy ez utóbbiak még sokkal ször¬ 
nyűbb látványt nyújtanak, mint a bélpoklosok. 

S ((gyökeres orvosság nincs a szifilisz számára. Az 
orvosi tudomány legmagasabb fokán is csak palliativ esz¬ 
közöket adhat, melyek bizonyos következményeket s külső 
jelenségeket eltávolítanak. De soha, még évtizedek múlva 
sem lehet állítani, hogy a szifiliszbeteg immár nem szifili¬ 
tikus)). (Good Pál dr.) 

Forel is bevallja: «Az orvostudomány túlbecsülte tudá¬ 
sát a nemi betegségek gyógyításában)). 

Nem minden betegségi eset teszi meg mind a három 
stádiumot: vannak könnyebb s vannak súlyosabb lefolyású 
esetek. De még a könnyebb lefolyású baj is nagy baj s 
mennél jobban halad elő az orvosi tudomány, annál nagyobb 
lesz a szifilisz bűnlajstroma. 

Hogy hány esetben végződik e betegség halállal, azt 
nem lehet biztosan megállapítani, mert sokszor a baj jel¬ 
legzetes jelei eltűnnek s a beteg a szifilisz utóbaja miatt 
hal meg, az igazi ok azonban a szifilisz volt. Érdekes dol¬ 
got ír ide vonatkozólag a föntebb említett Ribbing: «A svéd 
életbiztosító társaságok mind veszteségeket szenvedtek a 
szifilisz életrövidítő hatása miatt s azért elhatározták, hogy 
minden jelentkezőnek, ki e bajon esett át, hároméves pót¬ 
lékot kell fizetnie, föltéve, hogy baja tíz éven belül szelíd 
lefolyású volt s következetes, okszerű kezelésben részesült, 

továbbá hogy pár éven át a baj egyáltalában nem jelentkezett 
s a jelentkező okos életmódra kötelezi magát. Olyanokat, 
kik súlyosabb természetű, megújuló szifiliszben szenvednek, 
vagy a fönti föltételeket meg nem tartják, egyáltalán nem. 
vagy csak nagy pótlékokkal biztosítanak. Az életbiztosító 
társaságok tehát, melyek a kérdést csupán az üzlet szem¬ 
pontjából mérlegelik, azt az álláspontot foglalják el, hogy 
szifilisz könnyebb esetei három évvel, a súlyosabbak még 
sokkal több évvel rövidítik meg az életet®. 

Egy másik fertőző nemi betegség a tripper (kankó), 
tudományos néven gonorrhoe. 

Magától nem jő létre, csakis bűntárstól kapható meg. 
A gonococcus nevű baktérium okozza a betegséget, mely 
rendszerint csakis az ösztön szerveit és pedig belülről támadja 
meg, ott gennyedést s nagy fájdalmat okoz. 

Ha ügyes orvos nem lép közbe, a gonorrhoe idültté 
lesz s akkor az orvosi tudomány szerint gyógyíthatatlan. 

De maga a gyógyítás is hosszadalmas, undorító s rop¬ 
pant fájdalmas. 

Fullien azt írja a tripperről: ((vizenyős, mérges genny 
annyira megszaporodhatik, hogy halált okoz». Ribbing sze¬ 
rint e baj sok virágzó ifjút döntött már altesti tuberkuló¬ 
zisba, melyet e nélkül soha meg nem kaptak volna. 

A betegség utóhatásai gyógyulás esetén is még évek 
múlva is bajt okozhatnak. 

Ha a tripper mérges gennyéből csak parányi mennyi¬ 
ség is kerül a szembe, szem-gonorrhoet okoz, mely a 
látást gyengíti, vagy teljes vakságot is eredményez. 

És sajátságos, akadnak «lovagok», kik ezt a bajt, mely. 
mint a következő fejezetben látni fogjuk, egy egész csalá¬ 
dot is tönkre tehet, kicsibe veszik, sőt még dicsekszenek is 
vele, mintha a tripper a férfiasságnak dicső jele volna. 
Érdekesnek tartom Wegener idevágó följegyzését. 

((Diákkoromban egy ízben diákgyülésben vettem részt, 
melyen a nemi bajok szóba is kerültek. Valaki azt mondta, 
hogy a nemi bajok meggyalázzák az embert. Ekkor fölkelt 
egy idősebb diák s orrhangon, sárgás arczában fáradt ki¬ 
fejezéssel azt állította, hogy elavult tudós véleménynek 
tartja, ha valaki azt mondja, hogy nemi bajok meggyalá- 
zók. Erre egy friss, virágzó színben levő ifjú ugrott föl s 

nyugodt, de határozott hangon azt mondotta, hogy az előtte 
szóló szavait, mint magánvéleményt akarja leszögezni, 
nehogy oly színben tűnjék föl a dolog, mintha az egész 
gyűlés, egy egyetemnek a képviselete, osztoznék véleményé¬ 
ben. «Én rám nemi betegség meggyalázó volna.® S való¬ 
ban, csak rá kellett nézni a két szónokra s világos volt, 
hogy mind a kettő igazat mondott. Oly testet, melyet ezer¬ 
szer is vonszolt valaki az aljasság szennyén keresztül, 
egy tripper, vagy szifilisz meg nem gyalázhat. A nemi baj 
csak annak szégyenletes, ki tisztán őrizte meg testét®. 
Szerény véleményem szerint a bűnösen szerzett nemi baj 
mindenképen meggyalázó, csak bizonyos emberek annyira 
sülyedtek már, hogy nem érzik a gyalázatot.® 

Valaki azt írja: «a modern társadalom egy holttesttel 
evez hajójában. Ez a holttest a prostituczió®. 

Többen, kik kéziratban olvasták munkámat, azt taná¬ 
csolták nekem, hagyjam el a prostituczió természetrajzát. 
Én nem tudom magamat erre rászánni, mert 1. a prosti- 
tuczióból tömérdek baj árad a társadalomra, 2. ez a vesze¬ 
delmes fertőzés fészke, 3. az ifjúság tömérdek hazugságot 
hall róla s azért szükségesnek tartom, hogy kiváló szak¬ 
emberek szavaiból a valót ismerje azért, hogy magát meg¬ 
védelmezze. 

«A bűnházak lakói a legszegényebb s legkevésbbé 
művelt társadalmi körökből kerülnek ki. Egy valamelyes 
műveltséggel biró prostitutára (rossz hírű leány) 223 írni- 
olvasni nem tudó esik. E tény vagy azt bizonyítja, hogy 
e teremtések egészen tehetség nélkül szűkölködnek, vagy 
azt, hogy szüleik őlmt teljesen elhanyagolták s erkölcsileg 
elzülleni hagyták, e tény mutatja övéik nembánomságát 
gyermekeik életsorsa dolgában®. 

Az okokat, a melyek e szerencsétlen teremtéseket a 
bűnnel való kereskedésre viszik, a következőkben állapítja 
meg szakemberünk: 1. a restség, mely csak élvezni akar, 
de semmit sem dolgozni; 2. a nyomor; 3. a hiúság, mely 
czifra ruhában akar páváskodni; 4. a szülők romboló példája. 
Egyáltalán azok, kik pénzért árulják a bűnt, züllött csalá¬ 
dokból kerülnek ki s már előbb végig taposták a bűn 
iskoláját. 

((Jellemző e nőkre a szenny, úgy a test ápolása, mint 

a ruházat szempontjából. Az embernek azt kell gondolnia, 
hogy e nők a piszokban érzik jól magukat, csak azzal 
törődnek, a mi szembe ötlik, a többivel nem törődnek. 
A fejen is nem ritka a féreg még fiatal s elegáns leányok¬ 
nál is. A szennyet rendszerint erős parfümmel igyekszenek 
ellensúlyozni, de a tisztaságtól irtóznak.)) 

Eltekintve attól, hogy e nők egész élete folytonos 
halálos bűn, szakemberünk még a következő jellemző 
bűnöket jegyzi föl róluk: 1. a hazugság, melyet helyzetük 
hoz magával; 2. az iszákosság, mely náluk általános; 3. a 
lopás. A legtöbbjükben egészen kivesz minden erkölcsi 
fogalom. 

Paulsen berlini egyetemi tanár idevonatkozólag ezeket 
írja: «A hol nincs többé félelem a szégyentől, mert nincs 
elveszteni való becsület, ott az aljasság örvénye nyilik 
meg. Minden nagy városban ráakadunk a becstelenek töme¬ 
gére: a hivatásos csirkefogók s a prostituáltak teszik a 
tömeg egymáshoz illő két felét, ezeknek nincs veszteni 
való becsületük, a mint nincs reményük arra, hogy becsü¬ 
letüket visszaszerezhetik)). (Zárójelben jegyzem meg, hogy 
Paulsen nem ismeri a krisztusi hit erejét: a krisztusi bűn¬ 
bánat még a legnagyobb szennyben he verőket is föl tudja 
emelni a becsület magaslatára legalább az Isten előtt, ha 
már a korlátolt emberek a múltra nem tudnak fátyolt vetni.) 

Különben vezetőmül fogadott orvosom azt írja, hogy 
«sok bűnlány benső összeköttetésben áll a gonosztevők 
világával)). 

A legtöbb közülök pár év alatt az alkohol s szifilisz 
okozta bajokban pusztul el. A prostituczióval rokonok a 
pinczérnők s a szállók szobalányai. Forel szerint Német¬ 
országban ezek 50%-a meg van fertőzve. 

Vájjon van-e még becsületérzés az olyan ifjúban, ki 
mindezt tudja s mégis ilyen körben keres élvezetet?)) 
S van-e okosság az olyan fiatalemberben, ki ilyen terem¬ 
tések csábításának felül? Gondolkozzál, kedves harátom, 
e két kérdésről, mielőtt az élet forgatagába kerülsz. 

Forel írja le a következő jellemző esetet: ((Ismertein 
egy gazdag, művelt fiatal urat, kit társainak gúnyja bírt 
arra, hogy életében egyszer, egyetlen-egyszer bűnházba 
látogasson el; szifiliszszel megfertőzve ment haza s pár 

évvel későbben agylágyulásban (paralyzis progressiva) nyo¬ 
morultan pusztult .el». 

Varleynál az előbbihez hasonló esetet olvasok. Egy 
anglikán lelkész házasság előtt állott. Öt orvos vizsgálta 
meg bizonyos betegségi tünetek miatt. Kettő közülök fer¬ 
tőzést gyanított. Végül még egy katonaorvosi hívtak, ki a 
rézszinű foltokat látva, egyenest megkérdezte a beteget: 
((Járt-e bűnházba?)) A fiatal lelkész, máskülönben buzgó 
ember, rémülve felelte: ((Istenemre mondom, tíz év óta 
nem vétkeztem», egyben azonban őszintén megmondta, 
hogy tíz év előtt, de csak egyszer elkövette a bűnt. 
((Elhiszem — felelte az orvos — de ezen egy cselekedeté¬ 
vel szörnyű betegséget szerzett, mely 10 éven át lappangott 
s titokban elsorvasztotta egészségét.)) 

A házasságból természetesen semmi se lett. A fiatal¬ 
ember eltűnt s a boldogtalan menyasszony sohasem tudta 
meg. mi ölte meg szerencséjét. 

Good Pál szavaival fejezem be e szomorú fejtegetést: 
((Némelyik közületek tán azt fogja mondani: a fertőzésnek 
elejét lehet venni. Hiú remény. Az e czélra hirdetett 
eszközök csupán a könnyelműség, könnyenhivőség s rom¬ 
lottság kiaknázására alkalmasak. Csak egy hatásos eszköz 
van az önmegóvásra, Ricard mester megmondja nektek: 
«Ha ki akarjátok kerülni a fertőzést, kerüljétek az alkalmat 
a fertőzésre)). Ha valaki, akkor a rosszhirű nők ismerik a 
«védő»-eszközöket s legtöbbjük mégis a fertőzés áldoza¬ 
tává lesz)). 


14. A sötét átok. 

A papot, a tanítót, az orvost, az ügyvédet, a bírót 
éveken át oktatják, nevelik, hogy egykoron hivatásának 
megfelelhessen. 

Az apai, az anyai hivatás fontosságra, magasztosságra 
nézve vetekedik valamennyi hivatással, csak a papi hivatás 
vele egyenrangú s ugyan hol, kicsoda neveli az ifjúságot 
a nagyfontosságú szülői hivatásra? 

Nem csoda azért, hogy a legtöbb fiatalember s leány 
beleevez a házasság révébe a nélkül, hogy csak messziről 
is ismernék az apa, az anya kötelességeit. 

«Mikor kell megkezdeni a gyermek nevelését?» kér¬ 
dezték egy bölcstől: «Húsz évvel születése előtt» volt a 
furcsának tetsző, mély értelmű felelet. 

Élettani törvény, hogy a gyermek test szerint mintegy 
szülőinek a folytatása s mivel test és lélek szoros egység¬ 
ben vannak s a lélek ez életben csakis a test, mint eszköze 
által működik, a lélekre is befolyással vannak a szülők. 
A milyen a fa, olyan a gyümölcse: a milyen a szülő, olyan 
a gyermeke. A szegény gyermek szüleitől legalább egész¬ 
séges vért, egészséges szervezetet várhatna; e helyett 
szüleitől, a kik vigan élvezték ifjúságukat, átkos ideggyen¬ 
geséget, rosszra hajló vért örököl. Az ősbűn mintegy meg¬ 
kétszerezve, megháromszorozva szakad a szegényre. Igaz, 
hogy saját akaratával, Isten kegyelmével tisztán élhet, de 
kemény küzdelem árán kell erényét megóvnia. 

Orületes könnyelműség azt gondolni, hogy a szolidság 
a házasságban jóvá teszi az ifjú élet kicsapongásait. A bűnt 
igaz bünbánattal hamar letörülheti az ember a leikéről, 
mert a bűnbánat java részét más, az emberré lett Isten-fia 
vette magára, de a bűn okozta romlást a szervezetben 
nem oly könnyű helyrehozni. A megmérgezett fa meg¬ 
mérgezett gyümölcsöt hoz s az ártatlan gyarmek lakolni 
kénytelen szüleinek könnyelműsége miatt. Honnan van az 
új nemzedékek roppant hajlandósága a tüdővészre? A bűn¬ 
ben átélt ifjú élet megadja rá a feleletet. Még egyszer 
mondom: a szülők már ifjúságukban súlyosan vétkezhetnek 
a következő nemzedék ellen s ez a bűn annál csúnyább, 
mert a «víg élet» kontóját olyanok fizetik, kik «a mulat¬ 
ságban)) részt nem vettek. 

Ez akkor is áll, ha a bűnös szülő szerencsésen ki¬ 
kerülte a bűnnel járó fertőzést. Hátha még tripperrel, szifi¬ 
liszszel szennyezte be szervezetét! 

Hogy mekkora átok a testiség bűne, semmiből sem 
látható jobban, mint a bűnnel járó fertőzés rettenetes 
következményeiből. 

A tripper magtalan házasság esetén, Párént-Duchatelet 
szerint száz esetben hatvanszor oka a magtalanságnak. 
Egy tudós orvos, kivel e tárgyról beszéltem, éppenséggel 
80 — 90 százalékra teszi a tripper okozta magtalanságot. 

De ezzel nincs vége a tripper okozta rombolásnak, 


137 


Ha valaki idült tripperrel, vagyis olyan tripperrel, mely 
sokáig tartott, vagy melyet későn gyógykezeltek, lépett 
házasságra, olyan biztos, mint kétszer kettő négy, hogy 
megfertőzi feleségét, viruló hitvestársát sajnálatra méltó 
nyomorékká teszi. x4 nő szervezete sokkal gyengébb, jóval 
komplikáltabb s így a fertőzés okozta baj nála még vesze¬ 
delmesebb következményekkel jár mint a férfiúnál. Ha 
pedig az anya is beleesett a tripper okozta fertőzésbe, 
természetes, hogy a gyermek is megkapja még pedig a 
szemén s így az ártatlan gyermek szemevilágával is fizethet 
az apa (vagy esetleg az anya.) vétkes könnyelműségéért. 

Egy hamburgi orvos állítása szerint az összes vakok 
egy hetedrésze szüleinek bűnei miatt veszíti el szeme 
világát. 

Nöggerath E. dr. newyorki orvos volt az, ki 1872-ben 
rámutatott arra, hogy a lappangó vagy rejtett tripper is 
fertőző képességgel bir. Rejtett trippernek nevezik az orvo¬ 
sok azt a trippert, mely látszólag meggyógyult. Az orvos 
s maga a beteg is azt hiszi, hogy már semmi baja sincs 
s mégis 5—10 év múlva is az ilyen szerencsétlen meg¬ 
fertőzi hitvestársát. Nöggerath s más kiváló orvosok ezért 
a trippert gyógyíthatatlannak tartják. Más orvosok gvógyít- 
hatónak tartják, mert nem mindig bir fertőző képességgel 
a rejtett tripper. Hofmeier würzburgi tanár pl. azt írja: 
«A legtöbb nőorvos meggyőződött arról, hogy Nöggerath 
nézetei nagyban s egészben helyesek; én csak abban térek 
el tőle, hogy a férfi trippere járhat ugyan az itt említett 
következményekkel, de nem kell szükségképen bekövetkez- 
niök... de a fertőző képesség rendkívül makacs. Minden¬ 
napi tapasztalat, hogy oly férfiak, kik 5—10 év előtt trippert 
kaptak s magukat teljesen gyógyultaknak hitték, fiatal fele¬ 
ségüket azonnal megfertőztették». 

A másik, még rettentőbb nemi betegség, a szifilisz, 
egyszer és mindenkorra megtartja fertőző képességét, más 
szóval a szifilisz mérgét a szervezetből még úgynevezett 
gyógyulás esetén sem lehet kiűzni, bár fertőzés tényleg 
nem mindig következik be. A szifilitikus házasság nélkül 
is környezetének veszedelme. Nemcsak az a szörnyű tudat 
gvötri, hogy rettentő baját önmaga okozta, de folyton ret¬ 
tegnie kell, hogy anyját, testvéreit is megfertőzi annál is 

inkább, mert nincs bátorsága megváltani: «Ne csókoljatok 
meg, mert a bélpoklosok közé tartozom®. (Good Pál dr.) 

Mily szomorú tragédiák oka a szifilisz átka! «Orvosi 
rendelőszobáink gyakorta szivet facsaró jeleneteknek a 
színhelye: ma feleséges ember jő, ki gyenge órában egy 
szirén csábításainak engedett. Fölviíágosítást kíván bizonyos 
tünetek dolgában. Legrosszabb föltevésének megerősítését 
hallja tőlünk... Egy család boldogsága pocsékká lett. Elég 
volt a szifilisz egy lehelete tönkretételére. 

Másnap fiatalasszony jő hozzánk, ismerjük gyermek¬ 
kora óta, tudjuk, mily féltő gonddal s okossággal vigyázott 
édesanyja ártatlanságára, kinek szemében leányának erkölcse 
a legdrágább kincs volt. Férjhez megy s egyszerre sorvadni 
kezd. Most előttünk áll, sír és zokog. Hosszú lelki tusa 
után szánta magát arra, hogy orvoshoz forduljon. Meg¬ 
állapítjuk, a mit félve gyanított. Szavunk úgy hat, mint 
egy halálos Ítélet. Kérdőre vonjuk a férjet. Megvallja, hogy 
évek előtt szifilisze volt, de az orvosi kezelés után magát 
^ybgyultnak hitte. Foglalkozása feleséget kívánt s így aggo¬ 
dalom nélkül házasságra lépett®. (Good Pál dr.) 

Az előbb említett Varley jegyezte föl a következő 
esetet: «B. dr. épen a reggeli beteglátogatásból tért vissza 
s a következőket mondta el nekem: Az imént szomorú s 
megrázó jelenetnek a tanúja voltam. Körülbelül négy év 
előtt, városunk egyik legelőkelőbb családjának legidősebb 
fia kirándult M.-be. Vakácziói kirándulásai alkalmával valahol 
erkölcstelen személyijei jött össze, kitől szifiliszt kapott. 
Pár hét múlva hazajött s három hónappal később előkelő 
szép leánynyal kelt egybe. Házasságuk gyümölcse két gyer¬ 
mek s most az apa s az anya s a két gyermek halálos 
ágyán fekszik, valamennyiöket az apa betegsége fertőztette 
meg. Az átélt jelenet, melynek tanúja voltam, szívfacsaró 
volt... Pár hónap múlva mindnyájan kiszenvednek s az 
orvosi bizonyítvány eltakarja majd a valót, tekintettel az 
élő rokonokra®. 

Ez nem valami ritka eset. A híres Fournier azt mondja, 
hogy a női betegségek 19%-a szifílitikus természetű. Kor- 
nig dr. Németországról ezt a szörnyű Ítéletet mondja: «Ma 
szerencsés, véletlen, ha a legjobb körökből származó tiszta 
leány meg nem mérgeztetik és szerencsétlenné nem lesz. a 

házasság által®. Komig állítása tán nem is túlzó, ha tekin¬ 
tetbe vesszük, hogy csupán Poroszországban 1900 ápr. 30-án 
40.902 volt a kezelés alatt álló nemi betegek száma. Ha e 
rengeteg számhoz hozzáadjuk az eltitkolt, kuruzslással kezelt 
eseteket, tán kétszer, háromszor akkora számot kapunk.* 

A külszin szerint gyógyult szifilisz esetén megtörtén¬ 
hetik, hogy az anya ment marad a fertőzéstől, de a gyer¬ 
mek minden esetben megkapja a szifiliszt. A legtöbb 
sziíiliszszel megfertőzött gyermek nem jő élve a világra. 
Ha élve születik, öt hét múlva már jelentkezik a szörnyű 
baj. Fournier szerint az élve született szifílitikus gyermekek 
83°/o-a gyermekéveiben pusztul el. Ha életben marad az 
ily szerencsétlen gyermek, a 10 s 20 év közt üt ki rajta a 
rettentő betegség. Ha esetleg ily ember házasságra lép, 
gyermekei szintén szifilitikusok. S így szószerint érvényesül 
a rettenetes isteni büntetés: «Az apák bűneit megbünteti 
az Űr harmad s negyediziglen.® 

De szörnyen tévedne, ki egyoldalúan fogná föl a 
dolgot. Az anyák bűnei ugyanazon szörnyű következmé¬ 
nyekkel járnak. A tripperes vagy szifílitikus nők épúgy 
megfertőzik a férjet s gyermeket, mint a férfiak megfertő¬ 
zik a nőket. Az orvosok csak azért beszélnek rendszerint 
a férfiakról, mert náluk a nemi bajok gyakrabban fordul¬ 
nak elő. 

A ráksebet, a vadhúst az orvosok vágják, égetik, más¬ 
kép elpusztul a beteg. Nekem úgy tetszik, hogy a Teremtő 
ugyanígy tesz: levágja a nemi bajokban szenvedőket az 
emberiség testéről, különben az egész emberiség megfulladna 
a bűn fertőjében. 

A kinyilatkoztatás könyve, a népek hagyományai az 
emberiségnek egy ősrégi katasztrófájáról beszélnek. S ugyan 


* Magyarországról e pontban nincs statisztika, legalább én hiába 
kerestem idevonatkozó statisztikát. 

Egy fővárosi iskola-orvostól annyit tudtam meg, hogy az ő 
gimnáziuma nyolezadik osztályában a tanulók 30 százaléka tripperes ; 
egy 14 éves negyedosztályú tanuló meg szifilisszel van fertőzve. 

Pár év előtt az egyetemi hallgatók kórházegyesülete Kassán 
tartott ülésében jelentést tett, hogy egy évben 3000 betegségi eset. 
fordult elő s ezen esetek fele nemi baj volt. A hallgatók nevetéssel 
kisérték a jelentést. Mily feneketlen czinizmus ! 

miért szakadt a vízözön az emberiség nyakába? A testiség 
bűne miatt. «Megromlott vala pedig a föld Isten előtt és 
megtelék gonoszsággal.)) (I. Moz. 6, 11.) Mi volt e gonosz¬ 
ság? A testiség mindenfajta bűne. Miért romlott "meg a 
föld, vagyis inkább az ember a földön? Én azt hiszem, 
hogy a nemi betegségek rontották meg. S hogy az emberi¬ 
ség fája fönmaradhasson, Isten a vízözön piszkos hullá¬ 
maiba fullasztotta a bűnnel s betegséggel fertőzött emberi¬ 
séget. S nekem úgy tetszik, hogy Isten akarata most is 
az, hogy a testiség rabjai elpusztuljanak az emberiség 
testéről. A testiség az, mely legjobban készíti elő a tüdő¬ 
vész, sorvadás útját s legjobban akasztja meg e baj gyó¬ 
gyulását. A nemi bajok teszik leginkább terméketlenné a 
házasságot s pusztítják el legalaposabban a gyermekeket, 
ha mégis születnek ilyenek a nemi bajban szenvedőktől. 
A Teremtő ily módon maga megoperálja az emberiséget, 
hogy el ne vesszen. A számadás napját Isten az örökké¬ 
valóságba helyezte, ott fog a halál után a bűnösökkel 
egyenkint s együttesen leszámolni, a testiség szolgáit már 
itt is sújtja. 

De. ha a bűnnel járó földi bajok is oly rettenetesek, 
micsoda büntetést tartogathat Isten a testiség rabjai számára 
az örökkévalóságban? «A paráznáknak a részök a tűzzel 
és kénkővel égő tóban leszen, mi a második halála, ezt 
olvasom a paráznák örök sorsáról. (Jel. könyve 21, 8.) Átok, 
sötét átok tapad a testiség bűnéhez. 

\ r edd most elő, kedves olvasom, józan eszedet s csináld 
meg kérlek a következtetéseket az előadott tényekből. 
Újságokban olvashatod, hogy Y. orvos «biztos sikerrel a 
legrövidebb idő alatt» gyógyít «titkos betegségeket)). Mit 
kell az ilyen hirdetésekről tartani? Az a biztos siker mind¬ 
össze abból áll, hogy az orvosi tudomány undorító s fáj¬ 
dalmas szerekkel s eljárással eltávolítja a betegség bizonyos 
következményeit, tüneteit, a fertőzés lappangva a legtöbbször 
megmarad. Ez az a «biztos siker)). Nekem úgylátszik, hogy 
az orvosi tudomány egyes embereknél roppant hűhóval 
dolgozik, bizonyos orvosok minduntalan szenzácziókban 
utaznak. Ez nem méltó a komoly orvosi tudományhoz s 
hozzá igazán üzleti szaga van. Az ilyen hirdetések igazi 
kéri tők. A könnyelmű s tapasztalatlan ifjú ugyanis ekkép 

okoskodik: ha bajod lesz, segít rajtad az orvosi tudomány, 
A józan ész ugyan azt mondja: okos ember nem fog 
drága vázát a földhöz vágni abban a reményben, hogy 
jó ragasztószert ismer, melylyel a darabokból összeragaszt¬ 
hatja a vázát. Az egészséget sem szabad kpczkára tenni, 
mert az orvosi tudomány niegreparálhatja. De sok esetben, 
a mint láttuk, lehetetlen a reparáczió. 

Ezzel azonban korántsem azt akarom mondani, hogy 
ilyen baj esetén a fiatal bűnös ne forduljon orvoshoz. 
Saját maga s hozzátartozói érdekében jól teszi, ha lelki- 
ismeretes s ügyes orvoshoz fordul. De ne reméljen lehe¬ 
tetlen dolgokat az orvosi tudománytól. 

Egy másik következtetés a házasságra vonatkozik. 
Lelkiismeretbe vágó dolog a házasságra lépés nemi bajok 
után. Kapellmann dr. szerint a nemi bajban szenvedő leg¬ 
följebb öt év miüva léphet házasságra, mikorra t. i. bajá¬ 
ból kigyógyult s remélhetőleg nem fertőzi meg hitvestársát. 
A mint azonban láttuk, a látszólag teljesen gyógyult sem 
menekedhetik meg a félelemtől, hogy mégis megfertőzi 
hitvestársát. 

A ki tudja, hogy meg van fertőzve s mégis neki mer 
menni a házasságnak, jóllehet bajából ki nem gyógyult, 
oly aljas tettet követ el, melynek jellemzésére nem találok 
kifejezést. Teljesen értem, hegy egy világi protestáns ember 
lelke fölháborodásában ilyetén szavakkal ostorozza ezt az 
aljasságot: «Ama baromi durvaságról (viehische Rohheit), 
mely minduntalan előfordul, hogy t. i. fiatalemberek meg¬ 
házasodnak, jóllehet tudják, hogy még nemi bajban szen¬ 
vednek, csak annyit mondok, ha valamire, akkor ez esetre 
kellene a botbüntetést behozni. Pofozni szeretném ama 
lator legényeket, kiknek egy nő egészsége s élete nem ér 
annyit, hogy becsületes vallomásra nyiljék ajkuk.» (Wegener.) 

Ugyanezt írja folytatólag: «Ha lányom volna s valaki 
feleségül kívánná, mindenesetre orvoshoz küldeném, hogy 
megállapítsa, vájjon egészséges-e az illető». Valóban bölcs 
szó s jól teszi minden családapa, ha ezt az eljárást követi. 
A fertőzés a házasságban nem bontó akadály. Ha valaki 
ki nem nyitja a szemét a házasság előtt, akkor az a jogi 
elv érvényesül: volenti non fit iniuria, a ki maga akarja 
a bajt, annak nincs joga a panaszkodásra. Inkább sírjon 

a szerelmes szív pár hétig, sem mint egy életen út nyomo¬ 
rogjon, avagy virágjában sírba szálljon. 

Sőt tovább megyek s azt mondom: nagyon is ideje 
volna már, hogy a Don Jüanok a megérdemlett bánásmód¬ 
ban részesüljenek. Varleynek tökéletesen igaza van, hogy a 
köztudomás szerint erkölcstelen fiatal emberek kizárása 
a szalonokból s művelt társaságokból csodákat művelne. 

A hatodik parancsolat erkölcsi törvény, de egyben' 
fizikai törvény is. A bűn okozta züllés, a fertőző nemi 
bajok léte a természetnek hangos tiltakozása a bűn ellen. 
E törvény óriási felelősséget ró az ifjúságra. A komoly 
orvosi tudomány azt mondja, hogy a bűnházak látogatása 
majdnem biztos fertőzéssel jár. Ne feledkezzél meg erről 
ifjú barátom a kisértés órájában. Egy gyenge óra tönkre¬ 
teheti egészségedet, szétdarabolhatja családi boldogságodat, 
nyomorultakká teheti feleségedet, gyermekeidet. 

Ha a bűnös csak maga lakolna könnyelműségéért, 
akkor is a józan ész, a helyes önszeretet óvakodásra 
intené; ez esetben azonban másokat is magával ránt nyo¬ 
morba, szenvedésbe és pedig olyanokat, kiknek isteni s 
emberi törvény szerint javukra kellene lennie; ez a körül¬ 
mény hatványozott óvatosságra kötelezi. Igaz, hogy a bűnös 
apa szerencsétlen áldozatai rendszerint nemcsak ártatlanul, 
de tudatlanul is szenvednek; ám az, ki a felhők fölött 
trónol, tudja szenvedésük, nyomoruk okát s a mily igaz, 
hogy Isten -van az égben, oly igaz, hogy ilyetén gonosz¬ 
ságnak lakolnia kell. 

Az isteni ítélet sok tekintetben titok előttünk. Az Úr 
szavából azonban tudjuk, hogy az isteni igazságszolgáltatás 
egyik büntető eszköze «a féreg, mely soha meg nem hal». 
Ennek előize a lelkiismeret mardosása, mely nem egyszer 
őrületbe kergeti a bűnöst. Folytatása pedig egy örökké¬ 
valóságon át tart olyformán, hogy az isteni igazságosság 
a bűnösnek lelki szeme elé teszi bűnei következményeit. 
Ha már itt a földön is rettenetes önvád marczangolja a 
bűnös lelkét, mikor ránéz szenvedő feleségére, nyomorult, 
az életre alkalmatlan gyermekeire s lelke mélyén fölhangzik 
a szózat: nyomorult, te vagy e szenvedésnek oka, — 
mennyivel rettentőbb lesz, ha bűnének következményeit 
kétségbeejtő világossággal egy örökkévalóságon keresztül 

kell szemlélnie!... Ifjú barátom! Tiszta, szeplőtelen ifjúság, 
ez legyen jelszavad! Ez egymaga eszményi tartalmat ad 
életednek, hiányát pedig semmi sem pótolhatja. 

Az előbb idézett Wegener szavaival végzem e feje¬ 
zetet: «Ha fiam villogó szemmel néz rám, ha örömmel 
telik el szivem testi erejének s hajlékonyságának láttára, 
ha gyermeki kedve s frissesége árad felém, akkor csöppet 
sem bánom, hogy éveken át harczoltam, akkor tudom, 
hogy nemcsak a magam javáért, de a következő nemze¬ 
dékért is tettem valamit, a miért érdemes volt fáradni s 
izzadni)). 


III. A KENDŐZÖTT CSÁBÍTÓK. 


15. A modem evangélium. 

Kicsoda ezen evangélium apja? Hol, mikor keletke¬ 
zett? Születése helyét s idejét bajos volna megmondani, 
de apját pontosan ismerjük. A modern evangélium szülője 
a világ szelleme. 

De valamikép ne gondolj személyes szellemre, mikor 
a világ szelleméről van szó: a világ szelleme az emberek 
lelkülete, kik Istennek hátat fordítanak és saját esztelen 
kívánságaik után bomlanak. A világ szelleme épen ellen¬ 
kezője Krisztus szellemének. 

A modern evangélium voltakép nem is modern, olyan 
régi az, mint maga az emberiség: már őssziileink is hódol¬ 
tak neki, már a paradicsomban fölhangzott az antikrisztus 
szava: Egyetek a tiltott gyümölcsből, olyanok lesztek, mint 
az istenek! Ha modernnek nevezem ezt az evangéliumot, 
ez azért van, mert ezidőszerint ezen evangéliumnak temér¬ 
dek hirdetője s követője akad. 

Leírjam-e ezt az evangéliumot ? Leírta ezt már nálarn- 
nál különb, több, mint kétezer év előtt. 

«Jertek tehát, éljünk a jelenvaló jókkal, élvezzük gyor¬ 
san, a mi teremtetett, még az ifjú korban.» (Bölcs. 2, 6.) 

Más szavakkal így fejezhetem ki a modern evangé- 

liumot: Egy a szükséges, hogy szépet láss, kellemeset 
egyél-igyál, hallj, érezz, ízlelj, szagolj. 

Ha egyszóval akarom a világ evangéliumát jellemezni, azt 
kell mondanom, a világ szive vágya: élvezni, élvezni s 
ismét csak élvezni. A modern evangélium az élvezet evan¬ 
géliuma. 

A világ fiainak fölfogása szerint, a világ mulatóhely s 
az élet nagy lakoma s mindenkinek szent kötelessége men¬ 
nél nagyobb porcziót magához ragadni e lakoma élveze¬ 
teiből. Képzelj dúsan megrakott asztalt, mely felé ezer s 
ezer éhes ember tódul, kik egymást lökdösik, taszigálják, 
félrelökik, egymást földre tiporják s a dúsan megrakott 
asztalról mennél többet igyekeznek inegkaparítani. Ez a 
mai világ képe. 

Az élvezet evangéliumának szülöttje ama lelki han¬ 
gulat, melyből a modern bölcseség netovábbja született: 
«Pénzt, pénzt akarunk, mert pénzért minden kapható!)) 
így lett a pénz, mint a földi javak sommás kifejezője, 
a bálvány, melynek a világ fia térdet-fejet hajt. 

Egy ideig a modern evangélium az úri osztály kivált¬ 
sága volt. Újabban a vagyontalanok s azok, kiknek keve¬ 
sebb jutott az élet javaiból, megirigyelték az űri osztály 
kiváltságát. Mi is emberek vagyunk, kiáltják, mi is részt 
kérünk az élet lakomájából, egyenlő részt a többiekkel! 
Elvezni akarunk és pedig itt a földön, itt kell nekünk a 
mennyország, a túlvilági mennyországról szívesen lemon¬ 
dunk. Láthatni, hogy a szocziáldemokráczia alaposan tanulta 
meg a leczkét az úri világtól. 

Krisztus evangéliumát a templomokban hirdetik. A világ 
evangéliuma számára az egész földkerekség egy nagy tem¬ 
plom: a korcsma, a színház, a piacz, sőt minden egyes 
ház a világ evangéliumainak a katedrája. Miként a levegő 
mindenütt s mindennünen körülvesz minket, úgy a mai 
kor gyermeke a bölcsőtől a sírig mindig s mindenütt 
ezen evangélium légkörében él. Már a szopós gyermeket 
teletömik azzal, a mi a felnőtteknek élvezetet okoz, jus¬ 
son a szegénykének is valami. Mihelyt a gyermek esze 
nyiladozni kezd, már a gyermekszobában nap-nap mel¬ 
lett emlegetni hallja a pénzt, hallja a sopánkodásokat 
ennek hiánya miatt. Már a gyermek tanulja, hogy csak 

az után érdemes törni, a mi pénzt hoz, a melyen élvezet 
vásárolható. Tíz éves koráig sokszor már praktice is meg¬ 
tanulta az élvezet evangéliumát, a felnőttek minden ételé- 
ből-italából, még a mérges szeszből is, része volt, hozzá 
annyi mindenféle játékkal halmozták el, hogy szülőinek, 
hozzátartozóinak ugyancsak fejtörést okoz, mivel lephet¬ 
nék még meg a mindennel jóllakott gyermeket. Mindent 
megkóstolt már a gyermek, még az átkos gyermekbálból 
is kivette a részét. 

Az iíjúság már teljesen az árral úszik, hisz mindig 
csak azt látja, hallja, hogy pénz és élvezet a fődolog, látja, 
hogy az irodalom, a sajtó, az ipar, a tudomány, a művé¬ 
szet, egyszóval az egész modern kultúra egy czél szolgá¬ 
latában áll: pénzt szerezni és élvezni. 

Az idegizgató dolgokat: a szeszt, kávét, teát, nikotint 
már a gyermekszobából ismeri. Utóbb hozzájárul a korcs¬ 
mái élet, a tánczmulatság, idegizgató regény, no meg a 
szerelmi kalandok s a rendszerint velejáró aljasságok; már 
az ifjúság is elér a tékozló fiú vályújáig. Egész bölcsesége: 
mennél könnyebben úszni az árral, protekczióval jó állást 
kapni, mennél kevesebbet dolgozni, gazdagon nősülni, — 
íme ilyenek a fiatal ember ideáljai. 

De nemcsak a férfivilág hódol az élvezetek evangé¬ 
liumának, az élvezet láza átragadt a nővilágra is, ez is 
részt követel a férfi élvezeteiből, a szesztől a czigarettáig; 
aztán czifra ruhában páváskodni, idegizgató regényeket 
olvasni, zsúrokra, bálba, színházba járni, magának udvarol- 
tatni, magát bámultatni stb. — ime ezek mozgatják a leg¬ 
többször Éva leányainak szivét. Sokan az időt is nem hó¬ 
napok s évek, hanem mulatságok s bálok szerint számít¬ 
ják. Még a házasságot is sok leány csupán az élvezet 
intézményének nézi, olyformán, hogy a férfi, mint valami 
engedelmes kutyuska, úrnőjének minden intésére szépen 
szót fogad s bálványának minden szeszélyes vágyát hűsé¬ 
gesen teljesíteni igyekszik. 

Szerfölött jellemző korunkra az a komolyság, melylyel 
vidéki lapok a különféle mulatságokat tárgyalják. Nemcsak 
tárczát, de vezérczikkeket is elpazarolnak egy-egy mulat¬ 
ságra s valamely kilátásba helyezett muri elmaradása miatt 
olyan jajgatást visznek végbe, mintha Magyarország ezer- 

10 


Szuszai A.: A tiszta életről. 

éves alapjai dűlő félben volnának. Az ilyen lapok életből- 
eseségének veleje: minden napnak szakaszd le a virágját, 
mulatság nélkül az élet fadorombot sem ér. 

Az élvezetek hajhászásával, mint a mámorral a kaczen- 
jammer, együtt jár a fázás a munkától, főleg az olyan mun¬ 
kától, mely megerőltetésbe, erős gondolkodásba, vagy izom¬ 
munkába kerül. Az érzéki élvezetek természetüknél fogva 
sok erőpazarolással járnak s a fáradt embernek semmi 
kedve sincs a munkára. Hogy ez az idegenkedés s futás a 
munkától igazolást nyerjen, a mai kor megtette a nagy¬ 
szerű felfedezést, hogy a műveltség nem egyeztethető össze 
a testi munkával, vagyis, hogy a ki művelt akar lenni, 
annak nem szabad testi munkát végeznie. 

Egy tizenhároméves leányka egy Ízben késő jött a 
hittanórára. A hitoktató kérdőre vonja a késés miatt. 

A leányka imigyen igazolta magát: 

— Kérem, a lány nem volt otthon s nem volt kitisz¬ 
títva a czipőm, azért nem jöhettem korábban. 

— S a kisasszonyka nem tudta a maga czipőjét ki- 
isztítani ? 

— No bizony — felelte a kis bölcs — még én fogok 
czipőt tisztítani. 

Iparos lánya beszélt így. 

Szerencsétlennek, átokszerűnek tartom ezt a rákhala¬ 
dást vissza a pogányságba. A római polgár megszégyenítő¬ 
nek, meggyalázónak tartotta a testi munkát, szerinte ez 
csak rabszolga számára való volt. A római nemcsak ki¬ 
szolgáltatta magát, de szinte nevetséges karikatúrává tette 
magát a megerőltetéstől való fázásában: rabszolgáinak kel¬ 
lett őt figyelmeztetni, hogy itt a fürdés, az evés ideje s 
mikor egy római szenátort szolgái kiemeltek a fürdőből s 
karos székébe ültettek, megkérdezte tőlük: 

— Ülök-e már? 

Krisztus e téren is új szellemet hozott a világra. 
Szegényül született, szegényül halt meg; anyjának szegény 
szüzet, nevelő atyjának szegény iparost választott, tanítvá¬ 
nyait szegény munkásokból toborzottá, mindenkor dicsőí¬ 
tette a szegénységet. Hozzá ő, kinek egy világ állt rendel¬ 
kezésére, ács munkával kereste mindennapi kenyerét. 

Ez az új szellem okozta, hogy egy szent Pál, ez a világ¬ 

zseni s lánglelkű apostol még sátorcsinálásra is ráért, hogy 
önnön munkájából, mások megterheltetése nélkül élhessen. 
Ügy látszik, hogy ez a krisztusi szellem teljesen kivesző¬ 
ben van a világ óriási kárára. 

Mai napság az úri gyermeknek már elemiiskolás korá¬ 
ban cseléd viszi a könyvét, nehogy valamikép nyomorékká 
legyen a könyv czipelése miatt s diák korában már külön 
cselédet igényel az úrfi, a serdülő leányka még az ágyát 
sem hozza rendbe, még a frizurájával sem boldogul maga. 
A mai ifjúság tehetetlen gyermekek módjára viselkedik, 
még csak az van hátra, hogy az ételt is cselédek rágják 
a szájukba, mikor már annyira vagyunk, hogy a házi kis¬ 
asszony még pohár vízért sem megy a konyhába. Annyira 
jutottunk a kényelem szeretetében, hogy Istennek sem 
kívánunk szolgálni, ha állnunk kell s nem ülhetünk kényel¬ 
mesen a templom padjába. 

Még nem is oly régen, egy Lessing, Herder házi nevelő 
korukban még házi famulus szerepet vittek s híres emberek 
lettek; ma már senki sem akar szolgálni. 

Kiszolgáltatni magát ez a jelszó s a mai kor gyermeke 
nem veszi észre, hogy ezzel környezetétől függésbe jön, 
szolgaságba sülyed. 

Vájjon a kényelem, az élvezet-e az élet czélja? 

Tény, hogy sokan, nagyon sokan annak tartják s ha 
kutatom, mi e végzetes tévedésnek az oka, csakis egy sze¬ 
rencsétlen cserében tudom a tévedés forrását megtalálni. 
Az emberi szív öröm s boldogság után áhítozik s tömér¬ 
dek ember ama csalódásban él, hogy az érzéki élvezetek 
az örömnek s boldogságnak csoda-forrása. 

De vájjon az élvezet-e a varázsital, mely a boldogság 
mámorát hozza meg az embernek? Mi voltaképen az 
érzéki élvezet? Mindenfajta üyen élvezet, bármi is a neve, 
alapjában mind egy idegizgalom. A kávé, a tea, a szesz, 
a nikotin, az érdekes ídegizgató olvasmány, a szenzáczió 
hajhászása az újságban, a színház, a mulatság, a szerelem 
stb. mind egyre megy ki — idegizgalomra. Innen van aztán, 
hogy az élvezet nemcsak pénzbe, de erőbe is kerül s az 
élvezet vége nem az örömnek jókedve, hanem a fáradt¬ 
ságnak kellemetlen érzése. Az érzéki élvezet olyan, mint a 
fűszer; egy kevés nem árt belőle, de a sok elviselhetetlen. 

Micsoda ebéd volna az, mely csupa fűszerből: sóból, eczet- 
böl, borsból, paprikából állana? 

Az érzéki élvezetekkel együttjáró izgalom rovására kell 
írnunk, hogy a modern emberek, már a fiatalok is, a fizioló¬ 
giából rövidesen a patológiába lovagolnak, nem élnek, hanem 
szenvednek. Pedig kínra, szenvedésre nem teremtett, nem 
teremthetett minket az Isten. 

Evés-ivás, mulatság stb. nem egyéb, mint az állatnak 
csiklandozása az emberben. Szent igaz, hogy a test is meg¬ 
követeli a maga jogait, ámde az érzéki élvezetek túlten- 
gése a lélek rovására megy; ezen élvezetek folytonos haj- 
hászása megrontja az ember Ízlését, az érzéki élvezetek 
rabja elveszti érzékét a nemesebb, finomabb szellemi élve¬ 
zetek iránt, mert a testi élvezetek erősebb izgalommal jár¬ 
nak. Az érzéki élvezetek nem emelik, hanem megfordítva, 
lealjasítják az embert. «Genieszen macht géméin.)) (Göthe.) 
Az élvezetek körül való folytonos utazás kiforgatja az 
embert természetéből: a szokás új természetet szül. Az 
élvező annyira megszokja az idegizgalmat, hogy nélküle 
rosszul érzi magát, mintha csak beteg volna. Ha gyenge 
az élvezet, szintén nem elégíti ki. Az élvezet kívánása 
szenvedélylyé lesz benne, mely más szenvedélyek példájára 
nem ismeri ezt a szót: elég. Hozzá az érzéki élvezetek 
sorozatának végén ott settenkedik a legerősebb: az érzé¬ 
kiség vágya s ezzel megszületett ama veszedelmes állapot, 
melyben a lélek a test vontató kötelére kerül s csak kis 
lépés van már a megengedett élvezetekből a bűnös élve¬ 
zetekbe. A ki mindig csak élvezni akar, utoljára is nem 
tud megállani azon élvezet előtt, melyre az vagyon írvá: 
«Tiltott gyümölcs!® Az élvezettől ittas lélek azon a pon¬ 
ton áll, melyen nehéz különbséget tenni a megengedett s 
a bűnös élvezet között. 

Akárki bármit is mond, én a mondó vagyok, hogy az 
élvezet evangéliuma a testiségnek leghatalmasabb kerítője. 
A ki semmiféle élvezetet nem tud magától magtagadni, az 
utoljára a testiség bűnös idegizgalmait sem tudja magától 
megvonni. Minden egyéb önmegtagadás könnyebb, mint a 
test rendetlen vágyainak megtagadása. 

Már most ha valaki a könnyebb dolgokban nem tud 
önmegtagadásra szert tenni, hogyan birja az a sokkal nehe¬ 

zebb önmegtagadást? Lám, ebben fekszik az élvezetek 
legnagyobb veszedelme. A kezdet rendszerint csak meg¬ 
engedett élvezetekből indul ki, mivel azonban az érzéki 
élvezet természete olyan, hogy annál jobban izgatja az 
étvágyat, mennél többet eszik az ember belőle, az éhes 
lélek utoljára is áttöri a korlátokat s a tilosba tör. De ez 
még mindig nem a végső állomás. Mikor az ifjú belerohant 
a testiség élvezeteibe, lelki étvágya annyira megromlik, 
hogy semmiben sem lel örömet, a minek nincs vonatko¬ 
zása a testiségre, e ponton a bűnös lélek már csak 
a szennyet keresi s mindent beszennyez, a mihez csak 
hozzá fog. 

A minek nincs pikáns ize, az a modern élvező embernek 
semmit sem ér. Pikantéria az utczán, pikantéria a szín¬ 
házban, pikantéria a báli teremben, az olvasmányban, újság¬ 
ban, mindenütt az állati mellékíz a vonzó. 

Egy hittérítőt a lelkek keresésének a vágya egészen az 
északi sarkvidékre vitt az eszkimók közé. Egy reggel, mikor 
a hittérítő a jégkunyhóban elvégezte zsolozsmáját, a házi¬ 
asszony eloltotta a mécset — égő rongyot, mely szennyes 
tálban halzsírban feküdt. Az asszony kihúzta a rongyot a 
tálból s nagy udvariassággal megkínálta a hittérítőt a tál 
szennyes tartalmával. A hittérítő szépen megköszönte a 
szívességet s nem kért a csemegéből. Az eszkimó asszony 
csak erre várt, nagy örömmel maga fogta a tálat s élve¬ 
zettel szájába csurgatta a tartalmát. Utoljára nyelvcsettenés- 
sel tudtára adta vendégének, hogy tán mégis kár volt ily 
finom früstökről lemondani. 

Ez az éhes eszkimó asszony a modern élvező ember¬ 
nek a képe. Természet, vallás, tudomány nem csillapítja 
éhségét, az állat így éhen marad benne. Neki erősebb, 
izgatóbb dolgok kellenek, ha mindjárt szenny is tapad hoz¬ 
zájuk. Utoljára folytonos izgalomtól, élvezettől elvész, el¬ 
tompul az érzéke az élvezetekre s előtted áll a «roué», 
ki mindent végig kóstolt, végig csinált, minden piszokban 
hempergett, mindennel jóllakott s mindentől undorodik, még 
a saját életétől is. 

Ebben van egyesek s népek katasztrófájának a nyitja. 

Megdöbbentő jelenség a világtörténelemben, hogy a 
kultúra magaslatán álló népek züllésnek indulnak: a kai- 


dók, egyiptomiak, görögök, rómaiak nem a műveltség kez¬ 
detén, hanem a kultúra magaslatán pusztultak el. 

A kultúra ugyanis nagyrészt nem egyéb, mint az élve¬ 
zeti eszközök megteremtése s ha az anyagi kultúra nem 
jár együtt erkölcsi műveltséggel, a kultúra haladásával lépést 
tart az élvezetek fokozása. A folytonos érzéki élvezetek, 
melyek közül természetesen ama legerősebbek se hiányza¬ 
nak, a legrövidebb s legbiztosabb úton viszik a népeket a 
romlásba. Az anyagi kultúra rendszerint az élvezetek túl- 
tengésével jár s így lesz a kultúra a népek átka. 

Rousseau is észrevette a kultúrával járó züllést, azért 
kiáltotta ki a természet vad fiát ideálnak, ki kultúra nélkül 
boldogabb életet él, mint a kultúra birtokosa. Rousseau 
tévedett. Mihelyt a kultúrába beviszszük a krisztusi önmeg¬ 
tagadás elvét, mihelyt a kultúra keretében megvalósítjuk a 
tiszta élet ideálját, egyszóval, ha a kultúrát megkeresztel¬ 
jük, a legfejlettebb kultúra is nem a züllés, hanem az 
emelkedés, a haladás eszközévé leszen. 

Annyiban azonban igaza volt Rousseaunak, hogy a 
szellemi s anyagi kultúra egymagában a népek átka s nem 
áldása. 

A kultúra sok mindent talál föl, sok mindent nyújt az 
embernek, csak egyet nem tud föltalálni: a boldogság kövét. 

Nézzünk csak magunk körül. 

Mit keres az élvezetek után futkosó világ? Elégedett¬ 
séget, boldogságot. Az ember azt hinné, ha az egész világ 
vadászaton van a boldogság után, akkor hát roppant nagy 
a megelégedett, a boldog emberek száma. De a ki ezt hinné, 
roppantul csalódnék. Diogenesz lámpájával keresheted a 
megelégedett embert a világ fiai között. A pénz soha sem 
elég, a mi pénzért kapható, az élvezet, sem elég soha, 
mindig éhséget hagy maga után. A természet rendjének 
iszonyű nemezise, hogy az érzéki élvezetekkel töltöző em¬ 
ber sohasem lakik jól. Az élvezetvadász olyan, mint a Da- 
naidák hordója; mindent elnyel és mégis sohasem telik 
meg. Az élvezetek talaja nem a mező, melyen a boldogság 
virága terem. 

Göthe, a szerencse kegyeltje, 27 éves korában, miután 
Párizsban fenékig ürítette az élvezetek serlegét, azt írja ma¬ 
gáról: «úgy éreztem magam, mint a patkány, ki mérget 

nyelt; ilyen patkány minden lyukhoz oda szalad, minden 
ehető dolgot felfal, minden folyadékból sziircsöl, s ben- 
sejét kiolthatatlan tűz égeti.» 

Klasszikus költőtársa, Schiller hasonlót ír: «Csak egyet 
tudok, hogy fejem pusztaság, szivem üresség s hogy jó 
napom nem volt». 

Óriási lépéssel haladunk az anyagi kultúrában. Tudo¬ 
mány, művészet, ipar, földmívelés mind azon van, hogy 
mennél több élvezeti czikket teremtsenek elő, mennél több 
kényelmet szerezzenek az emberiségnek. Tény, hogy ma a 
kishivatalnok, a mesterember, sőt az egyszerű munkás is 
többet élvez, mint a mennyit öt-hatszáz év előtt egy gazdag 
várűr élvezhetett. A munkásember kényelmes házban lakik. 
A régi úr még ablakot sem ismert, vagy ha ismerte, télen 
kiszedette az ablaktáblákat roppant drágaságuk miatt. Ké¬ 
nyelmes kályhát nem ismert, a nyitott, a költők által any- 
nyiszor megénekelt kandallón betódult a füst minden vihar 
alkalmával. Ételeit nyílt tűzhelyen készítették, ma a sze¬ 
gény munkás is pompás takáréktüznél főz. Ha orvosra szo¬ 
rult, az egész vidéket kellett felkutatnia valami kuruzsló 
után, ma a szegény is könnyen jut tanult orvoshoz. Ha 
fiait taníttatni akarta, magának kellett tanítót fogadnia, ha 
talált valamilyet. A világ dolgairól alig értesült s ha levelet 
akart küldeni, külön stafétát kellett fogadnia, ma akárki 
pár fillérért a világ túlsó felével levelezhetik. A világ dol¬ 
gairól még aznap, vagy legfeljebb másnap 2 fillérért érte¬ 
sülhet. Ma a szegény munkásember oly kényelemmel utaz- 
hatik, akár a világ végére is, a milyen kényelmet régente 
a királyok sem ismertek. Ma az egyszerű ember is csekély 
pénzen oly élvezeti czikkekhez juthat, milyeneket 'régente 
nagy urak még hírből sem ismertek. 

Senki ^sem tagadhatja, óriási módon haladtunk, de a 
haladás nyomán fakadó boldogságot hiába keresed. A mai 
kor gyermeke egy szemernyivel sem elégedettebb a régi 
idők egyszerű embereinél, sőt, ha jól látok, a haladás¬ 
sal együtt növekedett az elégedetlenség, mely minden 
osztályt, minden réteget hatalmába ejtett. Mit bizonyít ez 
a jelenség? Világosan bizonyítja, hogy a kényelem, az 
élvezet nem az a csodaétel, melyből az ember magát 
boldoggá eheti. 

Nem azért élünk, hogy együnk, hanem azért eszünk, 
hogy éljünk; még kevésbbé lehet életünk czélja, hogy él¬ 
vezzünk. A mi az ember nemesebb felét, a lelket éhesen 
hagyja; a mi még az állatot, a testet sem tudja megelége¬ 
detté tenni; a mi az egész embert rontja, gyengíti — az nem 
lehet életczél. A boldogság már ebben az életben is nem lehet 
a felső tízezrek, a pénzzel bírók kiváltsága. Az Űristen a 
megelégedettséget, a szív boldogító békéjét nem a pénzes 
zsákhoz kötötte. A földi boldogsághoz ugyanazon úton jut 
el az ember, mely a túlvilági mennyországba vezet, a bol¬ 
dogságnak ez az útja az önmegtagadás meredek ösvénye. 
Nem az a fő, hogy az embernek sokja legyen, hanem az, 
hogy beérje azzal, a mije van s ne kívánkozzék az után, 
a mije nincs. 

Az Űr Jézus azt mondotta: Isten országa bennetek 
vagyon; hozzátehetjük, a boldogság országa is benned, tel¬ 
kedben vagyon s nem függ külső dolgoktól. Azt nem érheted 
el, hogy annyid legyen, a mennyi után kívánkozol, de az igen 
is hatalmadban van, hogy ne kívánkozzál olyasmi után, a 
mit el nem érhetsz. Légy hát okos: tagadd meg magadat, 
fékezd vágyaidat s megtaláltad a megelégedettség titkát. 

A görög bölcs azt mondotta, hogy legboldogabb az az 
ember, kinek legkevesebb vágya van; én meg hozzá te¬ 
szem : legboldogtalanabb az az ember, kinek legtöbb vágya 
van, mert nagyon sokat nem tud elérni vágyaiból. Nem az a 
valóban szegény ember, kinek kevés a pénze, hanem az, 
kinek sok a kielégítetlen vágya s ilyen a felső tízezrek 
közt is bőven akad. Ilyennel szemben a szegény, ki beéri 
a szükséges dolgokkal, nemcsak gazdag, de igazi bölcs is. 
Szókratész végig megy Athén piaczán; ott látja felhal¬ 
mozva a tömérdek élvezeti czikket. Végig jártatja szemét 
a sok szép kívánatos dolgon s örül, hogy ő minderre rá 
nem szorul. 

A bőséget ép úgy meg lehet szokni, mint a szegény¬ 
séget, mely csak a szükségessel bir s a szegényes ebéd, 
melyet éhség fűszerez, több élvezetet nyújt, mint a pezsgős 
lakoma, melyet a megszokottság közönségessé tesz s a 
melynek izét elrontja a jóllakottság érzése. 

Az önmegtagadás e szerint nemcsak a tökéletesség¬ 
nek útja, eszköze, de egyben a megelégedettségnek, a bol¬ 

dogságnak is titka. Az, ki a delin szentélyre ráíratta: nihil 
nimis, már gyanította e titkot. Ha valamiben, az élvezet¬ 
ben, a mérséklet a bölcseség kelléke. 

Iszonyú szégyene az emberiségnek, hogy a német köz¬ 
mondás: «Geld régiért die Welt» való igazságot fejez ki. 
Hideg érez a lelkek ura, mert benne mintegy összesűrüsített 
érzéki élvezetek rejtőznek. Az eszköz czéllá lesz, az ural¬ 
kodásra termett lélek a pénz rabjává! 

Ne engedj uralkodói jogaidból, ne tedd magad a pénz 
rabjává; fogd prózára a testet, mely élvezeteivel uralmat 
akar gyakorolni feletted. Se pénz, se élvezet ne legyen 
úrrá feletted. 

Az ifjúkor az élet tavasza, az erőgyűjtés ideje; az 
életre erő kell, bőséges energia. Az élvező, a mulató ifjú¬ 
ság fejére joggal ráolvasható a költő szava: 

Múltadban nincs öröm, 
lövődben nincs remény. 

Az élvezés vérvesztéssel jár s a vérszegény, gyenge 
férfi letörik, elbukik az élet harczában. 

Élvezni akarsz ? Keress élvezetet, mely az öröm r kely- 
hét nyújtja neked, élvezetet, mely életet önt lelkedbe, emel 
s nemesít. Menj, szállj lelkeddel a krisztusi hit magasla¬ 
taira, hol remek kilátás van s tiszta a levegő: szerezz igaz¬ 
ságot és kegyelmet éhes-szomjas lelkednek. Hol vannak 
amaz eszményi lelkű ijak, kiknek a vallás nem terhes tan¬ 
tárgy, hanem lüktető élet? Nem olybá tünik-e fel a mai 
ifjúság élete, mintha a középiskolától való felszabadulásakor 
az Istentől is felszabadult volna? 

Élvezni akarsz? Helyes. Tárd lelked elé a tudomány 
varázslatos országát, tápláld s nemesítsed elmédet a tudo¬ 
mány igazságaival; igazságaival — mondom *— s nem 
hazugságaival, ötleteivel s a levegőbe épített hipotéziseivel. 
A tudomány tiszta örömmel szolgál, mely üdít, mint kristá¬ 
lyos, hűs hegyi forrás. 

Élvezni akarsz ? Akkor köss barátságot a természettel. 
Friss levegő, ragyogó napsugár, rét és mező, hegy s erdő, 
virág és madárdal poézist s örömöt visz a prózai életbe. 
E hármas élvezet felemel, csiszol, művel, nemesít. E hár¬ 
mas élvezetnek nincs keserű utóize, szennyes alja. Ezen 

élvezetek tiszták, mint maga az Isten, ki nekünk ezen él¬ 
vezeteket adja. Élvezz hát, csak az állatot ne hizlald ma¬ 
gadban: élvezz emberként emberhez méltó élvezetet. 


16. A csábító a tudomány komoly tógájában. 

Mit tesz tudni ? Tudni annyi, mint látni, látni a lélek 
szemével. Mit? a valót, az igazságot. Nem fölséges dolog-e 
a tudomány ? Tényleg az, az emberi szellemnek legszebb 
vívmánya. Még az üdvösség örök hazájában is a látás, a 
tudás s a vele járó élvezet lesz az embernek legnagyobb 
boldogsága. 

A modern kor gyermeke büszke a tudományára, abban 
a felemelő tudatban él, hogy többet tud az összes elmúlt 
korok embereinél. Valamikor így osztályozták az embereket: 
nemes, jobbágy; ma képzett müveit s nem művelt embe¬ 
rekre oszlik a társadalom s ki az, ki nem akarna a mű¬ 
veltek osztályába tartozni? 

Azonban nem mind arany, a mi fénylik. Ha a mai 
tudományt közelebbről nézzük meg, azt találjuk, hogy nem 
mind tudomány, a mit tudományként árulnak. A tudomány 
nagyon gyakran nem egyéb, mint feltevés, bizonytalan vé¬ 
lekedés, alanyi elmélet, többé-kevésbbé szellemes ötlet, de 
nem tudás. Tessék csak elgondolni, mi mindent nem árul¬ 
tak már a bölcseleti tudomány nevében! Már Cicero mondta 
az ő koráról, hogy nincs oly bolond dolog, a melyet már 
valaki igaznak nem vallott volna s a legújabb időben Paul- 
sen azt mondja, hogy ha valaki bármi bolond dolgot rend¬ 
szer keretében ad elő, bizonyos, hogy a németek közt min¬ 
dig akad követője. Én azt hiszem, hogy Paulsen mondása 
nálunk s másutt is igaz. Spinozától Kantig s Fichte meg 
Schoppenhauerig s legújabban Nietzsche-ig mi mindent 
nem állítottak tudományos igazságnak! Én a mondó va¬ 
gyok, ha valaki megírja a bölcselet történetét az ókortól 
napjainkig, nagyon találó czimet ad munkájának, ha «az 
emberi tévedések történetének)) czimezi. 

A mikor az igazságnak semmi vonatkozása sincs az 
erkölcsi életre, az emberek még meglehetősen tisztán lát¬ 
nak: a fizika, a mennyiségtan, a kémia, csillagászattan, ha 

nem csapnak át a bölcselet mezejére, tényleg megérdemlik 
a tudomány nevet. De mihelyt valaminek csak távolról is 
valamelyes vonatkozása van a praktikus életre, ott már 
füst, sűrű füst zavarja a tisztánlátást. Az a «Voraussetzungs- 
lose Wissenschaft», a feltevés nélküli tudomány voltakép 
nem más, mint a tudomány szabadosságának proklamálása. 
Tagadj mindent, a mi kényelmetlen! 

Még a hittel is megbarátkoznék a modern tudomány; 
amolyan se hús, se hal-lele vallásosság kedélyszükséglet- 
kép még mcgjárja ; csak ne legyenek ' a hitnek dogmái, 
sziklaszilárd igazságai, melyekből vaskövetkezetességgel ke¬ 
mény erkölcsi kötelességek következnek. A biztos kötelesség 
igája, ettől lúdbőrt kap a mai kor művelt embere. Ha a 
krédó magában állana, még megbékülne vele a világ. De 
a krédó után nyomban ott következik a tízparancsolat s 
ez a felvilágosodottság fiainak igazi réme. Pedig hát val¬ 
lástalanok, istentelenek ők sem akarnak lenni. Ez kissé 
rosszul fest, ámde kedvükre való vallást kívánnak. Azért 
összetákolnak maguknak vallást saját privát, házi haszná¬ 
latukra, mely vallás főleg vallásos színű frázisokból s egy 
porczió érzelgésből áll, de gondosan óvakodnak attól, hogy 
olyasmi kerüljön a vallásukba, mi őket élvezeteikben meg¬ 
zavarhatná. Ha vallásuk dogmái után kérdezősködöl, a leg¬ 
nagyobb zavarba ejted őket. A hamis vallásoknak ősrégi 
ismertető jegye, hogy őket rövid tételekbe, kátéba foglalni 
nem lehet. 

A komoly ember azt tartja, hogy az ész az igazság 
megismerésének az eszköze, a világ fiai azonban épen 
megfordítva cselekszenek, eszüket arra használják, hogy 
fussanak az igazság elől. Szinte megdöbbentő a világ fiai¬ 
nak erőlködése, hogy az örök igazságtól, Istentől s törvé¬ 
nyeinek jármától szabaduljanak. 

Ha valami, úgy az Isten törvénykönyvének hatodik para¬ 
grafusa, a tiszta élet követelménye, vérbe, húsba vág. A gon¬ 
dolkodó ember eleve is felteszi, hogy a világ fiai minden 
lehetőt elkövetnek, hogy kimutassák a tiszta élet törvényé¬ 
nek lehetetlenségét. 

De mivel fognak ilyesmit bebizonyítani? Hát kérem, 
mire való a tudomány, ha még ilyen kemény kötelességtől, 
ilyen szoros járomtól sem tud minket megszabadítani? 

A «tudomány» bátran neki vág, nagy furfanggal ügyes¬ 
kedik s megcsinálja, a mit a középkor alkimistái nem tud¬ 
tak megcsinálni. Az alkimisták rézből akartak aranyat csi¬ 
nálni. A nagy munka nem sikerült nekik. Bizonyos ((tudó¬ 
sok)) tudományból akarnak fegyvert kovácsolni az erkölcsi 
kötelességek eilen s az ügyes stikli sikerül nekik, legalább 
ök azt hiszik, hogy sikerül. Mielőtt belemennénk a ((tudo¬ 
mány)) mesterkedéseinek tárgyalásába, egy dologra hivom 
fel figyelmedet. Az emberi tévedések természetrajza azt 
mutatja, hogy minden tévedés két részből áll: egy darabka 
igazságból s egy nagy hazugságból. Mikor a méregkeverő 
mérgét be akarja adni adnak, kit elveszteni óhajt, nem tisz¬ 
tán adja be neki a mérget. így nagyon könnyen rájöhetne 
az áldozat, hogy mérget akarnak neki beadni. A méreg¬ 
keverő ételbe-italba keveri a mérget, így aztán könnyebben 
megy a dolog. Mikor a ((tudomány)) arra vállalkozik, hogy 
tudományos fegyverrel megy neki a vallásnak, erkölcsnek, 
úgy jár el, mint az ügyes méregkeverő: a hazugságot, az 
ámítást valamelyes igazsággal kendőzi. Ha pőrére vetkőz- 
tetve lépne fel a hazugság, az embernek túlnagy erőszakot 
kellene elkövetnie józan esze ellen, a tévedésbe kevert cse¬ 
kély igazság tetszetőssé, inkább elfogadhatóvá teszi a ha¬ 
zugságot. 

Minden ((tudomány)) között legalaposabban végez a 
vallással, erkölcscsel a materializmus, mely durva voltát 
restelve, újabban monizmusnak nevezi magát. Nincs lélek, 
csak anyag s erő. Az ember állat. 

A következtetést ebből a gyermek is megteheti; tehát 
állati módon is élhet is. A mint az állatnak nincs erkölcsi 
törvénye, az embernek sincs erkölcsi kötelessége. Ez a ma¬ 
terializmus tudománya dióhéjba szorítva. Tagadhatatlan, 
hogy nagyon durva, nagyon állati izű. Azért elméletben 
újabb időben megfogyatkoztak a hívei. Még a kereszténység 
ellenségei is kénytelenek bevallani, hogy anyagon s erőn 
kívül egyéb is van a világegyetemben. 

Az anyag és erő törvényei oly hangosan hirdetik a 
rendező szellem létét, hogy nem zárkózhatnak el e han¬ 
gos s világos prédikácziótól. Igaz, hogy szinte közhitté lett, 
hogy a nagy tudósok hitetlenek. De ennek épen az ellen¬ 
kezője igaz: a zseniális nagy tudósok, a tudományos igaz¬ 

ságok felfedezői, kik óriási lépésekkel vitték a tudományt 
előre, majdnem mind hivő emberek voltak. Aristoteles, 
Plátó, Cicero, Szent Tamás, Kopernikus, Keppler, Newton, 
Volta^ Ampere, Berzelius, Lhevreul, Liebig, Pasteur, Cauehv, 
Lavoisier, Laplace, Secchi, Siemens, Lord Kelvin stb. stb. 
az emberiség büszkeségei s hivő emberek, pedig legtöbbjük 
természettudós volt. A nagy tudósok közt a materializmus 
nagyon ‘rosszul hangzik, modern hirdetői Haeekel,* jénai 
egyetemi tanár s az ő iskolája, leghívebb tanítványai a 
szociáldemokraták. 

Nem hiába dicsekedünk műveltségünkkel, a műveltség 
követelménye, hogy a tudományos bűntakaró is finomabb 
legyen. így született meg a determinizmus, mely minden 
bűnösből beteget csinál. Mi az a determinizmus? 

A veleje az, hogy az embernek voltakép nincs szabad 
akarata, szabad elhatározása, hanem a külső behatás és 
belső kényszerűség hajtja. A bűnös ember voltaképen beteg 
ember, kit körülményei s belső ösztönei visznek a bűnre. 
Mi aztán ebből a következtetés? A beteget nem lehet 
felelőssé tenni azért, hogy beteg. A beteget legfeljebb saj¬ 
nálni lehet; úgy a bűnöst sem lehet felelőssé tenni bű¬ 
neiért, mert a mint a beteg nem tehet arról, hogy köhög, 
oldalnyilalása, meg láza van, a bűnös sem tehet bűneiről, 
íme, a bűnös így meg van mentve bűneinek felelősségétől. 

A determinizmusban van egy csipetnyi igazság, de 
azt rég tudták ám az erkölcs tanítók. A külső körülmények 
tényleg hatnak a szabad akaratra, de nem semmisítik meg 
az akarat szabad elhatározását. A nagyra növelt belső szen¬ 
vedélyek szintén befolyással vannak az akarat elhatáro¬ 
zására, sokszor szinte magukkal ragadják az akaratot, de 
ez meg nem semmisíti a felelősséget. Régen megmondta 
az Úr: «A ki bűnt tesz, szolgája a bűnnek.» A nagyra hiz¬ 
lalt szenvedély szolgaságba ejti az embert, de miért izgatja, 
növeli magában a szenvedélyt ? 

A testiség rabja nagyon gyakran azzal mentegeti 
bűneit: «nagyon izgatott a vérem, nem tudtam ellenállani 


* Még a darwinisztikus szellemben írt Meyer-féle Konversations- 
lexikonis azt mondja róla, «hogy be nem bizonyított következtetésektől 
sem riad vissza, ha neki logikusoknak látszanak)). 

a ki sértésnek.)) Készséggel elismerem, hogy a bűnös, mikor 
már lobogva égett benne a testiség tüze, nem tudta elol¬ 
tani ezt a tüzet. De miért nem lépett akkor közbe, mikor 
e nagy tűz még csak szikra volt? 

A ki pikáns képeken legelteti szemét, a ki durva, pisz¬ 
kos viczczekben leli kedvét, a ki izgató alkohollal éleszti 
magában az érzékiséget s hozzá féktelen csapongásra ereszti 
képzeletét, a ki egyszóval mindenáron azon van, hogy 
tüzet rakjon belsejében, az ne panaszkodjék aztán arról, 
hogy a tűz ég, hogy az érzékiség magával rántja s legyűri 
az akaratot. 

Mikor a tiszta életről van szó, nem szabad megfeled¬ 
keznünk, hogy ez nemcsak tudományos, valláserkölcsi kér¬ 
dés, de egyben mindenkinek személyes ügye. Már pedig 
lélektani igazság, hogy az ember saját személyes dolgában 
könnyen lesz elfogulttá. 

Én nem vagyok dohányos ember, eszembe se jut a 
szivar, vagy pipa, nem egyszer megesik velem, hogy fele- 
dékenységemben még vendégemet sem kinálom meg szi¬ 
varral. Én azt tartom s velem együtt az összes nemdo¬ 
hányzók azt tartják, hogy a dohányzás nem életszükséglet. 
Tényleg száz és száz millió ember él dohányzás nélkül. 
Ám tessék az erős dohányosoktól kérdezni, mit tartanak 
ők e szokásról? Nagyon sokan közülök nélkülözhetetlen 
életszükségletnek tartják a dohányzást s a világért sem 
mondanának le róla. Már most, ha arról volna szó: bűn-e 
a dohányzás — a dohányosok közt nagyon sok akadna, 
ki mindenféle bizonyítékokkal kimutatná, hogy a dohányzás 
nem bűn. 

Ez a lélektani igazság nagyon sokat fejt meg. Ha nem 
tudjuk megérteni, hogy ez vagy az a tudós miért foglalja 
el ezt vagy azt az álláspontot, életének eseményei nagyon 
gyakran megadják a kulcsot a titok megfejtésére. A ki 
ismeri Luther élettörténetét, könnyen megérti állásfoglalá¬ 
sát a tiszta élettel szemben. A hibás ember a maga hibái¬ 
nak kedvező elméletet szokott felállítani. A kinek takar¬ 
gatni valója van, bajosan fogja a tiszta élet lehetőségét 
hirdetni. A szocziáldemokraták nyíltan hirdetik, hogy ők a 
«szabad szerelem® hívei s így mindenki megértheti, miért 
beszélnek a tiszta élet lehetetlenségéről. 

A német szocziáldemokráezíának ez idő szerint való 
Mohamedje, Bebel úr könyvet írt a nőkérdésről. Ebben a 
könyvben a hitetlenségnek ez a modern prófétája «untiber- 
windliche Naturtriebe»-ről, a természetnek legyőzhetetlen 
ösztöneiről szól. Mi egyéb volna ez a legyőzhetetlen ösz¬ 
tön, mint az úgynevezett nemi ösztön? A romlott léhaság 
ugyanezt a nótát fújja mindenféle változatban: «Az önmeg¬ 
tartóztató élet lehetetlen®, «az önmegtartóztatás ellenkezik 
a természettel®, majd költői lendülettel «a szív, a szere¬ 
lem jogáról® szaval, és tetejébe életbölcseség gyártására is 
adja magát: «A mustnak forrnia kell® stb. Végül még az 
orvosi tudományt is előrántja: «Az önmegtartóztatás árt 
az egészségnek®, «maguk az orvosok is azt mondják, hogy 
a tiszta élet természetellenes s árt az embernek®. 

Az ember szinte elképed ennyi arezátlanság láttára, 
vagy hajlandó azt hinni, hogy az önmegtartóztató tiszta 
élet a vüág legnagyobb veszedelme. 

Az orvosi tudományt hagyjuk ki e fejezetből. Az orvosi 
tudományra való hivatkozás elég fontos arra, hogy külön 
végezzünk vele, lássuk elébb a testiség egyéb védelmi 
nótáit, mindenekelőtt pedig nézzünk az «ellenállhatatlan 
természeti ösztön® szemébe. 

A bűn filozófiája itt tagadhatatlanul ügyeskedik. Ha az 
ösztön a természet folyománya, hozzá legyőzhetetlen, akkor 
egy csapásra vége van a testiség bűnének; mert a mi ter¬ 
mészetes, a tetejébe még legyőzhetetlen is, no már az 
csak nem lehet bűn, ezt a gyerek is megérti. 

Van-e nemi ösztön ? Van hát, ezzel Bebel úr s társai 
semmi újat sem mondanak. 

Nem egy, hanem két nemet teremtett az Isten és pedig 
azért, hogy a két nem szaporítsa s fentartsa az emberi¬ 
séget. Hogy Isten ezt a czélját biztosan elérje, ösztönt is 
adott az emberbe a szaporodásra. Értsük meg jól, nem 
kéjelgésre, hanem szaporodásra adta Isten az ösztönt. Ez 
tiszta sor, az isteni Gondviselés állította a világrendbe a 
fajfentartó erőt, a szaporodásra való ösztönt. De ugyanaz 
az Istent korlátokat is szabott ezen ösztön számára, mint 
azt az ötödik fejezetben láttuk. Ha pedig az ösztönnek kor¬ 
látjai vannak, akkor már nem lehet legyőzhetetlen, akkor 
meg kell állapodnia a korlátoknál. 

Nézzünk csak egy másik ösztönt: az életfentartás ösz¬ 
tönét. Ez is természetes ösztön s hozzá az előbbinél jóval 
erősebb ösztön. Az önmegtartóztatás miatt senki sem veszti 
el életét, sőt, a mint nemsokára látni fogjuk, még becses 
egészségét sem teszi koczkára; ellenben, ha az életfen¬ 
tartás ösztönének nem engedünk, ha csak három-négy 
napig nem eszünk-iszunk, egyszerűen elpusztulunk. De lám, 
még ezt a legerősebb ösztönt is korlátok közé szorította a 
Teremtő. «Ne orozz* — ne bántsd a másét, élj a maga¬ 
déból. S csodálatos — ezt a korlátot a világ egészen rend¬ 
jén valónak találja. A művelt államok polgári törvényei is 
rendszerint drákói szigorúsággal büntetik e korlát áthágóit. 
A mi büntető törvénykönyvünk egy tyúk, egy galamb ello¬ 
pását félévi börtönnel sújtja s ezt a büntetést a birónak 
még enyhítenie, leszállítania sem lehet.* Az életfentartás 
ösztöne elé szabott korlátot rendjén valónak tartják az 
emberek. Élj, de élj a magadéból. Hát miért ne volna rend¬ 
jén, a gyengébb ösztön elé szabott korlát? 

Ha a művelt közönség hajókatasztrófáról olvas s arról 
értesül, hogy a matrózok nőket, gyermekeket félrelöktek a 
mentőcsolnakoktól, sőt egyeseket a dulakodásban a tenger 
hullámaiba taszítottak, csakhogy saját becses bőrüket meg¬ 
mentsék, ha mondom, ilyesmiről olvas a művelt közönség, 
finom lelke szörnyen felháborodik s megvetéssel sújtja a 
lelketlen matrózokat. 

Pedig mit tettek a matrózok? Csupán az életfentartás 
ösztönének tettek eleget. De hogyan követték az ösztönt? 
Minden korlát ledöntésével, mások kárával s azért elítélendők. 

De ha itt helyes a korlát, miért ne volna helyes a 
gyengébb nemi ösztönnel szemben? Miért beszélünk itt a 
tudomány nevében ((legyőzhetetlen ösztönről ?» Nem ugyanaz 
az Isten mondja-e: ne paráználkodjál, aki azt sürgeti: 
ne orozz? 

Régi igazság: contra factum non valet disputatio, a 
mi tény, az ellen hiába okoskodunk. Én a ((legyőzhetetlen 


* A leánykereskedőt, ki mindenfajta csalfasággal rászedi áldo¬ 
zatait s őket bűnbe, becstelenségbe s boldogtalanságba taszítja, 
50—100 korona pénzbüntetéssel s 3—4 napi elzárással sújtják. Oh földi 
igazságszolgáltatás ! 

ösztönről szóló tudományos hazugság ellen tényt állítok: 
azon ifjak, leányok, férfiak s asszonyok, szerzetesek, papok 
s apáczák százezreit, kik Isten s ember előtt tisztán élnek 
s azt mondom: a mit százezrek s milliók meg tudtak tenni, 
arról csakis az őrült mondhatja, hogy lehetetlen dolog. 

«Legyőzthetetlen ösztön!* Oh, mily kellemes muzsika 
ez azok fülében, kik gyenge akaratúak, gyávák a küzde¬ 
lemben, mily pompás altatódal ez a háborgó lelkiismeret 
lecsendesitésére! «A legyőzhetetlen ösztönről)) szóló nótát 
kétségen kívül szives-örömest hallgatják az ösztön bűneiben 
ludasok s a ki ezt a nótát fújja, egészen biztos lehet bizonyos 
emberek dicséretéről, de ez felmenti-e Bebel urat s hasonszőrű 
társait, akár kathedrákon ülnek, akár tollal keresik kenyerüket, 
mondom, bizonyos ember dicsérete felmenti-e ezen urakat 
a rettentő felelősségtől, hogy az ifjúságnak azt a részét 
harczra képtelenné tették, mely tudományos hazugságaik¬ 
nak felült? 

Pedig Bebelnek [.egyik tanítómestere a szocziáldemo- 
krácziában is odakiáltotta már társainak: «Entfesseln Sie 
die Bestie nicht!» — ne eresszétek szabadjára az állatot 
az emberben! 

«A legyőzhetetlen ösztönről* szóló*ámítás hazugságnak 
minősíti az erényben való hitet, az emberiség legjobbjai¬ 
nak becsületében gázol, de egyben leleplezi az ilyen ámítás 
hirdetőinek az életét. Tisztelt urak! Legyetek óvatosabbak, 
ne áruljátok el saját éltetek szennyes voltát. A kinek józan 
esze van, az okvetetlenül ekképen okoskodik: ha ti azt 
mondjátok, hogy az ösztön legyőzhetetlen, akkor ti nem is 
keltek harczra az ösztönnel, mert melyik okos ember vál¬ 
lalkoznék a lehetetlenre ? s akkor ti a testiség mocsarában 
fetrengtek. Sajnos, az ilyen emberek már rég elfelejtették 
a pirulást. 

«A legyőzhetetlen ösztön* nótája házasságtörést s 
minden becstelenséget szentesít s végső következtetése: a 
szabad szerelem. Bebel meg is teszi említett könyvében 
ezt a következtelést s Göthe nagy «házasságtörő* lelkét 
ajánlja követendő mintaképnek. Tisztelet Göthe költői láng¬ 
elméjének, de erkölcseiből nem kérünk. Hová lenne a világ, 
ha minden egyes ember egész csapat nőt tenne szeren¬ 
csétlenné, mint a hogy a nagy pogány, Göthe tette ? 

Szuszai A. : A tiszta életről. 

JJe ha kézzelfogható hazugság «u legyözhetelleu ösz¬ 
tön)) meséje, hogyan van az, hogy tanult okos emberek 
egészen komolyan hirdetik világgá? Nem állunk-e itt egy 
megmagyarázhatatlan lélektani rejtélylyel szemben? Gondol¬ 
junk csak ama lélektani megjegyzésre, melyet föntebb tettem. 

Ezek az urak (akadnak köztük nők is) egyszerűen 
maguk után Ítélnek s mivel jómaguk nem tudják legyőzni 
az ösztönt, ebből aztán azt következtetik, hogy ez az ösz¬ 
tön egyáltalán legyőzhetetlen. 

Itt eszembe jut egy érdekes történet. Stájerországban, 
de más hegyes vidékeken is, egész falvak apraja-nagyja 
golyvával bir. A golyva sokszor egészen hosszú tokmány, 
melyet munkaközben a hálára vet a birtokosa. Hogy mi e 
kór oka, mai napig sem egészen bizonyos; valószínű, hogy 
az ásványtartalmú ivóvíz okozza. Egyszer ilyen golyvás 
faluba jött egy idegen turista. Egy fiú roppantul elcsodál¬ 
kozott az idegen láttára. Eddig mindig csak olyan embe¬ 
reket látott, kiknek golyva-tokmányuk volt: «Nini, mama — 
kiáltja anyja felé — ennek az embernek még tokmány a 
sincsen!» A dolgot betetőzte az anya rendreutasítása: 
«Hallgatsz te kölyök, hát nem tudod-e, hogy csúfolódni 
nem szabad!» Lám, milyen furcsa is az, mikor valaki azt 
hiszi, hogy golyvatokmány nélkül nem is ember az ember. 

A ki összes érzékeit megnyitja a testiség csábításai¬ 
nak, hozzá csöpp gondja sincs képzeletének megfékezésére, 
egyszóval, a ki szabadjára ereszti magában a béte humaine-t 
s így belemászik a testiség mocsarába, az ilyen a testi¬ 
ség golyvakórságában szenvedő ember ép úgy, mint az 
említett fiú s anyja szörnyen téved, ha a testiség golyva¬ 
kórságát az emberi természet kiegészítő részének tartja. 
Nagyon, de nagyon sokan jól el vannak e kór nélkül is. 

A ki nem fékezi érzékeit, nem korlátozza képzeletét, 
annak tényleg legyőzhetetlen az ösztön, miként a katona 
sem nyerhet győzelmet, ha fél a harctól s mindjárt a csata 
elején gyáván megfutamodik. 

Külömbséget kell tennünk ösztön s ösztön közt. A ter¬ 
mészetadta ösztön s a mesterségesen felizgatott, nagyra 
hizlalt ösztön két különböző dolog. A természetadta ösztön 
- legyőzhető, csak ne izgassuk oktalan életmóddal, avagy az 
érzékek s a képzelet féktelenségével. 

A bűnös módon lobogó szenvedélylyé felkorbácsolt ösz¬ 
tön tényleg legyőzhetetlen, de nem a természet, hanem 
maga az ember teszi legyőzhetetlenné. 

A józan ember ima tagjainak, ura a saját eszének. 
Ha ellenben holtrészeggé issza magát, nem tud lábán meg- 
állani, se nyelvét, se eszét nem tudja használni. Ki tette 
tehetetlenné? Nem a természet, hanem saját rendetlen 
akarata. 

A ki a tisztátalanság «emésztő tüzét® gyújtja fel ma¬ 
gában s így a bűnbe rohan, a maga gonoszságáról beszél¬ 
jen, ne a legyőzhetetlen ösztönről. 

Végül nem szabad megfeledkeznünk arról, hogy azok, 
kik «a legyőzhetetlen ösztön® nótáját fújják, keresztelt vagy 
kereszteletlen pogánvok, kik a krisztusi hit erejét igénybe 
nem veszik, sőt nem is ismerik, a kik nem értik föl észszel, 
hogy az imádság, a szentségekhez való méltó járulás, az 
Isten, az örökkévalóság gondolata, de főleg az Isten szere- 
tete, mely semmitől sem retteg annyira, mint Isten meg¬ 
bánásától — mondom, azok az emberek távolról sem 
tudják, micsoda erőt s képességet adnak az ellenállásra a 
hit tanítása s kegyelme. Ha ők is élnének a krisztusi hit 
kegyelmeivel, természetesen ők is győzhetnének: ha nem 
teszik, ám magukra vessenek, a felelősségtől nem szabadul¬ 
nak, a mint a fuldokló sem szabadul az öngyilkosság bűnétől, 
ki a feléje dobott mentőkötelet készakarva meg nem ragadja. 

A ((természettudományos® irányzat hitetlenjei a legyőz¬ 
hetetlen ösztön frázisát legújabban szép, sujtásos ruhába 
bujtatták. «Minden emberben megvan a nemi ösztön s a 
nemi szervek, tehát a nemi ösztön kielégítése az ember¬ 
nek legelemibb, legtermészetesebb joga®. 

Hát nem természetes, nem meggvőző-e e természet- 
tudományos jogi okoskodás? 

Csak valld meg kedves olvasóm, hogy a dolog első 
tekintetre nagyon is igaznak látszik. Pedig... Nézzünk 
csak a dolog mélyére. Minden normális emberben megvan 
az ösztön s az ösztön szervei. 

Ez tény, melyet józan eszü ember nem tagadhat. Mi 
következik már most e kettős tényből? Jog? Szó sincs róla! 
Neked jogod van egy millió korona szerzésére; megvan-e 
e «jog»-nál fogva a millió korona? A nemi ösztön és szer¬ 
it* 





veinek birtoka csak azt jelenti, hogy minden emberben 
megvan a képesség a nemi életre, de joga, az bizony e 
természettudományi tényből még nincsen. Ezen ösztön 
magában tárgytalan, már ezért sem lehet jogról beszélni, 
hogy jog keletkezzék belőle, ahhoz másnak a beleegyezése 
szükséges. E beleegyezésből igenis származik másik jog: a 
házasjog; de házasság nélkül e dologban jogról beszélni 
nem egyéb, mint porhintés az avatatlanok szemébe. 

A testiség védőinek többi bűntakaró szólamaiban majd¬ 
nem mindig ott lappang a «legyőzhetetlen ösztönre)) való 
hivatkozás, ha tehát ezzel végeztünk, a többivel már rövi¬ 
den végezhetünk. 

«Az önmegtartóztatás természetellenes.)) Én megfordí¬ 
tom a nyársat s azt mondom: az ösztönnek szabadjára 
való eresztése természetellenes. 

Mikor az ember a világra jő, ösztöneinek uralma alatt 
áll. Esze nyiladozásával az ész veszi át az uralmat, vezeti 
s korlátozza az ösztönöket. Ez a természetes állapot, mert 
megfelel az ember eszes természetének. Ha nem az észé az 
uralom, hanem az ösztön kerekedik az ész fölé, ez termé¬ 
szetellenes, a mint természetellenes az, ha a ló vezeti a 
kocsist. 

Igaz, Isten két nemei teremtett, hogy lehetségessé 
tegye az emberiséget fentartó házasságot. De az emberiség 
fentartása az emberiség, az összesség dolga s nem az 
egyesé. Az emberiség akkor is fenmarad, ha az emberi tár¬ 
sadalom egy töredéke nem is lép házasságra. A kik körül¬ 
ményeik miatt nem léphetnek házasságra, vagy magasabb 
okokból választják a nőtelen életet, semmi természetellenes 
dolgot sem művelnek. A szerzetesek, apáczák önmegtar¬ 
tóztató életükkel nem ártanak a házasságnak, sőt ellenke¬ 
zőleg, példájukkal emelik a házasság tisztességét, -mert a 
fiatalságnak, az özvegyeknek s maguknak a házasoknak is 
szemük elé állítják a tiszta élet fenséges voltát. Régi dolog, 
hogy a házasság ott a legtermékenyebb, a hol a tiszta 
élet nagy becsben áll. A kik a tiszta élet természetellenes 
voltáról szavalnak, maguk esnek természetellenességbe, mert 
az ösztönt, melyet a Teremtő a szaporodásra adott, kéjei- 
gésre használják; ez pedig a természet Isten szabta törvé¬ 
nyének a felforgatása. 

«Szív joga», ((szerelem joga» van-e ilyen jog a 
világon? Ha két fiatal szív megérett a házasságra s egy¬ 
máshoz igaz, bensőséges vonzalommal viseltetnek s tény¬ 
leg házasságra lépnek, akkor igenis lehet a szív, a szere¬ 
lem jogáról beszélni. Maga a Teremtő alkotta a szivet 
úgy? hogy szeretni tudjon, hogy megkönnyítse a házasság 
nehéz igáját. A krisztusi hit nemcsak nem ellenzi, nem¬ 
csak megengedi, de sőt keményen megköveteli, hogy a 
hitvestársak, kik Örök hűséget esküdtek egymásnak, egy¬ 
mást szeressék. Azon olvasóimat, kik házasságra készül¬ 
nek, figyelmeztetem, hogy a házasság megkötésekor e kér¬ 
désre: «Szereted-e ezen jelenlévő személyt?)) esküvel felel 
a házasuló. Az úgynevezett érdekházasság, mely kölcsönös 
vonzalom nélkül jő létre, e szerint bűnös, erkölcstelen 
házasság. Isten akarata szerint a kölcsönös vonzalom a 
házasság ragasztószere s a házasságban tényleg van joga 
a szívnek. De a házasságon kívül álló szivének nincsen 
semmi joga, valamint az örök hűségre kötelezeti szívnek 
sincs joga arra, hogy a házasság korlátját áttörje. «De hát 
a szívnek joga van a boldogsághoz, ha nem találja meg a 
házasságban, hát másutt keresheti)) — így szoktak főleg 
a költők s regényírók énekelni. w 

Egy utczai suhancznak kedve kerekedik pezsgőre, meg 
tortára. Mind a kettőt megpillantja egy czukrászbolt fényes 
kirakatában. Benyomja a kirakat üvegtábláját s pezsgőt, 
tortát zsákmányolva, tova fut. Később bíróság elé kerül a 
suhancz. A biró kérdi: «Bűnösnek érzed-e magad? ((Eszem¬ 
ben sincs.)) «Hát micsoda jogon törtél a kirakatba?)) 
«A gyomor jogán» — feleli a suhancz. «Én is akartam 
magamnak egyszer jó napot csinálni.)) 

Hát mit gondolsz, elfogadja-e a biró a gyomor jogát? 
Bajosan. De a szívnek semmivel sincs több joga, mint a 
gyomornak, a szívnek sincs joga, hogy a tilosban keressen 
boldogságot. 

Eltekintek most az Istentől, kinek mennyei országá¬ 
ban nincs hely a házasságtörők számára, csupán a józan 
észhez szólok. Ugyan kicsoda az a férfi, a ki kakukfit 
akarna családi fészkében ? Ki akarna olyan gyermeket 
nevelni, őt örökösévé tenni, kiről nem tudja, hogy az 
övé-e? A ki adott szavát megszegi, becstelen ember; de 

százszorta becstelenebb az, ki hűségesküjét tapodja lábbal. 
A házasságtörés szabadsága olyas valami, a miről még a 
párosán élő madarak, vagy az erdő fenevadjai sem akar¬ 
nak tudni. Ezek is élet-halálharczra kelnek a maguk faj a- 
beli állat ellen, mely életük párjához közeledik. 

Tény, hogy vannak boldogtalan házasságok. De vájjon 
a házasságból folyik-e a boldogtalanság ? Ki merné ezt 
mondani? Ha a házasság természeténél fogva a boldog¬ 
talanság forrása volna, ugyan kicsoda vállalkoznék akkor 
házasságra? A boldogtalanság forrása a házasok gonosz 
akarata: a házasságot nem nézték annak, a mi, t. i. szív¬ 
beli vonzalmon alapuló szent életszövetségnek, hanem e 
helyett más érdeket hajszoltak a házasság révén, avagy 
nem tartják meg a házasság törvényeit, mintha csak egy¬ 
más kínzására s nem boldogítására keltek volna egybe,— 
ez a boldogtalanság oka. S ezen maga okozta boldogta¬ 
lanság jogosítaná fel az embert arra, hogy tilosba törjön? 
Hisz akkor a lump is, ki vagyonát eltékozolta, teljes jog¬ 
gal ülhetne szomszédja vagyonába, nehogy szükséget szen¬ 
vedjen s boldogtalanná legyen. Kövesse mindenki a német 
közmondás tanácsát: 

Willst du heiraten, besijm dick lein, 

Sonst bekommst du Essig statt Wein. 


(Nyisd ki szemedet a házasság előtt, különben eczeteí 
kapsz bor helyett.) Tartsa meg a házasság törvényeit, 
hozzá ne legyen kényes s túlkövetelő, ne várjon paradi¬ 
csomot a földön s nem lesz oka magát «a szív jogával* 
bűnre ingerelni. 

A végére hagytam a szabad szerelem szólamát, a 
szocziáldemokráczia álmát. 

A legyőzhetetlen ösztön, a szív joga, miként láttuk, 
hazug frázisok, melyekre a szabad szerelmet alapítani 
nem lehet. 

A szocziáldemokráczia tudományos főprofé tájának, 
Haeckelnek, hitvallása a materialista darwinizmus. A szo¬ 
cziáldemokráczia az embert az állatok közé sorozza. De 
az állatvilágban keserves meglepetés éri: a magasabb* 
rendű állatok nem ismerik a szabad szerelmet. Ezen álla- 


lok páros életet élnek s ha nem akadnak párra, önmeg- 
tartóztatóan élnek s csodálatos! — se öngyilkosokká nem 
lesznek, se bele nem betegednek az önmegtartóztatásba. 

Szabad szerelem! Használják-e a fejüket, kiknek szája 
ezt a frázist hangoztatja? Ha szerelem amaz érzelem, 
akkor hogy volna szabad? A szerelem nem tud válásról, 
csereberéről, még az a puszta gondolat is elviselhetetlen 
rá nézve, hogy valamikor végeszakad. 

Szabad szerelem - ilyen nincs a földkerekségén; 
szabados kicsapongás, az valóban van, igazi neve prosti- 
tuczió s ha a szocziáldemokráczia álma megvalósulna, az 
egész ország, sőt az egész földkerekség nagy bűnházzá 
lenne. De akkor meg is húzhatnák a halálharangot az 
emberiség felett. 

((Gyümölcseiről ismeritek meg a fát*, mondotta az 
Úr. Ha valamely tannak helyes vagy helytelen voltáról 
akarunk meggyőződni, csak az kell, hogy szigorú logikával 
levonjuk a következményeket. Mi következik már most a 
szabad szerelemből? Itt tapasztalati tény is áll rendelke¬ 
zésünkre, a mennyiben korlátolt mértékben már megvan 
a szabad szerelem. Mennyivel járul hozzá a prostituczió 
az emberiség fentartásához ? Úgyszólván semmivel. Ama 
kevés szerencsétlen teremtés is, ki a bűnnek köszöni létét, 
meg van fertőztetve, vagy a degeneráczió jeleivel jön a 
világra. Ha ilyenné lenne az emberiség szaporodása, rövid 
idő múlva bekövetkeznék az emberiség kihalása. 

Az emberiség története minden kulturnépnél legalább 
a történeti kor elején a házasságra bukkan. A soknejüség 
későbbi eredetű, vagy leikül túra szülöttje, vagy a züllés 
eredménye. A művelődés története elismeri, hogy a krisz¬ 
tusi felbonthatatlan házasság az erkölcsi kultúra magaslata, 
melynél magasabbra egy nép nem juthat. Az erkölcsböl¬ 
cselet megvallja, hogy semmi sem biztosítja annyira az 
emberi életet, vagyis a lélek uralmát az ember felett, mint 
a teljes önmegtartóztatás, vagy a gondolatbeli hűséggel is 
védelmezett felbonthatatlan házasság. 

A művelődéstörténelem azt tanítja, hogy a felbontha¬ 
tatlan monogamia az erkölcsi műveltség oly magaslata, 
melynél magasabbra a népek nem emelkedhetnek. Az 
orvosi tudomány ugyancsak elismeri, hogy az önmegtar- 

tóztatő élet : teljes tisztaság a házasság előtt, hűség a 
házasság alatt — az egészséges élet. 

A társadalmi tudomány azt mondja: a felbonthatatlan 
házasság a társadalomnak, az országnak fentartója s 
nevelője. 

A theologia végül azt mondja: a krisztusi házasság 
Isten gyermekeinek szülője és nevelője. Az összes érde¬ 
kelt tudományok meghajtják lobogójukat a tiszta élet 
ideálja előtt, csak a szocziáldemokráczia dörög káromko¬ 
dást a tudományok hódolatos énekébe — a tudomány 
nevében! De lehet-e ott tudományról beszélni, hol az ész 
hallgat s csakis a romlott szív követeléseiről van szó? 

A statisztika az egész földkerekségén azt mutatja, 
hogy a férfiak s nők száma majdnem egyenlő, E tapasz¬ 
talati tényt semmiféle tudomány sem okoskodhatja ki a 
világból. E tényből pedig a józan ész ezt olvassa ki: 
A természet maga monogámiára, egynejü házasságra utalja 
az emberiséget. S ha a házasság a természet utasítása 
szerint szerelemből jő létre, akkor a válásnak még a meg¬ 
említését sem tűri meg. A józan ész fóruma előtt a ((sza¬ 
bad szerelem)) csakis üres fejek s romlott szivek ostoba 
fecsegése. 

Száztíz év előtt egy nép, mely azt tartja magáról, 
hogy a kultúra élén halad, előbb szivében, aztán közintéz¬ 
ményeiben detronizálta az Istent — az ész nevében, 
melyet utczai leány képében oltárra is emelt. Az egész 
világ elborzadt az ész uralma alatt elkövetett iszonyatos¬ 
ságokon s maga az őrjöngő nép is az ész nevében tör¬ 
tént aljasságoktól megrémülve, visszakövetelte az Isten 
uralmát. Ha a szocziáldemokráczia remélt forradalma sike¬ 
rül s a «szabad szerelem)) megvalósul, akkor nem az ész, 
hanem a test fog uralkodni s a franczia forradalom iszo¬ 
nyatosságai eltörpülnek ez új uralom aljasságaival szem¬ 
ben. Ez a sülyedésnek feneketlen mélységét jelentené, 
melynél nagyobbat az ember még gondolni sem tud. A féke¬ 
zetten test uralma, nem vér-, hanem szennytengerbe fojtaná 
az emberiséget. 

Ha majd a jövő századok művelődéstörténelme törvényt 
ül korunk erkölcsi fölfogása fölött, az erkölcsi érzéknek 
roppant megfogyatkozásának fogja betudni, hogy fölvilágo- 

sodott korunkban orczapirulás s a megkövezés veszedelme 
nélkül tehetett a szabadszeretem aljas frázisát hangoztatni. 

Mint különös tényt kell már most is leszögeznünk, 
hogy hazai törvénytárunkban van egy paragrafus, mely 
szerint tilos «a házasság jogintézménye ellen izgatni)). 
A szabadszeretem fenekestül fölforgatja a házasság jog- 
intézményét s csodálatos, eddig egyetlenegy szocziáldemo- 
kratának haja szála sem görbült meg ezen izgatás miatt. 

% Vagy tán a tudomány nevében szabad az izgatás? Vájjon 
azt is szó nélkül tűrné az államhatalom, ha valaki kurzust 
tartana arról, miképen kell a fizika, a kémia vívmányait a 
betöréseknél fölhasználni? A «szabadszerelemnek» puszta 
hangoztatása is megmérhetetlen erkölcsi kárt okoz a nép 
erkölcsi érzékének tompításával. 


17. A csábítás az orvosi tudomány köntösében. 

Az összes világi tudományágak között az orvosi tudo¬ 
mány az, mely legmélyebben vág úgy az egyes emberek, 
mint a népek életébe. Az egészség, mely majdnem egy¬ 
értelmű az élettel, óriási kincs. Mivel a Teremtő az élettel 
együtt adja, a legtöbb ember nem becsüli a természet 
ingyenes adományát, csak akkor jő az egészség becses 
voltának tudatára, mikor már elvesztette; de akkor aztán 
eget-földet szeretne mozgásba hozni, hogy drága egészségét 
visszanyerje. Innen van, hogy azok, kiknek föladata az 
egészség visszaszerzése, az orvosok, nagy becsületben álla¬ 
nak a szenvedő emberiség szemében. Az űri családokban 
az orvos a legeslegtöbb tekintély, melytől nincs fölebbezés. 
«Az orvos mondta)), az minden esetben döntő argumentum, 
ezzel szemben eltörpül minden. Az orvosok még azoknak 
is parancsolnak, a kiknek senki sem parancsol: a hatalmas 
királyok s császárok jobban engedelmeskednek az orvosok¬ 
nak, mint magának az Úristennek. Ezen különben nem 
csodálkozik, a ki tudja, hogy az emberek jobban félnek a 
haláltól, mint a pokoltól. 

Eszem ágában sincs az orvosok nagy tekintélye elten 
síkra szállani, mikor maga a Szentírás arra int minket, 
hogy tiszteljük az orvost, ellenkezőleg jó magam is nem 

egyszer védelmükre keltem az orvosoknak a rövidlátó tudat¬ 
lansággal szemben. De kénytelen vagyok rámutatni, hogy 
abban az esetben, ha az orvos visszaél nagy tekintélyével, 
a kár, a rombolás óriási. Már pedig igen komoly férfiak, 
nem papok, nem is katholikusok, egy Bjornson, egy Paulsen, 
egy Payot, hozzá nagytekintélyű orvosok is óva intik az 
embereket, hogy nagy számban akadnak orvosok, kik vissza¬ 
élnek rengeteg tekintélyükkel s az orvosi tudománynyal. 
Csak így volt lehetséges, hogy a művelt osztályokban szinte 
közhitté, biztos igazsággá lett a romboló balvélemény, hogy 
az önmegtartóztatás ártalmas az egészségre. 

Régi igazság, hogy a mit az ember nagyon óhajt, azt 
könnyen hiszi el. A testiség rabjának a fülében mennyei 
muzsikaként hangzik a szólam: a tiszta élet ártalmas, hisz 
ebben bűneinek igazolását látja. E lélektani jelenség a 
nyitja, hogy ez a balhit, vagy jobban mondva babona oly 
általános elterjedésre talált. De ez nem menti föl az orvo¬ 
sok bizonyos faját a rettentő felelősségtől, mert az ő hozzá¬ 
járulásuk nélkül e veszedelmes babona fönn nem tarthatta 
volna magát. Szerény véleményem az, hogy az összes 
külső okok között, melyek a romboló testiség elősegítői s 
•táplálói az úri világban a legveszedelmesebb csábító s 
kerítő az orvosi tudomány tekintélyével takaródzó szólam: 
az önmegtartóztatás ártalmas az egészségre s azért minden 
lelkiismeretes orvosnak szent kötelessége minden erejével 
azon lenni, hogy ez a pusztító koleránál is jobban rom¬ 
boló hazugság végre valahára lelepleztessék s ártalmatlanná 
tétessék. A szaktudomány nyomában mindenkor kisért az 
egyoldalúság s elfogultság veszedelme. 

A fizika tanára azt hiszi, hogy a fizika a világ ten¬ 
gelye, a történelem professzora viszont azt tartja, hogy a 
történelem az egyedüli tanulásra, méltó tudomány, a mikro¬ 
szkóp tudósa meg azt tartja, hogy csakis a szabad szem 
előtt rejtett kis világ méltó a bámulatra. Az orvosra nézve, 
ki mindig csak a testet vizsgálja, közel a veszedelem, hogy 
megfeledkezik a lélekről s az emberről: a test, a test 
egészsége minden, lélek, erkölcs, Isten, örökkévalóság impon- 
derabiliák sok orvos szemében. S ha még hozzávesszük, 
hogy sok modern orvos darwinista, akkor értjük a könv- 
nyelműséget s lelkiismeretlenséget, mely oly veszedelmes 

tanácsot ad az ifjúságnak. Nekem különben az a vélemé¬ 
nyem, hogy a társadalomnak teljes joga van arra, hogy 
hitet követeljen az orvostól. Az orvos kezében oly óriási 
hatalom van, annyira belemarkol egyesek s családok életébe, 
hozzá működését természeténél fogva annyira lehetetlen 
ellenőrizni, hogy csakis az orvos lelkiismerete adhat meg¬ 
nyugvást a társadalomnak. Az úgynevezett becsület itt 
fadorombot sem ér. Ha az orvos nem hiszi, hogy Isten 
van fölöttünk, mindentudó Isten, ki előtt neki is számolnia 
kell, a társadalomnak nincs kellő biztosítéka az orvos meg¬ 
bízhatóságáról. Ott az orvosi eskü! mondhatja valaki. Hát 
én azt tartom, hogy hit nélkül a legkeményebb eskü sem 
biztosíték. Az eskü csak akkor adhat megnyugvást, ha az 
esküt tevő szentül hiszi, hogy van büntető Isten, ki számon 
kéri az esküvel való visszaélést. Az a tudat, hogy alig 
akad ember, ki elméleti meggyőződésből hitetlen, nagyon 
sovány vigasztalás, mikor a praktikus hitetlenek száma 
légió, kik nem törődnek Istennel, örök Ítélettel. Teljes biz¬ 
tosítékot csakis a praktikusan hivő orvos adhat. Mikor e 
babonáról van szó: a tiszta élet ártalmas, leghelyesebbnek 
tartom, ha szakembereket, orvosokat szólaltatok meg. 

Eulenburg orvostanár kétségbe vonja, «hogy valaki okos 
életmódot követve, csupán az önmegtartóztatás következtében 
betegségbe esett volna, nevezetesen 1 ideg-vagy nemi idegbajt 
kapott volna. Én ezen minduntalan visszatérő, frázissal 
czifrázott állításokat teljesen üres, semmitmondó fecsegés¬ 
nek tartom: a kik így beszélnek, gondolkodás nélkül vegyül¬ 
nek az általános kórusba, vagy a mi még rosszabb, tuda¬ 
tosan térdet hajtanak a babona előtt, melynek hódolatos 
tisztelete általános s nagyon kényelmes. Kötelességünk ez 
előítélet ellen harczra kelnünk s ez méltóbb az orvoshoz, 
mint a segédkezés a prostituczió állami rendezésének s 
védelmének téves utain. E kettő végzetes összefüggésben 
van egymással; mert épen a laikus közönségben és saj¬ 
nos, bizonyos orvosoktól is hangosan avagy hallgatagon 
jóváhagyott balhit az önmegtartóztatás föltétlenül ártalmas 
voltáról "roppant pusztítást tesz főleg a serdülő ifjúságban.® 

Good Pál dr., franczia tengerészorvos így ír. «Az ösz- 
szes népek orvosi tudományának minden ágát alaposan 
átvizsgáltuk s csodálkozásunkra azt találtuk, hogy az ártal- 

másságra egyetlenegy példának sehol semmi nyoma. Vizs¬ 
gálják át az összes orvosi könyvtárakat, forduljanak az 
ó- és újvilág orvosi kapaczitásaihoz s ha egyetlenegy jó- 
hirű orvos, egyetlen az egészség ápolásáról, vagy a beteg¬ 
ségek gyógyításáról szóló jó könyv csak egyetlenegy esetet 
tud fölmutatni, hogy az önmegtartóztatásból valamely beteg¬ 
ség fejlődött, vagy hogy az önmegtartóztatás a szervezetet 
valamely betegségre előkészíti s a hajlandóságot rá növeli, 
akkor tűzbe dohom ezen iratomat (Hygiene und Morál) s 
örök hallgatásba merülök. E helyütt természetesen meg 
kellett tennem azt a megszorítást, hogy csupán jó köny¬ 
vek sjóhirű orvosok jöhetnek szóba, mert az orvosi körök¬ 
ben is akadnak személyek s könyvek, a kik s a melyek a 
közönség elfogultságára s felületes gondolkodására speku¬ 
lálnak, a fiatalok kéjsóvár szenvedélyeinek hízelegnek s 
ebből a maguk számára pénzbeli előnyöket várnak. Ilyen 
emberek pompásan értik a módját, hogyan kell téves taní¬ 
tásaikat orvostudományi frázisokkal fölczifrázni. De az 
effajta emberek a tudománynak nem szolgái, hanem kár¬ 
tevőid. 

Herzen dr. orvostanár Lausanne-ban azt mondja: 
«Ha valaki azt állítja, hogy az egészség a nemi ösztön 
kielégítését kívánja, ez egészen téves. Sohasem hallottam, 
hogy valaki betegségbe esett volna azért, mert házasságáig 
tiszta maradt... Azok az orvosok, kik fiatalembernek azt 
ajánlják, hogy házasságon kívül keressenek kielégítést, nem 
igazolható könnyelműséget követnek el. Ha egy fiatalember 
arról panaszkodik előttük, hogy főfájásban, szívdobogásban 
szenved, komoly vizsgálatnak van helye, hogy meggyőződ¬ 
jenek, vájjon az illető nem iszik-e sok bort, sört, teát, 
kávét, nem dohánvzik-e sokat, nem folytat-e ülő életmódot, 
vagy nincs-e valamely más oka a rosszullétnek, de ilyen 
lelkiismeretlen tanácsot nem szabad nekik adni*. 

Sir James Paget nyilatkozata: «A tiszta élet még 
sohasem volt testi betegségnek az oka, sohasem gyakorolt 
káros befolyást a lelki életre. A tiszta élet tana alapja 
az egészségtannak s erkölcstannak. A házasság idejéig 
várni nagyon is lehetséges, ha az ember megbecsüli magát. 
Azok közül, kiket idegendszerük megromlása, vagy lelki 
betegség hozott rendelőszobámba, egyetlenegy sem merte 

állítani, hogy ilyetén életből (a testiség bűnéből) valame¬ 
lyes testi vagy lelki haszna lett volna». 

Krafft-Ebing, a hires idegorvos, ki úgyszólván egész 
életét az idegbajok gyógyítására fordította, így ír tárgyunkra 
vonatkozólag: «Nagyon sok erkölcsös életű férfiú megtudja 
fékezni szenvedélyeit a nélkül, hogy egészsége a legkisebb 
kárt szenvedné». 

Forel, zürichi idegorvos, tárgyunkra vonatkozólag így 
szól: «Sohasem tapasztaltam a tiszta élet okozta elme¬ 
bajt, de számtalant tapasztaltam, melyet szifilis és más ki¬ 
csapongások idéztek elő)>. 

Montegazza orvostanár nyilatkozata: Sohasem volt arra 
esetem, hogy a teljes tisztaság valamely bajnak a forrása 
lett volna». 

Sir Lionel Beale, a londoni Royal College orvostaná¬ 
rának szakvéleményéből a következőket idézem: «NémeIy 
esetben nehéz, vagy épenséggel lehetetlen a házasságkötés. 
Vájjon ilyen esetben van-e ok az úgynezett szabadszere¬ 
lem igazolására? Erre is nemmel kell felelnünk. Ismételve 
kell tehát hangsúlyoznunk: a nemi szenvedély elfojtása 
nincs ellentétben a fiziológia (élettan) s a pszihologia 
(lélektan) törvényével». 

Beale honfitársa, Lurbled dr., külön munkában tárgyalja 
a házas s a nőtlen életet s e munkája hetedik fejezetében 
így ír: «Az erkölcstelenség káros voltát mindenki ismeri 
és senki sem tagadja; a tiszta élet káros volta mesebeszéd, 
légből kapott lehetőség. Egész könyvtárak szólnak s tesz- 
.nek tanúbizonyságot e tapasztalati igazságról. Ellentétes 
vélemények csak titkos beszélgetésekben settenkednek és 
sikamlós talajon terjeszkednek, komoly megfontolás vilá¬ 
gosságában pocsékká lesznek®. 

Ha egyes orvosok, orvostanárok szakvéleménye még 
nem volna elég, hadd álljon itt egész orvoskarok nyilat¬ 
kozata. 

A krisztiániai egyetem orvosi kara 1887 decz, 28-án 
a következő nyilatkozatot adta ki: «Űjabb időben egyesek 
gyakorta nyiltan hirdették, hogy a szigorúan erkölcsös, tiszta 
élet árt az egészségnek. Újságok és népszónokok csakhamar 
elterjesztették ezt a véleményt. Mi tehát az összes idevágó 
tapasztalatainkat meghánytuk-vetettük s azt találtuk, hogy 

; • , , ' 

1 ík':\ bs- ' ; . . ;■/ . -ó , =;• 



egyetlenegy esetünk sem volt, mely a föntebb említett véle- 
ményt megerősítené)). J. Nikolayson, E f Winge, Fockmann, 
J. Heiberg, J. Ijőrt, T. Wann, Míiller, E. Schönberg orvos- 
tanárok a krisztiániai egyetemen. Tessék jól figyelni, hogy 
ezen orvostanárok nem «vélekednek)), hanem ((tapasztala¬ 
tokról)) beszélnek. 

A német egyetemi orvostanároknak a főiskolai ifjúság 
számára kiadott nyilatkozata ugyancsak azt mondja: ((Ezer¬ 
eves tapasztalatok szerint a tiszta élet s nemi önmegtar¬ 
tóztatás nemcsak nem káros, hanem orvosi szempontból 
mindenképen ajánlandó)). 

Ezt az igazságot megtanulhatná különben mindenki a 
mindennapi életből is. A falusi lakosság egyszerű erköl¬ 
cseivel csöpp kárát sem látja az önmegtartóztatásnak, sőt 
szerény véleményem szerint egészség dolgában határozot¬ 
tan lefőzi a művelt ifjúságot. Némelyek azonban csak akkor 
hiszik el a valót, ha orvos szájából hallják, hogy t. i. az 
önmegtartóztatás nemcsak nem káros, de határozottan 
hasznos, hadd álljon itt még pár szakvélemény a tiszta 
élet voltáról. A hires Österlen «Handbuch dér Hygiene» 
czimtí munkájában így nyilatkozik: «A fiatalember épúgy, 
mint a leány, tanulja meg az önmegtartóztatást, míg ideje 
elérkezik. Ezt tennie nem eshetik nehezére, ha fontolóra 
veszi azt az igazságot, hogy egész jövője, főleg házasságá¬ 
nak boldogsága ifjúkori életétől függ. Föl kell hát világo¬ 
sítani a fiatalokat, hogy az időleges önmegtartóztatás gazdag 
jutalma a virágzó egészség, nagy tetterő, férfias öntudata. 

Hasonló módon ír a hires franczia orvostanár, E. Périér: 
«A tiszta élet az ifjúság fizikai, erkölcsi s szellemi védő¬ 
pajzsa. Hogy az ifjúságot megvédelmezzük, szükséges volna, 
hogy a régi gallok erkölcseihez vezessük vissza, miként 
már Montaigne ajánlotta)). 

Már most tegyük föl, hogy az önmegtartóztatás ártal¬ 
mas az egészségre, bár a kiváló orvosi kapaczitások azt 
vallják, hogy az önmegtartóztatás káros volta mesebeszéd, 
de mondom, tegyük föl, hogy káros, akkor is az az orvosi 
tanács, hogy a fiatalalember a bűntanyák lakóihoz forduljon, 
könnyelmű, lelkiismeretlen tanács volna, ez annyit jelen¬ 
tene, mint az ördögöt Belzebubbal kiűzni; hát mit mond¬ 
junk akkor, mikor maga az orvosi tudomány azt vallja, 


hogy a liszla élet sem a tesli, sem a lelki éleinek nincsen 
kárára, sőt ellenkezőleg, mind a kettőnek nagy javára 
van? A mily joggal adják lelkiismeretlen orvosok a 
tanácsot, hogy a fiatalember magát a testiség bűnének 
karjaiba vesse, ugyanazzal a joggal azt is tanácsolhatnák 
neki, hogy lopjon, gyilkoljon, raboljon. Valóban igaza van 
Bjornsonnak, mikor azt mondja: «az orvosok még nem 
amaz erkölcsi tanácsadóink, a kiknek lenniük kellene». 

Mikor így élnek vissza egyes orvosok azzal a hata¬ 
lommal, melyet állásuk ad nekik, már értem azokat az 
ostorcsapásokat, melyeket nem valamely jámbor pap, hanem 
a kétes hitű Paulsen, az ilyen lelketlen orvosoknak oszto¬ 
gat. Ide írom az egész helyet s szívből kívánnám, hogy 
minden fiatalember becses tanácsként vinné az életbe. 
«Az egyes ember számára ez a szabály: a testet s az 
ösztönöket zabolára fogni s a képzeletet féken tartani. Ne 
higyjen könnyelmű, vagy tudatlan tanácsadóknak, kik az 
élettanból bizonyítgatják előtte, hogy az ösztönnek ki nem 
elégítése lehetetlen, vagy a természet törvénye s az egész¬ 
séges élet ellen van. Á kinek telebeszélik a fejét, hogy az 
önmegtartóztatás lehetetlen vagy veszedelmes, az nem¬ 
sokára tapasztalni fogja, hogy az ösztön engedékenységgel 
csak erősödik s utoljára ösztöne kemény hajtója s zsar¬ 
noki ura leszen. Csak egy út s mód van, hogy az ember 
szabadságot s békét teremtsen magának: a szenvedélyt jő 
eleve zabolára kell fogni. Nagyon kívánatos volna, hogy 
az orvosok necsak az orvosláshoz, hanem kissé az ember¬ 
hez is értsenek; akkor e kérdéssel szemben nem helyez¬ 
kednének olyan álláspontra, mint a hogy közülök sokan teszik, 
mikor hagyomány- s erkölcscsel szemben a természeti 
ösztönök ügyvédeinek csapnak föl». Paulsen, System dér 
Ethik II. k. 288. old. 

Végtelenül nagy baj, ha az orvos csak a testre s a 
test egészségére van tekintettel s egészen számításon kívül 
hagyja a bűnt, az erkölcsöt, a lelkiismeretet. De még ebből 
a szempontból is, ha t. i. egyesegyedül a test egészségét 
vesszük figyelembe, gonoszságnak kell minősíteni ama 
bizonyos orvosi tanácsokat. 

Az imént idézett hires Forel erre vonatkozólag így ír: 
«Azt az állítólagos idegességet, illetőleg izgatottságot szók- 




Iák főképen, mini a tiszta élet következményét, a mellett 
fölhozni, hogy az állam gondoskodjék nőkre szoruló fér¬ 
fiakról. Orvosi gyakorlatom alatt gyakran fordultak hozzám 
fiatal neurasthenikusok (idegbajosok), meg hypochonderek 
(képzelődök), a kik előbb tiszta életűek voltak s orvosi 
tanácsra bűnházakat látogattak, ott sok alkalommal meg- 
fertőztették őket, de sem az ideg- sem az elmebajból ki 
nem gyógyultak. Sohasem tapasztaltam eredményt ezen 
gyógyítási módból». _ 

Valóban remek gyógyítási mód! S az ilyen ember¬ 
rontást büntetlenül űzhetik bizonyos orvos urak a tudo¬ 
mány (!) nevében. A hamisítókat, kik élelmiszert hamisíta¬ 
nak, megbüntetik, a méregkeverőkct tüzzel-vassal üldözik; 
az ifjúság megrontói büntetlenek maradnak, védi őket a 
tudomány szabadsága. Hát nem különös dolgok ezek? 

A testiség orvosi s nemorvosi ügyvédei a könnyelmű 
kicsapongás szépítésére, a lelkiismeret elaltatására még a 
következő remek okoskodást találták ki. Az önfertőzés 
természetellenes, hozzá veszedelmesebb is, mint az ösz¬ 
tönnek más módon való kielégítése, tehát tanácsosabb ez 
utóbbit választani. Ép e napokban hallottam egy cs. és kir. 
hadapród szájából, hogy a katonai növendékek ezt a pokoli 
bölcseséget tanulják bizonyos tiszt uraktól. Az igazi for¬ 
rás azonban bizonyos orvosok lelkiismeretlensége. Nem 
merném ezt állítani, ha neves orvosoknál nem olvasnám; 
Fürbinger dr. pl. idevonatkozólag azt mondja: «Itt már 
tapasztaltuk, hogy a czinizmus olyan gyümölcsöket hoz, 
melyektől undorral fordul el a lelkiismeretes orvos». De mi 
lehet ennek a czinizmusnak az oka? Egyoldalúság, egy 
porcziő könnyelműség s jókora lelkiismeretlenség. Sok 
orvos, mint már említettem, nem lát tovább a testnél, az 
élettani történésnél, a többi nem létezik az ő fejében. Az 
önfertőzés élettani folyamata természetellenes, tehát ajánl¬ 
junk helyébe természetesebb dolgot. Hogy ez a természe¬ 
tes dolog is súlyos bűn, lábbaltiprása az erkölcsnek, az 
még csak eszébe se jön az ilyen orvosnak, rá nézve nincs 
bűn a világon, csak test, fiziológia, patológia stb. Ha nedve¬ 
sebb kollegáinál kissé körülnézne, kioktatnák, hogy hiszen 
önfertőzés s másfajta paráznaság voltakép egy fiziológiai 
folyamat: (Erb, Curschmann) lényege s veszedelme az 

ideginger s hogy az izgalom a pótlékbünnél még na¬ 
gyobb, hozzá még a fertőzés: a tripper, szifilis vesze¬ 
delme is járul, mely a fiatal bűnöst s egész családját is 
romlásba döntheti. Aztán eszébe juthatna, hogy az ön¬ 
fertőzés s a testiség másfajta bűne «egymás mellett fönn¬ 
állhat)). Ha segítségül hívná a pszihológiát, rájönne, hogy 
a kielégítés csak fokozza a béte humaine étvágyát. (Forel.) 
De az ilyen orvos semmire se gondol, neki az, hogy fiatal¬ 
embert a bűn karjaiba taszít annyi, mintha azt mondaná, 
hogy egy pohár vizet igyék. Ugyan, kérem, micsoda eljárás 
volna az, ha az orvos mondaná: Önnek veszedelmes 
sarlachja van, de se baj, megfertőzzük tifuszbaczillussal, 
hogy megszabaduljon a sarlachtól? Ostobaság, mondja 
tán valaki. 

Hát tény, hogy ostobaság a fölhozott példa, de lám, 
kissé más formában, de lényegileg ugyanazt az ostobaságot 
követi el, ki az önfertőzést másfajta bűnnel akarja gyógyítani. 
Bezzeg a lelkiismeretes orvos, ki Istent, felelősséget is ismer, 
nemcsak puszta testet, r azt fogja mondani: az ördögöt nem 
űzhetem ki Belzebubbal, egy komoly bajt nem gyógyítha¬ 
tok más komoly bajjal, nem taszíthatom a fiatalembert 
még mélyebben a romlásba, hanem rajta kell lennem, hogy 
mind a két bajtól óvjam. A lelkiismeretes orvos atyai jó- 
barátként azt fogja mondani: fiatal barátom, ha csúnya, 
veszedelmes bűnnek a rabja, mely idővel tönkreteheti egész 
idegrendszerét, fékezze képzeletét, végezzen mindennap 
rendszeres testi mozgást, óvakodjon a szesztől s izgató 
ételektől, gondoljon a mindentudó Istenre s vegye föl bátran 
a küzdelmet a csúnya bűnnel. Gyáva az, ki ily veszedelmes 
ellenséggel megküzdeni nem akar — itt nem segít se por, 
se pilula, itt az egyedüli gyógyítószer: az ön akarata! Ilyen 
orvos igazi jótevője a fiatalságnak. 

Egy másik babonás vélemény úgy orvosi, mint nem 
orvosi körökben, hogy a házasság elmaradása nőknél ideg- 
s elmebajt okoz s Krafft-Ebing s Forel egyező véleménye 
szerint, «a nélkül, hogy ezen nézet helyességét tudományos 
szempontból bírálat alá vennök, gyógyszerül a házasságot 
ajánljuk, hogy minő eredménynyel, arról mesélhetnek a 
boldogtalan házasok, az ideg- s elmeorvosok)). 

Hasonló babona, hogy a sápkőrt a házasság, vagy bűn 

meggyógyítja, Komig dr. szerint: «az újabb orvostudomány 
Virchovval az élén, ezt a mesét visszautasította#. 

Tudom, hogy e pontnál a tapasztalatra szoktak hivat¬ 
kozni: lám ez, vagy az lánykorában ideges, sápkóros volt. 
S a házasságban semmi baja sincs. Ilyen esetek tényleg 
előfordulnak, csak egy baj van a kréta körül, hogy t. i. a 
javulást a házasság számlájára írják. 

Hát a gyógyulásnak egészen más oka van. Sok lány 
komoly czél s munkakör nélkül él; életének üressége, unalma, 
a természetellenes henyélés, főlegafázás minden testi meg¬ 
erőltetéstől idegbajossá teszi. Mikor házasságra lép, komoly 
czél s munkakör tárul lelke elé. A háztartás ezer apró gondja 
s teendője mozgásba hozza eddig kiméit tagjait, sokszor nem 
is ér rá, hogy idegeivel törődjék s az eredmény — a teljes 
meggyógyulás; meggyógyította pedig az, hogy komoly, fárasztó 
munkaköre van, mely jó étvágyat csinál s pompás álmot 
hoz. Ha lány korában ugyanazt tette volna, az eredmény 
szintén ugyanaz lett volna, csak kissé korábban gyógyult 
volna ki bajából. (Franczia orvosok megvizsgálták a beguina 
apáczákat, kik kemény, rendszeres testi munkát is végeznek 
s nagyon kevés idegbajost találtak köztük, viszont a bűn¬ 
tanyák henyélő lakói közt tömérdek idegbajosra akadtak.) 

Mielőtt e fejezetet befejezem, még egy jó tanácscsal 
akarok az ifjúságnak szolgálni. Néha a bűn hálójában ver¬ 
gődő (az önfertőző), máskor a bűn által megfertőzött (tripper, 
sziíilisz) azt hiszi, hogy orvosi könyvre van szüksége. Én 
óva intem a fiatalságot ilyen könyvek olvasásától. Az úgy¬ 
nevezett népszerű orvosi munkák egy része, melyek e kényes 
tárgyról szólnak, kontárok munkái, kik pénzüzlet szolgála¬ 
tába szegődtek. Más e nemű könyvek a fölvilágosítás ürügye 
alatt határozottan romboló munkát végeznek. A jó könyvek 
is egyoldalúak a legtöbb esetben, mert a kérdést csupán 
a fiziológia s patológia szempontjából tárgyalják, pedig hát 
a kérdésnek fontos vallás-erkölcsi, társadalmi s nemzeti 
oldala is van. Az önfertőzés gyógyítására nincs szer a 
patikában. Maga az orvos is csak erkölcsi s életrendi taná¬ 
csot adhat. Itt a gyógyítóír — mint föntebb említettem — 
a bűnös komoly akarata, melyet a vallás kegyelme támo¬ 
gat. A bűnokozta fertőzést sem gyógyítják holmi biztos 
titkos szerek, melyek csak az üzletember zsebét töltik meg 

biztosan. Ilyen esetben lelkiismeretes orvoshoz tanácsos 
fordulni. Ha pedig valaki azt hiszi, hogy orvosi könyvek 
olvasása megmenti öt a bűn következményeitől, az roppan¬ 
tul csalódik. Semmiféle orvosi tudomány sem tudja a bűn¬ 
höz csatolt biinhődést eltávolítani. A kényes kérdésről szóló 
orvosi könyvek azért is veszedelmesek, mert a kíváncsisá¬ 
got izgatják, a képzeletet a bűn képeivel töltik, így a bűnös¬ 
nek nem hasznára, hanem még nagyobb romlására vannak. 
A testiség bűneitől tiszta embernek is vigyáznia kell, ha 
kénytelenségből ilyesmit olvasnia, kell; a szerencsétlen bűnös¬ 
nél az ilyen könyvek olvasása olaj a tűzre. 

A külföldön már évek előtt megindult a társadalmi 
mozgalom a romboló testiség ellen. E mozgalom hullámai 
az 1906. év tavaszán végre hazánkba is elértek. Két egye¬ 
sület keretében nyilatkozott meg ez a legmodernebb moz¬ 
galom : a feministák gyülekezetében és az orvosoknak ad 
hoc alakított egyesületében. Ez a két gyülekezet a ((föl- 
világosi tásban# látja a bajok gyógyító szerét. Föl kell vilá¬ 
gosítani a gyermekeket, az ifjakat s leányokat a nemi élet 
dolgaiban, az elemi iskolás gyermekeket a természetrajz 
keretében, a serdülő ifjúságot «természettudományos» alapon. 

Szerény véleményem szerint a keresztény elemi isko¬ 
lások nem szorulnak a feministák s a tudós orvosok föl- 
világosításaira, őket eddig is fölvilágosították a tanítók s 
hitoktatók, mikor a hitoktatásban az első emberpár terem¬ 
téséről, az ősbűnről, a hatodik parancsolatról, Krisztus szü¬ 
letéséről beszéltek előttük. Az a pedagógus még nem szü¬ 
letett meg, ki ennél komolyabb, szentebb keretet talált 
volna föl a szükséges felvilágosításra. 

Tartok tőle, hogy a modern természetrajzi fölvilágosí¬ 
tás a bűn erjesztő anyagát viszi a gyermekvilágba, ha 
törekvései sikerülnek s a gyermekek életében ugyanazt a 
romboló munkát végzi majd, melyet eddig a «jó pajtások# 
fölvilágosítása végzett, «kik többet tudtak#, mint más gyer¬ 
mekek. 

A helyes pedagógia a fokozatos oktatás, fölvilágosítás 
elvi alapján áll, a feministák ellenben már a gyermeknek 
«mindent» meg akarnak mondani s ezzel feje tetejére állítják 
a pedagógiát és pedig oly kérdésben, mely kényes termé¬ 
szeténél fogva nem tűr meg mást, mint nagyon is vigyá- 

zatos, az erkölcsi jellem kialakulásával lépést tartó fölvüá- 
gosítást. E modern fölvilágosítás eredménye nem volna 
más, minthogy a gyermek a dolog komoly oldalát gyer¬ 
meki eszével föl nem fogná, ellenben a dolog érzéki oldala 
csapongó képzeletét fölizgatná, az érzékiség tüzét gyújtaná 
meg benne s így korai romlásba taszítaná. Nem hiszem, 
hogy Magyarország tanügyi kormányzata e fölvilágosítóknak 
felülne. 

Hasonlóan gyanúsnak s veszedelmesnek tartom a ((ter¬ 
mészettudományos® fölvilágosítást, melylyel a serdülő ifjú¬ 
ságot akarják boldogítani. 

Azt hiszem, jelen könyvemben is tömérdek jelét adtam 
annak, hogy a természettudományok fölvilágosításait vív¬ 
mányait magasra becsülöm. A feministák s orvosok ((ter¬ 
mészettudományos)) álláspontja azonban se nem természe¬ 
tes, se nem tudományos. A természettudományok egymást 
fölváltó hipotézisei nem alkalmasak arra, hogy az emberi¬ 
ség erkölcsi életének alapja legyenek. Aztán nem illik tudo¬ 
mányról beszélni, hol csak be nem bizonyított hipotézisről 
van szó. 

Mi voltaképen az a ((természettudományos)) álláspont? 

Nem egyéb, mint a materialista darwinizmus, melybe 
a hitetlenség takarózik. A darwinizmus mint tudomány ötven 
év alatt csődöt mondott. De ötven éven át tömérdek mű¬ 
velt s nem művelt ember szivéből lopta ki a hitet. 

Európa művelt társadalmában iszonyúan pusztít a tes¬ 
tiség s ezen végzetes társadalmi betegség előidézésében az 
egyik főbűnös az a sokat magasztalt ((természettudományos)) 
fölfogás, mely sokak szivében lerombolta a vallás-erkölcsi 
alapot, hozzá egyenest a bűn kerítője lett, mikor az orvosi 
tudomány komoly tógáját öltve magára, azt hirdette, hogy 
az önmegtartóztatás ártalmas az egészségre. Ez a termé¬ 
szettudományos babona gyorsan s alaposan átment a köz¬ 
tudatba s pusztításai megdöbbentők. Hogy ez a veszedel¬ 
mes babona csakugyan az orvosi tudomány köpönyegébe 
burkolózva s bizonyos orvosok segédkezésével űzte vészt- 
hozó üzelineit, arra nézve számos elsőrendű orvosi kapa- 
czitást idéztem. Koronatanúnak végezetül a hitetlen Fóréit 
hívom föl, ki így ír: «Régi, hamis dogma gonosz következ¬ 
ményének kell tekintenünk, ha még mai napság is nagyon 

sok orvos minden lehető okból fiatalembereket, kik erről 
vagy arról panaszkodnak, bűnházba vagy szabad személyek¬ 
hez küldenek.® 

A «természettudományos» fölfogás tette nagygyá Európa 
szégyenfoltját, a prostitucziót. 

Az orvosi tudomány erősen fogadkozott, hogy szigorú 
ellenőrzéssel útját állja a fertőzés terjedésének. így ((sza¬ 
bályozták® államilag a prostitucziót a művelt országok s 
csalogatták romlásba Európa művelt férfiait, mert elterjedi 
a fölfogás, hogy az orvosrendőri felügyelet a bűnt veszély¬ 
telenné teszi. 

Az eredmény az ellenkező lett; a bűnházak a fertő¬ 
zés melegágyai s utólag a komoly orvosi tudomány kény¬ 
telen megvallani: csalódtunk. 

Forel nyiltan kimondja, hogy az orvosi tudomány e 
téren túlbecsülte tudását s hogy a sikeres ellenőrzés a dolog- 
természeténél fogva lehetetlen. Mikor így állanak a dolgok, 
nagyon furcsán fest, hogy bizonyos körök a ((természet- 
tudományos)) danvinista fölfogással akarnak az ifjúságon 
kísérletezni. Én amondó vagyok: A mi az állatember jegyé¬ 
ben indul meg, a logika s a természet törvényeinél fogva 
az állatiasságban fog végződni s ezen «természettudomá¬ 
nyos)) fölfogás pusztítását nem fogja jóvátenni az a körül¬ 
mény, hogy 50 vagy 100 év múlva elsőrendű orvosi kapa- 
czitások állanak majd elő s azt mondják: «Régi, hamis 
dogma gonosz következményének kell tekintenünk, hogy 
még mai napság is nagyon sok orvos az embert állatnak 
nézi s az állatiasságba taszítja.® 

Az orvosi tudománynak vezekelnie kell a múlt bűneiért 
s örvendetes jelenség, hogy a komoly, elsőrendű orvosok 
tényleg hadat üzentek a megtévesztő babonának. Ha a 
feministák s orvosok íolvilágosítási mozgalma komoly s 
eredményre akar szert tenni, óvakodjék mindentől, a mi 
az erkölcsi alap gyöngítésére alkalmas. A tiszta élet kér¬ 
dése elsősorban vallás-erkölcsi kérdés. 

Jóval előbb, mint a feministák s orvosok egyesülete, 
kezdték meg a mentés munkáját a krisztusi hit szolgái, kik 
immár tizenkilencz századon át küzdenek a tiszta élet ideáljá- 
ak megvalósításáért. A lánglelkű erdélyi püspök s lelkes 
segédcsapata régi kipróbált fegyvert vettek elő, mikor meg- 

alakították a Mária-kongregácziókat. A mint a betegség leg¬ 
jobb ellenszere az egészség, a testiségnek is legjobb ellen¬ 
szere a tiszta élet. Ha egészséges, erős, magasratörő ifjúságot 
akar a társadalom, tegyen meg mindent, hogy a Mária- 
kongregácziók elterjedésével a vallásos élet virágzásra jusson. 
Az igazi fölvilágosítást az végzi, ki a tiszta élet törvényeit 
lángbetűkkel írja az ifjúság szivébe-lelkébe. Igazi segítséget 
az nyújt az ifjúságnak, ki bensőséges vallásosságra neveli. 
A mint nincs testi élet életerő nélkül, úgy nincs tiszta 
élet a vallás éltető energiája nélkül. 

Ha társadalmi egyesület alakul az ifjúság védelmére, 
ne feledkezzék meg e fődologról; azonkívül még nagyon 
hálás munkatere volna a szenny eltávolítása a közéletből: 
a művészetből, a színházból, az irodalomból, a sajtóból, az 
utczákból s kirakatokból stb. 

Ha a kulturembernek a tisztaság kell az ételben-ital- 
ban, a lakásban, a levegőben, a ruházatban, miért tűrné 
meg a szennyet a szellemi életben? 

E társadalmi egyesületnek csak egy, egyetlenegy para¬ 
grafusra van szüksége: harcz az erkölcsi szenny ellen, bár¬ 
milyen alakban is mutatkozzék a piszok a közéletben. 


18. A csábító a művészet köntösében. 

A művészet az emberiség legideálisabb kincsei közé 
tartozik, rendszerint a vallással, a tudománynyal együtt 
szokták emlegetni. Mikor a népeket a művelődés szempont¬ 
jából osztályozzuk, rendszerint ott van vizsgálódásunkban 
a kérdés, van-e az illető népnek a fejlettség magas fokán 
álló művészete. Az ókor kis görög népe hírét első sorban 
művészetének köszöni. 

Mi a művészet tárgya? A szép mindenféle formában. 
A szép vérrokonságban áll az igazzal s jóval, sőt azt lehet 
mondani: igaz, jó, szép egy és ugyanaz. Ha eszünkkel 
fogjuk meg a valót, igazságnak hívjuk, ha akaratunk fogja 
meg, akkor jó a neve, ha meg az igaz s jó megfelelő for¬ 
mában jelentkezik s a képzelet révén ragadja meg az em¬ 
bert, akkor szép a neve. 

Az ember testből s lélekböl áll, a művészi alkotás is 

testből s lélekből áll. A lélek a belső gondolat, az eszme, 
melyet máskor igaznak s jónak nevezünk, a test a külső 
harmonikus forma, melyben az eszme képzeletünk elé lép. 
A mint a test lélek nélkül nem ember, a kép, a szobor is 
eszme nélkül lehet műipari alkotás, de nem művészet. 

A művészetnek leggyakoribb tárgya az ember, a Te¬ 
remtő művészetének remek alkotása, főleg az emberi arcz, 
mivel rajta, mint valami tükörben jelenik meg a lélek; 
az arcz a művészi alkotásoknak kimeríthetetlen kincsesbá¬ 
nyája. Szobrászok s festők semmivel sem foglalkoztak 
annyit, mint az emberrel, még az Istent is emberi formá¬ 
ban ábrázolja a művészet, mert máskép a tiszta szellemet 
ábrázolni nem tudja. Mikor a művészet ezt teszi, egé¬ 
szen helyes csapáson halad, mert az ember tényleg isteni 
képmás. 

Itt azonban a művészetnek, főleg a modern festészet¬ 
nek s szobrászatnak egy sarkalatos hibájára kell rámutat¬ 
nom. A művészek ugyanis nagyon gyakran összetévesztik 
a szépet az emberi test szépségével. Nem az arcz, a lélek 
tükre, az embernek legszebb, legideálisabb része előttük a 
fő, hanem az egész mezítelen test, minden állati tartozé¬ 
kaival együtt, más szóval sok művész szemében a művé¬ 
szeti szép egyenlő a test mezítelenségével. 

Jól tudom, hogy ezzel kényes kérdéshez jutottam s 
tárgyalásával darázsfészekbe nyúlok; én mégis toliam he¬ 
gyére veszem a dolgot, ha mindjárt az összes művész urak 
haragját is vonom szegény fejemre. Én azt tartom: az igaz¬ 
ság mindenek előtt való s a kerítő leleplezendő, ha még 
oly előkelő ruhában is űzi csábításait. 

A legfőbb művész az Isten, az ő kezének alkotása 
mind szép, ha nem is egyforma mértékben. Legszebb az 
Isten földi remeke, az ember. A rút rendetlenségből, rom¬ 
lásból származik. A világ Rontó Pálja pedig rendszerint az 
ember. A bűn, a rendetlenkedő ember terméke, soha¬ 
sem szép. 

Az ember teste is az Isten remeke, valóban szép, 
vagyis inkább szép volt, mikor a Teremtő kezéből kikerült. 
Az ősbün megrontotta az isteni alkotást lelkében s testé¬ 
ben, elrontotta az emberi test szépségét is, rendetlenséget, 
rosszra való hajlamot vitt. a testbe, mely az embert a testi- 

ségre izgatja. Ezzel a ténynyel nemcsak a vallásnak, ha¬ 
nem a művészetnek is számolnia kell. 

Mikor ősszüleink még ártatlanságuk lelki köntösében 
jártak, elég volt nekik az Ádámkosztüm, még csak észre 
sem vették, hogy miként az állatvilág körülöttük, úgy jó- 
rnaguk is mezítelenek. 

A «bűn törvénye® még nem volt meg tagjaikban s 
minden baj, minden izgalom nélkül élvezhették az emberi 
test szépségét. Ha az emberiség még mai napság is úgy 
volna, a mint az ember Isten kezéből került ki, ha még 
az ősi ártatlanság birtokában volna, most is nyugodtan él¬ 
vezhetné az emberi test szépségét. De hát az ősi ártat¬ 
lanság s szentség oda lett a bűnbeesés következtében s 
ezzel együtt örökre elmúlt annak a lehetősége, hogy az 
ember a mezítelen test szépségét nyugodtan élvezhesse. 

Ősszüleink a bűnbeesés után nyomban észrevették, hogy 
mezítelenek s egyben ruha után láttak, mert a bűn okozta 
rosszra való hajlam miatt izgalom nélkül nem tudtak egy¬ 
másra nézni. Ha módotokban van, adjátok vissza az emberi- 
'ségnek az ősi ártatlanságot s akkor küszöbölhetitek ki a ruhát 
a művészetből; de ha ez nincs hatalmatokban, ha nem 
tudjátok visszavarázsolni az eredeti emberi természet szent¬ 
ségét, akkor alkalmazkodjatok az emberi lét törvényeihez. 
Ha eljő az idő, hogy a bűn okozta romlás véget ér, ha 
egykoron feltámadunk az üdvösségre s a «bűn törvénye® nem 
uralkodik többé tagjainkban: akkor, de csakis akkor megint 
sutba dobhatjuk a ruhát. Ne himezzünk-hámozzunk, vegyük 
a dolgot úgy, a mint van. Járjátok be a föld kerekségét s 
gyüjtsétek egybe az emberiség legjobbjait. Minden időben 
akadtak szentek Krisztus nagy nevelőintézetében, ma is 
akadnak, tán nagyobb számmal, mint a világ gondolja. 

Gyüjtsétek hát össze a tökéletesség magas fokára jutott 
szenteket s azután kérdezzétek meg tőlük: elég erősnek 
érzik-e magukat arra, hogy a meztelenséget akár in natura, 
akár a művészetben izgalom nélkül, nyugodtan nézhessék? 
Nincs megbízatásom, hogy ilyen válogatott s előkelő tár¬ 
saság helyett én adjam meg a választ, de ismerem az em¬ 
beri természetet s azt mondom: e kérdésre az egész tár¬ 
saság egyhangú nemmel fog felelni. Bármi nagyra, nehézre 
is vállalkozzanak a szentek, erre biztosan egy, egyetlenegy 

sem fog vállalkozni; mert a tökéletességnek bármily fokára 
is jusson el az ember, e földi életben mindenkor megma¬ 
rad az emberben az ősbün szülte tapló-természet, melyet 
egyetlenegy szikra is lángra lobbanthat. 

Az emberiség nagy tömege tudvalevőleg nem áll szen¬ 
tekből s én a mondó vagyok: a mi felülmúlja valóságos 
szentnek az erejét, az még kevésbbé telik a közönséges 
emberfiától. Ne ámítsuk hát magunkat a művészet ürü¬ 
gye alatt. 

Az ember érzi is gyengeségét, érzi, hogy a teljes ural¬ 
mat az érzékiség felett elvesztette: innen származik tar¬ 
tózkodása mindennel szemben, a mi gyengeségét eszébe 
juttatja. A szégyenérzet vagy szemérmetesség a bukott 
ember egyik legszebb ékessége, mert annak a ténynek a 
kinyomata, hogy az ember restelli gyengeségét. E szégyen¬ 
érzet minden nemes embernek a tulajdona. A ki azt hiszi, 
hogy mindent veszély nélkül megnézhet, angyalnak tartja 
magát; a ki a szégyenérzetet eltompítja magában, az álla¬ 
tokhoz sülyed, melyek ész hiúval nem restellik az érzékiség- 
uralmát. 

A mit természetben nem tudunk elviselni, azt a mű¬ 
vészetben sem élvezhetjük erkölcsiségünk kára nélkül. Te¬ 
gyük fel, hogy egy szép napon a főváros utczáin egy férfi, 
vagy nő Ádámkosztümben kezdene sétálni, ugyan mi tör¬ 
ténnék ez esetben? Az illetőt a legközelebbi rendőr lefü¬ 
lelné s a rendőrségre vinné. Ha a rendőrség azt találná, 
hogy az illetőnek megháborodott az elméje, a Lipótmezőre 
vinnék. Ha meg kisülne, hogy rendjén van az esze, meg¬ 
büntetnék a közszemérem, megsértése czimén s minden 
tisztességes ember egészen rendjén valónak találná a 
dolgot. 

De hát ha a rendőrségre vitt ember azzal találná magát 
védelmezni: «Bocsánat, de én eljárásomban semmi rosszat 
sem találok, én embertársaimnak csak alkalmat akartam 
adni az emberi test szépségének az élvezetére®; ha az 
illető ily módon a művészet köpönyegével akarná kihágását 
szépíteni, vájjon elfogadná-e a rendőrség mentegetődzését ? 
Ilyen együgyűséget nem tételezek fel a rendőrségtől. A köz¬ 
botrányt semmiféle takargatás, szépítgetés nem teheti ár¬ 
tatlan dologgá. 

Már most vigyük át a példát a művészet mezejére s 
végtelenül szomorú dologra akadunk. Ugyanaz a dolog, 
melyet az összes tisztességes emberek közbotránynak mi¬ 
nősítenek, rögtön elveszti botrányos, szeméremsértő jellegét 
bizonyos emberek szemében, mihelyt a művészet csillogó 
köpönyegét dobják rá s abból, a mi a valóságban közsze¬ 
mérmet sért, egyszerre «művészi szép» lesz. Hát én őszin¬ 
tén megvallom, hogy ezt a józan észszel sehogy sem tudom 
megegyeztetni. Semmiféle tisztességes ember nem akarhatja, 
hogy "öltözködés vagy fürdés közben nyissanak rá s ugyanez 
a dolog vászonra festve inár helyes volna? A józan ész 
Ítélete, hogy a szeméremsértő dolog szeméremsértő marad, 
ha a művészetnek még oly bő és százszinű köpenykéjét 
is aggatjuk rá. A művész nem bűvész, ki a bűnre ingerlő 
dolgot ártatlan dologgá tudná átvarázsolni. A művész szük¬ 
ségesnek tartja, hogy tisztességes társaságban felöltözve 
jelenjen meg. Műterme azonban semmivel sem lehet rosz- 
szabb, mint a jóizlésű szalon. Ott is uralkodnia kell a jó- 
izlésnek s tisztességnek. Művészet, melyet az emberben levő 
béte humaine izgalma nélkül élveznie nem lehet, nem igazi 
művészet. 

A hiba nem az emberi testben van, mely Isten mun¬ 
kája, hanem saját gyengeségünkben s ezzel mindenkinek, a 
művésznek is számolnia kell. Elvégre is mi a művészet 
czélja? Öröm, gyönyör keltése az emberben. Legyen még 
oly finom is a leves, mihelyt zsíros hajcsomót találsz benne, 
elmegy az étvágyad tőle. Legyen valamely művészeti tárgy 
még olv mesteri, ha nem kelt bennünk tiszta örömöt, a 
mennyiben a bűnre való hajlamot izgatja, nem igazi mű¬ 
vészet. A zavartalan művészi élvezet úgy jő létre, hogy a 
lélek a műremek harmóniájában megnyugvást talál: az 
izgató állati vonás megzavarja a harmóniát, s így elrontja 
a műélvezetet. 

A krisztusi egyház azzal is megmutatta katholikus, 
általános voltát, hogy igazi művészeket is nevelt. Ha tudni 
akarod, mire képes az igazi művészet, menj a sokat gyalá- 
zott középkor valamely remek dómjába. Némelyikben több 
művészeti kincs van összehalmozva, mint tíz modern mú¬ 
zeumban. Ott az építészet, szobrászat,, festészet, műipar 
kincsei egy idea, az Isten, szolgálatában állanak. Ha a 

regensburgi, strassburgi, kölni, milánói dómban, vagy a 
római szent Péter, szent Pál templomban vagy, lelkednek ün¬ 
nepnapot szereztél, a magasztos, a fönséges, a végtelen 
érzete kel lelkedben s úgy érzed magad, hogy ily remek¬ 
művek körében nem is élhetnek köznapi emberek. Vagy 
állj egy Murillo-féle Madonna elé s úgy érzed magad, mintha 
isteni kinyilatkoztatás bűvös hatása alatt állanái, vagy mintha 
a mennyország tiszta örömeit kóstoltad volna meg. Az 
igazi művészet emel, gyönyörködtet, nemesít s az igazi 
művész népének prófétája, papja s nevelője. 

Nem is szükséges, hogy a művészet vallásos legyen, 
vagy erkölcsöt prédikáljon. Az igazi művészet a szépet pré¬ 
dikálja, mely a jónak vérrokona s a vallástól távol eső 
szép is emeli, nemesíti a lelket s közelebb hozza a jóhoz. 

Jól teszí a művészet, ha vallást, erkölcsöt prédikál, de 
nem szükségképen kell ezt tennie, hogy .igazi művészet 
legyen. Ha azonban a művészet nem imádkozik, legalább 
ne káromkodjék, mert akkor megszűnt művészet lenni. 

A modern művészet nagyrészt minden egyéb, csak 
nem művészet. Már Plátó megvetéssel beszél a művészek¬ 
ről s nem ad nekik semmiféle szerepet ideális államá¬ 
ban. Szerinte a művészet nem egyéb, mint a durva való 
visszaadása. Ha Plátó joggal mondhatta ezt kora művé¬ 
szeiről, még nagyobb joggal mondhatjuk ugyanazt a leg¬ 
több modern művész munkáiról. 

A művészek (a költők is e fajtából valók) egyáltalán 
furcsa egy nemzedék. Természetükhöz tartozik az erős 
képzelőtehetség, mert hisz enélkül senki sem lehet művész. 
Már most, ha igazi, bensőséges vallásosság s istenfélelem 
nem zabolázza a művészek erős érzékiségét, ha a képze¬ 
let heve elragadja őket, egészen holmi Nietzsche-féle Über- 
mensch-ek módjára viselkednek, azt hiszik, hogy számukra 
egyáltalán nem létezik korlát, nekik minden szabad. Szak- 
tekintély az idegbajokban mondja: «a művészi természetek, 
kiknek érzelmei túlerősek, sokszor patológiába átcsapok, 
nemi dolgokban gyakorta furcsa ugrásokat tesznek, miként 
a szerelemben is állhatatlanok, szeszélyesek s kicsapon- 
gók». Művészi tanulmányaikban nem egyszer a legpiszko¬ 
sabb élmények szükséges voltát hangoztatják, gyakran 
magánéletükben is túlteszik magukat az erkölcs korlátain, 

annál inkább művészetükben, mert hát ök művészek, kivált¬ 
ságos teremtések, zsenik, kiket senki és semmi sem feszé¬ 
lyezhet. S csodálatos, a világ rettentő bárgyúságában haj¬ 
landó mindent elnézni a művészeknek, mert a zabolátlan- 
ságot a zseni tartozékának tartja. 

Az ilyen művészek munkájában nincs köszönet. A mo¬ 
dern műtárlat sokszor fényes bűnfészek, nem pedig művé¬ 
szeti gyűjtemény s művészeti gyönyör helye. A sok mezte¬ 
lenség mészáros boltra, vagy boncztani gyűjteményre emlé¬ 
keztet, szinte hullaszag csapja meg orrunkat, mikor ilyen 
képtárba lépünk. Paulsen, kit senki sem fog prüderiáról 
vádolni, nagy megbotránkozással írja a modern művészi 
tárlatokról: «Nem egyszer megesik, hogy a műveltségtől 
távol, egyszerűségben fölnevelkedett emberfiát a kiállított 
műalkotások más zavarba is hozzák: a szemérmetesség 
zavarába. Csupa meztelenséget lát maga körül, klasszikus 
meztelenségeket, reneszánsz meztelenségeket, modern mez¬ 
telenségeket, úgy hogy az ilyesmihez nem szokott, szeme 
révedezve keresi a pontot, a hol megpihenhetne)). Az igazi 
művészi tehetségek szerfölött ritkák; a legtöbb « művészt)) 
nem csókolta homlokon a múzsa, nekik a művészet fejős¬ 
tehén, egyszerű kenyérkereset. 

Nem egyszer tapasztaltam, hogy vándor-komédiások 
«erőművészeknek» vagy egyszerűen ((művészeknek)) nevezik 
magukat. A művészek közt is nagyon sok erőművész akad, 
kik annyi joggal bírnak a művész nevére, mint a vándor¬ 
komédiások. Több világhírű képtárt néztem végig s azt 
tapasztaltam, hogy az igazi tehetségek még meglehetősen 
tartózkodók, a kis tehetségeket az akarhatnámság túlzá¬ 
sokra s a meztelenség ábrázolására ragadja, ezzel akarják a 
figyelmet magukra irányítani s a tehetség hiányát szerte¬ 
lenségekkel s ízléstelen merészséggel igyekeznek pótolni. 
A valóban nagy művész még akkor is, ha meztelenséget 
ábrázol, ügyes elhelyezéssel, a megvilágítás mesteri fogá¬ 
sával stb., minden izgató, állati vonást eltüntet alkotásán. 

Ha egy nő a természetadta kellemes külsejével igyek¬ 
szik áldozatokat szerezni, utezai pille, közönséges kerítő a 
neve. A józan ész nem tudja belátni, mennyivel külömb az 
úgynevezett «műyészek» munkája, kik erkölcsöt, jó ízlést 
arczul csapva, vásznon űzik ugyanazt a kerítést, mikor a 


meztelenségek mutogatásával az állati nemtelen érzéseket 
igyekszenek kielégíteni. 

Mikor aztán jó ízlésű s nemesen gondolkodó férfiak s 
nők mozgalmat indítanak a művészet czégére alatt űzött 
erkölcsrontás megfékezésére, a művészetnek fölkent és föl 
nem kent papjai és papnői s az úgynevezett műbarátok 
köre akkora lármát csapnak a művészet szabadsága nevé¬ 
ben, mintha csak arról volna szó, hogy a magasba szár¬ 
nyaló emberi szellemet erőszakkal. vissza akarják rántani 
a föld porába s csörgő bilincsekbe akarják zárni a szabad 
lelket. Pedig hát igazában csak a vadállat, az emberben 
szunnyadó bestia megfékezéséről van szó. 

Jelszavakkal, frázisokkal nem lehet az igazságot agyon¬ 
ütni. A mozgékony franczia szellem száz Part pour l’art- 
féle frázist gyárthat, mindez nem igazolja a művészet sza¬ 
badosságát. «A művészet önczél», «a művészet független 
vallástól, erkölcstől)), «a művészetnek senki sem szabhat 
törvényt®, mindez csak üres handa-banda. Mindennek, a 
művészetnek is vannak belső törvényei, melyeket lábbal 
nem tapodhat, ha művészet akar lenni. Ilyen művészeti 
törvény, hogy a szép alkotáshoz eszme s harmonikus forma 
kell, hogy a művészet czélja műélvezet stb. Már most 
micsoda eszme nyilatkozik meg egy képen, a melyen 
meztelen női alakok állnak vagy hemperegnek mindenféle 
helyzetben? Hisz akkor egy büntanya lakóit is lehetne Ádám- 
kosztümben nyilvánosan kiállítani. Aztán micsoda műélve¬ 
zet az, mely az állati szenvedélyt izgatja s melyből tisz¬ 
tességes ember nem kérhet? 

Aztán legyen a zseni még oly nagy, mint minden más 
halandó, ő se független Istentől s az ő törvényeitől. Vallás 
s erkölcs a művészetnek is szab törvényt, korlátot. Az 
erkölcsi törvény ép olyan a szellemi életben, mint a fizikai 
törvény az anyagi világban. Minden törvény áthágása zavart, 
romlást okoz. A művészetnek nincs joga arra, hogy min¬ 
den korlátot áttörve, szemérmetlen lumpként viselkedjék. 
Ha a művészet nem tud tiszta, zavartalan élvezetet nyúj¬ 
tani, akkor megszűnt a létjoga, akkor ki kell söpörni a 
tisztességes társadalomból, mint a szennyet kisöpörjük szo¬ 
bánkból. 

A műalkotás természeténél fogva arra van rendelve, 










hogy sok ember figyelmét vonja magára, a* művészei hatá¬ 
rozott társadalmi vonással bir. S épen ezért kötelességei 
vannak a társadalom iránt A modern rakonczátlan művé¬ 
szet különben úgy járt, mint a hogy a vallástalanok járnak. 
Az igaz vallást eldobják maguktól, hátat fordítanak az 
Istennek s a babonaságba sülyednek, hamis isteneknek 
szolgálnak. Ama rakonczátlan művészet is lerázta magáról 
az Isten, a vallás s erkölcs uralmát s a pénzeszsák rab¬ 
szolgaságába sülyed s a mindennapi kenyérért bűnös állati 
szenvedélyeknek hizeleg. 

Újabb időben olyanok, kik a krisztusi hit komolyságá¬ 
tól s erkölcsi követelményétől roppantul fáznak, a művésze¬ 
tet ajánlják pótlék-vallásnak. Furcsa vallás biz az, mely a 
test uralmát a lélek fölött hirdeti De ha valódi művészet¬ 
ről is van szó, a hatását nem szabad túlbecsülnünk. Fene¬ 
vadat nem lehet rózsakoszorúval megkötözni, művészettel 
sem lehet az emberben rejlő béte humaine-t megzabolázni. 
Mivel a nyilvános múzeumok, melyekbe bárki bemehet, 
szintén nem mentesek a szennytől s erkölcsi piszoktól s 
bizony egy csöppet sem mozdítják elő az igaz művelődést, 
a lélek nemesítését, sőt ellenkezőleg, tömérdek gondolati s 
ezzel kapcsolatban más bűnöknek az okozói, ideje volna 
már, bogy a társadalom jobbérzésű tagjai magukat meg¬ 
embereljék s a szenny eltávolítását követeljék. Én egyálta¬ 
lán nem értem a társadalom gyáva meghúnyászkodását, 
mihelyt a művészettel, vagy tudomány nyal áll szemben. 
A múzeumokat annál is inkább lehetne purifikálni, mert 
ezzel a művészet semmi kárát sem vallaná. 

Ha, kedves olvasóm, nyilvános képtárba akarsz menni, 
mondj előbb egy üdvözlégyet, indíts magadban jó szándékot, 
hogy semmi bűnös kéjt sem akarsz keresni. Ha tekinteted 
olyan képre téved, mely a jóizlést s erkölcsöt sérti, ne 
engedd, hogy a kíváncsiság győzedelmeskedjék rajtad, for¬ 
dítsd el rögtön szemedet s képzeletedből is dobd ki a bűnös 
képet. így remélheted, hogy nagyobb baj, erkölcsiséged 
kára nélkül kerülsz ki a képtárból. Ha azonban úgy talá¬ 
lod, hogy nem tudsz gyarlóságod miatt gondolati bűnök 
nélkül képtárt látogatni, akkor inkább mondj le Isten nevé¬ 
ben a műélvezetről, sem hogy lelked tisztaságát veszélybe 
döntsed. Újabb időben nemcsak a fővárosban, de még 


kisebb helyeken is főleg könyv- s papirkereskedök, de 
egyéb üzletemberek is szemérmet sértő képeket tesznek a 
kirakatokba. A ki kis fáradságot vesz magának s megfi¬ 
gyeli a gyerekemberek kéjsóvár tekintetét s elgondolja hozzá, 
micsoda gondolatokat, vágyakat, beszédeket stb. szülnek az 
ilyen képek, az végtelenül elszomorodik, hogy ilyesmi egy¬ 
általán lehetséges. Mikor a rendőrség pár szalmaszálért is 
kérdőre vonja a háziurat, miért nem tartja tisztán háza 
tájékát: nagyon furcsán fest az erkölcsi szennynek meg- 
türése a kirakatokban. 

Az az üzletember, ki a bűnös kíváncsiság fölkeltésé¬ 
vel akar vevőket fogni, ezen eljárásával elárulja, hogy nincs 
sem tisztességérzete, sem lelkiismerete. Az ilyen embert 
úgy kell megbüntetni, hogy minden tisztességes fiatalember 
s egyáltalán minden becsületes ember megfogadja, hogy 
olyan üzletbe, melynek kirakatában szemérmetlen kép ékte¬ 
lenkedik, vagy a hol ily könyveket, képeket árusítanak, a 
lábát be nem teszi. A becsületes emberek ily módon okos 
dolgot művelnek saját érdekük szempontjából, mert a mely 
üzletből száműzik a lelkiismeretet, ott a vevő csak rosszul 
járhat. De az ilyen ifjúságrontó üzletek kerülése egyben 
nagyszerű irgalmassági cselekedet az ifjúsággal szemben, 
mert ily úton-módon a tisztességes emberek rövidesen el¬ 
érik azt, a mit máskép elérni nem tudnak. Mihelyt ugyanis 
észreveszik az üzletemberek, hogy boltjukat, mint az erkölcsi 
ragály fészkét kerülik az emberek, mindjárt hajlandók lesz¬ 
nek üzletük megtisztítására. Csak olyan gyávák ne volná¬ 
nak a becsületes emberek a bűn szemtelen tolakodásával 
szemben. 

Nagyobb német városban történt. Egy régiségekkel 
üzérkedő üzletember meztelen Vénusz-képet tett a kiraka¬ 
tába. A dolog szörnyen bántotta a boltos szegény cseléd¬ 
jét. Elgondolta: Istenem, hány emberben kelt ez a kép 
bűnös gondolatokat. A leány fölszólította gazdáját, hogy 
távolítsa el a képet a kirakatból. Nevetve felelte a mam- 
mon szolgája: «ha valaki megveszi, akkor természetesen 
eltávolítóm)). A szegény cseléd akkor ilymódon okoskodott: 
ha megveszi valaki a képet, ezzel nem lesz ártalmatlanná, 
csak a rombolás helye változik. Aztán odafordult gazdájá¬ 
hoz: «Mennyi a kép ára?»— «Száz márka». Száz márka 






bizony' sok pénz egy szegény szolgálónak; a leány mégis 
megvette, darabokra vagdalta s a kályhába dobta. A régi¬ 
ségkereskedő meg zsebre vágta a száz márkát s nevetett 
cselédje «együgyűségéri», pedig hát ez a cseléd igazi mű¬ 
veltség dolgában torony magasságban állott gazdája fölött. 

A mai korban, mikor az az elv járja: pecunia non ölet, 
a pénzen nem érzik meg a pénzforrás bűze, még egyél) 
aljasságokra is vetemedik az üzleti élelmesség. Budapest 
nemcsak Magyarországot, de még a külföldet is megfertőzi 
aljas fotográfiákkal. Nem egyszer megesik, hogy egy-egy 
romlott diák egész intézetet fertőz meg erkölcsi ragályival 
ilyetén piszkos fényképekkel. Tudom, hogy a nemes lélek 
irtózik a spiczliskedéstől, az árul kodástól. De itt nem erről 
van szó, hanem embertársak erkölcsének védelméről. A ki 
ilyesmit észre vesz, irgalom s késedelem nélkül leplezze 
le a csúf kéri tőt s erkölcsrontót. Ha valaki bizonyos bőr¬ 
betegségben szenved, melyben minduntalan vakarózni kény¬ 
telen, nem nézik esetleges megszégyenítését, hanem eltilt¬ 
ják az itézetbe járástól, míg kigyógyul, nehogy másokat is 
megfertőztessen. Százszorta veszedelmesebb az erkölcsi 
rüh, ez ellen minden tisztességes fiatalembernek föl kell 
lépnie. Erkölcsi kötelesség arra is ügyelni, hogy szemér¬ 
metlen képekkel kerítő folyóirat, vagy viczczlap ne fer¬ 
tőzze meg a családi szentély erkölcsi légkörét. 

Végül még valamit mondok el saját gyermekkoromból. 
Kis gimnázista voltam, mikor nagyobb fölyidéki városban 
vakáczióban panorámába vitt a sorsom. Örültem, hogy a 
panoráma csodás világába bemehettem, mert addig még 
nem láttam ilyet s tudvalevőleg a diáknak sok a vágya, 
de kevés a pénze s nekem akkor több hatos nyomta a 
zsebemet. 

Mikor végigjártam a sok csata- s egyéb képet, függöny¬ 
nyel elzárt helyre értem, melyre az volt írva: «Extra-kabi¬ 
net, beléptidíj 10 krajczár». Hm, okoskodtam: «már húsz 
Krajczárt fizettem, de hát itt lesznek a legszebb képek, 
ezért hát csak leszúrom még a 10 krajczárt is.» Megtet¬ 
tem s még ma is bánom, hogy megtettem. A külön kabi¬ 
netben leírhatatlan ocsmányságok voltak. Jóérzésem vissza¬ 
tartott a csúf piszok szemléletétől, de hetekre oda volt 
lelkem nyugalma. Nyomban megfogadtam, hogy soha többé 

nem teszem lábamat panorámába s fogadásomat meg is 
tartottam. Mai eszemmel* a rendőrségre siettem volna s 
követeltem volna a panorámás megbüntetését. 

Saját tapasztalatomon okulva rendszerint levélkét kül¬ 
dök a panorárnásnak, ha ilyen működésem helyén sátor¬ 
fáját felüti s figyelmeztetem, hogy saját érdekében is óva¬ 
kodjék az extra-kabinetek mutogatásától. 


19. A csábító a költészet köntösében. 

Istenem! ha nekem annyi fillérem volna, mint a hány¬ 
szor már igazi s fűzfapoéták szerelemről énekeltek! A köl¬ 
tőknek ezt az éneklését még sem tartom valami nagy vesze¬ 
delemnek,. mert ritka költő az, ki sok olvasóra tud szert 
tenni s azért nagy hatással van a közönségre s a gyúlé¬ 
kony ifjúságra. Vörösmartyk, Petőfik nem minden bokorban 
teremnek. A mondva csinált költői nagyságok pedig szeren¬ 
csésen elérték, hogy mai napság a versnek nem igen van 
keletje. Sokkal veszedelmesebb legények a színműírók, 
legveszedelmesebbek pedig a regényírók. A szépirodalom, 
ha még oly zengzetes is a neve, nagyon, de nagyon hozzá¬ 
járult az erkölcsi tiszta élet megkárosításához. Főbb bűnei: 
az erkölcsi érzés eltompítása, a lelkiismeret elaltatása, vagy 
félrevezetése, az élvezet evangéliumának folytonos prédi- 
kálása, az érzékiség fölizgatása, a bűnös szenvedélyek hiz¬ 
lalása. Mi rendszerint a regény (az elbeszélés is csak 
fiókregény) tartalma? Ha száz regényt rakunk az asztalra 
s csak úgy futtában átnézzük a tartalomjegyzéket, kilencz- 
venkilencz regényben szerelmes történetet találunk. Fiatal 
pár, néha két-három pár, hogy nagyobb legyen a kavaro¬ 
dás, megismerkedik egymással. Mindig jobban s jobban 
egymásba gabalyodnak. Mennél több akadályt kell legyőz¬ 
niük, annál érdekfeszítőbb a dolog. Mikor a költő árkon- 
bokron keresztül ugratta őket, végre egymáséi lesznek. 
S ezzel rendszerint vége is van a regénynek; mikor már 
egymást megkapták, ki érdeklődnék még sorsuk iránt ? Ha egy 
kukkot sem tudsz a regény tartalmából, csak úgy talá¬ 
lomra odaírhatod valamennyinek a homlokára: több szív 
története s a czím mindig találó lesz. így fest rendszerint 

Szuszai A.: A tiszta életről. 13 

az úgynevezett tisztességes regény. Ebben a szerelmesek 
küzdelme rendszerint csak előítélet, vagy érdek ellen irá¬ 
nyul, a mi elvégre is nem baj. Némely regényíró azonban 
ennyivel be nem éri: két szív becsületes összetalálkozása, 
ebből legföljebb kis elbeszélés telik, a szerelem küzdelme 
az érdek, az előitélet ellen — ez elcsépelt téma, valami 
különös, valami izgató kell nekem — így okoskodik a költő 
s harczra indítja szerelmes hőseit a vallás, az erkölcs tör¬ 
vényei s még a józan ész ellen is. S ezt az izgató fene- 
gyerekeskedést a szív hazug jogán cselekszik meg a sze¬ 
relmes hősök. 

De maradjunk csak kissé a regénynek tisztességesebb 
fajtájánál. Hogyan? Hát még ezt is kifogásolni akarom? 
Nem tehetek róla, de az igazság arra késztet, hogy még a 
tisztességes regényeket is a vádlottak padjára ültessem. 
Egy nagy bűnük még ezeknek is van minden tisztes vol¬ 
tuk daczára, ez a nagy bűnük nem egyéb, mint hogy 
hamis színben tüntetik föl az életet az olvasók, főleg a 
tapasztalatlan ifjúság előtt. Senki félre ne értsen, én el¬ 
ismerem a regényíró jogát az ideálizálásra; ha ügyesen él 
e jogával, épít, nemesít. De a legtöbb regény nagyon is 
távol jár a való élettől s hőseit rendszerint úgy mutatja 
be az olvasóknak, mintha az embernek egyedüli dolga s 
czélja volna a földön szerelmeskedni s szerelem által bol¬ 
dognak lenni, mintha egyébért nem is volna érdemes élni. 

A becsipett ember okos, hogy nincsen párja az okos¬ 
ságban ; gazdag, ha otthon kenyér után is kiáltanak a gyer¬ 
mekek ; hozzá vitéz s szeretné látni azt az embert, ki vele 
kikötni merne. Sokszor még boldog is, úgy hogy öröm¬ 
könnyeket hullat. Mi működik ilyen szerencsétlen flótás- 
ban? A pálinka, vagy bor gőze, a mámor; ez ringatja 
hamis világba. A lelki világ pálinkája a regény, mely egé¬ 
szen hamis színben rajzolja az életet s olyan igényeket, 
vágyakat támaszt az ifjú olvasókban, melyek nem nyernek 
kielégítést a való életben. 

Mikor aztán az ilyen sok regénytől elkényeztetett, 
nagyigényű fiatalok belépnek a való életbe, beleeveznek a 
boldogség révébe: a házasságba s nem találják föl, vagy 
legalább nem oly mértékben találják föl a boldogságnak 
képzeletszülte eldorádóját, csalódás, sokszor keserű csaló¬ 

dás vesz rajtuk erőt, úgy érzik magukat, mintha hitvestár¬ 
suk s az egész világ igazságtalan volna velük szemben, 
mert nem találták föl azt, a mit vártak. Én a mondó 
vagyok, hogy sok családi; szerencsétlenség s boldogtalanság 
szárad a regényírók lelkén. 

A legnagyobb baj a regények okozta mámor, hogy csu¬ 
pán a szerelem az, a miért élni érdemes. Ha aztán a regé¬ 
nyek neveltje abban csalódik, a mit ő a legfőbbnek tart, 
az életet érték nélkül való haszontalan rongynak tekinti s 
nem egyszer könnyelműen el is dobja magától, vagy áttörve 
az erkölcs korlátáit, kárpótlást keres a tilosban, mert a 
képzeletalkotta regényvilág szerint neki joga van a boldog¬ 
ságra. Hát kérem, szent igaz, hogy a nemes értelemben 
vett szerelem a házasság ragasztó szere s a nehéz igának 
megkönnyítője; de az emberi szív sokkal nagyobb, sem¬ 
hogy emberi szerelme teljesen boldogíthatná, — csak Isten 
szeretető tudja teljesen kielégíteni s megnyugtatni. 

A szerelem Isten kizárásával nem egyéb, mint a bál¬ 
ványozás egy neme s egymagában nem lehet életczél, ha 
a regények ezerszer is az ellenkezőjét állítják. Ugyan kérem, 
a föld melyik zugában élnek azok az emberek, kik csupa 
vajból, akarom mondani, csupa szerelemből tudnak meg¬ 
élni? A szerelmen kívül jókora áldozatos szeretet, köteles¬ 
ségtudás, önmegtagadás, munka, szenvedés is szükséges 
ám a boldoguláshoz. Örült az a fiatalember, ki e házi búto¬ 
rok nélkül akar boldog családi fészket rakni. 

Potemkin herczeg, Katalin czárnö kegyeltje, fölvette a 
sok milliót a Krim-vidék polgárosítására; a rengeteg pénzt 
elmulatta, a czárnőt meg hazug jelentésekkel ámította el a 
Krim-vidék haladásáról. Mikor aztán a czárnö saját sze¬ 
mével akart a nagy haladásról meggyőződni s a Krímbe 
utazott, Potemkin messze vidékről összecsődített embert, 
marhát $ ügyes csalással amolyan panoráma-féle népies s 
gazdag falvakat mutatott he a czárnőnek. Potemkin falvai 
szálló ige lettek az egész művelt világban. 

Az ifjúkorban amúgy is erős a képzelet, sokszor épen- 
séggel a többi lelki tehetségek rovására. A gyakori regény- 
olvasás még jobban izgatja, tüzeli a képzeletet, mely igazi 
Potémkin-falvakat varázsol a fiatalok elé. A regények vilá¬ 
gában élő ifjú s leány mintegy lázas mámorban él. Nincs 

azonban az a- mámor, mely után ne következnék kijóza¬ 
nodás, melyet a német találóan katzenjammer-nek nevez, 
a boldogság mámorából pedig sokszor épen akkor ábrán- 
dulnak ki, mikor a boldog életnek kellene következnie s 
édes boldogság helyett keserű boldogtalanságot találnak. 
A regények bolondjai nem is alkalmasak arra. hogy igazi 
boldogságra jussanak a családi életben. 

Szinte hallom az ellenvetést: papi ember elfogult ilyen 
kérdésben, melyet ő át nem él, nagy örömre szolgál, hogy 
súlylyal biró világiak idevonatkozó Ítéletét idézhetem. Payot 
a maga s Carlvle meg Manzoni Ítéletét így adja elő: 
«A mai irodalom- nagyrészt a nemi szerelem dicsőítése. 
Ha regényíróink, költőink nagy részének hinni akarunk, a 
legmagasabb, a legnemesebb czél, melyet az emberi élet- 
számára kitűzhetünk, oly ösztön kielégítése, mely közös az 
állatokéval. Ne legyünk többé büszkék a gondolatra, sem a 
cselekvésre, hanem egy fiziológiai szükségletre. «A mit Carlyle 
Thackeray-ben leghevesebben kárhoztatott, ez az, hogy a 
szerelem nála a franczia írók szokása szerint van festve 
úgy, mintha egész létünk fölött ez uralkodnék s ez volna 
az élet legfontosabb érdeke; holott ellenkezőleg, a szere¬ 
lem — az a dolog, a mit szerelemnek neveznek — az 
emberi életnek csak néhány évére van korlátozva s az 
életkor e csekély töredékében is csak egyike azoknak a dol¬ 
goknak, melyekkel az embernek foglalkoznia kell a végte¬ 
lenül fontosabb egyéb dolgok rengeteg sokasága mellett... 
Valóban a szerelem egész ügye olyan hitvány dolog, hogy 
egy hősi korszakban senki sem tartja érdemesnek reá gon¬ 
dolni, annál kevésbbé róla szót ejtenie. 

Manzoni: «Azok közé tartozom, a kik azt mondják, 
hogy nem szabad a szerelemről oly módon beszélni, hogy 
az olvasók lelkét a szenvedélyre hajlandóvá tegyük... a 
szerelem szükséges ezen a világon, de mindig leszfis belőle 
elég; s azért nem hasznos dolog azon fáradozni, hogy azt 
ápolják, mert ha ápolni akarjuk, nem teszünk egyebet, 
mint előidézzük ott, a hol nincs reá szükség. Vannak más 
érzelmek, melyekre az erkölcsnek szüksége van s melyekk el 
az írónak teljes erejéből mindjobban át kell hatni a lelke¬ 
ket. Ilyenek a részvét, a felebaráti szeretet, a szelidség, a 
türelem, az áldozatkészség..Az akarat nevelése 210—211. 

Reméllem, hogy ezen férfiak Ítéletét senki sem fogja el¬ 
fogultságnak tulajdonítani. 

Itt szóvá kell tennem egy nem épen ritka jelenséget, 
mely oka, hogy a fiatalok eltévesztik hivatásukat. Némely 
ideálisan gondolkodó s érző fiatalember igazi hivatást érez 
magában a papi vagy szerzetesi életre. Szépirodalmi mun¬ 
kák olvasása következtében lelke előtt új ideál lép föl. 
Csapongó képzelete oly igéző színekkel festi a családi bol¬ 
dogságot, hogy búcsút mond a papi vagy szerzetesi pályá¬ 
nak, tán nagy kárára önmagának s embertársainak. A való 
életben az az álmodott boldogság ritka madár, a szerelmi 
történet nagyon prózai módon megy végbe a valóságban, 
a házasságban több a keserű s savanyú, mint az édes 
dolog. Ha fiatal olvasóim nem hisznek nekem e dologban, 
ám kéi*dezzék meg az olyan házasokat, kik legalább tíz év 
óta hordozzák a házasság boldogító igáját. Sokan csupa 
boldogságból szét is futnának, ha útjukat nem állaná a komoly 
kötelesség. 

A nem tisztességes regényeknek szintén közös czimet 
lehetne adni; az ilyen regények homlokára köznapi nyel¬ 
ven ezt írhatnék oda: bűnös szerelem története. Az erkölcs¬ 
tan ezt így mondja: a testiség bűnei. Szerelmeskedés a 
világban, a házasság komoly czélja nélkül, szerelmeskedés a 
házasságkorlátjának áttörésével, magyarán mondva: házasság¬ 
töréssel, ezek a legmodernebb színdarabok s regények tárgyai. 
Egyik-másik író még tovább megy; mindenféle perverzitá¬ 
sokat tálal olvasói elé, alakjai olyanok, mintha az ideg¬ 
bajosok szanatóriumából, avagy egyenest az őrültek házá¬ 
ból ugrottak volna meg s ilyen félkegyelmű emberek «sze- 
relmes» dolgait mintegy követendő szabályként festik le. 
Mindezt megspékelik még a tudomány ruhájában csillogó 
hazug véleményekkel, leöntik a reálizmus sokszor undorító 
levével s drága csemegeként kínálják a közönségnek. Ha 
a tisztességes regény a lélek márnorító szesze, az e fajta 
regény a lélek részegítő pálinkája hódító nadragulyával 
keverve. 

Nagy Széchényinkről olvastam ezt az érdekes aprósá¬ 
got. Egy nap főúri családhoz ebédre volt hivatalos. Étvágy¬ 
gerjesztés czéljából ebéd előtt sétát tett a főúri ház kert¬ 
jében. Egyszerre nagy zsivaj üti meg a fülét, mely a konyha 

felől hallatszott. Széchényi oda néz s a nyitott ajtón át 
látja, hogy a kukták széles jókedvükben csatát rögtönöz¬ 
tek — gombóczokkal. Nem egy gombócz pottyant a földre 
a csata hevében, de azért a többivel együtt belekerült a — 
levesbe. Az ebéd alkalmával mindenkinek Ízlett a gombó- 
czos leves, csak egy nem nvult hozzá — Széchényi. Jól tudta, 
miért nem kér belőle. 

Valóban Istennek különös teremtménye az ember! 
A levesben talált piszkos hajszál miatt egész háborúságot 
képes rögtönözni, a bűzös levegő elől undorral fut el, 
ruhán, lakásban nem tűri a szennyet s igaza van, főleg az 
étel dolgában. Kinek kellene piszkos szakács vagy szakácsnő 
(‘őztje ? De lám, ugyanaz az ember, ki ennyire kényes a 
fizikai tisztaságra, nem kívánja meg a tisztaságot szellemi 
szakácsától vagy szakácsnéjától; kedvelt írójától elfogadja 
a szellemi táplálékot akkor is, ha az ételben piszok van, 
akkor is, ha az edény szennyes, sőt még akkor, ha mind 
a kettő szennyes. 

A dolog ugyanis ekként áll: az írói tehetség még nem 
ielent nagy jellemet, nagy embert. A nagy írók sokszor 
kis emberek, sőt semmi emberek. A duzzadó képzelet lég¬ 
gömbje sokszor elragadja őket, úgy hogy hitük szerint 
messze, nagy magasságban állanak a közönséges halandók 
fölött. Nagyon természetes tehát, hogy meggyőződésük sze¬ 
rint őket nem is kötik a közönséges halandók erkölcsi tör¬ 
vényei, ők minden törvényen kívül, vagy inkább minden 
törvény fölött állanak s ha kedvük tartja, lábbal tapodhat- 
ják azt, mi minden becsületes ember szemében szent és 
sérthetetlen. Ez a zseniális latorkodás, melyet bárgyú közön¬ 
ség nemcsak megtűr, dé még dicséretesnek is tart. 

Már most: tiszta forrásból tiszta víz fakad, pocsolyá¬ 
ból piszkos, büzhödt víz folyik. Ha a regényíró (vagy szín¬ 
műíró) azt hiszi, hogy neki minden szabad, ha azt tartja, 
hogy neki tapasztalatok szerzése czéljából mindenfajta romlott 
népsöpredék közé kell vegyülnie, nagyon természetes, hogy 
zabolátlan, piszkos lelkének szülöttjei szintén magukon 
viselik a szenny bélyegét. S ez az erkölcsi piszok annál 
veszedelmesebb, mennél több fantázia, szellemesség s elő¬ 
adási ügyesség keretében jelenik meg. Ez a gonosz regé¬ 
nyek pusztító hatásának a nyitja. Ha csak úgy himezet- 

lenül kínálná az irú gonosz elveit s vedelmebe venné az 
erkölcsi romlottságot, az olvasó undorral fordulna el tőle. 
De mikor érdekes, idegizgató cselekmény közepette, szelle¬ 
mességgel jól megczukrozva, ragyogó előadás fényében 
teszi ugyanazt, az elkápráztatott, elhódított olvasó meg a 
mérget is édes mézként nyalogatja. Hát még azok az ész¬ 
bontó egves jelenetek, melyek fotográfiái hűséggel rajzoljak 
a bűnös szerelem orgiáit! Ha bizonyos írók egyenest az 
ördög szolgálatába szegődtek volna, akkor se űzhetnek 
ügyesebben kerítő mesterségüket. . 

Sok regény s színmű a bűnnek ördögi iskolája. 

Tudom, hogy akadnak olyanok is, kik azzal mentik az 
ilyen regények olvasását: én csak a szép nyelvezet, a 
mesteri előadás stb. miatt olvasom ezt vagy azt a könyvet. 
Hát kérem, ez csak üres szóbeszéd. A mint a nő elcsábítása 
vagy megfordítva, a férfi elcsábítása a házassági hűségnek 
lábbal tiprása bűnös dolog az életben, épúgy bűnös dolog, 
ha az olvasó ilyen bűnös szerelmeskedés történetet gondolat¬ 
ban lihegve végigélvezi egészen a nyílt házasságtörésig. Ez 
lelki paráználkodás s nem nemes szórakozás, nem műélvezet. 

A láz mindig betegségnek a jele. Ha az ifjú vagy 
leány a regények bolondja, elfogja az olvasás mániája, ug\ 
hogy még éjjeleit is szenvedélyének áldozza fel, ez is igen 
rossz jel,' mert lelki betegséget árai el. E betegség kifo¬ 
lyása, hogy az ilyen dühös regényolvasó komoly munkatol 
idegenkedik, kötelességeit elmulasztja, nemcsak lelkenek, 
de még testének se hagy nyugtot, még enni sem tud nyu¬ 
godtan, még evésközben se tud lemondani az érdekes cse¬ 
megéről, lelke mintegy lázban ég s az ilyen állapot nagyon 
alkalmas arra, az illető meg ne válogassa olvasmányán, 
vakon mindent lenyel. Mennél izgatóbb, annál jobb. A mér¬ 
téktelen szellemi táplálékkal aztán sok kóranyag is kerül 
a lélekbe; hamis elvek kápráztatják el az olvasót, melyek¬ 
nek hamis voltát sziporkázó szellemesség s ragyogó stílus 
takarja, izgató bűnös képek rakódnak le a képzeletben; a 
szegény lélek benne van a mocsárban s a lélek gazdaja 
még csak észre sem veszi sokszor, hová jutott. - 

' Beale, angol orvos írja: «Sajnos, nagyon is való, hogy 
egy rossz könvv sok tisztességes embernek (az ifjúságra 
fordított) türelmes s gondos munkáját pocsékká teszi". 

Leányoknál a szenvedélyes regényolvasás még más 
nagy bajnak a szülője: nem egy hoppon maradt vén leány 
ugyanis egyenest a regényolvasás áldozata. Mióta kikerült 
az iskolából, mindig csak a regényeket bújta, a regény¬ 
olvasáson kívül legfeljebb még a divat érdekelte, meg a 
mindenfajta mulatság; dolgozni, háztartást vezetni nem 
tanult, semmi érzéke sincs a boldog családi fészek ezer 
aprólékos dolga iránt, követelőző, nagyigényű s ha mind¬ 
ehhez üres ládafia társul, ki csodálkozható rajta, ha nem 
akad fiatalember, ki nyakába varrná? 

Mikorra a fiatal ember házasodni készül, mégis csak 
nyílni kezd az esze s nem akarva is észreveszi, micsoda 
drága s haszontalan portéka a díványon heverő s regény¬ 
olvasó, meg mulatságok után bomló asszony; szórakozásra 
még csak jónak tartja, de feleségnek nem kell, kíjmindent 
követel és semmit sem ad. 

Ha kedves olvasóm hajlandó vagy jó tanácsra hall¬ 
gatni, akkor azt mondom neked: 1. Regényt mennél keve¬ 
sebbet olvass. 2. Ha pedig regényolvasásra is telik drága 
idődből, válogasd meg íróidat; akárki fiának szellemi barát¬ 
ságát el ne fogadd. 

Ha a lélek elfáradt a hivatásos, komoly szellemi 
munkában, jó szépirodalmi munkának az olvasása olyan, 
mint a kirándulás a szabad természetbe s a mint az em¬ 
ber nem piszkos zúgutczákba megy sétálni, a szellemi kirán¬ 
dulásnál is a szépirodalom birodalmába meg kell nézni, 
kihez, hová megyünk üdülni. 

Pár év óta van az ifjúság számára olyan szépirodalmi 
lapunk, melynek mását nem ismerem s a melyet bármily 
nagy nemzet is megirigyelhet tőlünk. Sajnos, sokan még 
nem ismerik, mert ha ismernék, nem tizennyolczezer, de 
százezer volna előfizetőinek a száma. Ha szépirodalmi 
csemegére áhítozik a lelked, rendeld meg a «Zászlónk» 
czimü ifjúsági lapot. (Budapest, VII., Damjanich-utcza 50.) 
Tíz füzet évenként mindössze két koronába kerül. Tán 
olcsósága miatt nem tudják sokan e szellemi, ritka cse¬ 
mege értékét meglátni. A « Zászlónk » elsősorban diákok 
számára készül, de a műveltség bármely fokán álló felnőtt 
is a legnagyobb élvezettel olvashatja. Adná Isten, hogy 
a ((Zászlónk» szellemi szakácsai könyvekben is hasonló 

linóm dolgokkal vendégelnék meg a magyar művelt kö¬ 
zönséget ! 

Vallásos és szép dolgokat vegyest tálal az olvasóközön¬ 
ség elé a derék Tóth Mike S. ,1. Kalocsán a «Hirnök» s 
«Szűz Mária kertjé»-ben. 

Nagyváradon is jelenik meg egy lap, melyet nagyon, 
de nagyon ajánlok a művelt serdülő ifjúság figyelmébe, 
Ez a «Hitterjesztés Lapjai». Egy Ízben megkérdeztem e 
lap szerkesztőjétől, van-e sok diák-előfizetője. A szerkesztő 
azt felelte, alig akad az ifjúságból előfizető. Mondhatom, 
a dolog szomorúságra hangolt. Persze, «Hitterjesztés Lapjai» 
ez nagyon vallásosan hangzik, az emberek azt hiszik, 
ebben csupa jámborság s imádságféle dolog lesz. Pedig a 
dolog másként áll: vallás, földrajz, néprajz, történelem, 
szóval mindenféle van e folyóiratban, mi a művelt embert 
érdekli. Ez a folyóirat mintegy szellemi magaslatra viszi 
az olvasót, honnan az egész földkerekséget áttekintheti, 
benne olyan földrajzi, néprajzi dolgokat talál, a miket más 
könyvekben ugyan hiába keres. A kik németül tudnak, 
azoknak a «Missions-Blátter» czimü folyóiratot ajánlom. 
A «Hitterjesztés Lapjai» évi 6 koronáért, a «Missions- 
Blátter» még olcsóbban kapható. Ez utóbbit egyszerűen a 
Szent-István-Társulat könyvkereskedése útján (Budapest, 
IV., Kecskeméti-utcza 2.) lehet megrendelni. Németben 
még két elsőrendű szépirodalmi folyóiratot ajánlhatok a 
a művelt családok számára: «Alte und Neue Welt% mely 
Einsiedelnben, Svájczban jelenik meg s a «Deutscher Haus- 
schatz», mely Regensburgban készül. Mindakettő magas 
szellemi nívón áll s bármely más irányú szépirodalmi folyó¬ 
irattal versenyre kelhet. 

Ha a szellemi világot mozgató eszmékről, a szellemek 
tusájáról akar valaki értesülni, rendelje meg a «Religio» 
czimü heti folyóiratot. Irodalmunkban nincsen párja. (Buda¬ 
pest, IX., Ferencz-körut 39.) 12 koronáért rendelhető meg. 
Dudek János egyetemi tanár szerkeszti. 

Ha költeményre vágyik a lelked, Vörösmartyt, Aranyt, 
Petőfit, Tompát ajánlom. A regényírók közt is a régiek 
sokkal külömb legények a mai regényíróknál. Jósika, Vas 
Gereben, Kemény, Eötvös, Jókai (de válogatva), méltók 
szellemi barátságra. A külföldiek közül Verne, May, Sien- 

kiewiez (ennél is helyén van a válogatás), Goloma nyújta¬ 
nak szellemi élvezetet. A külföldi nagy drámaírók közül 
Schillert meg Shakespearet merem ajánlani. A brit szel¬ 
lemi óriás azért is nagy, mert nála a törvény áll a szen¬ 
vedély felett s költészete nemcsak emberi, de alapjában 
keresztény. 

A franczia szellemi konyhától óvom az ifjúságot: Páris¬ 
iiéi sok szenny árad a világba. 

Meg kell még említenem a Szent-István-Társulat regény¬ 
tárát, mely kiváló hazai s külföldi írók munkáiból áll. Hozzá 
szerfelett olcsó, egy kötet ára 1 korona. (Budapest, Vili., 
Szentkirályi-u. 28.) Ugyanott jelenik meg a eKatholikus 
Szemle» havi folyóirat, mely bátran felveheti a versenyt 
más e nemű Revuekkeí. A társulat rendes tagjai kapják 
ingyen, tagilletménykép. Előfizetők évi 30 koronáért. Ezt a 
tagilletményt még külön tartalmas munka egészíti ki. 

Bár nem tartozik szorosan véve munkám keretébe, 
mégis el nem mulaszthatom a művelt körök figyelmét is 
e társulat népies tagságára felhívni. Évi két koronáért 
3 pompás könyvet s kalendáriumot kapnak az efajta tagok. 
Nagy jót tesz, ki a nép figyelmét, erre fölhívja, avagy 
borravaló fejében osztogatja ezeket a könyveket. Különben 
ifjúsági irodalmunk még koldusszegény. Értékes útleírások, 
apologetikai, népszerű természettudományi, hazai s világ- 
történelmi monográfiák, hol késtek az éji homályban ? 

Az ajánlott folyóiratok s írók korántsem azt jelentik, 
hogy több jó olvasmány nincs. Kissé messze vezetne, 
ha a jó olvasmányok jegyzékét akarnám összeállítani. Az 
olvasásban ismeretlen könyvekkel szemben ez legyen eljá¬ 
rásunk : Becsületes ember csak tisztességes ember társaságát 
fogadhatja el, hasonlóan üljünk törvényt a szerző felett s 
ha azt találjuk, hogy a szennynek (vagy hitetlenségnek) 
barátja, el vele, még ha még oly szellemes is volna 
egyébként. 

Az újság, vagy mint ma nevezik, a napi sajtó nem 
szépirodalmi termék. Voltakép a politika volna a feladata, 
a köz ügyekről való tájékoztatás. 

Mai napság azonban az újság mindent akar pótolni: 
szépirodalmat, tudományt, művészeti s gazdasági irodalmat 
s mindenben a felületességnek az ápolója. A mai művelt 

osztályok nem is veszik észre, hogy kedves lapjaik járó 
szalagja után biczegnek, hogy még a gondolkodás meg¬ 
erőltető munkáját, a vélemény kialakulását, a meggyőződést 
is újságjuk csinálja számukra. 

Hát hiszen igaz, hogy művelt ember mai napság nem 
lehet el újság nélkül, de az is igaz, hogy az újságok révén 
nap-nap mellett temérdek szenny szivárog a családok szen¬ 
télyébe s megszámlálhatatlan erkölcsi kórbaczillus röpköd 
szét az országban. 

A napi hírek rovata sok lapban a gonoszságnak való¬ 
ságos iskolája, melyet tökéletessé tesz a törvényszéki csar¬ 
nok. A vonal alatt a tárcza az élvezet evangéliumának s a 
testiségnek iskolája. A határtalan szenzáczióhajhászat, mely 
nem állapodik meg még a családi szentély küszöbénél sem. 
a testiség bűneit a szerelmi tragédiák hangzatos czime alatt 
oly igézőén, oly érdekfeszítően s oly szemtelen nyíltsággal 
tárgyalja, hogy a napi sajtó ez a fajtája igazi nemzeti csa¬ 
pássá lett. Ha mindehhez hozzávesszük az apró hirdetések 
bünház izű rovatát, akkor értjük, hogy komoly családapák 
nem merik a lapot az asztalon hagyni, nehogy gyermekeik 
az erkölcsi szenny lerakodójához férkőzzenek. 

Egyedül a katholikus napilapok: «Alkotinány», «Magyar 
Állam*, «Űj Lap» mentesek az erkölcsi szennytől s már 
azért is megérdemlik a tisztaságban kényes emberek támo¬ 
gatását. 

Az újságírók rendszerint nem érnek rá könyvek olva¬ 
sására, a szerkesztőségek kis királyai még kevésbbé vetnek 
ügyet a magam fajtájú könyvíróra s így nem tudom, akad-e 
újságíró, ki könyvemet végigolvassa. Ha szavam mégis el 
talál jutni az újságírókhoz, úgy kérve-kérem őket, könyö¬ 
rüljenek meg a nemzet szemefényén s reményén, a fiatal¬ 
ságon s főleg az ő kedvükért tisztítsák meg a sajtót az 
erkölcsi szennytől, hagyják el a kerítő apróhirdetéseket. 
Valóban nagy, hazafias tett volna a sajtónak a purifiká- 
cziója. A jövedelemcsökkenést ezerszeresen térítené meg az 
erkölcsi haszon. 

Mikor a közegészségügyről van szó, a közegészségügyet 
szolgáló intézményekről, a kórházakról, csatornázásról, köz¬ 
tisztaságról, a sajtó a legszebb buzgalommal száll síkra a 
közjó érdekében. Miért nem ápolja ugyanez a sajtó lég- 

alább hasonló lelkesedéssel a lelki egészségügyet? Vájjon 
egy nemzet nagyságához csak testi egészségügy szükséges-e ? 
Ne feledjük, hogy az a nemzet a legnagyobb, mely a leg¬ 
erkölcsösebb. 

Mivel tudom, hogy a magyar újságíróknak jobbik része 
valóban hévül a magyar nemzet nagyságáért, reméltem, 
hpgy előbb-utóbb is elszánják magukat a nagy purifiká- 
czióra. Ha pedig az újságírók meg nem mozdulnak a ki¬ 
adók kapzsisága miatt, mozduljon meg a társadalom s boj¬ 
kottálja a szennyel ékes lapokat. Ha a tulipánért tudunk 
lelkesedni, miért ne karolhatnék fel a liliomot is? 


20. A csábító a színpad deszkáin. 

Az életnek leghűségesebb utánzata a színjáték; innen 
van, hogy a színház minden művészetnél nagyobb hatást 
gyakorol az emberre, főleg pedig az ifjúságra, melynek még 
nincsenek megkristályosodott életelvei. A régiek azt mond¬ 
ták: verba movent, exempla trahunt, a szavak megindítják 
az embert, a példa magával ragadja: a színjáték az élő példa 
erejével ragadja meg a nézőket. 

Hozzá a színpad deszkáin költészet, zene, festészet, 
technikai művészet, az élő szó hatalma, a szemünk láttára 
végbemenő cselekmény mind egyesül, hogy a szemlélő 
lelkére hassanak. 

A krisztusi egyház anyai pártfogásába fogadta az összes 
művészeteket, még a színjátékot is. Mikor az építészet, fes¬ 
tészet, szobrászat, ötvösművészet (régente ez nem ipar, 
hanem művészet volt) elhagyatott árva gyermekek sorában 
osztozkodtak, az egyház papjai, szerzetesei gondozták, ápolták 
s valamennyit a legszebb, legideálisabb czél, az Isten szolgá¬ 
latába állították. A Felséges szolgálatába kellett szegődnie 
még a színjátéknak is. A misztériumokat, melyekről na¬ 
gyon jó fogalmat ad az oberammergaui passió-játék, sok¬ 
szor magában a templomban adták elő. Az egyház szolgái 
a színjátékban első sorban nem látványosságot, hanem 
nagyszerű népnevelési eszközt láttak; azért karolták fel s 
bocsátották még a templom falai közé is. Megjegyzem, 
hogy maga a kath. istentisztelet középpontja, a szentmise, 

fenségesen nagyszerű dráma. Eltekintve a belső, isteni tar¬ 
talomtól, külső megjelenésében is, á mise oly művészi al¬ 
kotás, melynél fenségesebb isteni tiszteleti cselekményt a 
képzelet létrehozni nem tud. 

A világi szinjáték is oly művelődési eszköz, melynél 
hatalmasabb alig gondolható: a színművészet bátran fel¬ 
veheti a versenyt akár az összes művészetekkel. Ha a szín¬ 
ház csupán az igazat, a jót, a szépet bocsátja deszkáira, 
ha a szép, a nemes, a tökéletes életnek szemléltető isko¬ 
lája: tisztít, javít, emel, nemesít s mintegy ráadásul ne¬ 
mesen szórakoztat. A színház az elemi, polgári, gimnáziumi 
s akadémiai iskoláknál is külömb iskola, ha hivatása ma¬ 
gaslatán áll. 

Ilyen-e a mai színház? Megengedem, hogy úgy a fő¬ 
városi, mint a vidéki színházakban időnkint jó darabot is 
adnak, de a mai színház egyáltalán nem áll hivatása ma¬ 
gaslatán. 

Az első hiba abban van, hogy a színház megfeledkezik 
czéljáról. Nagyon sok ember akad, a ki azt hiszi, hogy az 
ember azért él, hogy egyék: a színház is újabb időben 
mulatóhelylyé lett, megfeledkezett arról, hogy a művelődés¬ 
nek hatalmas eszköze lehetne. Ebben van a hanyatlás, a 
sülyedés főoka. Azután színműírók, színészek s maga a 
színházi közönség mind hozzájárult a szinjáték siilye- 
déséhez. 

A színműírók többé nem elégszenek meg költői babérok¬ 
kal ; magukra öltik a bölcselet sokredőjű köpönyegét, melynek 
ránczai közé oly sok minden elfér s felcsapnak világnézet¬ 
gyártóknak, nem költők, hanem próféták akarnak lenni. 
xMindez még nem volna baj, ha az igazság prófétáinak 
csapnának fel; de e helyett az egyik ezt, a másik azt az 
emberi tévedést választja ki s avatja vesszőparipájává s 
lesz az egyik is, a másik is a hamisság prófétája. Az egyik 
a determinizmus hívének csap fel s minden bűnösből beteget 
csinál, a másik az ember autonómiájára esküszik s azt 
prédikálja, hogy az ember független az Isttentől s minden 
égi hatalomtól, az embernek senki sem parancsol. Majdnem 
valamennyi az élvezetek evangéliumának a hive s a test 
szabadosságát hirdeti. Ügy látszik, mintha az istentelenség 
szelleme vette volna bérbe sok színműíró tehetségét s 









mintha ilyetén küldetést kaptak volna védőjüktől s uruktól* 
«Menjetek az egész világra, hirdessétek az összes színházak 
deszkáin: az ember a maga ura, gazdája; senki, még az 
Úristen sem kívánhat meghódolást tőle. Az ember azt te- 
leti, a mit csak akar». Ezen evangélium szerint a házas¬ 
sági elválást megköveteli az ember boldogsága, a. házasság- 
toros s minden fajta paráznaság a szív joga, a turkálás a . 
)un szennyeben a természet joga az élvezethez, egyszóval 
a bún nem bűn többé. 

Sok színmű épúgy, mint a regény, mint irodalmi ter¬ 
mek is romboló hatással van. Hát még mily pusztító vész- 
sze Jesz ha a színműíró segítségül hívja az összes mú¬ 
zsákat, ha sorompóba szólítja a színészek alakító, szavaló 
művészétét, a festészetet, a modern színházi technika min¬ 
den vívmányával együtt, az érzékcsiklandó’zenét; ha mindez 
együttesen ostromolja a nézőközönség szivét, hogvan tudna 
meg a test evangéliuma csábító tanításának ellenállani? 

Ily módon azután a színház épen ellentéte a templom¬ 
nak. A templomban a krisztusi evangéliumot hirdetik, a 
színházban a világ evangéliumát prédikálják. A templomban 
azt tanítják, hogy a házasság felbonthatatlan, szent élet- 
szovetseg, a színpad deszkáin a válás járja, a színdarabok 
msei csereberélik az asszonyt, mint a hogy az ember el- 
nyutt kabát helyebe újat vesz. A templomban azt prédi¬ 
kálják: a házasságtörés csupán lélekben elkövetve is ha- 
n os bűn, mely kizárja az embert az örök üdvösségből, a 
színpadról vigyorogva hangoztatják: a házibarát szükséges 
házi bútor s ostoba az az asszony, ki nem rak szarvakat a 
térje homlokára. 

A templomban a krisztusi erkölcstan nevében hang¬ 
súlyozzák: az öngyilkosság ugrás a kárhozatba, a színpad 
az öngyilkost hőssé avatja, ki eldobja magától az életet, mely 
immár semmi élvezetet sem tartogat számára. így lesz a 
színház az ördög templomává. A színpad a világámítást a 
művészét nevében űzi. Még az istentelen Forel is megüt¬ 
között azon, hogy Párizsban a világkiállítás alkalmával a leg¬ 
elegánsabb nők pirulás nélkül nézték egy arai) nőnek rop¬ 
pant szemérmetlen hastánczát. Az aljasság a «néprajzi» 
czéger alatt adódott elő s ezzel mindjárt szalonképessé 
ctt az erkölcsi szenny. Hát még mennyit engednek meg 

maguknak a színműírók, színészek s színésznők a «mű- 
vészet» nevében! 

A színész, vagy színésznő kiáll a .színpad deszkáira s 
világgá kíirtöli: a házasságtörés szabad, a művészet nevé¬ 
ben. Előadás közben arczpirító viczczeket engednek meg 
maguknak, a művészet nevében. A színésznők oly fogya¬ 
tékos öltözetben jelennek meg ezrek előtt, hogy az utczán, 
vagy tisztességes magánházban leköpnék őket, a színpadon 
megtehetik, a művészet nevében. így jutottak a színésznők 
a görög heterák sorsára. A közönség minden rosszat fel¬ 
tételez róluk, a tisztességet legfeljebb kivételnek tekinti. De 
hárman vannak a gonoszok: színműíró, színészek, színész¬ 
nők és a közönség, az a bizonyos színházi közönség. A mit 
a színműírók s színészek tesznek, azt a közönség kedvéért 
teszik s e harmadik tényező nélkül lehetetlen volna a szín¬ 
ház sülyedése. 

A nagyvárosok úri népe a világ evangéliumának a 
hive, mely azt tartja: élvezz, mert e nélkül semmit sem 
ér az élet. Az élvezetek netovábbja pedig az, a mi az isteni 
büntetőtörvénykönyv hatodik paragrafusával függ össze. Az 
a bizonyos színházi közönség annyira van, hogy nem is 
tartja megtekintésre méltónak azt a darabot, melyben papri¬ 
kás trágárságok nem kerülnek terítékre. Ez a közönség 
megköveteli úgy a szerzőktől, mint az előadóktól azt a 
csemegét, melyet a franczia cochonerie-nek, a magyar 
disznóságnak nevez s így a szinművészetet mintegy kény¬ 
szeríti, hogy a béte humaine szolgálatába szegődjék, hogy 
;i színművészet nemtője utczai kerítővé legyen. 

Igaza van a jó németnek, ki ilyen dolgok láttára ilyetén 
rigmusokba öntötte keservét : 

Die Altén gingen ins Tkeater 
Die Leidenschaften zu purgieren, 

Die Neuen aber geken hin, 

Sie wieder zu elektrisieren. 

A régiek azért jártak színházba, hogy érzésük nemesüljön, 
a mostaniak azért járnak, hogy szenvedélyeik tűzbe jöjjenek. 

Igen sok esetben a művészet hajléka a bűn barlang¬ 
jává lesz, hol a közönség a műélvezet ürügye alatt szem¬ 
mel, füllel, képzeletével s szivével paráználkodik. 

Pár év elüti az amerikai egyesült államok egyik nyu¬ 
gati államában történt. Arról volt szó, hogy az állam 
Washingtonba szenátort küldjön. Az egyik jelöltnek nagy 
volt a pártja, majdnem biztos volt a győzelme. Egyszerre 
feláll egy farmer s azt mondja : «Uraim, én saját szemem¬ 
mel láttam, hogy a jelölt nyilvános házba ment. Már pedig 
a ki féleségét megcsalja, az minket is rászedhet)). A fel¬ 
szólalás eredménye az volt, hogy a jelölt egyhangúlag meg¬ 
bukott. Nagyon félő, hogy rövidesen oda jutunk, hogy szin- 
Jiázba járni erkölcsileg megbélyegző dolog s ha valaki ha¬ 
sonló esetben feláll s azt mondja: «Uraim, én láttam, hogy 
az illető a ^Vígszínházba ment*, könnyen megeshetik, hogy 
ezt a merész embert kizárják a tisztességes emberek tár¬ 
saságából. Némelyek nem hiszik, hogy ördög van, mert 
még nem láttak ördögöt. Hát szellemet, kinek teste nin¬ 
csen látni akarni, kissé furcsa kívánság; ugyanolyan joggal 
az eszét is megtagadhatja az ember, mert azt sem látja. 
Ha annyira haladtunk, hogy minden városnak legalább egy 
modern szinháza lesz, akkor az ördög teljesen szegre 
akaszthatja csábító művészetét. Minek is törné magát saját 
becses személyében az emberek elcsábításán, mikor az 
emberek saját maguktól oly pompás csábítóknak kínálkoz¬ 
nak ! Képzelhető-e kedvesebb látvány az emberiség ősi 
ellensége számára, mint a milyen a modern színdarab elő¬ 
adása, melyben a szerző tehetsége legjavát, a színészek 
előadó képességüket annak bebizonyítására használják, hogy 
a bűn nem bűn, hanem természetes élvezet s százak meg 
százak ragyogó szemmel, kipirult arczczal, lihegő kebellel 
szívják magukba az erkölcsi szennyet. 

Mai napság a «művelt» fölvilágosodottság a testiség 
bűnét oly közönségesnek tartja, mint akár az evést-ivást, 
vagy alvást. A kicsapongás már nem is foltja a becsület¬ 
nek: ha az újságok egy züllött ekzisztenczia bűnlajstromát 
sorolják föl, a testiség bűnét már említésre méltónak sem 
tartják, vagy legfeljebb holmi mellékes dologként említik. 
S ezen végtelenül szomorú erkölcsi sülyedésnek legesleg¬ 
több oka — a modern színház, hol a testiség egészen sza¬ 
badon garázdálkodik a művészet nevében. A legtöbb ember 
azt hiszi, hogy a pogányságnak Európában örökre vége 
van. Ez csalódás: a modern kultúra nagy léptekkel siet 

vissza a pogányságba. A modern színházat már most is 
bátran mondhatjuk Vénusz templomának, hol a testiséget 
imádják. 

Még egy más, elszomorító jelenségre kell rámutatnom : 
a jobb érzésű emberek roppant gyávaságára. Régi dolog, 
hogy a bűn tolakodó s szemtelenül merész, de hogy ennyire 
jutott a mai színművészet, abban a tisztességes emberek 
birkatürelme is hibás. Keményen elitélik, leszólják az 
erkölcstelen darabokat — de tenni nem mernek. Ha csak 
8—10 tisztességes család összebeszélne, hogy adott jelre 
egyszerre fölállnak s tüntetőleg otthagyják az erkölcstelen 
darabot, ez kitűnő leczke volna az igazgatónak, a színé¬ 
szeknek s a darab szerzőjének is; de hát a tisztességes 
emberek félnek a botránytól s félős emberekkel szemben 
mindent megenged magának a gonoszság. Hol van az az 
ideális ifjúság, mely füttyel temetné el a szemtelen trágár¬ 
ságokat ? 

Ha valaki tanácsot kérne tőlem, menjen-e színházba, 
vagy ne menjen, azt mondanám neki: Kedves barátom, 
nyisd ki a szemedet, ne hogy bűnbarlangba kerülj. Ha 
komoly emberektől tudod, hogy a darab tisztességes, ám 
menj el, másként mondj le a «műélvezetről)), mely erkölcsi- 
séged kárával fenyeget. 

Nem régen olvastam, hogy egy franczia színműíró két 
serdülő leányát eltiltotta a színháztól, még azt sem engedte 
meg, hogy saját darabjait megnézzék. — Miért tette ezt? 
Azt hiszem azért, mert szerette gyermekeit s apai szive 
nem tudta elviselni, hogy az ő engedelmével bűnös lég¬ 
körbe jussanak. 

Senki el ne bizakodjék! «Nem vagyok már gyermek, 
jól tudom, mi jó, mi rossz. Ha én ezt a darabot megné¬ 
zem, művészetet keresek, nem erkölcsi szennyet» — ilyen¬ 
formán mentegetik némelyek az erkölcstelen színdarabok 
látogatását. 

Erre én csak annyit mondok: szinte csodával határos 
volna, ha te rád a bűn a művészet ragyogó köntösében 
semmi hatással sem volna. Nem közönséges legény volt 
szent Ágoston s lám, megtérése előtt való életéből azt vallj a: 
«A színház előadásai, melyek telvék voltak tisztátalanságok- 
kal, magukkal ragadtak». 


Szuszai A.: A tiszta életről. 


14 











Különben én azt tartom: okos ember nem szokott 
kolera- vagy pestisbaczillusokkai fertőzött helyiségbe menni 
azért, hogy a maga ellenálló képességét kipróbálja. 


21. A csábító a báli termek parké tjén. 

A török nagykövet egy nap bálon volt a bécsi Bnrg- 
ban. Egy ideig nézegette az előkelő urak s hölgyek tán ez át. 
aztán hirtelenül odafordult egyik diplomata szomszédjához: 
«Ugyan mit kapnak az uraságok a mai tánezért?» A meg¬ 
szólított diplomata ugyancsak meglepődött e kérdésen, 
majd zavarát leküzdve, megmagyarázta a török nagykövet¬ 
nek: «Az uraságok saját mulattatásukra s nem pénzért 
tánczolnak#. «Ugy? Bocsánat; nálunk pénzért tánczolnak 
a rabszolganők gazdáik mulattatására. Innen származik 
tévedésem)). 

Ha így kezdődik a fejezet, akkor a könyvíró nem 
nagy barátja a táncznak. Nemde, ezt gondolod kedves olva¬ 
sóm? Várj kissé, nem jó elhamarkodva ítéletet mondani. 
Mi a táncz ? A táncz ütemszerű, rendszeres testmozgás, mely 
rendszerint zene hangjaira történik. Mi rossz van hát a 
tánezban? Az ütemszerű testmozgásban teljességgel semmi 
rossz sincs, a legszigorúbb erkölcsbiró még nagyítóval sem 
fog ebben rosszat fölfedezni. Ez az igazság. Sőt a tánezban 
bizonyos kellem, művészet is lehet. így történt aztán, hogy 
nemcsak Dávid király tánczolt a frigyszekrény előtt, de a 
spanyolok még az isteni tiszteletbe is bevitték a tánezot: 
az a gondolat vezette őket, hogy minden művészet álljon 
az Űr szolgálatában. Toledóban még mai napságis Űrnap¬ 
ján hat fiú tánezot lejt az Oltáriszentség előtt. Akadt szi¬ 
gorú püspök, ki ezen megbotránkozott s a dolgot Rómában 
följelentette. A toledói érsek erre egyszerűen hajóra rakatta 
az úrnapi tánezosokat s szemléltető módon mutatta be a 
pápának, miről van szó. Mikor a pápa látta a fiúknak lassú, 
méltóságos s kecses tánczát, odanyilatkozott: tolerari posse, 
kár volna ilyesmit eltörölni. 

Ha erkölcstanítók s más komoly férfiak szót emelnek 
a táncz ellen, ezt a táncz körülményei miatt teszik. Ha 
ugyanis a mai tánezot összes körülményeivel vesszük fon¬ 

tolóra, egyszerre elveszíti ártatlan képét. A táncz mai for¬ 
májában az európai keresztény népek találmánya. A régiek 
nem ismerték a két nem együttes tánczát. A római polgár 
nézte a tánezot. de maga nem tánczolt, mert magához 
nem méltó dolognak tartotta a tánezot. A római nép bölcse. 
Cicero azt mondja: Nemo sobrius saltat, józan fővel senki 
sem tánczol s ezzel kifejezte, mit tariott a római nép a 
tánczról. A régi népek lenézték a nőt s a tánezot a le¬ 
nézett nőnem foglalkozásának tartották. Ázsia, Afrika külön¬ 
féle barbár népei mai napság hasonlóképen gondolkodnak: 
a férfiak vagy nézői a nők tánczának, vagy ha maguk 
tánczolnak, kizárják a nőket mulatságukból. 

A kereszténység új szellemet hozott a világba, mindent 
új világításban mutatott be. A kereszténységben a férfi s 
nő között való viszony egészen más, mint a pogányságban. 
A nő egyenlő a férfiúval, férj és feleség viszonya szent s 
magasztos. A kereszténység szigorú törvényekkel, melyek 
a szív rejtekéig terjednek, szabályozta a két nem egymás¬ 
hoz való viszonyát. 

Ez roppant terhes dolog volt az emberi természetben 
rejlő régi Ádámnak. Az emberi furfang keresni-kutatni kez¬ 
dett, miképen lehetne a kereszténység szigorú törvényein 
rést törni, a két nem közeledését szabadabbá tenni — s 
e kutatás közben jött a nagyszerű fölfedezés: a táncz mai 
formája, mely nem egyéb, mint a krisztusi vallás szelle¬ 
mének s törvényeinek kijátszása, megkerülése. 

Hogy egymásra nézve idegen férfi s nő egymást meg¬ 
fogja, megölelje, hogy szem szembe merüljön, — ezt a 
krisztusi törvény tiltott dolognak tartotta s tartja. Az emberi 
furfang kigondolta a tánezot s ime, a tiltott dolog egyszerre 
megengedetté lett — a táncz ürügye alatt. 

Ez a mai táncz keletkezésének a lélektana. 

A régiek védelmére meg kell jegyeznem, hogy tánczaik 
nemcsak művészi s esztétikai szempontból, de a tisztesség 
nézőpontjáról is. sokkal különbek voltak, mint a milyen a 
modern táncz. Az összes modern tánezok közt pedig a 
leggyalázatosabb a németektől átvett valzer. (Akkor is gya¬ 
lázatos, ha cake-valzernek hívják. Legközelebbi rokona a 
gyorspolka.) Először is az őrült sebességgel körben való 
rohanás a jó ízlés szempontjából csúnya dolog. Nem egy- 

szer tánczos s tánczosné az őrült kerengősben elvesztik az 
egyensúlyt s a földön terülnek el. Ha ilyesmi az utczán 
esnék meg velük, csak kevés ember láttára is, roppantul 
restelnék a dolgot. A bálteremben nem restelik, ha mind¬ 
járt háromszáz szempár is tapad rájuk, föltápászkodnak s 
tovább kerengenék. 

De méginkább kifogás alá esik a valzer erkölcsi szem¬ 
pontból. A közmondás ugyan azt tartja: mondj igazats be¬ 
törik a fejed s én, az igazság föltárásával annak a vesze¬ 
delemnek teszem ki magam, hogy olvasóim pálczát törnek 
fölöttem, én mégis azt mondom: az igazság mindenek előtt 
való s a mi igaz, azt milliónyi tánczoló sem teszi nem 
igazzá, azért hát csak kimondom az igazat. Az olyan hely¬ 
zet, a milyenben a valzerben a tánczos van a tánczos- 
nővel, illetlen s veszedelmes. Az arcz majdnem az arczhoz 
tapad, a lehelet összeolvad, a szem a szembe mélyed, az 
őrült kerengős felpezsdíti a vért, szinte elkábítja a tánczoló- 
kat, az izgatottságot rendszerint még emeli az élvezett ital; 
ilyen körülmények közt egymást szoroson megölelni úgy, 
hogy egymás szívdobogását hallhatják, érezhetik, — ha ez 
nem illetlen s veszedelmes valami, akkor egyáltalán nincs 
illetlenség s veszedelmesség a föld kerekségén. 

Valaki azt mondhatná: a mai emberek már ezt meg¬ 
szokták. Erre azt felelem: a szokás ilyesmit nem szente¬ 
síthet, az afrikai vagy amerikai vadnépek meztelensége sem 
lesz illedelmessé azért, mert azok a vadnépek már meg¬ 
szokták. A valzert semmiféle szokás sem fogja soha ille¬ 
delmes tánczczá avatni. Ha egy fiatalember az utczán 
vagy magántársaságban ölelkeznék így egy leánynyal, vájjon 
illedelmes volna-e viselkedésük? Azt hiszem, érdemes lesz 
erről gondolkodni. 

Rendszerint azt mondják: kár az ilyet szóvá tenni, 
úgy se használ semmit. Okoskodás helyett erre inkább érde¬ 
kes történettel felelek. 

A múlt század hetvenes éveiben Arthur, angol királyi 
herczeg látogatást tett New-Yorkban. Az angol nagykövet 
nagy bált adott ő fensége tiszteletére. Minden demokrata- 
ság daczára, a felső tízezrek asszonyai szinte ostromolták 
a nagykövet feleségét belépőjegyekért, illetőleg meghívókért. 
Sherman tábornok, mint a hadsereg feje, szintén kapott 

meghívót. Magával vitte a leányát is. Az első táncz mind¬ 
járt valzer volt. A királyi herczeg meghajtotta magát 
Sherman leánya előtt s tánczra kérte. A leány komolyan rá¬ 
nézett a herczegre s nyugodt méltósággal így szólt: «A katho- 
likus egyház erkölcsi szabályai eltiltanak engem a valzer- 
táncztól». Általános meglepetés s boszankodás. Arthur her- 
czegnek azonban tetszett a válasz. Nem hagyta faképnél 
Sherman kisasszonyt. Ellenkezőleg, maga sem vett részt 
a valzerben s az egész idő alatt a tábornok leányával társal- 
gott. Mikor később illedelmesebb táncz következett, már 
nem kapott kosarat a királyi herczeg. 

Mikor Arthur herczeg hazatért, levelet írt Sherman- 
nak, egyben remek ajándékot is küldött. «Ezt ama hölgy¬ 
nek küldöm — írta— kit az amerikai nők között legjobban 
tisztelek s becsülök)). A Sherman-lány 1874-ben ment 
férjhez. Maga IX. Pius pápa is gratulált esküvőjéhez. Sze¬ 
rény véleményem az, hogy a Sherman-lány igazán finom 
műveltségű nőként viselkedett. 

A táncz egyáltalán nem az az ártatlan dolog, a milyen¬ 
nek közönségesen tartják. A czégér rajta a mulatság, a 
hátsó gondolat pedig egészen más. 

Ez az ember gyanúsít, mondják tán azok, kiknek a 
táncz nagyon a szivükhöz nőtt. De nekem eszemben sincs 
a gyanúsítás, egyszerűen csak azt mondom: ha a táncz 
olyan ártatlan dolog, ha a lánczol ók semmi, de semmi 
mást nem keresnek, mint az ütemszerű] testmozgást, mutas¬ 
sák meg, kérem, kézzelfogható módon szinarany ártatlan¬ 
ságukat azzal, hogy a férfiak is külön, meg a nők is külön 
tánczolnak. Nos, ráálltok-e, tisztelt tánczolók ? Ha elfogad¬ 
játok ajánlatomat, az egész világ s jómagam is elhisszük, 
hogy ti valóban semmit sem kerestek a tánczban. mint az 
ütemszerű testmozgásból származó élvezetet. 

Csakhogy én azt hiszem, hogy úgy a férfiak, mint a 
nők inkább teljesen lemondanak a tánczról, semhogy a 
táncz ilyen formájába beleegyezzenek. Külön bál a férfiak, 
külön a nők számára — ez csöppet sem érdekes. Vagy 
nincs igazam ? Legyünk csak őszinték, úgy a férfiak, mint 
a nők szemében a táncz érdekességét s vonzó erejét a két 
nem együttlétéből veszi s ez már kissé gyanússá teszi a 
dolgot. 

Kispap koromban egy apácza-zárdába mentéin egy nap, 
hogy az isteni tiszteletnél segédkezzem. Mikor beléptem a 
zárdába, szerfölött érdekes jelenetnek voltam a tanúja. Egy 
komoly apácza széles jó kedvében csak úgy magában tán- 
czolva végig perdült a folyosón. Mikor meglátott engem, 
szörnyen restelte a dolgot; bizonyára azt hitte: no ez 
ugyancsak megbotránkozott rajtam! 

Pedig hát nem volt igaza, eszembe se ötlött a meg¬ 
botránkozás. Ellenkezőleg, nekem a dolog nagyon kedves 
látvány volt, mert az életerő s az ártatlan lelkiismeret ki¬ 
folyásának tekintettem. A szentek tudvalevőleg egytől-egyig 
mind jókedvű emberek voltak; a lelkiismeret tisztasága 
hangolta 'őket jó kedvre. Romlott ember arra nem képes, 
hogy akkor, mikor azt. hiszi, hogy senki sem látja, egyma¬ 
gában tánczra perdüljön. Az apácza táncza csak azt jelen¬ 
tette. hogy nagyon jól érzi magát zárdájában. 

Ha így festene minden táncz, egy szót se lehetne 
ellene fölhozni. Még az se baj, ha némely leányka nagy 
tánczolhatnékjában leánypajtását viszi tánczra, a vagy paj¬ 
tás hiányában a seprőt fogja a kezébe s azzal perdül 
tánczra. Közeli rokonok közt néha napján a szülők jelen¬ 
létében szintén semmi bajjal sem járhat a táncz. A nyil¬ 
vános tánczmulatságok. az úgynevezett bálok kissé mást 
mutatnak. Megjegyzem, hogy könyvemet a müveit ifjúság 
számára írom. A nép korcsmái tánczmulatságairól egészen 
másképen kellene írnom. Az efajta tánczmulatságok nagyon 
gyakran az ártatlanság gyásznapjai. Nem ártana azért, ha 
minden pap, legalább tízszer egy évben, prédikálná a szó¬ 
székről : becsületes s okos* leány csak anyja társaságában 
megy tánczmulatságra. 

De a müveit osztályok báljai is' sok furcsaságot mutat¬ 
nak. Az első, a mi gondolkodó ember eszébe ötlik, a ter¬ 
mészetes rend fölfbrgatása. Az éjszaka a. nyugalom ideje: 
a bálozók az éjszakát nappallá teszik. Mivel pedig nem is 
bál, ha reggelig nem tart, az egész éjszakát átvirrasztják. 
Kz egymaga ólornsűlylyal nehezedik a mai ideggyenge 
nemzedékre. A másik dolog, melyre a bálozók rendszerint 
nem is gondolnak, a nagy fizikai munka. Főleg a leányuk 
egy hónapon át nem végeznek annyi testi munkát, mint a 
mennyit egy báli éjszaka alatt végeznek. Ha összeszámíta- 

mik a tánczlépéseket, annyi lépéssel a hetedik határba is 
gyalogolhatnának. Mivel pedig a leányok szégyennek tartják, 
hogy valamely táncz tartama alatt petrezselymet áruljanak, 
még csak pihenőt sem engednek maguknak. Az eredmény 
teljes fizikai kimerülés, mely kisebbfajta betegségnek is 
beillik. Sőt valóban betegség és pedig idegbaj, mely a tál- 
erőltetésből s virrasztásból származik. Ha egy bál fizikai 
munkája 8 10 részre, illetőleg napra oszlanék még, jóté¬ 

konyan hatna a szervezetre, egyszerre azonban úgy hat, 
mint a gyomor túlterhelése. Pedig mily gyakori a dicse- 
kedés bál után: pompásan mulattam, minden tánczra le 
voltam foglalva. 

Sajátságos dolog biz az a bál. Ha valaki így szólna 
egy bálozóhoz: Mennnyiért fogsz 10 óra hosszat ugrálni? 
bizonyosan azt felelné: se mennyiért, csak nem estem fejem 
lágyára, hogy akkora munkára vállalkozzam! A bálban hű¬ 
ségesen elvégzik a rengeteg munkát — csupa mulatságból. 

A harmadik dolog, melyet az egészségügy barátjának 
szintén kifogásolnia kell, a báli terein levegője. Sok ember 
sok szénsavat lehel ki, a bálozók lihegő tüdeje pedig még 
a rendesnél is több szénsavat lehel ki. Különösen úgy 
reggel felé a bálterem levegője jóval romlottabb a beteg 
szobájának levegőjénél s ezt a romlott levegőt szívja magába 
nem a rendes tempóban működő, hanem gyors pihegésre 
késztetett tüdő. 

Rendes körülmények közt is tömérdek bajnak az oko¬ 
zója a melegből a hidegre való gyors átmenet. Tüdő s 
egyéb gyuladás rendszerint innen származik. Hát még 
mekkora veszedelem az izgató italtól is föltüzelt, aztán a 
sok táncztól túlhevített testnek a hideg levegőn való pihenése, 
hűsítése, mely veszedelmet még fagylalt, jeges kávé s 
egyéb hideg ital élvezete is fokoz! Hány fiatal élet sorvadt 
már el ‘ilyen dolgok miatt! Sokan a bálteremből vitték 
haza az ölő mellbaj, tüdővész és sorvadás csiráját. Ha a 
sírok beszélni tudnának, nagyon kemény vádakat emelné¬ 
nek a bálok ellen. A meghűlés veszedelmét még fokozza 
a hazamenet a hideg éjszakában. 

Mindjárt lelkipásztorkodásom első évében történt, hogy 
szép nyári napon 17 éves úri leányhoz hívtak, hogy halálos 
jtgyán meggyóntassam. Hogyan kapta a rettenetes sorva- 

dást? A farsang a megmondhatója. Egy báli mulatság 
árának kissé sokalom. Pedig hányszor ismétlődik ez az 
eset egyetlen egy farsangban! De ha nem is oly tragikus 
a vég, annyi bizonyos, hogy bálok után temérdek dolguk 
van a házi orvosoknak, hogy kitatarozzák, kifoltozzák az 
egészségen, a mit a bál elrontott. 

Beszélhetnék még egyéb romlásról, mely ugyancsak 
súlyosan esik a gazdasági mérleg serpenyőjébe. A bál sok¬ 
szor tömérdek gondot s bajt okoz a családapáknak bizonyos 
erszénykérdések miatt. A bál gondolata sokszor sötét felhő¬ 
ként nehezedik a családi élet égboltjára, mely felhőből 
nem egyszer haragos villámok csapnak le és sós esők hul¬ 
lanak a családi fészekbe. De erre nem akarok kitérni, ne 
hogy megnövekedjék a táncz fejezete. Egyre azonban még 
ki kell terjeszkednem, a bálok hátsó, rejtett gondolatára. 

A németek egyik híres írója, Stolz Albán, "a bált rab¬ 
szolgavásárhoz hasonlítja^ Ilyen vásárok tudvalevőleg főleg 
Törökországban dívtak. A fiatal rabszolganőket szépen föl- 
czifrázva vitték a vásárra, de hogy a vevők mennél nagyobb 
kedvet kapjanak a vásárlásra, a ruhának fogyatékosnak 
kellett lennie. 

A mai bál, mondja Stolz, egészen úgy fest, mint a 
rabszolgavásár. Az eladó leányokat föleziezomázva kiállítják 
s keresik a vevőt. Még a meztelenség se hiányzik, hogy 
annál tökéletesebb legyen a hasonlatosság. 

Tény, hogy tán a legtöbb ismeretség bálon kezdődik, 
vagy bálon jut dűlőre s ezf én a boldogtalan házasságok 
egyik okának nézem. A csapongó jó kedv, a túlizgatott 
testi s lelki állapot nem alkalmas az egész életre kiható 
komoly elhatározásokra. A szerelem amúgy is vakít, de még 
jobban vakít ilyen izgatott hangulatban. Nem csoda aztán, 
hogy annyi a téves választás. 

Aztán bárki bármit is mond, én a mondó vagyok: az 
erkölcsi életnek bármely fokán is álljanak a bálozók, a 
bál után okvetetlenül mélyebbre csúsztak. 

Ha a bálozók komoly lelkiismeretbeli vizsgálatot tar¬ 
tanak a bál után, kénytelenek megvallani: a könyvírónak 
igaza van. 

Ha gondolatban mindent összegezek s hozzáadom még, 
hogy a bál testi-lelki veszedelmei annál nagyobbak, mennél 

fiatalabb a bálozók kora, arra az eredményre jutok, hogy 
az úgynevezett gyermekbál bűntény a serdületlen ifjúság 
erkölcsi élete s egészsége ellen. Tizenkét-tizenöt éves leány¬ 
kákat bálba hurczolni azon a czimen, hogy jusson nekik is 
az élet örömeiből, a legnagyohb kegyetlenség s nevelői 
baklövés. 

A serdült ifjúságnak pedig a következőket tanácsolom: 
Mennél ritkábban mégy bálba, annál jobb. Ha szereted 
szüléidét, nem kívánhatod anyagi romlásukat mulatságaid 
miatt. Ne tedd koczkára egészségedet azzal, hogy fölhevülve 
izzadtan leülsz, vagy hideg italt veszesz magadhoz. Föl¬ 
be vült állapotban sétálj, hazamenetkor meleg ruhába taka¬ 
rózzál. Tarts pauzákat a tánezban. Éjfél után igyekezzél 
hazafelé. Jusson eszedbe, hogy Isten szeme a bálteremben 
is lát téged s szivedbe is tekint. Bál előtt s bál után tarts 
legalább tíz pereznyi elmélkedést Krisztus kínszenvedésé- 
ről, vagy a halálról s Ítéletről. Ezzel kissé helyre billented 
lelked egyensúlyát s rendbe hozod gondolataidat, melyek 
fejedben tán őrült tánezot lejtenek. ~ 


22. Az ismerkedések veszedelmei. 

Mindenekelőtt hadd feleljek egy szerfölött fontos kér¬ 
désre. Ugyan mit mond a krisztusi erkölcstan ifjak s leányok 
ismeretségéhez, magyarán szólva, szerelméhez ? Vájjon 
inegengedi-e Krisztus törvénye a szerelmet? E kérdésre 
egyenes s nyilt választ adok, mert semmi okom sincs 
kertelésre, bujósdi játszására. Krisztus törvénye nemcsak 
megengedi a jegyesi szerelmet, de meg is követeli, a szere¬ 
lem nélkül, érdekből létrejött házasságot fogyatékos, erkölcs¬ 
telen, bár érvényes házasságnak tartja. Minden félreértés 
eloszlatása czéljából meg kell azonban jegyeznem, hogy 
az érzéki szerelem nem szükséges kelléke az erkölcsös 
házasságnak. A kölcsönös becsülésből fakadó csendes von¬ 
zalom nagyon szolid alapja a házasságnak. 

Szent hitünk nem ismer bensőségesebb viszonyt embe¬ 
rek közt, mint a milyen a férj s feleség viszonya. Maga 
az Űr mondja, hogy az ember elhagyja apját, anyját s 
feleségéhez ragaszkodik. Szent Pál apostol pedig fönséges 

képben proklamálja a hitvesi szerelmet: «Féríiak! szeres¬ 
sétek feleségteket, mint Krisztus is szerette az Anvaszent- 
egyházat és önmagát adta érte®. (Ef. 5, 25.) 

Olvassa el valaki az összes népek irodalmát s keresve 
sem talál ilyen fönséges himnuszt a hitvesi szeretetre. Nincs 
költő a világon, ki ennél nagyobbat tudna mondani két 
szív vonzalmáról. A hitvesi szeretet krisztusi törvény, szi¬ 
gorú parancsolat, úgy annyira, hogy örök üdvössége kárát 
vallhatja az a férj vagy feleség, ki e törvényt lábbal tapodja. 
Ebből aztán a józan ész könnyen megcsinálhatja a követ¬ 
keztetést: ha a krisztusi erkölcstan oly szigorúan követeli, 
hogy férj és feleség egymást szeressék, akkor hát a házas¬ 
ságnak szerelemből kell létre jönnie s így a jegyesi szere¬ 
lem a krisztusi erkölcstan követelménye. Szeretni azonban 
csak azok szerethetik egymást, kik egymást ismerik s ezen 
alapszik az ismerkedés jogosultsága. 

Ebből mindenki megértheti aztán azt is, hogy az 
ismerkedés csak akkor van helyén, ha házasságra irányul. 
Minden ismerkedés olyanok közt, kik egymással rövidesen 
házasságra nem léphetnek, tiltott, erkölcstelen viszony. Ez 
a keresztény ifjúságnak aranytörvénye. Az ismerkedés 
* veszedelmei abból származnak, hogy fiatalok ezt az arany¬ 
törvényt szem elől tévesztik, vagy abból, hogy az isme¬ 
retség nemtelen eszközökkel jő létre, vagy végül abból, 
hogy a fiatalok az okos elővigyázat hiúval vannak. 

A legnevetségesebb alakok közé tartozik a szerelmes 
gimnazista. Még alig nőtt ki a gyermekczipőkből, még 
fogalma sincs az élet komolyságáról, még sokkal lejlett- 
lenebb, sem hogy a házasság nagy fontosságát, magasztos 
voltát észszel fölérteni tudná s ő máris szerelemről álmo¬ 
dozik. Nem, barátom, a szerelem nem gyermekjáték. Légy 
előbb emberré, mielőtt ily fontos dologra mersz gondolni. 
A természetben nincs ugrás, hanem fokozatos fejlődés. 
A mint ostoba dolog volna egy kezdő elemi iskolástól azt 
követelni, hogy harmadfokú egyenletet oldjon meg, úgy 
szerfölött nagy könnyelműség, ha gyermekek akarnak szerel- 
mosdit játszani. 

Ha negyedosztályos diák oly helyen vari kosztban, hol 
tizenhárom-tizennégyéves leányka van, majdnem bizonyos, 
hogy pár hónap múlva « szerelmesek» lesznek egymásba. 

Ez betegségnek a jele. Ha ilyen szerelmes legényke kerülne 
szemem elé, így szólnék hozzá: Egészséges, istenfélő gyer¬ 
mekek ilyesmire nem is gondolnak. Ha egészséges “ gyer¬ 
mekek játszani akarnak, másfajta játékot választanak. 

A szerelmesdi játszásnak nevetséges volta daczára 
sokszor komoly következményei vannak. Eleinte az ilyen 
hős megelégszik, ha látja szive bálványát, később mosolyra, 
kézszorításra áhítozik, utóbb olyasmit is kíván, a mi már 
egyenest a krisztusi törvény hatodik paragrafusába ütközik. 
Az epekedés s a csapongó képzelet hozzá egészen beteggé 
teszi s a mint a betegnek nincs ereje komoly munkára, 
az ilyen szerelmes diák se képes komoly munkára, tanu¬ 
lásra. Az egész komédia vége szomorú tragédia: szekundás 
bizonyítvány, vagy épenséggel letört iskolai pálya. 

Diákembereknek azt ajánlom: ha csak lehetséges, 
igyekezzél internátusba, ha ilyenbe bele- nem juthatsz, 
keress lakást s kosztot oly tisztességes, idősebb családnál, 
melynek nincsenek serdülő leányai, kik életedet esetleg 
megzavarhatnák. Tapasztalt tanárok, nevelők állítják, hogy 
nem egy szép reményű diák jövőjét tette már tönkre a 
szerelmesdi játék s a platonikus epekedésböl nem egyszer 
súlyos halálos bűn születeti. A kosztosliely megválasztása 
roppant fontos dolog a nagy diákokra is. A le nem tett 
érettségi, az el nem nyert diploma esetében rendszerint 
azt a kérdést teszi föl a gondolkodó ember: Ou est la 
fémmé? Nem olyan ritka a gonoszság, mely az ifjúság 
tapasztalatlanságára spekulál. Hogy ilyen esetben nemcsak 
a pálya megy tönkre, de az erkölcs is hajótörést szenved, 
szinte magától értetődik. 

Mivel az ifjúság kora nem a könnyelmű kalandok,, 
hanem a komoly munka ideje, mivel a házasság szerfölött 
nagy s komoly dolog, melytől a házasulok földi s örök 
boldogsága függ. az ifjúság egyik fő életszabálya: ne kezdj 
olyan ismeretségbe, melynek nem lehet házasság a vége. 
Ne fogj kiskorú észszel olyan dologba, mely a nagykorú¬ 
nak is fejtörést okoz. 

A női természetnek egyik vonása a tetszeni vágyás. 
Nem szemrehányáskép írom ezt, mert -hiszen Isten az, ki 
a természetet alkotta. A tetszeni vágyásnak czélja pedig 
komoly dolog, még pedig a házasság. A női természetnek 

ez a vonása tehát jogosult, de irányításra, szabályozásra 
szorul. 

A szépség az a czikk,. mely a leányoknál kívánatos 
dolgok közt első helyen szerepei. A szép test isteni ado¬ 
mány, de ez a szépség csak akkor ér valamit, ha a testi 
szépség a belső lelki szépségnek a tüköré. Szép test szép 
lélek nélkül tetszetős skatulya, mely szemetet rejteget 
magában. 

A testi szépség virághoz hasonlít, mely egy ideig szin- 
pompában virul, aztán gyorsan elhervad. A szép arcz sincs 
vasból, vagy kemény tölgyfából, sőt mintha a természet 
rút játékot űzne az emberekkel, gyakran megesik, hogy 
híres szépségekből vén napjaikra rút asszonyok lesznek. 
Ellenben a szép lélek még az öregségben is mintegy áttör 
az arczon s a kellem varázsát önti el rajta. Vannak öre¬ 
gek, kik valóban szépek a lélek szépsége, jósága által. 

A hiúság rendszerint nem elégszik meg a természet¬ 
adta szépséggel, hanem mindenfajta mesterkedéssel a ter¬ 
mészetet kijavítani igyekszik. Nem a hamis fogakra czélzok 
e helyütt; a müfog rendszerint igazi jótétemény. Okos 
ember a műfogat nem kárhoztatja, de igenis elitéli a hamis 
hajat, hamis arczbőrt, hamis termetet, no meg a hamis 
ékszert. 

Az ilyen haimskodás az egész jellembe ravaszkodást, 
képmutatást visz bele. 

A szépség a tetszeni vágyás segédeszköze, mihelyt 
azonban hamisság vegyül bele, már ez egymaga is erkölcs¬ 
telenné teszi. A cselekedeti hazugság épúgy hazugság, mintha 
a nyelv ferdíti el az igazságot. 

Aztán az a sokat óhajtott szépség veszedelmes egy 
portéka. Szegény leánynak a szépsége nem ritkán biztos 
romlása. Akármely erkölcstelen pénzeszsák azt hiszi, hogy 
pénzén megveheti. Még szerencse, ha az ilyen szegény 
leányban jókora isteni félelem lakozik s egy porczió kurucz 
természet, mely a vastag gorombaságtól sem riad vissza a 
szemtelen tolakodóval szemben. De másoknak is veszedel¬ 
mükre lehet a testi szépség ajándéka. A szépség hiúvá 
teszi birtokosát s a szép leány ‘sokszor azt hiszi, hogy a 
szépség minden egyebet pótolj Pedig a^szépség egymaga 
sovány hozomány, melyből a házasok meg nem élhetnek; 


a boldog házassághoz jókora túró szeretet, ónfeláldozás, 
munkaszeretet s még sok egyéb házi erény szükséges. 

Ha a tetszeni vágyás szövetkezik a testi szépséggel, 
akkor lesz még csak igazi veszedelemmé. 

Tény, hogy nem egy leány roppant örömét leli abban, 
ha mennél több fiatalember fejét tudja megzavarni. Hiúsá¬ 
gában egész sereg udvarlót akar maga körül látni s ha 
valaki nem hajlandó hódolatra, egész hadjáratot képes 
indítani. Ez nem egyéb, mint a bálványozásnak egy neme. 
Az ilyen leány hiúságában valami istennőfélének tartja 
magát, ki a fiatalemberektől a bók s udvarlás hódolatát, 
a csodálat tömjénfüstjét követeli. Sokszor azonban igaz¬ 
ságos bíinhődésül épen az ellenkezőjét éri annak, a mit 
elérni akar. Mindenkinek akar tetszeni s utoljára egynek 
sem tetszik. Okos, komolyan gondolkodó fiatalember meg¬ 
érti, hogy nem lehet hűséges feleség, ki mindenkinek akar 
tetszeni, mindenkinek a hódolatára áhítozik. 

A mily csúnyán fest azonban a Don Juan női kiadása, 
ép oly veszedelmes az a fiatalember, ki a «hódítást» sport¬ 
nak nézi s a férfiasságot abban látja, hogy mennél több 
leánynak csavarja el a fejét. Jellemes fiatalember ilyfajta. 
sikerekre nem pályázik: ő csupán egyet kíván meghódítani, 
jövendő feleségét. 

Az ismerkedés szerelemből indul ki vagy szerelemre 
vezet. A három kötetes regény s az egy strófás költemény 
a szerelemről szól. Én nem fogom megénekelni; csupán 
azt mondom el róla, a mit mások nem szoktak elmondani. 

Mi a szerelem ? Azt hiszem, legvilágosabb lesz a dolog, 
ha e kettőt: szeretet s szerelem egymás mellé tesszük, 
illetőleg egybevetjük. 

Mit tesz szeretni ? Szeretni annyit tesz, mint másnak 
jót akarni. A fősúly itt e fogalmon fekszik: akarni. Akarat 
nélkül nincs szeretet; akarat s szeretet úgy függ össze 
egymással, mint a fa s a fa gyümölcse. 

Az akarat azonban kétféle: lelki s testi vágyótehetség. 
A szeretet a felső, a lelki vágyótehetség terméke. Ebből 
következik aztán, hogy a szeretet nem érzelem, hanem a 
szó szoros értelmében vett akarás. Mivel pedig az akarás 
hatalmunkban van, ha erős szenvedélyek nem zavarják az 
akarat uralmát, a szeretet is hatalmunkban van. 

Az ész megismeri, hogy Isten nagy, hatalmas, bölcs s 
hozzá végtelenül szereti teremtményeit. Az akarat már 
most — ha nem áll a bűn uralma alatt — e nagy Isten 
felé irányul, lelkesedik Isten nagysága, szeretetreméltósága 
iránt s meghódol a nagy Isten előtt, vagyis azt akarja, mit 
Isten akar s nem akarja, a mit Isten nem akar. Sőt a 
a szerető akarat nemcsak maga hódol meg az Istennek, 
de szeretné, ha az egész világ is meghódolna a nagy 
Istennek. Ily módon akar, kíván az ember jót az Istennek. 
Ez az isteni szeretet. 

A szeretet egy, de két karja van: az egyik karjával 
az Istent öleli át, a másikkal az embert, az Istennek kép¬ 
mását. Ha embertársamtól minden rosszat távol tartok, lm 
testi-lelki javát kívánom s a mennyire tőlem telik elő is 
mozdítom: akkor szeretem felebarátomat. Mivel pedig ezt 
főleg azért teszem, hogy Istennek kedvében járjak, a sze¬ 
retet felebarátom iránt egyesül az Isten iránt való szere¬ 
tettel. A szeretet az emberek iránt csak akkor valódi, tar¬ 
tós s érdemszerző, ha Isten szeretetéből fakad. 

A felebaráti szeretet, legeszményibb faja az ellenség 
szeretete. Isten kedvéért a bántalmakért bosszút nem állani, 
sőt alkalomadtával az ellenségnek jót tenni, ez a felebaráti 
szeretet non plus ultrája. 

Ha valami, az ellenség szeretete szembeszökően iga¬ 
zolja, hogy a szeretet nem érzelem. Ha a szeretet érzelem 
volna, az ellenség szeretete lélektani abszurdum volna. Az 
ellenség szeretete csakis az érzelem ellen jő létre. A bán- 
talom fáj, az embernek nincs is hatalmában, hogy a rága¬ 
lom ne fájjon, valamint nem teheti meg, hogy az arezul- 
csapás ne fájjon. De az igenis hatalmában áll az embernek, 
hogy a megbántásért bosszút ne álljon, ellenségének jót 
akarjon s tegyen. De hol marad ily módon a szív, a kedély 
s érzelem ? Nincs ezeknek semmi szerepük a szeretetben ? 
Lényegbe vágó szerepük nincs, hisz *— ismételve mon¬ 
dom a szeretet nem érzelem. Ám ezzel nem mondom, 
hogy az érzelem teljesen közömbös dolog a szeretet lélek¬ 
tanában. Az érzelmek nagyban akadályozhatják, de támo¬ 
gathatják is a szeretetet. Pl. a hála érzelme elősegíti úgy az 
Isten, mint a felebarát szeretetét, ellenben a megaláztatás, 
a sértés okozta érzelmi izgalom akadályozza a szeretetet. 


Ez a szeretet lélektana dióhéjba szorítva. Az egészből 
kiviláglik, hogy a szeretet szellemi s mindenkor hatalmunk¬ 
ban van, mert a szeretet akarás. Ha az emberek erre 
ügyet vetnének, mindjárt meggyógyulna náthás, sorvadá- 
sos vallásosságuk, mert komoly elhatározásokban, cseleke¬ 
detekben s nem ömlengő érzelmekben keresnék üdvös¬ 
ségüket. 

Most mi a szerelem? A szerelem annyira elüt a sze¬ 
retettől, hogy a kettőt egy napon még említeni sem volna 
szabad. Honnan fakad a szerelem ? Furcsa kérdés, gon¬ 
dolja az olvasó, hisz ezt a kis gimnazista is tudja, vagy a 
14 éves bakfis. Nos, hát honnan fakad a szerelem? A szív¬ 
ből-e? A szegény szív egészen ártatlan a szerelem dolgai¬ 
ban, ép annyi köze van a szerelemhez, mint a kéznek, 
vagy a lábnak. A szív magába szívja s kilöki az éltelő 
nedvet, a vért a szervezetbe, de szeretni — ahhoz a szív 
nem ért. Mivel a szív élteti az egész szervezetet s a sze¬ 
retet (a szellemi) az erkölcsi élet lelke, éltető szelleme, 
azért a szív pompás jelképe, szimbóluma a szeretetnek. 
Tehát jelkép a szív a szeretet világában és semmivel sem 
több. A magyar haza, a magyar szabadság jelképe a koro¬ 
nás czimerpajzs s a háromszinű zászló. De a mint a magyar 
szabadságot, a magyar hazát nem a.czimer s a három¬ 
szinű zászló teszi ki, épúgy a szív nem forrása a szere¬ 
tetnek. Mivel a szeretettel s szerelemmel járó érzelmek 
gyorsítják, vagy lassítják a szív verését, azért nézik téve¬ 
sen a szeretet a szerelem forrásának. A szerelem az arczon 
is okoz változást s mégsem mondjuk, hogy az arczból 
fakad. 

A szerelem forrása a kedély. A kedély pedig a test s 
lélek összehatásából származik. Egészség, betegség, éhség, 
jóllakottság, rossz s szép idő, munkásság, henyélés, tiszta 
lelkiismeret, bűntudat stb., mind hatással vannak a kedélyre. 
Mikor pedig szerelemről van szó, az érzelmek árjában a 
főszerepet játsza — az ösztön. Tán nem is kell említenem, 
hogy melyik ösztön. 

Mi hát a szerelem? Láttál már, kedves olvasóm orbán- 
czot? Ha nem ismered, a kézen vagy lábon való gyuladást 
csak ismered. A gyuladás izgalommal, vértódulással s a 
legtöbbször fájós érzéssel jár. A szerelem is gyuladás, a 








kedélynek gyuladása. Orvosi nyelven a szerelem a szapo¬ 
rodási ösztönnek nagyfokú izgalma. A mint ebből láthatod, 
a szerelem az állati (nem állatias, de azzá is lehet) ter¬ 
mészetből, a testből fakad. S a szerelmet az egész állat¬ 
világ ismeri. Ebből minden okos ember beláthatja, hogy 
nem lehet életczél, a mi az emberben közös az állatvilág¬ 
gal. Költők s regényírók roppantul félrevezetik az embe¬ 
reket, mikor az érzéki szerelmet mindenek fölé emelik.* 

A szerelem nagyban hasonlít a lázas betegséghez. Ez 
kitűnik abból, hogy a szerelmesek ép úgy, mint a betegek, 
sokszor képtelenek a tanulásra, egyáltalán komoly mun¬ 
kára s a szerelem nem egyszer megemészti az egészséget, 
vagy a boldogtalan szerelmest az őrületbe is kergeti. 

A szeretet altruisztikus, vagyis másnak ad. A szere¬ 
lem egoisztikus, önző, kéj után sóvárog, vagyis követel. 
Bármennyire is kendőzi a szerelem az önzést, mégis csak 
napfényre kerül az önző irányzat, mikor a szerelem aka¬ 
dályokkal jár, vagy a szerelmes szerelme tárgyát el nem 
érheti. Ilyenkor a szérelmes nagy kötelességeket is lábbal 
tiporni, sőt még ölni is kész: ha enyém nem leszesz, másé 
sem leszesz. 

A vak szerelem továbbá bálványozás. A vak szerel¬ 
mesek szivének trónján Isten helyett ember, sokszor nagyon 
is bűnös ember ül. A szerelmi lázban ilyenek megfeled¬ 
keznek Istenről, szülőkről, vallási kötelességeikről. Azaz az 
Istentől mégis, mint az elkényeztetett gyermekek elvárják, 
hogy őket mennél előbb összehozza. 

A magyar költőnek bizony igaza van, mikor megkapó 
rövidséggel, de annál jellemzetesebben énekli: «A szerelem 
sötét verem.» 

Mámornak is nevezhetem az érzéki szerelmet. Tudós 
orvosok is e czimen: «Liebesrausch» — szerelmi mámor — 
tárgyalják a dolgot. Ez a szerelmi mámor tökéletes mása 
a szeszokozta mámornak. A szesz forrongásba hozza az 
egész szervezetet, a szerelem is izgalomba hozza az egész 

* A világirodalomban a görögök dicséretes kivételt tesznek. Ok 
nem tartották férfiúhoz méltónak a szerelmi áhitozást, görög tragé¬ 
diák szerzői a szerelmet még szomorújáték témájára sem tartották 
alkalmasnak, sokkal többre becsülték a baráti szeretetet. 


embert. A szesz csalódásba ringatja az embert. A becsí¬ 
pett ember tudvalévőén okos, hogy mindenki hozzá jár¬ 
hatna iskolába, erős, úgy hogy bárkivel is bírókra kelni 
kész, gazdag, még ha otthon gyermekei kenyér után is 
sírnak, végül a be csípett ember sokszor túlboldog, úgy hogy 
sír örömében s csak a mikor elpárolog a szesz a fejéből, 
sír nyomorúságának tudatában. A szerelmi mámor is bűvész 
a szerelmesek ámításában. A női «ő» valóságos angyal a 
szerelmes szemében, csak szárnyai hiányzanak s tán repülni 
is tudna. A férfi «ő» igazi arkangyal, szóval a szerelem a 
szénfekete szerecsent is fehérnek nézi, az ördögből is 
angyalt csinál. A szerelem mámorában élő azt hiszi, hogy 
semmi sem kell neki a szerelmen kívül, hogy boldogan 
megél belőle, de e nélkül minden egyéb semmit sem ér. 
De a mint a szeszokozta mámor, vagy a nagyfokú láz 
csak rövid ideig tart, a szerelmi mámor is sokszor nagyon 
gyorsan elpárolog, sőt nem egyszer pár nap alatt utálatba 
s gyűlöletbe megy át. Erről csodadolgokat mesélhetnének 
a vizsgálóbirák. 

Túloztam-e ? 

Halljunk egy (idegorvos) szakembert. «Mennél őrülete- 
sebb, hevesebb, megfontolatlanabb s készületlenebb az 
ilyen szerelem s mennél nagyobb fokú a jellemek kölcsö¬ 
nös nem ismerése, annál jobban alapul a szerelem illúzió¬ 
kon, melyek a kijózanodás beálltával kártyavárként össze¬ 
omlanak, úgy hogy közömbösség, utálat, sőt gyűlölet váltja 
föl a «szerelmet». Itt félreismerhetetlen a szuggesztió (álomba, 
csalódásba ringatás). Miként a hipnotizált ember (delejes 
álomba merült ember) nyers burgonyát nagy kéjjel alma¬ 
ként fogyaszt el, úgy a nagyon szerelmes ember csúnya, 
gonosz leányt istennőnek s a vakon szerelmes leány utála¬ 
tos Don Jüant s önző embert a férfiasság s lovagiasság 
mintaképének tud nézni». Egyben hozzá teszi emberünk, 
hogy: «Az ellenőrizetlen szerelmi mámor önámító illúzió¬ 
val több mérget, mint boldogságot visz az emberek életében 
Y r aló igaz: a szerelem nem az élet czélja, csak egy fogás 
az életnyujtotta vendégségben s ha nagyon mohón kapsz 
utána megégeti a szádat, esetleg egész életedre elrontja 
gyomrodat. De nem kegyetlenség-e tőlem, hogy az ifjúság 
legszentebb érzelmeiben)) gázolok? Lelkiismeretem nyu- 

gödi. Sőt én úgy érzem, hogy szép irgalmasság] cseleke¬ 
detet vittem végbe a szerelem igaz leírásával. 

Szerény véleményem s azt hiszem, minden nemesen 
gondolkodó ‘embernek a véleménye, hogy az érzéki szere¬ 
lem egymagában egyáltalán nem méltó az emberhez, mi¬ 
ként a pénzen vett szerelem nem méltó az erkölcsös ember¬ 
hez. Nagy súlyt helyezek e szóra : egymagában. Ha ugyanis 
a szerelem nem a szép termetből, a hatalmas bajuszból, 
az imponáló fellépésből, hanem a jellem ismeretéből s 
megbecsüléséből íakad, ha aztán hozzájárul a házasság 
méltóságának, szentségének s fölséges czéljának a tudata, 
valamint jókora szeretet Isten s ember iránt (a házastárs 
a legeslegközelebbi felebarát), akkor a szerelem nagyon is 
méltó az emberhez. Ilyenkor a helyes rend nem bomlik 
föl, az ész s a királyi akarat uralkodik s az érzéki termé¬ 
szet nyújtotta előnyt is a házasság szolgálatába állítja. 

De folytassuk immár az ismerkedés témáját. A legtöbb 
ismeretség tánczmulatságok alkalmával történik. 

Ez nagy hiba. 

A bálterem a látszat s képmutatás helye, az emberek 
ott nem olyanok, a milyenek a valóságban, hanem szere- j 
pet adnak, hogy másokra kedvező benyomást tegyenk. 

A heves mozgás, a szesz élvezete, az érzékcsiklan- 
dozó zene felkavarja amúgy is a kedélyt, ha aztán még az 
érzéki szerelem járul hozzá, megzavarodik a belső egyen¬ 
súly s az ilyen idő bizony csöppet sem alkalmas az egész 
életre kiható nyilatkozatok megtételére. 

Mindenkinek tanácslom: mielőtt kimondanád a köte- j 
lező szót, engedd szóhoz jutni a józan észt, tanácskozzál 
mindenekelőtt az Úristennel bensőséges, buzgó imádság¬ 
ban, aztán tanácskozzál szüléiddel is, nemcsak saját szi¬ 
veddel. ; 

Szép dolog, ha valaki szivével gondolkodik, mikor 
idegen nyomor enyhítéséről van szó. De a hol egy élet 
boldogságáról van szó, ott a józan észnek, a hit által 
vezetett józan észnek kell a döntő szót diktálnia. 

Biztos ismeretet ad a jellemről a fiatalok viselkedése 
a szülőkkel szemben. Az a fiatalember, az a leány, ki 
gyengéd figyelemmel van szülei iránt, reményt ád, hogy 
jó férj, jó feleség lesz belőle. A ki szüleit zsarolja, velük 4 

szemben durva, azt el ne vedd, még ha angyali képet is 
mutatna a társaságban. 

Ha már meg is történt az eljegyzés, ne feledkezzél 
meg arról, hogy a jegyesek még nem férj és feleség. 

A jegyesség próbaidő is s nemcsak várakozás a házas¬ 
ságra, más szóval a jegyesek még el is válhatnak egymás¬ 
tól, ha úgy találják, hogy nem egymáshoz valók, vagy von¬ 
zalmuk nem tartósan mély. 

Természetes dolog, hogy a jegyesek összejöhetnek, 
l‘°ííy egymást mennél jobban megismerjék, de óvakodniok 
kell a hosszú magános együttléttől s a túlságos bizalmas¬ 
kodástól. Ne mondja senki: hisz jegyesek vagyunk, nem¬ 
sokára férj és feleség leszünk. Igaz, de most még nem 
vagytok férj és feleség, hanem igenis gyarló emberek 
vagytok. Csak egy vigyázatlan pillanat kell és sírba száll 
az ártatlanság. Pedig hát ezt becses hozományul kell a 
házasságba vinni. 

A ki a regények reczeptje szerint jár el, nagyon is 
nem regényes végre lehet elkészülve. A regények alakjai 
az író fejében vannak, de te kedves olvasóm, vérből és hús¬ 
ból való valóságos ember vagy. Ha azokat, kik boldogtalan 
ballépést követtek el, úgy bizalmasan megkérdeznék: hogyan 
tudtad ezt megtenni? tán azt válaszolná: nem tudom, föl 
nem foghatom, hogyan tudtam ezt megtenni. S ez nem 
üres beszéd, ez lélektani tény. Az egyedüllét, az ölelés stb. 
úgy megzavarta az illetőt, hogy voltakép azt sem tudta, 
mi történik vele. S egyetlen egy ilyen ballépés egy egész 
életnek sötét foltja s egyben nagy kínja lehet. 

Mi szabad a jegyeseknek? Előbb megmondom, mi 
nem szabad nekik: nem szabad házasjogot bitorolniok. 
Házasjogot csak is a törvényes házasság ad. De a hol még 
nincs házasság, ott házasjog sincsen. Szabad-e a csók? 
Szabad, a kellő vigyázattal s tartózkodással. A legszebb 
csók a homlokra adott csók. Az a vőlegény, ki ilyetén 
módon fejezi ki ragaszkodását mennyasszonyához, egyben 
kimutatja, hogy tisztelni tudja a női gyöngédséget s mél¬ 
tóságot. 

Rövid ölelés sem jár mindenkire veszedelemmel. 

De ismételve mondom, merő önámítás, hogy a regé¬ 
nyekben előforduló heves csókolózások, ölelések a jegye- 

sek számára semmi veszedelemmel sem járnak. A jegye¬ 
sek nem angyalok, hanem testben járó gyarló emberek, 
kiknek ugyancsak ügyelniük kell, hogy szikra ne essék 
taplótermészetükbe. 

A jegyeseknek a gondolatok fegyelmezése is nagy 
munkát ád, minek hoznák egymást még nagyobb kisér¬ 
tésbe? A bensőséges igazi szerelem főleg a gyengéd 
tiszteletben egymás iránt nyilatkozik meg. 

Nem fejezhetem be e fejezetet a nélkül, hogy egyszer 
szóvá ne tegyek egy különös társadalmi felfogást, mely 
alsóbb s felsőbb körökben egyaránt dívik. Okos embernek 
nem lehet szava ama felfogás ellen, hogy a nő szeren¬ 
cséjét találta fel a házasságban. De roppant alantas gon¬ 
dolkodásra vall, ha valaki a házasságot tápintézetnek te¬ 
kinti s bensőséges vonzalom nélkül lép házasságra csak 
azért, hogy anyagi helyzetét biztosítsa. Nem merem mon¬ 
dani, hogy ez ágyasság, mert hisz törvényes házasságról 
van szó, de ez az eljárás mégis hasonlít ama könnyelmű¬ 
séghez, mely anyagi előnyökért adja el magát. 

23. A legrútabb bűnpalást. 

Jegyespárról szól a történet. Mind a két részen igaz, 
mély volt a vonzalom, néhány nap múlva az esküvőnek 
kellett következnie. 

Egy este a jegyespár, György és Vera, kart-karba 
fűzve, ment haza az Operából. A zene kellemesen hatott 
rájuk, kétszeresen érezték szerelmük boldogságát. 

A többit Vera feljegyzése után közlöm. 

«... György a mondat közepén hirtelen elnémult. Úgy 
tetszett nekem, hogy elsápadt. 

Velünk szembe asszony jött férfiú karján. Az asszony 
már nem volt fiatal s járása a kacsa járására emlékezte¬ 
tett. Arczán elhervadt szépség nyomai voltak. 

Mikor mellettünk elhaladt, Györgyöt kihivó, szemér¬ 
metlen tekintettel mérte végig... 

György látható zavarral elfordította arczát. 

Ösztönszerűen mindent tudtam. 

Pár pillanatig nyomasztó hallgatás tartott köztünk. 

Kicsoda ez az asszony? — kérdeztem erre. 

— Egykori iskolatársam felesége. 

— Ismered? 

— Egykoron ismertem.,.. 

Nyomozó kérdéseim kellemetlenül hatottak rá. De nem 
tudtam őket elnyomni. 

— Szeretted? 

— Nem szerettem — felelte érdesen. Izgatottsága 
(ígyre növekedett. 

— Akkor hát? 

— Évek előtt viszonyom volt vele. 

Ezt oly nyugalommal, mint magától értetődő dolgot, 
beszélte el, mintha csak azt mondta volna: Tegnap gu¬ 
lyást ettem vacsorára. 

Nekem köny tolult a szemembe, szivemben pedig csa¬ 
lódás, harag s féltékenységből kevert kétségbeejtő érze¬ 
lem kelt. 

Pár pillanat alatt a zavaros gondolatok egész árja 
vonult át fejemen. Egyszerre megfoghatatlannak láttam, 
hogy sohase kutattam múltja után, hogy első szerelmem 
hevében tisztaságában úgy hittem, mint a Szentírásban. 

Oly sokszor mondta nekem, hogy előttem más nőt 
nem szeretett. Vakon hittem neki, nem tartottam lehetsé¬ 
gesnek, hogy szerelem nélkül a bűn karjaiba dobhatta 
volna magát... úgy, mint a többiek... szerelem nélkül! 

A tudás e pillanata a legszentebbet szennyezte be 
bennem, mi sohasem lehet immár tiszta. 

Sokáig mentem oldalán s nem tudtam izgatottságomat 
elnyomni. Aztán mindent, mindent tudni akartam. Örömöm 
telt a sebben vájkálhatni. 

— György, mondj el mindent! - mondtam. 

Gyendéden megszorította karomat. Azt hitte, hogy 
a sértések s gyalázkodások árjával borítom el. Szelídségem 
meghatotta. Mély, áthidalhatatlan örvény nyilt meg köztünk. 

— Mindent elmondok, Vera! Semmit, de semmit sem 
akarok elhallgatni! 

S aztán beszélt. 

Gyanútlan kegyességgel, jósággal s barátsággal szét¬ 
lépte legszentebb éltemet, szétdúlta a titokzatos királyságot, 
melyet szerelmem emelt bensőmben. 

Valami istennek tartottam. S íme csak ember, mint a 
többiek. Ez az egész. S mégis ez is elég fiatal, virágzó 
boldogság szétdúlására. 

Nem ismételhetem a ré ínséges dolgokat, melyeket 
elbeszélt. Nincs erőm arra, hogy ifjúsága szemétdombját 
átkutassam. 

Szennyes papirrongyként eldobta magától tisztaságát. 
Mi több, soha életében sem jutott tisztasága értékének 
tudatára. Sohasem jutott eszébe, hogy az a nő, ki egyko- 
koron teljes, tiszta odaadással áldozza magát neki, ezt a 
tisztaságot tőle joggal megkövetelheti... 

Búcsúzéra megölelt. Bennem undor támadt, szükségét 
éreztem, hogy ellökjem magamtól. Nem tettem — s meg¬ 
vetettem önmagamat hazug voltom miatt. 

Berohantam szobámba, ruhástól odavetettem magamat 
ágyamra s össze-vissza haraptam vánkosomat, mert nem tud¬ 
tam sírni... Mintha lázroham gyötört volna, féléjszakán fel- s 
alá jártam szobámban... az ajtótól az ablakhoz, az ablak¬ 
tól az ajtóhoz mentem... Lábammal dobbantottam, keze¬ 
met ökölbe szorítottam. Öklömmel az ablakba csaptam s 
hallgatóztam az üveg csörömpölésére. Csak reggel felé 
enyhítette rettentő állapotomat a hangos, köny nélkül való 
sírás». 

Vera rettenetes felfedezése szétdúlta szive boldogsá¬ 
gát. Naplójába részletesen feljegyezte boldogtalanságát, én 
csak a jellemzőbb részeket jegyzem ide. 

«Györgv gyengédsége undorral tölt el. Mindig arra 
kell gondolnom, hogy előttem másokat ölelt meg. Utczai 
leányokat, házasságtörő asszonyokat...)) 

Pár nappal később írja Vera: ((Előttem megfoghatat¬ 
lan, hogy magas állású férfiú aljas, nemi ösztöntől hajtatva, 
e parfümös mocsárba dobhatja magát... hogy üres viszony 
aljasságával, megbélyegző rosszaságával be tudja szennyezni 
tisztaságát... meg, hogy miként mer ilyen múlttal terhelten 
tiszta felesége szeme elé állani! 

A férfi szive választottjától nemcsak tisztaságot követel, 
de jó hírt-nevet is. Joggal követeli! Az asszony viszont kény¬ 
telen legyen férjén utczai leányokkal osztozkodni? Az 
asszony viselje az anyaság rettentő kínjait ama tudatban, 
hogy gyermekeinek atyja megvásárolt ölelésekben tékozolta 

el ifjúsága erejét... hogy nem undorodott a szennytől, rút 
betegségektől, aljas állati érzékiségben eldobta magától 

tisztaságát... , , 

S ilyen embert tiszteljen az asszony, ilyennek hozzon 
készséges szívvel áldozatot naponként, sőt óránként... 
ilyennek szentelje személyét?)) _ . .. 

Majd keserűséggel gondol Vera a nőemanczipáczióra. 
«Mikor így áll a dolog, a nők talpra állanak s egyenlő 
jogokat követelnek az államban, az életben, egyenlő tör¬ 
vényeket, egyenlő hivatást. Azok a. nők, kiknek legmagasz 
tosabb, legnemesebb hivatásuk a házasság szerelme s bol¬ 
dogsága... Csak ritkán emelkednek hangok, hogy le a 
kétféle erkölcsi mértékkel, mindenkinek egyenlő erkölcsi 

joga van». m , ,, , 

Valamivel utóbb írja Vera: ((Tegnap azt kérdeztem 
Györgytől: Tudnál-e utczai leányt feleségül venni ? György 
fölösen s rémülettel nézett rám s alig észrevehetően taga- 
dólag rázta fejét. Én hallgattam, lelkemben azt gondoltam: 
Az ilyfajta férfiak semmivel sem külömbek az utczai leá¬ 
nyoknál. Valószínűleg eltalálta gondolatomat, mert össze¬ 
rezzent, mintha ostorcsapás érte volna». 

Esküvője előtt a boldogtalan Vera öngyilkossá lesz. 
Ez természetesen nem megoldás: lábbal tiporni az isteni 
törvényt, mert más vétkezett, ez nem járja. Több túlzó 
álokoskodást találtam Vera naplójában, de a gondolatok, 
melyek a modern úri világ larizeizmusára, kétkulacsossá- 
gára s jellemtelenségére vonatkoznak, azok a gondolatok 
súlyos igazságok, melyek megérdemlett ostorcsapásokként 
zuhannak a Krisztus törvényeit lábbal tipró társadalom 

arczába. „ , . 

Becsületet az igazságnak, igazságot a nőnek! Egyenlő 
legyen a betét a házasságba! Nem járja, hogy a nő tisz¬ 
tasága szinaranyát vigye a házasságba, a férfi meg piszkot, 
utálatos szennyet vigyen a házasság szentélyébe. 

A férfivilág már az ókorban sokat vétett a gyengébb 
nem ellen: az" ókor legműveltebb népe, a görög nép s a 
görög műveltség csúcspontját jelzi Arisztotelész, a nagy 
bölcs s lám ez a világhírű Arisztotelész alsóbbrendű lény¬ 
nek tartotta a nőt s a müveit görög alsóbbrendű lényként 
bánt a nővel. A nő, a feleség, külön zárkában, szolga lel- 

ügyelete alatt élt a görögöknél s a szolga engedelme nél¬ 
kül az úrnő még csak ki sem mozdulhatot házából. A gö¬ 
rög nő nem ehetett egy asztalnál a férfiúval, még csak a 
tudományban, a művészetben sem volt része, elzárva állati 
életet élt ura házában, ki heterákra pazarolta figyelmét s 
pénzét. 

A műveltség nem menti meg az embert az aljasság¬ 
tól. A mai művelt világ nagy része annyira ráüt a művelt 
görögökre, mint egyik tojás hasonló a másikhoz. 

Mielőtt tovább megyek, engedd meg kedves olvasóm, 
hogy tőled valamit kérdezhessek! Ugyan mit gondolsz, 
emberhez, férfiúhoz méltó dolog-e, hogy gyengébb ember¬ 
társát megfossza szabadságától, mint a barmot vásárra 
vigye? Egyszóval, helyesled-e a rabszolgaságot s hajlandó 
volnál-e a magad részéről hozzájárulni a rabszolgaság fenn¬ 
tartásához ? Nos, felelj... de igaz lelkedre felelj. 

Mintha látnám felháborodásodat, mintha hallanám mél¬ 
tatlankodó szavadat: soha! — Helyes. Becsületes, nemesen 
gondolkodó ifjútól más felelet nem is telhetik. Csak arra 
kérlek, jól jegyezd meg feleletedet, mert kérdésem koránt¬ 
sem amolyan felesleges, haszontalan kérdés. Te természe¬ 
tesen szentül meg vagy győződve róla, hogy a művelt 
Európa s nevezetesen a szabadság hazája, a szép Magyar- 
ország már réges-rég véget vetett a rabszolgaságnak Hát 
tévedsz, nagyon tévedsz, ha ilyetén szép hitben élsz. 

Ha a papiros, melyre írok, pirulni tudna, tán az is 
pirulna; igazán szégyenkezve, lelkem mélyéből restelkedve 
írom e sorokat. Európaszerte, Magyai'országszerte még 
mindig dívik az embervásár, dívik a rabszolgaság minden 
igazságtalanságával s kegyetlenségével együtt; e rabszolga¬ 
ságnak neve: prostituczió. 

Nem hallottál-e még a tisztességes társadalomból ki¬ 
taszított lényekről, kiket mindenki megvet, mindenki utálva 
kerül, kik előtt minden tisztességes ház zárva van ? Nem 
hallottál-e bűnházakról, hol pénzért árulnak női méltósá¬ 
got, becsületet, szabadságot s mindent, a mi az embert 
emberré teszi ? 

«Azt mondják, a rabszolgaság el van törülve! Szó sincs 
róla! A rabszolgaság leggonoszabb fajtája még mindig 
buján virágzik. Ez a rabszolgaság a testiség uralma alatt 

áll. A nőt ejti szolgaságba, a szelídséget, az emberiség 
gyöngébb részét sújtja. Ez nagyban fokozza a férfi gyalá¬ 
zatát.® Ugyan kicsoda, melyik szentatya ír ekképen? Nem 
szentatya, nem is pap vágja ezt az ítéletet a müveit világ 
arczába, hanem sok tüzes ifjúnak bálványa: Hugó Viktor. 

Emberkereskedés, női méltóságnak lábbal tiprása, test 
és lélek árúba bocsátása s megvétele, aljasság és förtelem 
jellemzi ezt a rabszolgaságot. 

S kicsoda e förtelemnek oka? 

Eszem ágában sincs, hogy a bűn, a gonoszság védő¬ 
ügyvédjének csapjak fel, készséggel elismerem, hogy első 
sorban az a bűnös, ki magát eladja, ki erényt, becsületet, 
testet-lelket árúba bocsát, ki még a testvizsgálatnak is alá 
veti magát s így minden szemérmet lábbal tipor. Csöppet 
sem mentem a nő romlottságát, nem védem bűnét. De egy¬ 
ben azt kérdezem, hol, a földkerekség melyik pontján 
virágzik olyan ipar, melynek nincs vevőközönsége ? Vájjon 
fennállhatna-e a bűnnel való kereskedés, ha nem akadna 
vevő a bűnre? Nem a férfi, első sorban a művelt féifi- 
világ-e az, mely a bűn keresésével tartja fenn a rabszolga¬ 
ság e leggyalázatosabb fajtáját? Gyalázat terheli a bűnös nőt, 
de kétszeres gyalázat terheli a férfit, ki a nőt bűnössé teszi. 

Aztán az a képmutató farizeizmus! A szerencsétlen 
bünleány ki van taszítva minden tisztességes házból, társa¬ 
ságból, kerülik őt az emberek, jobban kerülik, mint a bél- 
poklost, mint a pestises beteget, az a rabszolgaságra kár¬ 
hoztatott teremtés meg van bélyegezve, egész életére meg 
van gyalázva — s a férfi, ki a nőt a gyalázatba taszítja? 
Oh, a férfi becsületében nem esik kár, ő becsületes em¬ 
ber marad, minden családi szentély megnyílik előtte, ő 
a szalonok hőse s ha végighempergett minden szennyes 
mocsárban, majd egy tiszta leányt fog szerelmével boldogí¬ 
tani... Pfuj! s ezerszer pfuj! ilyen őrületesen aljas társa¬ 
dalmi felfogásra! 

Hát igazság-e egy és ugyanazon dologért az egyik 
bűnös felet a gyalázatba taszítani, a másik bűnös felet meg 
felmenteni ? Hát mivel külömb a bűnház lakójánál a bűn¬ 
ház fenntartója s látogatója? 

A legrútabb bűnpalást a modern «művelt» világ két- 
kulacsossága, mely arczátlanul, semmitmondó frázissal: «az 

ifjúságnak ki kell tombolnia magát# stb. takargatja s melen- 
geti a férfiú aljasságát. 

Ezzel a felfogásával oly gyalázatos bélyeget ütött ön¬ 
magára az a «művelt» modern világ, hogy mind az öt világ¬ 
tenger vize sem moshatja tisztára. 

Ifjú barátom! Adsz-e valamit a becsületre? 

Ha valóban szent szemedben a becsületed, sohasem 
fogsz nőt a szennybe taszítani, mely őt örökre megbélyegzi, 
sohasem teszesz nőt azzá, a minek puszta nevére ököllel 
rontanál arra, ki saját édesanyádat, vagy nővéredet e név¬ 
vel illetné. 

Tudom, hogy akadnak, kik nemtelen eljárásukat azzal 
mentegetik: az ilyen teremtésen már nincs rontani való. 
Bocsánat! Valakit a bűn mocsarába még mélyebbre taszí¬ 
tani ép oly nemtelen dolog, mint a fuldoklót a mélyebb 
vízbe taszítani. 

A lovagiasságnak első s legfőbb törvénye: tiszteld a 
nő erényét! S itt eszedbe juttatom, hogy a szegény nap¬ 
számos leányának becsülete s erénye épen akkora kincs, 
mint a nagyságos kisasszony erénye s becsülete. 

Istenem! hány leány lépett a becstelenség útjára, ki 
«finom» úr állati szenvedélyének lett az áldozata! A sze¬ 
rencsétlen teremtés övéitől eltaszítva, a bűnház lakója lett 
s a csábító? A csábító «becsületes» maradt s új áldoza¬ 
tokra vadászik. 

A ki a nő erényét bántja, egyszer s mindenkorra le¬ 
mondott a lovagiasságról a férfibecsületről. Hasonlóan 
becstelenné teszi önmagát, ki pénzért kéjt vásárol nőtől, 
holott őt is nő szülte a világra. Ha a földön semmi sem 
volna szent előtted, legalább édesanyád kedvéért, ki szintén 
nő, ne taszíts nőt a gyalázat s bűn mocsarába. 

A művelt társadalomnak legnyomorultabb alakja a 
szalonhős, ki minden védtelen nőt szabad prédának tart, 
melyre kedve szerint rendezhet vadászatot. A betörő, a 
rabló embertársainak pénzét akarja a hatalmába ejteni, 
nem öl, nem gyilkol, ha a rablás sikeréhez a gyilkolás nem 
szükséges; a nővadász meg attól rabolja meg embertársait, 
a mi nemcsak a pénznél, de az életnél is drágább kincs. 

Az úri morál bűzhödt, undorító mocsárba taszította a 
modern művelt világot. 


Ugyan mi az erkölcsi züllés legmagasabb foka? 

Nem a czégérés bűnök sokasága jelzi a legmélyebb 
siilyedést, hanem az a lelki állapot, mikor az ember már 
nem tesz külömbséget jó és rossz, erkölcs s bűn között, 
mikor a bűnt már nem tartja meggyalázó hibának. 

A mai művelt társadalom az erkölcsi nihil-ig jutott, 
mikor azt vallja, hogy a bűnházak látogatása nem vág 
becsületbe. Ennél tovább már csak «a mi tudósok)) Pikler 
vezette társasága mehet, mely a nihil uralmát nagyobbítani, 
az állatias úri morált a nőkre is ki akarja terjeszteni, hogy 
t. i. ne legyen becstelen a nő, ki erényét pénzért árulja. 

A pogány afrikai néger a nőt háziállatnak nézi, a török 
a természet szép hibájának, szükséges rossznak tekinti. 
A művelt, «művészi lelkű» görög sem látott igazi embert 
a nőben s ha nő nélkül nemzete fennmaradhatott volna, 
tán ki is irtotta volna a föld színéről, vagy ha ennyire nem 
is ment volna, házasságra biztosan nem méltatta volna. 
Pompásan jellemezte a görög nép lelkületét ama férfiú, ki 
három dologért adott hálát az isteneknek, hogy 1. ember 
s nem állat, 2. hogy férfi s nem nő, 3. hogy görög s nem 
barbár. 

A művelt ó-korban a rabszolga, a nő «res» tárgy, akár 
egy bútordarab, vagy -háziállat s nem személy. Az Űr Jézus 
kereszthalála volt az, mely ezt a kegyetlen, szabadságtipró 
felfogást megsemmisítette, a nő, a rabszolga emanczipáczió- 
ját kivívta. Krisztus minden emberért halt meg, minden 
ember lelke végtelen értékű s így egyenlő. Ezzel kiemelte 
az Űr az ó-világot sarkaiból. A lánglelkű szent Pál már 
mint a szabadság hírnöke kiáltja a világba: «Nincs többé 
zsidó, sem görög, nincs szolga, sem szabad, nincs többé 
férfiú, sem asszony; mert ti mindnyájan egyek vagytok 
Krisztus Jézusban. (Gál. 3, 28.) 

Az Űr Jézus arra méltatta a megvetett női nemet, hogy 
belőle választotta anyját s még á bűnbe merült Mária Mag¬ 
dolnával, a házasságtörő asszonynyal, a vadházasságban élő 
szamariai nővel is tisztelettel bánt, kiemelte őket a bűn 
szennyéből, mert az irgalom Istene volt, ki nőtől öltött 
magára emberi természetet. 

A híres protestáns jogtudós, Ihering, azt mondja: «a 
kereszténység vívmánya, hogy a rabszolga, a nő nem 

«res» tárgy, hanem jogi személy, egymagában nagyobb hala¬ 
dást jelent a kultúrában, mint az összes ipari találmá¬ 
nyok együttvéve». 

De hová lett ez a kultúrái haladás a modern müveit 
világban ? 

Ez a művelt világ hátat fordított a kereszténységnek, 
aposztatált az evangélium szellemétől s oda sülyedt, hol a 
pogány világ volt s van: a nő megint «res» tárgy, az állati 
élvezetnek a tárgya. 

«Egykorú ismerősöm beszélte nekem egyszer, hogy 
esze ágába sem jut utczai nővel valamelyes szellemi érint¬ 
kezésbe lépni... egyszerűen tárgynak nézi, melyet a hasz¬ 
nálat után, mint undorító dolgot, ellök magától. Én meg¬ 
ijedtem ilyetén lelki durvaság láttára s nem találtam más 
feleletet, mint e szavakat: de hisz ő is csak ember. S én 
azt tartom, hogy az, a mi felháborodásomban szaladt ki a 
számból, a tisztességes embernek megszabja viselkedését 
á nőkkel szemben.)) Wegener. 

Igen, ő is ember, sőt több mint ember: Isten gyermeke, 
halhatatlan, Krisztus vérével megváltott lélek birtokosa; 
valamikor tiszta volt, mint a liliom, aztán jött egy vadállat 
s földre tiporta a liliomot s jött egy másik, még jobban a 
sárba tapodta... Ti hős férfiak, kik azért, mert valaki tyúk¬ 
szemetekre hágott, pisztolylyal, karddal verekedtek s gyil¬ 
kolni is készek vagytok, ti lábbal tapodjátok a nőt; nem 
Isten gyermekének, még csak embernek sem nézitek, hanem 
állati élvezet eszközének s ti lovagias férfiak akartok lenni ? 
Nem, hamarébb fér két kard egy hüvelybe, mintsem a lova¬ 
giasság és a bűnházak látogatása egymással megférhetne! 

Mi a lovagiasság? Az erénynek tisztelete, a gyengébb 
nemnek a védelme. Ha a lovagiasság s a nőnek lealjasí- 
tása összefér egymással, akkor a káromkodás is imádság s 
nem durvaság s Istennek megbántása. 

A józan ész szava, az erkölcsi érzék Ítélete: mindenki 
becstelen, ki a nőt élvezeti czikknek, vagy szabad prédá¬ 
nak nézi, akár kard függ az oldalán, akár ezüstgombos 
sétabot van a kezében. A tisztességes emberek kötelessége 
ezt végre valahára nyiltan hangoztatni, mert addig jobbra 
fordulás nem várható, mig nem nézzük a bűnt bűnnek, 
az aljasságot aljasságnak. 


TV. A SZABADULÁS ÚTJA. 


24. A tiszta élet talaja. 

Könyvemnek negyedik részét a szegény bűnösök könyvé¬ 
nek is nevezhetném, mert hisz nekik akarja megmutatni a 
szabadulás útját a bűnből az erényre, a halálból az életre, 
a boldogtalanságból a boldogságra. De csalódnék, ki azt 
hinné, hogy ez a negyedik rész kizárólag a bűnösök szá¬ 
mára Íródott. A szabadulás útja egyben a tisztaság erényé¬ 
nek megőrzésére is jelöl utat, más szóval ugyanazok az 
eszközök, melyeknek segítségével kilábalhat a bűnös a bűn 
mocsarából, egyben módot adnak a tisztának, hogy bele 
ne essék a bűn mocsarába. 

A tisztaság erényét liliommal szokták’ összehasonlítani. 
Micsoda talajon terem a tisztaság lilioma ? A ki ért valamit 
a kertészethez, jól tudja, hogy egyes virágok különleges 
földet kívánnak; mi hát a tisztaság liliomának termőföldje? 

Épen akkor, mikor a Németbirodalomban javában dühön¬ 
gött a reformáczió, egy spanyol nemes, kinek a katonáskodás 
volt a mestersége, szegre akasztotta a kardot s felcsapott 
Krisztus katonájának. Ö is reformálni akart, de nem a 
krisztusi hitnek üzent hadat, mert a hitben nem volt hiba, 
hanem az emberben ágaskodó bűnös Ádámmal szállt szembe 
és pedig legelőbb is önmagán kezdte a belső ember refor¬ 
málását. így tett eddig minden igazi reformátor. 

Hasonló szellemű fiatalemberekből kisded csapatot 
gyűjtött maga köré, melyet «Jézus csapatának)) (Compagna 
di Jesu) nevezett el. 

((Lelkeket, Krisztus drága vérével megváltott lelkeket 
adjatok nekem, a többit tartsátok meg magatoknak)) — ez volt 
a vezér s a kisded csapat jelszava. Ezen új szellemi harczo- 
sokat nemes értelemben lélekvadászoknak nevezték s az 
elnevezés találó volt. 

Loyola Ignáczról s társaságáról van szó. Az új rend 
bámulatos működése révén röviden nagy népszerűségre 
tett szert s a tizenhatodik század második felében a katho- 


Ü38 


likus uralkodók Európaszerte jezsuitákat hívtak meg a házi 
papságra. 

Igv volt Spanyolországban is. A fényűző, élvezethaj¬ 
hászó udvari élet azonban nem volt kedvező talaja a jó 
erkölcsnek. Az új rend emberei, bár a világban, a királyi 
udvarban éltek, mégis mentek maradtak az udvar romlott¬ 
ságától. Ezért történt, hogy különös dolgokról kezdtek 
suttogni az udvari emberek. «A jezsuita atyák csodafű 
birtokában vannak, mely megőrzi őket a bűntől.)) Ez a hír 
kelt szárnyra az udvari emberek között. Egy nap aztán egy 
előkelő királyi tisztviselő nekibátorodott s négyszemközt 
megkérdezte az egyik atyától: «Igaz-e, a miről az emberek 
suttognak? Valóban valami csodafű birtokában vannak-e 
a jezsuiták?)) 

«A hír tökéletesen igaz — felelte a kérdezett jezsuita. — 
Nekünk valóban van csodafüvünk, a neve: az Úr félelme. 
Ezt a csodafüvet adta nekünk útravalóul Ignácz atyánk, 
mielőtt világgá bocsátott minket. Ez megőriz minket a bűn 
szennyétől.)) 

A történet az udvari emberek pletykája miatt vett ily 
fordulatot; helyesebb azt kérdezni: micsoda talajban nő a 
tisztaság lilioma? Ez a talaj az Űr félelme, vagy igazi 
vallásosság. 

Tiszta élet s igaz vallásosság, e kettő együvé tartozik, 
mint az anya meg a leánya. Az Ur félelme, az igazi vallá¬ 
sosság a termőföld, melynek virága a tisztaság lilioma. 

«Igazi vallásosságot)) írok, ebből könnyen kiveheted, 
hogy nem igazi vallásosság is akad. 

Nemrég szörnyű vádat olvastam egy hires berlini 
egyetemi tanár munkájában, azt írja a jó úr, hogy a vallás 
néha megrontója az erkölcsnek, a mennyiben a belső erkölcsi 
értéket istenitiszteleti ténykedésekkel akarja pótolni. 

Igaz-e a szörnyű vád? Igaz bizony, csak világosabb 
fogalmazásra szorul. Tényleg gyakori eset a vallásossággal 
való visszaélés, de nem a vallás űzi a visszaélést, hanem 
az emberek, más szóval, nem a vallás rontja meg az embere¬ 
ket, hanem az emberek rontják meg a vallást s ilyetén 
elrontott vallással akarják erkölcsi meztelenségüket, fogya¬ 
tékosságukat befödni. Ha az említett tanár szabatosan akart 
volna írni, így kellene vádjának hangzania: Sokszor azt 


hiszik az emberek, hogy eleget tesznek a vallás követel¬ 
ményeinek, ha néha napján résztvesznek istenitiszteleti 
ténykedéseken. Az ilyen vallásosság nem pótolja a belső 
erkölcsi érték hiányát. Ha ezt írja Paulsen uram, minden 
katholikus pap, még a pápa is, aláírja a vádat. 

Szomorú tény, hogy főleg a művelt körök élnek vissza 
a vallással. 

Különös jelenség, hogy bármennyire is ellenkezzék 
valakinek az élete a vallás törvényeivel, még se akar vallás¬ 
talan lenni. Ha nagyítóval sem találod meg életén a vallás 
nyomait, mégis az illető tiltakozik a vallástalanság, az 
istentelenség vádja ellen. 

Úgy vagyunk ezzel, mint az elkárhozással. Ha sorba 
járod a városokat s falvakat s bekopogtatsz minden egyes 
házba s azt kérdezed, lakik-e itt valaki, ki a pokolba 
akarna jutni? nem hiszem, hogy egy is akad az egész 
országban, ki komolyan mondaná: én a pokolba akarok 
menni. Elkárhozni senki sem akar, de azért tömérdek ember 
jár a kárhozat útján. 

Hasonlóan vallástalan, istentelen senki sem akar lenni, 
de azért rengeteg nagy azon emberek száma, kik a vallás 
törvényeit lábbal tapodják. A dolog ugyanis ekként áll: 
sokan maguk csinálják vallásukat. A vallásból épen annyit 
vesznek, a mennyi kedvükre való s azt is, a mit elfogad¬ 
nak nagy kegyesen, úgy idomítják, szabdalják, hogy meg¬ 
szokott életmódjukban, kedves bűnükben őket ne zavarja, 
így nem egy akad, ki a vallásos ember elnevezésére tart 
igényt, mert az év utolsó napján, vagy újévkor a templomba 
kegyeskedik fáradni. Jó, hogy az ilyen vallásos emberek 
nem kívánnak külön mennyei küldöttséget, mely az Isten¬ 
nél tett tisztelgést szépen megköszönje. Mások annyira men¬ 
nek a vallásosságban, hogy husvétkor rendesen meggyón¬ 
nak. De azért szépen megmaradnak megszokott bűneikben. 

A vallás nem ünneplő ruha, melyet néhanapján, külö¬ 
nös alkalmakkor öltünk magunkra. Csúnya, roppant csúnya 
dolog, ha az Úristennel úgy bánik valaki, mint valami 
gazdag nagynénivel, kivel rokonai ugyan semmit sem törőd¬ 
nek, de a kit néhanapján, újévkor, vagy nevenapján mégis 
fölkeresnek levelükkel, mert hátha ő róluk is megemlékezik 
majd végrendeletében. 

Nem az ilyen, talmi vallásosság a tiszta élet talaja. 
A vallást az ember nem csinálhatja magamagának, nem 
szabdalhatja kénye-kedve szerint. A vallás isteni kincs, mely¬ 
hez nem szabad szentségtörő kézzel hozzányúlni. Krisztus 
szabja elő a vallást és senki fia, még a római pápa sem 
nyúlhat hozzá e kincshez, hogy valamit elvegyen belőle, 
vagy valamivel megtoldja. A világ nagy isteni nevelőintézete, 
a katholikus egyház sem változtathat a krisztusi valláson, 
sértetlenül, egészében kell neki a krisztusi hitet hirdetnie. 

A ki testestül-lelkestül meghódol Krisztusnak, a ki őt 
ülteti szive trónjára, hogy esze, akarata, minden tehetsége 
s egész élete fölött uralkodjék, az a vallásos ember. Óriási 
tévedés azt gondolni, hogy a ki naponkint imádkozik, 
vasárnap elmegy szépen a templomba, husvétkor meg- 
gyónik s megáldozik, az már igazán vallásos ember. Imád¬ 
kozni, templomba járni, gyónni, áldozni, mind nem a vallás 
czélja, ez mind eszköz arra, hogy az ember meghódoljon 
Krisztus királyi akarata előtt. A ki naponkint imádkozik, 
segítséget akar Istentől, hogy napközben az Űr törvényei¬ 
től semmiben el ne térjen; a ki vasárnap templomba megy, 
hódolatot mutat be Istennek, Istent legfőbb urának vallja 
és segítségét kéri, hogy élete egész héten át összhangban 
legyen az Űr törvényével. 

A gyónás is csak arra irányul, hogy életünkből ki¬ 
küszöböljük azt, a mi Isten akaratával ellenkezik, az áldo¬ 
zásból is főleg arra kell erőt merítenünk, hogy Isten akaratát 
mindenben teljesítsük. Mindenkor s mindenben azt tenni, a mit 
Isten akar, ez az igazi vallásosság. A vallás élet Isten gondo¬ 
lata s akarata szerint. A vallásos életben az irányító az ész, a 
mozgató az akarat. Az ész folyton arra figyel, mi egyezik, mi 
ellenkezik az Isten akaratával, az akarat meg hűségesen 
végrehajtja azt, a mi Istennek kedvére van s óvakodik attól, 
a mi Isten ellen van. Az Úrnak ez a félelme a bölcseség 
kezdete s veleje. Mindent, a mit Isten akar, semmit, a mit 
Isten nem akar, ez a vallásos ember jelszava. Az igazán 
vallásos ember sohasem fog arra gondolni, hogy elvált nő¬ 
vel polgárilag egybekeljen, mert tudja, hogy Krisztus tör¬ 
vénye nem ismeri a válást s nem engedi meg, hogy az, 
kinek törvényes férje van, újra házasságra léphessen. Az 
igazán vallásos ember sohasem fog vegyesházasságra lépni 

a gyermekek nemkatholikus nevelésével, mert tudja, hogy 
a hűség Krisztushoz nem tűri, hogy a szülő maga vegye 
el gyermekeitől Krisztus hitének drága kincsét. A fő mindig 
ez: az életet Krisztus törvénye szerint rendezni be. Isten 
akarata a lelkek iránytűje s a gondolatokat, szavakat, kíván¬ 
ságokat, cselekedeteket Isten akarata szerint irányítani, ez 
az igazi vallásosság. 

A tiszta élet dolgában Isten akarata, hogy az ifjúság 
gondolatban, kívánságban, cselekedetben tiszta előéletre 
építse házassága boldogságát, vagy ha nem lép házasságra, 
mindvégig tiszta maradjon testben s lélekben. Lám, ez 
egyike a főkövetelményeknek, melyeket a vallás szab elénk. 
Krisztus vallása csak két erkölcsös állapotot ismer: 1. a 
gondolatbeli hűséggel is védett házasságot, 2. a teljes ön¬ 
megtartóztatást. Imádság, templomba járás, gyónás, áldozás, 
mind többé-kevésbbé arra irányul, hogy az ember erőt 
merítsen Isten törvényeinek megtartására. Az embernek és 
pedig az egész embernek meghódolása Isten akarata előtt, 
ez az igazi isteni tisztelet. 

Nagyon, de nagyon tévednek, kik azt hiszik, hogy 
időközi jámbor ömlengéssel már eleget tettek vallásos köte¬ 
lességeiknek. Még azok is téves úton járnak, kik kalmár 
szemmel nézik a vallást, mintha Isten kétféle rovatot vezetne, 
az ember életéről s a jó cselekedeteket a «Követel», a 
bűnöket pedig a «Tartozik» rovatba írná, aztán a bűnöket 
a jócselekedetekből levonva csinálná a mérleget. 

Minden a vallásból fakadt gondolat s elhatározás, 
cselekedet egy-egy kalapácsütés, mely jellemünket formálja 
s ez a gondolatokban, érzelmekben, cselekedetekben kifor¬ 
mált jellem a vallásos ember. 

E cselekedetek természetesen nem egyformák; vannak 
hősi tettek, melyek szinte egy csapásra formálják ki a jel¬ 
lemet. Pár év előtt történt nagyobb német városban. Egy 
milliomos kereskedő özvegységre jutott. Több apró gyer¬ 
meke volt, kik még anyára szorultak, azért elhatározta, 
hogy újra megházasodik. Sokáig gondolkodott, latolgatott, 
kit vegyen el. Végre homlokára ütött: mit keresgélek én 
itt is, ott is, mikor házamban van, kinél külömbet bajosan 
találok s megkérte üzletében alkalmazott elárúsítónőjének 
a kezét. De a dúsgazdag kereskedő kissé elszámította 

Szuszai A.: A tiszta életről. 10 

magát: a szegény elárúsítónő kosarat adott neki: «De hát 
az Isten szerelmére, miért nem jön hozzám?® «Azért, mert 
ön evangélikus, én meg katholikus vagyok®. «Csak ez a 
baj ? Miattam nyugodtan megmaradhat katholikus hitében, 
én nem fogom háborgatni benne®. «De úgy-e bár, abba 
nem egyezik bele, hogy abban az esetben, ha frigyünket 
gyermekkel áldaná meg az Isten, ez a gyermek katholikus 
legyen?® «Magától értetődik, hogy ilyesmibe bele nem 
mehetek®. «Lássa, ezért nem lehetek a felesége, mert nem 
tehetem ki magamat annak a veszedelemnek, hogy hitemet 
gyermekemben megtagadjam®. A szegény leány még kenye¬ 
rét is elvesztette, mert ilyen előzmények után nem marad¬ 
hatott gazdája üzletében. Lám így fest az igazi vallásosság. 
Ha ez a leány enged s jövendő gyermeke, vagy gyermekei 
hite árán milliomos vagyonba ül, tízezer rózsafüzérrel s 
százévi böjttel sem tehette volna jóvá hibáját. így pedig 
olyan óriási lépést tett Isten felé, hogy kétes, vájjon életé¬ 
nek egyéb érdemei együttvéve nyomnak-e annyit a latban, 
mint ez az egy cselekedete. 

Az elszánt elhatározás heves, erősen csábító kisértés 
idején olyan, mint az érczbe vésett betű, görögül charakter, 
mely határozott jellemet, karaktert ad az embernek.* 

* Az igazi vallásos élet egyik főveszedelme a vegyesházasság. 
Vegyesházasság! Már a neve sem jelent jót. A házasságnak semmi 
vegyességnek sem szabad lennie. Úgy járja, hogy a házastársak a 
legjobb barátok legyenek a világon: együtt gondolkodni, együtt 
érezni, együtt cselekedni, együtt üdvözülni, ez az igazi házasság. 

A házasságban a betétnek egyenlőnek kell lenni. Ez nincs 
meg a vegyesházasságban. A protestáns fél hite szerint a házasság 
fölbontható s okot a válásra könnyű találni. A protestáns fél ilyenkor 
áj házasságra lép, a katholikus fél meg lelkiismerete szerint hűtlen 
életpárja házastársának kénytelen magát tartani, új házasságra nem 
léphet. 

A legnagyobb baj a vegyesházasságban a gyermekek nevelésé¬ 
ből fakad. E pontban nagyon sok katholikus férfi és nő halálosan 
vétkezik hite ellen azzal, hogy nem biztosítják gyermekeik katholikus 
nevelését, a mit egyébként a polgári törvény is megenged. A divatos, 
nem szerint való osztozkodás is nem egyéb, mint hittagadás. A ki 
ilyesmire rááll, nem egyszer, de kétszer, háromszor, négyszer s még 
többször tagadja meg hitét gyermekeiben. Az osztozkodó katholikus 
szülő úgy jár el, mint a lelketlen anya, ki ikergyermekei közül az 
egyiket táplálja, a másikat éhen hagyja veszni. 

Hogy sokan követik el ezt a hűtlenséget, nem menti bűnüket. 

Megingathatatlan hűség Isten törvényeihez, ez ama 
vallásos talaj, melyben a tiszta élet lilioma díszük. Az ilyen 
ember semmitől se retteg úgy, mint Istennek a megbán- 
tásától, az ilyen ember félő gonddal rajta van, hogy minden 
gondolata, szivének rejtett kívánsága is összhangban legyen 
az Isten akaratával. 

Bizonyára hallottál már czigányzenét.. Ugyan mi ad 
az egész zenekarnak erőt, teljességet? A nagybőgő, ez 
adja az alaphangot. Az igazán vallásos ember életének 
alaphangja: Isten mindentudó szeme éjjel-nappal rám tekint, 
maga a felséges Isten vezet naplót életemről, életem leg¬ 
kisebb mozzanatáról, mindenről, még a szív rejtett kíván¬ 
ságairól is számot kell adnom. Az igazán vallásos ember 
az örökkévalóság jegyében él. Egyedül ez a nagy élet. 

Bizonyosan ismered, kedves olvasóm, a fotografálást s 
a pillanatnyi fölvételt. A dolog veleje, hogy valaminek a 
képe a villám gyorsaságával üveglencsén át foncsorozott 
üveglapra esik s nyomban ott is marad a tárgy képe az 
üveglapon. A pillanatnyi fölvételhez voltakép nem is kell 
egy pillanat, elég egy pillanatnak a tizedrésze is, hogy a 
kép létrejöjjön a foncsorozott üveglapon. 

Már most, ha akadna ezermester, ki nemcsak a külsőt 
tudja lefotografálni, a cselekvő embert, de még a belsőt 
is, a gondolatot s a szív rejtett kívánságait is; s ha az 
ilyen ördöngös ezermester valahová elrejtőznék s az ember¬ 
ről, éjjel-nappal pillanatnyi fölvételeket csinálna; aztán a 
fölvételeket szép egymásutánban kinematográfban mutatná 
be a nagyközönségnek; hozzá a plakátokra nagy betűkkel 


A káromkodás, lopás stb. divatja sem csinál erényt a bűnből. Ha 
sokan vétkeznek, sokan kárhoznak el. 

Lelketlen szülő az, ki maga veszi el gyermekétől a legnagyobb 
kincset a világon : az igaz hitet. Igaz katholikus ember ilyesmire 
nem képes. Legföljebb amolyan hidegkovács kapható e hűtlenségre. 

A protestáns fél lelkiismeretének sérelme nélkül engedhet, 
mert hite szerint minden vallásban lehet üdvözülni, a katholikus fél 
meg úgy tudja, hogy az üdvösségnek csak egy biztos országútja. van. 

A tanulság ebből: ne kezdj ismeretséget más vallásúakkal. 
A vegyesházasság tiltott fa, melytől hit és józan ész óvja az embert. 
Még a gyermekek katholikus nevelésével sem felel meg a vegyes¬ 
házasság a házasság eszményének. 

A protestáns lelkészek különben ugyanazt prédikálják. 

10* 

oda nyomatná: Holnap este Seres József, vagy Pörge 
Ferencz életét mutatjuk be minden titkaival együtt, mondom, 
ha ilyen ügyes mester akadna, nem volna-e a világnak 
valóságos réme ördöngös mesterségével? 

Azt hiszem, némely ember a föld alá is bújna szégyené¬ 
ben, ha úgy pongyolában minden titkával együtt pellengérre 
állítanák. 

Pedig hát a dolognak fele sem tréfa. Biztos tény, hogy 
minden egyes emberről, minden külső-belső dolgairól való¬ 
ban történnek üy pillanatnyi fölvételek. Csak egyet lehet 
sajnálni az egész dologban, hogy t. i. a legtöbb ember 
úgy él, mintha tudomása sem volna e roppant fontos tényről. 

De hát kicsoda az, hol lakik, micsoda művészettel 
csinálja e pillanatnyi fölvételeket? Ez a nagy művész nem 
kisebb, mint maga a mindentudó Isten! 

Isten végtelen, mindenütt jelen van. Az apostol szerint 
ő benne vagyunk, élünk s mozgunk. Mivel pedig Isten 
mindenütt ott van, azért mindent lát. Érted-e? Mindent 
lát, tehát a szívnek azt a kívánságát is, a melyet a világért 
sem mernél napfényre hozni, azt a fortéimét is, melyet az 
ember oly gondosan takar be a sötétség leplével. Életünk 
minden mozzanata, a jó, a rossz, minden mulasztás és 
cselekedet, minden szó, gondolat s kívánság a kinematográf 
folytonosságával rajzolódik le, nem papíron, nem üvegen, 
hanem az Isten mindentudó elméjében. Szent Isten! micsoda 
képek kerülnek némely ifjú életéből ezen írott könyvbe, 
«melyben minden foglaltatik)), mint a fönséges halotti 
himnusz mondja! 

Némely ember naplót vezet saját életéről. De mennyi 
dolog van életében, melyet nem mer papírra vetni, aztán 
mily elfogult az ember saját magával szemben! Az önélet¬ 
írás sokszor nem egyéb, mint önámítás, valóságos költe¬ 
mény. A mennyei naplóíró mindentudó szeme előtt semmi 
sincs elrejtve s minden a legnagyobb számtani pontos¬ 
sággal kerül följegyzésre. Szallusztiusz mondja, hogy a 
görög államférfiak, hadvezérek azért nagyok, mert nagy 
történetírók írtak róluk. Hány ember lesz kicsiny, mert a 
mindentudó Isten írta le életüket! 

Aztán, ha életünk Istenírta naplója valamely könyvtár 
rejtett zugában maradna, még nem volna oly félelmes a 

dolog színezete. De elrejtésről szó sincs. Az isteni napló 
egyenest arra a czélra készül, hogy egykoron az egész 
világ olvassa. «Semmi sincs elrejtve, a mi föl ne födöz- 
tetnék», mondja a Szentírás. Hol s mikor lesz a rettentő 
élet-leleplezés? Az Ítélet nagy napján. Akkor Istenben, 
mint valami tükörben, minden ember elolvashatja életed 
történetét minden titkával együtt. Oly iszonyatos lesz e 
leleplezés hatása, hogy sokan szégyenükben a hegyekhez 
fordulnak: boruljatok ránk, takarjátok el szégyenünket! De 
a hegyek nem könyörülnek rajtuk, nem rejtik el szégye¬ 
nüket. Ott állanak pőrére vetkőztetve, azaz teljesen lelep¬ 
lezve az egész emberiség s az ég angyalai szeme láttára. 
Az isteni napló a világrendnek okvetetlenül szükséges kel¬ 
léke. E nélkül lehetetlen volna az igazságos ítélet, a pontos 
jutalom s büntetés. 

Az emberi életnek jellemző sajátsága a mulékonyság, 
olyan az ember élete, mint a sebesen rohanó hegyi patak. 
Az egyik sírhullám őrületes gyorsasággal kergeti a mási¬ 
kat, életünkben az egyik pillanat a másikat űzi-hajtja. S ha 
életünk motollája lepergette 30 — 50—70 esztendejét éle¬ 
tünknek, az egész múlt olyan, mint az álom. S mégis — 
életünk minden gondolata, értelme, szava s cselekedete, 
másrészt örök; örök, mert Isten mindentudó elméjében fel 
vagyon jegyezve s onnan semmiféle hatalom le nem törül¬ 
heti, örök, mert örök kihatással bír az ember sorsára. 

Mivel a tiszta élet az erkölcsi élet tengelye, mely 
körül forog az egész erkölcsiség s mivel a testiség az 
ifjúság s az egész emberiség legnagyobb veszedelme, so¬ 
kat elmélkedtem róla, mi a tiszta életnek legbiztosabb 
védőpajzsa s elmélkedésem eredménye: a legjobb védő¬ 
eszköz a gondolat a mindentudó Istenre. Isten lát engem, 
nem követhetek el semmi becstelenséget az ő szent szeme 
előtt. A kire ez a gondolat sem hat, abból kiveszett min¬ 
den nemesebb érzés. 

Minden növény, virág, a nap világosságát s melegét 
kívánja; sötét pinczében nem nyílik, nem illatozik a virág. 
A tiszta élet liliomának is e gondolat fénye kell: Isten 
tanúja életemnek, látja minden gondolatomat. Az isteni 
mindentudóság fénye a tiszta élet éltetője. Initium sa- 
pientiae tiinor Domini (A bölcseség kezdete az Úr félelme). 

De ép oly igaz, hogy initium castae Vitae est timor Do- 
mini (a tiszta élet kezdete s alapja az Űr félelme). Ez a 
szerek szere, az erény legbiztosabb védőpajzsa. Gyönyö¬ 
rűen mondja nagy szent Gergely: «A szívnek horgonyként 
szolgál a félelemnek nehezéke®. 

Az Isten félelme nem rettegést jelent az Isten hatalma 
miatt. Az Isten nem zsarnok, kitől rettegnünk kellene, a 
szeszélyes részrehajlásnak árnyéka sincs benne. Isten 
végtelenül igazságos, ki érdemeink szerint bánik velünk. 
A félelem oka saját gyarlóságunk, mely könnyen ellenke¬ 
zésbe hozhat minket az Istennel. A ki ismeri gyarlóságát, 
fél, bizalmatlan magával szemben s a bizalmatlanság óva¬ 
tossá teszi. így lesz a félelem az erény védőpajzsa. 

A valóban vallásos ember bölcs módjára él, minden¬ 
ben azt kérdezi: mi virágzik ki ebből a síron túl ? Egy 
Liviusz, egy Tacitusz tudta, hogy nem egy nemzedék szá¬ 
mára dolgoznak, hogy remek történeti munkáik túlélik 
szerzőiket. Te is nem egy nap számára éled életednek 
történetét, hanem egy vég nélkül való örökkévalóság szá¬ 
mára. Mi akarsz hát a házi történetedbe írni: szép, nemes, 
ideális dolgokat-e, avagy csupa folttal, a bűn szennyével 
akarod-e magadat megörökíteni? 

Nem egyszer megtörtént, hogy nemeslelkű leány tiszta 
szerelnie kiragadta az ifjút a bűn fertőjéből, mert szégyelte 
bűneit a nemes s tiszta leány előtt. Hát te mit fogsz tenni, 
mikor a legnemesebb, a legszentebb Isten életednek ta¬ 
núja, életírója s bírája? Nemcsak papok, orvosok is ta¬ 
núságot tesznek róla, hogy az örökkévalóság küszöbén, 
mikor a lélek válni készül a testtől, a lélek látása gyakorta 
megerősödik, rég elfelejtett dolgok kerülnek elő az emlé¬ 
kezet lomtárából; megesik az is, hogy az egész elmúlt 
élet nyitott könyvként fekszik a haldokló előtt s életének 
sötét foltjai megelevenednek s iszonyúan bántják a lelki- 
ismeretet. Ha igaz bűnbánat ki nem mosta a sötét folto¬ 
kat az életből, az élet a halálban mintegy megmerevedik 
s a bűntudat s a lelkiismeret marczangolása az egész 
örökkévalóságon át megmarad. Ez a Krisztus-említette 
«féreg, mely meg nem hal» soha. Még egyszer kérdem: 
mit akarsz az örökkévalóság lapjaira írni? 

Aztán még egyet. 

Most még magadban lépdelsz az örökkévalóság felé. 
A bensőséges isteni félelem erényed védőpajzsa., biztos 
kalauzod az élet útjain, földi s örök boldogságod záloga. 
Tán 4—5, tán 1—2 év múlva családfő, férj s apa leszesz. 
Nem gondolod, hogy ezzel felelősséged félelmesen meg¬ 
nagyobbodik ? 

Ifjú barátom! Nem lesz belőled férj az Isten gondo¬ 
lata szerint, ha az igaz vallásosságban nem leszesz felesé¬ 
gednek társa. Ez a feleség elszigetelt magánosságban fog 
állani, ha magában engeded az örökkévalóság felé zarán¬ 
dokolni. Kötelességedet családod iránt nem fogod teljesí¬ 
teni, ha nagylelkűen megengeded, hogy az Úr Jézus fele¬ 
séged s gyermeked szivébe betérhet, de jómagad elzárod 
előle szived ajtaját. Ha meg szavaddal vagy cselekedeted¬ 
del megingatod tieid hitét, a legnagyobb bűnt követed el, 
melyet egy apa szerettei ellen elkövethet. Vagy tán azt 
hiszed, hogy meg fogsz felelni az apa kötelességének, ha 
oly elvekre tanítod gyermekeidet, melyeket jómagad nem 
követsz? Igaz, ilyen farizeusi apa is jobb még a hitrontó 
csábítónál, legalább holt útmutató gyermekei számára, 
mely utat mutat, de maga nem jár rajta; te neked azon¬ 
ban többnek kell lenned, a te szent kötelességed lesz 
egykoron, hogy feleséged s gyermekeid élő kalauza légy 
az örök élet útján. 

25. In fuga salus. 

Ha valaki jómaga nem is katona, tudja, hogy a ka¬ 
tona első erénye a vitézség, melynek legfőbb fokán hő¬ 
siesség a neve. Ez a katonai erény csak egy irányt ismer: 
előre s mindig csak előre oda, a hol az ellenség van. 
Meghátrálni, megfutamodni az ellenség elől, a katona leg¬ 
nagyobb gyalázata: a neve gyávaság, melytől jobban fél 
az igazi katona, mint bármitől a világon. A régi spártai 
anya e szavakkal küldte fiát a harczba, miközben oda- 
nyujtotta neki a paizsot: «Ezen, vagy ezzel®. Vagy halj 
meg s pajzsodon hozzanak pajtásaid haza, vagy győzz s 
teljes fegyverzettel jöjj haza. 

Azonban a háborúban is érvényes az igazság: többet 
ésszel, mint erővel. Ezért éveken át tanulja a katona a har- 

czolást, melyet műszóval taktikának neveznek. Ez a főve¬ 
zértől indul ki s kiterjed az utolsó legényig. A taktika a 
legfőbb hadi tudomány. Két egyenlően erős hadsereg közül 
az győz, melynek ügyesebb a taktikája, a harczolási 
módja. 

Bármennyi csinja-binja is van azonban a taktikának, 
az egyes katonára nézve a legfőbb dolog: bátran szembe¬ 
szállni az ellenséggel. 

A lelki harczban, melyet minden egyes embernek kell 
a tiszta élet erényéért végig harczolnia, épen az ellenke¬ 
zője a győzelem biztosítéka. Itt más taktika szükséges, a 
lelki harcz taktikájának legfőbb törvénye nem ez: előre, 
hanem: in fuga salus, ha győzni akarsz, fuss; itt a futás¬ 
ban van a győzelem. 

«Ha rád támad az érzékiség, akkor menekülj; ha győ¬ 
zelmi koszorúra vágyódol, ne tartsd szégyennek elfutni... 
Sokan estek már el, kik a győzelem reményével kecseg¬ 
tették inagukat». így írt 16 század előtt a nagy szent 
Ágoston s a modern lélektan tanítói ugyanezen eredményre 
jutottak. (L. Payot fejtegetését a következő fejezetben.) 

Egy régi könyv ilyen fajta tanácsot ad olvasóinak: 
ha harczba mégy, légy mindig az utolsók között, hogy 
abban az esetben, ha szaladásra kerül a dolog, az elsők 
között lehess. Olvasóim bizonyára azt gondolják, ez gyáva 
tanács. Hát én is azt mondom: az ilyen tanács gyáva 
lélekből került ki. Mikor én e fejezet homlokára írtam: in 
fuga salus, a futásban van a szabadulás, eszem ágában 
sem volt valakit gyávaságra buzdítani. Ezt a taktikai sza¬ 
bályt a harcz sajátságos természete seülte. A mint vere¬ 
bekre nem szokás ágyúval lövöldözni, a harcz egyéb mód¬ 
ját is az ellenség mivolta szabja meg. Miről is van szó a 
tisztaságért vívandó harczban? Egyszerűen arról, hogy az 
alsó érzéki természetet, az állatot az emberben legyőzzük. 
Ez a czél s az érzékiség természete határozza meg a 
harcz módját, taktikáját. 

Milyen az érzékiség természete? 

Az emberben akkor is megvolt az érzéki természet, 
mikor az Isten kezéből kikerült. Testből s lélekből alkotta 
Isten az embert. A test folyománya az érzéki természet. 
De ez az érzéki természet eredetileg szép harmóniában 

volt a lélekkel, más szóval az első állati természet szépen 
szót fogadott a léleknek, nem ellenkezett a felső, szellemi 
természettel. 

Az ősbűnnel az ember maga zavarta meg a természe¬ 
tében meglevő szép harmóniát. Az ember fellázadt Isten 
uralma ellen, büntetésül aztán azt alsó érzéki természet 
fellázadt a lélek ellen. Az ősbűnből született meg a con- 
cupiscentia, a megerősödött s rendetlen érzéki vágyakozás. 
Luther s társai túloztak, mikor az tanították, hogy az ős¬ 
bűn teljesen megrontotta az embert úgy, hogy azóta az 
emberi természet csupa bűn s azt embernek minden cse¬ 
lekedete bűn. Luthernek e túlzásra szüksége volt, hogy a 
sola fidest (egyedül a hit üdvözít) igazolja, a jó cseleke¬ 
detek szükségtelen, haszontalan, sőt lehetetlen voltát kimu¬ 
tassa. Ha minden cselekedetem amúgy is bűn, akkor mi¬ 
nek törném magamat jó cselekedetek után? Akkor csak 
világos, hogy egyedül a hit üdvözít. Ez volt Luther okos¬ 
kodása, melyet azonban már követői nem tesznek magukévá, 
mivel nagyon is ellenkezik úgy a krisztusi tanítással, mint 
a józan észszel. 

A kinyilatkoztatástól rettegő bölcseleti tudomány kép¬ 
viselői az ellenkező túlzásba estek. Az ember jó ; úgy a 
mint van, az emberi természetben nincs semmi romlott¬ 
ság. Ezt vitatja a krisztusi kinyilatkoztatástól elzárkózó 
bölcselet. 

Ez a bölcselet aztán megfejthetetlen rejtély előtt áll, 
ha azt kérdezzük: hátha az emberi természetben nincs 
semmi romlottság, honnan van akkor a sok rossz, honnan 
van a harcz minden egyes emberben? Ezt a harczot, el¬ 
lenkezést a lélek ellen már a régi pogányok is észrevet¬ 
ték, már Ovidiusz klasszikus szavakkal jellemezte: videó 
meliora proboque, deteriora sequor. Látom a jót, helyes¬ 
lem is s mégis a rosszat teszem. 

Az igazság a középen van: az emberi természet a 
bűn következtében megromlott, rosszra hajló lett, de nem 
annyira, hogy többé a jóra képes nem lett volna. A jónak 
követése azonban csak erőlködéssel lehetséges, a lélek 
uralma a bűnbeesés óta harczczal, küzdelemmel jár. 

Az ősbűn miatt megerősödött érzékiség, ez minden 
embernek belső, házi ellensége. Ez izgatja az embert ke- 

vélységre, a földi javak, a pénz túlságos szeretetére, a 
testi élvezetekre, a mértéktelenségre az evésben-ivásban s 
a rendetlen testi vágyakra. Mindenben megnehezíti a jó 
követését, de legjobban megnehezíti a tiszta életet. 

E benső házi ellenségünk ismerete főbenjáró dolog. 
Ha az ember súlyos betegségbe esik, rendszerint erős 
láza van. Az erős lázból nemorvos is súlyos bajra követ¬ 
keztet. Az orvos is megméri a lázat s szintén a láz foka, 
nagysága után igazodik. De az orvos még egyebet is tesz: 
a láz oka, forrása után kutat. A láz megszüntetése még 
nem jelentene gyógyulást, ha a baj forrása bennmarad 
az emberben, a láz ismét csak megújulna. Ha a testiség 
bűneitől mentek akarunk lenni, nem elég a külső kísérté¬ 
seket ismernünk, melyek alkalmid szolgálnak a bűnre, a baj 
forrását is ismernünk kell, mely ez esetben a concupiscentia. 

Az alvó oroszlán senkit sem bánt. De szörnyű ellen¬ 
ség, ha felébred, még rettentőbb ellenség, ha dühbe jön. 
A tapló nem ég, ha nem ér hozzá tűz, soha nem okoz 
tűzi veszedelmet, de mihelyt csak egy szikra esik beléje, 
rögtön tüzet fog. 

Az ősbűn okozta romlás tapló-természetet szült az 
emberben. Mihelyt a bűn szikrája esik az emberbe, más 
szóval, mihelyt bármilyen kisértés közelíti meg az embert, 
a tapló rögtön tüzet fog, az alvó oroszlán felébred, az 
állati természet prédát kíván. 

A legnagyobb tűzvész is csak szikrával kezdődik. 
A szikrából lesz a kis tűz, a kis tűzből a nagy tűz. S épen 
azért nem jó a tűzzel játszani, főleg akkor nem, mikor 
gyúlékony anyag, szalma,- papiros, vagy épenséggel lőpor, 
vagy dinamit van a közelben. A ki nem akarja a tűzvész 
okozta kárt, ne közelítsen a tűzzel a gyúlékony anyaghoz. 
Hiába jajgat aztán: én nem akartam a házat, a várost 
felgyújtani. 

A ki nem akar a testiség bűnébe esni, ne gyújtson 
tüzet a tapló-természet közelében, más szóval ne tűrje, 
hogy szemén, fülén, tapintásán, képzeletén keresztül a 
kisértés szikrája lángra lobbantsa a tapló-természetet. 

Egy alkalommal szemtanúja voltam, a hogy egy egész 
város porrá égett. Ha tíz-tizenöt emberem lett volna, kik 
rám hallgattak volna, legalább a fél város megmenekült 

volna a tűzvésztől. Csak egy ház tetejét kellett volna le¬ 
rontani három-négy házzal feljebb s a tovább terjedő rom¬ 
boló elem kénytelen lett volna megállapodni. Legbiztosabb 
tűzoltás az égő anyag eltávolítása. A legbiztosabb harcz 
a testiség ellen futni a kisértés elől, nem engedni, hogy a 
tapló-természet tüzet fogjon bennünk olyformán, hogy gyú¬ 
lékony gyarló énünket biztonságba helyezzük a tűz, a kí¬ 
sértés elől. Más szóval: in fuga salus. 

A Szentírás első könyvének 39. fejezetében nagyon 
tanulságos példát olvasunk. Mint gyermek bizonyára hal¬ 
lottad, de kérdés, felfogtad-e a példa fontos tanulságát. 
A példa az egyptomi Józsefről szól. 

József testvérei gonoszsága miatt került Egytomba 
Putifár házába. Derék volta miatt Putifár egész házát s 
gazdaságát rábízta. József fiatal s szép volt. Putifár fele¬ 
sége szemet vetett rá s bűnre ingerelte. József szivében 
isteni félelem lakozott s a kisértő asszonynak ezt a gyö¬ 
nyörű feleletet adta: «Hogy cselekedhetném e gonoszságot 
és hogy vétkezhetném az én Istenem ellen ?» (Móz. I. 39. 9.) 
S ezzel faképnél hagyta a kisértőt. Egy nap azonban Pu- 
tifárné megragadta Józsefet köntösénél fogva. Mi történt 
erre? Az istenfélő József nem okoskodott, nem biztatta 
magát, hogy tán imádsággal győzi le a kísértést. In fuga 
salus, gondolta József s futott, még köntösét is otthagyta 
a kisértő kezei között, hogy megfuthasson. 

A mi írva vagyon, tanulságunkra van írva. József pél¬ 
dája mindnyájunk számára szolgál tanulságul. A futás nem¬ 
csak hasznos, hanem az egyedüli út a menekülésre. Ha 
József marad, minden jámborsága daczára is elbukott volna. 
A tűz ott volt a tapló-természet közelében. Ha Józsefben 
lángra lobban a kísértés közepette a taplótermészet, ha 
engedi, hogy erőre kapjon benne a testiség tüze, őt is le¬ 
gyűrte volna a felingerelt rosszra való hajlam. Ha lehetetlen 
a futás, a helyes taktika szerint a megfutamodás lép helyébe. 

Akvinói szent Tamás elhatározta, hogy Párisba megy 
s a Domonkosok szerzetébe lép. Előkelő családja minden¬ 
áron ellenezte szándékát. Elfogták s ősei várába csukták. 
Az ifjú Tamás hajthatatlan maradt. Akkor bátyja ördögi 
tervet eszelt ki: ha bűnbe ejtjük, elmegy a kedve a szer¬ 
zetesélettől. így okoskodott a «jó» testvér. Egy nap aztán 



megjelent a kisértő gonosz nő képében. Tamás nem fut- " 
hatott, azért tüzes hasábot kapott ki a kandallóból s ezzel 1 
futamította a gonosz személyt. Aztán a hasáb szenes vé¬ 
gével keresztet rajzolt a falra, térdre esett s szívből hálát I 
adott az Istennek a mentő gondolatért. Az erős kisértés, ^ 
ha az ember nem fut belőle, mintegy részeggé teszi az ‘j 
embert, a józan ész s a szabad akarat mintegy elpárolog, j 
s úrrá lesz az állat az emberben. 

A kevélységre, a lopásra, a hazugságra való kisértés- i 
ben bátran szembeszállhatunk a kisértővel, a testiségre i 
való kisértésben az egyenes szembeszállás a legnagyobb 
hiba volna, itt csakis a futásban van menekülés. In fuga 
salus. A testiségre való kisértő nem nemes ellenfél, kivel 
harczra kelni érdemes, ez ellenféllel szemben azt követeli 
a keresztény becsület: ne állj szóba vele, kerüld mint a •• 
pestist, fuss előle. 

Mikor ezt írom, a Mississippi vidékén, főleg New-Orleans- j 
bán a sárgaláz dühöng. Ezrenkint menekülnek az emberek 
ama városokból, melyekbe bevonult a pusztító betegség. ■ 
De hát miért menekülnek? Nem volna-e okosabb szemben 
daczolni a betegséggel? A sárgaláz fertőző baj, a kibe 1 
belekerül a betegség baczillusa, megkapja a bajt. A lég- 1 
okosabb tehát futni a fertőzött helyről, ha magasabb köte¬ 
lesség nem tartja vissza az embert. 

Ha egy házban ember alakjában kerülget a kisértő, 1 
fuss ama házból, még áldozatok árán is. In fuga salus. -j 
A ki benne marad a kisértésben, elbukik. A ki tűzbe teszi 
a kezét, ostobaságot kíván, ha azt akarja, hogy a tűz meg j 
ne égesse. Borromei szent Károlyról, a tizenhatodik század 
e nagy püspökéről olvastam, hogy egyetemi hallgató korá¬ 
ban szállásán egy a házba való nő megkísértette. Szent 3 
Károly még azon éjjelen otthagyta lakását s más házba j 
költözött. Ez keresztény okosság volt tőle. 

Principiis obsta — kezdetben állj ellen. A szikrát ] 
könnyű eloltani, az égő házat tűzifecskendővel sem lehet 
eloltani. Ha a kisértés beledobta szivedbe a szikrát, ezt 1 
könnyen eloltod, ha futsz s nem várod be, míg a szikrából 
lobogó tűz lesz. Ha egész bensődet elborítja a szenvedély 1 
lángja, nem fogod többé eloltani s a testiség tüze leper- j 
zseli ártatlanságodat. 


E pontban erődben bizakodni bűnös vakmerőség. Légy 
bár tiszta mint egy szent Alajos, ha szereted a veszedel¬ 
met, el fogsz veszni benne. A tökéletesség, a szentség bár¬ 
mely foka meg nem szünteti érzéki természetednek tapló 
voltát. A szent is elbukik, ha nem fut. In fuga salus. 

Nosce te ipsum — ismerd meg magadat. Ez volt már 
a régiek bölcseségének kvintesszencziája, lényege. Ismerd 
meg, hogy gyarló vagy, hogy okvetlenül elbukol, ha nem 
Futsz a kisértés elől. Ne vidd a szalmát a tűzhöz, ha, azt 
akarod, hogy tüzet ne fogjon. Ne vidd tapló-természete¬ 
det a kisértésbe, ha nem akarod, hogy a testiség tüze 
megemésszen. Mindenkiben bizakodhatol, csak magadban 
ne bízzál e pontban. Tengyengeséged tudata s a belőle 
folyó bizalmatlanság a győzelem biztosítéka. Futnod kell, 
mert nem bízhatol saját gyengeségedben. Ismét csak azt 
mondom: in fuga salus. 

Többet mondok: nemcsak a másnemű kisértő elől kell 
a futásban üdvösségedet keresned, de a hasonló nemű csá¬ 
bítóval szemben is in Fuga salus. 

«Sajnos, meg kell vallani, hogy minden ország tanuló¬ 
ifjúságában van egy sereg igazi semmirekellő. Ezekben a 
csoportokban oktalan versengés keletkezik: a legrosszabbak 
a hangadók*. Továbbá: «A huszadik életév felé oly nagyra 
nőtt hiúság alárendeli őket alázatosan a közvéleménynek, 
azaz a pajtások és főképen a legrosszabb semmirekellők véle¬ 
ményének, a kiknek általában megvan az a tekintélyük, a mit 
a vakmerőség, a határozott öntudatos föllépés, a paran¬ 
csoló hang és a sértő kifejezés szokott adni, hogy leszól¬ 
ják az egyenes, a tiszteletreméltó magaviseletét)). így jel¬ 
lemzi a komoly Payot az akadémiai ifjúság mulató társa¬ 
ságait. 

Az apró társaságok hangadó hősei kétféle módon 
veszik le lábáról a tapasztalatlan ifjút: «micsoda fiatal¬ 
ember az, ki nem tud hódítani?* ez az egyik fegyver, mely 
a hiúság sarkán akarja az erényt helyéből kimozdítani s 
ha ez a fegyver hatástalan az áldozat okossága miatt, a 
«hös» előveszi az öreg ágyút, melynek biztos a sikere: 
« Gyáva, a ki nem tart velünk!* s akiszemelt áldozat enge¬ 
delmesen kullog — a bűnházba. 

Mily rettenetes e szó: gyávaság! 

A párbajozó gyáván meghunyászkodik a ((közvélemény® 
előtt, nehogy gyávának nézzék. A mulató társaság tagja 
belemászik a szennybe, mert nem birja elviselni a gyáva¬ 
ság látszatát s az ilyen áldozat, ki merészen a bűn kar¬ 
jaiba veti magát, nehogy gyávának tartsák, nem veszi 
észre, hogy akkor volt gyáva, mikor semmirekellő társai 
csábításának engedett. Ha ember vagy a talpadon, nem 
fogod üres, szemtelen vádra a derekadat beadni, ha meg 
gyengének érzed magad arra, hogy az igazi bátorság fejé¬ 
ben a gyávaság látszatát elviseljed, akkor fuss, soha se 
lépd át a korcsma * küszöbét, melyben ördögi furfang s 
szemtelenség az ifjúság gyarló hiúságára spekulál. 

Istenem! hát liliomtörésre, becsülettiprásra egy porczió 
arczátlanság is elég? 

In fuga salus, iíjú barátom! Kerüld a társakat, kik az 
erény leszólására, a bűn ajánlására képesek. 

Az Űr Jézus, ki üdvösségünket megszerezte, minden 
fontos dologban útbaigazítást adott nekünk. Vájjon csak 
e lélekben járó lelki harczban nem adott volna nekünk 
utasítást ? 

Épen halálának előestéje volt. Az Olajfák-hegyén a 
Getszemani-kertben már megkezdte a megváltás nagy mun¬ 
kájának utolsó, véres fölvonását. Halálos gyötrelmében vért 
izzadott arra a gondolatra, hogy sokakért hiába hal meg. 
Hát hogyne gondolt volna arra, hogy tanítványainak s min¬ 
den hívének útbaigazítást adjon a lelki harczban! 

((Vigyázzatok és imádkozzatok!)) — így szólott az Űr 
e fontos órában. Ha egy haldokló apának utolsó órájában 
még mondanivalója van gyermekei számára, bizonyára nem 
kicsiségről van szó. Ha az Üdvözítő kínszenvedése e fon¬ 
tos órájában köt valamit tanítványai s hívei lelkére, biztos 
lehetsz róla, hogy végtelenül fontos dologról van szó. 

((Vigyázzatok és imádkozzatok, hogy kísérteibe ne 
essetek. A lélek ugyan kész, de a test erőtlen.® (Máté 26, 41.) 
íme, a lelki harcz egész taktikája, tudománya a legilleté¬ 
kesebb tanítómester szájából. 

A lélek a jót, az erényt akarja, de a test erőtlen az 
ősbűn okozta romlás miatt; vigyázzatok hát, hogy a rosszra 
való hajlandóság kísértésbe ne vigyen titeket s ha mégis 
kísértésbe estek, fussatok a kisértés elől, hogy el ne buk¬ 

jatok, mert a lélek kész a jóra, de a test erőtlen, bűnre 
hajló. A krisztusi taktika is csak erre megy ki: in fuga 
salus. A mi nekem a krisztusi harczi utasításban feltűnik, az 
a különösssorrend. ((Vigyázzatok és imádkozzatok)). Hogyan ? 
Hát a vigyázat előbbrevaló mint az imádkozás? Az ember 
működése, a vigyázás fontosabb, mint az Isten működése, 
melyre az imádkozás utal? Az ember épen az ellekezőt 
várná az Űr szájából. Imádkozzatok s vigyázzatok ez 
volna emberi számítás szerint a helyes sorrend. Miért 
mondja hát az Űr: ((Vigyázzatok és imádkozzatok?® 

A győzelem a kísértésben kettőn fordul meg: az em¬ 
beren s az Űristenen. Az ember küzdelme azonban előbbre 
való a logikai sorrendben az Isten kegyelménél, másszóval 
Isten csakis annak adhatja a győzelem pálmáját, a ki küzd. 
Igaz, a küzdelemre való indulás is isteni kegyelem, mégis, 
ha az ember nem indul a harczba, nem küzködik, Isten 
nem segítheti a győzelemre. 

Ha a földmíves nem hord trágyát a földjére, nem szánt, 
nem vet el jó magot, kora tavasztól az aratás idejéig akár 
mindennap is imádkozhatik áldásért, esőért, meg meleg, 
napos időért. Egy szem búza nem sok, de annyit sem fog 
aratni. Az üdvösség dolgában is csak így vagyunk: az em¬ 
bernek meg kell tennie, a mit megtehet, akkor Isten is 
megteszi, a mi az ember emberségéből nem telik. A res¬ 
tet a küzdelemben maga az Isten sem segítheti győzelemre. 
Isten senkit sem ragad meg hajánál fogva, hogy őt győze¬ 
lemre vigye s így mennyei országába belekényszerítse. 
Segíts magadon s akkor az Isten is megsegít. íme, ez a 
különös sorrend oka: ((Vigyázzatok és imádkozzatok®. Az 
ember dolga a küzdelem, isten dolga a küzdelem sikere, a 
győzelem. Ügy küzködjél, mintha Isten nem segítene s ha 
mindent megtettél, a mi tőled telik, úgy várd a győzelmet 
Istentől, mintha magad semmit sem tettél volna. ((Vigyáz¬ 
zatok és imádkozzatok.® De mire vigyázzunk? Hogy «kisér- 
tetbe ne essünk® s mivel ez nincs mindig hatalmunkban, 
hogy kisértés meg ne közelítsen minket, hát vigyázzunk, 
hogy a kisértésben el ne essünk. Az Űr mindjárt jelzi is, 
mire kell legjobban vigyáznunk, mikor a test erőtlen vol¬ 
tát'emlegeti. Vigyáznunk, ügyelnünk kell saját gyengesé¬ 
günkre, tapló-természetünkre. 

Öt érzéked mindmegannyi ablak, melyeken át a bűn 
tüze tapló-természetedbe eshetik. Vigyázz a szemre; mi¬ 
helyt testiségre izgató kép jelenik meg ablakában, rög¬ 
tön fordítsd el tekintetedet, Szent Bernát egyházatya 
ismerte a világot, hisz a világból tért meg s ez a híres 
szent azt mondja a szemről: ha két nembeli ember egy¬ 
mást (állandóan s bizalmasan) kedvteléssel nézegeti s még 
sem támad bűn bennük, ez nagyobb csoda, mintha halott 
új életre kelne. 

Vigyázz, ne tévesszen meg a művészet ürügye. Ha 
nem eszed meg a legszebb gyümölcsöt sem, ha arzenikum- 
inal van teleszórva, miért kívánkozol a művészi szép után, 
mely a szépet a bűn mérgével keverve kínálja? 

Vigyázz a fülre, ne keress élvezetet a viczczben, mely 
a szellemességet piszokkal keverve nyújtja. Zárd el füledet 
a csábító szó előtt, ha még oly kellemesen is hangzik. 
Sajnos, a fiatalemberek között igen sok akad, kinek a nyel¬ 
vét a béte hutnaine kormányozza. A régi német közmon¬ 
dás szerint három W körül forog a gondolatuk s beszéd¬ 
jük (Wein, Weib, Würfel). Mulatság, asszony, kártyajáték a 
léhák minden tudománya, vágya s ilyen ember öt perczig 
nem tud társával elbeszélgetni a nélkül, hogy szennyet nem 
tálalna föl. 

Vigyázz a nyelvedre! Az egész természetben egymagad 
birod a beszéd isteni adományát, miért használod e kivált¬ 
ságot arra, hogy szennyben turkálsz a nyelveddel? 

Vigyázz a képzeletedre! Ez már rokona, közeli rokona 
eszednek s féktelen csapongása veszedelmet, meg vesze¬ 
delmet zúdíthat rád. Összes érzékeid a képzelet révén 
gyújtják föl benned a bűn tüzét, vess hát féket e szilaj 
csikóra! 

Vigyázz, vagyis fuss a kisértés elől, bármily alakban 
is jelentkezik. Ha száz évig is töröd az eszedet, miképen 
őrizheted meg a tisztaság erényét, minden okoskodás ered¬ 
ménye egy lesz: in fúga salus — a menekülésben van a 
győzelem. Akár a tisztaság megőrzéséről, akár a bűntől 
való menekülésről van szó, in fuga salus. 

Nem rég olvastam, hogy egy író gyávaságnak nevezte 
az olasz nők tartózkodását még jegyesükkel szemben is. 
Hogyan jutott e különös gondolatra? Az illető úr ekként 

okoskodott: az olasz nő ismeri heves vérét s tudja, hogy 
nem tudna uralkodni természetén. Hál ha így áll a dolog, 
(ízt én nem nevezem gyávaságnak, hanem keresztény okos¬ 
ságnak. Azt az embert, ki tifusz-baeziílust szedne magába, 
hogy ellenálló képességét kipróbálja, nem tudnám bátornak 
nevezni. Viszont okos s nem gyáva, ki a tűzzel nem ját¬ 
szik. De a tartózkodásnak más oka is lehet: a tiszta nő 
méltóságának tudata. A román népek a tiszta élet dolgában 
a germán népek fölött állanak. 

Nem egyszer megesik, hogy eszményi lelkületű ifjak 
szerzetesi életre, papságra éreznek magukban hivatást s 
még sem lesznek szerzetesek vagy papok... mert félnek, 
hogy a nőtlenség törvényét meg nem tarthatják. Igazán 
kár értük! A ki fél, bizalmatlan saját magával szemben, 
több reményt nyújt a tiszta élet dolgában, mint a ki el¬ 
bizakodik erejében. A bizalmatlanság magunkkal szemben 
s bizalom az Istenben az erény legbiztosabb alapja. 


26. A lelki harcz szabálya. 

A látás a szem élete. Mit ér a szem,a mely nem lát? 
A lélek szeme az ész, a lelki látás pedig a gondolkodás. 

A gondolatnak, a röpke gondolatnak rengeteg nagy a 
súlya. A gondolat az, mi az embert emberré teszi, a gon¬ 
dolat egyben az erkölcsi életnek forrása, gyökere, úgy hogy 
gondolat nélkül nincs erkölcsi élet. Mi a jó, mi a rossz? 
Jó minden, a mi Isten akarata szerint van, a mi Isten 
akaratával megegyezik; rossz minden, a mi Isten akaratá¬ 
val ellenkezik. De ki mondja meg nekem, mi egyezik Isten 
akaratával, vagy mi van a Fölséges akarata ellen? Eszem 
az, mely ebben az Ítélő biró. Ebbéli Ítélkezését lelkiisme¬ 
retnek nevezzük. A lelkiismeret nem a szív dolga, nem 
érzelem, a lelkiismeret gondolat s e gondolat kategorikus 
imperativusa: a jót tenned, a rosszat kerülnöd kell. 

A gondolat az erkölcsi beszámítás alapja. A hol nincs 
gondolat, ott nincs erkölcs. A lázban fekvő beteg nem tehet 
sem jót, sem roszszat, mert nem tud józanul gondolkodni. 
Az őrült sem tud vétkezni, vagy jót cselekedni, mert nem 
tud helyesen gondolkodni. 


S/uszai A. : A tiszta £letrfíl. 

A bankár oda megy a Wertheim-szekrényhez s egy 
csomó ezrest vesz ki belőle. Ugyanezt teszi a betörő. 
A bankár nem tesz rosszat, mikor saját kasszájába nyúl, 
a betörő bűntényt követ el. Hol, miben van az ok, hogy 
ugyanaz a fizikai cselekedet annyira elütő egymástól az 
erkölcsi beszámítás szempontjából? Az ok "a gondolat. 
A bankár tudja, hogy sajátjához nyúl, a betörő tudja, hogy 
idegen vagyonra tör. A gyilkos ugyanazt teszi, a mit Báli 
tesz, vagy a harczban álló katona s mégis a katona nem 
gyilkos, Báli, a hóhér sem gyilkos. Mi teszi az egyiket 
gyilkossá, a másikat hőssé, vagy az igazságszolgáltatás 
eszközévé? A gondolat. A katona tudja, hogy hazáját védi, 
mikor öl. Bab tudja, hogy bírói Ítéletet hajt végre a tár¬ 
sadalom javára. A gyilkos meg szintén tudja, hogy jog¬ 
talanul tör másnak életére. Miért fejtegetem a gondolat 
fontosságát ? Azért, mert a legtöbb ember nem gondol a 
gondolat fontosságára. A bűn rendetlenség, ellenkezés az 
Istennel. A rendetlenséget pedig csakis az ész veheti észre. 
Azért a gondolatban dől el az erkölcsiség. 

A tiszta élet terén is rengeteg nagy a gondolat súlya, 
épen azért szentelek külön fejezetet a gondolatnak, sőt 
azt mondom: az egész harcz a tisztaság körül a gondo¬ 
latban dől el. Ha valaki igaz lelkére mondhatja: nem 
vétkeztem tisztátalan gondolattal, akkor olyan biztos, mint 
hogy kétszer kettő négy, hogy az illető nem vétkezett 
cselekedettel sem. Viszont a gondolatban bűnös cselekedet 
nélkül is a kárhozat fiává lehet; az nem erény, ha valaki 
cselekedetben nem vétkezett, mert nem tudott vétkezni. 

Gondoljunk csak arra, miképen megy végbe az emberi 
cselekedet. Mondjuk, hogy egy fiatalember piszkos aján¬ 
latot hall. Mi történik erre ? Először is megérti, miről van 
szó. Aztán vagy tetszik, vagy nem tetszik neki a dolog. 
Végül vagy beleegyezik az ajánlatba vagy elfordul tőle. 
Az egész lelki folyamat olyan, mint a láncz. Vedd el a 
láncz első szemét, a gondolatot s a láncz a földre esik. 
Gondolat nélkül nem szüleihetik bűn, mert bűn gondolat 
nélkül lélektani lehetetlenség. 

A tapasztalatlan ifjúság rendszerint nem sokat ád a 
gondolatra. A gondolat csak gondolat, így okoskodik a 
könnyelműség, a gondolat zéró, mely előtt nincs egyes. 

Hát igaz, hogy néha a gondolat zéró, ha a szegény diák 
Bárius kincsét is gondolja maga elé, ezen még csak egy 
zsemlyét sem vehet korgó gyomra számára. De a tiszta 
ölet terén a gondolat roppant súlyos valami, olyan súlyos, 
hogy fölér a cselekedettel. A gondolat tényleg lelki csele¬ 
kedet s az erkölcsi beszámítása is súlyos lehet, mint akár 
a külső cselekedeté. A parázna cselekedet az egész ember 
vétke, a parázna gondolat a lélek bűne. 

Itt rá kell mutatnom egy lélektani igazságra. Az előbbi 
lejezetben említettem, hogy a képzelet az ész rokona. Az 
ész az, a mi gondolkodik; de földi életünkben az ész 
mindig a képzelet képeivel gondolkodik. Innen van, hogy 
oly roppant nehéz annak megértése, a mit nem tudunk 
elképzelni. A képzelet mintegy ruhát ad a gondolatnak s 
így erősíti- meg a gondolatot. 

Miért annyira veszedelmes a tisztátalan gondolat? 
Azért, mert a képzelet csillogó, csábító ruhát "aggat rá. 
A képzelet ördögi bűvész. A lelki harcz szabálya e fejezet 
czime, teljes joggal azt is odaírhattam volna a fejezet fölé: 
a képzelet s a gondolat megfékezése. Ez a lelki harcz 
szabálya. A gondolattal úgy vagyunk, mint a fertőző beteg¬ 
ség baczillusával. Hogyan áll elő a tífusz, tüdővész, kolera ? 
Egyszerűen úgy, hogy a tífusz, tüdővész, kolera baezillusa 
helekerül a testbe, ott elszaporodik, neki esik a szervezet¬ 
nek, lázat okoz s megszületett a nehéz kór. Ha egyetlen 
egy tífusz-, tüdővész-, kolerabaczillus sem kerül a testbe, az 
ember nem eshetik e súlyos nyavalyák egyikébe sem. Ha 
az ember Isten előtt mondhatja, nem vétkeztem tisztátalan 
gondolattal, megvan benne az erkölcsi ember egészsége, 
hisz nem került beléje a bűn baezillusa, a bűnös gondolat. 
Tisztaság a gondolatban ez a tiszta élet titka. Épen azért 
a gondolat a képzelet megfékezésére elsőrendű erkölcsi köte¬ 
lesség. Hogyan kell a harczot a tisztátalan gondolatokkal 
megvívnunk? 

Itt érvényes a szabály: in fuga salus, a menekülésben van 
a győzelem. A menekülést itt lélektani értelemben kell venni. 

Lelkünk olyan, mint egy vár. A vár őrszeme az ész. 
Háborúban a várban mindig talpon van az őrség azért, 
hogy nyomban észrevegye a közeledő ellenséget s meg¬ 
indítsa a harczot. A meglepetés kész veszteség. 

Az észnek is folyton vigyáznia kell, őrködnie kell a 
szív vára felett. Elsőrendű teendője, hogy rögtön észre-, 
vegye az ellenséget, a tisztátalan gondolatot s a hogy észre¬ 
veszi, a kellő fogadtatásban részesítse. 

A lelki harcz szabálya e szerint a következő: 

1. A lélek őrszeme észreveszi a tisztátalan lelki képet 
vagy gondolatot. Az éberség már maga erény számba 
megy. Ha aluszékony az őrség, az ellenség nagy pusztítást 
vihet végbe. 

2. Mikor az ész észrevette az ellenséget, a tisztátalan 
gondolatot, nem okoskodik, nem töprenkedik, hanem nyom¬ 
ban riadót fúj, fellármázza az akaratot. Az akarat pedig 
rögtön harczba rohan, neki támad a bűnös gondolatnak. 

A mint a harczban ügyesség kell, a lelki harczban is 
az ügyes küzdelem dönt. A tisztátalan gondolat tolakodó, 
szemtelenül tolakodó s a kivetése a szív erősségéből csak 
fárasztó s ügyes küzdelemmel sikerül. 

Ügyes küzdelem. Hol s miben van e lelki harczban 
az ügyesség ? A küzdelem a harcz legfőbb szabályának 
pontos megtartásában, hogy a harczot az ellenség minemű- 
ségéhez kell szabni. A bűnös képet arczélben támadni a 
legnagyobb ügyetlenség volna. Ha valaki a bűnös képre 
néz, melyet a képzelet varázsol eléje, akár akarja, akár 
nem akarja, tüzet gyújt alsó vágyó-tehetségében, mely 
aztán könnyen átterjedhet a felső vágyó-tehetségre, az 
akaratra. 

Itt a futás abban áll, hogy az akarat a figyelmet a 
bűnös képtől eltereli, másra irányítja. A magára hagyott 
bűnös kép ily módon a semmiségbe omlik. A futás tehát 
itt annyit jelent, mint nem foglalkozni a bűnös gondolat¬ 
tal olyformán, mint a kerítés mögött dühösen ugató kutyá¬ 
val nem törődünk, mert ha neki támadunk, még dühöseb¬ 
ben fog ugatni. Ezt az indirekt harczot a bűnös gondolat 
ellen remekül írja le a franczia Payot. 

«Általános szabály, hogy az érzékiség ellen való köz¬ 
vetlen harcz veszedelmes, a figyelem, melylyel feléje for¬ 
dulunk, még ha az ellene való küzdés czéljából is, mindig 
csak erősíti. Az ellenséget (e téren) arczélben támadni 
annyi, mint romlásba rohanni. Míg a nagy szellemi győ¬ 
zelmeket azzal lehet aratni, hogy állandóan róluk gondol¬ 

kozunk, addig az érzékiség felelt úgy aratunk győzelmet, 
ha sohasem gondolkodunk rólan. 

Az okot feljebb említettem. Ha a bűnös képre nézünk, 
az érzéki gondolattal szóba állunk, okvetetlenül beszeny- 
nyezzük lelkünket. Szennyet nem vehetünk kezünkbe a 
nélkül, hogy kezünk be ne piszkolódjék. Tűzbe nem tehet¬ 
jük ujjúnkat a nélkül, hogy ujjunk meg ne égesse magát. 

Az ügyes harcz folyamata e szerint ez: az ész rög¬ 
tön, a hogy észrevette a bűnös képet, cselekvésre indítja az 
akaratot s az akarat nyomban másfelé irányítja az észt, a 
ügyeimet olyformán, mikép a testi szem elfordul az illetlen 
képtől. Mennél határozottabb az akarat fellépése, annál 
jobb, mert a győzelem csak akkor teljes, csak akkor érez¬ 
zük teljes valójában a győzelem édes voltát, ha semmi 
engedményt sem tettünk a bűnnek. így lesz a szív kamrá¬ 
jában kivívott győzelem a legszebb győzelemmé. 

Hogy is szól a krisztusi taktika? «Vigyázzatok és 
imádkozzatok)). Az ész akkor vigyáz, ha szemfülesen, nyom¬ 
ban észreveszi a bűnös gondolatot, képet a lélekben. Az 
akarat akkor teljesíti a vigyázó tisztséget, ha habozás nél¬ 
kül az ész figyelmét másra fordítja. Ez a más valami — a 
kereszten függő Krisztus. Ha élénken magunk elé gondol¬ 
juk az értünk meghaló Krisztust, már ez is lélektani győ¬ 
zelmet jelent s ha szivünkből hozzá fohászkodunk: Uram, 
segíts, mert elveszek, vagy: Te meghaltál értem a kereszt¬ 
fán, ne engedd hát, hogy bűnbe essem! — akkor a lelki 
harcz második főkötelességét is teljesítettük, imádkoztunk. 
De még ezzel sincs vége a lelki harcznak. 

A tisztátalan gondolat sokszor olyan, mint a szemte¬ 
len piaczi légy. Ha tízszer kergeted el, tizenegyedikszer 
ismét visszatér. Ha az ember a kisértés idején tétlen ma¬ 
rad, nem foglalkoztatja elméjét, a kisértő gondolat is vissza¬ 
tér s újra ott ólálkodik a lélek vára körül. A végső teendő 
tehát: olvass, írj, imádkozzál, végezz testi munkát, játszál, 
vagy akármit csinálj, csak tétlenül ne maradj. Ha figyel¬ 
medet elfordítod, eszedet foglalkoztatod, faképnél hagytad 
ellenségedet,, teljes tehetetlenségre kárhoztatod. 

Itt ismét lélektani igazságra figyelmeztetem az olvasót. 

Minden okos embernek van valamelyes vesszőparipája, 
kedves foglalkozása. Egyiknek virág-, fatenyésztés, másnak 



a muzsika, a harmadiknak valamely mesterség, vagy tudo¬ 
mány a kedves foglalkozása, úgy hogy szabad idejében 
minduntalan visszatér a lélek e foglalkozáshoz, tervez, 
latolgat s kellemes érzésbe ringatja az embert. Kisértés 
idején nagyon, de nagyon tanácsos gondolatban a kedves 
foglalkozáshoz menekülni. Miért? Egyszerűen azért, mert 
ez a gondolatkör leghamarabb köti le a figyelmet s így 
legkönnyebben teszi ártalmatlanná a kisértő gondolatot. 

A lelki harcz egész lefolyása e szerint ez lesz: 1. Az 
őrködő ész észreveszi az ellenséget, a mint a lélek erős¬ 
sége felé közeledik. 2. Rögtön fellármázza, felzavarja az 
akaratot. 3. Az akarat nyomban felveszi a küzdelmet oly 
formán, hogy a figyelmet a bűnös képtől eltereli. 4. Krisz¬ 
tushoz kiált a lélek. 5. Végül bármilyen foglalkozással a 
lélek figyelmét elvonjuk a bűnös gondolattól. Legjobban 
sikerül a figyelemnek másra terelése, ha kedves gondolat- 
világba menekülünk. A fődolog az első összecsapás: a 
tisztátalan gondolat észrevétele s az akaratnak elfordulása. 
Ez alapon biztos a győzelem. A bűn tudvalevőleg az akarat 
tetszéséből s beleegyezéséből születik. 

Nem valami szentatya, hanem világi, nem is hivő em¬ 
ber írta: «Csak egy úton-módon teremthet az ember magá¬ 
nak szabadságot s békét: ha mindjárt kezdetben zabolára 
fogja szenvedélyét)). Paulsen. Mindjárt kezdetben pedig 
csak úgy győz az ember, ha harczra kel a kisértő gondo¬ 
lattal. Tekintsünk el az erénytől, a lélek végtelen értékétől, 
az örökkévalóságtól, helyezkedjünk egyesegyedül a józan 
önzés álláspontjára; ha nem akarunk a szenvedély játék¬ 
labdájává lenni, ha meg akarjuk őrizni lelkünk egyensúlyát 
s szabadságát, okvetetlenül fel kell vennünk a harczot a 
kisértő gondolatokkal. Belső fegyelmezettség nélkül nincs 
szabadság. 

A modern élet amúgy is kedvez a képzelet túltengé- 
sének, sok emberben nem az ész, hanem a képzelet dol¬ 
gozik. Az ifjúság pedig a képzelődés kora. Mint tavaszszal 
kert s mező virágot hajt, az ifjúság képzelete is százfajta, 
néha nem épen illatos virágot produkál. Sok ifjúnak a 
képzelete olyan, mint a ficzkándozó tüzes csikó, melynek 
fülébe égő taplót tettek s melyen az ördög lovagol. (Stolz.) 

Már a gyermekben, mihelyt csak nyiladozni kezd az 

esze, szinte megmagyarázhatatlan kíváncsiság nyilatkozik 
meg olyan dolgok iránt, melyekre gondolnia sem szabad. 
Ez a kíváncsiság kész veszedelem az ifjúságban, ha hozzá¬ 
járul még a féktelenül csapongó képzelet. 

Az .ifjúság képzelete a boldogság glóriafényével veszi 
körül a nemi dolgokat. Segítik ebben költők, regényírók, 
úgynevezett jó pajtások, no meg üdvösségünk ellensége a 
gonosz lélek. Szent Jeromos mondása, hogy a gonosz lélek 
az érzéki örömöknek nem tudását nem szívelheti, azért 
vágyat kelt a tapasztalatlanokban az ilyen örömök után 
olyformán, hogy izgató, bár hamis képeket fest eléjük. így 
történik aztán, hogy némelyek úgy járnak, mint a gyertya 
lángja körül röpdöső éjjeli lepke. Mivel a láng szép, a 
lepke kellemesnek is véli. Addig röpdös körülötte, míg 
megégeti szárnyait s elpusztul a lángban. Hány fiatal lélek 
jár így! Retféntő boldogságot várnak a bűnből, mert a kép¬ 
zelet oly igézőén rajzolta eléjük, csak bukásuk után veszik 
észre, hogy halálthozó mérget ettek, csak akkor nyílik 
meg a szemük, hát ezért dobtam áldozatul legdrágább 
kincsemet, lelkem ártatlanságát, szivem békéjét? 

Tudod-e, mi az a lidérczfény? Mocsárból származik 
s mocsárba vezet. A mocsár rothadó anyagából gáz szár¬ 
mazik, a mely meggyuladva adja a lidérczfényt. Szeren¬ 
csétlen az a vándor, ki a lidérczfényt útmutató, mentő 
világosságnak nézi; a csábító fény ingoványba, veszede¬ 
lembe vezeti. 

Ilyen lidérczfény, vészthozó lidérczfény a bűn csábító 
gondolata. Szerencsétlen az a fiatalember, ki ezt a lidércz¬ 
fényt az öröm s boldogság útmutatójának nézi. 

Mocsárba, veszedelembe s romlásba vezeti a csábító 
gondolat, ha felül csábításainak. 

Kedves olvasóm! hosszas fontolgatás, fárasztó kutatás 
s okoskodás helyett vedd csak elő közönséges házi józan 
eszedet s fejts meg, kérlek, egy százszor s ezerszer ismét¬ 
lődő rejtélyt. 

A mai világban szinte mindennapiak lettek az efféle 
újsághírek: «Tegnap reggel X. szállóban lakást fogadott 
egy "fiatal pár. Két órával megérkezésük után két lövés 
dördült el. A szolgaszemélyzet rendőrt hivott, ki lakatos 
segítségével behatolt a szobába. Iszonyú látvány tárult 




eléjük)), stb. stb. Látod, ez a bűnös életnek sokszor ismét¬ 
lődő végső felvonása. Az ilyen két fiatal teremtés a bűn¬ 
ben keres boldogságot, féktelenül vétkeznek. 

De vájjon boldogok-e? Megtalálták-e azt, a mit a csá¬ 
bító bűn eléjük festett? Nos, felelj. — Te tán nem tudsz 
e kérdésre felelni. De látod, ez a két revolverlövés meg¬ 
adja eléggé hangosan s nyomatékosan a feleletet. A bűn 
keserűséget hozott számukra, öröm helyett békétlenséget 
találtak, megtérésre nincs erejük s a boldogtalanság elől 
a halálba menekülnek abban a bolond hitben, hogy a 
halál megsemmisülés. Avagy csupa boldogságból szaladnak 
az életből? 

Az okos, a bölcs' mindenből tanul. Bár a tapasztalat¬ 
lan ifjúság is megtanulná e tömérdek alkalommal ismét¬ 
lődő példákból, hogy hazug a képzelet csábító képe, mely 
boldogságot igér a bűnből. 


27. Hatalmas segítség. 

((Vigyázzatok és imádkozzatok®, így szól a lelki harcz¬ 
nak krisztusi szabálya. Vegyük most bővebben fontolóra e 
harczi szabálynak a második részét. 

((Imádkozzatok)), mondja az Űr s miként a jó tanító 
a fontos dolgokat százszor is ismétli, hogy tanítványai annál 
biztosabban tudják, az Üdvözítő mindennapi imádságunkba 
is bele tette e kérelmet: «s ne vigy minket a kisértetbe®, 
hogy valamikép meg ne feledkezzünk az isteni oltalom és 
segítség szükséges voltáról. 

Kísértet, régi magyar szó, ma úgy mondjuk: kisértés. 
Isten senkit sem csábít a bűnre, senkit sem kisért, hanem 
igen is megengedi, hogy a világ, a gonosz lélek minket meg¬ 
kísértsen. «Ne vigy minket a kisértetbe® helyett ezt mond¬ 
hatnék: «Ne engedd, hogy a világ, a test, a gonosz lélek 
minket megkísértsenek, vagy ha már kisértéssel próbára 
teszed erényünket, ne engedd, hogy a kisértésben elessünk®. 

Szoktál-e kedves olvasóm naponként imádkozni, Isten 
segítségét kérni? Ha nem vagy az imádság barátja, bárki 
s bármi is légy, ha csak ennyit is tudok rólad: ez a fiatal¬ 
ember nem imádkozik, akkor is eleget tudok, tudom, hogy 

el fogsz kárhozni. A ki nem imádkozik, a kárhozat fia. Ez 
kemény igazság, de nagyon könnyen megbizonyítható. 

Lehet-e levegő, lélegzet nélkül megélni ? Nos, a mi a 
levegő, a lélegzés a testnek, az az imádság a léleknek: az 
életnek feltétele. 

Eredetileg az imádság volt az a foglalkozás, melyet 
Isten az embernek szánt: a bámulatos világ szemléletének 
létráján kellett az embernek Istenéhez emelkednie. Csak a 
bűnbeesés után került az erkölcsi világrendbe a második 
hajtóerő, a szenvedés. 

Imádság nélkül nincs összeköttetés Isten s ember között, 
az imádság a csatorna, melyen át élet árad Istentől az 
emberhez. 

Mit tesz imádkozni? Imádkozni annyi, mint elménket 
s szivünket Istenhez emelni. Imádkozni annyit tesz, mint 
lelkűnkkel Isten felé fordulni. A pinezébe zárt virág, melyet 
nem ér napfény, nem virulhat, gyümölcsöt nem hozhat: 
az ember, ki imádkozva nem fordul Isten felé, nem élhet 
vallásos életet. 

A ki nem akar tudni az Istenről, nem foglalkozik leg¬ 
főbb Urával, az csak nem üdvözölhet; ha az ilyen ember 
is üdvözölne, csakis isteni erőszak tehetné az üdvösség 
lakójává, ez pedig Istenhez méltatlan dolog volna. A ki 
nem imádkozik, nem él Isten számára. 

Szent vallásunk egyik alapigazsága, hogy Isten kegyelme 
szükséges az üdvösségre. Nemcsak azért, hogy könnyeb¬ 
ben üdvözöljünk, hanem azért, hogy egyáltalán üdvö¬ 
zöljünk. A mint nincs meleg hőforrás nélkül, úgy nincs 
üdvösség Isten kegyelme nélkül. Az üdvösség a természetet 
felülmúló isteni dolog, melyhez csak isteni eszköz, isteni 
kegyelem Yezet. 

Isten kegyelmét azonban csak annak adja, a ki kéri. 
Az Űr szava szerint kérnünk, zörgetnünk kell s adatik 
nekünk az Isten kegyelmének tengeréből. 

Mivel kérjük Isten kegyelmét? Az imádsággal. A mint 
tehát Isten kegyelme szükséges az üdvösségre, a kulcs az 
isteni kegyelem kincsesházához, az imádság is szükséges 
az üdvözülésre. Száz szónak is egy a vége: imádság nélkül 
nincs üdvösség. 

A kik nagyon benne vannak a felvilágosodottságban, 


azt szokták mondani: az imádság csak asszonyoknak, meg 
gyermekeknek való. A ki így beszél, annak fogalma sincs 
az ember méltóságáról. Ugyan mikor legnagyobb az ember? 

Meghatóan nagyszerű az imádkozó gyermek. Még fen¬ 
ségesebb az imádkozó öreg, de legfenségesebb az élete 
delén álló imádságba merült férfiú. Az emberek nagyra 
vannak az előkelők, a gazdagok ismeretségével, barátsá¬ 
gával ; azt hiszik, hogy előkelő ismeretség révén ők is 
emelkednek. Az imádság révén az ember érintkezésbe lép 
magával a felséges Istennel, az imádság isteni glóriafényt 
lövel az emberre, az imádkozó ember az állatvilággal szem¬ 
ben valóságos kis isten. Mikor az ember imádkozik, azt 
teszi, a mit az egész látható világban csak ő tud megtenni. 
Az ásványok, növények, állatok szintén beszélnek az Isten¬ 
ről, egyedül az ember beszél az Istennel. 

A német költő (Arndt) találóan mondja: 

Wer ist dér rechte Mann ? 

Dér beten kann. 

A könyvnyomtatás feltalálása óta a nem gazdag ember¬ 
nek is nyitva áll az út a nagy szellemekhez, csak olvasnia 
kell könyveiket s e lelki barátság útján maga is emelkedik,, 
nemesedik. Arra, hogy a Legnagyobbhoz, a Legszentebb¬ 
hez közeledjünk, még csak könyv sem szükséges. Telefon 
nélkül is bármikor szellemi érintkezésbe léphetünk az Isten¬ 
nel az imádságban s e lelki érintkezés az emberre nézve 
a lelki nemesedés hatalmas eszköze. Az imádság a lélek 
legnemesebb munkája, a lélek isteni tisztelete. Ha egyéb 
munka is nemesít, annál inkább nemesíti az embert az 
imádság. 

Azért sehogy sem tudom megérteni, hogyan tud okos 
ember kicsinylően beszélni az imádságról. 

A középkor egyik közmondása: Qui nescit orare, pergat 
ad maré, a ki nem tud imádkozni, menjen a háborgó ten¬ 
gerre, ott aztán megtanulja az imádkozás mesterségét. 
Mikor az ember tehetetlenül áll szemben a természet fel¬ 
korbácsolt erőivel, akkor kézzelfoghatóan érzi kicsiségét s 
akarva, nem akarva a hatalmas Istenre gondol. 

A győzedelmes japán népnek vallás szempontjából 
nagyon rossz Ilire van. A páratlan előretörtetés, melyet a 

japánok pár évtized alatt az anyagi művelődés terén meg¬ 
cselekedtek, mintegy megrészegítette a japán népet, öntelt¬ 
ségében azt hitte, hogy nem szorul vallásra, Istenre. Mikor 
kitört az orosz-japán háború, Japánban egyszerre nagy 
becsületük lett az isteneknek, az egész nép felsőbb oltalom 
és segítségért könyörgött. Nagy csata kezdetével még az 
istentelen is megjuhászodik: Istenem segíts! Nem parádé, 
hanem komoly valóság, mikor imádságra vezénylik az ezrede- 
ket a csata előtt. 

A ki a lelki harczban győzni akar, a ki a tömérdek 
kisértés közepette önmegtartóztató, tiszta életet akar élni, 
annak okvetetlenül imádkoznia kell. Isteni segítség nélkül 
nincs tiszta élet. A test fizikai tisztaságához tiszta víz, 
tiszta levegő, tiszta ruha, tiszta étel szükséges, az erkölcsi 
ember tisztaságához az isteni igazság szűzi világossága, az 
\steni kegyelem tiszta s tisztító eleme szükséges. A ki imád¬ 
kozik, lelki fürdőt vesz, lelkét az isteni igazság fertőtlenítő 
fényének teszi ki. «Nemo potest esse continens, nisi Deus 
det», mondja a Szentírás. Az imádság elhanyagolása rend¬ 
szerint az első lépés a bukás felé. A kik becsülni tudják a 
tiszta erényt, rendszerint buzgó tisztelői a tisztaság Anyjá¬ 
nak. Az érintkezés a tisztaságos Szűzzel nemesíti az embert, 
tiszta légkörbe emeli. Idem velle, idem nolle est vera 
amicitia. Ugyanazt szeretni, ugyanazt megvetni — igaz 
barátság. Szűz Mária tisztelője, barátja okvetetlenül szereti 
azt, a mi az Isten anyjának legszebb ékessége s utálja az 
erkölcsi szennyet, melyet a boldogságos Szűzzel kapcsolat¬ 
ban # a keresztény elme még elgondolni sem mer. Egy szent 
Bernardin, egy szent Alajos jelenlétében még a megrögzött 
bűnösök is vigyáztak mosdatlan szájukra, a szent ifjak tiszta¬ 
sága varázserővel bírt a környezetükre. Szűz Mária tiszta 
alakja, jelleme még nagyobb hatással van azokra, kik vele 
érintkeznek, vele igaz barátságba lépnek. Remek gondolat, 
hogy a Mária-kongregácziók a Szűzanya körül csoporto¬ 
sulnak, az ő példája nyomán tanulnak tisztán élni, érezni, 
gondolkodni. Az okos szülő lelke mélyéből örül, ha gyer¬ 
meke nemes barátra, barátnőre akad, mert a nemes jel¬ 
lemmel való érintkezésből jót vár gyermeke javára. Ila 
minden szülő keresztény volna, comme il faut, a milyen¬ 
nek lennie kellene, addig nem nyugodnék, míg szeretett 

gyermeke Mária-kongregáczióban a Szüzanyúval barátságot 
nem kötne. 

Még egy Luther is megsejtette az összefüggést a tiszta 
élet s a Mária-tisztelet között; mikor a szerzetesi önmeg¬ 
tartóztató életet elvetette, következetesen cselekedett, hogy 
a Máriás-tisztelet ellen támadt. A legtöbb fiatalember veszte, 
hogy a családi kör elhagyásával megszűnik az anya be¬ 
folyása. A szerető anyát csak egy tudja kellőképen pótolni, 
a mennyei anya, szűz Mária; az ő befolyása ott sem szűnik 
meg, a hová a földi anya hatása el nem ér. 

Tisztán akarsz élni? Válaszd hát szűz Máriát lelked 
anyjául. Reggelenként fordulj hozzá, kérd anyai oltalmát. 

Ismered a lelket rázó himnuszt: Stabat Mater dolorosa, 
iuxta crucem lacrimosa — Álla a keserves Anya ? Látod, ez 
az anya közvetetten közelségből látta, micsoda nagy áron 
váltott meg téged szent Fia, szivében maga is végig szen¬ 
vedte összes kínjait. Ha valaki, szűz Mária érti a lélek 
becsét s szivesen vállalkozik patronagera, védő szerepre 
lelked tisztasága felett. 

A Mária-leventék ünnepiesen választják a Szűzanyát 
lelkűk anyjául, mikor a kongregáczióba lépnek; ha neked 
erre nincs alkalmad, válaszsz magadnak egy Mária-ünnepet, 
végezz jó gyónást s aztán az áldozás előtt, vagy utána 
ajánld magad a boldogságos Szűz anyai oltalmába. 

Aztán minden reggel hűséges lovagként üdvözöld lelked 
anyját. Három ősrégi, gyönyörű imádságunk van szűz Máriá¬ 
hoz: Salve Regina, Üdvözlégy mennyország királynéja; Sub 
tuuin praesidium confugimus, Oltalmad alá futunk s Memo- 
rare, Emlékezzél meg oh legkegyesebb Szűz. Keresd ki 
valamelyiket imádságos könyvedből, a mely legjobban tet¬ 
szik neked s tanuld meg, hogy akkor is elmondhassad, ha 
nincs könyv kezed ügyében. Vagy ha ezen imádságokat 
sokallanád, legalább ezt a rövid fohászd jegyezd meg magad¬ 
nak: «Szűz Mária, Jézus anyja, légy nekem is anyám!» 
s ezzel köszöntsed reggelenként mennyei Anyádat. Szentek, 
a kik valamicskét csak értettek a lelki élet dolgaihoz, azt 
mondják, hogy szűz Mária buzgó tisztelete a kiválasztott¬ 
ság ismertető jele, más szóval szűz Mária buzgó tisztelője 
nem kárhozik el. Még ha bűnbe is esik, mennyei Anyja 
kirimánkodja számára a megtérés kegyelmét. (Ez természe¬ 


tesen nem bátorítás a bűnre, de jó szer a. kétségbeesés 
ellen.) 

De azt ne várd, hogy szűz Mária erőszakkal rántson a 
mennyországba. Ha barátságba lépsz vele, vedd komolyan 
a barátság kötelességeit. Egy valaki egyszer figyelmeztette 
mennyei Anyját: Monstra te esse matrem, mutasd meg, 
hogy anyám vagy. Erre aztán nyomban megkapta a választ: 
Monstra te esse filium, mutasd meg te is, hogy fiam vagy. 
Az egyik órában csúnya viczczeket mondani, vagy erkölcs¬ 
telen regényt olvasni, utána aztán szűz Máriát köszönteni 
azzal a lélekkel, mely szennyben fürdött, ez nem egyezik 
meg egymással, ehhez sem kell sok ész, hogy belássad a 
kettő összeférhetetlenségét. Közeledjél tiszta gondolattal, 
tiszta ajakkal, tiszta szívvel a tisztaság Anyjához. 

A szűz Máriával való lelki barátság ápolására pompás 
eszköz a rózsafüzér imádkozása. Kettőhöz zarándokol lel¬ 
kében, ki a rózsafüzért imádkozza: szűz Máriához s szent- 
séges Fiához, Jézushoz. Mivel a rózsafüzér veleje a tizenöt 
titok, melyek megváltásunk drámáját állítják szemünk elé, 
a rózsafüzért inkább Krisztushoz való imádságnak, mint 
Mária-imádságnak mondhatjuk. 

Egy Hunyadi János kardja markolatján viselte a rózsa- 
füzért, egy savojai Eugen, egy Radetzky naponkint mondta 
el a rózsafüzért. Cauchyról, a világhírű mathematikusrol 
olvasom, hogy utazásában egyszer felfordult a kocsijával. 
Feltápászkodása, után első szava volt feleségéhez: «hol is 
hagytuk el rózsafüzérünket ?» 

Eszterházy, a hires nádor, mikor Nagyszombatban, a 
jezsuitáknál tanuló fia 16 éves lett, rózsafüzért küldött neki 
születésnapi ajándékul ilyetén szavak kíséretében: «Eddig 
születésed napjától fogva én mondtam el érted mindennap 
a rózsafüzért, most immár elég okos vagy, hogy ezentúl 
magad mondjad el magadért)). 

1896 -ban az ezeréves hálaadó isteni tiszteleten a 
budavári koronázó templomban a királyi herczegnők díszes 
koszorúja rózsafüzérrel a kezében jelent meg. Ez is tün¬ 
tetés volt a keresztény Magyarország mellett. 

Szörnyű ostobaságnak tartom a felvilágosodott világ¬ 
fiak szólását-mondását: a rózsafüzér vénasszonyoknak való. 
Szinte fogadni mernék, hogy a kik így beszélnek, azok- 

nak fogalmuk sincs ezen imádságforma mélységes értel¬ 
méről. 

Tanuld meg a rózsafüzért, ha nem tudod s mondj el 
esténkint egy-egy tizedet belőle. Hidd el, nem vallód kárát. 
Egy-egy tizednek elmélkedő elimádkozása olyan, mint a 
hegyekbe való turistakirándulás. Az ilyen kirándulás fel¬ 
üdíti az emberi, a nagyszerű kilátás kellemes órát szerez 
a szemnek s a léleknek, az emberj úgy érzi magát ilyen 
kirándulás után, mintha új élet került volna beléje. Mikor 
elmélkedve, gondolkodva elmondasz egy-egy tizedet az ol¬ 
vasóból, lelked elzarándokol a hit isteni magaslataira, olyan 
kilátás nyílik meg előtte, minőt semmiféle tudomány sem 
nyújthat, a lélek mintegy isteni levegőt szív magába, isteni 
életelemmel telik el. Jézus, Mária fenséges társaságából 
mindig lelki nyereséggel fogsz távozni. 

A máshitűek nem értik, hogy a katholikus ember szűz 
Máriával oly szívesen barátkozik. Egyszer egy prot. úriem¬ 
ber így szólt kath. ismerőséhez: «Nekem nem kell semmi¬ 
féle közvetítő, én egyenest Krisztushoz fordulok.» Erre a 
kath. ár ily szavakkal felelt: «Hát hiszen én is az Űr Jé¬ 
zushoz fordulok, csakhogy nem megyek magam, hanem 
szűz Mária; társaságában s azt gondolom, ilyen társaság¬ 
ban hamarább találok meghallgatásra.)) Protekcziós világot 
élünk, mindenki- befolyásos pártfogók révén akar boldo¬ 
gulni. Ha már protekczióra áhítozol, fordulj mennyei anyád¬ 
hoz, a kánai menyegzőtől az utolsó lurdi gyógyulásig'két 
évezred bizonyítja, hogy szűz Mária protekcziója sokat ér 
szent Fiánál. Különösen akkor, mikor a tisztaság erényeiről, 
vagy a tisztátalanságból való menekülésről van szó, szives 
örömest közben jár érted. De természetesen egyenest az 
Úrhoz is fordulhatsz. Hogyan, mikor ? Bárhol s bármikor, 
ha mindjárt a bál-terem kellő közepén is vagy, az Űr hallja 
szívbeli fohászodat, melyet kisértő gondolat elfojtásakor 
hozzá küldesz. 

Furcsa dolog biz az, mikor a hitetlen, vagy az imád¬ 
ságtól fázó ember bölcselőnek csap fel, hogy minket az 
imádság haszontalan voltáról meggyőzzön. Ha az imádságra 
Isten reagálna, így okoskodnak, ez mindenkor csoda volna, 
mi ellenkezik az Isten változatlanságával, mert Isten előre 
megszabta a természet folyását. 

Hát erre azt felelhetjük: Isten csoda nélkül is meg¬ 
hallgathatja kérésünket, mert úgy igazíthatja a természet, 
az események folyását, hogy kérésünk teljesedésbe menjen. 
De ha igazi csodát is tenne meghallgatásunkra, ez sem 
ellenkeznék az ő változhatatlanságával, mert hisz Isten 
világrendjében az emberek imádsága is, meg az imádság 
meghallgatása is öröktől fogva benne foglaltatik. 

Okos embert ilyetén okoskodás nem hozhat zavarba. 
Hanem egy más dolog igenis zavarba hozhatja az embert, 
a mire már fentebb is utaltam, az a szomorú jelenség, 
hogyan tudja gondolkodó ember a bűnös életet az imád¬ 
sággal összeegyeztetni. 

" Némely ember annyira csúnya, hogy nem is akar a 
tükörbe nézni. Ezt értem. Mikor az ember készakarva a 
hűn karjaiba veti magát, abbahagyja az imádságot, mert 
szennyes leikével nem mer a végtelenül szent Isten elé 
állani.' Ezt is értem. De azt már azután sehogy sem értem, 
hogy valaki készakarva halálos bűnöket követ el és hozzá 
imádkozik,— ez komédiázás a végtelenül szent Istennel. 

Ha kedves olvasóm érzed, hogy keserű dolog a bűn 
útjait taposni, ha komoly szándékod van a bűnnel való 
szakításra, akkor imádkozzál, imádkozzál bátran lelked egész 
mélyéből. Többet mondok, ha roppantul erőtlennek érzed 
magadat a javulásra s jó szándékod csak szikrányi s tehe¬ 
tetlen, még akkor se essél kétségbe; kérd ilyenkor a ja¬ 
vulás erős szándékát, csak ne űzz gúnyt a Felségesből. 

Furcsa egy teremtés az ember, mindent megtud szokni, 
a koplalást, a verést s az imádságot is s azután imád¬ 
kozik gondolat nélkül, mint a zakatoló gép s hozzá bátor- 
ságosan vétkezik. Az ember szinte elképped, ha olvassa, 
hogy egy párizsi bünháztartó a rendőrségtől leánya számára 
kéri a jogot a hűnház tartására s kérvényében arra hivat¬ 
kozik, hogy leánya sokat ad a vallásra s jámborságra...! 

Nekem úgy tetszik, hogy ily «jámbor» lelkek nemcsak 
Párizsban akadnak. Az ilyen jámborság az öncsalás egyik 
legveszedelmesebb módja. Az imádságot, ha szükség van 
rá, ördögűzéssel kell kezdened. Mikor Istenhez fordulunk, 
hátat kell fordítanunk a bűnnek. A bűnnek s az imádkozó 
embernek útjai kétfelé válnak. Itt nem értek természetesen 
olyan bűnt, mely mint az uteza pora, úgy száll az emberre, 

vagyis inkább odatapad az emberhez. Ez inkább tökélet¬ 
lenség, gyarlóság, de nem súlyos bűn. 

A kérő imádságnak csak akkor van értelme, ha ma¬ 
gunk is az erény felé igyekszünk s ilyenkor az imádság 
valóban hatalmas segítség. 

Mikor áll ledönthetetlenül a földbe ásott oszlop ? 
Akkor-e, mikor jó mélyen van a földbe ásva? Nem, le¬ 
dönthetetlenül akkor áll az oszlop, ha felülről van meg¬ 
erősítve. A függő oszlop sohasem dől el. Mikor áll biztosan 
a tisztaság erénye? 

Nem az önbizalom ezen erény biztos alapja, ellenke¬ 
zőleg, ezen erény, mint már másutt is említettem, akkor 
áll erősen, ha a bizalmatlanságra önmagunk iránt van építve. 
A. bizalmatlanság saját gyarlóságunk iránt vigyázatot szül, 
gyengeségünk érzete arra hajt minket, hogy Istennél ke¬ 
ressünk segítséget. S ha Isten tartja, oltalmazza erényün¬ 
ket, akkor áll ledönthetetlenül, mint a felül megerősített 
oszlop. «Vigyázzatok s imádkozzatok)) az erkölcsi tudo¬ 
mánynak veleje. A ki jól megtanulta eztaleczkét, mindent 
tud, Istennél is érettségire jelentkezhetik az erkölcstanból. 


28. A munka erkölcsi haszna. 

Könyvemet a művelt serdülő iíjúságnak szántam s ha 
munkáról írok, nagyon természetes, hogy első sorban ezen 
ifjúság munkájáról kell beszélnem, a tanulásról. 

Tudsz-e tanulni, kedves olvasóm ? Furcsa kérdés, gon¬ 
dolod magadban, hisz ez a foglalkozásom tizenöt-húsz év 
óta; ez olyformán hangzik, mintha valaki kérdezné: tudok-e 
enni? Miért kérdezek ilyen dolgot? Nos, akár ezt, akár 
azt a modern pedagógust olvasom, mindenütt megcsendül 
a panasz, hogy a mai ifjúság nem tud tanulni. 

Az elemi iskolás gyermeknek a fejét mindenféle isme¬ 
rettel tömik tele. Ez a lúdtöméshez hasonló munka folyta¬ 
tódik a középiskolában. Ott már annyi mindenfélét kell a 
tanulónak a fejében elraktározni, mintha szegény feje tizen- 
kéttagú káptalan munkáját is győzné. 

A főiskolákról is csak azt írja Payot: «Minden lelki- 
ismeretes és gondolkodó tanuló beismeri magában, hogy 

az orvosi tudomány, a jog, a természettudományok, a tör¬ 
ténelem egy-egy évfolyamában mily csekély az olyan 
munka, mely nem csupán az emlékezet munkája volna». 
Szóval diáknyelven magolás van az egész vonalon. Az ele¬ 
mitől kezdve az egyetemig, a vizsgálatokon azt kutatják, 
mennyi ismeret van fejedben felhalmozva. A mai tanulás 
az emlékezet és pedig legtöbbször a gépies emlékezet mun¬ 
kája. Ész s értelem alig jut szerephez. Szinte drámai ele¬ 
venséggel írja le az említett Payot a mai tanulás felületes 
voltát: «A szerzett ismereteket sohasem engedik mélyen 
behatolni. Lassítani akarod léptedet? Űznek: tovább,tovább ! 
De hiszen nem értettem még meg egészen, ez olvasmány 
hatása még csak alig ébresztett bennem érzelmeket... 
Tovább! Tovább! Te ifjú bolygózsidó, pihenés nélkül ro¬ 
hannod kell folyton; be kell járnod a matematika, a fizika, 
a kémia, az állattan, a növénytan, a földtan, valamennyi 
nép történelmének, két élő nyelvnek, több nép irodalmának, 
a psihológia, a logika, az erkölcstan, a metafizika, a filo¬ 
zófia történelmének tereit... Tovább, tovább a középsze¬ 
rűség felé! A líceumból vagy a gimnáziumból vidd ki ma¬ 
gaddal az életbe azt a szokást, hogy mindent csak felüle¬ 
tesen kell látni és a látszat után kell Ítélni!» 

Találó-e ez a kép? Nekem úgy látszik, hogy fotográ¬ 
fiái hűséggel dicsekedhetik. 

Megvallom, nekem kissé más fogalmam van a tanu¬ 
lásról. A mai világ ugyan azt hiszi, pap, ki a középkori 
skolasztikából táplálkozik és szellemi korlátoltság egymás¬ 
hoz tartozik, mint az alma kél fele; tanulmányaimban 
tömérdek alkalommal akadtam e felfogásra a tudomány 
nagyhangú képviselőinél. Azért, hogy némikép boszút áll¬ 
jak a haladás és felvilágosodottság hősein, épen a sötétnek 
csúfolt középkorból, a lenézett skolasztika fejedelmét lép¬ 
tetem elő, hadd mondja meg nekünk, mi a tanulás. 

Szent Tamásnak van egy értekezése, melynek czíme 
De magistro. Ebben az értekezésben azt a kérdést tár¬ 
gyalja: taníthatja-e ember embertársát? Az egésznek csu¬ 
pán a velejét közlöm. 

A kérdés megvilágítására szent Tamás az orvosi tudo¬ 
mányból vesz hasonlatot Az orvos működésében a termé¬ 
szet szolgája (minister naturae); a természet első sorban 

működik a gyógyulás folyamatában (prinoipaliter operator); 
az orvos csak támogatja a természetet orvosságaival, melye¬ 
ket a természet eszközökként használ fel. A mint a beteg 
kétféle módon gyógyulhat meg: magától a természet ere¬ 
jéből vagy az orvos eszközei által támogatott természet 
működéséből, úgy két út s mód van a tudás megszerzésére. 
Az egyik út, mikor az ész a maga erejéből ismeri meg az 
ismeretlen dolgot, ez az igazság feltalálása — inventio; a 
másik út, ha valaki kívülről jő az ész segítségére s ez a 
tanítás — disciplina. S mikor tökéletes a tanítás? Ha a 
tanítás művészete a természetet utánozza (ars dicitur imi- 
tari naturam). A tanításnál ez úgy történik, hogy a tanító 
úgy mutatja meg másnak az ismeretlen dologhoz vezető 
utat, mintha csak a tanuló maga találta volna meg ezt az 
utat. A mint az orvos a természet erejével hozza létre a 
gyógyulást, úgy a tanító a tanuló eszével hozza létre a 
tudást. Ez a tanítás. 

Mi tehát szent Tamás szerint a tanítás veleje? A ta¬ 
nuló esze s öntevékenysége. A tanító csak minister naturae, 
a természet szolgája, kinek feladata a tanuló értelmi mű¬ 
ködését megindítani. Ez, nemde, kissé máskép fest, mint a 
ma divatos tanulás ?* A tanulásban tehát nem a tanult dol¬ 
gok mennyisége a fontos; az emlékezet az egyes ismere¬ 
teket úgy elpotyogtatja, mint a ritka rosta a búzaszemet. 
A mint testünk csak abból táplálkozik, a mit a gyomor 
megemésztett, tudásunk is valójában csak azzal növekedik, 
a mit lelkünk megrágott, sajátjává tett, mintha csak idegen 
segítség nélkül találta volna fel az igazságot. Saját lábadon 
jársz, saját eszeddel kell gondolkoznod. Ez az igazi tanulás. 

Ha ez a lelki tevékenység erős akarattat párosul, mely 
a figyelmet sokáig tudja egy dologra irányítani s ugyanazt 
a dolgot magában s más dolgokkal való viszonyában át- s 
átkutatja: megszületik a tudós ember, vagy ha jókora isteni 
szikra jutott neki Isten jóvoltából, megszületik a feltaláló, 
ki óriási lépéssel viszi előre a tudományt. A feltalálók, 
vagy felfedezők, egy Kopernikusz, egy Kepler, egy Newton, 
egy Volta, egy Ampere stb. mind mélyen gondolkodó em¬ 
berek voltak. 

* Itt eszembe jut, hol volna már a pedagógia, ha a modem 
nagyságok nem néznének szívesen megvetéssel a «söt.ét» középkorra. 


De majdnem elkalandoztam a tárgyamtól. Az egész 
ludománvos ízű fejtegetésnek a czélja, hogy tisztába hoz¬ 
zam a [szellemi öntevékenységet, az igazi lélekművelést. 
Müveit embereink egyik főhibája a restség a gondolkodás¬ 
ban; a müveit közönség rendszerint mások lejével gondol¬ 
kozik, nemcsak politikai meggyőződését, de tudományát, 
vallását is röpiratok, újságok rágják a szájába. 

Találóan jellemzi a művelt körök gondolkodási rest¬ 
ségét a franczia Maneuvrier. «Mit óhajt a művelt ember? 
Törekvésének czélja nem más, mint rosszul fizetett, jelen¬ 
téktelen hivatalnoki állások, jövő és látókör nélkül, hol az 
ember egy ülőhelyében öregszik meg, hol naponkint részt- 
vesz olyan jelentéktelen foglalkozásban, a mely csak arra 
alkalmas, hogy természeti képességei fokonkint összezsu¬ 
gorodjanak, de a hol viszont föltalálja azt a kimondhatatlan 
gyönyört, hogy nem kell gondolkodnia, akarnia s csele¬ 
kednie. A gyámkodó szolgálati szabályzat az óraszerű gé¬ 
pies mozgás jellegét nyomja rá működésére és megfosztja a 
munka és élet fáradságos diszétől.» (Payotnál idézve.) 

Ez a gondolkodási restség az erkölcsi életnek is 
egyik főveszedelme. Az ilyen ember úgyszólván sohasem 
veti fel komolyan e lélekben járó kérdéseket: honnan, hová, 
mi életem czélja? «Valóban a legtöbb ember, mintha csak 
czélul tűzte volna ki, úgy élni át az életet, hogy az men¬ 
nél kevesebb gondolatába kerüljön)) s szinte behunyt szem¬ 
mel botorkál az örökkévalóság felé. Szellemünk annyi sok 
mindenféle dologgal foglalkozik, hogy semminek sem tekint 
a mélyére. A szétforgácsolás lelki életünk átka. Az iskola 
egy nap 6—7 irányba tereli a tanuló figyelmét, az újság 
végig hurczolja egy nap az egész földkerekségen. De ez az 
éremnek csak egyik oldala. Ha a felvilágosodottság, a ha¬ 
ladás korában, mely határozott czélul tűzte ki magának az 
ész, az értelem művelését, panaszkodnunk kell a szellemi 
élet felületessége s sivársága miatt, mennyivel több okunk 
van panaszkodásra annak elhanyagolása miatt, a mire a 
modern tantervek ügyet sem vetnek ? Ha baj van az ész 
dolgai körül, még nagyobb a baj az akarat körül. Az akarat 
a modern nevelés hamupipőkéje. Nem is jól mondtam; a 
hol az akaratról megfeledkeznek, ott valójában szó sincs 
nevelésről, ott tanítanak, de nem nevelnek. Az igazi ne- 

velős az akarat művelése. A modern tanítás eredménye az 
akarásra, önelhatározásra rest müveit emberek tömege, ki¬ 
ket legfeljebb a fellobbanó szenvedélyek vagy a kényszer 
hoznak mozgásba, máskülönben modern művelt világunk 
fázik, iszonyúan fázik az erőkifejtéstől, főleg tartós erőki¬ 
fejtéstől. Művelt világunk ismertető jegye: általános akarat- 
gyöngeség. De ez nem is lehet máskép, mikor tanítóink, 
tanáraink nem érnek rá, hogy a lélek fontosabb felével, 
a,z akarattal törődjenek. A tanítók, tanárok, egyszerűen azt 
mondják: végezzék el a szülők a nevelést, az akarat mű¬ 
velését, mi tanítunk. A szülők meg azt mondják: neveljék 
a tanítók s tanárok gyermekeinket, azért bíztuk reájuk. 
S az eredmény az akarat általános elhanyagolása. Nekem 
ügy látszik, hogy a tudás máza, látszata miatt, melyet a 
mai iskolák nyújtanak, kár iskolaügyünkkel nagyra lenni. 
Eélszeg nevelés volna a testet nagy gonddal ápolni, gyako¬ 
rolni, a lélekre pedig ügyet sem vetni. Ily módon lehetne 
erős állatembereket nevelni, de nem művelt embereket. 
Hasonlóan alapjában elhibázott, félszeg a modern nevelés, 
mely majdnem kizárólag az elmét műveli, az akaratot pedig 
elhanyagolja. E félszegség eredménye nem lehet más, mint 
akarat- s jellemsorvadás. A fiziológia törvénye, hogy a 
szem, melyet nem használunk, mely sohasem lát napviíágot, 
elveszti látóképességét. Az akaratnak is el kell satnyulnia, 
ha nem gyakoroljuk. 

Ugyan mikor jutunk annak tudatára, hogy akaratban 
erős, tettre képes emberek a megbízható s hasznavehető 
emberek? Silány az a kor, mely még csak nem is kíván 
egész embereket. De hát mi köze az akarat gyengeségének 
a tiszta élethez ? Sokkal több, mint sokan gondolnák. 
A gyenge akaratra nagyon könnyen ráerőszakolja a test a 
nraga rendetlen kívánságait. Gyenge akarat s tiszta élet - 
két összeegyezhetetlen dolog. A világ legnagyobb csodája 
volna, ha gyenge akarat a test vágyait megfékezné. Míg a 
testiség alszik, a gyenge akaratnak sincs dolga. De ha eljő 
a kisértés órája s a testiség szenvedélye rárohan a gyenge 
akaratra, úgy legyűri a tehetetlent, hogy alig próbálja meg 
az ellenkezést. Mint a hogy a bárányt a vágóhídra viszik, 
úgy megy a gyenge akarat a testiség mocsarába. A pólyás- 
gyermek nem való katonának, még kevésbbé lehet a gyenge 

akaratú ember lelki harczos, kiben az akarat még tehetet¬ 
len gyermekkorát éli. 

Tudod-e k. olvasóm, mi az öntudat? Az öntudat ten- 
magadnak a tudata. Mikor a lélek belenéz önmagába, meg¬ 
születik az öntudat. Az egész látható világban egyedül az 
ember bir öntudattal. Az öntudat tehát kiváltsága, ismer¬ 
tető jegye az embernek. Ebből következik aztán, hogy az 
ember akkor él emberi módon, ha öntudattal él. 

Az ember az egész világ meghódítására tör; de mi 
basznunk belőle,- ha meg nem hódítjuk önmagunkat? 

Szép dolog, ha valaki ismeri a csillagok járását, bele¬ 
néz a mikroszkóp rejtelmes világába; de szebb dolog, ha 
ismeri a szivébe vezető utat, ha vizsgálja lelke rejtelmeit, 
egyszóval, ha ismeri önnönmagát. Akárki mit mond, külömb 
lanulmány nincsen, mintha énünk mintegy kettészakad: 
egy bírálóra s egy biráltra s törvényt ülünk saját magunk 
fölött s szigorú vizsgálat után állapítjuk meg s bíráljuk el 
lelki életünk tényeit. 

Tisztelettel hajlok meg minden tudomány előtt, mely 
e nevet megérdemli, de mégis kiváltképen szeretem a ter¬ 
mészettudományokat. Ha kellemes dolog egy Munkácsy, egy 
Rafael vagy Murillo müveivel foglalkozni, sokkal kelleme¬ 
sebb még annak a Mesternek munkáit tanálmányozni, kit 
Istennek hívnak. A természetben isteni tudás, isteni hata¬ 
lom s isteni művészet nyilatkozik meg. Nekem a természet 
csodálatos nagy könyv, melyet égi testekkel, kővel, virág¬ 
gal, állattal, emberrel bámulatos harmóniában írt meg 
isteni szerzője. Olvass mennél többet, de olvass értelme¬ 
sen a természet nagy könyvében. Tanulmányozd azt is, a 
mit előtted mások kigondoltak, de óvakodjál a felületesség¬ 
től, emészd meg az igazságot, hogy valóban lelked kincsévé 
legyen. Szégyen volna, ha el nem érnéd a XIII. század 
nagy bölcsének, szent Tamásnak tanulási szintjét, hogy úgy 
tanuld meg az igazságot, mintha tenmagad találtad volna 
ki, mintha tenlelked találta volna föl. 

Egyről azonban nem szabad megfeledkezned: a modern 
tudás forrásai meg vannak mérgezve. A szellemi mérgezést 
nem a nagy tudósok követték el, de a nagy tudósok lát¬ 
szatával biró másodrangú tudósok, kis szellemek tartják a 
hitetlenséggel való kaczérkodást a tudományosság kelléké- 

nek. Ezeknek ősrégi ismertető jegyük a tudósgőg, mely sok¬ 
ban a nagyzási mániához hasonló, a német Gelehrtenstolz- 
nak nevezi. Ehhez járul, vagyis inkább ebből folyik egy 
más ismertető jegyük, melyet tudományos néven theofóbiá- 
nak, az Istentől való iszonyodásnak, vagy futásnak ne¬ 
vezhetek. 

Furcsának találják ezek az urak, hogy még fölöttük 
is legyen valaki, ki náluknál okosabb s a ki még nekik is 
parancsol. Aztán a modern tudományban sok a csillogó 
ötlet, merész föltevés s még merészebb következtetés. 
A szépirodalomban tömérdek a testiség baczillusa. Azért 
vigyázva igyál a tudás s költészet forrásaiból. Ám ha iga¬ 
zán belehatolsz a természet rejtekébe, sokat nyertél lelked 
számára. Szent Tamás azt mondja: a természet ismerete 
megőriz minket a babonától és Istenhez hasonlóvá tesz 
minket, ki a természet minden csinját-binját ismeri. 

De akár a jog, akár az orvosi tudomány a tárgyad, 
vagy a kereskedelemet s műszaki tudományokat választot¬ 
tad, egyről nem szabad megfeledkezned: a keresztény böl¬ 
cseletről. Ez a kulcs a krisztusi hit titkaihoz, az örökké¬ 
valóságok között mozgó világnézet szülőanyja, a lelki művelt¬ 
ségnek non plus ultrája. 

Szinte nevetséges, hogy a Pázmány-alapította egyete¬ 
men, melyen sok mindenféle rég elmúlt nép kultúráját adják 
elő, nem akad hely ama bölcselet számára, melyet a majd¬ 
nem kétezeréves krisztusi világ-egyház legnagyobb elméi 
gondoltak ki. Pótolja ki minden fiatalember közoktatás- 
ügyünk vezetőinek ezen mulasztását s tanulmányozza 
magánszorgalomból e bölcseletet, máskülönben homokra 
épít s műveltsége mindenkor csonka, nyomorék művelt¬ 
ség lesz.* 

* Épen mikor sajtó aki rendeztem könyvemet, a kezembe akadt 
Ajtai K. Sándor orvosdoktor, rector magniíieus székfoglaló-beszéde, 
melyet az 1900/7-diki egyetemi tanév elején mondott el. E beszéd 
megerősíti kemény vádamat. Azt olvasom benne : «Hiszen kétségen 
felül álló igazság, hogy a szellemi érettség lényegét nem az előisme¬ 
retek halmaza, hanem a helyes gondolkozási mód képezi, a melynek 
megszerzésére leghathatósabb eszköz a logika és dialektika, a bölcsé¬ 
szeti iskolázottság; s az egyetemi oktatás szempontjából nemcsak nz 
elvont, hanem az ú. n. gyakorlati szaktudományoknál is nagy hiány¬ 
ban levőnek tapasztaltam ifjúságunk nagy részénél a szabatosságot és 

Ámbár az Űristen előtt kedves az együgyű ember 
imádása is, mégis bizonyára kedvesebb előtte egy Newton, 
egy Ampere, egy Pasteur gyermeki hódolata, melyet a mű¬ 
velt ész nyújt Teremtőjének. Tetőled is, többet vár az 
Isten, mint az egyszerű munkástól. Azért tanulmányozd 
k. olvasóm a krisztusi hitet, de nem úgy, mint kis diák¬ 
korodban tanultad, nézz e hitbe a bölcselet fáklyájának 
világánál s remek, határtalan világ tárul szemed elé, melyet 
nagyság, fenség, bámulatos harmónia jellemez. Én biztosra 
veszem", hogy eljő az idő, mikor az emberek homlokukra 
ütnek s megbocsáthatatlannak tartják majd mulasztásukat, 
hogy e szépséges, ez isteni lelkivilágba bele nem néz¬ 
tek, hanem megelégedtek azzal, a mit idegenek, kik maguk 
e világba soha be nem pillantottak, e lelkivilágra ráfogtak. 
A bölcselet által mélyített vallás nélkül ide-oda hányatik 
a lélek, mint a kormánya vesztett hajó. A modern kultúra 
zászlóvivői mind nagyzási hóbortban szenvednek. Nem 
beszélek arról, hogy vallást csinálnak Isten nélkül, lélek¬ 
tant kovácsolnak lélek nélkül. A kultúra prófétái szörnyen 
egyoldalúak. A kereszténységgel szemben álló bölcselők a 
divat változása szerint mindig újabb s újabb rendszereket 
építenek, azt hiszik, hogy ők a világ esze. Az orvosok, kik 
fiziológiába, patológiába s egyéb logiába zárják az emberi 
életet, hasonlóan azt gondolják, hogy ők az emberiség ille¬ 
tékes tanítói. A költők, művészek azt tartják, hogy nélkü- 

rendet a fogalmakban, az elevenséget és erőt az okoskodásban s álta¬ 
lában a képességet a logika fegyverének forgatásában)). 

Ez a fogyatkozás, sajnos, nemcsak az ifjúságnak gyermekbeteg¬ 
sége, hanem sok «tudósnak» is nyavalyája. Mennyire kárát vallja 
pedig a tudomány, főleg a középkori skolasztikus bölcseletnek a le¬ 
nézése miatt, erre klasszikus tanú Ihering Rezső, a nagyhírű prot. 
jogtudós. «Der Zweck im Recht)> ez. híres munkájában a Í61. oldalon 
a következőket írja: «A tudatlanság vádja a modern bölcselőkre s 
a protestáns theologusokra esik, kik e férfiúnak (szent Tamásnak) 
nagyszerű gondolatait magukévá tenni elmulasztották. Amulva kér¬ 
dezem magamtól, hogyan eshetett meg, hogy oly igazságok, miután 
egyszer kimondattak, protestáns tudományunk előtt oly tökéletes 
feledésbe merültek? Mennyi tévedést kerülhetett volna el, ha amaz 
igazságokat megszívlelte volna. Én tán egész könyvemet meg nem 
írtam volna, ha ismertem volna őket. Mert az alapigazságok, melyek¬ 
nek megállapítására törekedtem, ama hatalmas gondolkodónál töké¬ 
letes világossággal s a legpontosabb formában megtalálhatók)). 

lük baromcsorda az emberiség. Az igazság pedig az, hogy 
az emberiség többé-kevésbbé valamennyiüket nélkülözheti, 
de vallás nélkül egy kulturnép sem boldogult még. Mi tör¬ 
ténik a bolygóval, mely a nap körüli pályájából kilép? 
Rohan biztos irány nélkül s rohanásának vége biztos katasz¬ 
trófa. A lélek, mely kilép viszonyából Istenéhez, ide-oda 
támolyog irány s czél nélkül, míg végül katasztrófába 
rohan. 

Tanulj, tanulj sokat, szépet. De ha bejárod a tudás ösz- 
szes tereit is, térj mindenkor haza, saját lelkedbe. Minden 
rendes ember, ha hivatása távol is tartja őt napközben 
otthonától, legalább estére visszatér övéihez. Ha napközben 
szaktárgyad foglalt el, legalább estére térj otthonodba, 
saját lelkedbe. Saját lelked legyen szellemi életed közép¬ 
pontja. A csővezető tűzoltó tetszése szerint irányozza ide- 
oda a csövet, a hol épen a legnagyobb a tűz veszedelme. 
Te is irányítsd esténkint figyelmedet lelki életed minden 
pontjára, főképen oda, hol szenvedély-okozta tűz van kelet¬ 
kezőben. Eszmélj, adj magadnak számot arról, vájjon hit 
ész s akarat harmóniában van-e egymással, nincs-e ezen 
utóbbin igazítani való. E ponton remekel az ember amúgy 
igazában. Az akarat fegyelmezése a tudományok tudománya, 
a bölcseség netovábbja. Szent igaz, hogy e tudománynyal 
ritkán lehet brillírozni, de az is igaz, hogy ezen fordul 
meg az ember értéke s a győzelmek, melyeket az ember 
szive kamrájában csupán a mindentudó Isten szeme lát¬ 
tára vívott ki, a legszebb győzelmek. 

A ki helyesen tud akarni, nemcsak bölcs, de igazi hős 
is, kinek hősiességét még az Isten is elismeréssel hono¬ 
rálja. Ha valóban a bölcs ember nevére méltó az állam¬ 
férfi, ki nagy országot okosan tud kormányozni, sokkal 
inkább érdemli meg a bölcs ember nevét, ki lelke kis vilá¬ 
gában rendet tud tartani. 

Tévedne azonban, ki azt hinné, hogy máról-holnapra 
az akarat hősévé lehet. Ha a tudomány, az észbeli művelt¬ 
ség megszerzésében szorgalom, igyekezet, gyakorlat szük¬ 
séges, még inkább szükséges mindez az akarat műveltsé¬ 
gének eléréséhez. A legfőbb tényező azonban mégis a gya¬ 
korlat. A keresztény ember nem esztétikus, hanem gyakorló 
művész. 

Mi az akarás ? Működő energia. A helyes akaráshoz az 
erőműködés folytonossága is szükséges kellék. 

Mi hajtja a vasúti mozdonyt? A gőz feszítő ereje. 
Meddig kell a feszítőerőnek működnie, hogy a mozdony 
haladhasson? A nyomásnak, mely a kerekeket mozgásba 
hozza, minduntalan ismétlődnie kell, különben a mozdony 
megáll. A helyes akaráshoz nem elég, hogy az akarat neki 
lendüljön. Ez csak a kezdek Az akarat energiájának foly¬ 
ton újabb s újabb lökéseket kell kifejtenie, míg csak a 
cselekedet végre nincs hajtva, különben az akarat meg¬ 
feneklik s a cselekedet jó szándék, jó föltétel marad. 

Ez a gyenge emberek általános nyavalyája, hogy a jó 
föltételnél tovább nem érnek. Megteszik az akarásban az 
első lépést, aztán megállnak, mintha már ezen első lépés¬ 
től holtra fáradtak volna. A pokol útja tudvalévőén ilyen jó 
föltételekkel van kikövezve. 

Az akarat gyakorlására nem kell külön hely, külön 
idő, az akaratot mindenütt s mindenkor lehet gyakorolni. 
A figyelem valamely tárgyra az akarat pompás gyakorlata. 
Egy előadás figyelmes meghallgatása, egy könyv figyelmes 
végigolvasása, valamely kérdés figyelmes tanulmányozása 
abban áll, hogy az észt ismételve kényszerítjük, hogy bizo¬ 
nyos pontra nézzen. Mihelyt abban marad az akarat erőleszí- 
tése, az ész csapongni kezd s beáll a szórakozottság. Az 
állandó figyelem olyan tárgyra, mely érzelmi világunkat 
nem ragadja magával — a mely tárgy érzelmekből nem 
kap segítséget — már fegyelmezett akaratra mutat. Lélek¬ 
tani, törvény, hogy áz akarat az érzéki természettel szem¬ 
ben mutathatja meg legjobban, mire képes. 

Mikor reggel fölébredsz, a test kívánsága: no még egy 
félórát, még egy órácskát! A szoba hideg, az ágy pompá¬ 
san meleg. Itt remekelhet az akarat. Talpra, mondja az 
akarat, eleget pihentél! A pihent állat mindig veszedelmes. 
A felülés, a kilépés az ágyból, az öltözködés, a test ellen¬ 
kezése daczára, diadalmas hőssé teszi az akaratot. 

A napi munkához kell látni. Az idő borongós, a test 
nyomott hangulatban van. Semmi kedved sincs a munká¬ 
hoz. Ha mégis befogod lelkedet a munkába a test kedvet¬ 
lensége s ellenkezése daczára, megint csak győzelmet arat¬ 
tál az akarásban. Az első negyedóra kínnal, erőlködéssel 


jár, aztán megjő a lendület, melyet, még a győzelem tudata 
is erősít s megy a munka, mint a karikacsapás. 

Elérkezik a szükséges napi séta ideje. Kinézesz az 
ablakon s ime, az időjárás nem csalogató. Eső esik, szél 
fúj. A test ösztönszerűen ellenkezik. Még az észt is segít¬ 
ségül hívja: meghűlsz stb. Ha akaratod gyenge, szépen 
otthon maradsz; ha megembereled magadat s mégis sétára 
mégysz, győztél. Egyben rájösz, hogy az idő mindig csú¬ 
nyábbnak látszik a szobában, mint a milyen a valóságban. 

A szükségletek fedezése után marad még pár koronád 
havi pénzedből. A test nógat: most van alkalmad ezen 
vagy azon színházi darab megnézésére. Lelkednek ellenben 
könyvre volna kedve, mely nemrég jelent meg s hasznot 
igér lelkednek. Ha lemondasz a szórakozásról s lelked 
javára döntesz, megint csak győzelmet arattál. 

Vasárnap van, templomba kellene menned. A szép idő 
sétára csalogat. Tested bölcselőnek csap föl: nem kapsz 
ülőhelyet a templomban, állnod kell. Ha ismerős lát, bigott¬ 
nak tart stb. Itt az alkalom megmutatnod, ki nálad az úr: 
a kényes érzéki természet-e, vagy a királyi akarat. 

Elérkezik a húsvéti idő. Lelked azt mondja: a testet 
mindennap megmosod, meg ruhádat is kikeféled, tisztíts 
meg engem is a bűnbánat fürdőjében. A test azonban 
okoskodik: hová menjek ? nem tudom, hol találok papot. 
Tán sokáig kell várakoznom, tán gúnyolni is fognak jóbará¬ 
taim, hisz a világ úgy tesz, mintha a bűnbánat valami 
megszégyenítő dolog volna stb. Mi fog benned felülkere- 
hedni? Ha az érzéki természet ellen döntesz, Viktóriát 
kiálthatsz. De nem folytatom a példázást, nehogy unal¬ 
massá legyek. Az alkalmat az akarat gyakorlására nem kell 
keresve keresned, megjő az magától minden áldott napon 
s héten. Csak ragadd meg az alkalmat, győzd le magad¬ 
ban az érzéki, vagy bűnre hajló embert s idővel akaratod 
úrrá lesz, szabad, büszke úrrá. 

A tiszta élet ellen irányuló kisértések untig elég alkal¬ 
mat adnak az akarat gyakorlására. Egy napon is nem egy, 
de tíz oldalról is rád tör a kisértés. A mai világ csupa 
kisértésre van berendezve. 

A lelked műhelyében végzett munka, elméd s akara¬ 
tod rnívelése az élet igazi napszáma. A hivatal, a kenyér¬ 


kereseti munka ezzel szemben csak alárendelt, másod¬ 
rendű munka. Hogy e fenséges életmunkához buzdítsad 
magadat, olvass mennél több életrajzot kiváló férfiakról 
nagy nőkről. Ily módon az érzelem világa is segítségére 
siet akaratodnak s ez hajtó víz lelked malmára. Sajnos, 
irodalmunk e tekintetben még nagyon szegény; pedig a 
magyar történelemben elég kiváló férfi s asszony akad, 
kik a belső ember művelésében mintaképül szolgálhatnak. 
Ha magadból harmonikus, erkölcsös embert neveltél, meg¬ 
tetted kötelességed Istened s önmagad iránt. Ám az ember 
nem él remete életet; mindenki társadalomban él, mely 
az ember mindenfajta szükségleteit kielégíti; azért az em¬ 
bernek a társadalommal szemben is vannak kötelességei, 
más szóval minden embernek valamely hivatalt kell a tár¬ 
sadalomban betöltenie. 

Sok emberre a szükség diktálja a hivatást, azt a mun¬ 
kát kell magára vállalnia, melyre a körülmények kényszerí¬ 
tik. Mások oly előnyös anyagi helyzetben vannak, hogy 
szabadon választhatják meg hivatásukat. Ha a szabadsá¬ 
gukkal úgy élnek, hogy nem választanak semmiféle hiva¬ 
tást, akkor visszaélnek előnyös helyzetükkel. Hiába mond¬ 
ják az ilyenek: nem szorulok rá, hogy munkakört, hivatást 
válasszak, vagyonom kamataiból is úri módon élhetek. 
Csupán élvező osztálynak nincs létjogosultsága a társa¬ 
dalomban. Ép úgy mint a fa, a társadalom is élőszerve¬ 
zet. A száraz falevél lehull a fáról, a száraz gályát lefű¬ 
részeljük, mert semmi munkát nem végeznek, a fának 
hasznot nem hoznak: a nem munkás, here embereket is 
ki kellene vetni a társadalomból. Nem igaz a költő szava: 
fruges consumere nati, a csupán élvező embernek nincs 
helye a világban. A többszörös milliomosnak is dolgoznia 
kell, ha nem akar ingyenélő naplopó lenni az Isten sze¬ 
mében. Isteni törvény alól: «Arczod verejtékében eszed 
kenyeredet®, nincs kivétel. Ha valaki maga nem szorul 
munkájának gyümölcsére, dolgozzék mások javára. Ha nem 
teszi, még a betevő falatot sem érdemli meg. Régen meg 
vagyon írva: «A ki nem dolgozik, ne is egyék.»* 

* Félreértés kikerülése czéljából megjegyzem, hogy a ki nagy 
kiterjedésű uradalmát bölcsen maga kormányozza, igen szép hivatást 

tölt he. 

Az embernek dolgoznia kell, de emberi s keresztény 
módon. A ki csupán azért dolgozik, hogy fizikai szükség¬ 
leteit fedezze, az nem dolgozik emberi módon. 

A ló is abrak fejében húzza a szekeret. 

A társadalom egy nagy élő szervezet, melynek millió 
s miiló tagja s ezer szükséglete van s a társadalom minden 
egyes tagjának a munkája szükséges és hasznos az egész 
társadalom boldogulására; az utczaseprő munkás munkája 
azért megbecsülendő ép úgy, mint az ország sorsát intéző 
miniszteré, bár munkájuk nem egyenértékű. A ki valamely 
hivatást választott, tekintse helyét olyan pozicziónak, melyre 
az isteni Gondviselés helyezte, gondolja: Isten akarata, 
hogy ilyen, vagy amolyan munkával keressem meg ke¬ 
nyeremet s járuljak hozzá a társadalom boldogulásához s 
akkor emberi s keresztény módon dolgozik. Csakis az érti föl 
egész valójában a munkát, ki azt isteni napszámnak tekinti. 

A színpadon nem mindig nagy urat, vagy királyt játszó 
színész aratja a legtöbb tapsot. Sokszor épen az a szinész 
aratja a legszebb diadalt, a ki parasztot játszik, mert jól 
adja szerepét. Az élet színpadán is nem azon fordul meg 
a dolog,* hogy micsoda az ember szerepe, hanem azon, 
hogy miképen adja szerepét. Tűvel, kalapácscsal, vagy az 
eke szarvával ép úgy meg lehet szolgálni a mennyországot, 
mint királyi pálczával. 

A rendszeres munka az, a miből elégedettség s bol¬ 
dogság fakad. Ez ad komoly irányt az embernek, tartalmat 
az életnek. Az az igazi nemesi levél, melyet saját munkád¬ 
dal írsz magadnak. Az élvezetek rabja csak fogyaszt, a 
dolgozó ember teremt. Az élvező .lehet gőgös, hogy neki 
olyanra is telik, mire másnak hiába fáj a foga, a dolgozó- 
ember öntudatos, abban a büszke tudatban él, hogy nem 
szorul másra, hanem a maga emberségéből él. Maga ez a 
tudat megbecsülhetetlen belső támasztékot, erősséget ad 
a jellemnek. De a rendszeres munka egyben az egészség¬ 
nek is az alapja. Az élvező ember eltompítja nemesebb 
részét, utoljára még az élvezni tudást is elveszti, a dol¬ 
gozót nemesíti a munka s a jól végzett munkából oly 
elégedettség fakad számára, mely felülmúl minden érzéki 
élvezetet. Munka után édes a nyugalom. De a munkának 
még egyéb szerepe is van az élet háztartásában. A komoly 

foglalkozás elvonja az embert a nemtelen dolgoktól, a 
bűntől, a szorgalmasan tanuló ifjúság nem ér rá bűnös 
élvezetek hajhászására. A köznép fia nem vétkezik hétköz¬ 
ben, mert nincs rá érkezése. A legtöbb bűn. iszákosság, 
verekedés stb. épen a nyugalom idején történik. 

A szorgalmasan munkálkodó ember nem ismeri a 
belső ürességet, unalmat s kevesebb hajlandósága is van 
a rosszra. Régi igazság, hogy: otium est pulvinar diaboli, 
a tunyaság az ördög vánkosa. A renyhe tétlenség poshadt 
talaján a bűnnek mindenféle baezillusa megterem. 

Évezredek tapasztalata, hogy a testiség a foglalkozás 
nélkül való lelkeket ejti hatalmába. A franczia közmondás 
is azt tartja: «Az ördögnek van rá gondja, hogy dolgot 
adjon azoknak, a kiknek nincsen®. 

Mikor a lélek komoly munkában foglalatoskodik, nem 
tud a kisértés hozzáférkőzni, a munka leköti a figyelmet s 
így hiába legyeskedik a lélek körül a kisértés. 

Szent Jeromos a zsidó nyelv megtanulására fogta 
magát s megszabadult a testiség kísértéseitől. Henye életet 
élni s Istentől oltalmat várni a kisértések ellen, valódi Isten- 
kisértés. A vakácziói pihenés csak úgy lesz rád nézve vesze¬ 
delem nélkül, ha akkor is komoly munkát adsz lelkednek. 

Hazám ifjúsága! Munka, rendszeres komoly munka 
legyen az ideálod. Munka teszi nagygyá az embert s a 
nemzetet. Az a legjobb hazafi, ki legtöbbet dolgozik nemes 
szándékkal hazája javára. A komoly munka egyben a leg¬ 
jobb óvószer a testiség rothasztó bűnei ellen. 

De ne feledd a nagy igazságot: a hivatás munkája 
a kis pénz az örökkévalóság szempontjából, önnevelésed 
a nagy pénz, melynek értéke megmarad örökké. Az a pap, 
ki mások üdvösségét munkálja s önmaga lelkét elhanya¬ 
golja, rossz pap. Bármi nagyot is művelsz a világban, ön¬ 
magadat nem szabad elvesztened, különben semmi em¬ 
ber vagy. 


29. Okos életmód. 

Mennél czivilizáltabbak a népek, annál inkább vétkez¬ 
nek az okos életmód ellen s a túlírnom czivilizáczió vége 
a pusztulás. Mint a láz oda tartozik a sorvadáshoz, a raf- 


finált életmóddal rendszerint együtt jár a testiség bűne 
minden fajta kiadásban s a maga részéröl is rajta van, 
hogy a túlczivilizált népek mennél előbb dicstelen sírjukba 
dőljenek, melyből számukra nincs feltámadás. 

Az ember azt hinné, hogy a felvilágosodás s hala¬ 
dás jegyében élő nemzetek a lehető legokosabb módon élnek 
s okos életmódra nevelik az ifjúságot Pedig a dolog nincs 
így. A mai úri osztály életmódja épen ellenkezője az okos 
életmódnak. 

E fejezet czime: okos életmód. Mi van benne V Orvosi 
nyelven azt mondják: dietetikai szabályok. Nehogy valaki 
idegen térre való kalandozásnak tartsa idevágó fejtegeté¬ 
seimet, röviden meg kell magyaráznom, miért térek ki az 
egészségügy terére. 

A testi egészség s a tiszta élet között nagyon szoros 
az összefüggés. A tiszta élet egyben az egészséges élet, a 
tisztátalan élet meg maga a betegség. De megfordítva is 
érvényesül a hatás: az egészséges életmód a tiszta élet¬ 
nek a legkedvezőbb talaja, az okos, egészséges életmód 
szabályainak lábbal tiprása meg könnyen a tiszta erkölcs¬ 
nek is romlását okozza. Ezért azt mondom: ha tisztán 
akarsz élni, tartsd meg az egészséges életmód szabályait. 
Ha lábbal tiprod az egészségügyi szabályokat, tönkre teszed 
idegrendszeredet, vagy legalább szükség nélkül izgatod s 
így tömérdek kisértésnek útját egyengeted. 

A művelt körökben már a csecsemők ellen is tömér¬ 
dek egészségügyi bűnt követnek el. Az anyai kényelem- 
szeretet sokszor megfosztja a gyermeket attól, mit maga 
az Isten rendelt a gyermek számára, az anyatejtől. E helyett 
a szegény csecsemő dajkatejet kap, mely rá nézve néha 
igazi vérmérgezés, mert hisz a dajka a legtöbbször bűnös 
élettel lett anyává, vagy pedig tehéntejet kap a gyermek, 
mely sohasem pótolja teljesen az anyatejet. Másrészt az 
anyai majomszeretet kávéval, teával, hússal tömi a szegény 
gyermeket, sőt még szeszszel is mérgezi vérét, hadd él¬ 
vezzen ő is szegényke. Ha az ördög írná elő az úri osz¬ 
tályok életrendjét a gyermekek megromlására, ő se tudna 
külömb dolgokat ajánlani. Az izgató étel-ital túlhevíti a 
gyermekek amúgy is' pezsgő vérét s így pompásan elő¬ 
készíti őket a vétkezésre. Ha még hozzájárul aztán a túl- 

meleg ruha, ágy, a szabadban való játék hiánya, meg a sok 
ülés az iskolában, akkor teljes az üdvösség ellenségének 
az öröme; az ilyen elnevelt, elpuhított gyermek majdnem 
matematikai biztossággal belekerül a testiség mocsarába. 

Igaz, hogy könyvemet nem elemi iskolásoknak szán¬ 
tam, hanem a serdülő ifjúságnak; de a serdülő ifjú is 
gyermek volt s könnyen meglehet, hogy nevelése a fen¬ 
tebb leírt elpuhítás volt, akkor meg szükséges, hogy az 
ifjú az elpuhítás ellen a küzdelmet felvegye, az elnevelés 
utóbajait kiheverje. 

Mi legyen az ifjúság étele-itala? 

Sokszor az ifjúságnak nincs beleszólása e kérdésbe, 
de máskor mégis tőle is függ, hogy mit egyék-igyék. Tej, 
kenyér, hús, (de nem kövér) gyümölcs, zöldség mindenféle 
kiadásban, ez az egészséges étel gyermeknek, ifjúságnak s 
felnőtt embereknek. Úri körökben divatos előítélet, hogy a 
sör táplál. Ha valaki csupán sörből akarna megélni, tudod-e, 
mennyit kellene napjában a barna folyadékból beszednie? 
Épenséggel csak 24 litert, vagyis majdnem félakót. Lám, 
ennyire táplál a sör. A kávé, tea magában semmiféle táp¬ 
láló erővel sem bír. 

Payot azt mondja a francziákról: «A vagyonos osztály 
legtöbb tagja az emésztés munkája által szerzett erők 
legnagyobb részét az emésztésre fordítja», egyben hozzá 
teszi: «Nem világos-e, hogy azok az emberek, a kik túlsá¬ 
gosan sokat esznek, csupán állatok, arra a dísztelen szerepre 
utalva, hogy emésztőcsatornájuk szolgái legyenek?)) 

A mi a franczia úri osztályra illik, kétszeresen igaz a 
magyar vagyonos osztályra nézve, hisz a magyar konyhá¬ 
nak világhíre van s a magyar étvágy legyőzi a legtöbb 
művelt európai nép evőképességét. Nemcsak túlsók húst 
fogyasztunk — mindennap legalább is három fogást — 
de a tetejébe még túlzsírosan s túlfűszerezve is élvezzük 
a húst. A favágó, vagy kubikos, ki erős izommunkát végez, 
még csak győzné valahogy az ilyen táplálkozást, a szel¬ 
lemi munkás azonban okvetetlenül megsínyli; az orvosi 
tudomány pedig megállapítja, hogy a bő táptálkozás izgatja 
az ösztönt, viszont a mértékletes élet gyengíti a testiségre 
való hajlamot. A böjtnek nemcsak erkölcsi haszna van, 
hanem az egészséges életmódnak is kelléke. 

Kétszeresen veszedelmes a túlbő táplálkozás, ha ülő 
életmóddal jár együtt. Az ülő foglalkozás egymagában is 
izgatja az ösztönt, gyengíti az idegeket, ha aztán még sok 
húsfogyasztással jár együtt, az ilyen életmód tömérdek 
izgalomnak s kisértésnek a forrása. 

A modern iskola roppantul vétkezik az okos életmód 
ellen azzal, hogy az ifjúságot túlsók ülésre kárhoztatja. 
Naponként 6 órát ülni és figyelni, ez lélektani abszurdum, 
bűn a természet ellen. A túlságos sok ülés, vértódulást. 
okoz az altestben, elgyengíti az idegeket s így utat készít 
a testiségnek. 

Italul legjobb az Istenadta víz. Boldog az az ifjú s 
leány, ki tizenhatéves koráig a szeszt meg se szagolta. 
Az egész fizikai világban a tiszta erkölcsnek nincs na¬ 
gyobb ellensége a szesznél. 

Bacohusz a bor istene, de Bacchusz nyomában min¬ 
dig ott jár Vénusz, a testiség istennője. Régi s igaz mon¬ 
dás: Sine Baccho friget Venus, alkohol s testiség édes 
testvérek. A bűnházba a korcsmán át vezet az út. 

Szent Jeromos azt mondja, szinte lehetetlen, hogy 
tiszta életű iszákos ember található legyen. A bor, sör, 
pálinka, likőr forradalmat csinál az egész testben: alapo¬ 
san befűt a vérnek, felkavarja, felizgatja az idegrendszert, 
feltüzeli a képzeletet, elhomályosítja az észt, gyengíti a 
szeméremérzetet, ilyenkor aztán csak kis szikra kell, csak 
gyenge kisértés s megvan az erkölcs bukása. 

Lehet, hogy egyik-másik olvasóm azt gondolja: ez 
nem nekem szól, még soha életemben sem voltam részeg. 
Szívesen elhiszem, hogy igazad van. De azért ne gondold, 
hogy neked nincs szükséged vigyázásra. Nem egyszer, de 
számtalanszor megtörtént, hogy ifjak vendégségek alkal¬ 
mával szinte kényszerültek szeszt inni s nem is részeged- 
tek le, csak úgy becsíptek kissé, olyan kis spiczczet kap¬ 
tak s beleestek a testiség bűnébe. Szesz élvezete nélkül 
könnyen legyőzték volna a ki sértést, a feltüzelt vér azon¬ 
ban romlásba vitte őket. 

Nagyon természetes, hogy a ki jó mélyen néz az üveg 
vagy kancsó fenekére, még nagyobb veszedelemnek teszi 
ki magát. Egy híres idegorvosnál olvasom: az ilyen ember¬ 
ben előtérbe nyomul az állat, megfeledkezik az udvarias- 

Ságról a nőkkel szemben, esetlenül s durván üirtel, er¬ 
kölcsi fölfogása, önmagának s környezetének megbecsü¬ 
lése mintegy megsemmisül, bestialitásra hajlik. Az erkölcs¬ 
ellenes kihágások 75—80 százalékát jészegek követik el. 
200 nemi bajban szenvedő közül 75 részeg állapotban 
szerezte baját. Egyszóval a szesz egy időre mintegy kivégzi 
az embert s állati vágyak lesznek úrrá az ember fölött. 
A prostituczió lélekkufárjai is a szesz segítségével szokták 
áldozataikat megfogni, a lerészegített szerencsétlen leány 
nem tudja, mit cselekszik. Mikor aztán észre tér, rend¬ 
szerint már be van hálózva s szégyenében ott marad, a 
hová került. De mások kezében*is a szesz a kerítés eszköze. 
Ha az úgynevezett jó pajtások nem tudnak valakit levenni 
a lábáról, azon mesterkednek, hogy kiszemelt áldozatukat 
valamikép leitassák. Ha ez sikerült nekik, rendszerint az 
ördögi terv második része is sikerül, a testiségre való el¬ 
csábítás. Ismét az említett idegorvosnál olvasom: a részeg 
társaság tagjai vagy egyenkint lesznek az utczai pillék 
áldozatai, vagy testületileg keresik föl a bűnházat s lesz¬ 
nek tömegesen a fertőzés áldozatai. Azért hát ifjú barátom, 
nyisd meg a szemedet, jól nézd meg, kit tisztelsz meg 
barátságoddal. Ha egy fiatalember részegségével, a csábítás 
sikereivel dicsekszik, jobban kerüld, mint a megtestesült 
gonosz szellemet. Az ilyen nyomorult alakok henczegő 
fölényét vesd meg. Ilyenektől dicséretet aratni a becsületes 
ifjúra nézve a legnagyobb szégyen. Bárki is legyen az, ki 
azon ügyeskedik, hogy téged leitasson, tartsd ellenséged¬ 
nek, mert romlásodat akarja. Hány fiatalember keservesen 
megsiratta már józan állapotában, a mit részegen cseleke¬ 
dett! Balekfogásnak felülni, ugyan melyik ifjúnak lehet az 
ambicziója? Abban mutass virtust, hogy belőled senki fia 
sem csinál bolondot. 

Lerészegedni, nos ezt a leghitványabb ember is meg 
tudja cselekedni. De soha le nem részegedni, ez csak fér¬ 
fiútól telik. A ki pedig nem bírható arra, hogy Bacchusznak 
hozzon áldozatot, az Vénusznak sem fog meghódolni. Ha 
valaki gyenge legény az önuralom dolgában s egyszer- 
másszor azt tapasztalta, hogy a szesz erősebb, mint ő 
akkor legjobban teszi, ha egyáltalán nem kel bírókra a szesz¬ 
szel. Bikával csak az menjen birkózni, ki le is gyűri a bikát. 

Szuszai A. : A tiszta életről. 

Ha, valakinek vérszegénység, vagy gyomorbaj miatt 
kell bort innia, igyék óbort vízzel keverve. Ez mértékkel 
élvezve, nem izgatja az idegrendszert. Az újbor, ásványvíz 
épúgy izgat, mint a bors, paprika, sok só. Alkohol s testi¬ 
ség, e kettő az emberiség legnagyobb ellensége. A teljes 
anyagi s erkölcsi züllésbe ez a két ellenség viszi az embert. 
Ha az alkohol- s testiség-okozta romlástól valaki megmen¬ 
tené az emberiséget, a nyomor s szenvedés kilencztized 
részétől szabadítaná meg az embereket. Az emberek rend¬ 
szerint nagy barátjai a nagy ebédeknek s nagy vacsorák¬ 
nak, egyszóval a nagy lakomáknak. Mi több, a lakomákat 
úgy rendezik, mintha ez a lakmározás valami kiváló, majd¬ 
nem hősi dolog volna. Valójában a lakmározó ember a 
legkisebb ember. Szinte elképzelni sem lehet, hogy a nap¬ 
nap mellett dúslakodó ember nagy, nemes ezélokért, lel¬ 
kesedni s cselekedni tudjon. Ellenkezőleg, a dús lakoma 
izgalomba hozza az állati természetet, éhessé teszi a béte 
humaine-t s gyakorta a lakoma után a fekete leves, a 
Vénusznak való áldozat. A mértékletesség ételben, italban 
nemcsak az egészségnek, de a tiszta életnek is követel¬ 
ménye. Jó ebéd, jó vacsora után kétszeres vigyázatra van 
szükséged.* 


* Az alkohol nemcsak annak méreg, a ki issza, hanem az 
utódokat is megmérgezi. 1900-ban Svájczban 9000 idióta, hülye volt. 
Bezzola kimutatta, hogy a legtöbb hülyének a fogantatása a szüret 
után való időben s farsangkor történt, a mikor az emberek a leg¬ 
több szeszt fogyasztják. A ki részeg állapotban él házasjogával, bűn¬ 
tényt követ el gyermekei ellen; megmérgezett sejtből szerencsétlen 
gyermek származik. A dolog ugyanis ekként áll: mikor valaki szeszt 
iszik, a fejében érzi a hatását. De tévedés volna azt hinni, hogy a 
szesz csupán az agyvelőbe került. A szesz a legrövidebb idő alatt, 
a vérkeringés révén, a test minden részébe kerül. A fejben csak 
azért érezzük meg, mert az agy velő a legérzékenyebb szerv. Akár 
szokásos alkoholikus emberről van szó, akár pedig olyanról, ki csak 
ad hoc élvezett szeszt, szervezete tele van szeszszel s a szaporodási 
sejtek is meg vannak mérgezve benne. A gyermek javának szem¬ 
pontjából a lakodalmi hosszú s mértéktelen vendégeskedést is el 
kell Ítélni, úgy szintén a divatos nászutazást. Ilyen nászút sok izga¬ 
lommal jár. Maga a vasúton való utazás is izgató. Aztán utazás 
közben szinte elmaradhatatlanok az izgató italok. Nem csoda aztán, 
hogy az «élvezetes» nászutazás árát az első gyermek fizeti meg 
életével vagy legalább egészségével. Itt is érvényesül az isteni bün¬ 
tető törvény: megbüntetem az apák bűneit harmad- s negyediziglen. 

A tiszta életnek ellensége az elpuhító ágy. E pontban 
a gondos szülők már a kis gyermek ellen vétenek. Fölül 
meleg dunna, alul meleg dunna, mindenünnen meleg dunna, 
jó, hogy még az arczára nem kap a szegény kicsike mele¬ 
gítő ruhát s az eredmény: elpuhultság, gyengeség a beteg¬ 
ségekkel szemben. Vétket követ a fiatalság saját egészsége 
ellen, ha dunnán alszik, dunnával takarózik. 

Ez az elpuhítás melegágya. 

De nemcsak egészségellenes az ilyen túlmeleg ágy, 
hanem egyben egyenes kisértés a testiségre. A nagy meleg 
főleg a gerinczvelőt izgatja s a gerinczvelő révén a nemi 
részeket, melyeknek idegcsomói a gerinczvelőben vannak. 
Azért az ilyen ágy kész veszedelem. 

Ha valakinek nem telik lószőrmatraczra, aludjék szal¬ 
mán, de semmi szin alatt puha derékaljon. Takaróul hasz¬ 
náljon pokróczot, vagy paplant. 

Az ágygyal kapcsolatban szót kell ejtenem az alvásról 
is. Az álom és pedig a nyugodt álom fötényezője az egész¬ 
ségnek. Jó álomhoz fáradtság kell, a gyomornak meg nem 
terhelése s jó ágy, minőt az imént ajánlottam. A fejlődő 
ifjú testnek 8—9 órai álom szükséges. De kilencz órán 
túl ágyban heverni szerfölött veszedelmes. Az ébredés után 
nyomban kelj föl. Az ébren való lieverés az ágyban az 
ördög párnáján való heverés. Payot azt mondja: «Mint 
kivétel nélkül való szabályt állíthatjuk föl, hogy minden 
ifjú, a ki fölébredés után sokáig marad az ágyban, ellen- 

Ha az ember tudni akarja, vájjon egy község lakói az ördög tejével 
élnek-e, még csak a korcsmába sem kell elfáradnia, a házakba 
sem kell bekopogtatnia, csak az iskolába kell ellátogatnia s a szegény 
gyermekek arczárói leolvashatók a szülők bűnei: sápadt, vérszegény 
arczuk, buta nézésük iszonyú vádat emel a szülők ellen. Ha tehet¬ 
ném, az Ítélet angyalának harsonájával dörögném minden szülőnek 
a fülébe : iszákos, vagy részeg szülőtől szerencsétlen gyermek szár¬ 
mazik s ilyen szerencsétlen gyermek vádlóként fog egykoron Isten 
előtt ellened föllépni. Ha mulatni akarsz, tedd saját kontódra, de ne 
vétkezzél gyermeked terhére. 

Ha egy törvényszéki biró részegen jelennék meg oly bírói 
tárgyaláson, hol életről s halálról van szó, ez világra szóló botrány 
volna s az emberek megfoghatatlannak tartanák, hogy részeg ember 
akar embertársa élete vagy halála fölött ítélni. Mit mondjunk akkor 
olyan emberről, ki részegen él házasjogával, mikor saját magzatának 
sorsa dől el ? ... 

állhatatlanul titkos bűnbe esik. Mondd meg nekem, hány 
órakor kelsz föl s én megmondom vétkes vagy-e ?» 

Erkölcsi s egészségügyi okokból ajánlom, feküdjél a 
jobb oldalra. Ha a tested kívánja, álmodban is balra for¬ 
dulsz. De sohase feküdjél háton. A háton való fekvésben 
a gerinczvelő vészthozó izgalma áll be. 

Átokszerű a mai úri világ fölfogása, hogy a testi 
munka nem való művelt ember számára. Ez az ostoba 
babona vonja el az ifjúságot az ipari foglalkozástól, mintha 
bizony a tanult iparos nem volna külömb úr, mint a hiva¬ 
talnok. A babonás félelem a testi munkától kárhoztatja a 
serdülő leányokat vészthozó, semmittevő életre. 

Sohasem szabad felednünk, hogy az ember testből és 
lélekből áll s a test elhanyagolása szörnyen megboszulja 
magát. A lélek tanulás s ön megtagadás által nevelődik, a 
test izommunka által lesz erőssé és egészségessé. Már 
1789-ben mutatott rá a híres Lavoisier, hogy az izom- 
munkát végző ember háromszor annyi okszigént fogyaszt, 
mint az ülő életmódot folytató, vagy szellemi munkát végző 
ember. Mivel pedig az éleny a test éltető eleme, világos, 
hogy az izommunka kitűnő eszköze a virágzó egészségnek. 
Az izommunka annál is inkább szükséges a mai túltáplál- 
kozásban Szenvedő úri világnak, hogy a fölösleges anyagok 
a testben elégjenek. A testi munka, mozgás ugyanaz a 
belső szervezetre, a mi a mosakodás, a külső tisztaságra 
nézve, az egyik is, a másik is purgál, tisztít s javít. 

Ha okosan akarsz élni, kövesd e szabályt: a testet 
akár testi munkával, akár sporttal, játékkal, vagy sétával 
mindennap ki kell fárasztani. Ha máskép nem megy a 
dolog, hát szobában való tornászással könyörülj testeden. 
A testnek ez a mindennapi kifárasztása oly szükséges az 
embernek, mint a halnak az úszás, vagy a madárnak a 
repülés. Igaz, a szellemi munka is kifárasztja a testet, főleg 
az idegrendszer középpontját, az agyvelőt; de ez a ki- 
fárasztás nem az egészségnek a tényezője. Ha csupán a 
szellemi munka fárasztja ki a testet nap-nap mellett, bizo¬ 
nyos idő múlva okvetetlenül bekövetkezik a test hanyatlása. 
A sok szellemi munka, a test elhanyagolásával, a Lipót- 
mezőrc juttatja az embert. Nem egy ifjú, leány ment már 
tönkre azért, mert a testet elhanyagolta. Az ambiczió arra 


sarkalta őket, hogy az érettségi, a képesítő mennél fénye¬ 
sebb legyen. Éjjel-nappal tanultak, jóformán még az evés¬ 
ről is megfeledkeztek s mikor kezükben volt a fényes 
bizonyítvány, rommá lettek. Egy-két évi sorvadás után a 
halál karjába dőltek. 

Az ilyen életmód sok üléssel jár s ez mindenkor 
veszedelmes az erkölcsi életre. 

Még egyszer mondom: a testet mindennap ki kell 
fárasztani. Csak a túlzástól kell óvakodni. Az egészséges 
fáradtság jó étvágyat csinál, pompás álmot hoz s a nyugodt, 
mély álom az erkölcsnek is védőpajzsa. Ez a mindennapi 
fáradtság egészségügyi szempontból többet ér a patika 
összes csöppjeinél s piluláinál. Ha így élsz, munkabíró, 
egészséges tested lesz, idegbaj sem fog kínozni. A test 
elhanyagolása mindig kisebb-nagyobb idegbajjal jár. A bete¬ 
ges idegrendszer pedig többé-kevésbbé a testiség bűneire 
hajlik. Mens sana in corpore sano. Mily sokszor hallja ezt 
az ifjúság s mégis mily kevesen törődnek vele! Csak egész¬ 
séges testben lakik munkabíró egészséges lélek; hozzá¬ 
teszem még, hogy az egészséges test hatalmas segédje a 
léleknek a testiség bűnei ellen való küzdelemben. 

Ugyan micsoda ellenállás várható pl. egy leánytól, ki 
ostoba elneveléssel annyira jutott, hogy a sík sétatéren 
való félórai séta, a keztyű föl- s lehúzása, a napernyő 
czipelése holtra fárasztja? Az ilyen gyenge teremtésnek 
mindig baja van idegeivel s a kicsike kisértés rá nézve 
óriási veszedelem. Ez nem élet, hanem nyomorúság. S hány 
oly nyomorultat produkál a modern «művelt» életmód? 

Mozgás, ez legyen az ifjúság jelszava. Újabb időben, 
mintha derengene, megszaporították a testgyakorlatra szánt 
órákat. Följegyzésre méltónak tartom, hogy mielőtt Csáky, 
a volt közoktatásügyi miniszter a testgyakorlatok fontossá¬ 
gát fölértette, a jezsuita gimnáziumokban már rég meg¬ 
voltak a nyílt s fedett torna- s játszóhelyek. Csak kis jó¬ 
akarat kellett volna s a többi iskolák is tanulhattak volna 
a jezsuitáktól. 

Mozgás kell az egészséghez s erkölcsös élethez. Azért 
használd föl a 10 perczeket az iskolában. Ilyenkor le¬ 
kuporodva magolni bűn az egészség ellen. Használd föl a 
tornaórákat. De itt is okosság s mérséklet ajánlatos. Az 

országos tornaversenyeket szerencsétlen gondolatnak tartom. 
Az ifjúság tömeges összecsődítése nagyobb városokban 
mindig veszedelmes. Könnyen megesik ilyenkor, hogy az 
ifjú hősök aranyéremmel és sáros lélekkel térnek haza. 
Hiába mondja valaki: ott vannak a tanárok, az ifjúság föl¬ 
ügyelet alatt áll. Igaz, de ilyenkor nem olyan nehéz a 
nagy városban a fölügyelet alól kibújni. Az országos torna¬ 
versenyekről már furcsa hírek keltek szárnyra. Már a régi 
görögök versenyeit is csúf dolgok szennyezték be. 

Azután az ilyen versenyek a túlzás forrásai. Az egyik 
intézet túl akar tenni a másikon s az ifjúság akkora ambi- 
czióval fekszik neki a szertornázasnak, mintha egvtől-egyig 
a komédiás-mesterséget akarnák kenyérkeresetükké tenni. 
Az atlétaság nem lehet az ifjúság vágya. Nagyon helyesen 
írja a franczia Payot, hogy ebben nem szabad az ango¬ 
lokat utánozni, nem szabad az izomerőt összetéveszteni 
az egészséggel. Az átlagos izomerővel biró embernek vas¬ 
egészsége lehet, viszont a rengeteg izomerővel rendelkező 
ember beteg lehet; tényleg az atlétaság előbb-utóbb szív¬ 
bajjal jár. A túlzás mindenben ártalmas. Aztán a kultúra 
harczait nem izomerővel vívják meg, sőt a csatákat sem 
az atlétaerő dönti el. A modern katonánál is többet ér 
az edzettség s ügyes szellemi vezetés, mint a testi erő. 

A szertornázás szerény véleményem szerint egyáltalán 
nem sokat ér. A nyújtón való gyakorlatok vértódulást okoz¬ 
nak az altestben. A rúdon való mászás is veszedelmes. 
A szertornázás minden előnyét egyesítik a játékok, külö¬ 
nösen a labdajáték, a nélkül, hogy a szertornázás vesze¬ 
delmeivel járnának. 

Hogy miről volna jó a leányok szertornázása, észszel 
fölérni nem tudom. A leányok nyilvános tornavizsgálata 
pedig egyenest a jóizlés arczulcsapása A czopf mindenütt 
rosszul fest, de kétszeresen csúnyát mutat a nevelés terén. 
A szabad természetbe való kirándulás, labdajáték, korcso¬ 
lyázás többet ér minden szertornázásnál. 

Többet ér egy félórai métázás minden szergyakorlat¬ 
nál. A tüdő, szív, minden belső szerv hatványozott műkö¬ 
dést fejt ki futás közben; a kéz, a láb hajlékonyságot s erői 
kap, a szemmérték szintén erősödik, a kedély felvidul, a 
kollegiális érzés gyarapodik. Ha meglett emberek is labda¬ 

játékban fognak a szellem számára felfrissítést keresni, 
akkor okosság fog az életmódban uralkodni. 

A korcsolyázás egyike a legegészségesebb testgyakor¬ 
latoknak. Mindenkinek ajánlatos. A kerékpár csak is ifjak¬ 
nak való s itt is óvakodni kell a hősieskedéstől. Az eve¬ 
zés, csónakázás hasonlóan egészséges testgyakorlat, ha nem 
atlétaság a czélja, mert akkor túlzásokkal jár. 

A lovaglás mind a két nemre erkölcsi veszedelemmel 
jár. Itt az elővigyázat nagyon becses portéka. 

Ha kedves olvasóm, napközben sem izommunkát nem 
végeztél, sem játékkal nem üdítetted fel testedet, lelkedet, 
este felé okvetetlenül tégy nagyobb sétát lehetőleg partnak, 
hegynek fel, hogy egész szervezetedet kiszellőztessed, vére¬ 
det megritkítsad. A jó vér sok kisértéstől menti meg az 
embert. 

Csak arra ügyelj, hogy megizzadva le ne ülj, ez min¬ 
dig meghűlést jelent. 

Űjabb időben vakáczióban újmódi sportembereket látunk, 
utazó diákokat. 

Szivesen elismerem, hogy jókora vállalkozási kedv 
lakozik amaz ifjúban, ki pár koronával a zsebében, nekivág 
az országnak. Azt is megengedem, hogy kalandozásaiban 
sokat lát, hall, tapasztal. De arról is meg vagyok győződve, 
hogy e tapasztalatok nem mindig előnyösek. Az utazó diák 
közeli ismeretségbe lép a korcsmával s a korcsma még 
sohasem volt a tiszta erkölcs iskolája. Nemcsak legdrágább 
kincsét, ártatlanságát, de szintén becses egészségét is elve¬ 
szítheti az útban. Egy hires idegorvosnál olvasom, hogy a 
németországi kellnerleányok között minden második vene- 
rikus bajban szenved. Azt hiszem, a vendéglői szobaleá¬ 
nyok közt még rosszabbak az állapotok. 

Kéziratom revíziója alkalmával újságolta egy lap, hogy 
a közoktatásügyi minisztérium eltiltotta a diákok kalando 
zásait. Helyes. 

A fizikai tisztaság nemcsak jelképe, de maga is egyik 
tényezője az erkölcsi tisztaságnak. Azért nagyon ajánlom 
az időnkinti fürdőzést. De ne készíts magadnak a tiszta¬ 
ság eszközéből veszedelmet az erkölcsi tisztaság számára. 

A rosszhirű fürdőt jobban kerüld, mint a pestisfész¬ 
ket, Aztán ne ülj túlmeleg fürdőbe, mely idegrendszeredet 

izgalomba hozza s így erős kisértésbe visz téged. A fürdő 
lehetőleg rövid mosakodás legyen, azért is, mert a hosszú 
meleg fürdő a testet elpuhítja, náthássá teszi. Mindenkinek 
ajánlom, hogy a fürdőben fékezze kíváncsiságát, gondoljon 
a mindentudó Istenre s legalább rövid fohászszal kérje 
Isten oltalmát. Ne bizd el magad, az ember gyarló. 

A hideg, szabadban való fürdőzés edző, erősítő, ha 
az ember okosan fürdik, t. i. mozogva s rövid ideig. 

A testi tisztaság elhanyagolásából bőrbaj támad, mely 
viszketegséggel jár, néha szinte elviselhetetlen viszketéssel. 
S ez az erkölcsi tisztaságra is veszedelmet hozhat. Meg¬ 
jegyzem, hogy a viszketés eltávolítása, megszüntetése sza¬ 
bad, ha az ember ezenkívül semmi egyebet nem keres. 

A nagyfokú viszketés megszüntetésére hideg, eczetes 
vízbe mártott ruhát ajánlok. Ez sikerrel jár, ha a bőrbaj 
nem nagyfokú. Ez utóbbi esetben már bórakszos vizes 
borogatás szükséges. (Egy liter vízre 1—2 gramm bóraksz.) 
Minden esetben azonban fel kell kelteni a jó szándékot: 
Uram, Istenem, te tudod, hogy semmi bűnös élvezetet sem 
keresek. 


3G. A bűnösök fejezete. 

A tiszta élet szempontjából az embereket három nagy 
osztályba sorozhatjuk. Az első osztályba azok a szeren¬ 
csések tartoznak, kik makula nélkül őrizték meg állapot¬ 
beli tisztaságukat, a mennyiben a tisztaság ragyogó erényét 
sem gondolattal, sem kívánsággal, sem cselekedettel, sem 
más módon súlyosan meg nem sértették. 

Ha te kedves olvasóm, ezek közé tartozol, fogadd 
hódoló tiszteletem kifejezését! Fia nem is vagy egész szent, 
legalább megvan benned az anyag a szent emberhez. 
Miként az egészséges emberből jó iparos, hivatalnok, tudós 
válhatik, te belőled is komoly munkával igaz, szent ember 
lehet. Azaz most is fél szent vagy. Meglehet, hogy az isteni 
képmás benned még nem bír művészi vonásokkal, de a 
művészi remekmű körvonalai kivehetők lelkeden. Bár tud¬ 
nád s megbecsülnéd gazdag voltodat s ezentúl is két szem¬ 
mel vigyáznál nagy kincsedre! 

A harmadik osztályba azokat sorozom, kik az Isten 

hatodik parancsolatját lábbal tapodták, vétkeztek, a múlt¬ 
ban, vétkeznek a jelenben s vétkezni fognak a jövőben s 
hozzá jól érzik magukat a bűn mocsarában, mint a béka 
a pocsolyában. 

Mit mondjak ezeknek? Ezeknek biz én semmit sem 
mondok, a mint bizonyos röfögő állatoknak sem szoktam 
prédikálni. Ezekben a test egészen elnyomta a lelket, azaz 
úgy élnek, mintha nem is volna lelkűk. Már pedig «anima- 
lis homo non percipit ea, quae Spiritus Dei sunt». 

A test szenvedélyeihez kötött állati ember nem érti a 
lelki dolgokat. Az ilyenek állapota majdnem reménytelen. 
Lelkipásztori gyakorlatomból tudom, mit jelent az, ha egy 
beteg, ki éveken át nagy fájdalmakat szenvedett, egyszerre 
egészen jól érzi magát, bár sebei be nem gyógyultak. Ez 
az üszkösödés állapota, melyre feltétlenül s rövidesen a 
halál következik. Ilyen állapotban vannak a tesfiség rabjai, 
kik jól érzik magukat szennyükben. Míg a lelkiismeret bán¬ 
totta őket, még volt remény megtérésükre, most már nincs 
remény számukra, ha csak az isteni irgalom csodát nem 
művel velük. Ha ilyen bűnös olvassa könyvemet, legalább 
csekélységre kérem: Mondj naponként egy, egyetlenegy 
Üdvözlégyet a tisztaság Anyjához. FIátha ez a legszen¬ 
tebb emberi lélek még kikönyörgi számodra szent Fiánál 
a lelki csodát... Emberileg szólva, nyugodt megátalkodott- 
ságodban veszve vagy. De az a jóságos mennyei Anya ott 
állott a keresztfa tövében, látta, érezte, mily drágán vál¬ 
totta meg szerelmes szent Fia a bűnös emberiséget, hátha 
a fájdalmas anyai szív, mely minden szívnél jobban tud 
szeretni, még rajtad is könyörül... 

Fiát a második osztályba kik tartoznak? Bűnösök, kik 
vétkeztek, tán sokat vétkeztek, de bűneiktől mint szörnyű 
tehertől, szabadulni szeretnének. Ezeknek azt mondom: ne 
essetek kétségbe, ha bűneitek száma még oly nagy is 
volna. 

Emlékszel-e még a szegény Jób históriájára. Biz ez 
szomorú egy történet volt. Előkelő volt, gazdag és hatal¬ 
mas volt, mint egy kis király. De ha valaki, úgy Jób tapasz¬ 
talhatta, hogy Fortuna szeszélyes asszonyság. Szinte példátlan 
Jób esése a szerencse s jólét magaslatáról a szerencsét¬ 
lenségnek s nyomornak mélységes mélyére. 


Egymásután elveszti vagyonát, dúsgazdag nábobból 
szegény koldussá lesz. A legtragikusabb módon, épen víg 
lakoma közt, elveszti összes gyermekeit. Mi veszteni valója 
maradt még? Volt még egy kincse, melyről a legtöbb 
ember csak akkor vesz tudomást, mikor már elvesztette : 
megmaradt még egészsége. Ezt is elveszti Jób. Iszonyú 
betegsége a szemétdombra juttatja. A szemétdombon ülő 
s cseréppel a férgeket sebeiről vakaró Jób az emberi nyo¬ 
mornak a képe. Végső nyomorúság, emberi segítség s 
vigasztalás nélkül — ez Jób. Még barátai s felesége is 
elfordulnak tőle. Ö maga is undorodik magától. 

Nekem úgy látszik, hogy a nyomorúságban levő Jób 
a bűnös képe. 

Míg nem ismerted a bűnt, előkelő és gazdag voltál. 
Maga a felséges Isten gyermekévé fogadott. Istennek gyer¬ 
meke! Van-e ennél nagyobb méltóság? Éveken át a kegye¬ 
lem állapotában éltél. Kis és nagy jócselekedeteid kincset 
tettek ki, mennyországot érő kincset. Szóval dúsgazdag 
voltál. A testiség bűne megfosztott téged az Isten gyerme¬ 
kének méltóságától, elrabolta érdemeid kincsét, A ki a 
hűtlenség, a hazaárulás rettentő bűnébe esett, semmi jutal¬ 
mát sem várhatja előbbi, még oly nagy hazafias érdemeinek. 
Mikor a bűn karjaiba dobtad magad, hátat fordítottál Iste¬ 
nednek, hűtlenné lettél legfőbb Uradhoz s ezzel eldobtad 
magadtól jámbor életednek minden érdemét. Egyetlenegy 
halálos seb is elég a meghalásra. Te rajtad tán nem egy, 
nem tíz, nem száz, de annyi halálos seb van, hogy magad 
sem tudod számukat. Halálra, sebzett szerencsétlen áldozat 
vagy, igazi Jób, de nem ártatlanul szenvedő Jób. Arábia nagy 
szenvedőjének iszonyatos nyomora közt is maradt egy 
vigasztalása: ártatlanul szenvedek, Isten csak próbára 
leszi türelmemet. De neked nincs ily vigasztalásod. Te 
hazudnál, ha azt mondanád: ártatlanul szenvedek, hisz 
magad akartad a bűnt, mely nyomorúságba döntött. Magad 
vagy oka, hogy a keresztségben nyert krisztusi szentséget, 
a megszentelő malasztot eltékozoltad, magad vagy oka, 
hogy Isten haragjának gyermeke vagy. Magad tetted po¬ 
csékká egészségedet, becsületedet Isten s ember előtt. Most 
kifosztottan, sebektől borítva ott ülsz bűneid szemétdombján ; 
magad is undorodol magadtól. Van-e még remény számodra ? 


Szinte ujjongani szeretnék, hogy a krisztusi hit oly 
kedvező válaszra jogosít fel: van, igenis van remény szá¬ 
modra. 

A szakértő a sárban heverő drága gyöngy értékét is 
felismeri. A mennyei szakértő a bűn szennyje alatt is fel¬ 
ismeri saját teremtő művészetének remekét, lelkedet, me¬ 
lyen egykoron Krisztus drága vére csillogott. Isten nem 
Ítél az‘ emberek kurta eszével, hanem saját nagysága 
szerint. 

Isten nagy, minden tekintetben nagy. Végtelen hatal¬ 
mában, végtelen bölcseségében s végtelen irgalmában is. 
Irgalma végtelen voltát azonban csak bűpössel, nagy bű¬ 
nössel szemben mutathatja meg. Az Isten végtelen irgal¬ 
mába vessed reményed horgonyát. 

Ez az irgalom birta rá az Istent, hogy már az ószö¬ 
vetségben megüzente prófétája által a világnak: «Nem 
akarom a bűnös halálát, kárhozatát». A kurta eszíi ember, 
ki Isten végtelen nagyságát fölérteni nem tudja, valamikor 
kételkedhetett azon, vájjon a bűnös, ki ezerszer lábbal 
tapodta Isten törvényét, számíthat-e még irgalomra. Ma ez 
a kételkedés lehetetlen. 

Mióta az isteni irgalomról azt a bizonyítványt írta a 
szeretet apostola a Szentírásba: «Ügy szerette Isten a vilá¬ 
got, hogy egyszülött Fiát adta érte», azóta az embernek 
nincs joga a kételkedésre. Ha bűneid még oly sötétek, még 
oly nagyok, Isten irgalma nagyobb bűneidnél. 

Voltál-e már nagypénteken a templomban? 

A nagypéntek a bűnösök nagy napja s egyben Istennek 
nagy napja. A nagypéntek hozta össze Istent a bűnös embe¬ 
riséggel. Nagypénteken a pap kezébe veszi a keresztet, a 
nép felé fordul s három ízben, mindig jobban és jobban 
emelkedő hangon énekli az emberek leikébe: «Ecce lig- 
num crucis, in quo salus mundi pependit... íme a kereszt 
fája, melyen a világ üdvössége függött!» Hordd egy rakásra 
az összes drámai erőt, melyet emberi elme, emberi szív 
kigondolt, ehhez fogható drámai jelenet nem leszen belőle. 
Itt maga Isten játszotta a drámát, melynek emléke a nagy¬ 
pénteki jelenet s játszotta úgy, hogy ég és föld megmozdul 
a drámai erő hatása alatt. Az Isten irgalomra, a föld 
bűnöse bánatra indul e jelenetre. 


300 


íme, ez az oka, hogy Krisztus egyháza mindenhová 
oda viszi a feszületet, a meghaló Krisztus képét: a tem¬ 
plomba, a temetőbe, a hegyek tetejére, az utak szélére. 
Minden egyes feszület egy-egy prédikáczió, melyet az is 
megért, ki egy betűt sem ismer, minden egyes feszület azt 
hirdeti: ember, eszmélj, nézd, úgy szerette, oly végtelenül 
szerette Isten a világot, hogy egyszülött Fiát adta érte. 
A feszület magának az Istennek a prédikácziója a bűnös 
emberiséghez. 

Megérted-e ezt az isteni prédikácziót ? Avagy gondo¬ 
lat s érzés nélkül mégy el a feszület mellett? Hallod-e, hát 
kicsoda voltaképen az, ki nagypénteken a keresztfán függött ? 
Vájjon Istened idegen lehet-e rád nézve? Mondhatod-e, 
mi közöm saját Istenemhez? Mondhatod-e, mi közöm az 
emberré lett Isten-fiának halálához ? Ha őszinte, ha becsü¬ 
letes akarsz lenni, ezt nem mondhatod. Tudod-e, miért 
szenvedett s halt meg Krisztus a keresztfán? Vájjon a- 
zsidók voltak-e Krisztus igazi gyilkosai? Hátha neked is 
részed van a rettentő Istengyilkosságban ?! Micsoda teher 
lehet az emberre ártatlan ember halálának tudatát szivé¬ 
ben viselni! Hát még a gondolat: te is oka vagy Krisztus 
halálának ?! 

A spanyol hős, a világhírű Cid korában történt, a mit 
elmondani akarok. Századokon át tartott a harcz a keresz¬ 
tény spanyolok s a mohamedán mórok közt. E harczbari 
történt esetünk. 

Egy nap megint feltűntek a martalócz mór csapatok 
egy spanyol lovag vára körül. A lovag kemény parancso¬ 
laton adott övéinek: senki se mozduljon a várból, kinek 
kedves az élete. S a vár lakóinak volt is eszük, hogy a 
biztos védelmet adó várból ki ne menjenek. Csak egynek 
nem volt kedvére a parancsolat, a lovag kisebbik fiának. 
Egy nap vadászatra szottyant kedve s szép csendben kiosont 
a várból, hogy a közel fekvő erdőben vadászszenvedélyé¬ 
nek hódoljon. A mint a lovag fia távozásáról értesült, rögtön 
kiadta a rendeletet, hogy nagyobbik fia. fegyveres csapat 
élén keresésére induljon. Alig ért ki a csapat a várból, 
segélykiáltásokat hallanak. Egy csapat mór körülfogta az 
ifjút. Felismerték benne a lovag fiát s elhatározták, hogy 
akár élve, akar halva hatalmukba kerítik. 


301 


Számításukat keresztül húzta a lovag nagyobbik fiának 
megjelenése. A mórok fogukat csikorgatva visszavonultak 
a túlerő elől. Visszavonulásukban azonban egy mór harczos 
megfordult s jól czélzott lövéssel szivén találta nyilával a 
lovag nagyobbik fiát. 

A kisebbik fiú nemsokára ép bőrrel jött vissza az atyai 
várba. Pár perez múlva azonban bátyját átlőtt szívvel, 
holtan hozták haza. 

Ugyan mit érezhetett ez az ifjú holt. bátyja láttára? 
Vájjon megnyugtathatta-e lelkiismeretét ilyetén vigasztalás¬ 
sal: én ártatlan vagyok bátyám halálában. Nem én öltem 
meg, a mórok gyilkosai? Nem jutott-e eszébe, hogy enge¬ 
detlensége volt bátyja halálának az oka? 

Ha te, kedves olvasóm, rátekintesz a feszületre, mond- 
hatod-e, mi közöm hozzá? Mondhatod-e, én nem vagyok 
Krisztus gyilkosa? Szent igaz, hogy te nem fogtál szeget, 
kalapácsot, hogy Krisztust keresztre szegezzed. Az is igaz, 
hogy nem te ragadtál lándzsát, hogy Jézus oldalát, szivét 
átdöfjed. Még csak nem is buzdítottad a zsidókat, meg Pilá¬ 
tust : feszítsd meg, feszítsd inog! S mégis a haldokló 
Krisztus képe rettentő vádat emel ellened. Az a tátongó 
seb Krisztus oldalán olyan, mint a nyitott száj. Ez a tátongó 
seb azt mondja a szemedbe: ezt te tetted! Te vagy oka 
iszonyú szenvedéseimneksmeggyalázó halálomnak! Bűneid¬ 
del lábbal tapodtad mennyei Atyám parancsolatait. A te 
engedetlenséged hozott le engem a mennyország biztos 
várából. A te bűneid kergettek engem a halálba. A zsidók 
soha egy újjal nem nyúlhattak volna hozzám, ha te s bűnös 
embertársaid bűnei nem lettek volna!... Mondd, tudsz-e 
szenvedő Krisztusod e vádjától menekülni ?... Hiába eről- 
ködöl, a mi igaz, örökké igaz marad. Az elvakult zsidók 
csak . eszköz voltak, Krisztus szenvedésének igaz oka a bűn, 
a te bűnöd is. 

Mire szánod el hát magadat? 

A fiatalság nem nagy barátja a jó tanácsoknak. Sok¬ 
szor a sok jó tanács csak arra való, hogy a fiatalság ne 
kövesse. Reményiem, ez egyszer nem úgy járok a jó tanács¬ 
csal, melyet neked kedves olvasóm, adni akarok. A te bőröd¬ 
ről, a te lelkedről van szó. Ha meg akarod menteni egyet¬ 
len, drága lelkedet, menj, kérlek, hallgass szentmisét. 




Ha élő hit van telkedben, akkor tudod, hogy a szent¬ 
misében az első nagypénteki véres dráma újul meg és pedig 
teljes valósággal újul meg. Ugyanaz a Krisztus, ki érted 
vérét ontotta a Kálvárián, mutatja be érted kiontott vérét 
mennyei Atyjának minden szentmisében. Az Úrfelmutatás.* 
isteni pillanatában csoda történik. A mint egykoron a Szent¬ 
lélek ereje által az Isten Fia emberi természetet öltött 
magára, a szentmisében ugyanazon Szentlélek ereje által 
a kenyér s bor Krisztus testévé-vérévé leszen. A pap csak 
olyan eszközféle, szolga ilyenkor, az Űr, a működő s cse¬ 
lekvő a Szentlélek által működő Krisztus. Ö az igazi pap, 
az ő áldozata a szentmise. 

Ha buzgó szívvel vagy jelen a szentmisén, ez a szent, 
nagy áldozat a te áldozatoddá is leszen. Úrfelmutatáskor 
az" Űr Jézus ott mutogatja mennyei Atyjának szent sebeit, 
mintha csak mondaná: nézd Atyám, ezért a bűnösért is 
ontottam véremet, ki itt oltárom előtt térdel. Irgalmazz hát 
neki, add meg neki az igazi bűnbánatnak lélekmentő ke¬ 
gyelmét! S Krisztus e könyörgése mindenható erővel markol 
a mennyei Atya szivébe. Nem tudja szent Fia könyörgését 
elutasítani s a mennyei Atya irgalomra indul s megadja 
neked a legnagyobb kegyelmet, melynél nagyobbat maga 
az Isten is bajosan adhat, megadja neked az igaz bűnbánat 
kegyelmét. 

Érted-e már, miért könyörög az egyház mindenkor ily 
szavakkal: Per Dominum nostrum Jesum Christum... a 
mi Urunk, Jézus Krisztus által? Csatlakozol-e te e könyör¬ 
géshez, megfogadod-e tanácsomat? 

Ha hatalmas, befolyásos emberektől kívánnak valamit 
az emberek, kilesik az alkalmas pillanatot, mikor a hatal¬ 
mas úr jó kedvében vanf s ilyenkor a siker reményében 
állanak elő kérelmükkel. Bár az Úristenhez mindenkor nyitva 
áll az út, legtanácsosabb mégis a szentmise alatt és pedig 
Úrfel mutatáskor az Úrhoz fordulni, mikor ott van az oltáron 
szent Fiának teste-vére a kenyér s bor szine alatt. Temér¬ 
dek tapasztalat igazolja, hogy az Isten ilyenkor, ha szabad 
így szólanom, adakozó kedvében van. 

Ilyenkor kedves olvasóm, nem imádkozol magadban, 
hanem Krisztus egyesíti mindenható könyörgését imád¬ 
ságoddal. 

Ha mennyei jelenés adná tudomásodra: bízzál ember, 
holnap a mennyország királynéja, az Úr összes angyalai s 
szentjei Isten trónja elé járulnak, hogy érted egyesült erő¬ 
vel könyörögjenek, az ilyen jelenés nagy bizalmat öntene 
lelkedbe, szinte bizonyosra vennéd, hogy ügyedben meg¬ 
hallgatásra találsz. A szent misében isteni Üdvözítőd maga 
jár közben éretted s ez több, százszorta a több szűz Mária 
s minden szentek s angyalok könyörgésénél. S Krisztusod 
soha szívesebben nem könyörül, mint mikor drága vérével 
megváltott lélek megmentéséről van szó. 

Krisztus a lelkek orvosa, nélküle a bűnös nem bol¬ 
dogul. Az ember kiszúrhatja szemét, öngyilkossággal eldob¬ 
hatja magától életét. Gondolod-e, hogy a maga emberségé¬ 
ből ismét egészségessé teheti a kisziírt szemet, újra életet 
önthet a megmerevült tagokba? Ha bűnös vagy, senki és 
semmi sem segít rajtad, mint Krisztusod kegyelme. Ismé¬ 
telve kérdem: mit fogsz hát tenni? Lehet, hogy bűneid 
száma nagyobb, mint a mennyi hajszál van a fejeden. 
Bűneid sokasága azonban ne ejtsen kétségbe. Az orvosi 
tudomány gyógyíthatatlan betegségeket ismer, Krisztusod 
nem ismer gyógyíthatlan betegséget. Az ő patikájában 
minden betegségre van gyógyító ír. Csak akarnod kell s 
lelked orvosa meggyógyítja sebes, meggyötrött lelkedet. 
Hogyan gyógyulhatsz ? Elmondom a következő fejezetben. 


31. Tisztító- és óvószer. 

A megismerésnek legeslegfőbb tárgya az Isten; felette 
álló dolgot még elgondolni sem tudunk. Hát Isten után mi 
lehet a legfontosabb, a leghasznosabb s legérdekesebb? 
Én azt tartom: Isten után jó magam vagyok a legérdeke¬ 
sebb tárgy a megismerésre. S ép úgy, mint jó magamra, 
másra nézve is az «én» a legfontosabb a világon. 

A görög népnek nem utolsója volt az, ki a delfi-i jós 
szentélyre ráíratta: yvtölh gí auxóv, ismerd meg tenmagadat. 
Az Isten s önmagunk ismerete a legnagyobb bölcseség, 
melyet semmiféle, még oly vakítóan ragyogó tudomány sem 
pótolhat. 

S csodálatos! tömérdek ember fél az Isten s önmaga 

megismerésétől. Miért? Mert ez az ismeret rengeteg prak¬ 
tikus következményekkel jár az emberre nézve. Nem ritkán 
akadnak emberek, kik nem mernek tükörbe nézni, nehogy 
az első ősz hajat, az első ránczot arczukon, vagy kiállott 
betegség nyomait meglássák. Ép úgy sokan nem mernek 
belsejékbe nézni, mert undorodniok kellene önmagoktól. 
Azért inkább behunyják szemüket, hogy a belső rothadást, 
szennyet ne lássák. így esik meg, hogy az ember mindent 
ismer a mikroskóp állataitól az égitestekig, csak önmaga 
marad rejtély maga előtt. Ha már most bejárod a föld 
összes főiskoláit, ha átkutatod a könyvtárak összes szellemi 
kincseit, biztosíthatlak, jobb eszközt, jobb utat- módot az 
Önismeretre nem fogsz találni a krisztusi gyónásnál. 

Bűnbánatra csakis a bölcseség kapuján átjut az ember. 
A ki bűnbánatot akar tartani, annak ismernie kell az Istent 
s az ő törvényeit, annak be kell néznie saját belsejébe, 
fel kell kutatnia'lelkének minden zegét-zugát, nemcsak 
cselekedeteit, mulasztásait, szavait, gondolatait, de a lelki 
életnek legtitkosabb redőit is fel kell lebbentenie, a kíván¬ 
ságokig s legrejtettebb szándékig is elő kell nyomulnia. 
Mikor aztán kívül-belül ismeri önmagát, élete minden rész¬ 
letét össze kell mérnie az Isten törvényeivel, akkor tudja 
aztán, mi egyezik, mi nem egyezik Isten akaratával, mi 
helyes, jó, mi helytelen bűnös életében. Mondhat nekem 
bárki bármit is, előttem a bűnbánó keresztények bölcsek 
gyülekezete. A gyónásra készülő napszámos külömb dolgot 
művel, mint az egyetemi tanár tíz kötetes állat- vagy növény¬ 
tanával. A megtérés mindig kettőn fordul meg, a bűnösön 
s az Istenem. Figyelmeztetlek, hogy az Istenben soha sincs 
hiba. Ha a bűnös egy lépést tesz feléje, Isten száz lépéssel 
közeledék a bűnöshöz. Csak benned ne legyen hiba. 

Hívd mindenekelőtt Istent segítségül a megtérés nagy 
munkájához. Szent Ágoston szerint a megtérés külömb dolog, 
mint egy halott feltámasztása. Ily nagy munkához okvetet- 
lenül isteni segítség szükséges. Istennek megvilágosító ma- 
lasztja úgy hat rád, mint a villamos fényszóró. Vedd sorra 
aztán cselekedeteidet, mulasztásaidat, a szavakat, a gondo¬ 
latokat, kívánságokat s mérd össze Isten tíz parancsolat¬ 
jával. Mikor a hatodik parancsolathoz érsz, vigyázz, ne 
időzzél a bűn képeinél. Ez még a bűnbánatkor is vesze¬ 


delmes dolog. Mikor egy-egy bűnt konstatálsz, legjobb, ha 
mindjárt bánatot is keltesz magadban. 

Ilyen munkára természetesen csendes hely szükséges. 

Mikor elkészültél lelkiismereted megvizsgálásával s 
bűneid megbánásával, nézz megfelelő lclkiatya után. 

A pap a maga emberségéből sem kis, sem nagy bűnt 
nem bocsáthat meg. Minden hatalma Krisztustól vagyon, 
csakis mint Krisztus szolgája bír bűnbocsátó hatalommal. 
Azért akár tudós, akár kevésbbé tudós a pap, akár szent, 
akár bűnös, feloldozása egyformán érvényes rád nézve, ha 
a magad részéről nincs hiba a bűnbánatban. De a pap 
nemcsak bíró a gyónásban, de lelki orvos is. S a tudomány 
nem minden papban egyforma. A mint súlyos testi bajban 
az emberek kiváló orvosokhoz fordulnak, hacsak lehet híres 
specziálistát keresnek fel, te is keress tudós s jámbor papot. 
S ha ilyet találtál, maradj hű hozzá. Mennél jobban ismeri 
lelked dolgait, annál jobb rád nézve. A jó lelkiatya nagyon 
becses portéka, többet ér tíz híres háziorvosnál. 

A gyóntatószékbe két drága dolgot kell magaddal 
vinned: 1. jókora bánatot, 2. jó porczió őszinteséget. 

Beszéljünk először a bánatról. Bánat nélkül nincs bocsá¬ 
nat. Ez a bűnbánat elemi igazsága. Egyszerre nem lehetsz 
Isten ellensége meg barátja. Míg a bűnhöz ragaszkodói, 
Isten ellensége vagy. Ha elfordulsz a bűntől s Isten felé 
fordulsz, csakis így lehetsz Isten barátja. Bánat nélkül Isten 
mindenhatósága sem segíthet rajtad. Ha Isten bánat nélkül 
is osztogatna bocsánatot, önmagát tagadná meg. 

A bánat-keltésre legjobb eszköz az emlékezés a szen¬ 
vedő Krisztusra. «Ha felmagasztaltatom, mindeneket magam¬ 
hoz vonzok», mondotta maga az Úr, ki értünk a halálba 
ment. Gondold végig az Űr kínszenvedését a vérrel való 
verítékezéstől az Olajfák hegyén haláláig a Kálvárián. Nézz 
bármely tagjára, mind szenved. Nézz nyitott oldalsebén 
keresztül szerető szivébe s a kín tengerét látod. E kín¬ 
tenger legmélyebb pontját jelzi a felkiáltás: «Én Istenem, 
én Istenem, miért hagytál el engem ?» E perczben a hal¬ 
dokló Krisztus a pokol kínját ízlelte meg. Mi a pokol leg¬ 
nagyobb szenvedése? Az el hagyatottság Isten részéről. 
A hol Isten van, ott mennyország van. A pokol nem volna 
többé pokol, ha az elkárhozottak Istent láthatnák. Ezt a 

kínt is megkóstolta haldokló Krisztusod. Miért? Kiért? 
Érted, hogy téged megszabadítson az örök kíntól. Mondd 
meg hát szenvedő Megváltódnak, mondd a szemébe, vájjon 
szakítasz-e a bűnnel, mely őt a keresztre vitte. Ha nem 
szakítasz a bűnnel, hiába balt meg érted Üdvözítőd. Pedig 
ép ennek tudata, hogy sokakért hiába halt meg, volt a leg¬ 
keserűbb ürömcsepp szenvedései tengerében. Mély iszonya¬ 
tossággal szorongatta szerető szivét a gondolat: mindent 
megtettem, mindent feláldoztam, kiiszom a szenvedések 
kelyhét az utolsó cseppig s mégis sokakért hiába halok 
meg! Látom, hogy bűneikben halnak meg s rettentő szen¬ 
vedésem daczára elkárhoznak... 

Itt szeretettel figyelmeztetlek valamire. Az ember sohse 
tudhatja végét. Nem tudod, vájjon utolsó órádban lesz-e 
pap melletted, ki bűneidtől feloldozzon. Tudd meg hát, hogy 
a keresztből fakadó tökéletes bánat megmenti lelkedet ilyen 
szükség esetén. Fordulj lelkeddel Krisztushoz, ne félj, nem 
fog téged eltaszítani. • 

A kereszt tövéből lélekben ellátogathatsz az örök kín 
helyére. E kettő, Krisztus keresztje s a pokol kínja úgyis 
szorosan összefügg egymással. A kereszten is Isten, az 
igazságos Isten bünteti a bűnöst, a pokolban is Isten büntet. 
Ha nem tartasz igaz bűnbánatot, nincs részed Krisztus elég¬ 
tételében s magad rovod le bűneidet a pokolban. Súlyos 
bűnre csak e két elégtétel van: Krisztus keresztje, vagy 
a pokol kínja. Az egyik végtelen értékére, a másik végtelen 
időre nézve. 

Tudod-e, mi az elkárhozottak legnagyobb kínja? Minden¬ 
esetre bánthatja őket, hogy a bűn piszkos, múló öröméért, 
adták el örök üdvösségüket, bánthatja őket, hogy mások, 
kik nagyobb bűnösök voltak, mint ők, üdvözültek, mert 
idején magukba szálltak, szétszaggaták a bűn lánczait s 
Istenhez tértek, míg ők vakságukban megmaradtak a vészt 
hozó bűnben. De legjobban bánthatja az elkárhozottakat a 
gondolat, hogy az a jóságos Jézus; hiába halt meg értük. 
Ha megundorodva a bűntől, szent fogadást teszesz telked¬ 
ben: nem vétkezem többé, akkor ne félj, szived bánata s 
Krisztus vére egybeolvadva eltörlik bűnödet, ha ezer is 
volna vétkeid száma. 

A mint láthatod, a bánat nem érzetem, a bánat első 

sorban elhatározás: ott hagyni telked legnagyobb ellenségét, 
a bűnt. Hallottál-e már a gordiumi csomóról? Gordium 
kis-ázsiai városban bűvész-ügyességgel megkötött csomót 
őriztek. 

E csomóról mondta a jóslat: a ki feloldja, egész 
Ázsiát hatalmába ejti. Mikor Nagy Sándor hódító útjában 
Gordium városába ért, szintén megpróbálkozott a csomó 
feloldásával. A próba azonban sehogy sem akart sikerülni. 
Nagy Sándor azonban nem sokat ajlódott-bajlódott, kihúzta 
a kardját s ketté vágta a csomót — s tényleg elfoglalta az 
akkor ismert Ázsiát. 

Ha te igaz bünbánat útjára mégy, hogy telkedet s az 
örök üdvösség birodalmát meghódítsad, neked is Nagy 
Sándorként meg kell tenned a mestervágást: szakítanod 
kell a bűnnel. Ez a hősi elhatározás a kapu a telki győ¬ 
zelemhez. 

A mennyek országa nem a gyáva telkek találkozó- 
helye : violenti rapiunt illud. 

A bűnbánat második kelléke az őszinte vallomás. Mily 
sokan vannak, kiknek a Krisztus-szabta gyónás nem fér a 
fejükbe! Pedig mily természetes valami. 

Mi a bűn? Gyökerében kevély lázadás Istennel szem¬ 
ben. A bűnös, ha nem is szájjal, tettel azt mondja: nem 
hajlok meg törvényed előtt, saját kedvemet követem. A bűn¬ 
vallomás önmagunk megalázása, a kevély lázadás jóvátétele. 
Igaz, a mindentudó Isten szeme úgy is látja bűneinket, de 
mi nem akarjuk látni saját gonoszságunkat. Mihelyt elis¬ 
merjük, megbánjuk bűnünket, nyomban készek vagyunk a 
vallomásra saját testvérünk, a pap előtt, ki mint Krisztus 
szolgája s megbízottja hallgatja meg vallomásunkat, de úgy, 
hogy vallomásunk mindenkor, minden körülmények közt 
titok marad. 

Sajátságos, hogy bűnös, hűtelen papok, Judások mindig 
akadtak, a gyónás pecsétjét megtörő papok nem akadtak. 
Isten különös oltalma nyugszik a gyónás pecsétjén. 

A gyónás pecsétje roppantul megkönnyíti a bűnvallo¬ 
mást s mégis . . . fázunk a vallomástól. 

Ha egy gonosztevőről olvassuk, hogy a tanuk egész 
serege eskü alatt ellene vallott, a körülmények mind ellene 
tanúskodtak s ő még az akasztófa alatt, a halál pillanatá- 

bari is makacsul tagadott — a hideg fut végig a hátunkon 
s szivünkben nem tudjuk sajnálni. Ellenben ha halljuk, 
vagy Olvassuk, hogy ez vagy az a gonosztevő töredelmes 
vallomást tett, sírva bocsánatot kért az okozott botrányért, 
még a legnagyobb latort is megsajnáljuk s hajlandók vagyunk 
neki megbocsátani . . . s nekünk mégis oly nehezünkre 
esik a vallomás! 

Az engedetlen, rossz gyermektől minden szülő vallo¬ 
mást kíván, a biró is vallomást sürget, hogy ítélete erkölcsi 
ténykedés legyen . . . Belátjuk, hogy természetünkben rejlik 
a vallomás szükséges volta s mégis a lappangó gőg szi¬ 
vünkben tiltakozik a vallomás ellen. Nyomd el a gőgöt és 
semmi akadálya sincs a gyónásnak. 

Bár bánatunk s az őszinte bűnvallomásunkban rejlő 
elégtétel roppant csekély valami, mégis ha a feloldozás 
révén egyesül a krisztusi szentség erejével: a még oly bűnös 
lélek megszabadul a bűn terhétől s igaz szent lélekké le¬ 
szen. A bűnbánat szentsége Krisztus kegyelmének csatornája. 

Ha nagy gonddal megvizsgáltad lelki ismeretedet, ha 
igaz bánatban szent fogadást tettél, hogy szakítasz a bűn¬ 
nel, ha aztán őszintén feltárod lelked sebeit a Krisztus 
rendelte lelkiorvos, a pap előtt s ő feloldoz téged az Atyá¬ 
nak s Fiúnak s Szentléleknek nevében, ez annyi, mintha 
magának Krisztusnak szájából hallanád: menj békében, 
megbocsáttatnak a te bűneid. S ha még nem tudod, mi az 
édes béke, töredelmes s őszinte gyónás után megizleled, 
mily édes az Úr. Oly béke száll lelkedbe, mintha már is 
a mennyország édességébe kóstoltál volna. 

Ez a lelki tisztulás Krisztus reczeptje szerint. Ha meg 
akarsz gyógyulni, élj vele mennél előbb. 

Némelyek ugyan azt hiszik, hogy nekik nincs szük¬ 
ségük papra, hogy maguk is boldogulnak. Ezeknek csak 
annyit mondok: nem a bűnös dolga megszabni a bocsánat 
módját. Ha nem akarsz élni a krisztusi orvossággal, ám 
lássad, hogy boldogulsz. Kedvedért Isten alig fogja ledön¬ 
teni az üdvösség rendjét. A természetfeletti kegyelmi rend 
alapvonásaiban egyezik a természet rendjével. A mint a 
szülők révén kapjuk a természetes életet, Isten szolgái, a 
papok révén kapjuk a természetfeletti életet. Itt is érvé¬ 
nyesül a másodlagos okok törvénye. 

Nem Isten a bűnös, nem Isten szorul bocsánatra, 
hanem a bűnös s azért nem a bűnös, hanem Isten szabja 
meg a bocsánat feltételeit. Aztán a keresztény vallás nem 
a képzelet kedves szüleménye, nem érzelmi ömlengés, ha¬ 
nem erkölcsi életrend, mely az egész emberre ierjed ki. 
Erkölcsi életrend bíróság nélkül — kissé furcsa dolog volna. 
A mint van büntető bíróság, katonai, kereskedelmi törvény¬ 
szék, úgy lelki törvényszéknek is kell lennie. A krisztusi 
hit gyónás nélkül csonka alkotmány volna, a bűnbánat 
törvényszékén kell az erkölcsi renden esett csorbát helyre ütni. 

Mások ismét azt hiszik, hogy azért, mert többé nem 
vétkeznek, már rendben van a szénájuk. így nem egy akad, 
aki kedvére «élvezteifjúságát®,aztán «szolid» életet él, mert 
a házasság révébe evezett, vagy fél, hogy egészségét egészen 
tönkreteszi, többé nem vétkezik s azt hiszi, hogy immár 
minden rendjén van. De kérdem: ha ruhádon száz folt 
van s több foltot nem ejtesz rajta, az előbbi száz folt már 
eltűnt ruhádról? Azzal, hogy régi adósságaidhoz nem csi¬ 
nálsz új adósságot, már ki van egyenlítve régi tartozásod? 
A bűn mindaddig lelkeden szárad, míg igaz bűnbánattal 
meg nem tisztulsz. 

Az igaz bűnbánat a bűnös keresztsége: a lélek meg¬ 
tisztul a bűn szennyétől, a harmónia egyrészről Isten s 
ember közt, másrészről a lélek s a test közt ismét helyreáll. 
De valami még nagy munkát ad a bűnbánónak. 

Voltál-e már kedves olvasóm, súlyos betegségben ? 
Mikor elmúlt már súlyos bajod, mindjárt akkora erőben 
voltál-e, mint a betegség előtt? Szó sincs róla, nem egy 
csapásra, hanem csak lassankint tudtál erőre kapni. 

A bűnbánat után a fődolog a javulás s ez az egész 
bűnbánatnak legfőbb, de egyben legnehezebb része. A bűn 
szokása meggyöngíti az akaratot s bizony nem egyszer 
megesik, hogy a bűnös visszaesik a bűn sarába. Az isteni 
kegyelemnek különös csodája, ha a szokásos bűnös soha 
többé vissza nem esik bűnébe. Azért, ha a legjobb akarat, 
a legnagyobb vigyázat daczára is, vissza esnél bűnödbe, 
ne essél kétségbe. Kelj fel s küzdj tovább, míg Isten ke¬ 
gyelme és saját küzdelmed annyira meg nem erősít téged, 
hogy többé vissza nem esel bűnödbe. 

1400 körül élt Ázsiában Tamerlan, vagy Timurlenk 


kán. Kezdetben amolyan törzsfőféle kis király volt. De 
Tamerlan nagyratörö lelke ennyivel be nem érte, nagy s 
merész dolgokon jártatta eszét. Nagy Sándor példájára az 
egész világ ura akart lenni. Sereget gyűjtött s megkezdte 
hódításait mindjárt a legközelebbi szomszédjánál. Csakhogy 
mindjárt első vállalkozása balul ütött ki. Legyőzték, csapa¬ 
tait szétszórták, maga Tamerlan is csak nagy bajjal, futás¬ 
sal mentette meg életét. Szégyen s kétségbeesés marczan- 
golta keblét, hogy mindjárt első lépése alkalmával, melyet 
a világuralom felé akart tenni, ily kudarczot vallott. 

Futásában elfáradva, egy nap falomladék mellé húzó¬ 
dott, hogy magát kipihenje s erőt gyűjtsön a továbbfutásra. 
A mikor ott a fal tövében gubbasztott, tekintete hangyára 
esett. A hangya súlyos buzaszemet kapott fel s nekiindult 
a falnak. Szerencsésen fel is kapaszkodott a fal felső pere¬ 
méig. Itt azonban kiálló kő útját állotta. A hangya bátran 
nekiment, de — lezuhant a földre. Egy ideig kábultan 
feküdt a hangya, aztán megint felkapta a buzaszemet s 
másodszor is nekivágott a veszedelmes kapaszkodónak. 
A kritikus helyen megint csak lefordult a hangya. így ismét¬ 
lődött. a dolog tízszer, húszszor, negyvenszer. Tamerlan a 
keleti ember türelmével órákon át nézte a hangya eről¬ 
ködését. Szerfelett kíváncsi volt, mi lesz a dolog vége, 
vájjon sikerül-e a hangyának a fal tetejére kapaszkodni. Már 
negyvenkilenczszer bukott le a hangya. Végre mikor ötve¬ 
nedik Ízben indult a kiálló kőnek, szerencsésen átment az 
akadályon, felkerült a iái tetejére. 

Tamerlan nagy leczkét tanult a hangyától. Lelkében 
ilyetén gondolatok támadtak: lám ez a hangya hányszor 
bukott le, még sem állott el tervétől s kitartása utoljára 
is győzedelmeskedett. Te egyszer vesztettél csatát s máris 
kétségbe esel. Tanulj a hangyától bátorságot s kitartást! 

Tamerlan felkerekedett, új sereget gyűjtött s folytatta 
a küzdelmet merész álma megvalósításáért. Terve egész 
nagyságában ugyan nem sikerült, az egész világot le nem 
igázta, de majdnem két tuczat országnak az ura lett. 

Én is azt mondom neked kedves olvasóm: tanulj a 
hangyától s Tamerlantól! Te önmagadon, saját bűnös haj¬ 
lamodon akarsz győzelmet aratni. Te nem földi ország 
birtokáért, hanem szépséges mennyei birodalomért küzdesz. 

Ha küzdelmedben háromszor, tízszer is elbuknál, ne essél 
kétségbe. Kelj fel a bűn mocsarából s folytasd a harczot, 
míg a világ legszebb s legnagyobb győzelmét ki nem 
vívtad. E harczban úgy sincs más választásod, mint: aut 
vincere, aut móri — vagy győzedelmeskedel, vagy meg¬ 
halsz. Ha le nem győzöd testedet, a győztes bűn kárho¬ 
zatba dönt téged. Hogy javadra dőljön el a harcz, kerüld 
a bűn alkalmát. Vigyázz* szemedre, füledre, nyelvedre, fő¬ 
leg gondolataidra, mint a megtestesült gonoszt kerüld azt, 
ki bűnre vitt téged. De egyben gyakorold akaratodat. Vonj 
el magadtól megengedett élvezetet: ne igyál mértékkel sem 
szeszes italt, néha ne egyél kedves eledeledből, menj sétára 
csúnya időben is. Ilyetén gyakorlással megerősödik akara¬ 
tod s megkönnyíti győzelmedet. 

Főleg egyre kérlek, saját lelked üdvössége javára: 
fogadd meg, hogy minden visszaesés után legfeljebb egy 
héten belül gyónni mégy. Nem vagyok próféta, de azt 
bátran merem neked megjövendölni, ha főleg ez utóbbi 
orvossággal élsz, biztosan meggyógyulsz. A bűnbánat tisztít 
s egyben megóv a visszaeséstől. Isteni erő van a bűn¬ 
bánatban; magadra vess, ha nem élsz vele. 

Az emberek azért, hogy súlyos bajtól szabaduljanak, 
készek a világ végére is fürdőbe, vagy szanatóriumba menni. 
Én is ajánlok lelki szanatóriumot, legalább a fővárosiak 
számára. A férfiak számára VIII. kér., Mária-utcza 25. szám 
alatt, nők számára a Belvárosban, az angolkisasszonyoknál, 
meg a városligetben a Sacre-coeur-apáczáknál tartanak 
lelkigyakorlatokat. Ilyen lelki kúra biztosan segít. A nép¬ 
misszió szintén ilyen kúra nagyobb kivitelben. A ki részt 
vehet benne, nagy jót tesz lelkének. 

Igaz, a gyónás nem gyerekjáték. Az emberi gőgnek 
szörnyen fáj a megalázódás, a bűn beismerése és meg- 
vallása. Ámde a súlyos operáczió is fáj s az emberek 
mégis alávetik magukat súlyos betegségükben az operáczió- 
nak, mert egészséggel kecsegteti az embert. Miért húzó¬ 
dozol a lelki operácziótól, ha ily módon egyetlen halha¬ 
tatlan lelkedet megmentheted, szived békéjét visszaszerez¬ 
heted ? 

32. A tiszta élet kenyere. 

Norvégia sziklás partjai mellett történt. Rettentő vihar 
közepette küzködött egy hajó. A veszedelmet fokozták a 
lappangó szirtek s a közeli fjordok égbe meredező sziklái. 
A parton lakók korán észrevették a hajó veszedelmét, a 
szörnyű szélviharban azonban senki sem merészkedett csó¬ 
nakban a tengerre. Teljes nyolcz napig tartott, míg 
a vihar elült. A parti lakók ekkor csónakokra szálltak s a 
veszedelem színhelyére eveztek. A hajó szirtbe ütközött s 
törést szenvedett. Emberek megmentéséről szó sem volt. 
De mégis — egy kiálló sziklán embert pillantottak meg! 
Egy anya feküdt ott gyermekével. Az anya már halott volt, 
a gyermek azonban még élt. Ott feküdt anyja mellén s 
mohón szívta magába a sebből kiszivárgó vért. 

A hajótörés után egy hullám az anyát gyermekével 
együtt a sziklára dobta. A vízbefulástól megmenekültek; 
e helyett azonban az éhhalál fenyegette őket. Mikor az 
anya érezte halála közeledtét, kőszilánkkal sebet ejtett mel¬ 
lén és saját vérét adta gyermekének, hogy legalább egy¬ 
két nappal meghosszabbítsa életét. 

A szeretet találékony, olyasmi is eszébe jő, a mire más 
távolról sem gondol. Ezt látjuk az Űr Jézusnál, kinek szive 
úgy tudott szeretni, mint előtte s utána szív nem szeretett 
soha. A szeretet húzta le a magas mennyekből s bírta rá, 
hogy emberré, testvérünkké legyen. A szeretet vitte a ke¬ 
resztnek gyalázatfájára. Az ember azt hinné, a kereszt 
határkő, jobban már egy Isten sem szerethet. Pedig az Úr 
még jobban szeretett, az Oltáriszentség megalapításáig 
szeretett. Itt aztán valóban kimerült az Űr szeretete. Ön¬ 
magánál nagyobbat Isten sem adhat. 

Szeretet, végtelen isteni szeretet sugalta ezt a szent¬ 
séget. A magyar történelem első lapjain a vérszerződésről 
olvasunk. A hét törzs hét vezére összejön s közös vezért 
választ, mert hát az egyesülésben, az összetartásban van 
az erő. A fejedelem választása a hét törzs egyesülését 
jelenti, melyet aztán gyönyörű cselekedettel pecsételnek 
meg. Mmd a hét törzsfő előáll, vágást tesz karján s a ki¬ 
folyó vért közös edénybe csurgatja. Aztán valamennyien 


isznak az összefolyt vérből, mintha azt mondanák: a te 
véred az én vérem, az én vérem a te véred, most egymásért 
élnünk-halnunk kell. 

Hasonló dolog történik a szent áldozásban. A szeretet 
egyesülésre hajt. Az Űr Jézust végtelen szeretete arra ösztö¬ 
nözte, hogy híveivel a legbensőbb módon egyesüljön. Meg¬ 
alapította tehát az Oltáriszentséget, saját teste s vére 
szentségét s így a lehető legbensőbben, mint étel egyesül 
hi vei vei. «A ki eszi az én testemet és issza az én véremet, 
énbennem lakik és én őbenne», «a ki engem eszik, én¬ 
érettem él, mint én az Atyáért», «a ki e kenyeret (ételt) 
eszi, örökké él» és «én föltámasztom őt az utolsó napon». 
így írja le maga az Űr az «élet kenyerének)) a hatásait 
János evangéliuma 6-dik fejezetében, mintha azt mondaná: 
én érted élek, halok. Vedd saját testemet-véremet s te is 
értem élj-halj. 

Ha az örök Isten egyszülött Fia emberré lesz, világos, 
hogy ez önmegalázásnak roppant eredménye lesz. Mennél 
jobban alázta meg magát az IsLen Fia, annál magasabbra 
emelte az embert. 

Ö emberek gyermeke lett s az emberek gyermeke 
Isten gyermekévé lesz. A keresztség az isteni születés, benne 
s általa jő az isteni élet az emberbe. A megkeresztelt 
emberben isteni életáram foly, melyet megszentelő malaszt- 
nak hívunk. 

Minden, a mi él, táplálékra szorul: a növény, az állat, 
az ember, táplálkozik, különben éhen vesz. Isteni élet azon¬ 
ban nem táplálható durva anyagi étellel. Isteni élet fön- 
tartására isteni eledel kell, ez az Oltáriszentség. 

Nincs nagyobb külömbség az éjszaka meg a nappal 
közt, mint a milyen külömbség volt az első keresztények 
meg a klasszikus pogányság közt. Itt tiszta élet a házasság 
előtt, hűség a házasság alatt, tiszta önmegtartóztatás az 
özvegységben, hozzá férfiak s nők ezrei, kik örökös tisztaság¬ 
ban élnek,- ott 14—15 éves gyermekek már nyakig benne 
vannak a testiségben, a házassági hűség csak a múltból 
ismeretes még, a testiség sártenger, melyben az egész mü¬ 
veit világ fetreng. A mint a sötétség a napfény ellensége, 
a testiség sártengerében fetrengő pogányság ösztönszerűen 
gyűlölte a kereszténységet. Csakhamar észrevették, hogy a 

a kiáltás: ad leones — az oroszlánok elé — nem rémíti 
meg a keresztényeket. De a kik a haláltól nem féltek, 
rettegve-rettegtek a kiáltástól: ad lupanar! — a bűnházba 
vele! — Honnan volt keresztény eleink tiszta élete, a tiszta¬ 
ságnak az az erős szelleme? «Az élet kenyeres, az Oltári- 
szentség volt számukra a tiszta élet kenyere s most is az 
Oltáriszentség a tiszta élet kenyere. Menj az irgalmas 
nénikéhez s kérdezd meg, mi ad neki erőt, hogy mindenről 
lemondva, a tisztátalanságot a halálnál jobban kerülve, 
egész életét a betegek s haldoklók közt töltse — s az irgal¬ 
masság e földi angyala habozás nélkül megadja neked a 
választ: uram, mi az oltárról kapunk erőt életünkhöz. 
Vedd el a szüzességben élő szerzetesektől az oltárt s meg¬ 
ölted tiszta életüket. Oltáriszentség nélkül sokáig nem győz¬ 
hetik a tiszta életet. Innen van, hogy a szerzetes mindenről 
le tud mondani, ha kell, nemcsak bőjtölni, de koplalni is 
tud, egyről azonban sohasem tud lemondani, az Oltári- 
szentségröl. Ezen isteni szentség körül terem a tisztaság 
lilipma. 

De nemcsak az örökös tisztaság lilioma, az állapotbeli 
tiszta élet is az oltárról táplálkozik. Ha tudni akarod, mi¬ 
lyen valamely községben az emberek élete a tisztaság dol¬ 
gában, csak azt kell kutatnod, áldoznak-e ott az emberek. 
A kik távol maradnak az oltártól, előbb-utóbb a tisztáta- 
lanság sarába esnek. 

A betegségnek legjobb orvosszere — az egészség. Ez 
megóvja az embert a betegség ellen. De vasegészség sem 
tartható fönn egészséges étel-ital nélkül. Az egészséges 
étel friss vért s ezzel új erőt hoz a testbe. 

A lelki életnek legjobb orvosszere — a szent áldozás. 
A szent áldozásban maga az Úr jő szivünkbe s új, isteni 
erőt hoz a lélekbe. Jöttére föllángol a szívben az isteni 
szeretet, mint mikor a tűzre friss fát teszünk s ez a sze¬ 
retet szüli a krisztusi lelkületet, mely semmitől sem retteg 
annyira, mint az Úr megbántásától, mint ama bűntől, mely 
úgy a lelket, mint a testet beszennyezi s utálatossá teszi az 
Űr előtt. így lesz az áldozás a tiszta élet orvosszerévé. 

Súlyos betegség után csak lassan kap erőre az ember. 
Lábbadozása alatt a fődolog a diéta, mértékletesen élvezett 
étel-ital Igaz bűnbánat után nyomban isteni élet van az 

emberben, de az akarat gyenge még. Erőt az Oltáriszent- 
ségből merít. Maga ezen szentségnek meglátogatása is 
éltető kedvet ad az erényes életre. Még fokozódik a hatás 
a méltó áldozásban. 

Itt fontos dologra hivoin föl figyelmedet, kedves olvasóm. 
Némelyik áldozik, gyakrabban is áldozik s még sem érzi a 
szent áldozás erejét, nem látja különös hatását. Hol, miben 
van a hiba? 

A hiba az ületőnek részén van. Áldozik, de nem a 
kellő készülettel áldozik. Hogy a testi étel javunkra legyen, 
jó étvágygyal kell megennünk. A szent áldozáshoz is nem¬ 
csak bűntől üres szív, de lelki éhség is kell. Ez az éhség- 
élő hitben, nagy vágyakozásban nyilatkozik meg. A ki ilye¬ 
tén lelki éhséggel áldozik, okvetetleniil tapasztalni fogja az 
áldozás erősítő hasznát. A mi az egészséges, bár a munká¬ 
ban elfáradt embernek az egészséges étel, az a kisértések 
közepette elfáradt léleknek a méltó áldozás. Új erőt merít 
belőle a további küzdelemre. 

Rendszerint azt mondjuk, az Oltáriszentség lelkünk 
eledele. Úgy is van. Ez a szentség lelkünk isteni, természet¬ 
fölötti életének a táplálója. De a testet is megszenteli. Ha 
szent az a hely, hol az Úr a világra született, a keresztfán 
meghalt, hogyan nem volna szent a test, mely az Urat a 
szent áldozásban magába fogadja? A ki gyakran, méltó 
előkészülettel áldozik, okvetetleniil megbecsüli saját testét s 
mint szent dologgal bánik vele. Abban horror peccati, a 
testiség bűnétől való undor fejlődik. Krisztus tagjai nem 
paráználkodnak. 

Nem jámbor ábránd, hanem szent hitünk dogmája, 
hogy a kegyelem állapotában levő keresztény ama titokza¬ 
tos testnek a tagja, melynek feje maga Krisztus. Egyéb¬ 
ként maga az Úr is nyíltan utalt arra, hogy az áldozás a 
testre is hatással bír. «A ki eszi az én testemet,... örök 
élete vagyon; és én feltámasztom őt az utolsó napon». 
(Ján.* 6. 55.) A ki méltóképen áldozik, örökké él, de nem¬ 
csak lelke él, teste is örök élettel bír. Az a test, mely 
szent testem vételével megszentelődött, nem lesz örökre a 
férgek martaléka, én dicsőségre támasztom fel az utolsó 
napon. 

A földön levő növényi, állati élet teremtését úgy 

gondolhatjuk, hogy a Teremtő az élet princzipiumait, elveit 
beletette az anyagba. S mikor a kedvező körülmények be¬ 
álltak, az életelvek működésbe jöttek s létre jöttek az élő 
növények, állatok. Fizikai, kémiai erők is működnek az élő 
szervezetekben, de ezen erők az életelvnek vannak aláren¬ 
delve. Az első élet felléptéről ezt olvassuk a Szentírásban: 
«Teremjen a föld zöldelő, maghozó füvet és gyümölcsöző 
fát: És terme a föld zöldelő és. maghozó füvet neme 
szerint és gyümölcsöző fát». (I. Mór. 11. 12.). Minden nö¬ 
vényi magban benne van az életelv; csak kedvező körül¬ 
mények kellenek hozzá s működésbe jő a rejtett életelv, 
a mag kikel s fajának növénye lesz belőle. 

Az Űr Jézus szava szerint a méltó áldozás a dicső¬ 
séges feltámadás elvét rejti a testbe. Minden emberi test 
fel fog támadni, de nem mind fog dicsőségre feltámadni. 
A test dicsőséges feltámadásának elve az Úr testének 
méltó élvezete. 

Innen magyarázható meg a haldokló keresztény vá¬ 
gyakozása a szent áldozás után. A szent áldozás édes re¬ 
mény isteni záloga. Aztán mennél nagyobb a haldoklóban 
a kegyelem bősége, annál nagyobb lesz dicsősége s bol¬ 
dogsága a menny örök hazájában. 

Paráznasággal fertőzött testnek, hacsak a bűnbánat 
lúgja által idején meg nem tisztul, semmi reménye sincs 
dicső feltámadásra. Nem Isten zárja őt ki a mennyei ha¬ 
zából, önmaga zárja ki magát az üdvöziiltek házából. Ha 
tárva-nyitva volna előtte a mennyország kapuja, dehogy is 
merne oda belépni a paráznaság fekélyeivel, nem birná ki 
az üdvöziiltek, az Isten tekintetét s önmaga rohanna a kár¬ 
hozatba. 

Kedves olvasóm, teremtsd meg szivedben a kedvező 
körülményeket s a szent áldozás működni fog benned az 
életben s az örökkévalóságban. 

Az egyház első századaiban a ((disciplina arcani» 
dívott az egyházban. Magyarul ezt a szokást a titok köte¬ 
lességének nevezhetném. Az első keresztények az Oltári- 
szentségről nemcsak a pogányokkal szemben hallgattak, 
hanem még a kezdő keresztényekkel szemben is. Csak a 
mikor látták, hogy az új keresztény a megbizhatóság jelei¬ 
vel ékeskedik, avatták őt be az Oltáriszentségről szóló 


krisztusi tanításba. Ezen eljárás czélja az volt, hogy az 
Oltáriszentséget megvédelmezzék a méltatlan bánásmódtól. 
Magyarország művelt katholikusai között ez idő szerint a 
«disciplina indiflérentismi» dívik, a közömbösség rend¬ 
szere. Ügy vagyunk vele, hogy végigtapossuk az életet s 
vagy teljességgel nem veszünk tudomást az Oltáriszentség¬ 
ről, vagy csak félvállról, ímmel-ámmal veszünk róla tudo¬ 
mást. Nem kívánják az élet kenyerét, mint a betegnek 
nem kell az egészséges étel; nem csoda azért, hogy mű¬ 
velt embereink vallásos élete s erkölcsisége bágyadt, beteg, 
((náthása, mint egy kiváló emberünk mondotta. 

Ha egykoron ránk szakad az Ítélet s valakinek közü¬ 
lünk eszébe jut magát mentegetni: «Uram Jézusom, sok 
és erős volt a kisértés, mint az árvíz, úgy nyomult felém 
mindenfelől a bűn veszedelme. Gyarló, gyenge voltam és 
((elbuktam)), mondom, ha így találjuk magunkat men¬ 
teni, az Űr szent haraggal fog nekünk válaszolni: ((Gyenge 
voltál? Hát nem tettem számodra az oltárra az élet ke¬ 
nyerét? Miért nem etted ezt az erősítő eledelt s oroszlán 
erejével rendelkeztél volna ? Hát én hiába tettem számodra 
a szeretet s mindenhatóság isteni csodáját? Távozzál 
tőlem. Magad voltál oka gyengeségednek)). Nincs máskép. 
A bágyadt ember ne panaszkodjék gyengeségről, ha kezé¬ 
nél van az erőt adó egészséges étel s ő nem akar enni 
belőle. Ha ezrek, ha százezrek erőt merítenek e szentség¬ 
ből, hogy minden kisértéssel szemben győzedelmeskednek, 
mi ugyanazt érhetnek-el. ha komolyan akarnók. 

Egyébként nekem úgy tetszik, hogy bágyadt művelt 
világunkban is meg van törve már a jég. Megtörte az ifjú 
lelkesedés, mely a Mária-kongregácziókat hozta létre. Ha 
e szellem terjed, reményünk van, hogy nekünk is lesz 
még vallásos, erkölcsös, jellemes művelt társadalmunk. 


33. Modern erkölcsi betegség. 

A hitetlen világ a hivő, hite szerint élő embert «ultra- 
montánnak)), ((klerikálisnak)) csúfolja. Rendszerint a katho- 
likus ember jut e jelzőhöz, de néha a protestáns ember¬ 
nek is jut belőle, ha esetleg szilárd elvet vall s a .szerint 

igazodik. S mi e csúfolódásnak az eredménye? Bár senki 
sem akarja, hogy a gyávaság vádja rajta száradjon, mégis 
nyíltan kimondom, hogy a csúfolódás eredménye sokszor 
gyáva meghunyászkodás. Pedig hát mi is az az ultramon- 
tanizmus, vagy klerikalizmus ? Ultra montes, a hegyeken 
túl Rómában székel a krisztusi egyház feje, a pápa, Ultra- 
montán tehát az, a ki hit s erkölcs dolgában a pápára 
hallgat. Klerikális az, ki ugyanazt a hitet vallja, mint a 
klérus, a papság. Az ultramontán, a klerikális e szerint a 
lehető legnagyobb dicséret. A kiről a világ azt a bizonyít¬ 
ványt állítja ki, hogy ultramontán, klerikális, arról egyben 
elismeri, hogy jellemes ember. 

Micsoda, kérem, a jellem? A kinek szikla-szilárd elvei 
vannak s mindenkor ezen elvek szerint igazodik, ez jel¬ 
lem. Elv, hűség az elvhez, e kettőből fakad a jellem. 

Az ultramontán, a klerikális embernek vannak biztos 
elvei, van meggyőződése, nemcsak ultra montes a pápára 
tekint, hanem még a felhőkön túl is lát, szemét Istenre s 
az örökkévalóságra függeszti s Isten gondolata szerint ren¬ 
dezi be életét. Az ultramontán lelki óriás a modern em¬ 
berrel szemben. 

De ha így áll a dolog, honnan van a világ csúfolódó 
kedve ? Megmondom. A modern embernek jelleme — a 
jellemtel enség. 

A modern világ ideálja a « művelt)) ember. Hogyan 
fest ez a müveit ember ? Műveltség az észre nézve tudást, 
az akaratra nézve erényt jelent. A modern felfogás a mű¬ 
veltségnek az utóbbi oldalát egészen figyelmen kívül hagyja. 
A művelt embernek legfeljebb arra kell ügyelnie, hogy ösz- 
szeütközésbe ne jöjjön a polgári büntető törvénykönyv 
paragrafusaival, a rendőrséggel s bírósággal. A művelt em¬ 
ber főkelléke a tudás. De tévedne, ki alapos tudásra gon¬ 
dolna. A műveltség csak annyit kíván, hogy az ember 
mindenhez konyítson, mindenhez hozzászólni tudjon. Min¬ 
denből valamit, hogy a tudás látszata meglegyen! Ehhez 
járul aztán ama társadalmi formák elsajátítása, melyek az 
úri körökben otthonosak, bizonyos illem s udvariassági 
szabályok, melyeknek meg nem tartása a művelt világ 
szemében sokkal nagyobb hiba, mint a legfőbb erkölcsi 
törvények lábbaltiprása, aztán kifogástalan öltözködés s 

megvan a művelt ember. Bizonyos körökben végül még 
az is a műveltség tartozéka, hogy az, ki a müveit ember 
jelzőjére igényt támaszt, mennél kevesebb vallásossággal 
bírjon. Mondhatom, nyomorúságos egy ideál a modern 
világ ideálja. A modern művelt ember jellembeli törpe, sőt 
valósággal gonosz lehet, azért mégis művelt ember. A gö¬ 
rög bölcselők ideáüs embere messze felülmúlja a modern 
mintát. Kalokagatosz, vagyis szép és jó ember, ez a görög 
ideál. Egészséges, formás test, egészséges lélek, a hazai 
irodalom s művészet élvezete, aztán a barátság kötelessé¬ 
gének teljesítése, a közügy javára való munkálkodás, a 
haza védelmében tanúsított vitézség, ezek voltak nagy¬ 
jában a görög ideál kellékei. 

Ez az ideál felülmúlja a modern művelt embert, azon¬ 
ban első tekintetre észrevehető rajta, hogy csupán a férfi¬ 
világ számára való; a nőt a görög nép kizárta a művelt 
világból, mert a nőt a görögök legfőbb gondolkodói nem 
is tartották igazi embernek. A modern « művelt)) ember s 
a görög ideál egy másik ismertető jegye, hogy csupán a 
«felső tízezrek)) számára való. Ezekkel szemben áll a ke¬ 
resztény ideál — az igaz ember. Első ismertető jegye, 
hogy egyetemes, úgy a férfi, mint a női világ számára való, 
* hozzá nem a felső tízezrek kiváltsága, hanem az egész 
emberiségnek tulajdona. Az igazi embernek is szükséges a 
műveltség, vagyis úgy az észnek, mint az akaratnak a mű¬ 
veltsége. Az észre nézve pedig első sorban nem a tudo¬ 
mány, hanem az erkölcsi világrend ismerete a szükséges 
kellék. A fődolog azonban az akarat műveltsége, egyezése 
az isteni világrenddel. Egyszóval az igaz ember — Isten 
gondolata szerint való ember. Az ideál legderekabb kife¬ 
jezői a szentek. Ilyenek azonban nemcsak a felsőbb tár¬ 
sadalmi osztályokban, de a pásztorok, földmívesek, szolgák, 
iparosok között is akadtak s akadnak. De minden valódi 
keresztény is többé-kevésbbé megközelíti az ideált, ha 
rajta van, hogy életéből mindent kivessen, a mi az Isten 
akaratával ellenkezik s arra törekszik, hogy Isten gondo¬ 
lata szerint éljen. Az igaz ember első s legfőbb kelléke a 
jellem. A modern művelt ember rendszerint a jellemnek 
megfordítottja. Életében a hajtóerők, a véralkat sajátsá¬ 
gai, a kényelemszeretet, élvezet, társadalmi szokások s az 










emberekre való tekintet. «Mit mond majd a világ» ez a 
gondolat néha majdnem megőrjíti a modern embert. 

Ha kissé megerőltetné az eszét, ugyan rájönne, hogy 
a «világ», melynek ítéletétől annyira remeg, mindössze 
5—6, sokszor 2 — 3 ismerős, de a gondolati restség szintén 
odatartozik a modern ember ismertető jegyei közé. Mit 
mond majd a világ? — s a világ a maga útján halad s ügyet 
sem vet a félős, jellembeli törpére. 

S ha a «közvélemény» tényleg az egész világ véle¬ 
ménye volna, a jellemnek késznek kell lennie, hogy alka¬ 
lom adtával daczolva szembeszálljon e félelmetes bálvány¬ 
nyal. Pár év előtt két osztrák katonatiszt nyíltan kimondta, 
hogy nem helyeslik a barbár úri verekedést, melyet párbaj¬ 
nak hívnak. A katonai közvélemény ellenük volt, tiszti 
rangjuk s karriérjük is koczkán forgott s ők mégis meg¬ 
maradtak meggyőződésük mellett. Otthagyták a katonasá¬ 
got, de megmentették a jellemet. Kalapot emelek ilyen 
férfiak előtt. A legtöbb modern ember gyáván meghunyász¬ 
kodik a közvélemény előtt, lemond a jellemről, hogy meg¬ 
mentse a «lovagias becsületet)). 

Ha két kocsis az egész csárda népe előtt bírókra kel 
s haragjában bicskát ránt, durva verekedő, esetleg gyil¬ 
kosok, kik fölött mindenki pálezát tör s a kik 10—15 évi 
fegyházat kapnak. Ha a bicska pengéje meghosszabbodik 
s kard lesz a neve s ha a verekedők nem kocsisok, hanem 
((művelt» urak, akkor a verekedők finom párbajhősök s 
gyilkos szándékukért legfeljébb 4 — 5 napi fogházat kap¬ 
nak. Oh, iustitia, de okos dolog, hogy szemed be van 
kötve! 

A jellem nem lesz gyáva, hogy a bátorság külszínét 
megmentse s az emberek ostobasága nem téríti el meg¬ 
győződésétől. Egy Apponyi előttem már azért is nagy 
ember, mert elvből visszautasította a kihívást. 

A modern iskolában nem érnek rá az akarat művelé¬ 
sére, a jellem kialakítására. 

Az újkori tudomány sem kedvez a jellemfejlesztésnek, 
mert szilárd igazságok helyett többnyire föltevéseket, hipo¬ 
téziseket, szellemes vélekedéseket nyújt. így esik meg, 
hogy az akarat tehetetlen a modern világ fiaiban s leányai¬ 
ban. Természeti törvény, hogy a mely testi-lelki tehetséget 

nem gyakorolunk, az satnya, fejletlen marad. Gyakorlat 
nélkül az ember még a járást sem tanulná meg. 

Ad vocem járás! 

Gondolj csak, kedves olvasóm, arra a költői jelenetre, 
mikor a mama babáját a járásra tanítja. A kis legény 
vígan rakosgatja kövér lábacskáit. De ha nem tartja a 
mama hátulról ruhájánál, vagy élűiről kezénél fogva, szépen 
a földre ül a kis hős. Soká, nagyon soká tart, míg az első 
biztos lépést teszi meg a gyermek s az egyensúly meg¬ 
tartását megtanulja. A járni kezdő gyermek a modern 
ember jellembeli képe. A viszonyok, körülmények tolják, 
húzzák, a maga lábán nem tud megállani. Sokan ősz hajjal 
is jellembeli gyermekek 

A közfelfogás egészen elvesztette érzékét az igazi 
nagyság, a jellem iránt. Első a műveltség, t. i. az egy¬ 
oldalú modern műveltség. A ragyogó tehetség, a tudomá¬ 
nyos, irodalmi, művészeti siker sokkal jobban imponál, 
mint a jellembeli kiválóság, még a gazdagság, előkelő állás 
is több a modern ember szemében, mint a szív műveltsége. 

A főkérdés rendszerint, mi hoz hasznot, kényelmet, 
élvezetet? Az önzés a modern világ elve, de még ebben 
sem áll szilárdan, mert ha az előny, az élvezet a körül¬ 
mények változtával más forrásból csörgedezik, itt is nyom¬ 
ban megváltozik az elve. A szuverén akarat a modern 
emberben nem parancsoló s uralkodó király, hanem a 
kényelem, az élvezet, az önzés rabja. A mai kor embere 
az árral úszik, semmitől sem retteg annyira, mint az ön¬ 
megtagadástól. Az akarat ténykedése, kemény elhatározás 
nem játszik szerepet életében. Nem csoda, hogy sokan 
arra a fölfedezésre jutnak, hogy az embernek nincs szabad 
akarata, hisz nem látni az akarat működését a modem 
emberben, életének sajkája bizonytalanul hánykolódik az 
élet hullámain. Innen van, hogy a modern világban vannak 
írók, művészek, mindenféle híres emberek, de nincsenek 
jellemek. 

Ez a lelki állapot fejti meg a rettegést a dogmáktól, 
a sziklaszilárd igazságoktól s elvektől. Csak semmi dogma! 
A biztos igazság követelésekkel lép föl, önmegtagadást, 
akaratbeli elhatározásokat kíván, megzavarja a kényelmes 
nyugalmat, azért. — el a dogmákkal. 


Szuszai A. : A tiszta életről. 

Bár a modern ember kényelemszeretetből roppant 
türelmes, mindennel megalkuszik, egygyel még sem tud 
megbékélni, a krisztusi hittel; mert e bitnek sziklánál 
szilárdabb igazságai vannak s mindenkitől ön megtagadást 
kíván. 

Ám a vallástalanság, az istentelenség nagyon rosszul 
fest,- hozzá a kereszténységnek akkora becsülete van a 
köztudatban, hogy a modern ember sem mer a keresztény 
névről lemondani s nem tudja a vallást teljesen nélkülözni. 
Mit teszen hát a (Ülvilágosodottság fia? Mint a szabó a 
testhez szabja a ruhát, úgy ő is a maga képére formálja 
a vallást. Ebben a magacsinálta vallásban aztán nincs 
helye az Ítéletnek s örök pokolnak. A pokol tudata szúró 
tövis volna életében, szörnyen zavarná öt kényelmében s 
élvezeteiben. A tolvaj, a rabló legszívesebben Kamcsatkába 
küldene minden bírót s rendőrséget. A modern kor gyer¬ 
meke sem veheti használ, olyan istennek, kinek örök pokla 
van. legföljebb olyan Isten kell neki, ki jóságos nagypapa 
módjára szépen szemet huny rakonczátlan gyermekei, az 
emberek a gye 11 géi» íolö tt. 

Van egy osztály, mely szive mélyéből gyűlöli a becsü¬ 
letes nőket. Ez ama boldogtalan teremtések osztálya, kik 
becsületüket elvesztették s nincs is reményük visszaszer¬ 
zésére. A becsület s becstelenség ellentéte olyan, mint a 
világosság s a sötétség ellentétes volta. Hasonló ellentét 
van a modern fölvilágosodottság embere, meg az «ultrá¬ 
in ontán», vagy «klerikális» ember között. Valójában a 
((keresztény)) embert támadja a modern ember, de mivel 
így csúnyán fest a harcza, «ultramontán))-t emleget. Az 
ellentét e kettő között óriási. A modern ember jellembeli 
törpe az igaz keresztény ember nagyságával szemben. 
A keresztény az akarat embere. Belső életében elsőrangú 
szerepet játszik az önmegtagadás, melytől a modern ember 
annyira fázik. A bojt, a gyónás kemény gyakorlat az ön¬ 
megtagadásban. De még keményebb önmegtagadással jár 
az önzés rendetlen vágyainak leküzdése. A keresztény jel¬ 
lemnek erőpróbája pedig a tiszta élet. Szeplőtelen ifjúság, 
megingathatatlan házassági hőség, tiszta özvegység, ez a 
keresztény életprogrammja, avagy az örökös tisztaság 
Krisztus szeretetéért. Más erkölcsös állapotot az igaz keresz¬ 


tény nem ismer. Ezen életprogramm csakis harcz. kemény 
s az egész életen át tartó harcz árán valósítható meg. Az 
ár ellenében úszni mindig nehéz dolog. A kívülről ránk 
szakadó akadályokkal megküzdeni ez hősi lelkületet kíván. 
De ennél is keményebb harcz megküzdeni a szenvedély 
árjával. A szenvedélyek szenvedélye pedig a testiség. A ki 
e pontban győz, igazi hős. Azért mondom, hogy a tiszta 
élet a jellem próbája. 

A ki maga elé tűzte ezt a ragyogó életideált, nem 
ismeri ezt a szót ((lehetetlen)), melylyel csak a gyáva kis¬ 
hitűség takaródzik. Micsoda? Az ember eszével s akaratá¬ 
val a természet összes erőit leigázza s szolgálatába kény¬ 
szeríti s egyszerű ösztönt nem tudna megfékezni ? 

((Nem szerencsés ez a szó: lehetetlen. Azoktól, kik 
ezzel hozakodnak elő, semmi jót sem várhatni. Oroszlán 
van az úton? Te renyhe ember, hát üsd agyon, de az 
utat minden áron meg kell tenned». (Carlyle.) ((Lehetetlen ?» 
«Ne me dites jamais ce hetede mot.» (Mirabeau.) A lehe¬ 
tetlenség száj hőse nincs amaz anyagból gyúrva, melyből a 
jellem formálódik. 

Ismételve mondom, a tiszta, élet a jellem próbája. 
Ebben mutatja az akarat erejét, mely erőszakká lesz s 
győzedelmet arat. Violenti rapiunt a babért s az örök 
jutalmat. 

Az igaz ember nem botorkál sötétségben, nem bolyong 
czél s irány nélkül, mint a kormánya vesztett hajó. Az igaz 
ember iránytűje az örök Isten, kormánya az Isten akarata, 
a hajtóerők életében a, krisztusi hit örök igazságai. Isten 
gyermeke vagyok, örök boldogság a rendeltetésem. Halha¬ 
tatlan lelkem van, melyért Krisztus vérét ontotta. Istenem 
szeme előtt járok, nem tehetek tehát semmit, a minek 
becstelenség a neve. Egyszer élek s a földi életnek jóvá 
nem tett súlyos hibáját egy örökkévalóság sem teheti 
jóvá stb. Miként tűz s meleg a gőzhajó hajtóereje, úgy a 
krisztusi igazságok az igaz ember akaratának hajtői. A ke¬ 
resztény nagyszabású életet él. Tekintete folyton Istenre 
szegeződik s nap-nap mellett rajta van, hogy mindent ki¬ 
dobjon életéből, a mi Isten ellen van s folyton arra. törek¬ 
szik, a mi Istennek kedvére van. Betegség, mellőzés, anyagi 
károsodás öt is bántja, de nem annyira, hogy lelke egyen- 

súlyát elveszítse. Igazában csak egytől retteg, attól, a mí 
őt rosszá, bűnössé teszi. 

Mikor tíz év előtt hazánkban megalakult a keresztény 
néppárt, a hit ellenségei pokoli lármát csaptak s hónapo¬ 
kon keresztül támadták a néppárt embereit, főleg a párt 
apját s pátriárkáját, az ősz Zichy Nándort. Mint a czigánv- 
bandában a klarinét, úgy hangzott ki a támadásokból egy 
éles s kemény vád, a hazaíiatlanság vádja. A csúf hajszát 
végül megsokalotta a liberálisok egyik vezetőembere, 
Jókai s egy újságczikkben elmondta a mai nemzedéknek, 
kicsoda az a sokat gvalázott Zichy Nándor, mit tett s szen¬ 
vedeti a hazáért, a magyar szabadságért, mái- akkor, mi¬ 
kor a támadók még a világon sem voltak. 

Végül egy mondattal így jellemezte az ősz Zichyt : 
ez az ember semmitől és senkitől sem fél, csakis a po¬ 
ftól. Inkább azt mondhatta volna Jókai: Zichy csak egv- 
től fél, az Isten megbántásától. 

Kedves olvasóm, ha te is amúgy igazában mered 
mondani: csak egyetlenegy dologtól rettegek, attól, a minek 
neve bún, akkor kalapot emelek előtted, mert jellemmel, 
igaz jellemmel van dolgom. 

Pár év előtt magyar kath. pap könyvet adott ki, mely¬ 
nek czime: «Eg és föld». A magyar irodalomban nincsen 
párja, a magyar tudós akadémia egész fennállása alatt nem 
produkált ilyesmit, még a rengeteg német irodalomban sem 
ismerem masát. Ha ifjú barátom, letetted az érettségit, 
vedd meg Prohászka könyvét. Előbb nem igen tudnád 
elvezni. A ki figyelemmel olvassa végig e könyvet, úgy 
érzi magát, mintha óriási hegyre kapaszkodnék. Látóköre 
egyre tágul s-a mint a természetben a látókör köralakot 
ír le, mely a végtelennek, az örökkévalóságnak a jelképe, 

I rohaszka könyvének olvasója is lelki szemével átfutja a 
roppant világegyetem rengeteg tereit s eljut egészen a ha- 
taiig. az Istenhez s örökkévalósághoz s egy érzelem vesz 
rajta erőt szinte ellenállhatatlan erővel, a végtelen nagy¬ 
ság érzelme. 

Az indiánnak, ki a széllel vetekedő gyors paripán 
száguld végig Amerika végteleneknek látszó mezőin, (prai- 
ne) mondom, a természet e fiának sasszeme van: olyat 
is lát, a mit az európai ember még messzelátóval is ba- 

jósán tud meglátni. A nagy, a végtelennek látszó térség, 
melyen él, szoktatta szemét a messzelátáshoz. 

Ha azt akarod, kedves olvasóm, hogy lelked szemének 
sastekintete legyen, szoktasd rá, hogy mindent a lehető 
legmagasabb nézőpontról szemléljen, az örökkévalóság 
nézőpontjáról: quid hoc ad aetemitatem? Mi lesz ebből, 
vagy abból az örökkévalóság házában ? ez legyen éle¬ 
ted legfőbb, legmagasabb nézőpontja. 

Angolország nagy fiainak egyik legnagyobbika volt 
Morus Tamás, VIII. Henrik nagy kanczellárja. S e nagy 
ember, a király után az első méltóság az országban, sötét 
börtönben ült. Királya azt kívánta tőle, hogy esküvel ismerje 
el a királyt az angol egyház fejének. Ezt Morus sem eskü¬ 
vel, sem eskü nélkül nem akarta elismerni, mert hite ellen 
cselekedett volna s ezért, lett a börtön lakója. S mikor a 
börtön sem törte meg férfias lelkét, ezért csúfos halálra 
ítélték. Egy nap látogatók jöttek börtönébe, saját felesége 
s leánya. Morus örömmel ölelte övéit keblére. Szerettjei 
meg akarták menteni a csúfos haláltól. Felesége s leánya 
térdre borulva, zokogva rimánkodtak előtte, mentse meg 
magát családja számára, tegye le az esküt, ha csak lát¬ 
szatra is! 

Morus nagy lelke sajnálkozva nézte övéit, kiket a 
vérség köteléke oly rövidlátókká tett. «S mit gondoltok, 
mennyi ideig élhetnék még?® — kérdezte Morus övéit, 
hirtelen elhatározással. «0h apa, akár húsz-húszonöt évig' 
is élhetnél családod boldog körében® — felelték a rimán- 
kodók. «Úgy? S ti azt. kívánjátok tőlem, hogy 20 25 évi 

nyomorult földi életért egy örökkévalóságot végtelen bol¬ 
dogságával együtt dobjak áldozatul? Soha!® Röviddel 
rá a vértanúság koszorújával övezve ment Morus Tamás 
az örökkévalóságba. így cselekszik a nagy ember. 

Hasonlítsd össze az ilyen nagy lélekkel a pipotya 
legényt, kit a félelem társai gúnyjától megrettent s nem 
mer távozni a lumpkompániától, mely előbb Bacchusznak, 
aztán Venusnak hoz piszkos szennyáldozatot s a ki oly 
társak gúnvja miatt, kiknek dicsérete gyalázat, beledobja 
lelkét a bűn sarába, lábbal tapodja ártatlansága drága 
liliomát s piszkos gyönyörért, e gyönyörnek pár perczeért, 
egy örökkévalóság isteni örömeit dobja áldozatul. A kvali- 


fikáit rövidlátásnak, könnyelműségnek s gyávaságnak mek¬ 
kora tökéje szükséges ily eljáráshoz! 

A gyávaság vádja az, a mely sokszor már a gyerme¬ 
ket is dühös tigrissé teszi, ha ezt a vádat a szemébe vág¬ 
ják. De kell-e nagyobb gyávaság, mintha az ifjú azért, mert 
esetleg szemébe vágják pajtásai: ^nézzétek a szentet!» — 
erényt, becsületet, örök üdvösséget lábbal tápod? Azt az 
embert, ki azt mondja nekem: nincs bátorságod aira, hogy 
szennygödörbe ugorj, elkerülöm, mint olyat, kinek nincs 
helyén az esze, de nem fogok a szennyárba ugrani, hogy 
bátorságomat megmutassam, mert ily örült tettel a gyávaság 
látszatának vádját elkerülni — igazi gyávaság volna. 

Pár év előtt Tirolban emlékkápolnát építettek «az 
igazság vértanújának)) emlékezetére. Ki volt az igazságnak ez 
a vértanúja ? 

Közel száz éve, hogy a francziák rárontottak több 
ízben a kis Tirolra. De a tiroliak bátran sz emb e sz áll ott ak 
a világverő Napóleon csapataival. Hofer András, Speck- 
bacher s Mayr Péter vezetése alatt a hősiesség csodáit 
művelték. A rengeteg túlerő azonban utoljára is leigázta a 
hős tiroliakat, Hofer is, Mayr is a francziák kezébe került. 
Ez a Mayr lett az igazság vértanúja. 

A haditörvényszék Mayrt is halálra ítélte. Mayr fele¬ 
sége a haditörvényszék elnökéhez, Baragay d’Hilliers-hez 
fordult, segítette őt a tábornok felesége is, ki a hős Mayrt 
roppantul sajnálta s a tábornok kész volt a halálos ítéle¬ 
tet megváltoztatni. Kerülő úton tudtára adatta, hogy más¬ 
nap még egyszer állítják a haditörvényszék elé s ha azt. 
vallja, hogy nem olvasta Napóleon proklamáczióját. mely¬ 
ben a tiroliakat a fegyver letételére hívja föl, megmenti 
életét. 

— Olvasta-e ő felsége, a császár proklamáczióját a 
tiroli néphez? — kérdezte az elnök. 

— Olvastam a rongy papirost, de nem adtam rá sem¬ 
mit — felelte Mayr. 

S mikor látta a megdöbbenést a jelenlevők arczán, 
hozzátette: 

— Katholikus tiroli férfiú sohasem fogja hazugság árán 
életét megvásárolni! 

Látod k. olvasóm, ez jellem. Még csak negyvenéves 


volt, de se a korára, se feleségére s számos gyermekére 
való tekintet nem tudta rávenni, hogy kiejtse az életmentő 
hazugságot. 

Mikor erről írok. eszembe jutott sok ember jellembeli 
gyengesége. Nem a nap-nap mellett rajban röpködő hazug¬ 
ságok rá 1 gondolok itt. melyek ugyancsak csúnya színben mu¬ 
tatják be társadalmunkat, hanem oly hazugságra gondolok, 
melyet a körülmények különös módon súlyossá tesznek. 

Akár gonoszság, akár könnyelműség, vagy gyengeség 
okozta, ez most nem lényeges: a fiatalember a bűn sarába 
esett. Bűnbánatra készül, állítólag ki akar békülni az Isten¬ 
nel. Tudja, hogy a gyónás pecsétje örökre lezárja a pap 
ajkait, azt is tudja, hogy őszinteség hiúval hiába gyónik, 
nemcsak bocsánatot nem nyer, de bűnterhét. még kétsze¬ 
res súlyos szentségtöréssel is fokozza (a szentségtörő gyó¬ 
nással s áldozással), tudja, érzi, hogy vallomás nélkül 
nem nyeri meg lelke békéjét — s mégis hazudik. Micsoda 
keresztény jellemesség! Mérd össze Mayr eljárását az ilyen 
ifjú eljárásával. A hős nem mond hazugságot, bár tudja, 
hogy életét veszti, a hamisan gyónó annyira gyáva, hogy 
hazudik, bár tudja, hogy ezzel a kárhozat ítéletét mondja 
ki maga fölött. 

Igaz, hogy a világ nem vesz tudomást az ilyen jellem- 
telenségről: de hát nem elég-e, ha a mindentudó Isten vesz 
róla tudomást? 

Hát még hogyan fest az ilyen eljárás, ha az örökké¬ 
valóság szempontjából nézzük! 

A hamis bűnbánó Isten ellensége, ellöki magától Isten 
áldó kezét, megfosztja magát kegyelmétől. A megszégyenü- 
lést.öl retteg s épen azt nem kerüli ki. Az Ítélet napja nap¬ 
fényre hozza bűneit, mert az apostol szerint: «semmi sincs 
elrejtve, a mi föl ne födöztetnék». Félt, hogy az örök hall¬ 
gatásra kötelezett pap előtt szégyenül meg, most az egész 
világ előtt pőrére vetkeztetik. S aztán? Nos aztán egy 
örökkévalóságon át elég ideje lesz gyávaságát siratni. (Csak 
úgy zárójelben jegyzem meg: vétkezni szegyen, a bűnt 
megváltani becsület. Nem is gondolnád, mily tisztelettel 
néz a pap a bűnbánóra, kinek őszinte bűnvallomását hallja.) 

Csak az örökkévalóság fénye mutatja a dolgokat igaz 
színükben. Ez ad erőt a jellemnek, a mekkora erőről a 




világ fiának még sejtelme sincsen. Gondolj csak a vértanúk 
légióira, kik állást, gazdagságot, életet s mindent odadob¬ 
tak, mert Istenükhöz hűtlenekké lenni nem akartak. Min¬ 
dent odaadtak, a mi a földön becses, de semminek sem 
tartották az ideigvalót az örökkévalósághoz képest 

Nérei szent Fülöphöz egy nap diákember rontott be. 
Majd kibújt a bőréből széles jókedvében. Apja sok ellen¬ 
kezés után végre beleegyezett, hogy a fiatalember jogot 
tanuljon. Ezt az örömhírt hozta a diák az ősz pátriárká¬ 
hoz. Szent Fülöp nem volt a sok szó barátja, a mit egy 
szóval tudott kimondani, arra bizony nem pazarolt két szót 
Az ujjongó ifjúhoz is csak ennyit szólt: 

— Hát aztán ? 

- Aztán híres ügyvéd leszek. Az emberek csak úgy 
tódulnak hozzám pörös dolgaikkal. 

— S aztán? 

— Aztán híres s gazdag ember leszek, szép emeletes 
palotát építtetek, pompás fogatot tartok. Szép, gazdag fele¬ 
séget veszek s gyöngyéletet élek. 

— S aztán ? 

Az ifjú jó kedve egyszerre alászállt, eszébe jutott a vég 
s az, a mi a sír után következik. Vontatottan nyögte ki a 
feleletet: 

— Hát aztán én is meghalok. 

S aztán? Mi lesz akkor, mikor a te pörödre kerül 
a. sor s a mindentudó Isten itélőszéke elé állsz, mikor az 
ügyvédből vádlott lesz, az Ítélet örök életre, vagv örök 
halálra szól? 

Ez az utolsó «aztán» mélyen az ifjú leikébe fúródott, az 
örökkévalóság lénye szive mélyéig megrendítette s nem 
kellett neki többé az ügyvédi diploma, se emeletes .palota, 
se fényes fogat, de még gazdag feleség se. Lemondott a’ 
világról, kolostorba vonult, hogy az utolsó « aztán »-ra komo¬ 
lyan készüljön. 

K. olvasóm! Nekem távolról sem jut eszembe, hogy 
neked is a kolostort ajánljam. A kolostorba csak az men¬ 
jen, kit az Űr hív. De egyet komolyan ajánlok: gondolj 
mindenkor az utolsó «aztán »-ra. Különösen akkor gondolj az 
örökkévalóságra, mikor kisértés környékez meg téged, avagy 
komoly elhatározásról van szó. 

Vannak pillanatok az életben, mikor az erény szere* 
tete, a rút bűn gyűlölete, még az Istenre való gondolat is 
fölmondja a szolgálatot s csak egy tudja a kisértésben levő 
embert az örvény széléről visszarántani, a gondolat a ret¬ 
tentő örökkévalóságra. Ez a tiszta élet legerősebb védő¬ 
pajzsa. 

Szinte divattá lett bizonyos körökben a vád, hogy a 
katholikus ember «weltflüchtig», az élet súlyát más világba 
helyezi s a földi életben kvázi hasznavehetetlen. Hát igaz, 
hogy a hivő ember az örökkévalóság jegyében él, de az 
élet súlypontja számára e földi életben van, mert e rövid 
földi életből csírázik ki az örökkévalóság; a mit itt vetünk, 
azt fogjuk a túlvilágon aratni, a halál előtt jóvá nem tett 
Súlyos bűnt egy egész örökkévalóság sem teheti jóvá. Az 
igazság tehát az, hogy egy óra a földi életből fontosabb, 
mint millió év az örökkévalóságból. Ezen egy óra alatt 
igaz bűnbánattal sokat jóvá tehet az ember, ellenben az 
egész örökkévalóságban egyetlenegy súlyos hibát sem tud 
jóvá tenni. Valójában csakis a hivő keresztény tudja a földi 
élet értékét fölfogni, mert az örökélet alapjának tekinti, de 
az arasznyi földi lét örök életkedvét ki nem elégíti, a lét 
rövid kezdetével be nem éri. A keresztény a földön áll, de 
az égre is tekint, a nélkül, hogy a föld javait megvetné. 
A hivő ember örül a tudománynak, repeső szívvel fogad 
minden vívmányt, élvezetet talál a természetben, az iroda¬ 
lomban, művészetben, csak azt nem tudja élvezni, a mihez 
szenny tapad. A piszoktól valóban fut. E pontban igazán 
«weltflüchtig». 

Ha a modern nagyságokhoz a tiszta élet mérövessze- 
jével közeledünk, a legtöbbjük hideglelést vagy ideggörcsöt 
kap. A privátélet dolgait néha még kutatni sem merik. 
Az embert mintegy kettészelik. Csak a nyilvánosság nagy 
piaczán való szereplést, a tehetséget és sikert mérlegelik. 
Ebből szövögetik a nagyságot s farizeus szem forgatással 
azt mondják: a privát élethez semmi közünk, mert kisülne, 
hogy a világban szereplő nagyember házi körében roppant 
kisember. Egy Göthe, egy Humboldt, egy Schopenhauer, 
egy Lasalle stb. a tiszta élet próbájával mérve, törpe em¬ 
berré lesz. Mivel azonban a világ megfosztaná magát bál¬ 
ványozott nagyjaitól, ha a jellembeli sötét foltokat számi- 



tásba venné, inkább szemet huny s nem is követeli a 
nagysághoz a jellembeli korrektséget. 

Roppant jellemző a mai korra, hogy a nagyembertől 
a tiszta élet követelményét megkívánni nem meri. Ez a 
sülyedésnek s alantjáró gondolkodásnak végtelenül szomorú 
tünete. A modern közélet nem az a talaj, melyen az igaz 
emberek teremnek. Ha jellem akarsz lenni, a modern világ 
felett kell állanod. A mocsaras vidékről a magaslatokra 
menekülnek az emberek, mert ott tiszta a levegő. 

* 

A ki okszerűen akar kertészkedni, az mindenekelőtt 
palántástelepet s csemetekertet csinál. Onnan kapja az elül¬ 
tetésre való palántákat s fácskákat. 

A mi elszárad, azt eldobja a kertész. A sárgás, féreg¬ 
rágta palántákat, az üszkös fácskákat okos kertész szintén 
félredobja, mert munkája kárba veszne. 

E világ az Isten palántás- és csemelekertje. Itt kell 
az embernek kifejlődnie, megérnie, jellemmé lennie, hogy 
a mennyei kertész a boldogság szépséges kertjébe ültet¬ 
hesse. Mi vagy te, kedves olvasóm, ez idő szerint? Bűnette, 
beteges palánta vagv-e, melyet a kertész félredob, avagy 
tiszta, egészséges, igaz, szent ember, ki nem hoz szégyent 
előkelő Atyjára ? 

A geológia s a paleóntologia arról beszél, hogy vén 
földünkön már bámulatos átalakulások történtek. A mi 
életünk, a mi korunk nem jelenti a végső stádiumot. Hitünk 
szerint valamikor «üj ég és új lold» leszen. Készülj e 
végső stádiumra. Használd fel idődet a földi élet próba- 
iskolájában. Erős akarat Isten kegyelmével nemcsak sokat 
tehet, de sok hibát, mulasztást helyreütni is képes. Ha 
nemcsak a neved, de a lelked is keresztény, örök élet¬ 
kedv hevíti kehiedet s a halálthoző bűnt távoltartod ma¬ 
gadtól. 

